
De the thirteenth-century overthrow of Florence’s Ghibelline 
nobility, the Guelphs established a government modelled on the ple- 
beian genesis of the Roman republic, recalling as well the foundation of 
Florence itself by Roman soldiers. In the aftermath of war the victors 
sought not only to consolidate power but to educate their adversaries, to 
foster the respect for law and justice necessary for perpetuation of civil 
concord and prosperity. It was now a requirement for public office that 
one not be a noble, but rather be a member of a trade guild and have 
intellectual skills associated with business and commerce. With a firm 
foundation in Ciceronian rhetoric, accompanied by a wide range of ar- 
tistic and educational considerations, this government was bourgeois 
rather than princely: a republic, concerned with the common good 
achieved through an educated mercantile class (a socio-political environ- 
ment characterized by one scholar as “merchant humanism’’). 

It was from such a background that the life and career of Brunetto 
Latini unfolded (“‘Latini’” has been used traditionally by scholars, but 
early documents more often reflect the form “Latino”’): he was a mem- 
ber of the spice and herb merchants’ guild, to which (unlikely as it may 
now seem, but essential to an understanding of the intellectual environ- 
ment) physicians and artists also belonged. His qualifications as ‘“‘nota- 
ry” led to assumption of a variety of administrative duties (the title ‘“‘no- 
tary” must be understood in two important ways, both of which imply 
a substantial professional and intellectual foundation: first, the notary’s 
function in the commercial world was one which we would today asso- 
ciate with attorneys; second, the notary was not only practitioner but 
teacher of such commercial and social expertise, the recognized “‘mas- 
ter” in the discipline). 

As a respected and influential figure in the government, Brunetto 


X _ a INTRODUCTION 


undertook a mission to Spain in 1260 to seek assistance from King Al- 
fonso X against the mounting aggression of Frederick II’s son Manfred 
and the Sienese Ghibellines, but the embassy failed to produce a promise 
of military aid (Brunetto himself reaped an immense intellectual reward 
from his contact with the Learned King).' Our knowledge of the voy- 
age to Spain is based on the fragmentary details incorporated into his 
book called Tesoretto, where Brunetto relates that, as he was crossing the 
Pyrenees on his way back to Florence, he had a fortuitous encounter 
with someone who had recently left Florence; from this person Brunet- 
to learned of the disastrous defeat of the Guelphs by Manfred’s army at 
the battle of Montaperti, on September 4, 1260, and of his own exile 
from Florence (his name is included on a list of exiled persons dated in 
that same month of September). Faced with this news, Brunetto immedi- 
ately proceeded north into France, where he was to remain for the next 
seven years. During this period his name is recorded in documents locat- 
ing him first in Montpellier and later in Arras and Bar-sur-Aube, where 
he allied himself with centers of Italian commercial (and now expatriate) 
activity; the most notable achievement of these years in exile was, for 
our purposes, the compilation of the Livres dou Tresor. 

Following the defeat of the Ghibellines and the death of Manfred at 
Benevento in February of 1266, Brunetto returned to Italy (probably in 
Charles of Anjou’s retinue, the most likely candidate as the ‘‘biaus dous 
amis” to whom the Tresor is dedicated; this would mean that Brunetto 
arrived in Florence in the spring of 1267).? From 1272 to 1274 he held 
the post of Chancellor, and in succeeding years the civil documents re- 
veal active participation in politics almost down to the time of his death 
in 1294: in 1269, for example, he was named protonotary to the Ange- 
vins; in 1284 he was President of the League of Florence, Genoa, and 
Lucca in their struggle against Pisa, and in 1287 he held the position of 
Prior. The bare-bones historical details outlined here are based on sum- 
mary presentations seen in a number of places, among them our own 
English translation of the Tresor (New York: Garland, 1993); for further 


' See Julia Bolton Holloway, “The Road Through Roncesvalles: Alfonsine Formation 
of Brunetto Latini and Dante — Diplomacy and Literature,” in Emperor of Culture: Alfonso 
X the Learned of Castile and his Thirteenth-Century Renaissance, ed. R. I. Burns, S.J. (Philadel- 
phia: University of Pennsylvania Press, 1990), 109-23. 

* Several investigators have held the opinion that Brunetto returned in Charles’ com- 
pany, among them Robert Davidsohn (Storia di Firenze, trans. Giovanni Battista Klein, 8 
vols. [Firenze: Sansoni, 1957)). 

biographical elaboration, see Sundby’s monograph’ or the introductions 
to the Chabaille and Carmody editions of the French text. Most of us 
know Brunetto only through Canto Fifteen of Dante’s Commedia, 
where he and his Treasure are treated with respect and admiration even 
as we see him suffer among the Sodomites. While the links between 
Dante and Brunetto have in the past been minimized by some scholars, 
the hypothesis of such a relationship has found support in more recent 
scholarship; for example, it has been established that the poet was a 
member of the same spice and herb merchants’ guild (indeed that would 
have been a requirement for election as Prior). Arguments for a connec- 
tion between Brunetto Latini and Dante through the Roman de la Rose 
are more complicated. Charles Dahlberg‘ repeats a point made previous- 
ly by John Fleming’ that one medieval critic (Laurent de Premierfait) 
gave cogent reasons for his conviction that the Roman de la Rose was the 
actual model for the Comedy. While the question of manuscripts and 
their dates is complicated, it may well be that Jean de Meun was associ- 
ated with Charles of Anjou’s artistic circle, and there is reason to believe 
that Brunetto was involved in the transmission of that monument of 
French literature to Italy; more tantalizing is the question of whether 
Brunetto or Dante was the author of the Fiore, a version of the Roman 
de la Rose rendered into Italian sonnets.° Even if the more exciting con- 
clusion is that the author was Dante, it is significant for Brunetto’s role 
as Dante’s mentor that the manuscript containing the Fiore (alongside 
the Roman de la rose) was very likely prepared in the Franco-Italian 
environment (both north and south of the Alps) of the mid- to late- 
thirteenth century. 


> Thor Sundby, Della vita e delle opere di Brunetto Latini, trans. Rodolfo Renier, 1884 
(original in Danish, 1869). 

* Guillaume de Lorris and Jean de Meun, The Romance of the Rose, trans. Charles 
Dahlberg, 3rd ed. (Princeton: Princeton University Press, 1995), 11. 

* John V. Fleming, The “Roman de la Rose” A Study in Allegory and Iconography (Prince- 
ton: Princeton University Press, 1969), 17-20. 

° Little support for such an opinion is found among those who have embraced the sub- 
ject recently. See The ‘Fiore’ in Context, ed. Z. G. Baranski and Patrick Boyle (South Bend, 
IN: University of Notre Dame Press, 1997). 

BRUNETTO’S WORKS’ 


In addition to Li Livres dou Tresor, Brunetto’s literary legacy includes 
the Rettorica, a translation into Italian, with commentary, of Cicero’s De 
Inventione, later reworked for incorporation into Book III of Li Livres 
dou Tresor (dealing with rhetoric as an essential tool in public adminis- 
tration), the Tesoretto (Little Treasure), an allegorical, didactic dream vi- 
sion in verse in which the figures of Natura and Philosophia engage in a 
dialogue the purpose of which is to provide instruction on various top- 
ics potentially useful to the citizens of the commune, a letter to a friend 
which carries the title Favolello, dealing with epistological activities 
among friends and, finally, translations of several of Cicero’s orations. 
These works reveal Brunetto’s admiration for Cicero and the func- 
tion of rhetoric in Florentine society, but it was Li Livres dou Tresor 
which impressed Dante and, notwithstanding the ignominious immortal- 
ity of the author as portrayed in the Commedia, enjoyed two centuries 
of a popularity which transcended the immediate circumstances of its 
composition.* The primary explanation for the work’s endurance lies in 
the first section, an encyclopedic compendium of knowledge which 
dates for the most part from classical times, a miscellany which contin- 
ues a long tradition of such collections, with roots in late Antiquity and 
the early Middle Ages.” This was a genre which was finally to die in the 
Renaissance, as the centuries-long reverence for classical wisdom dimin- 
ished and finally disappeared, giving way to the intellectual rigor of a 
more rational and humanistic age, for the ancient heritage of knowledge 


7 Much of what follows summarizes material presented in S. Baldwin, ‘‘Brunetto Latini’s 
Tresor: Approaching the End of an Era,” La Corónica 14 (1986): 177-93; idem, ed., The 
Medieval Castilian Bestiary from Brunetto Latini’s ‘Tesoro’ (Exeter: Exeter University Press, 
1992); idem, ed., El libro del tesoro: version castellana de ‘Li livres dou Tresor’ (Madison, WI: 
Hispanic Seminary of Medieval Studies, 1989); and idem and P. Barrette, trans., Brunetto 
Latini: The Book of the Treasure (New York: Garland, 1993). 

ê Jennifer Marshall, “The Diffusion and Reception of Brunetto Latini’s Li Livres dou 
tresor,” Ph.D. diss., Royal Holloway College, University of London (year not given). 

? Medieval encyclopedism has become a hot topic, and there are conferences on the 
subject. Of immediate relevance see C. Meier, ‘Cosmos Politicus: der Funktionswandel der 
Enzyklopädie bei Brunetto Latini,” Frübmittelalterliche Studien 22 (1988): 315-56; eadem, 
‘Organisation of Knowledge and Encyclopaedic ordo : Functions and Purposes of a Univer- 
sal Literary Genre,” in Pre-Modern Encyclopaedic Texts, ed. P. Binkley (Leiden: Brill, 1997), 
103-26; and B. Ribémont, “On the Definition of an Encyclopaedic Genre in the Middle 
Ages,” in Pre-Modern Encyclopaedic Texts, 47-61; also idem, ‘“‘Encyclopédisme médiéval et 
modernité,” in Le Moyen Age dans la modernité: Mélanges offerts à Roger Dragonetti, ed. J. R. 
Scheidegger et al. (Paris: Champion, 1996), 381-94. 

could no longer successfully compete with the superior scientific materi- 
al from the Muslim world which had begun to make its way into Chris- 
tian Europe as early at the eleventh century. The most noteworthy of 
these traditional compilations had been those of Cassiodorus, Boethius, 
and especially Martianus Capella, and the crucial role played by Marti- 
anus and Cassiodorus has perhaps not been exaggerated by twentieth- 
century scholars: “If Martianus Capella had been forgotten ... there 
would have been no chance of a revival of learning”’;"° “but for Cassio- 
dorus it is quite possible that no Latin Classic except the works of Virgil 
would have come down to us in complete form”;'’ While evaluation 
of their cultural impact is widely acknowledged, evaluation of their in- 
trinsic worth is drastically polarized, for if on the one hand there is a 
general praise of the kind just given for their role in the preservation of 
certain elements of classical culture (this is indeed the received opinion 
in the case of the encyclopedic Etymologies of Isidore of Seville), the 
following stylistic condemnation of Martianus stands in direct contrast: 
“the dullest and poorest stuff imaginable.” ”? 

In the thirteenth century these venerable repositories of classical cul- 
ture were in fact virtually dead. How, then, do we explain the appear- 
ance of Brunetto’s Tresor in the very twilight hour of the popularity of 
such compendia, which after nearly a millennium of survival in the Lat- 
in world were about to be abandoned completely? The answer might be 
precisely that the material was being presented in a vernacular language, 
thereby giving a moribund genre a new lease on life in the form of a 
vernacular translation,’ a new lease which turned out to be at the same 
time a last gasp, with translation to a vernacular language guaranteeing 
that the material could no longer be given serious consideration through 


W, P. Ker, The Dark Ages (Edinburgh: William Blackwood and Sons, 1904), 26. For 
a more up-to-date appraisal of Martianus, see D. Shanzer, A Philosophical and Literary Com- 
mentary on Martianus Capella’s De Nuptiis Philologiae et Mercurii, Book | (Berkeley: Universi- 
ty of California Press, 1986). 

! Montague Rhodes James, “Learning and Literature till the Death of Bede,” in The 
Cambridge Medieval History, ed. J. B. Bury et al. (Cambridge: Cambridge University Press, 
1922), 3: 485-513, at 486. For more and more recent scholarship on Cassiodorus, see J. 
O’Donnell, Cassiodorus (Berkeley: University of California Press, 1979). 

" On Isidore, see J. Fontaine, Isidore de Séville et la culture classique dans l'Espagne Wisi- 
gothique, 2nd ed., 3 vols. (Paris: Etudes Augustiniennes, 1983); idem, Tradition et actualité 
chez Isidore de Séville (London: Variorum, 1988). 

3 H, J. Rose, A Handbook of Latin Literature (London, 1936; repr. New York: E. P. 
Dutton, 1960), 458. 

'* See D. E. Prince, “Textual History of Li livres dou tresor: Fitting the Pieces Togeth- 
er,” Manuscripta 37 (1993): 276-89, here 277. 

a Latin text. It is important to observe also that, although the Tresor is 
based almost entirely on classical sources, the bulk of the work is not 
subject to condemnation as erroneous in its substance, for while the first 
section deals in part with scientific knowledge, the remaining two parts 
treat ethics, rhetoric, and practical politics. Even in Book I, which pur- 
ports to represent certain kinds of what might be called scientific knowl- 
edge, a great deal of space is devoted to universal history as culled from 
the most authoritative sources, and the longest section is in fact the 
Bestiary, a striking example of the extent to which traditional knowledge 
acquires a standing which transcends its claim to objective truth. The 
roots of this quasi-scientific treatise on natural history go back nearly a 
thousand years before Brunetto’s time, and the material had an appeal” 
which might in fact have scandalized those of Brunetto’s contemporaries 
who were in the forefront of an emerging empiricism in science. 

As attractive as it is to speculate on such things, the fact of the im- 
mense popularity of Brunetto’s formidable work is demonstrated in the 
survival of nearly eighty medieval French manuscripts, perhaps thirty 
medieval manuscripts of a translation to Italian, and at least seventeen in 
various Iberian tongues (one in Aragonese, three in Catalan, and thirteen 
in Castilian). One key to the special popularity seems to be the overall 
purpose, served by a skillfully organized plan (in this we can draw paral- 
lels with the Etymologies of Isidore and the Wedding of Philology and 
Mercury of Martianus Capella), but the most compelling reason would 
have to be the slow-to-die respect for the venerable authority of Brunet- 
to’s sources.” 


THE PLAN OF L/ LIVRES DOU TRESOR 


The first words in Brunetto’s introduction are these: 


Cist livres est appellés li Tresor; car si come li sires qui veut 
amasser chose de grandisme vaillanse, non pas por son delit seule- 


' See also Pietro G. Beltrami, “Appuntu su vicende del Tresor: composizione, letture, ris- 
critture,” in L'enciclopedismo medievale, ed. M. Picone (Ravenna: Longo, 1994), 311-28. 

See also I. Venturi, “‘L’iconografia letteraria di Brunetto Latini,” Studi medievali Ser. 
3, 38 (1997): 499-528. 

ment mais por acroistre son pooir & por asaucier son estat en 
guerre & en pes, il met les plus presieuses joiaus qu’il puet selonc 
sa bone entension, tout atresi est li cors de ces livres compilés de 
sapiense, si come celui qui est estrait de tous li menbres de filo- 
sofie en une somme briefment. 


While the ancient image of the treasure often refers metaphorically to 
treasure in the sense of philosophical pleasure in valuable intellectual 
possessions,” we see here a rhetorical style not elegant and sophisticat- 
ed but plain and clear, revealing a world-view not philosophical but es- 
sentially bourgeois, in which the goal is not just economic prosperity, 
but beyond that fulfillment of a role of leadership of the body politic." 

Continuing his introduction with words which in their substance 
remind us of the Etymologies of Isidore of Seville and in their rhetoric 
recall the De Inventione, Brunetto tells us with concise clarity how the 
book’s goal is to be accomplished. In the beginning men lived like ani- 
mals, and when God chose to endow them with wisdom and under- 
standing, the first things they wanted to learn were the following: 1) 
“the nature of all things celestial and terrestrial”; 2) “the things a man 
should do and those he should not do”; and 3) “a rationale and proof of 
why a man should do some things and not do others.” After lengthy 
discussion (he says), wise clerics and natural philosophers identified three 
fundamental divisions in philosophy, corresponding in a more or less 
reasonable way to the three divisions given above; these categories are 
Theory, Practice, and Logic. Theory teaches the knowledge of all things 
celestial and terrestrial (the highest category of such knowledge is the- 
ology, through which we know the Omnipotent God, the concept of 
the Trinity and the true Catholic faith of Holy Church);” the second 
category is physical science, the knowledge of all things pertaining to 
corporeal existence; the third category is mathematical science, with four 
disciplines which happen to correspond to the four arts of the quadrivium. 


7 Cf. Meier, ‘Cosmos Politicus,” 324-34. 

# Cf. Meier, ‘Organisation of Knowledge,” 113-14. 

1? See Chantal Connochie-Bourgne, ‘‘Theorike et Theologie dans le Tresor de Brunet 
Latin,” in Le Devin: discours encyclopédiques, ed. D. Huë (Caen: Paradigme, 1994), 126-37. 

I. Theory > | Theology 
| Physics 
| Mathematics Ed | Arithmetic 
| Music 
| Geometry 
| Astronomy 


The second science is conceived of as ethics, in the broad sense of every- 
thing associated with man’s individual and social existence. The goal of 
this knowledge is the ability to “govern” oneself and other human 
beings who fall under one’s charge, and the schema is the following: 


II. Practice (which means how to govern): 


oneself = Ethics 
one’s house = Economics 
a people = Politics 


Expressing his conviction that Politics is “without fail ... the highest 
science and the noblest profession of any there is among men,” Brunetto 
goes on to tell us that it is through this “practical” discipline that we 
learn “all arts and all professions needed for the life of man.” Proceed- 
ing with somewhat opaque logic, Brunetto tells us that this kind of 
knowledge finds expression in two ways: physical works (“the everyday 
trades in which man does things physically with his hands and feet, such 
as smiths and weavers and shoemakers and other necessary trades”) and 
verbal works, which are in turn laid out in three categories: 


Grammar: how to speak and write and read correctly 

Dialectic: how to prove our words ... so that they seem to be 
proven and true 

Rhetoric: how to find, organize and say words which are good 
and full of wisdom 


It is this rhetorical discipline which “guides the world in doing good 
works,” a guidance brought about “through the preaching of good men, 
and through Holy Scripture and the laws which govern the people 

according to justice.” Observing with Cicero that the primordial wild 
nature of man was made moderate and tame through the power of elo- 
quence, and that man is distinguished from the animals only through his 
speech, Brunetto goes on (not without some confusion) to consider the 
third question, which is “to know how to give a rationale and proof of 
why a man should do some things and not do others,” asserting that 
this question can only be answered with words. The category is called 
“logic,” and is organized in the following way: 


II. Logic | — Dialectic, which teaches us to argue 
| — “Physic,” which teaches us to prove the 
truth of our words 
| — Sophistic, which teaches us “to prove a man’s 
words to be true ... by deceit and false rea- 
sons and sophisms and verisimilar arguments 
which have the outward appearance of truth, 
but in them there is no truth at all.” 


With characteristic vigor, Francis Carmody declared that Brunetto 
based his organization on an early twelfth-century Latin version of a 
commentary on the Nicomachean Ethics of Aristotle written by a certain 
Eustratius (of Thessalonica).”’ At first glance Eustratius’ prescription of 
two main divisions (theoretical and practical) does not seem to fit well 
with Brunetto’s tripartite plan either in its preliminary conception or 
the actual execution of that plan. The Eustratian division of the practical 
into ethical, economic, and political likewise seems violated with regard 
to the economic, for while Brunetto’s plan shows how ethics is to be 
brought to bear in the economic and political, the (admittedly very 
brief) account of the economic comes in the form of the passages in 
Book I dealing with selection of land and house. Carmody sees the influ- 
ence of a medieval Latin translation of Eustratius’ work in a number of 


© Fr: fidique? fisique? Perhaps a corruption of ‘‘Epideictic”’ (cf. Tresor, ed. Carmody, 22, 
436). 

| Perhaps following the suggestion made by Concetto Marchesi, L’“Etica Nichomachea” 
nella tradizione latina medievale: documente ed appunte (Messina: A. Trimarchi, 1904). See 
Eustratii Thessalonicensis In Ethica Nicomachea Commentaria, ed. G. Heylbut, CAG 20 (Ber- 
lin: Reimer, 1892). It has in fact been shown that Brunetto used not the Nicomachean Eth- 
ics as we know it but a Latin so-called “Alexandrian Arabic Compendium” (Meier, ‘“‘Cos- 
mos Politicus,” 350 with note 148; cf. Carmody, Tresor, xxviii). 

Brunetto’s contemporaries or near-contemporaries, including Vincent of 
Beauvais, who likewise divides the practical into ethical, economic, and 
political. Why Carmody should have preferred Eustratius to a much 
more conventional scheme going back to Greek antiquity is truly baff- 
ling. We refer to the Aristotelian classification of all problems as physi- 
cal, ethical, and logical (and we note that Aristotle himself had ended 
the Nicomachean Ethics with a transition to a political subject), a system 
taken up by the Stoic philosophers, and described for us by Isidore of 
Seville in this way: 


Idem autem philosophi triplici genere dividuntur: nam aut Phy- 
sici sunt, aut Ethici, aut Logici. Physici dicti, quia de naturis trac- 
tant ... Ethici, quia de moribus disputant ... Logici autem, quia 
in natura et in moribus rationem adiungunt.” 


This scheme is implemented in Brunetto’s opus, addressing in Books I 
and II the physical and the ethical, proceeding to Book III’s treatment of 
Cicero’s De Inventione, and then bringing it all to bear in the govern- 
mental instructions which end the Treasure. 

How is Brunetto’s detailed taxonomy reflected in the execution of 
the work itself? As with many a carefully conceived and comprehensive 
plan, the actual execution is both deviant and partial. This is especially 
true with regard to Part I of the organization (Theory), where a brief 
(and possibly questionable, from the orthodox point of view) account of 
“theology”? gives way to a narrative summary of the story of the 
Bible, interwoven with extensive secular history. Of the four disciplines 
of the quadrivium, arithmetic and music receive no attention at all, nor 
does geometry as a mathematical science: it is replaced by geography, 
which was a substitution often made in the monumental compendia 
from Late Antiquity mentioned above. This leaves only the astronomi- 
cal section, which Brunetto develops with admirable clarity. Book I 
actually opens with an account of the creation of the world, its nature, 
the establishment of the moral law, the nature of God, how evil came 
into the world, the nature of the soul, the establishment of God’s tem- 
poral law, all of which serves as introduction to a chronological account 


** San Isidoro de Sevilla, Etimologias, ed. José Oroz Reta, introd. Manuel Diaz y Diaz, 
I (Madrid: BAC, 1982), 200 (Isidore, Etymologiae, ed. W. M. Lindsay, OCT (Oxford, 1911, 
repr. 1957], 8.6.3-6). 

Ð See Connochie-Bourgne, ‘‘Theorike et theologie.” 

of historical events, based on Holy Scripture and on secular historical 
material from Solinus and others. There then follows a version of the 
ubiquitous Mappamundi, and finally a presentation of an expanded Physi- 
ologus, called Bestiary in the late Middle Ages; this section makes up 
fully one-third of Book I. 

There is no transition from the Theory of Book I to the Practice of 
Books II and III, which develop the idea of a tripartite process of learn- 
ing to control one’s self, one’s household and the body politic: Book II 
begins abruptly with a treatment of the Nicomachean Ethics of Aristotle; 
this is followed by a lengthy series of ethical aphorisms and sententiae 
from Solomon, Seneca, Jesus (ben) Sidrach and a host of others. The po- 
litical instruction of Book III begins with an extensive treatment of rhet- 
oric, based on the De /nventione of Cicero, which occupies 72 chapters 
of the 105 which make up the book (Brunetto’s respect and admiration 
for Cicero is everywhere evident, as opponent of the Catilinarian con- 
spiracy and instrument in the establishment of the Roman Republic, and 
as rhetorical model for emulation in the Florentine republic itself). All 
of the preceding leads finally to down-to-earth practical instructions for 
communal governance of cities according to Italian practice; after the 
philosophical orientation of the second book, we see that everything is 
finally brought to bear in a basic handbook describing contemporary ad- 
ministrative practice in the principal Italian cities, especially Florence. 

With the single possible exception of the section on astronomy,” 
the Tresor’s purpose is clearly not highly intellectual, not intended as 
scholarly information for a scholarly public. One might detect this early 
on from the frankly rhetorical tone of the book, as well as from the 
very choice of the image of the treasure, the couching of everything in 
a remarkably plain and straightforward style, and the declaration that 
the improvement of one’s status in the world is the most sublime of 
human aspirations. This opening statement reveals a point of view not 
philosophical but bourgeois, with a final goal which might be character- 
ized as economic, but is, in the final analysis, political. Taking this into 
account, it is not accurate to categorize Brunetto’s work as an “encyclo- 
pedia,” the purpose of which would be to represent an intellectual state 
of the art, nor is it just to criticize it for its shortcomings in this respect: 


# See Joëlle Ducos, “‘Le clerc et les météores: constitution et évolution d’une culture en- 
cyclopédique,”’ in Le clerc au moyen age (Aix-en-Provence: CUERMA, 1995), 151-64. 

Brunetto is not, and never intended to be, a competitor with Bartholo- 
meus Anglicus, Roger Bacon, or Vincent of Beauvais. 

With regard to the linear organization of the volume, especially the 
abrupt leap from Book I to Book II: it might be appropriate to view the 
book not in a sequential way, leading from Book I through Book II and 
then to Book III, but rather to see in it an architectural structure, with 
moral philosophy at its center in Book IL. The centrality of ethics is sug- 
gested in Vincent of Beauvais’ rendition of the Eustratian taxonomy, 
cited by Carmody (xxv): “... Practica dividitur in ethicam et oecho- 
nomicam et politicam. Ethica est quae sui cura gerens cunctis se erigit et 
exornat ...”’ With ethics seen as the center, then the proper foundation 
is laid for the rhetoric and politics of Book III, not as an end built up to, 
but the inevitable consequence of the ethical foundation. 

The age in which Brunetto Latini writes his Treasure is one in which 
collections of sententious dicta based ultimately on classical sources 
abound. In the Judeo-Christian world, the Bible itself, and especially 
such books as Proverbs, the Wisdom of Solomon, and Ecclesiastes, com- 
prised a body of moral counsel not restricted to any specific revealed re- 
ligious truth, but with relevance for the civilized world at large, its mor- 
al virtues and vices, and to their importance as guiding principles for the 
day-to-day activities of human life. The Christian Bible refers over and 
over to “‘wisdom”’ in some form, and speaks not just of revealed dogma, 
but either tacitly or directly of the exercise of ethical prudence, in 
accord with the ever-increasing moralizing tendency in philosophical 
thought, begun with the Romans and carried to extremes in the social 
environment of the Christian West. The substance of Brunetto’s second 
book is indeed not that of a basic doctrine associated with a specific re- 
ligious sect, but rather a compendium of classical moral philosophy, a 
lengthy collection of sententious declarations, adages, apophthegms, 
aphorisms, proverbs, and the like gleaned from a myriad of sources, and 
constituting in its entirety a body of what is often called “wisdom” 
literature. 

Carmody’s painstaking research, much of it reflected in his edition 
of the Tresor, has revealed a number of indisputable sources:” taking as 


** With increased scholarly interest in medieval encyclopedic works in recent years, Car- 
mody’s identification of sources, extensive and detailed as it was, has come into question. 
Problems and pitfalls abound: even in those instances in which Brunetto cites his sources, 
he is often mistaken; where he does not cite the sources himself, with the tools available to 
scholars now we may be able to identify them with reasonable certainty, but if these 

the point of departure in the first fifty chapters of Book II the Nico- 
machean Ethics of Aristotle, there are many passages which reveal with- 
out question the Summa de Virtutibus of Guillaume Perrault (indeed this 
seems to be the source of Brunetto’s organization of the section), the 
Moralium Dogma of Guillaume de Conches (identified by Carmody as 
the source of multiple citations), a treatise” called De Quatuor Virtuti- 
bus (Carmody suggests that the many citations of Seneca are owed to a 
common medieval attribution of this work to him, but citations of Sene- 
ca could come from anywhere, including directly from works authenti- 
cally identified with him), and the Sententiae of Isidore of Seville (the 
Sententiae are included in Carmody’s list of major sources, but note that 
Isidore is cited by name only twice in Book II; Carmody might have 
been misled in the connection of Isidore to book II because of the cen- 
tral role of material from the Sententiae at the beginning of Book J). 
These sources do not, however, account for anything like the totality of 
sententious dicta in Brunetto’s text: in terms of the authorities most 
often mentioned by name, by far the most often mentioned are Horace 
and Jesus (ben) Sidrach (Sirac, Syrac in B.L.’s text). No Horatian work 
is listed among Carmody’s sources: could they all be citations by name 
through the Moralium Dogma, as Carmody suggests? As for Jesus (ben) 
Sidrach, he is not included among the major sources in Carmody’s as- 
sessment: he points out specific textual parallels with reference to a cer- 
tain manuscript in the British Museum.” 


EDITIONS OF L/ LIVRES DOU TRESOR 


There have been two editions of Li Livres dou Tresor in modern times: 
by Polycarpe Chabaille (Collection de documents inédits sur l’histoire 


sources lie in the distant past the greater likelihood is that Brunetto got them not directly 
but rather through one or more (often many) intermediaries. The complexities are of such 
magnitude that many scholars are led to shun the very use of the word ‘source,’ preferring 
to speak only of ‘parallels.’ For this reason, and because our edition is concerned with the 
establishment of the Ofr text, and to this end has an extensive apparatus of textual variants 
in the footnotes, we have chosen not to attempt any account of sources beyond the few 
comments made here. 

* Actually Martin of Braga’s Formula Honestae Vitae. 

7 See Sylvie-Marie Steiner, Le livre de Sidrach: un témoignage de la diffusion encyclopée- 
dique au XIII" siècle (Melun: Association Mémoires, 1994). [This actually dates a bit later 
than B.L.] 

de France, 51; Paris: Imprimerie Impériale, 1863) and Francis J. Carmo- 
dy (Berkeley: University of California Press, 1948, repr. 1975).* 

We need to clarify at the outset the question of the two versions, or 
“redactions,” of the work, a principle recognized by Chabaille and 
Carmody alike.” The first of these versions was written in France dur- 
ing the years of Brunetto’s exile, 1260-1267; in it the account of history 
carries us down to approximately the year 1255. The second was pre- 
sumably prepared immediately on Brunetto’s return to Florence, with 
adjustments in the historical section to accommodate events down to the 
defeat of the Ghibellines at Benevento and the return of the Guelphs to 
power in Florence.” This second version made its way immediately 
back to France, and the result is that the next two centuries see a rich 
textual history in French, in two main branches, each of which main- 
tains a high level of integrity, considering the degree of possible contam- 
ination when dealing with so many manuscripts, and a work which pre- 
sents so many opportunities for correction of erroneous factual material. 

Since up-to-date information on Italian politics might very well hold 
little continuing interest in France, it is not too surprising that there is 
no further elaboration of the historical section beyond 1268. But the 
Italian tradition is quite another matter: we see in a number of manu- 
scripts a variety of accounts of historical events subsequent to 1268, in 
some cases describing the Sicilian Vespers and the influence of the king- 
dom of Aragon. The chaos of the historical section is surely a major ex- 
planation for the fact that the Italian version (usually attributed, but per- 
haps falsely, to Bono Giamboni, a contemporary of Brunetto) exists in 
only one modern edition, ineptly done, based not on manuscript but on 
a sixteenth-century print, and corrected, again not against manuscript 
but against the Chabaille edition of the French (even here one detects a re- 
luctance to enter the murky waters of the Italian manuscript tradition)?! 


* The division of the Tresor into three books and the division of these books into chap- 
ters is seen in the manuscripts, and are reflected in the Chabaille edition. The further sub- 
division of the individual chapters was established by Carmody, so that his numbers for the 
secuons within the chapters are now standard for textual citation in all studies of the Tresor. 

” See also Prince, ‘Textual History,” 277-79. 

* There may be some question as to just which history chapters are in the various 
manuscripts: Chabaille, speaking of MS. C (p. xxix), says ‘Contient les chapitres historiques, 
sauf un’’; of MS. V (p. xxxiv): ‘‘Les chapitres sur Frédéric et sur Mainfroi manquent,...”’ 

>”! Il Tesoro di Brunetto Latini, volgarizzato per Bono Giamboni, ed. Luigi Gaiter, 4 vols. 
(Bologna; Romagnoli, 1871-73). 

In his edition Carmody listed and described briefly exactly 73 medi- 
eval manuscripts, with others identified as having existed, but now lost. 
Of the 73, the vast majority are from the fourteenth and fifteenth centu- 
ries; in fact, only seven are declared by either Chabaille or Carmody to 
be from the thirteenth century: A’, B®, L, F, F*, R, Y. 

Chabaille examined 39 manuscripts, and was perfectly aware of the 
existence of the two major “redactions”; to the consternation of some 
modern critics, he chose as his base a manuscript of the first redaction, 
but in his edition he included the text of the additional chapters in 
manuscripts of the second redaction, along with careful notation to 
show how the first redaction was modified to receive the additional his- 
torical material. It is a shame that he knew little of the sources, which 
in many cases would have allowed him either to correct or to make a ju- 
dicious selection of readings from his vast apparatus; the result was that 
he left in his established text numerous errors which really ought to 
have been corrected. The critics who subsequently applied themselves to 
examination of the sources have seen this as the major defect of Cha- 
baille’s work.” 

After several years of investigation in the period immediately prior 
to the Second World War, Carmody brought out his edition in 1948.” 
What attracts the attention more than anything is the zeal with which 
he attacks the venerable Chabaille edition: a fervent Bédiériste with re- 
gard to the editing of texts, Carmody finds little of value there,” and 
the unfortunate result of his passionate rejection of Chabaille is that his 
own edition suffers. 

Given the addition of new historical material immediately after Bru- 
netto’s return, apparently done by Brunetto himself, or with his approv- 
al, it was reasonable that Carmody should elect to base his edition on 
the expanded version; however, his failure to indicate in any way at all 


? For example, Sundby, Vita e Opere; Paget Toynbee, ‘‘Brunetto Latini’s Obligations to 
Solinus,” Romania 23 (1894): 62-77; Francis J. Carmody, ed., Li Livres dou Tresor, xxiii- 
xxxii; also idem, “Latin Sources of Brunetto Latini’s World History,” Speculum 12 (1937): 
359-66. 

» See Pietro G. Beltrami, ‘‘Per il testo del Tresor: appunti sull’edizione di F. J. Carmo- 
dy,” Annuali della Scuola Normale Superiore di Pisa, Ser. 3, 18 (1988): 961-1009; and idem, 
“Tre schede sul Tresor,” ibid, 23 (1993): 115-90; also Prince, “Textual History,” 278-79. 

# Francis J. Carmody, “Brunetto Latini’s Tresor: A Genealogy of 43 MSS,” Zeitschrift 
für Romanische Philologie 56 (1936): 93-99, here 93: “Chabaille’s . . . choice of variants was 
unsound, and his basic manuscript full of unusual spellings and unimportant interpolations.” 

the evolution of the historical section of the Tresor, that is, the transfor- 
mation of the first redaction into the second, is disappointing. 

To his credit, Carmody showed remarkable tenacity in seeking out 
in European libraries and archives as many as 50 manuscripts, and in 
making judicious corrections based on his wide knowledge of the Latin 
(and sometimes vernacular) sources. However, his method for selecting 
a base text was to construct a Lachmannian stemma on the evidence of 
what he identified as interpolations; consequently, this text was identi- 
fied through analysis neither of common errors nor of the multitude of 
other textual variants actually seen in the manuscripts (the citation of 
variant readings in Carmody’s footnotes is, in contrast with the ample 
apparatus which accompanies the Chabaille edition, quite limited, and 
seems to have been provided mostly with the intent to show the errors 
in Chabaille’s MS. F, and prove that Carmody’s own base manuscript 
was superior). His edition suffers most, however, because of his hearty 
disdain for the Chabaille edition,” which reflected the prevailing mid- 
nineteenth-century level of philological achievement; the result of this 
swing of the methodological pendulum is that a balanced and unbiased 
reading of Brunetto’s chef d'oeuvre can be achieved only through a con- 
sideration of the Carmody version in the light of Chabaille’s extensive 
textual variants. In such circumstances, a new edition is clearly in order. 

While Chabaille had chosen as his base an early manuscript contain- 
ing the first version,” Carmody based his edition, as we have said, on 
a manuscript of the second redaction. How he chose his base manuscript 
on the basis of what he called “interpolations” was an interesting proc- 
ess, which we will attempt to describe, beginning with Carmody’s own 
words: 


Le texte de Chabaille et les éditions du Tesoro [i.e., the Italian 
translation attributed to Bono Giamboni] ont induit en erreur les 


” Further evidence of Carmody’s complete rejection of Chabaille is this: since no manu- 
script of the second redaction (of the ones analyzed by Carmody) is complete, for certain 
passages in the Bestiary section are missing from all, Carmody has no alternative but to sup- 
ply the missing sections from manuscripts of the first redaction. He chose for this purpose 
neither Chabaille’s base nor any of the manuscripts which figure prominently in the French 
scholar’s apparatus: this seems to us unjustly harsh, and it is difficult to agree with Carmody 
in concluding that Chabaille, with nearly forty manuscripts at his disposal, managed to se- 
lect precisely the worst ones. 

* One which would be characterized by “la leçon la plus ancienne et la moins incor- 
recte,” Li Livres dou Tresor, ed. Chabaille, xxiv. 

meilleurs critiques. Quelques familles de manuscrits contiennent 
des passages qui leur sont particuliers: tous ces passages sont des 
interpolations, et un arbre généalogique rétablit les familles et dé- 
termine les leçons originales. Les interpolations se trahissent par 
leurs idées et par leur style; elles constituent de véritables falsi- 
fications, intercalées dans le Tresor dans le but de modifier la 
philosophie de loriginal. Les scribes qui ont ainsi maltraité notre 
encyclopédie ont été par ce fait les premiers critiques du texte. La 
pensée et le style de Latini ont troublé la conscience des bons 
moines; pour eux cette oeuvre n’était pas une compilation de 
faits, mais une doctrine par trop indépendante de la religion. 
Guides par leurs convictions personnelles, leur premier soin a été 
d'améliorer le texte. Une étude de leurs interpolations nous aid- 
era à dégager le véritable esprit de notre auteur.” 


He then arranged manuscripts in groups according to their manifesta- 
tion of readings found in no other manuscript.’ He went on to de- 
clare: “Les manuscrits du Tresor se groupent sans effort pour former un 
arbre généalogique tout à fait convaincant. D’amples interpolations per- 
mettent de déterminer la plupart des familles, et les fautes grossières 
facilitent la démonstration du groupement.” He then proposed (p. 
xxxvil) his stemma, which we reproduce here: 


MANUSCRIT T XXXVII 


PARIS 1267 FLORENCE 1268 


N a / 
A 

AN 
C?MORR?V 

Y Li livres dou Tresor, ed. Carmody, xxxii-xxxiil. 

* The process is one in which he continues the findings explained in his article *“ Tresor: 
A Genealogy”’ (above, n. 34). 

9 Tresor, ed. Carmody, xxxvi. 

In general, Carmody’s was a reasonable editorial procedure, since in 
a work of such length and such a profusion of manuscripts more subtle 
distinctions of a lexical or syntactic nature are very difficult to make, 
and of course any attempt to analyze common omissions is futile. How- 
ever, certain things catch the eye. In the first place, of the 50 manu- 
scripts which figure in the tree, there is not a single one which is pro- 
posed as the source for any other one, that is, it really is not a tree, even 
though it is laid out in standard Lachmannian form. Furthermore, no- 
where in his discussion of the configuration of the tree does Carmody 
address the ‘‘fautes grossières” referred to above. But the most striking 
feature of the proposed tree is this: in the placement of “Paris 1267” and 
“Florence 1268” side by side at the top of the page, no account at all is 
given of which first-redaction manuscript is assumed to be the basis for 
the second (since historical data must logically have been inserted into 
a single manuscript of the first redaction, Carmody should have ad- 
dressed this issue). Buried in the middle of the page is the only juncture 
between the two redactions, which Carmody dismisses by observing 
that C and U are “contaminated,” 1.e., that C and U are second-redac- 
tion manuscripts to which passages from the first version have been 
added. We presume this means that, to a version which contains the 
added historical material, someone has reinstated the missing bestiary 
material said to be lacking in all other second-redaction manuscripts, 
leaving us with the conclusion that the second redaction, discounting all 
of the evidence of the totality of the manuscripts of the first redaction, 
is postulated to be based on Brunetto’s own personal copy. Seeing that 
all of the second-redaction manuscripts show the same two lacunae from 
the Bestiary section,” Carmody concludes, reasonably enough, that 
whoever compiled the second redaction lost some sheets from his per- 
sonal copy before passing it on to the scribes, and therefore the same 
lacunae are seen in all manuscripts. We will return to this point later on. 

Pursuing the matter of the interpolations: “The interpolations .. . are 
usually of a religious nature, Biblical, dogmatic, and moralising. They 
are therefore unlike in style to the writings of Latini, who treats religion 
casually and conventionally with no conviction or enthusiasm” (Car- 
mody, “ Zresor: A Genealogy,” 95). While this seems straightforward and 


“£ “Tresor: A Genealogy,” 98: “It must be that in Latini’s personal copy a number of 
folios had fallen out (note that the chapter on the ca/landre is interrupted in the middle), for 
all the subsequent manuscripts containing the story of Manfred lack the chapters about the 
corbeau, etc.” The same idea is expressed on p. xxxvi of his edition. 

practical as a basis for identification in the various manuscripts, many of 
the readings identified by Carmody as interpolations can by no means 
be characterized as “religious ... Biblical ... dogmatic ... moralizing.” 
The following discussion will attempt to show that the basic definition 
is not valid for many of Carmody’s “‘interpolations,” and others are bet- 
ter explained as conventional textual variants. Furthermore, there are 
some cases in which the removal of the “interpolation” leaves a disjoint- 
ed text, not merely less smooth in the narrative flow, but oftentimes 
with something clearly missing. The following examples will attempt to 
show that this is true:* 


1.12.2: the very first “interpolation” cited by Carmody (xxxiii, n. 1) 
is in fact not in Chabaille’s base manuscript, but among the variants 
cited in n. 7; however, the sense of the text cited in this n. 7 is complet- 
ed by n. 10 on the next page of Chabaille’s edition, so that the total text 
reflected in O and R amounts to an expansion when compared with the 
text chosen by Chabaille as his base. It should be noted that the perti- 
nent passage in Escorial L-II-3, which is the base text for our edition, is 
precisely this expanded version, i.e., the reading is essentially the same 
as that seen in O and R. Carmody’s edited base text does not reflect the 
expansion, nor is there (in contrast with Chabaille) any indication of its 
existence in the brief array of variants which accompany the edited text. 
In the truncated version seen in both Chabaille’s and Carmody’s estab- 
lished text (“... car se ce fust par nature, li deables ne cheist”), the 
phrase “li deables ne cheist” is abrupt, since neither the Devil nor falling 
has been mentioned in the preceding passage. On the other hand, the 
longer text speaks first of angels, then of those who fall, and then of one 
of them whose name is Lucifer, and then of the Devil’s fall, a smoother, 
more complete and more logical exposition. 

1.63.3: the “interpolated text” identified in Chabaille’s n. 23 (‘porce 
que prime fu fet ome que ne fu la feme”) makes sense, giving a brief 
and clear explanation of why the lineage of the man is more worthy 
than that of the woman; furthermore, any absence of these words is easi- 
ly explainable as an omission based on a leap from one occurrence of 
the word “feme” to another. 

One might ask why in 1.16.3 the lines from UV which Carmody in- 





* The text is cited by book (i.e., I, I, or M), chapter and chapter segment (as estab- 
lished in Carmody’s edition). 

serts in his text are not considered to be an interpolation, since the con- 
tent of the lines is clearly “religious ... Biblical,” and so on? In this case 
he seems to have detected that they have probably been omitted through 
a leap from one “autres animaus” to another. 

Having declared on p. xxxviii of his edition that “La famille A6B3- 
B6E2LPP2QT ne contient aucune interpolation ...,”” he nevertheless ac- 
cepts the following comment in T (1.143.1): “De cest serpent dist Sains 
Ambroses k’ele est la tres cruel chose du monde, et plus sans pitié et 
plaine de malisce.” His criteria are clearly not applied with an even hand. 

1.64.3: “la gloriose Virge” is recorded in O, R and V, and in L-II-3: 
there is no compelling reason why this short epithet, duly recorded 
among the variants by Chabaille, should be characterized as an interpo- 
lation; if it is an interpolation here, why not in the other places where 
it occurs? Carmody’s stance is untenable: a phrase is an interpolation if 
it appears only in a few manuscripts, but it is not an interpolation if it 
appears in all manuscripts. 

1.65.2: beginning with the words “‘ce est que elle moruit,” L-II-3 re- 
flects the variant reading shared with O and R, and recorded in Cha- 
baille’s n. 6; without the “interpolation” Carmody’s text is not smooth, 
and seems incomplete (“Mais a la verite dire, escripture ne tesmoigne sa 
mort, ou par coutel ou en autre maniere, ja soit ce ke l’en trueve sa se- 
pulture dans la valee Josaphat).”’ A better textual conclusion would be 
that the explanation relative to the Assumption of the Virgin Mary 
(which was after all a burning issue at the time) was there in the origi- 
nal, and was removed by someone who thought it was unacceptable the- 
ologically, leaving a chopped-up text as we see it in Carmody’s T (the 
text being obviously incomplete, Carmody has arbitrarily added the 
word “‘ne” before “tesmoigne,” as well as the phrase “dans la valee 
Josaphat”). 

1.33.1: Carmody, aware of the words “‘li filz Anchises o tout son 
pere” after Eneas in U, decides to use his own words “‘et Anchises son 
pere” instead. Note that the sequence of the narration at the end of the 
previous chapter says that Laomedon is the father of Priam and An- 
chises, father of Eneas; but the narration goes on to speak of Priam and 
the fate of Troy, after which we pass to chapter 33, where it is most 
logical to continue to focus on the other son of Laomedon, Anchises, 
saying that he, along with Eneas’ son Ascanius, accompanied Eneas. The 
wording of U (and of L-II-3) seems accurate and felicitous, and Carmo- 
dy’s arbitrary editorial emendation is clearly out of order. 

1.21.2 L-II-3: “dont il furent .viiii. entre homes & femes. & qu’en 

dirai, se il i ot por la volonté de Dieu de toutes manieres de bestes & 
d’osiaus masles & femeles les .ii., por ce que la semense ne se perdist 
desour terre.” These words are also found in O, R, V, and Giamboni; it 
seems to us that the shorter version’s “ke Dieus volt” endorsed by Car- 
mody is inferior in that it refers to the execution of God’s wish, with no 
previous mention of that wish; on the other hand, the longer version’s 
“il i ot por la volonté de Dieu” reads more logically. 

1.24.3 : “qui orent ferme creance al verai Dieu, & qui l’aorerent en 
tote lor vie,” R,V; clearly longer than Carmody’s version (“ki cultive- 
rent le vrai Deu”), but do the few extra words contain anything which 
should be rejected? 

1.92.3 L-II-3: “& fu li primier enpereor de Rome nés de Alemaigne. 
& fist maint de bien; & maintes fois reala en Alemaigne, & maintes fois 
revient a Rome.” Carmody regards “& fist maint de bien & maintes fois 
reala en Alemaigne” as an interpolation in C and U, but there are com- 
pelling reasons against this: 1) the words have no “religious ... Biblical 
... moralising” purpose: why would anyone consider it important to 
add those innocuous words to the text? 2) with the repetition of 
“maintes fois” and “‘Alemaigne,” there is ample opportunity for scribal 
leaps, so that omission of the passage through such a leap is a better way 
of explaining the shortened text. 

Finally, the following words from Carmody’s article “Tresor: A 
Genealogy,” 95: “Therefore, although these interpolations appear in the 
work of Bono Giamboni, who translated the Tresor with Latini’s ap- 
proval, they are not by the hand of the author of the work.” This dec- 
laration falls by its own weight, for if they are with Latini’s approval, 
how can it be declared that they are not by his hand? L-II-3 contains 
these “interpolations,” they coincide with Giamboni, and the evidence 
is very strong indeed that the author was Brunetto Latini. 


Having raised some doubts regarding the procedure of grouping 
manuscripts on the basis of interpolations, let us turn to a consideration 
of the manuscript readings at large. While Chabaille’s extensive textual 
notes give some idea of the related manuscripts, there remain numerous 
other readings which defy classification, and at the very least fail to cor- 
roborate the groups proposed by Carmody. In an effort to demonstrate 
the chaotic nature of these readings, we will give a detailed description 
of some of the cases, and as a result be forced to conclude that Carmo- 
dy’s textual decisions are often erroneous, and that establishment of 
relationship is hopeless in a situation in which there is ample opportuni- 

ty for contamination, and even the distinction between the two major 
redactions will have to be attenuated. 


[.1.4 ‘science’ is recorded in Carmody’s T, but listed by Chabaille 
only in F: i.e., coincidence between single manuscripts from each of the 
two redactions. 

1.1.5 ‘decorrent’ O, R, OE, T: Carmody’s ‘decourent’ coincides with 
L-II-3, but apparently with no other second-redaction manuscript; it also 
agrees with O and R, the two manuscripts with which L-II-3 most often 
agrees. Note that the group represented by O and R, based on Cha- 
baille’s variants and supported by Carmody’s analysis of the interpola- 
tions, is made up of the earliest manuscripts, and in this respect they 
may be considered likely candidates for establishment of Brunetto’s 
authentic text. 

I.1.6 ‘greignor’ F, T: T ‘grignour’ disagrees with other second-redac- 
tion Mss. D, S, ‘graindre’ (according to Chabaille), and coincides with L- 
II-3 ‘greignor, and F ‘graignor’. 

1.1.7 ‘patois’ C, F, R: L-II-3 ‘patrois’ (=‘patois’) coincides with a 
variety of first-redaction manuscripts; Carmody’s establishment of ‘rai- 
son’ 1s curious on linguistic grounds: nevertheless ‘raison’ happens to be 
found in second-redaction mss. L, T, and W, but note that while this 
reading would suggest that these three belong together, they have been 
placed by Carmody in different subsections of his tree, based on his 
analysis of the “interpolations.” NB: a reasonable conclusion would be 
that ‘patois’ is the basic reading in the Ist redaction, and L-II-3 reflects 
this. 

1.4.6 ‘fevres’ F, U: the fact that the equivalent of ‘fevres’ is found in 
F of the first redaction, as well as in Rettorica and in the L-II-3, makes 
‘fevres’ therefore a good candidate for the authentic reading. 

1.5.1 ‘fisique’ D, K, R, S, Y, W, A’: the fact that both ‘fisique’ and 
‘fidique’ are spread all over Carmody’s tree makes us doubt the validity 
of the tree; in the absence of a compelling defense for ‘fidique,’ the 
‘fisique’ in L-II-3 and in the majority of manuscripts should be compel- 
ling. (For the suggestion that either form is a corruption of ‘epideictic’, 
see n. 20 above.) 

1.11.4 ‘consirent’ A, F, OE, T: a minor variant, but A, F, and OE are 
based on three different groups in the first redaction, and T is from the 
second. 

1.12.6 ‘beaute’ R, V: also found in W; how do we explain it in W, 
but nowhere else in the second redaction? 

1.20.6 ‘por le pome’ O, R, V, and Giamboni: if T does not have it, 
that is reason enough for Carmody not to have it in his text, but as a 
standard reading in ORV and Giamboni and L-II-3, and there being no 
apparent reason for regarding ‘por le pome’ as an execrable interpola- 
tion, it is the best choice for the authentic reading. 

1.24.3 ‘vesqui’ is found in no less than six different groups of Car- 
mody’s tree: K, A’, and R of 1st redaction, D, AE, and S from the sec- 
ond; L-II-3’s ‘vesqui’ is therefore the authentic reading (note that Cha- 
baille has preferred it to the ‘nasqui’ of F, and Carmody has preferred it 
to the ‘nasqui’ of T). 

I.126.3 Carmody (on the authority of A, K, Y, and OE) adds: 
‘jusques a la lune novele’ before ‘au moins jusque a moelles’, citing Latin 
‘cum luna decrescit’; this seems to us clutching at straws, for it leaves 
the text thus: “jusques a la lune novele; et au mains jusc’a mooules.” 
While Chabaille indicates that ‘jusques a la lune novele’ is recorded in 
first redaction A, K, Y, and OE, in Chabaille’s edition it is not in addi- 
tion to the phrase ‘jusqu’aus moeles’, but instead of it, and is therefore 
simply a misreading of “‘jusqu’aus moeles,”’ not a reflection of missing 
text, as Carmody indicates by inserting it before the misread words. 

1.28.1 ‘la male tor Babel’; Chabaille records these variants: ‘male tor’ 
in two different first redaction groups (represented by R and A’), and in 
second redaction AE and W; ‘la tor Babel’ is seen in first redaction D, 
J, Y, and in seconnd redaction D; Carmody’s edition based on T reflects 
‘male tour’; against this background, L-II-3 seems to be the only manu- 
script with ‘male tor Babel’. 

1.33.1 ‘une heure ca & une eure la’ R, Y, AE, W, A’; yet another 
example of a case where there are essentially two versions of a phrase, 
spread over various subgroups in both redactions. 

1.44.1 ‘grant’ found on/ in F from the first redaction and T from the 


second, and in L-II-3 (elsewhere ‘jaiant’). 


The examples cited are intended to be representative; there are literally 
hundreds of instances in which similar observations can be made. 

If we cannot verify the subgroups of the two redactions based either 
on the interpolations or on the textual variants at large, the only basis 
we have is, of course, the fact of the additional historical material in one 
group of manuscripts; beyond this, we have no evidence to support rela- 
tionships among them. Are we even justified in thinking there is such a 
thing as an authentic second redaction? There are several arguments 
against such a stance. In the first place, the so-called first redaction con- 

tinued to enjoy in the Middle Ages a popularity never equaled by the 
second; furthermore, although the manuscripts reflecting the historical 
additions are numerous, they are all associated with a limited region in 
France, namely Picardy, and they reflect the linguistic features of that 
region. Recognizing this provincial nature of the numerous second- 
redaction manuscripts, Carmody’s surmisal that sheets were lost be- 
comes more plausible: a version of the book with added historical mat- 
erial arrived in northeastern France with sheets missing; this defective 
copy then became the basis for all of the other so-called second-redac- 
tion manuscripts. (There are, however, problems with this scenario: D 
and S, while assuredly containing the added historical material, reflect a 
pattern of textual variants widely different from T and the rest of the 
group which we can find no way to explain, given the present state of 
our knowledge of the individual manuscripts themselves. We must re- 
member that Chabaille and Carmody were only human, and the vast ar- 
ray of texts they tried to comprehend represented a task of immense 
proportions.) 

In this respect, it is pertinent to observe that the rich medieval tex- 
tual tradition in Spain ... thirteen manuscripts in Castilian, four in 
Catalan and one in Aragonese” ... is exclusively first redaction, i.e., 
there are no manuscripts with the additional historical material. This 
means that, important as Escorial L-II-3 is for the French textual history, 
it had no impact at all on the medieval Spanish version. 


DESCRIPTION OF THE BASE MANUSCRIPT FOR THE EDITION 


This brings us to a consideration of manuscript L-II-3, beginning with 
the description recorded in the catalog of the Escorial Library.” 


* Paper at the Kalamazoo Medieval Conference, May 2001: Ana Montero, University 
of Michigan: “El proyecto cultural en los manuscritos españoles del Libro del tesoro de 
Brunetto Latini.” See also D. E. Prince, “Vernacular Translation in the Fourteenth-Century 
Crown of Aragon: Brunetto Latini’s Li livres dou tresor,” in Translation and the Transmis 
sion of Culture Between 1300 and 1600, ed. J. Beer and K. Lloyd-Jones, Studies in Medieval 
Culture 35 (Kalamazoo: Medieval Institute Publications, 1995). 

® Catálogo de los manuscritos franceses y provenzales de la Biblioteca de El Escorial, Fray 
Arturo Garcia de la Fuente (Madrid: Tipografia de Archivos, Olozaga, 1: 1933, 33; note nu- 
merous errors of transcription, as well as citation of a table of contents for Book I, which 
does not appear in the manuscript). We were unable to carry out a more detailed codicolog- 
ical description in situ, as we would have preferred; we point out in this context that 

Sign. ant: O 30 y 25.9. 2 hs. en b + 2 de tabla + 163 + 1 en b., 
en perg., fol. a tint., num. rom. a partir de//(p. 34) los fols. del 
texto; num. aráb. a partir del primer fol. en b. Letra minúscula 
francesa del siglo XIII, a dos cols. Capitales miniadas, con algunas 
orlas sencillas. Caja total, 230 X 313 mm.; id de la escritura, 155 
X 200 mm. Enc. en cuero rojo, de esta Biblioteca. Corte: 3. En el 
folio V r., margen superior, dice, con letra del siglo XVI: LIBRO 
LLAMADO THESORO ESCRITO POR EL REY D. ALFONSO EL 
SABIO o X DE CASTILLA, DEL QUAL HABLA NICOLAS ANTONIO 
Y LE CITAN MARIANA Y OTROS AUTORES EXTRANGEROS; Y 
AQUÍ SE ATRIBUYE A ESTE MAESTRE BRUNET QUE DEBIO DE 
TRADUCIRLO. VÉASE LA MISMA OBRA EN CASTELLANO EN ESTA 
BIBLIOTECA REAL, LETRA E. PLUT III núm. 8. DE LA BIBLIOTECA 
DE FELIPE II. Vease Beer, ob. cit., pág. xxxii. (Traducción francesa 
del libro del Tesoro de Bruneto Latini.) 
Fol. 3 r. Ci comence les lubriques don primier liuve dou tresor. 
Cist primier liure parole de la cautsa de tutes choses de philo- 
sofie. 
Fol. 5 r. Ci comence le liure dou tresor loquel comence maistre 
brunet latin de fiorence de latin en romans e parole della nais- 
sance de toutes choses. 

Ceste liures est appelles li tresor, car si come ... 
Fol. 163 r. Ci finist li liure dou tresor qui fist mastre brunet latin 
de fiorense. A dieu en soit loenges et glorifie. Am. cellui qui cist 
liure escrist puisse aler auec ihu. crist. Et tot ci as qui li lieront. E 
que ceste liure garderont puissent en parais aler sans alcun engon- 
brie trouer. Dites amen, que dieu lo croit. Ensi comme ai dit si 
soit. A.M.G.Y. Explicit expliceat bibere scriptor eat. 


This description tells almost nothing of the images seen in the 
manuscript (“capitales miniadas, con algunas orlas sencillas”), and we 
can see no relationship between text and image at any juncture. We can 
do little more than call attention to a small number of depictions of a 
man we might presume to be Brunetto, and observe that the quality of 
the handwriting is consistent with what we would expect of a volume 


neither Chabaille nor Carmody furnishes such a description, and in fact Carmody uses 
Lenormant’s description of T. 

prepared for a person of high stature, whom we might also presume to 
be the Learned King Alfonso.“ 

Judging especially from extensive examination of the variants docu- 
mented by Chabaille, and taking into account scribal difficulties in deal- 
ing with an encyclopedic work embracing a wide and varied subject 
matter, our manuscript compares favorably with others in what might 
be called the linguistic quality of the text represented. In terms of dic- 
tion and composition in presentation of the varied subject matter, our 
manuscript in numerous instances seems especially terse and clear when 
compared with corresponding passages in the Chabaille and Carmody 
editions. 

L-II-3 is a very early manuscript, accepted by scholars as being from 
the thirteenth century. It contains the added historical material and 1s 
therefore, according to the basic premise, a second-redaction manuscript. 
It is a manuscript which Carmody had wanted to see but could not, giv- 
en the fact that he was doing his archival work in Europe at the time of 
the explosion of the Spanish Civil War, which would have made it very 
risky indeed to visit the Escorial library. Not only is the Escorial manu- 
script one of the very few which date from the thirteenth century, it is 
by definition a second-redaction manuscript in that it contains the extra 
historical material on which the supposition of a second redaction is 
based. It also contains the “lost” material represented by the lacunae in 
the Bestiary section in all other manuscripts of the second redaction. 
Given the established political and intellectual affinity between the Flor- 
entine official and the Spanish monarch, we conclude that this complete 
and very early second-redaction manuscript, displaying a language which 
is basically standard thirteenth-century French, albeit altered orthogra- 
phically in Italianate fashion, might well have been prepared soon after 
Brunetto’s return to Italy, to be sent right away to the Learned King Al- 
fonso, the person to whom Brunetto refers as “Monsignor Alfons.”* 
All of this has led us to use manuscript L-II-3 as the base for a much- 
needed new edition of Brunetto’s work. 

This is probably what happened: Brunetto had in his possession on 


“ There has been much recent interest in the illustrations found in medieval manu- 
scripts; at the 2000 Kalamazoo Medieval Conference there was an entire session devoted to 
“Ilustrating Secular Compendia.” Cf. C. Meier, “Illustration und Textcorpus. Zu kommun- 
ikations- und ordnungsfunktionalen Aspekten der Bilder in den mittelalterlicher Enzyclo- 
padie handschriften,” Fréhmittelalterliche Studien 31 (1997): 1-31 esp. 15-16, Plates X-X1. 

“ See Prince, “Textual History,” 281, citing Holloway, ‘Road Through Roncesvalles.” 

return to Florence a copy of the work, with textual characteristics re- 
sembling those of group O, R, V (identified through the textual variants 
by Chabaille, and corroborated through the interpolations studied by 
Carmody); this version clearly contained the Bestiary passages intact. To 
this version were added the historical details of the years 1255-1267; a 
new French text was prepared (but by Italian scribes, which would ex- 
plain the orthographical and other linguistic features which we will de- 
scribe in detail further on); the thus amended French text was translated 
into Italian by Bono Giamboni (or someone else), and a copy of the new 
(that is, second-redaction) version in French was sent immediately to 
King Alfonso, and eventually ended up in the Escorial library. 

But the textual history is so immense and so varied that, given the 
present state of knowledge, we cannot demonstrate all this beyond the 
shadow of a doubt. Furthermore, the length of the work and the variety 
of the manuscripts make it frankly impossible to establish a definitive 
critical text as this is generally understood for shorter works and/or 
fewer manuscripts. On the other hand, the profusion of manuscripts is 
evidence that Brunetto’s work has an importance for cultural history 
which cannot be denied, and the preparation of a workable reading text 
for the benefit of those who study the history of medieval culture is a 
clear desideratum. Therefore, since the Chabaille edition is of difficult 
access at best, and since the Carmody edition not only is long since out 
of print, but also suffers from the defects we think we have clarified 
here, and most of all because we now know that the Escorial manuscript 
is possibly the most important one, we have set about to prepare an edi- 
tion based on the Escorial manuscript, but with corrections based in no 
small way on the contributions of our two illustrious predecessors. We 
might think of ourselves not as one person but two, since we are two, 
and standing on the shoulders of not one giant, but two: Polycarpe Cha- 
baille and Francis J. Carmody. 


THE LANGUAGE OF ESCORIAL MANUSCRIPT L-II-3 


It has been the general opinion that Brunetto, living in France and writ- 
ing in French, wrote correct French.“ Many of the extant manuscripts 


* Paul Meyer, “De l'expansion de la langue française en Italie pendant le moyen-age,” 

of the Tresor exhibit northern French features, and some of these manu- 
scripts show Italian influence; as Holloway states: ‘Often Arras MSS 
dating from the thirteenth century are written in Italian hands. The 
sixteenth-century Antiquités d'Arras mentions the presence of Lombards 
and usurers in the city. To this day notary offices are outside the gate of 
the Abbaye de St-Vaast. These northern MSS show evidence of being 
associated with both the Italian notarial community and the monastic 
community.“ Manuscript L-II-3 reflects Italianate features of a kind 
consistent with such a provenience.* 

Whether or not “Italianate” in a manuscript context can be under- 
stood as referring to the language itself, or simply to the orthography, 
is sometimes a difficult question to answer. Our manuscript exhibits 
such a multitude and variety of orthographical variants that it is often 
impossible to draw conclusions with regard to syntax, morphology, or 
phonology, although indeed certain phonetic implications may be 


Atti del Congresso internazionale di scienze storiche (Roma: Tipografia della R. Accademia dei 
Lincei, 1904-1907), 81-82; Alberto Limentani, ed., Martin da Canal, Les estoires de Venise, 
Cronaca veneziana in lingua francese dalle origini al 1275 (Firenze: Leo S. Olschki Editore, 
1972), CV: (quoting Meyer) “Si l’on met à part Brunetto, vivant a Paris, et Philippe de 
Novare, qui passa la plus grande partie de son existence parmi des gens de France, on peut 
dire que Martin da Canale fut, entre les Italiens qui écrivirent en français, l’un de ceux dont 
la langue est la plus correcte”; note also Günter Holtus, Lexikalische Untersuchungen zur In- 
terferenz: Die franco-italienische “Entrée d'Espagne” (Tübingen: Max Niemeyer Verlag, 1979), 
94, who does not expand on this, stating simply, in reference to T: “keine it. Graphien in 
T, pik. und wallon”; and in reference to Meyer: “gehör nicht in die von ihm vorgestellte 
Rubrik, da (u. a.) in Frankreich geschrieben’’; finally, in reference to Carmody’s remarks on 
O and V, “avec lexique français-piémontais,” “‘... in Italien kopiert (von nach Italien ge- 
brachter fr. Kopie abhängig).” 

7 Julia Bolton Holloway, Brunetto Latini, An Analytic Bibliography (London: Grant and 
Cutler Ltd, 1986), 40. 

# Cf. Geoffrey Robertson-Mellor’s remarks with respect to Franco-Italian: “Il existe tou- 
jours des manuscrits de textes francais copiés en Italie, par des Italiens, souvent mal copiés, 
pleins de fautes de phonologie, de grammaire, de vocabulaire — en un mot d’italianismesdus 
aux scribes italiens qui les ont écrits. Ce sont des textes qui font en effet partie de la lit 
térature française, qui existent souvent sous forme purement française, et qui ne sont italiens 
que par accident d’origine physique. On trouve cependant bon nombre de textes linguist 
iquement peu différents des premiers produits non pas par des scribes italiens, mais par des 
auteurs italiens, croyant écrire un français correct pareil à celui produit en Angleterre par des 
poètes comme Gower à la même époque. ... Je voudrais terminer en considérant quelques 
uns des problèmes qui confrontent l’éditeur d’un texte franco-italien. Quelle norme faut-il 
adopter? Pour les textes de la première catégorie littéraire la solution est simple — en ce qui 
concerne les italianismes du moins. Les italianismes sont des erreurs qu'il faut corriger, eg 
en remplaçant une forme terra ou tera par tere” ‘Langue et littérature franco-italiennes: Etat 
des études et problèmes,” Table ronde coordonnée par Geoffrey Robertson-Mellor, in Essor 
et fortune de la Chanson de geste dans l'Europe et l'Orient latin. Actes du [Xe Congrès Interna 
tional de la Société Rencesvals pour l'Etude des épopées romanes, Padoue- Venise, 29 août-4 sept- 
1982 (Modena: Mucci Editore, 1984), 786-87. 

unavoidable. The orthographical problems are compounded by the fact 
that the text seems to have been recorded in written form on the basis 
of a viva voce reading. The result is that, from a scribe with non-native 
knowledge of French, we must expect a less-than-precise control of stan- 
dard orthography (if indeed it can be argued that there even is such a 
thing). Beyond this, our scribe encounters yet other difficulties when 
faced with the task of recording in written form what he hears; for 
example, there are many instances in which he fails to record a discrete 
ending for the third person plural of the verb, i.e., -nt when it is in 
order, or the reverse, i.e., he supplies -ent when context calls for the 
singular. 


Orthography 


In any event, our characterization of the language of the manuscript 
is obviously to be based on its orthographical representation. In the 
course of this characterization we will give a general description of our 
editorial procedures, through which we hope to preserve many of the 
manuscript’s distinctive features while producing a reasonably readable 
text. We begin with some of the manuscript’s more obvious “Italianate” 
features. 

Double initial consonants, ss- and //-. Examples: a ssa 1.95.6; a ssoi, 
1.183.3 et passim; de lla 1.130.10; se lla, 1.137.3; a lla, 1.160.4; ne lla, 
[.161.1; etc. Because we see nothing to be gained by leaving them in the 
edited text, we change them to s- and L-. 

Beyond this, there are many and varied examples of specific examples 
of what might broadly be called Italianisms, which often exist alterna- 
tively with the usually more abundant Francian forms: virtus, 1.23.3; 
11.38.3, etc. (alongside vertu, 1.23.3). Similarly: virtueus, II.17.4, etc. feli- 
cita, II.7.8; buones, 1.26.4; esser, 11.53.5; vestre, I1.70.1; fiotant (= flotant) 
1.88.2; puoies (= L. potes) 11.89.4; solament, 1.98.5; vuolent, II.119.5; co- 
minça 1.39.3; cominciés 1.27.5; cruelta sor cruelta, 1.91.3; natura, 1.101.3; 
amare (MFr amère) 1.105.3; esmuovent, 1.105.4; mi (MFr me), 1.106.8; di 
medi (MFr de midi), 1.106.13; di (for de) in a number of cases); cuoir 
(MFr cuir) 1.131.1; nuove, 1.195.1; esser, 11.53.5; dir, III.7.2; III.26 (cf. dire, 
III.67.4); ma (= mais), III.7.9; assai, III.67.2. The full list would be very 
long indeed; we retain the manuscript reading unless we perceive a sig- 
nificant comprehension problem. In some cases, especially where the 
Italianate forms are a departure from the clear preference of the manu- 
script, we have made changes. Our intent is to record a unique manu- 

script reading in the footnotes (for example, we have recorded in a foot- 
note felicita for felicités in II.7.8); on the other hand we have changed 
multiple occurrences of di to de. 

There are a few examples of replacement of / by i after a consonant, 
an Italianate feature in the orthography which is widely characteristic of 
this manuscript; these we have changed in the edited text, with reference 
in the footnotes to the manuscript reading (examples: Fiorenze 1.1.1, fior 
III.13.11. Other possible Italianisms: volent for veulent, pensiers for 
pensees, pregioniers for prisoniers, ragion for raison). 

Other alternations are not so easy to characterize as “Italianate”; for 
example, alternation of o/ou/ue: pueple, 1.4.1, pople and pouple, 1.40.4; 
ovres 1.1.2, hovres, 1.95.7, alongside evre 1.6.2, euvre 1.4.3; mostre 1.1.3, 
moustre 1.122.2; tot 1.16.1, tout 1.1.1; corros III.31.2, corrous III.68.14. 


Vowels and Diphthongs 


a/e: fait/fet is an example of what is by far the most frequent alterna- 
tion (a feature widely seen, of course, in medieval French texts). Many 
of these cause no problem, so that we leave them as the manuscript has 
them (for example, apertient/apartient); in other cases intervention is 
required to clarify the meaning (for example, if pert occurs in a context 
which requires the meaning ‘departs,’ or if part should clearly mean ‘ap- 
pears,’ to retain the manuscript reading would cause difficulties). 

an/en: entandre 1.2.1; encien, 11.74.15; encienement, I1.53.1; commence, 
commance, etc; (-ment/-mant is very common); angin, II.74.5; prandre/ 
prendre; esanple, 11.74.9; anfant, 11.75.2; enfant, 11.3.4; tanras, 11.82.1; etc. 


Note in connection with the above that, in accord with normal 
medieval practice, nasal markers often appear in our manuscript above 
the vowels; as in other cases, the manuscript reveals defects of omission 
and commission: that is, while what we see mostly is failure to record 
these marks (which we supply as context dictates), the reverse is also 
true; the solution is not always obvious, as with faiture, III.13.8 (should 
be fainture?), or estant, III.37.3 (should be estat?). 

ou/eu: vertuouses, 1.4.3, vertueus, II.7.2; paurous, IL.82.1, paureus, 
IL.82.1; dolorouses, 11.19.7, doleureus, IL.20.4; paurous, paureus in the same 
section IJ.82.1; tenebreuses, 1.125.3, tenebrous, 1.54.3. 

-or/-our/-eur/-ur: color, 1.107.3; homors, 1.99.2; odors, 1.183.7; chelur, 
[.199.2; doulor, 11.89.3, doulour, 1.11.1, douleur, 11.11.2; o/ou: prover, 
1.5.1, prouver, 1.5.4; boche, 1.138.1, 1.130.1, 1.131.2, etc., bouche, 1.183.3. 

ai/e (whether word-final or within a word): fait/fet, maison/ meson, 
mais/ mes, etc. Our policy is to leave them where we perceive little prob- 
lem of interpretation; however, there are sometimes significant problems 
(for example, if se represents the first person singular of the verb savoir). 
In equivocal contexts we clarify by putting an accent on this word 
(11.84b.5 je sé = je sais, for example). 

The word mais is often represented as mes (less often: mas, me, mois, 
meis; others?); any reading other than mais, mes or mas we correct to 
mais. The distribution of mais/mes/mas is possible evidence that there 
was more than one scribe: Book I has mas and mes, but not mais, while 
Book II has no mas, all mais, and Book III mostly mais, a number of 
mes, and a few mas. In the relatively rare instances where mes is a posses- 
sive adjective, we depend on context for clarification. 

ai/oi/ei: vaines, 1.105.1, voines, 1.126.3; anoientir (= anéantir), 1.120.2; 
ploines, 1.122.16, pleine, 11.38.4; (the spelling reflects evolving and/or 
dialectal pronunciation). How to address the problem? In nearly all in- 
stances the context will resolve any possible confusion: hence we leave 
anoientir and ploines unchanged (in a single case MS. foit is changed to 
fait, with a footnote to the MS. reading). 

a/ai: mastre, 1.19.2, maistre, 1.24.4, 1.36.1; tast, 1.21.4, 1.24.1; taist, 
1.27.6; nassance, 1.19.3, 1.38.2, 1.46.3; ars (= airs), 1.72.3, 1.104.6; tratera, 
[.108.3; brais (MFr bras), 1.105.1; bais (MFr bas), 1.106.5; chaissast, 1.134.1, 
chassent, 1.184.5; passent (MFr paissent), 1.164.2. 


Some vocalic variations which occur less frequently: 


iaus (= eux), 1.9.3, 1.37.3, 1.120.3; eaus, 1.100.2, els, 1.43. 

jaus (= yeux), I1.56.4, 11.69.4; oes, II.84b.9; els (yeux), 1.72.1. 

aiue (= eau), II.110.6; eue, 1.99.2, 1.100.2; eiue, 1.102.2, 1.104.6. 
aisemple, III.34, asenple, III.34.1, isenple, II1.142.11; issenples, III.103.3. 
e/ie: fevres, 1.174.4, 1.183.1; fievre, 1.72.3. 

au/a/al: atre, 1.24.1, altre, 1.20.2; both atresi and autresi, I.1.1. 


Consonants 


Clearly associated with pronunciation is the s/c variation; we observe 
the MS. reading where confusion is minimal or nonexistent (atenprance 
vs. atenpranse, for example). But random graphic alternation between 
the words ce and se presents us with problems when what is written in 
the manuscript is at odds with the meaning required by the context (1.e., 

demonstrative vs. conjunction), or in the case of the plural forms ces and 
ses (demonstrative vs. possessive); this is seen at virtually every turn, and 
must be corrected if the reader is to be spared the problem of deduction 
of the proper form from the larger context, a task which is not always 
as simple as it may appear. 

por/par: since grammatical considerations fail to differentiate por and 
par (that is, their distinction is purely a semantic one), and their random 
distribution is on a broad scale at odds with modern usage (in this case 
as well the confusion may have its foundation in similar pronunciation), 
we might conclude that the scribe, knowing that there are two words 
but neither fully understanding nor hearing any difference, merely 
chooses one of them. We have kept the manuscript reading, not attempt- 
ing correction of the text in conformity with modern practice. Any at- 
tempt to regularize in these two cases would be a monumental task, so 
we have made every effort to leave them as they occur in the manu- 
script, acknowledging how difficult it is for the editors to keep their 
subconscious perception of the proper form from intruding itself. 

There is much hesitation in representations of palatal /: vielie, 1.18.2; 
atllie (MF r aille) 1.62; -ail, -oil, -eil: solail, 1.6.4, 1.122.10; soleill, 1.106.4, 
[.106.6; consoil, 1.10.2, conseil 1.10.1, consoull, 1.13.1, 1.42.5. 

A problem of particular complexity is the alternation ch/c/ci (most 
common example: chascun, cascun, ciascun); these are orthographical vari- 
ants commonly found in Northern texts.” Others: chacha (MFr chassa), 
1.20.1, cacha (MFr chassa), 1.47.2, 1.92.7, chache, 1.97.4; couça (coucha), 
1.97.6; chatolique, 1.3.2; chome, 1.54; chorone, 1.92.5; chaisse (MFr casse), 
1,105.5; cascun, 1.2.3, 1.3.2, chascun, 1.7.3, and ciascun, 1.119.4, ciascune, 
1.30.1; deceable, 11.54.7; flecist, 11.74.6; hace, 11.82.7; toca, 111.38.3; la chure, 
11.118.6; chui, II1.61.19. We correct when the manuscript version seems 
to interfere with comprehension. 

There are many examples of the interchange of liquid consonants: 
senbre, 1.93.1, 11.96.3; negrigentement, 11.95.1; glace (= grace), 1.95.8; 
esprendor, 1.112.2; resprendissant, 1.115.2; emplunte, 1.116.1; crembre, 
1.120.2; ensenbre, 11.103.2; obrieuse 1.190b; multiprient, 11.18.5; desplisable, 
I1.24.3; corpe (= colpe) 11.63.14; atenpler, 1.66.2. 

With regard to pl, bl, pr, br: alternation in our manuscript often pro- 


” For a discussion see Charles Théodore Gossen, Grammaire de l'ancien picard (Paris: 
1970), 91-94, 97-98, and Hakan Tjerneld, Moamin et Ghatrif (Paris and Stockholm: 1945), 
44-46, 

duces plausible doublets (blanche/branche, plesance/presance, for exam- 
ple). While such alternation would provide pertinent documentation for 
a discussion of phonetic issues in another context, we believe that to 
leave the manuscript reading would unnecessarily complicate compre- 
hension; we therefore make the correction in the text and record the 
manuscript readings in the footnotes. 

Examples of widespread metathesis: degrepirent, 1.20.5; perlas (MFr 
prélat), 1.95.4; berbis, 1.122.6, 1.178.1, etc.; corcodril, 1.134.5; tresol, 1.146.6; 
formages, 1.178.2. 

neis/nies (‘not even’): after approximately midway through Book II 
the only form seen is neis, but in several of the Bestiary chapters in Book 
I we see multiple examples of nies. Our manuscript reflects common 
scribal usage of marks above the line to clarify how a series of vertical 
pen-strokes is to be interpreted (we leave to one side the question of 
whether such marks are those of the original scribe or of a later reader). 
In any event in at least one instance (I1.64.3) L-II-3 has nies (that is, there 
is a clear mark over the i), while in several other cases nies is reasonably 
clear, but without the mark. In yet other cases without marks there is 
no separation between the vertical strokes, so that the word appears to 
be mes; however, the contexts does not support the reading of mes. Since 
the manuscript version is clearly not neis and the context does not jus- 
tify mes, we therefore opt for nies (note that Carmody’s edition consis- 
tently reflects neis). 

A most troublesome case is the following: the forms contes ‘narra- 
tion’ and contens ‘dispute’ exist in the manuscript, but we see MS. contes 
not only where the context calls for the meaning ‘narration’ but also 
where ‘dispute’ is indicated. It may very well be a case of unusually fre- 
quent failure on the part of the scribe to provide the appropriate super- 
script nasal marker; in any event a distinction between these two terms 
is necessary for an accurate reading of the section on rhetoric, so that we 
on a number of occasions have rendered manuscript contes as contens, in 
accord with the testimony of the Chabaille and Carmody editions, or of 
the alternate readings in their respective lists of variants from other 
manuscripts. 

car/quar: while car is the most common, in certain sections quar pre- 
dominates, which we leave as the manuscript has it. 

mlt/mult/molt: this word is nearly always abbreviated, and while un- 
abbreviated molt is seen, mult is much more common; seeing nothing to 
be gained from rigorous differentiation, we render all occurrences, 
whether abbreviated or not, as mult. 

ensint: in all cases where we transcribe in this way, Carmody’s edi- 
tion reflects either ensi or ensinc. While the letters c and t are similar in 
medieval manuscripts, for the most part the letter ¢ is unmistakable 
where this word occurs in L-II-3, so that in every instance we transcribe 
ensint, and note the strong possibility that Carmody’s ensinc might well 
be transcribed the same way. 

science/escience: is science a valid form? Both forms exist in unequivo- 
cal circumstances, so that a question arises in connection with manv- 
script descience: is this d’escience or de science? If lescience is rendered 
lescience, what about MS. lascience? In the light of premiere escience and 
ma nue escience the proper form appears to be escience, but we see no 
clear and definitive solution. 


Problems Connected with Similarity of Graphs 


By far the most frequent problem in medieval handwriting has to do 
with the use of one vertical stroke for the vowel i (7), alongside multiple 
repetitions of essentially the same stroke to produce # (v), m, and n; the 
problem is most serious when any of these consonants occurs alongside 
the vowel. The spacing between the strokes is no help, of course. 

The letters s and 7 in medieval manuscripts are often represented by 
what might be called allographs, i.e., different graphic representations 
for what is acknowledged to be the same letter, and some of the graphic 
representations of s and r are quite similar; for example, in the ubiqui- 
tous locution tous jour there would be no way to distinguish between 
the graphs representing the s and the r. While this example involves no 
problem for the transcription, with the words sus and sur the context 
often does not indicate a clear solution; we therefore leave sur and sus 
just as they appear in the manuscript. The only exceptions are 1) where 
the graph itself is equivocal, in which case we follow context and mod- 
ern usage, and 2) where the word is clearly adverbial, in which case we 
opt for sus (for example, fol. 56c: li corrent sus & l’ocient; fol. 60c: ne se 
puet lever sus; fol. 66a: en sus aler). 

Similarity of c and t: while graphic clarity of -t combined with weak- 
er evidence for ensinc as a viable alternative has led us to establish ensint 
in all cases, in the absence of graphic clarity, and faced with the semantic 
necessity of distinguishing between donc and dont, we have adopted the 
respective appropriate readings based on context. 

In dealing with the e/o alternation we must take into account the 
similarity of the manuscript letters themselves, which causes problems 

on occasion for the scribe (and consequently for us as we seek to tran- 
scribe). 


Abbreviations 


Abbreviations in the manuscript are the usual ones found in medi- 
eval manuscripts, and are resolved in the usual way. In many contexts, 
however, the abbreviations are interrelated with language problems, so 
that the abbreviation cannot be separated from the language question. 

A special difficulty involves resolution of the letter p accompanied 
by some sort of mark either on the stem or above the letter, in accord 
with scribal practice of abbreviation of the prefixes pre-, per-, pro-: scribal 
practice in the manuscript with regard to the abbreviation itself is only 
partially consistent; to compound the problem, the prefixes pro- and por- 
are sometimes confused.® A further complication is that the preposi- 
tions por and par (sometimes per) are used interchangeably in identical 
contexts, in constant violation of modern usage; for the same reason 
cited above (1.e., that to correct rigorously in accord with modern usage 
would violate the integrity of the manuscript), our intent is to leave 
these two prepositions as they are in the manuscript. 

g-: the abbreviation is most often accompanied by some kind of su- 
perscript indication to identify gui and que. (For manuscript usage of 
qui/que, see the section on morphology.) 

Another case involving abbreviation: coume, come and com; when 
abbreviated with nasal mark over the o, we transcribe com, in accord 
with the most common form. 


Verb Morphology 


There is widespread confusion of third person singular and plural 
forms of the verb. Even in passages where a subject is established the 
singularity or plurality of this subject seems to vacillate in the scribe’s 
mind: for example in 1.171 (vultors), where the author seems to sway 


Confusion might not be the right word to use to describe the situation with regard 
to the normal forms of the verbs porveoir and porchacier; while our manuscript is consistent 
in the case of porveoir, and in accord with expected usage, it is even more consistent in its 
preference for prochacier over the expected porchacter (there is only one example of porcha- 
cier among dozens where the prefix is pro-). 

between what “they” do and what an individual “one” does; 1.171.2 € 
volontiers vont por tere sans voler por lor pesantor, & non mange de nulle 
charoigne, se il ne la lieve avant desus terre en aut. Whether the degree of 
possible confusion warrants editorial intervention is often difficult to 
determine; in certain contexts we do make corrections in order to avoid 
immediate juxtaposition of plural subject and singular verb, and to avoid 
an anomalous singular verb in a series of plurals. 

The -an/en confusion noted above causes complications in the verb 
paradigms: for example, trespassent and acordent appear in contexts 
which call for the participle, and the reverse is also true (i.e., we may see 
trespassant or acordant where context calls for the third person plural 
verb). 

In contexts where the passé simple seems in order, the third person 
singular of ær verbs often appears with æ rather than -a (for example chante 
for chanta). Among verbs of the other conjugations, the only other appar- 
ent change of passé simple to the form of the present occurs in the third 
person singular of tenir and venir (note that both vient and vint appear 
in the same context in 1.86.4). While such alternation of present and past 
is not infrequent in texts of the time, a curiosity of our text is that the 
feature is widespread in the sections of Book I dealing with history, but 
seems to decrease in frequency after that, though it never completely dis- 
appears. The phenomenon may well have to do with different scribes, 
one of whom is characterized by such alternation; another factor might 
be unclear manuscript representation of -e and -a, or possibly unclear 
pronunciation if the text is being read aloud to the scribe, as was often 
the procedure. In any event, with present forms seen in past contexts re- 
plete with regular passé simple forms, the unsuspecting reader may be 
startled. Note for example the following passage (I.20.1-2): 


El premier aage fist Nostre Soverain Pere le monde & ciel & terre 
& toutes les autres choses, selonc ce que li contes devise ça ar- 
rieres. & sachiés que .xxx. ans aprés ce que Dieu chache Adam 
fors de paradis terestre, engendre il en Eve sa feme Caym & puis 
une fille qui ot nom Calmanam. 2. & quant Adam fu de l’aage de 
.xxxii. ans engendre il Abel & puis une fille qui ot nom Delcora. 


The first person plural forms are occasionally found without final -s: 
connoisson, 1.3.2; malfaisson, 11.122.7; avon, 11.122.4. This phenomenon 
is seen in other Franco-Italian documents. 

In the case of verbs, the problem of the unpronounced final -s is also 

reflected in a number of cases in which the second person singular is 
found without -s: remuera, II1.13.2; met, I1.172.3. 

In a number of instances, the third person singular of avoir in the 
present subjunctive (normally ait) is represented as aie: 1.147.1, 1.159.1. 

We have harmonized verbs with subjects when the manuscript read- 
ing creates confusion, even though we are not unaware of certain 
Franco-Italian practices with respect to verb number.’ 

There are also other less usual forms of the preterite, and examples 
should be noted: plost (MFr plut), 1.20.6; postrent (= purent), 1.124.9; 
ploit, 1.89; encloist, encloit, 1.103.2; voustrent, 1.89.3; buit, 1.69.1; moruit, 
1.98.6 and elsewhere; esluit, 1.69.1; aparuit, 1.98.6. 

-oit is occasionally used in the present tense: [.106.7: la foudre n'a 
pooir que elle s'en paisse, ains estoit en la nue & apert son feu; 1.110.3: Sat- 
urnus parfoit & conplist son cors en .xxx. ans poi s'en faut, en tal mainiere 
que il revient au premier point; 1.132.2: Cist poissons eslieve son dous en mi 
haut mer, & tant demore en un leu que li vens aporte le sablon & l'ajostoit 
desus lui, tant que li naist erbes & petis arbosiaus. 

Alternation of verb endings -er and -ier in the absence of a preceding 
palatal: for example, the verb ‘to desire’ presents two discrete forms: 
desirier and desirer, as well as two participles: desirié, desiré, likewise 
aider, 1.103.3, and aidier, 1.13.2. 


Other Morphological Observations 


As might be expected in a manuscript of the late thirteenth century, 
the declensional system is in complete disarray, and one might conclude 
that the scribe has very little feel for forms indicating nominative and 
accusative, singular and plural;” for example, la questions, 1.2.3, in con- 
text is acc. singular; tous les meistier, 1.4.6, is acc. plural. The difficulties 
in dealing with the decaying declensional system are compounded by the 
scribal propensity for omission of -s, or insertion of -s where it is not 


*! Cf. Limentani, Cronaca veneziana, CCVII, par. 164.1.1: ““L’uso di forme verbali di IMa 
persona con soggetti al plurale è tipico fenomeno d’interferenza fra un systema che differen- 
zia Ia et VIa e un altro che le ha eguali fra loro.” Examples in L-II-3: il ne perdirent .. . et 
ce qu'il puet savoir, I.12.6; les angles, il ne li rendoit, 1.18.3. There are also cases of plural 
verbs with singular subjects: len le feissent, 1.31. 

*? Such would be the case for an Italian scribe; cf. G. Robertson-Mellor, The Franco- 
Italian Roland (Salford: University of Salford Reprographic Unit, 1980), xxix. ‘The fact that 
sin Italian has no grammatical function, that final s in French was fast becoming silent, and 
that the O.F. case system was almost certainly not understood by the F.I. writers meant 
that this letter is useless either as a case or number marker.” 

called for. The chaotic situation with regard to presence or absence of -s 
makes it impossible to draw conclusions with regard to the evolution of 
-s as a morphological marker not only for verbs but also for nouns 
(clearly in transition at this point in history), as well as adjectives (exam- 
ples of such adjectives from L-II-3: le choses, II[.39.1; le chose qui sont, 
I1I.56.6). Where le is an article immediately adjacent to a plural noun it 
may present no problem, but where it is an object pronoun with a plur- 
al antecedent the confusion is sometimes serious; we correct /e to les as 
appropriate in given contexts, preferring this to the widespread editorial 
practice which renders it as lé. 

Indefinite articles: in the feminine they are usually given standard 
form in the manuscript; with the masculine, many of the forms are what 
would be expected, but there are also numerous exceptions, for example: 
un (nom. sing.): 1.43.3, 47.1, etc; uns (nom. pl.): 1.87.1. 

Definite articles: while there is general and widespread evidence of 
the erosion of the case system, the definite articles are especially chaotic. 
Our policy is to leave the manuscript reading intact, correcting only in 
cases where the manuscript reading might cause excessive confusion; 
where such confusion exists and the “correct” form lies nearby in the 
form of a repetition, we are more prone to make the correction. 

The masc. acc. sing. form is usually /e, but lo and lou are also repre- 
sented, With regard to contractions: the usual forms with de are del or 
dou, with occasional examples of du. 

cist, cest, ceste: while there are exceptions, cist and ceste are fairly con- 
sistent forms in contexts which call for the masculine and feminine, re- 
spectively; cest seems to alternate indiscriminately as to gender, and ceste 
is found on occasion with a masculine noun. 

Adverbial lor, leur, lors, leurs (as well as a few other spellings): o/eu 
presents no problem, and the manuscript reading is preserved; while -s 
is predominant as an indication of the adverb, it is by no means consis- 
tent, there being many examples of lor = lors, and there are at least 
some examples of lors = lor; although this causes some level of confu- 
sion, no attempt is made to regularize adverbial use, for to do so would 
involve major intervention: the manuscript reading is preserved. Posses- 
sive adjective forms in the third person are often apparent singular 


forms corresponding to third person plural antecedents: ... son cercle 
dedens le pur air, por quoi il vont et font son cors .. ., 1.108.2; ... cil qui les 
ont en sa maison ..., 1.156.2; ... tienent une piere dedans son piés..., 
1.163.4. 


The French equivalents of talis, qualis, and other similar adjectives of 

the Latin third declension usually do not show the analogical feminine 
-e: chose naturel, I1.10.1; naturel justice, I1.38.8; sa mort naturel 1.65.2; 
perpetuel vie, 11.84.14 (cf. also grant maison II.116.2), but it is not unusual 
to find exceptions: tele II.96.1; grande, II.116.1, etc., cf. cruel, fem. 1.26.1. 

Where manuscript -es = -els, we have rendered -és: tiés II.2.1 (and else- 
where); universes I].2.2; ques III.1.1; esqués I1.47.3; liqués 11.85.3. 

qui/que: from the apparently random distribution of these relative 
pronouns we must conclude that there is no underlying grammatical 
principle for identification of antecedents as subject or object. Context 
almost always clarifies meaning, and we retain the manuscript form; if 
it is abbreviated, which is most often the case, in many instances the 
superscript mark is not distinctive, that is, it is not clear whether -i or -e 
might be intended; our policy is to render q with a superscript mark as 
either qui or que in accord with the logic of the context. The lack of dif- 
ferentiation between the two forms is especially troubling in contexts 
which call for the conjunction: for example, // convient por debatiment 
des eues qui vent si esmuovent ...,1.105.4; ... dient li plusors qui entre lor 
… 1171.2; ... cil qui plus est juste qui le juste ..., 1.38.7. Where we 
think the reader will experience considerable confusion, we correct qui 
to que in the text. 

Subject pronouns: in our manuscript the equivalent of MFr ils is of- 
ten i: gut faissoient, 1.17.1; cf. also i in the singular: gu’t comença, 1.25.1. 

bien or mal (followed by some form of the word faire): do the two 
elements have their own semantic identity, or are they fixed as a part of 
the compound with faire? Are they to be joined together or separated? 
(Manuscript spacing is obviously no help, so the editors must decide.) 
The phrase les bien faiteors should clearly be les bienfaiteors, but should 
le bien fait be le bienfait? le mal fait or le malfait? The decision depends 
on whether or not, in a given context, bien or mal seems to have seman- 
tic integrity apart from the verb, i.e., the meaning seems to be the same 
as when they follow the verb, in which case we separate them. 

In summation: uniform editorial intervention would be inappropri- 
ate not only because we would so often not know what correction to 
make in the first place, but especially because such ultracorrection 
would be distinctly out of place in the environment of the manuscript. 
We restrict our emendations to those contexts where we think leaving 
the original reading would cause unnecessary confusion, leaving intact 
other readings which we regard as less problematic; in restricting inter- 
vention in this way we hope to leave the reader with a better idea of 
what the manuscript version is like. Our translation, published by Gar- 

land in 1993, should help guide the reader in those instances where some 
level of confusion remains.” 


UTILIZATION OF THE CHABAILLE AND CARMODY 
EDITIONS IN THE ESTABLISHMENT OF OUR TEXT 


The benchmark text is the one represented by the two previous editions, 
each of which has its strong points: Chabaille (whose base manuscript is 
F) furnishes an ample apparatus of variant readings from a large number 
of manuscripts, while Carmody, having chosen MS. T as the best one, 
takes into account only those variants which he deems appropriate to 
the edition of his base manuscript. Carmody owes no small debt to his 
predecessor in the preparation of his own edition, and his knowledge of 
Brunetto’s sources along with more rigorous and painstaking techniques 
of textual criticism make his edition in many ways superior. For this 
reason we rely mostly on Carmody for resolution of our editorial prob- 
lems. Just as Carmody was able to profit from his predecessor’s work, 
so we are able to profit from both. 

We should note that, since there are widespread orthographical and 
morphological differences (mostly reflecting dialectal variation) among 
the three versions, there would be no way to accommodate them in an 
integrated text, and therefore no attempt has been made to do so: such 
factors are not considered in the corrections or in the passages supplied 
to fill the lacunae. While passages from Carmody or Chabaille are in- 
serted in our edited text to fill what appear to be gaps in the Escorial 
manuscript, there are readings in the base manuscript which are not to 
be found in the benchmark text. Such readings in the manuscript are re- 
tained; except for palpable errors, nothing from the manuscript has been 
omitted because there is no witness in either of the previous editions. 

Many of the gaps are produced by a fairly obvious leap from same to 
same, either forward or backward, or some combination of leaps for- 
ward and backward: in other instances the context of the leap is compli- 
cated, so that clear textual documentation, even if possible, would re- 
quire a lengthy explanation. Where we cannot be sure that such leaps 


® The English version published by Garland was based on our work up to that time; 
because of the refinements we have since been able to make, that translation will not always 
correspond to the present version of the French text. 

have taken place, we leave the manuscript as it is, even though there 
may be some evidence of repetition or questions as to the logic of the 
passage. 

Simple leaps from same to same, either forward or backward, pro- 
duce omissions and repetitions which are usually easy to identify and 
deal with. In the case of a simple repetition in the manuscript, we omit 
the repetition in the edited text without comment (recording in foot- 
notes some of the longer or more complex ones); in the case of a simple 
omission from the manuscript, in order to put a coherent text before the 
reader we supply the missing passage from Carmody or Chabaille, iden- 
tifying the added words within brackets ([-]). Most of the longer addi- 
tions are from the generally more reliable Carmody version, although in 
individual contexts there is reason to prefer the Chabaille version; for 
example, any words missing from L-II-3 in the passage from the Bestiary 
not seen in MS. T (and therefore not in Carmody’s edited text) we must 
supply from Chabaille.* Additions from the Chabaille version or from 
any manuscripts cited by either Carmody or Chabaille are identified by 
footnote; in all instances where the additions in brackets are unaccompa- 
nied by footnote, they are from Carmody’s MS. T. 

In other instances the problem is more complicated: if the scribe, 
having made a leap backward, discovers that he is repeating, while he 
might on occasion place the normal deletion marks before the repeated 
letters, in other instances he might make some kind of effort to cover up 
his error. If in doing this he succeeds in producing a reasonably coherent 
context we might very well not be able to see exactly what has hap- 
pened, and in the edition would have to leave the text intact; if the re- 
sultant text is jumbled, we supply the passage as seen in one of the 
printed editions, documenting the jumbled passage in a footnote. 

Apart from omissions and repetitions, there are readings in our 
manuscript which depart from what is seen in the printed editions but 
nevertheless are bona fide words, seem appropriate in context, and there- 
fore should be treated as legitimate “variants”; these are retained in our 
edited text. In some of these cases, the variant seen in Chabaille or Car- 
mody is documented in footnotes, to give the reader some idea of where 
our particular manuscript fits in the textual history of the Tresor, but it 





# See Carmody’s edition for an explanation of how he has solved the problem of this 
passage which is missing from his base manuscript. 

is beyond the scope of this edition and any attempt to give a complete 
account of such variants would indeed be futile. 

In a second scenario the MS. reading is a legitimate form that makes 
no sense in context, but resembles a legitimate form in Chabaille or Car- 
mody that does make sense; seeing this as a misreading, we make the 
correction in the text and document the MS. reading in a footnote. 

In other instances the MS. reading is not a bona fide Ofr form; in 
such cases, we supply the correction from one of the printed editions; 
on rare occasion, when the broader context of the MS. passage differs 
from what is seen in the printed editions, we correct based on our own 
understanding of the context and our judgment as to what the orthogra- 
phical mistake is. These we consider to be routine corrections of an 
orthographical nature, and we do not document the illegitimate from in 
the footnotes. 

In passages where we see a form not documented in medieval French 
language, the reading in Chabaille or Carmody which conforms to the 
internal logic of the sentence is supplied; we see nothing to be gained by 
citing the error in L-II-3. In other instances the form in L-II-3 is not so 
easy to dismiss as erroneous, but seems completely inconsistent with the 
context; in such cases we supply the emendation from Chabaille or Car- 
mody without further notation. If a variant manuscript reading is a le- 
gitimate form and seems in some way plausible, though different from 
a superior reading in Chabaille and Carmody, this superior form is sup- 
plied in the text, with documentation of the manuscript version in a 
footnote. If a manuscript reading is perfectly plausible, or even prefera- 
ble to what is seen in Chabaille/Carmody, the manuscript reading is es- 
tablished. In these instances we sometimes note the variants seen in the 
two previous editions, but we make no concerted effort to be complete, 
for this would go far beyond the intent of our edition. 

Most of the above has to do with relatively simple variants, often of 
a single word. If a longer syntagma made up of plausible forms in L-II-3 
is corrected, a full citation of the manuscript reading is recorded in a 
footnote. 


OTHER EDITORIAL CONSIDERATIONS 





In most instances we follow normal editorial practice: abbreviations are 
resolved (complications are noted above), distinction is made between -- 

and -- and between -w- and -v-; MS. -e- in final syllable with tonic accent 
is rendered -é:; full vocalic -i- and -w- (1.e., in hiatus) are rendered -i- and 
“U-. 

The lists of chapter titles in the manuscript (called /wbriques) are not 
complete, and are at variance as well with the actual chapter titles in the 
text; we have chosen not to include them because of what we believe to 
be their limited importance. Chabaille did not include such a list for his 
base manuscript, and while Carmody did so, it is difficult to see to what 
end, for he edits the list with documentation from other such lists in 
other manuscripts, without apparent reference to the actual chapter 
titles in his own edited text, producing in the end a list of items differ- 
ent from the internal chapter titles. We see little to be gained from such 
a procedure. 

Finally, a reminder that the division of the Tresor into three books 
and the division of these books into chapters is seen in the manuscripts 
and reflected in the Chabaille edition. The further subdivision of the 
individual chapters was established by Carmody, so that his numbers for 
the sections within the chapters are now standard for textual citation in 
all studies of the Tresor. 

[la] i 


i comence le livre dou Tresor, lo quel traslata maistre Brunet 
Latin de Fiorence de Latin en Romans, & parole de la naissanse de 
toutes choses. 


Ceste livres est appelles li Trecor; car si come li sires qui veut amas- 
ser chose de grandisme vaillanse, non pas por son delit seulement mas 
por acroistre son pooir & por asaucier son estat en guerre & en pes, il 
met les plus presieuses joiaus qu’il puer’ selonc sa bone entension, tout 
atresi est li cors de ces livres compiles de sapiense, si come celui qui est 
estrait de tous li menbres de filocofie en une sonme briefment. & la 
premiere partie de ceste trecor est autresi com de deniers contains por 
despendre tousjors en choses besoignables, c’est a dire qu’ele trate dou 
comencement dou siecle, & de l’anciens tens des viellies estoires, & de 
l’establissement dou monde, & de la nature de toutes choses en sonme. 
2. & ce apertient a la premiere sciense de philosofie, ce est a teorique, 
selonc ce que li livres parole ci aprés. & si come sans deniers n’auroit 
nulle moienté entre les ovres’ des gens qui adresast les uns contre les 
autres, autresi ne puet nuls hom avoir des autres choses plainement se il 
ne set ceste premiere partie dou livre. 3. La segonde partie, qui trate de 
vices & de vertus, est de presieuses pieres, qui donent a [1b] home delit 
& vertu, ce est a dire quels choses hom doit fere & quels non, & mostre 
la raison por quoi; & ce apertient a la segonde & a la tierce partie de 
philosofie, ce est a platique & a logique. 4. La tierce partie dou tresor est 
de fin or, ce est a dire qu’ele enseigne a home parler selonc la droite ret- 
orique, & coment li sires doit governer les gens qui sous lui sont, 
meimement selonc les us Ytaliens; & tout ce apertient a la segonde par- 
tie’ de philosofie, ce est platique. Car si come li or sormonte toutes 
manieres de metal, autresi est la sciense de bien parler & de governer 
gens plus noble de nul autre dou monde. & Por ce que li treçor qui ci 
est ne doit pas estre donés se a home non qui soit sofisables a si haute 

richesses, la bailerai je a toi, biaus dous amis, car tu en es bien dignes 
selonc mon jugement. 5. & si ne di je pas que li livres soit estrait de mon 
propre sens ne de ma nue esciense, mes il ert ausi come une bresche de 
mel coilie de divers flors, car ceste livre est compiles seulement des mer- 
veilleus dit des autors qui devant nostre tens ont traité de philocofie, 
chascun selonc ce qui en savoit parties; car toute ne la puet savoir home 
terreine, por ce que philoçofie est la raciene de cui naissent toutes les 
esciences que hom puet savoir, tout autressi come une fontaine dont 
maint ruissel en issent & decorrent ça & la, si que li un boivent de l’une 
& li autre d'autre. Mes ce est diversement, car li uns en boit plus & li 
autre meins, sans estachier la fontaine. 6. Por ce dist Boeses [1c] en Livre 
de sa consolassion que il la vit en semblance de dame en tel habit & en 
si tres merveilleuse puissance que creissoit elle quant il pensoit, tant que 
son chef montoit sor les estoilles & sor le ciel por veoir a mont & a val 
selonc droit & selonc verité. [A ce commence mon conte, ] car apres bon 
comencement ensuit hom bone fin, & nostre enperieres dist en Livre de 
loy que comencement est greignor partie de la chose. 7. & se aucuns de- 
mandoit porquoi ceste livre est escrit en romans selonc le patois’ de 
France, puis que nos somes Ytaliens, je diroie ce est por deus raisons: 
l’une que nos somes en France; l’autre por ce que la parleure est plus de- 
litables & plus comunes a tous lingages. 


2. De philosofie et de ses parties® 


Philosofie est verais enchausement des choses naturaus, & de divines 
& de humaines, tant que a home est puissible d’entandre, don il avient 
que aucuns qui s’estuderent de ces .111. choses qui sont dites en philo- 
çofie, ce est a dire de la devinite & des choses de nature & des humaines 
choses, furent droit fils de philogofie, & por ce furent il appellé phi- 
losofe. 2. & il fu voir que au comencement dou siegle quant les gens qui 
soloient vivre a loy de bestes conneurent premierement la deignité de la 
raison & de la connoissance que Dieu lor avoit doné, & il vostrent 
savoir la verite des choses qui sont en phi- [1d] locofie, il cherchierent en 
trois questions: l’une estoit de savoir la nature de toutes choses celestiaus 
& terreines; la segonde & la terse est des humaines choses, dont la 

premiere & la segonde est de savoir quels choses l’en doit fere & quels 
non; la tierse est de savoir raison & prouve por quoi l’en doit fere les 
unes & les autres non. 3. & puis que ces trois question furent traités & 
ventilees longuement entre les sages clers & entre les philosofes, il trouv- 
erent en phylosofie lor mere ii. principaus menbres, ce est a dire ii. 
manieres d’esciences por enseigner & por prover la verité de la questions 
que je ai devisee ci devant. 


3. Coment la nature de tutes choses est devisee en .iii. manieres selonc 
teorique’ 


Toute la premiere, ce est teorique, & est cele prope sciense que nos 
enseigne la premiere question, de savoir & de conoistre les natures de 
toutes choses celestiaus & terreines. Mas por ce que ces natures sont 
vaires & diverses, a ce que autres natures est des choses qui n’ont point 
de cors ne [ne] conversent entre les corporaus choses, [autre nature est 
des choses qui ont cors & conversent entre les corporaus choses] & une 
autre nature est des choses qui n’ont point de cors & sont entor les cor- 
poraus choses; por ce fu il bien rasnables choses que ceste esciense de 
teorique feist de son cors .iii. autres esciences, por demostrer les iii. 
diverses natures que je ai devisees. & ces esciences sont appellés en lor 
vois teologie, phyzique & matematique. 2. La pre- [2a] miere & la plus 
haute de ces .ili. esciences qui sont estraite de teorique est teologie, qui 
trespasse le ciel & nos mostre la nature des coses qui n’ont point de cors 
ne ne conversent entor les corporaus choses, en tel maniere que por lui 
connoisson nos Dieu le tous puissant. Por lui creons nos la sainte trinité, 
dou Pere, del Fils, dou Saint Esprit, en une seule persone. Por lui avons 
nos la foy chatolique & la loy® de Sante Glise; ele nos enseigne tout ce 
que a devinité apertient. 3. La segonde si est phisique, por cui nos savons 
la nature des choses qui cors ont & conversent entor les’ corporaus 
choses, ce est a dire des homes & des bestes & d’oisiaus, de poissons, des 
plantes, & des pierres & des autres corporaus choses qui sont entor 
nous. 4. La tierce est matematique, por cui nos savons les natures des 
choses qui n’ont point de cors & sont entor les corporaus choses. & sont 
de .iiii. diverses manieres, & por ce sont ii. escienses el cors de mate- 

matique; & sont apelees por droit nom arismetique, musique, jemetrie, 
astronomie. 5. La premiere de ces .ilil. escienses est arismetique, que nos 
enseigne conter & nombrer l’un conte sor l’autre, & les uns hoster de 
l’autre, & multiplier li un pormi l’autre, & deviser en plusors parties, & 
de ce sont li enseignement de l’abaque & des argorisme. 6. La segonde 
est musique, qui nos enseigne fere vois & sons, en chanter & en citoles 
& en orguenes & en autres estrumens acor- [2b] dables, li uns encontre 
les autres, por delit des gens ou en glise por le servise Nostre Seignor. 7, 
La tierce si est geometrie, por cui nos savons les mesures & les propor- 
tions” des choses por lonc & por lé & por autesse; c’est la sciense por 
cui li anciens sages s’esforcerent por sotelité de geometrie de trover la 
grandor dou ciel & de la terre & de l’autesse entre l’un & l’autre, & 
maintes autres proportions qui a mervoille sont. 8. La quarte sciense est 
astronomie, qui nos enseigne trestout l’ordenement dou ciel & dou 
firmement & des estoiles, & les cors des .vii. planetes per son zodiaque, 
c’est parmi les .xii. seignaus, & coment se muent li tens a chaut ou a 
froidure ou a pluie ou a sechie ou a vent, por raison qui est establie en 
estoilles. 


4. Ci dit por quoi l’en doit les unes choses fere & les autres non selonc 
pratique 


Pratique est la segonde sciense de philosofie, qui nos enseigne que 
len doit fere & que non. & a la verité dire ce puet estre en iii. man- 
ieres, car une maniere est de fere aucunes choses & escheveier les autres 
por governer lui meismes, & une autre maniere est por governer sa 
masnee & sa maison & son avoir & son eritage, & une autre maniere est 
por governer gens ou reigne ou pueple ou une cité en guerre ou en pes. 
2. Mes puis que li ancien sages conneurent ces trois deversités, il con- 
vient qu'il trouvassent en platique .i1. maniere d’esciense por adressier 
les .111. manieres de go- [2c] verner soi & autrui, ce sont etique, iconom- 
ique, politique. 3. La premiere des iii. esciences est etique, qui nos en- 
seigne governer nos premierement a ensivre vie honeste & affere les ver- 
tuouses euvre & garder des vises; car nus ne porroit vivre au monde ne 
bien ne honestement ne profitement a soi ne as autres se il ne gouver- 
noit sa vie & adreissoit soi meismes selonc les vertus. 4. La segonde est 
1conomique, que nos enseigne nos gens & nos fils meemes governer, & 

si nos enseigne a garder & acroistre nos posessions & nos eritage & 
avoir moble & chastel por despendre & por retenir selonc que li tens 
muent. 5. La tierce est politique, & sans faille c’est la plus haute es- 
ciences dou plus noble meistier qui soit entre les homes, car ele nos en- 
seigne governer les estranges gens d’un reigne u de ville ou de pouple ou 
comune en pes & en guerre, selonc raison & selonc justice, 6. & si nos 
enseigne toutes les ars & tous les meistier que a vie d’ome sont besoigna- 
bles. Ce est en .ii. manieres, car l’une est en evre & l’autre est en par- 
oles. Cest qui est en evre sont li mistier que l’en ovre tosjors des mains 
& des pies, ce sont fevres, drapiers & cordoaniers, & ces autres meistiers 
qui sont besoignables as vies des homes & sont appellees mecaniques; 
cele qui sont en paroles sont cele que l’en aovre de sa boche & de sa 
langue, & ce sont en .iil. escienses: gramatique, dialetique & retorique. 
[2d] 7. Dont la premiere est gramatique, qui est fondement & porte & 
entree des autres scienses; nos enseigne parler & escrivre & lire a droit 
sans vice de barbarisme & de solecisme. 8. La segonde est dialetique, qui 
nos enseigne prouver nos diz & nos paroles por raison & por tieus” ar- 
gumens qui donent foi as paroles que nos avons dites, si que eles sen- 
blent voires & provables a estre voires. 9. La tierce esciense est ret- 
orique, cele noble esciense qui nos enseigne trover & ordener & dire 
paroles bones & belles & plaines de sentenses selonc ce que la nature 
requiert. C’est la maniere de parler, c’est la maniere de dicteors, c’est la 
sciense qui adreice le monde premierement a bien fere & qui encore l’ad- 
reice por la predicassion des saint homes, por Devines Escriture & por 
la loy que les gens governe a droit & a justice. C’est la sciense de cui 
Tullies dit en son livre, que celui a autisme chose conquise qui de ce 
trespasse les autres homes dont li autres homes trespassent li autres ani- 
maus, c’est de la parleure. 10. Por ce devroit chascun [pener de] savoir 
[la], se de sa nature & sans ensegnement ne la puet nus conquerre. & 
sans failie de li avons nos meistier tousjors, & maintes choses poons nos 
faire per seulement bien dire ce qui convient, que nos ne la porrions fere 
por force d’armes ne por autre engin. 


5. Ci dit por quoi l’en doit fere les unes choses & les autres non selon 
logique 


[3a] Logique est la tierse esciense de philosofie, cele propement qui 

enseigne prover & mostrer raison por quoi l’en doit fere les unes choses 
& les autres non. & ceste raison ne puet nuls hom prover se por paroles 
non, donc est logique sciense por laquel l’en puet prover & dire raison 
por quoi, & coment ce que nos disson est ausi voir come nos metons 
avant. & ce est en ii. manieres: dialetique, afisique & sofistique, 2. dont 
la premiere est dialetique, & enseigne tancier & contendre & desputer li 
uns contre les autres, & fere questions & defense. 3. La segonde est fis- 
ique, & nos enseigne prover que les paroles que il a dites sont veritables 
& que la cose est ensi com il dit por droites raison & por veraies argu- 
mens. 4. La tierse esciense de logique est sofistique, qui enseigne prouver 
que les paroles que len dit soient veraies; mais ce prove il por male 
engin & por fauses raisons & par sophymes, c’est por argumens qui ont 
semblance & coverture de verité, mais n’i a chose se fause non. 5. Jusque 
a ci a devisé li contes assés briefment & apertement que est philosofie & 
toutes les scienses que l’em puet savoir, dont philosofie est mere & fon- 
taine. Desormés s’en veut li contes torner a sa matiere, c’est a teor- 
ique, * qui est la premiere partie de philosofie, por mostrer un poi de 
la nature des choses dou ciel & de la terre; mes ce sera al plus briement 
que li mastre porra. [3b] 


6. Coment Dieu fist toutes choses au comencement 


Li sages dient que Nostre Sire Dieu, qui est comencement de toutes 
choses, fist & crea le monde & toutes autres choses en iii. manieres; car 
tout avant ot il en sa pensee l’ymage & la figure coment il feroit le 
monde & les autres choses, & ce ot il toutjor eternalment, si que celle 
pensee n’ot onques comencement. & ceste imaginassion est apellee 
monde arquetipes, ce est a dire monde en semblanse. 2. Apres ce fist il 
de noient une grosse matiere que n’estoit de nulle figure ne de aucune 
semblanse, mais ele estoit de [si] faite forme & si appareilliee que il en 
pooit forgiter & retraire ce que il voloit; & ceste matiere est apellee 
ylem. Puis qu'il ot ce fet si come a lui ploit mist il en evre & en fait son 
proposement, & fist le monde & ces autres creatures selonc sa pro- 
veanse. & ja soit ce qu’il le peust fere tost & isnelement, il n’i voust 
onques corre, ançois 1 mist .vi. jors, & au setisme reposa. 3. Car la Bible 
nos raconte que au comencement Nostre Sire comande que li mondes 
fust fet, ce est a dire ciel & terre & eue & jors & clarté & li angle, & 

que la clarté fust devisees des tenebres. & puis que il le comande, fu fet 
de noient; ce fu le premier jor dou siecle, de quoi tesmoignent li plusor 
que celui jor est .xuui. jors a l’oissue del mois de mars. 4. Au segont jor 
fu establi le firmement. [3c] Au tiers jor commande que la terre fust de- 
visee de la mer & des autres eiues & toutes coses qui sont racinees en 
terre fussent fete celui jor. Au quart jors comande que li solail & la lune 
& les estoillies & les autres clartes fussent faites. Au quint jor comanda 
que poissons fuissent fet, & toutes les creatures qui vivent en eue. Au 
sosoismes jors comande que tous animaus fussent fet, & lors fist il Adam 
a sa semblanse, & puis fist Evam de la choste Adam, & lors crea il arme 
de noiant & la mist en lor cors. 


7. Coment aucune choses furent fetes de noient 


Par ces paroles poons nos entendre que Dieu fist seulement hom, car 
de toutes les autres choses comande il qu’eles fuissent faites, & plus est 
a fere que au comander. Mes coment que il fust, il 1 a deus manieres; car 
aucunes choses furent fetes de noient, ce sont li angles & le monde & la 
clartés & ylem, les choses qui furent faites au comencement; mes l’arme 
est creé de noiant, & tousjors crie il noveles armes & le met en novels 
cors. & l’autre chose est que toutes les autres choses furent fetes de 
aucune autre maniere. 


8. De l’ofice de nature 


Or avés oï .iii. manieres coment Dieu fist toutes choses. La quarte 
maniere fu que quant il ot tout fais il ordene la nature de toutes choses 
por soi, & lor establi certain cors coment ele [3d] devoient naistre & 
coment morir & finer, & la forse & la propieté & la nature de chascune. 
2. & sachiés que toutes choses qui ont comencement, ce est a dire qui 
furent faites d’aucune cose, si auront fin; mas cele qui furent criee de 
noient n’auront pas fin. & sor ceste quarte mainiere est l’ofice de nature, 
qui est fete de Souverain Pere. Il est Creator, cele est criee; il est sans co- 
mencement & ele est comensee; il est commanderes,” ele est obeissant; 
il n’i aura ja fin & ele finera o tos son labor; il est tos puissant & ele n’a 
pooir, se de ce non que Dieu li a donne; il set toutes choses passees & 
presentes & futures, & ele ne set se ce non que Dieus li mostre; il ordene 

le monde, cele ensuit son ordenement. Ensint poons nos conoistre que 
chascune chose est somise a sa nature; & neporquant cil qui tos fist puet 
remuer & changier le cors de sa nature per devin miracle, si come il fist 
en la glorieuse Verge Marie, qui conciust le fils Dieu sans charnel co- 
noissement, & fu nete & virge devant & aprés; & il meismes resuscita de 
mort. Ces autres devines miracles ne sont mie contre nature. 3. & se 
aucuns dist que Dieu ordena certain cors a nature & puis fet contre le 
cors, que il remue son premier talent, & se il remue talent donc n’est il 
mie parmanables, je li diroie que nature n’a que fere en choses que Dieu 
retient en sa poestés & que tousjors ot li pere en volonté la naissan- [4a] 
se & la passion & la resuression son fils, si com ele avient. 


9. Ci dit la raison que en Dieu n’a nul tens 


Car la eterneté™* Dieu est devant tous tens; en lui n’est pas devision 
dou tens alé ou de presant ou de celui qui est a venir, mas toutes choses 
sont presentes a lui por ce que il les embrace tous por la eternetés, mais 
ces .1ii. tens sont en nos. Raison coment: len dit dou tens qui est alé, je 
ai doné; & dou tens presens dit il, je done; mas Dieu le conprent si uni- 
versalment que tos ce que il a fet est a lui ausi come en present. 2. & 
sachiés que tens n’apertient pas as creatures qui sont sor le ciel, mais a 
cele qui sont desous. & devant le comencement dou monde n’estoit nul 
tens, por ce que tens fu fet & establis a celui comencement; & por ce est 
appellés comencement, que toutes choses furent lors comencees. 3. Mas 
li tens n’a nulle espaces corporelment, car por un poi s’en vont ancois 
qu’il viegnent, & por ce n’a il en iaus point de fermeté. Or toutes crea- 
tures se muent isnelement; por ce di je que ces iii. tens, c’est li preterit, 
li present & cil qui est a venir, ne sont pas se en la pensee non, qui se 
sovient des choses alees & esgart les presens & atent les futures. 


10. Ci dit que en Dieu n’a nul muemens 


Ce n’est pas en Dieu ensint, mes tous ensemble presensialment; por 
ce faillient cil qui [4b] dient que en lui fu li tens mués quant li vient 
novelle pensee dou monde fere. Mais je di bien que ceste faisson fu” en 
son conseil eternelment, & que devant le comencement n’estoit nul tens, 

mes sa eternité; car li tens fu comenciés per la creature, non pas la crea- 
ture por le tens. 2. Aucuns demandent que Dieu faisoit ains que li 
monde fust fet, & que soudainement li vient en volonté de fere le 
monde, & por ce cuident que il voust aucune chose ce qu’il ne voloit 
premiers; mes je di que novele volonté ne fu pas, car ja soit ce que li 
mondes ne fust pas encore fet, si estoit il en son eternel consoil. 3. & 
d’autre part Dieu est sa volonte & sa volonté est Dieu, mas Dieu est 
eternel sans remuanse, [dont est sa volenté eternel et sans remuance]. 4. 
Cele matiere de coi ces choses furent formees les devance de naissance, 
non mie de tens, autressi come li sons est devant li chant; por ce que la 
douceor dou chant apertient au son, mais li son n’apertient pas a la dou- 
ceor dou chant; & neporquant andeus sont il ensemble. 5. & de cele ma- 
tiere fu dit ¢a arrieres qu’ele n’avoit figure ne semblance nulle, por ce 
que encore n’estoient formees les coses qui devoient estre faites; mais 
cele matiere estoit de noiant. 6. Je di que au comencement clarté fu de- 
visees des tenebres; & ja soit ce que Dieu dist por la boce d’un profete: 
je sui cil qui fait la clarté & crie les tenebres, ne doit nuls croire que 
tenebres aient cors. Mais la nature des angles qui ne trespas- [4c] serent 
est apellee clartés, & la nature de ciaus qui trespasserent est appellees 
tenebres; & por ce dit la Bible que au comencement fu devisee la clarté 
des tenebres, ce est a dire que Dieu crea tos les angles. & des boins fist 
il la clarte & des mauvais les tenebres, mas li bon cria il & a lui s’apris- 
trent, & les mauvaises cria il bien, mes a lui ne s’apristrent. Dieu fist 
toutes choses mout bones; donc n’est il nule chose mauveises por nature, 
mes se nos usons d’eles mauvesement ele devienent mauvaises, & ensi 
change la bone nature. 


11. Ci dit coment le mal fu trovés 


Le mal fu trovés por le diables, non pas criés; & por ce est il noient, 
car ce qui est sans Dieu est noient, & Dieu ne fist pas le mal. Mes li 
erites cuident que Dieu fist le bien & que le diable fist le mal, [et ensi 
croient k’il soit .ii. natures: une de bien, et une autre de mal;] mais il 
sont deceu, por ce que mal n’est pas por nature, ains fu trouves por le 
diables lors que li angles qui bons estoit por son orgueil devient mauves 
& trova le mal. 2. & que mal n’estoit por nature apert clerement, car 
toute nature ou ele est parmanable, ce est Dieu, ou ele est remuable, ce 
est creature; mais le mal creature n’est il mie, por ce que se il vient sor 
la bone creature, si la fet il visieuse, & quant il se depart la nature 
demore. & ces mal n’est pas en nul leu, & d’autre part nule cose change 

qui est naturel. 3. Aucun demande por quoi Dieu laisse naistre les male 
choses: je di por ce que la bonté de la bone nature fust con- [4d] neue 
por son contraire, car deus choses contraires, quant eles sont ensenble 
l’une contre l’autre, eles sont plus aparissant. Se tu reinoies les sorcils 
d’un home, tu en hostes petites choses, mais tous li cors en devient plus 
lais; tout autresi se tu blasmes entre toutes creatures une petite vermine 
que ele soit mauveise por nature, certes tu fais tort a toutes creatures. 4. 
Tous maus sont venu sor l’umain lignage por le pechiés dou premier 
home, & por ce tous li maus qui sont en nos ou il sont por naissance ou 
por nostre coupe. Plusors dient que li maus sont es creatures, c’est au feu 
por ce qu’il art, au fer por ce qu’il trenche. Mais il ne consirent mie que 
ces choses soient bones por natures, mes por le pechiés de l’home sont 
devenues nuissans, car devant le pechié estoient sousmises dou tout. 5. & 
ensi sont eles nuissans a home por son pechiés, non pas por nature, si 
con la clarté qui est bone por nature, mas ele est mauvés as oils; & ce 
avient por vices de l’oils, non pas de la clarté. 6. & len fait mal en deus 
manieres: ou en la pensee ou en evre. Cil qui est en la pensee est apeles 
iniquités, & est en .iii. manieres: ou tentassion ou delit ou consentir. Cil 
qui est en evre est appellés pechiés, & est autressi en troi manieres: ou en 
paroles ou en fais ou en perseveranse. 7. Mes li profetes David ou com- 
encement dou Sautiers ne nome que .ili. manieres de pechiés: la premiere 
qui est en la pensee, qui vient por tentassion & por mauvais consoil; la 
segonde [est en oevre; la tierce] est en la perseveranse dou mal, et come 
Pen done as autres essemples de malfere. [5a] C’est senifié par les ni. 
mors que Jhesu Crist resuscita: uns qui estoit dedens la maison, c’est la 
pensee; l’autre qui estoit a Puis de la maison, c’est l’evre; l’autre qui 
estoit en voie, c’est qui parduroit au mal fere devant tous. 


12. Ci devise la nature des angles 


Angles [sont] esperit naturelment, & lor nature est muable, mes la 
clarté perdurable les garde sans corrupsion; & ensi sont il parmanable 
por grace & non mie por nature, car se il fussent por nature, li angles 
que devindrent mauvais ne seroient jamés cheüs. 2. Mes celui qui ot nom 
Lucifer, a cui Dieus avoit tant d’onor fet qu’il l’avoit establi sor tous les 
autres, il s’en orgoilli & s’aseure de la seignorie que il ot sor les autres, 
& por cele seurté cheï il sans retorn avec tous ciaus qui lui obeirerent; 
furent bien un ordre de tos mesleement, car maintenant que li diables fu 
criés monta il en orgoil & cheï dou ciel; puis deciut il Adam & le fist 

cheoir. Mes il trove merci a Dieu por ce que il se repenti & recognuit”® 
que il estoit desous Dieu; mas le diables dist qu’il estoit paroil a Dieu & 
erandres que Dieu, & por ce que ne se repenti mie n’ot il perdon. 3. 
Mais je di que hom trova perdon por ce que la foblece de pechier vient 
en lui de par le cors, qui est de boe & de terre moste, & li angle pechier- 
ent qui n’estoient chargie de nule charnel maladie. 4. Puis que li malvés 
angles furent cheiis furent conferme li autre a bien fere; de ce dit la Bible 
que [5b] au segont jor fu estabilis li firmament, & fu ciel apellés firma- 
ment. 5. .Viiii. sont li ordres des bons angles, & tuit sont establi por gré 
& por dignité, & chascun obeist a l’autre selonc son office. Cest ordene 
sont cest: angles, archangles, tronos, dominassion, virtus, principaus, 
poestes, cherubin & serafin. 6. Li angles sevent toutes choses por la 
parole de Dieu avant qu’eles soient fetes qui encor sont a avenir as 
homes. & ja soit ce que li mauvés angles perdissent la beaute il ne perdir- 
ent la vertu dou sens qui fu donee as angles. & ce qu’il puet savoir de- 
vant est en .iii. manieres, ou por sotilité de nature, ou por esperanse dou 
tens, ou por revelassion de poestés que mainent desouvre. 7. Quant Dieu 
se coroce au monde, il envoie les malvés angles en office de vengiance, 
mes toutesvoies les costraint qu’il ne fassent tant de mal com il desirent. 
Mes li bons angles envoie Dieu en office de salut des homes, & por ce 
dient li plusors que tos homes ont angles qui sont prés a eus garder. 


13. Ci parole de l’home 


Toutes choses del ciel en aval sunt fetes por l’ome, mais li home est 
fet por lui meismes. & que li om soit en plus aute deignité que toutes 
autres creatures il apert clerement por la reverance de Dieu, que toutes 
autres choses comanda Dieus: soit ensint fait ce & ce. Mes de l’home 
mostre il qu’il en pense diligentement en son consoill quant il dit: feis- 
sons home a la ymage [5c] & a la figure de nos. 2. Adam crea il, mes la 
feme fu formee de la coste son baron; li hom fu fet a la ymage de Dieu, 
mes la feme fu fete a la ymage de l’home, & por ce sont les femes sous- 
mises a lome por loy de nature. Encore fu li om fet por soi meismes & 
la feme por lui a aidier. L’om per son pechies fu baillis au diables quant 
il fu dit au serpent, ce est au diable: tu mangeras la terre, ce est a dire, les 

14. Ci dit de la nature de l’arme 


Armes est vie de l’ome, & Dieu est vie de l’arme; & l’arme de 
l’home n’est pas homes, mais son cors qui fu fet de moste terre seule- 
ment est hom, se arme habite” dedens. & por cestui conjungement de 
la char est ele appellee hom, selonc ce que l’apostres dit, que l’arme fu 
fet en la char a l’image de Dieu. & por ce sont en error ciaus qui croient 
que arme ait cors, car a l’ymage de Dieu est ele faite, non pas en tel 
maniere que ele soit muables, mais que ele est sans cors ausi come Dieu 
est en semblanse des angles. 2. & sachiés que arme si ont comensement 
mas ele n'auront fin, char il i a choses en .111. manieres: une qui sont 
temporaus, lesquels comensent & fenissent; les autres sont perpetuas, ce 
sont li angles & les armes, qui comensent mas non fenissent; les autres 
senpiternels, qui ne comencent ne ne definent, ce est Dieu & sa devinite. 
3. Mes arme n’est pas devine [substance ne divine] nature, ne n’est mie 
fete ançois que son [5d] cors, mes a cele eure meismes est ele criee quant 
ele est mise dedens le cors. Maintes noblesses sont en l’arme por nature, 
mes ele oscurcist'® por le meleement dou cors qui est decheables. 


15. Des offices & des noms de arme & dou cors 


Nos avansons les autres animaus, non mie por forse ne por sens, mais 
por raison. [Et raison] est en l’arme, mas force & sens est el cors; & a les 
corporaus choses nos sofist bien li sens de la charn. & sachiés que raison 
est en l’arme, 2. & arme a maint office; por chascun office est ele ap- 
pellee por tel non come a celui office convient, car en ce qu’ele done vie 
au cor de l’ome est ele apellee arme, & en ce qu’ele a volonté d’aucune 
choses est ele apelee corage, & en ce que ele juge droitement est ele 
apelee raison, & en ce que ele espire est ele apelee esperit, & en ce qu’ele 
sent est ele apelee sens, mais en ce qu’ele a sapiense est apelee entende- 
mens. & a la verité dire l’entendemens est la plus haute partie de l’arme, 
por cui nos convient raison & conoissanse, & per cui li om est apeles 
ymage de Dieu. & raison est un movemens de l’arme [qui] asotillie la 
veue de l’entendement & trie le voir des faus. 3. Mas li cors a .v. autres 
sens: veoir, oir, odorer, guster, tochier, & ensi com li uns avanse l’autre 
por onrobelité de son estage, tout autressi avanse li un l’autres por vertu. 
Car odorer sormonte a goster & [6a] de leu & de vertu, por ce que il est 

plus en aut & ovre sa vertu plus loing. Autressi hoïr sormonte odorer, 
car nos oons plus de loing que nos ne flerons, & le veoir les sormonte 
tous & de leu & de dignités. 4. Mes toutes ces choses sormonte larme, 
lequele est assisse en la mestre forteresse del chief; & esgarde por son en- 
tendement neis ce que li cors ne toche & qui ne vient jusques as autres 
sens dou cors. Por ce dient li sages que li chef, qui est hostel de l’arme, 
a ii. celles, une devant por aprendre, l’autre est el mileu por conoistre, 
la tierce est derieres por la memoire. Por ce sont maintes choses en l’en- 
tension de l’home que il ne porroit dire a langue, & ce est la raison por 
quoi li enfant sont inocent dou fere, non mie dou penser, car il n’ont 
pas le pooir de acomplir le movemens dou corages; & ensi ont il foblece 
por aagie, non pas por entension. 


16. De memoire & de raison 


Memoire est tesoriere de toutes choses & guarderesse de tout ce que 
Pen trove novelement por engin ou que len aprent des autres; car tot ce 
que nos savons est par ces .11. manieres, ou que nos le trovons de novel, 
ou qu’eles nos furent enseignés. 2. Memoire est si tenans que se aucunes 
choses est hostee devant le cors ele laissera en la memoire la semblanse 
de soi. Mes de la beatitude ne se sovient ele por ymage come des autres 
choses, mes por lui meemes [autresi comme de leesce], car ce se ne fust 
[6b] por lui meemes ele s’en oblieroit. 3. & memoire est chomune as 
homes & as bestes & autres animaus, mes entendemens de raison nen est 
mie en nul autre animal se en home non; car [en] tous autres animaus est 
une pensee por le sens dou cors, non mie per entendement de raison. 
Por ce fist Dieu home en tel mainiere que sa veue esgarde tousjors en 
haut, por senefianse de sa deignité; mes les autres animaus fist il tous en- 
clins a la terre, por demostrer l’abaissanse” de sa condission, qui ne 
font se sivre lor volonté non, sens nul esgart de raison. 


17. Coment loy fu premierement” 


Puis que li mauvais angles ont trove le mal & deceu le primier home, 


? MS la puissanse 

son pechié enracine sor l’umain lignee en tel maniere que les gens qui 
aprés nasquirent estoient assés plus corrant au mau que au bien. & por 
restraindre le mal qu’i faissoient contre la verite de Dieu en destruission 
de l’umanité, convient il que loi fust fete en terre; & ce fu en ii. 
manieres, ce est loy devine & loy humaine. 2. Moyses fu le primiers a 
cui Dieus bailie la loy; il la bailie as Ebreus, & li rois Foreneus fu le 
premier qui le bailie as Gresois, Mercures as Egeptiens, Solon as Atanes, 
Ligurgus as Troiens. Num Panpilo, qui reigna apres Romulus en Rome, 
& fu ses fils, bailia & [6c] fist loy as Romans premierement. Mes x. 
sages homes traslaterent puis dou livre de Solon la loy de .xu. tables, 
mes cele loy enveilia tant que ele n’estoit pas en cort; mes li enperieres 
Costantin recomense a fere novele loy, & autressi firent li autre en- 
pereor jusque au tens l’enpereor Justiniens, que tous tens les adresse & 
ordena meus & plus enterienement que tous les autres enpereor que de- 
vant lui furent, & l’aferme ensint com ele est encore. 


18. De la devine loy 


La devine loy est por nature; & neporquant ele fu mise en escrit & 
confermee premierement por les prophetes, & ce est li Viels Testamens. 
[Puis fu li noviaus testament & fu] conferme por Jhesu Crist & por ses 
desciples. Mes une maniere de gent blasment le Viel Testamens por ce 
qu’il dist autre chose que li novels; mes ne consirent que Dieus por sa 
grant proveanse bailia a li uns tens & l’autre ce que convenable fu; 2. car 
en la vielie loy comande il le mariage; en l’avangile prise virginité, & en 
la vielie loy comande a hoster oils per oils, mes en l’avangile comande il 
a tenir l’autre joe quant l’une est ferue. & a la verité dire itel fu la vielie 
loy por la feblece des gens & itel la novele por lor perfession; car au 
premier tens estoient li pechiés de menor coupe por ce que encore 
n’estoit mie seue verité, [mais la samblance de verité]; or est la verité des- 
coverte, & por ce [6d] est la verité plus estroite que ne soloit estre. 3. Il 
avenoit a viels tens que quant aucun home saluoit les angles il ne li ren- 
doient son salu, ains le desprisoient, mes el Nuef Testemens lissons nos 
que Gabrels salue la virge Marie. & quant Joans salue langle, il respondi 
en tel maniere: garde, fist il, ne fere, car je sui tes serf & tes freres. 4. Or 
vos ai devisé le conte del Viel Testament & del Novel, & de la devine 
loy & de la humaine; mes por ce que comander ou establir loy poi vaut 
entre les homes se il ne fust aucuns qui la peust costraindre a-garder la 
loy, convient il que por essausier justice & por mortefier le tortfet fus- 
sent establi rois & seignors de maintes mainieres; por ce est il bons a 
deviser la naissanse & le comensement des rois & de lor roiaumes. 

19. Coment roi & roiaumes furent establies premierement 


Dues reigne furent en terre premierement, qui de hautesse & de 
seignorie & de forse & de noblece ont sormonté tous les autres, en tel 
maniere que tuit li autres rois & roiaumes del monde estoient ausi come 
apendans de ces .11., ce est le reigne des Assirens primierement, & puis 
celui des Romains. Mes il furent devisé & en tens & en leu, car tout 
avant fu celui des Assirens, & en sa fin comense cels as Romains. Celui 
des Assirens fu en orient, si come est en Egypte, car ce est tous un 
reigne celui des Assirens & [7a] des Egyptiens; mes le reigne as Romains 
est en occident, ja soit ce que li uns & li autre tenist la monarchie de 
tous li mondes. 2. Mes por ce que li mastre ne porroit bien dire la droite 
nassanse des rois se il ne comense le lignage dou premiers home, si re- 
tornera il cele parte son conte, selonc les ordres des aages del siecle, per 
plus apertement mostrer l’estat & le contenemens des gens des lors 
jusque a nostre tens. 3. & sachiés que li aage dou siecle sont .vi., dont le 
primier fu Adam jusque a Noé; le segons fu de Noé jusque a Abraam; li 
tiers de Abraam jusque a David; li quart fu de David jusque au tens 
pharaons, quant Dieu deffist Jerusalem & prist les Juif; li quint aagie fu 
des lors jusque a la nassance Jhesu Crist; li sossisme aagie est hore de la 
venue Jhesu Crist jusque a la fin dou monde. 


20. Des choses qui furent el premier aage 


El premier aage fist Nostre Soverain Pere le monde & ciel & terre & 
toutes les autres choses, selonc ce que li contes devise ¢a arrieres. & 
sachiés que .xxx. ans aprés ce que Dieu chache Adam fors de paradis ter- 
estre, engendre il en Eve sa feme Caym & puis une fille qui ot nom Cal- 
manam. 2. & quant Adam fu de l’aage de .xxxii. ans engendre il Abel & 
puis une fille qui ot nom Delcora. Celui Abel fu de bone vie, & grasieus 
[7b] a Dieu & au siecle, tant que Caim son frere l’ocist de male mort por 
envie qu’il avoit vers lui; & ce fu quant Adam lor pere avoit aconpli 
.cxxx. ans. Lors engendre Adam un altre fils qui fu appelles Set. De sa 
lignee nasqui Noé, selons ce que l’om porra veoir en ceste conte meimes. 
3. Aprés ce que Caym ot ocis Abel son frere, il engendre Enoc, & por 
l’onor de Enoch son fils fist il une cité qui ot nom Efram, mes li plusors 
l’appelent Enochan por le nom de Enoch; & sachiés que cele fu la prem- 
iere cité dou monde. Celui Enoch le fils Caym engendre Irad. De Yrad 
nasqui Matasael. De Matasael nasqui Matasalem. 4. De Matasalem nasqui 
Lamec; cil Lamech ot deus femes, dont l’une qui fu la premiere ot non 
Adam, en cui il engendre .ii. fils, ce fu Jubabel & Anom. Cil Jubabel & 

cil qui de lui oissirent firent premierement tentes & loges por eus re- 
poser. Anom son frere fu le premier hom qui onques trove citoles & ces 
autres estrumens. 5. La segonde feme Lamech ot non Anon, en cui il en- 
gendra Tubacan, qui fu le premiers fevres dou monde, & de lui oissirent 
puis maintes mauveises lignees qui degrepirent Dieu & ses comande- 
mens. & puis que Lamech fu de [si] grant veilesse qu’il ne veoit ja goute, 
ocist por aventure Caym d’une saiete de son arc. Mes qui ceste estoire 
voudra sa- [7c] voir plus apertement si s’en aile”! au grant conte del Viel 
Testament. 6. & sachiés que quant Adam fu en aage .ccxxx. ans, il ot un 
autre fils de sa feme qui fu apelés Set. & quant Adam fu en l’aage de 
-viiii.c.xxx. ans il moruit, si com plost a celui qui fet l’avoit de vil terre. 
De Set le fils Adam nasqui Enos. De Enos nasqui Cainam. De Caynam 
nasqui Malaloel. De Malaloel nasqui Jarec. De Jarech nasqui Enoch, de 
cui nuls hom sot la fin, car Dieus le moina la ou voust mener, qui sera 
son tesmoigne au jor dou juice. & plusors dient que il est en celui leu 
meemes la ou Adam fu chaissiés, lors que li vil enemis de l'humain 
lignage le deciut por le pome. 7. De celui Enoch nasqui Matusala. De 
Matusala nasqui Lamec, qui fu peres Noé. Cil Noé fu preudome, tant 
que Nostre Sire l’esluit quant il mande le deluge sor la terre por la des- 
trussion des gens qui ne fassoient se mau non. & lors define le premier 
aage dou siecle que dure .m.cc.lxii. ans, selonc ce que l’Escripture 
tesmoigne.” 


21. Des choses qui furent el segont aage dou siecle” 


Noé, qui fu li noveus descendans de Adam le premier home, ves- [7d] 
qui .viii.c. ans. & quant il fu de l’aage de d. ans, engendre il ces tres fils: 
Sem, Cam & Jafet. & puis qu’il ot vescu .vi.c. ans, fist il la grant arche 
por le comandement de Nostre Seignor. 2. & dedens cele arche garenti 
il soi & sa masnee, dont il furent .viii. entre homes & femes. & qu’en 
dirai, se il 1 ot por la volonté de Dieu de toutes manieres de bestes & 
d’osiaus masles & femeles les .ii., por ce que la semense ne se perdist de- 
sour terre. & sachiés que cele arche ot de lonc .ccc. coutes™* & de large 
ot .l., & si en ot .xxx. de haut. & pluit eue dou ciel .xl. jors & .xl. nuit, 
& dure .cl. jors avant qu’elle comengast a descroistre. 3. & quant le 


1 MS ala 
2. MS tesmoignent 


2 MS up to this point has given chapter numbers; afterward it abandons the practice. 
3 MS couses 


LI LIVRES DOU TRESOR 17 


deluge fu trespassés & la terre fu descoverte, si que cascuns animaus 
pooit aler la ou il voloit, lors comence li segons aage dou siegle. & Noe 
engendre un autre fils qui ot nom Jonitus, qui tient la terre de Eritenie 
joste le fluns d’Eufratem” en oriente. & fu le primier hom qui truve es- 
tornomie, & qui ordina la sciense dou cors des estoilles. 4. Mes de lui se 
tast hore li contes, qui plus n’en dira en cest partie; & dit que quant li 
deluge fu trespassés li .iii. primers fis Noe departirent la terre en iii. 
parties, en tel maniere que Sem, li ansnés fils Noe, tient toute Aise la 
gent”, Cam tient toute Afrique, Jafet tient Europe, si com lem porra 
veoir ¢a en avant, la ou li mastre dira de la [8a] partie de la terre. 


22. Des jens qui nasquirent dou primer fis Noé 


Sem enjendra .v. fis, ce sunt cist: Elam, Asur, Ludin, Aram & Arfra- 
sat. Aram le fils Sem ot .iiii. fils: Us, Ul, Jesar & Mesa. De Arfaxat, li 
dererein fils Sem, nasqui Salem. De Salem nasqui Heler. De Heler nas- 
quirent .ii. fils: Falec & Jatham. De Jatham nasquirent .xiii. fils: Elmada, 
Faleph, Samet, Jare, Aduram, Isaach, Declem, Ebal, Abimelec, Saba, 
Harpir, Evilla & Labab. De Falec son frere, le fils Heler, nasqui Reus. 
De Reus nasqui Seruch. De Seruch nasqui Nacor. De Nacor nasqui 
Tares. De Tares nasquirent Habraam & Aram & Nacor. De Haram nas- 
qui Loth, cil qui escampa de Soudome & de Gamorre, por la volonté de 


Dieu. 


23. Des jens qui nasquirent del segont fils Noê 


Cam, le segont fils Noé, engendra .iiii. fils: Cus, Messaram, Phut & 
Chamam. De Cus, le primier fils Cham, nasquirent .vi. fils: Saba, Evi- 
lach, Sabat, Reuma, Sabata & Nenbrot li jaant, qui fu le primiers rois. 
De Reuma, li fils Cus, nasqui Saba & Didam. De Messaram, li fils 
Cham, nasquirent .vi. fils: Ludin, Amasin, Labim, Nefetim, Erutissim & 
Celosim. De Chanam, li fils Cham, nasquirent .xi. fils: Sades, Eneus, Ge- 
buseus, Amoreus, Gerseus, Eveus, Archacus, Sireneus, Aradius, Samar- 


ites & Amateus. 

[8b] 24. Des jens qui nasquirent dou tiers fils Noé 


Jafet, li tiers fils Noé, ot .vii. fils: Gamer, Magos, Matal, Jumen, 
Tubal, Masoc & Uros. Gamer, le fils Jafet, engendra [Assenos, Raphan, 
et Tegorman. Junam fiz Jafeth engendra] Elisam, Tarsim, Ceteon, Da- 
manim. Mes a ce tast hore li contes a parler de fils Noé & de lor jenera- 
sion, car il veult sivre sa matiere por deviser le comencement des rois 
qui furent ansienement, dont li atre furent estrait, jusque a nostre tens. 
& vos avés bien of ce que li contes devise au devant, coment Nenbrot 
nasqui de Cus, le fils Cam, qui fu fils Noé. 2. & sachiés que au tens 
Paler, qui fu de la lignee Sem, cil Nembrot edefie la tor Babel en Babil- 
loine, ou avient les deversités des lingages & de la confusion des par- 
leures. Neis Nembrot meimes mue sa langue de Hebreu en Chaldeu. 
Lors s’en ala il en Perse, & a la fin se repaire il en son pais, ce est en Ba- 
billoine, & enseigne as jens novelle loy, & lor feisoit aorer le feu ausi 
con Dieu. & des lors comencerent les jens aorer les ydoles. & sachiés 
que la cité de Babilloine gire environ [.Ixm. pas], & que la tor Babel 
avoit en cascune quartieres .x. lieues, ont cascune estoit .1ili.m. pas, & si 
avoit li murs de large .l. goudes, & .cc. en avoit de haut, dont ciascune 
godes ert .xv. pas, & li pas a .ii. piés. 3. Aprés ce comence li reigne des 
Assiren & des Egyptiens, dont Bellus, qui nasqui de la lignee Nembrot, 
fu primiers [8c] rois & sire toute sa vie. Mes aprés sa mort en fu rois 
Ninus son fils. & il fu voir que Assur li fils Noé avoit encomencé en 
celui pais une cité,” mes li rois Ninus l’acompli & estoira de grant 
guise, & en fist chef de son reigne; & por le nom de lui est elle appellé 
Ninive. & sachiés que Ninus fu li primiers home que onques asembla 
jens en ost & en guerre, car il asegie Babilloine & preist la cité & la tor 
Babel a fine force. Lors fu il navrés d’une saiecte, dont il moruit a la fin. 
Mes avant qu'il fust deviés & qu'il avoit tenu son reigne .xliii. ans, 
Tares, li fils Nacor, de la lignee Sem, li fils Noé, engendre iii. fils: 
Habraam, Nacor & Arom, qui orent ferme creance al verai Dieu, & qui 
l’aorerent en tote lor vie. De Aram, li frere Abraam, nasqui Loth & il. 
filles: Saram, la feme Habraam, & Melca, la feme Nacor. Aprés la nais- 
sanse Abraam, vesqui li rois Ninus .xv. ans en son reigne. 4. & en celui 
tens comence li reigne de Sesoigne, & un maistres qui avoit nom Caroas- 
tres trova l’art magique des encantement & des tieus autres choses. & ces 

& autres maintes mervoilles furent el segont aages qui fine au tens Ha- 
braam, dont aucuns dient qui dure cel aage .viii.c.xlii. ans, li autre dient 
de m.lxviiii. ans. Mais cil qui plus tochent la verité dient que del deluge 
jusque a Abraam furent .m.lxxxii. ans. 


25. Des jens qui furent dedens li tiers aage dou siecle 


[8d] Li tiers aage dou siecle comence a la nativité de Abraam, selonc 
la openion de plusors; mais li autre dient qu’i comence al .lxxx. ans de 
sa vie, quant Dieu parla a lui, & que il fu digne de sa grace, & que 
Nostre Sire li promist a lui, as siens & a sa lignee, la terre de promission. 
Li autre dient qu’il comença quant Habraam ot .c. ans, ou quant il en- 
gendre Ysac en Saram sa feme, qui ensint estoit de grant aage, car elle 
avoit quatre vint & .x. an. 2. & sachiés que devant ce que Ysaac fust en- 
gendrés, Habraam, por la volonté de sa feme qui ne pooit porter fils, jut 
carnelment avec Agar sa canberiere; si en ot un fils qui fu appellés 
Ysmael. & quant Ysaac fu nés, ses peres le fist circoncisier .viii. jors 
aprés sa nativité; & ensint le font encore les Juif. Lors fist il circuncisier 
Ysmael, qui ja estoit de aage de .xiii. ans; & ensint le font encore les” 
Sarasins & cels qui habitent en Arabe, qui sont estrait de la lignee Ys- 
mael. 3. Puis vesqui Habraam .lxii. ans; & sachiés qu’il fist primierement 
autel en lonor de Dieu. Mes de Habraam ni de ses fils ne dira plus li 
conte, ains ritorne au roi Ninus & a sa roiauté, car a lui font les estoires 


chiés des premiers [rois].*° 


[9a] 26. Dou roi Ninus & des autres rois aprés 


Li rois Ninus tient en sa seignorie toute la terre de Aise la grant, 
force que Inde; & quant il trespasse de ceste siecle il laisse un jeune fils 
qui avoit nom Saraies, mes il fu appellés Ninus par le nom sun pere. 
Semeramis sa mere si out la seignorie a la terre toute sa vie, car elle fu 
plus chaude que nul home, [et plus fiere]; & aprés ce fu elle la plus cruel 
feme dou monde. 2. & quant elle ot finee sa vie & ses regne remest sens 
hoir,” li Persant eslirent un roi qui avoit nom Arrius, mes il fu apellés 
Diostenes, & pur lui furent puis li autre roi d’Egipte appellé Diostenes. 


# MS repeats: & que il fu digne ... promist a lui 

> MS repeats: Juif. Lors fist il circoncisier Ysmael ... le font encore les 
3 Chabaille 

MS lians 


20 ee LI LIVRES DOU TRESOR 





& ces non dure jusque a .xvii. rois qui furent aprés; lors chanja li non, 
& furent puis appellés li autre roi Chelei. & puis encore furent remué 
ses non, & furent clamé phasturs; mais a la fin furent appelles pharaons. 
3. De celui nom furent puis .xvii. rois, qui durerent jusque au tens 
Chambises, fils Cirus li roi de Perse, qui primierement prist Egypte & 
les soumist a sa seignorie, & enchase fors li rois Nathanabu, qui puis fu 
mestre Alixandre le gent. Des lors remest Egypte sans propre roi, sous 
la seignorie dou roi de Perse, jusque au tens Alixandre, qui venqui Perse. 
& quant Alixandre fu mors & que li .xii. princes de sa cort deviserent 
entr’aus son reigne, Sopter fu rois d’Egypte, & ot sornon Tolomeu. 
Aprés lui regne li segons Tholomeu, qui avoit non Philadepus. Apres lui 
reigna li tiers Tholomeu, qui avoit nom Everites; & aprés lui regne li 
quart Tholo- [9b] meu, qui avoit nom Pylopater. 4. Lors estoit Antiocus 
primiers roi & enperieres de Antioche, qui par fine force venqui toute 
la terre d’Egypte & de Perse & de Judee, & ocist Phylopater Tholomeu, 
qui lors estoit roi en Egypte, & reigne .xvi. ans. Aprés la mort dou roi 
Antiocus reigne Seulecus, qui ot en sornon Epifanes; a son tens furent 
les batailles de Machabeu, dont l’Ascripture parole. Aprés la mort dou 
roi Seleucus? regne Eupater son fils. 5. Quant Eupater fu mors, tient 
le regne Demetrius le fils Gafer; a son tens fu ocis Juda Machabeu en ba- 
taille. Lors vient Alixandre, un haute sire de grant puissanse, encontre le 
roi Demetrion; & si l’occist & ot la seignorie de son reigne, & la tient 
quitement. Puis Demetrius Creticus, le fils de celui Demetrius, ocist 
Alixandre & tient la seignorie de son reigne. 6. Puis vient Antiocus, le 
fils de celui Alixandre meimes, qui por le consoil & por l’aide Triphon, 
venqui Demetrion Creticon & le chaise fors dou reigne, dont il fu puis 
rois & sires. Mes cil Triphon l’occist en traïson; & il fu rois au tens 
Symon Machabeu. & sachiés que encor vivoit Demetrius Creticus, cui 
Antiocus li fils Alexandre avoit hors chaisés dou reigne, si com le conte 
le divise devant. Trion ne demora mie gueres en seignorie, [Ains en fu 
hors caciés, et cil Demetrius Creticus fu receus en la signourie,] & la 
tient si come rois & emperers. Lors estoit Jeans Ircanius, li fils Simon 
Machabeu, soverains prestes en Jerusalem, & son fil Aristobalus fu esleus 
rois des Juif aprés la tresmigrassion de Babilloine .cccc.]x.iiil. ans. 7. 
Quant [9c] Aristobolus [defina sa vie, Alixandres fu rois des juis, et apres 
lui en fu rois Aristobolus son fiz. Celui Aristobolus] fu ocis por la force 
Pompei; le conseil de Rome establi procureor en Judee Hantipater le 





2 MS Scorails 


LI LIVRES DOU TRESOR 21 


pere Herodes. & Antioche estoit ja conquise & sousmise a la seignorie 
des Romains. & quant Antipater fu mort, Erodes son fils fu esleu por les 
Romains roi des Juif, a cui tens nasqui JhesuCrist en Betelem. 


27. Dou reigne de Babilloine & d’Egypte 


Lou reigne de Babilloine est contee sor cellui des Egiptiens & des As- 
sirens. Mes il avient chose que Nabucdonosor en fu rois, non mie por 
droit, car il n’estoit pas de roial lignee, anchois fu un home estrange 
mesconeus, qui nasqui d’avoutire celeement. & a son tens comence li 
empire de Babilloine a ausier & a monter en autesse, dont il s’en orgoilli 
vers Dieu & envers li siecle, tant qu’il destruit Jherusalem & enprisona 
tous les Juif, & maintes autres perversités fist il a son tens. Dont il 
avient por divine venjance qu’il perdi soudainement sa seignorie, & de 
son cors fu remué en buef, & habite .vii. ans es desers avec les bestes 
sauvages. 2. Aprés lui reigne Nabucdonosor ses fils, & puis reigne Evil- 
maradap, le fils Nabucdonasor. Aprés lui reigne Ragiosac son fils, & puis 
Labusar, fils Evilmeradap, & puis Beltasar sun frere. Cil Beltasar roi de 
Babilloine fu ocis par Daires, rois des Mediens, & por Cirreus ses miés, 
roi de Perse, qui conquistrent le reigne de Babilloine. 3. Aprés la mort 
dou roi Cirrus ot il .xiii. rois en son reigne, li uns aprés l’autre, jusque 
au tens que Daires [9d] en fu rois, non mie celui Daire de cui li contes a 
devisé ça arrieres, qui fu au tens li roi Cirus, mes ce fu Daires fils 
Arcami, qui fu rois e sires de Perse, & avoit grandisme pooir de Perse 
jent & de terres; mes Alixandre li grans le venqui & occist & tient son 
reigne. 4. & sachiés que Alixandre avoit ja reigné .xii. ans, & puis reigna 
il .vii. ans, tant qu’il define sa vie en Babilloine; & lors avoit d’aage 
entor .xxxvi. ans.” & sachiés que Alixandre fu fils dou roi Phelippe de 
Macedoine, ja soit ce que Olinpias sa mere, por essaucier la nature son 
fils, dissoit qu’elle l’avoit conceu d’un dieu, qui avoit jeü a li en sem- 
blanse de dragon. & certes il mena si haute vie qui len pooit bien croire 
que il fust fils de un dieu: il ala trionphant per le monde, & avoit per ses 
mestres Aristotes & Calistre; il estoit victorious sor tutes jens, mes trop 
estoit veincu por vin & por luxure; il venqui .xxil. nascions de barbarie 
& .xiii. de Grese, & a la fin moruit por venin, qui ses privés li donerent 
desloialment. 5. & sachiés que Alixandre nasqui .ccc.xcv. ans aprés ce 
que Rome fu cominciés, si con nos raconte l’estoire, que de Adam 

jusque a la mort Alixandre ot .v.m.c.lxviiii. ans. & quant il fu mors si fu 
Tholomeu Sopter le primier roi d’Alixandre & de tutte la terre de 
Egipte, si con li con- [10a] tes le devise ça arrieres; ensint 1 ot .xii. rois, 
li uns aprés l’autre, dont cascun avoit en sornom Tolomeu, qui en fu 
rois aprés la mort del roi Alixandre. 6. De ces .xii. rois fu li desrian 
Tholomeu Cleopatra. Quant il avoit son reigne ja tenu entor .1l. ans, 
Julius Cesar fu emperier des Romains, por cui tuit li autre empereor de 
Rome furent puis apellé Cesar. Mais ci se taist ore li contes de parler des 
Egiptiens, por ce que ci define lor roiautés, & vient as Romains, & 
ensivra sa matiere des autres rois. 


28. Dou roi de Grece 


Nembrot, cil meimes qui fist la male tor Babel, ot plusors fils, dont 
li uns ainsnés fu apellés Cres, qui fu li primiers rois de Crete; & por le 
non de lui fu apellés l’isle de Crete, qui sit vers Romanie. Apres lui fu 
rois Celus son fils. 2. Aprés fu [rois Saturnus ses fius. Apres 1 fu] Jupiter 
son fils, qui reigne en la cite de Atanes, qu’il fist & fonde primiers. De 
Saturnus & de Jupiter cuidoient le jent qui lors estoient qu'il fussent 
Dieu; & por ce estoit il nomé Dieu, dont encore ont il ensint nom deu 
des planetes. Aprés fu rois Cecrops. 3. & sachiés que Jupiter ot .ii. fils: 
Danaum & Dardanaum. Cil Danaum fu rois el isle de Crete & de Mi- 
cene & de Grese la environ; & ot guerre contre Trous le roi de Troie, 
en contre Ilum** & Ganimedem son fils, & ocist celui Ganimedem. & 
cest fu la primiere haine des Troiens & des Gresois. 4. Aprés la mort 
Danaum reigna en Grece Pelopes son fils; [aprés lui fu rois Atrius son 
fiz], & puis li rois Menelaus son fis, qui fu li maris Eleyne, qui fu [10b] 
ravis por Paris, li fils li roy Prians de Troie. Aprés la mort li rois” 
Menelaus, reigne Agamenon son frere. & tant ala de rois en rois que 
Phelippe de Macedoine en fu rois, & puis Alixandre son fils, qui fu rois 
& enperaor de tute Grese; & de lors en avant furent apellés enpereor & 
non mie roi de Grese. 

29. Dou roi de Sicione* 


Le reigne de Sicione” comence au tens Nacor, qui fu aoil de Ha- 
braam, dont Agrileons en fu le primiers roi; & dure cellui reigne 
viii.c.Ixxi. ans jusque au tens Heli li prestes, de cui li contes dira la vie 
ca devant entre les profetes; & furent en sonme .xxxi. rois en Sicione. 


30. Dou reigne des femes 


Li reignes des feme comence lors que li rois de Scites ou tous li 
homes de sa terre ala sor les Egiptiens, ou il furent occis trestuit; & 
quant lor femes sorent ce, elle firent une dame de lor jent roine dou 
pais, & stablirent que jamés nul hom peust abiter en lor terre, & que les 
files fussent nories & li masle non, & que ciascune coupast sa sinestre 
mamelle por miels porter escu & armes; & por ce sont elles apellees 
Amasones, ce est a dire, sains l’une mamelle. & cest vindrent secore 
Troie; 2. & ce fist Pantasilee lor roine, que l’en dit qu’elle aime Hector 
por amor, mes de ce ne set nuls la certainité, fors que elle moruit ou 


grant partie de ses damoiselles. 


[10c] 31. Dou reigne des Arginois 

Li reigne des Arginois comence en celui an meimes ou Jacop & Ysau, 
les fils Ysac, furent nés. Ianacus fu premiers rois; aprés lui fu rois li rois 
Foroneus son fils, qui primierement done la loy as Gresois en la cité de 
Atanes, & qui establi jugement qu’i venissent devant as juges. & le leu 
ou Pen le fessoient estoit apellés Foron, por le non de lui. & sachés que 
ces reignes as Arginois dure .cc.lx.iiii. ans, & fu destruis au tens Da- 
naum, roi de Grece, de cui le contes parole ci devant. 


32. Ci dit des rois de Troie 

Li contes dit ça arrieres que li roys Jupiter ot .u. fils, Danaum & 
Dardanaum. & de celui Danaum nos a dites le contes tote la generasion, 
car dit li contes que l’autre fils, ce est Dardanaum, fist en Grece une cité 
qu’il apelle Dardanie por son nom; & ce fu a .ii.m.cclxu. ans dou co- 
mencement dou siecle. De Dardanaum nasqui Eritanus, qui aprés lui en 

fu rois. De Eritanus nasqui Trous, celui qui estore la cité de Troie; & 
por son non fu elle apellee Troie. 2. Dou roi Trous nasqui Ilux, qui fist 
la mestre forteresce de Troie, qui por lui fu apellés Elyon. & son frere 
Ganimedis fu ocis por les Gresois, selonc ce que li contes devise ça de- 
vant. Dou roi Ilux nasqui Lamedon, qui vea” le porte de Troie a Jason 
& a ses autres compaignons, qui aloient por le toison d’or, por venjance 
de li la mort Ganimedes son oncle. Dont il avient puis que Jason & Her- 
cules [10d] ou tous les host des Grezois vindrent a Troie & destruierent 
la terre & occistrent le roi Lamedon; & ensi en amenerent Exionam sa 
fille. 3. Dou roi Lamedon nasqui li roi Prians, & Ancis li pere Enee. Cil 
Prians roi de Troie fu pere au bon Hector & de Paris. Celui Paris ravi 
Heleyne, la feme Menalaus, roi de Grece, por venjance, dont je vos ai 
devisé le por quoi fu Troie destruite finalment, & li rois & ses fils tous 
furent occis, selonc ce que vos porés trover el grant livre des Troiens. & 
ce fu fet .viii.c.xlii. ans aprés li comencement de Troie. 


33. Comant Heneas arive en Itale 


Quant [Troie] fu prise & mis a feu & a ruines, & qu’i estoient occis 
li uns & li autres, Eneas le fils Enchises, ou tout son pere & Aschanus 
son fils, s’en oissirent fors & enporterent grandisme tresor; & avec lui 
ala molt de jent, & s’en alerent a sauvete. & por ce reconterent li autor 
qu'il sot la traïson & que il en fu compains. Mes li plusors dient qu'il 
n’en sot riens, se a la fin non que la chose ne pooit estre destornee. Mes 
coment que la chose fust, il & sa jent s’en alerent por mer & par terre, 
une heure ça & une eure la, tant qu’il ariverent en Ytale. 


34. Comant Eneas fu rois en Ytalie & ses fils aprés 


Il fu voir que Itarius, qui fils Nembrot estoit, cellui qui fist la tor 
Babel, vient en Italie, & si en fu sire en toute sa vie. Aprés la tient Italus 
son fils, & por lui fu apelles [11a] Ytalie. Aprés la tient Janus son fils. 
Lors avient selonc ce que les estoires racontent, que Saturnus rot 
d’Egipte fu eisiliés de son reigne & s’enfoi en Ytalie, & la fu il sires & 
rois de la terre. Aprés la tient li rois [Picus son fiz, et puis li rois] Famus, 
fils au roi Pichus. 2. & dou roi Famus nasqui li roi Latin, qui lors estoit 

rois en Italie quant Eneas & ses jent arriverent. Ja soit ce que au com- 
encement li rois Latin fust dous & debonaires, & li vousist doner a feme 
Laviniam sa fille, dont il n’avoit plus d’enfant, la roine ne consenti pas 
au mariage, ains la vost doner a un autre riche home dou pais. Por ce fu 
entr’iaus aine grant, si com il fust mortel gerre. 3. Mes a la fin le vainqui 
Eneas a force d’armes, & prist Laviniam a fame, & ensint fu il rois de 
Ytale, & reigne .iu. ans & .vi. mois; & quant il morut il laisse un petit 
enfant de sa feme qui ot nom Julius [Silvius], por ce que sa mere le fis- 
soit priveement norir en silves, ce est en bois, par peor de Aschanum 
son frere. Mes n’avoit besoing, por ce qu’il l’amoit tendrement. & ce fu 
au tens dou roy David, au comencement dou quart aage dou siecle. 


35. De la lignee des rois de Rome & d’Angleterre 


Quant Aschanus trespasse de cest siecle, Silvius ses freres fu rois aprés 
lui; & ot .ii. fils: Eneas & Bruton. & quant Silvius li rois morut, son 
ainsnés fils Eneas tient le reigne. Aprés sa mort, Brutum ses freres passe 
en une terre qui por le nom de lui fu apelle Bretaigne, [11b] qui or est 
Engleterre clamee; & il fu le començament des rois de la Grant Bret- 
aigne. & de ses jenerassions nasqui puis li bon rois Artus, de cui li 
Romains parolent tant, qui fu rois coroné a .cccc.]xxxiii. ans apres l’an- 
carnassion Jhesu Crist; & ce fu au tens que Senon fu empereor de Rome, 
& reigne .li. ans. 2. Dou roi Eneas, qui fu fils au roi Silvius, nasqui li roi 
Latin. Dou roi Latin nasqui Albain, qui fist la cite d’Albain. Dou roi 
Albain nasqui Egypte. Dou roi Egypte nasqui Carpenaces. Dou roi Car- 
penaces nasqui Tiberius. Dou roi Tiberius nasqui Agripa. Dou roi Ag- 
ripa nasqui Aventinus. Dou roi Aventinus nasqui Procas. Dou roi Pro- 
cas nasqui Numentor & Milio. Cil Numentor fu rois aprés la mort de 
sum pere, & avoit une fille qui avoit nom Emilia. Mes Milio li tolli son 
reigne & chassa Numentor & sa fille en esil; & il se fist fere rois ende- 
mentiers. 3. Emilia conciut deus fils: Romulus & Remus, en tel maniere 
que nus nen set lor pere; mes li plusors dissoient que Mars li dieus de ba- 
tailles les engendra. & des lors en avant fu celle feme apellee Rea; & puis 
fist elle une cité en mileu de Ytalie, qui por le nom de lui est elle ap- 
pellee Reate. 4. & por ce que mainte estoires devisent que Romulus & 
Remus furent nori andeus de une lue, si est droit que je vos en die la 
pure verité si fu voir. Quant Romulus & Remus furent nés, si furent 
jetés en une rivere por ce que les jens ne s’aperceussent que [11c] la mere 
conceu. & en celle rivere manoit une feme qui servoit a tous comune- 
ment; & tiels femes sont apellés en Latin lues. Celle feme prist les enfans 

& les nori mult duecement, & por ce fu dit qu’il estoient fils de une lue; 
mes ce ne puet estre. 


36. De Romulus & des Romains 


Romulus fu mult fiers & de grant corage; & quant il fu en son aage 
il conversoit avec les jeunes baceliers & les legiers homes maufetors, 
dont il estoit maistres & cevetaines. & quant Pen li descovri sa naissance, 
il ne fine onques de coillir jens de diverses mainieres & de guerroier 
contre Milion, qui le reigne avoit tolu a son aiol. & tant fist por sa 
proesse que il venqui, & li tolli le reigne & li rendi a Numentor. 2. 
Aprés ce non mie guerres le fist morir, & il fu rois en son leu. & fist il 
Rome, que ensint est elle apellee por le nom de lui. Puis fist il morir 
Remus sun frere, & puis li pere sa feme, qui estoit sire dou temple de 
sacrefices dou païs. & il fu rois de trestous, & il fu seul, & ot toute la 
seignorie de Rome. & ensint fu Rome comencié .1111.m.cccc.lxxxiili. ans 
aprés le començament dou siecle, & ce fu .ccc.xiii. ans de la destruission 
de Troie. 3. & quant Romulus passe de ceste vie, le reigne tient Numam 
Panpilium son fils, & puis en fu rois aucuns Marcus, & puis Tarquinus 
primiers, & puis li rois Servius. & puis reigna Tarquinus li orgoileus, qui 
por son orgoill fist honte & outrage a une noble dame de Rome, & de 
haute lignee, por jasir a li [11d] charnelment. Celle dame avoit non Lu- 
crece, une des meillors dame dou monde, & plus caste. 4. Por ceste ach- 
aison fu cil Tarquinus chassiés de son reigne, & fu establis por les Ro- 
mains que jamés n’eust rois, mes fust la cite gouvernee, & tous son 
reigne, por les sanetors, por consules & patrices & tribuns & diteors & 
per les autres oficiaus,” selonc ce que les choses sont grant, & dedens 
la ville & dehors. 5. & celle seignorie dure .cccc.lxv. ans, jusque a tant 
que Catelline fist a Rome la conjurassion en contre cels qui governoient 
Rome por l’envie des degnites; mes celle conjurassion fu descoverte au 
tens que li trés sage Marcus Tulius Ciceron, li miels parlans home del 
monde, & maistre de retorique, fu consules de Rome, qui par son gent 
sens venqui les conjurés, & en prist venjanse & fist destruire une grant 
partie de cels qui coupe avoient por le consoill del bon Caton, qui les 
juge a mort, ja soit que Julius Cesar ne conseille pas qu’il fussent juges 
a mors, mes fussent mis en diverses prison. 6. & por ce distrent li plu- 
sors qu’il fu compains de celle conjurassion. & a la verité dire il n’ama 

onques les sanators ne les autres officiaus de Rome, ne il lui, car il estoit 
estrait de la lignee au fils Eneas. & aprés ce estoit il de si haute corage 
que il avoit prise la seignourie de tous, selonc ce que ses ancestres 
avoient fet devant. 


37. De la conjurasion Cateline 


[12a] Quant la conjurassion fu descoverte & le pooir Cateline afob- 
loie, il s’enfui en Toscane en une cité qui avoit nom Fiesle, & la fist 
reveler contre Rome. Mes li Romains envoierent gent host, & trovoit 
Cateline as pies des montaignes ou tous son host & sa jent, cele part ou 
est hore la cité de Pistoire. La fu Cateline vencu de bataille, & fu mort 
lui & li suens; & une grant partie des Romains i furent ocis. & per la 
pesteine de celle grant occassion fu la cité apellee Pistoire. 2. Aprés ce 
assejerent li Romains la cité de Fiesle, qu’il la venquirent & la mistrent 
en lor subessions; & lors firent il en mi le plain qui est a piés des 
autes” roches ou celle cité seoit une autre cité qui ore est apellee Flor- 
ense. [Et sachés que la place de tiere ou Florence] siet fu jadis appellé 
Chiés*' de Mars, ce est a dire Maison de Batailles; car Mars, qui est une 
des .vii. planetes, est appelles Dieu des Batailles, & ensint fu il appellés 
& aorés [au] commencement. 3. Por ce n’est il mie mervoilles se li Flo- 
rentins sont tousjors en guerre & en descordes, car cellui planete reigne 
sor iaus. De ce doit mastre Brunet Latin savoir la verité, car il estoit nes 
de celle cite & si estoit en essill quant il compile ceste livre, por acaisons 


des guerres as Florentins. 


38. Comant Julius Cesar fu le premier enpereor de Rome 


Endementiers Julius Cesar prochase tant amont & aval aprés ce qu’il 
ot eues maintes victoires, & mains païs sos- [12b] mis au comun de 
Rome, qu’il se combati contre Pompee & contre li autre qui lors govern- 
oient a la cité tant que il venqui & chaise tous ses henemis, & il seul ot 
la seignorie de Rome. & por ce que li Romains ne pooient avoir rois 
selonc l’establissement qui fu fet au tens Tarquinus, de cui li contes fist 
memoire ça arrieres, se fist il appeller enpereor. & ensint Julius Cesar fu 
li primiers empereor des Romains, & tient l’enpeire .i1. ans & .vi. mois, 

& fu puis occis en capitole, & por traïson, por les Romains. 2. Aprés la 
mort Julius Cesar, fu emperiers Octovianus ses niés, qui reigna .xliii. ans 
& .vi. mois avant la nassance Jhesu Crist, & encore .xiiii. an aprés, & 
tient la monarchie de trestout le monde. Il fu mult sage & preus, mes 
une chose li contorboit si grant bonté por ce qu’il estoit trop luxurious. 
Mes a la fin destruit il tous ciaus que Julius Cesar avoient occis. & a tant 
se tast ore li contes a parler des empereors de Rome, & retorne a sa 
matiere. 


39. Ci dit des rois de France 


Quant la cité de Troie fu destruite & que li uns se fuioit ça & li autre 
la, selonc ce que fortune les condussoit, il avient chose que Priant le 
jeune, qui fu fils de la seuror li roi Priant de Troie, & avec lui Antenor, 
s’en alerent por mer a tous .xiii.m. homes as armes, tant qu’il arriverent 
la ou estoit la cité de Venise, qu’il comencerent & fonderent dedens la 
mer por ce qu’il ne voloient habiter en terre [12c] qui fust a seignor. 2. 
Puis s’an parti Antenor a Prians a grant compaignie de jens, & s’en aler- 
ent en la marce de Trevise, & la firent il une autre cité qui est appellee 
Padue, ou gist li cors Antenor, & encore gist sum sepolcre. De la se 
parterent puis une jent, & s’en alerent en Sicambre, & firent une autre 
cité; & puis a la fin en trespassement de tens s’en alerent il en Germanie, 
& por ce furent il appelle Jermains. & quant il furent en Jermanie, il 
firent roi & signor d’els Prians, qui fu de la lignee Prians Jeunes, qui 
puis fu ocis en la bataille qu’il orent contre les Romains, & laisse un fils 
qui avoit nom Arcomedes. 3. De Arcomedes nasqui Faramont, qui puis 
fu rois des Jermains. Apres lui reigne li rois Crinitus* ses fils. Lors 
comence Rome a abassier & descroistre, & France comince a croistre & 
avancier, tant qu’il enchaisserent les Romains, qui lors habitoient joste 
le fluves dou Rin. & quant li rois Crinitus” fu mors, si en fu rois Gil- 
deborc, & engendre en la roine Bisine Glodoveu, qui fu rois de France. 
Aprés lui reigna Miroveu son fils. Aprés lui reigne [li autre] Miroveu son 
fils, qui encore fu apelles ensi. Aprés lui reigne li rois Idris son fils. 4. 
Apres lui regne Glodoveu son fils, qui fu le primiers roi de France qui 
onques fust crestiens, car Sans [Remis] le baptiza.* Il meimes sousmist 
les Alemens a sa seignorie, & vainqui les Guascons en l’an de l’ancarnas- 

sion Jhesu Crist .vii.c.li. ans. Lors comencerent li ansnés a avoir la seig- 
norie dou reigne de France, dont Arnouls fu le primiers, [12d] qui puis 
fu evesques de Mes. Aprés reigne Antigocus son ansnés fils, qui ot en 
sornom Croissus. Aprés reigne Charle Martel son fils. Aprés lui reigne 
Pipin, qui fu pere Karle Magne, selonc ce que li contes devisera ça en 
avant. 5. Mes ci tast li contes a parler dou roi & de la terre & de leur 
reignes, por ce qu’il a devisé assés clerement coment furent les primier 
& en quel terre. Des Romains meimes a il devisé la droite estoire jusque 
au comencement de lor empire; & por ce ne dira il ore noient, ains 
retorne a sa matiere, ce est a dire, dou tiers aage dou siecle, dont il est 
longuement teiis. 


40. Des choses qui furent dedens le tiers aage dou siecle 


Or dit le contes que quant li tiers aage fu recomenciés au tens Abra- 
ham, qui nasqui au tens le rois Ninus, Habraam enjendre Ysac, & Ysac 
enjendre Esau & Jacob; & encore vivoit Habraam, mes il avoit bien .clv. 
ans de aage. Jacob enjendre Joseph & ses freres, de cui l’Ascripture dit, 
& de cui furent estrait les .xit. lignés Israel. Car il fu voir que Jacob se 
combati & luite une nuit contre langle, tant que a la fin venqui Jacob; 
lors fu il beneoit, & li fu cangés son nom & fu appelles Israel, ce est a 
dire Prince de Dieu. 2. Joseph fu vendus por ses freres, & a la fin fu il 
grant mastre en la cort [13a] Pharaon le roi d’Egypte, au tens que la 
grant famine fu en terre. Lors fist il venir sun pere ou tous ses freres, 
que puis demorerent en Egypte jusque au tens Moyses, selonc ce que li 
contes dira ci aprés. 3. Li [tiers] freres Joseph, le fils Jacob, engendre Cat. 
De Cat nasqui Aram. De Aram nasqui Moises. & quant Moises fu nés, 
sa mere l’encloit deligentement en un petit escring,* e le jette el flum, 
por ce que un altre Pharaons, qui lors estoit roys d’Egypte, avoit co- 
mandé que tuit li fils masles as Ebreus fussent jetés en fluves, & les 
femes fussent gardés. A la riviere en cellui fluves le trova la fille le roi 
Pharaon, qui le hoste de l’eue & le fist norir ensint com ses fils. & por 
ce ot il nom, car Moises vaut autant a dire come eue. & quant Moises fu 
en l’aage de .xxx., il mena le pueple Israel fors d’Egypte en la terre qui 
Dieu avoit promise a Abraham. 4. & sachies que des lors que Dieu 
promis a Habram la terre de promision jusque a la issue d’Egypte ot 
.cccc.xxx. ans. & ensint fu Moises mastres & sires dou pople Israel por 
la volonté de Dieu, qui li done la loy, & por lui comande il qu’elle fust 

gardé. Aprés sa mort furent maint autre governeor dou pople Israel 
jusque au tens David, qui fu rois & sires de cel pouple & de tous le 
reigne de Jerusalem. & ce fu .vi.m.xxx. ans aprés le issue d'Egypte lors 
que Moises en mene le pople. 5. & lors defina li tiers aage; & ja estoit 
Troie conquise & destruite, & Eneas & ses fils avoient ja conquis le 
reigne dou roi Latin. [Et sachiés] que [li] tiers aage [13b] fu de Habraam 
jusque a David le roi, & dure .viii.c.lxxiiii. ans. 


41. Des choses que furent dedens le quart aage 


Li quart aage comenca lors que Saul rois de Jerusalem fu ocis, & 
David en fu rois & sires. Aprés sa mort en fu rois Salamon son fils, celui 
qui fu plains de si grant sapiense, con tous li mondes raconte, & celui 
fonde le temple de Jerusalem, qui fu la plus riche chose que james fust 
fetes de pierres. Puis il furent maint autre rois, li uns apres l’autre, 
Jusque a tant que Sedechiaus en fu rois. & quant il ot reigné entor .xii. 
ans, Nabucdenasor li rois de Babilloine, de cui li contes parle ça arrieres, 
le prist & li hoste les eils de la teste, & le met en prison en Babilloine, 
& tous li Juif avec lui, & ce furent cel qui furent estrait de la lignee 
Israel. 2. Lors fu li tenples Salamon ars en feu, que ne dura [que] 
.cccc.xxxul. ans. Lors defina le quart aage; dedens li quart aage furent les 
profetes de qui* l’Ascriptures parole, & Romulus fonda Rome. & 
sachiés que Tarquinus Priscus estoit rois de Romains quant li Juif furent 
emprisoné en Babilloine, & cist aage dura .vc.xii. ans. 


42. Ci parole del quint aage dou siecle 


[13c] Li quint aage [commença] a la tresmigrassion de Babilloine, ce 
est a dire quant li Juif furent amené en chativison. & quant il estoit en 
la prison, Cirus le primiers, rois de Perse, ocist Baltasar le roi de Babil- 
loine, & prist sa terre & son reigne, selonc ce que li contes devise ça ar- 
rieres. Cil roi Cirus delivra de la prison bien .l.m. Juif por restorer le 
temple. Mes puis vient li rois Daires, qui tient la terre aprés lui, & les 
delivra trestous quitement; & ce fu .Ixxii. ans aprés qu’il furent [pris]. & 
Tarquinus Superbius, rois de Romains, fu chaissiés de sa seignorie, si 
come nos trovons el conte ça arrieres. 2. Cestui aage dure jusque a la 
naissance Jhesu Crist, qui nasqui de la gloriouse Virge Marie, & ce fur- 
ent .vm.vc.xlviil. ans, dedens liquels tens fu Platons & Aristotes & 

Demostenes, qui furent li souvrain philosofes. & lors reignoit Alixandre 
li Grant, & li Romains conquistrent Grece & Espaigne, & Afrique, 
Trace & Sirie & maintes autres terres. & en cestui aage meimes baile 
Marcus Tulius Ciceron as Romains la retorique, & Pompeus conquist la 
terre de Judee, & Cateline fist la conjurasion en Rome, & Julius Cesar 
devient primiers empereor de Rome, & aprés lui reigne Octovian, en cui 
tens Nostre Sire prist char en la gloriouse Virge Marie. & ce furent 
.vm.vc. ans del començament dou monde, mes li plusors dient que il n’i 


ot que .vm.cc.lvin. ans. 


43. Ci parole del sist aage dou siecle 


[13d] Li sist aage comence a la naissance Jhesu Crist, & dure jusque 
a la fin dou monde. & sachiés que quant Nostre Sire fu en terre avec ses 
apostres comence li Nouvel Testament & define le Viel, car as .xxx. ans 
de son aage se fist il batesier por les mains Joan Batiste, por mostrer que 
li crestiens celebrassent le baptisme la ou la Vielle Loy feissoit la circum- 
cession. & por ce que nos gardons la Vielle Loy, la ou elle ne fu pas re- 
muee, est il bien droit que li [contes devise les] mastre de celle loy, & die 
la vie de cascuns d’els, & soit devisee por cestui conte en tel maniere. 


44. Ci dit dou roi Davis grant proesses 


Davis fils Jessé, qui fu estrait de la ligné Juda, nasqui en Beleem; & 
ocist Galian le grant, qui henemis estoit del roi Saul, qui sire fu de Jeru- 
salem & de tous les Juif. Il venqui sans coltels lyons & l’orse, & venqui 
les jaians, & maintes autres choses fist il; por quoi Saul le haoit & le 
chaisoit por lui tolir la vie, car il dotoit que il ne li tollist son reigne. 
Mes si com a Dieu plot, Saul morut, & David fu rois apres lui, & fu 
mult victorieus. & Dieu voist qu'il fust rois & profetes, & ja fust il 
pecheors, il revient a penitense tost & volontiers. Il ame Bersabe [la feme 
Urie son connestable], [14a] & a la fin fist il aler Urie en une battaille ou 
il moruit; & puis tient la feme, & en li enjendre il Salemons li sages, qui 
fu rois aprés lui. 2. & sachiés que David fu li soverain profetes de tous, 
car il ne profetisa pas a la maniere des autres. Car profesie [est] en .iiii. 
mainieres: ou en fais, ou en dis, ou en vision, ou en soigne.” En fais fu 
la arche que Noé fist, qui fu senefiance de Sante Eglyse; en dis fu ce que 

li angles distrent a Abraam: en ta semense seront toutes jens beneoite: en 
vision fu la roigie que Moïses vit ardoir, qui [ne] definoit; en soignes 
furent les .vii. vaches & les .vii. espiques qui soigne Pharaon, sor quoi 
Joseph profetiça. 3. Mes hors de ses «111. mainieres profetize David enter- 
pretassion de Dieu & de Saint Esperit, que li enseigne a dire toute la nas- 
sanse Jhesu Crist, & sa passion & sa mort & sa resuression. Il descovri 
ce que li autres avoient dit covertement, selonc ce que l’en puet veoir en 
son livre, qui est appellés Sautiers, en senblance d’un estrumens qui av- 
tresi ot non, liquels a .x. cordes, ce est .x. vois, qui rendent consonant. 
Autresi parole le livre des .x. comandemens en .cl. saumes qui sont ou 
Sautiers. & sachiés que David reigne .xl. ans, & passe de ceste siecle en 
l’aage de .Ix. ans. 


45. Ci dit de Salemons rois 


Salemons, fils au roi David, homes trés glorious, plains de toutes sa- 
pienses, riche de tresor & de jent & de trés hautes glorie: Dieu l’ame au 
comencement, mes puis le hai por ce qu’il ahore les ydres; & ce fist il 
por amor d’une feme paene. Il [14b] fu rois de Jerusalem sor les .xii. 
lignes Israel .xl. ans, & fu ensevellis avec ses ancestres en Betelem. 


46. De Helia profete 


Helyas Tesbiten fu grant prestes & profetes, que tousjors habitoit 
seus en desert. Il fu plains & de foy & de sainte pensee. Il ocist le tirans. 
Il resplendi® de gent enseignement de vertu, car il cloust ii. ans & 
demi le ciel de pluie, & puis sor sa orasions retorne la pluie. Il resuscite 
un home mort, & por sa vertu ne defailli la farine que en li idres estoit, 
& de un vassiaus d’oullie fist il une fontaine, de quoi tousjors sort uuil- 
lies. Por sa parole [descendi li feus dou ciel sor le sacrefice, et par sa 
parole]” ardirent dou” princes a tous lors chevaliers. Il ovri le flum 
Jordam & le passe a sec pies. Il monte en ciel en un char de feu. 2. Mala- 
chies profetes dit qu’il doit encore retorner a la fin dou monde devant 
Antecrist ou grans signes des miracles. Lors sera Enoch avec lui en 
compaignie, mes Antecrist les fera occire andeus, & jeter lor caroignes 
en voie sans sepolture nulle; mes Nostre Sire les resucitera as ii. jors, & 

destruiera Antecrist & son reigne, & encore a tous ciaus qui a lui crier- 
ent. 3. Cist Elyas fu de la lignee Aron. & quant il vint en sa nassance, 
Sochi son pere soigna que un home vestus de blanches robes prenoit 
Elyas; & l’envolupoient en blanc drap, & puis li donerent feu a mangier; 
& quant il s’esveilla il l’enquist as profetes que ce pooit estre; & il 
distrent: ne douter pas, car tes fils sera lumiere & parliere d’esciense, & 
il jugera Israel a feu & couteaus. 


[14c] 47. De Helyseus & de sa vie 


Helyseus vaut autant a dire come fils de Dieu. Il fu profetes & desci- 
ples Elye, & fu dou chastel qui a nom Melioant, de la lignee Ruben. & 
lors qu’il nasqui une petite vache d’or qui estoit en Galgali esmeueia si 
fort que sa vois resona en Jerusalem. Lors dist un profete: hui est nés un 
profete en Jerusalem qui destruiera les ydres. 2. & certes il fist autes 
miracles, car il devise le flun Jordan & le feist torner contre mont. Il fist 
aler parmi la turchie dou flum. Il estorna les eues de Jericon, qui seches 
estoient. Il fist corre eue de sanc, por destruire les henemis des Juif. Une 
femes qui onques n’avoit porté fils fist il por sa parole devenir encente, 
& enjendre un fils. & cellui meimes resuscite il de la mort. Il atempre 
l’amartumes des viandes. Il saola .c. homes de .x. pains d’orges. Il gueri 
Naan de la lebre. Il fist noer la chugnee de fer qui estoit el fons de Jor- 
dan. Li enemis de Surie fist il avougler. Au seignor de Samarie dist il sa 
mort devant. Il chace [l ost des enemis, ki estoient sans nombre. Il cacha] 
en un jor la grant famine. Il resucita la caroigne d’un home. Helyseus 
moruit en la cité de Sabaste, ou son sepulcre est encore, & est honorés 
en grandisme reverense. 3. Elyseus ot deus esperis, li suens & cellui Elya; 
& por ce fist il si plus hautes mervoilles qui ne fist Helya, que quant il 
vivoit resuscita Pome mort, mes Elyseus qui estoit ja mort, en resucita 
un autres. Elya ame- [14d] na famine & secheresse, mes Helyseus delivre 
en un jor tout li pople de la grant famine. 


48. De Ysaïe profetes 


Ysayas vaut autant a dire come salus dou seignor. & fu fils de Amos, 
non mie de Amos profetes, qui fu nés de pastors, mes Amos li peres 
Ysaye fu nobles hom de Jerusalem, & grant en sa cité. Ysaïas fu mult de 
grant santeté; por la volonté Nostre Seignor conversoit entre le poples 
a nu char & a nu piés. Dieus por priere de lui aloigna la vie .xv. ans au 
roi Sechies, qui devoit lors morir. Manases fist partir parmi le cors de 
Ysaïe a une sie de fust. 2. & dient li Juif que il fu livrés a mort par „ii. 

raisons: l’une por ce qu’il les apelle pouple de Soudome & prince de Ga- 
murre; l’autre que quant Dieu ot dit a Moyses: tu ne porras veoir ma 
face, cil Ysaye ose dire qu’il avoit veu Damedieu. & sa sepolture est sous 
le chesne”' de Joel. 


49, Ci dit de Jeremie profete 


Jeremias fu del lignage des prestres, & fu nés en un chastel qui avoit 
nom Anatout, & est prés a Jerusalem a .iti. leues. Il fu prestes en Judee, 
& fu annunsiés de Dieu por les profetes avant qu’il nasquist. Il li fu 
comandé qu’il mantenist verginités, & il si fist. [De s’enfance comença 
il] a preeichier & ha oster les jens de pechiés, & condure les en peni- 
tense. Maint mal li firent li cruel pouple, car il fu mis en chartre, & fu 
gités en un lac, e cens? de chaenes de fer. & a la fin fu il lapides en 
Egypte. & fu ensevellis la ou li rois [15a] Pharaons manoit; & sun sepul- 
cre est en grant reverence entre les Egyptiens, por ce qu’il les delivre des 
serpens. 


50. De Ecechiel 


Ezechiel vaut autant a dire come force de Dieu. Fils fu Busi, & fu 
prestres, & fu pris por Joachin” & mené en Babilloine avec les autres 
qui la estoient enprisone. Il profetiza en Babilloine, & blasmoit les Babi- 
lounens de lor mauvestie. Mes le pouples Israel l’ocistrent* en traïson, 
por ce qu’il les reprenoit des crimes & des evres des diables que il fes- 
soient. & fu mis ou sipulcre dou fils Noé, liquels ot nom Arfasat, en le 
champ des mors. 


51. Daniel profete 


Danyel vaut autant a dire come jugement® de Dieu, ou home 

amable. Il fu estrais de la lignee Juda, & ces ancestres furent nobles, si 
come rois & prestres. Il en fu portés en Babilloine avec le roi Joachin & 
avec les .iii. enfans, & la fu il fet sire & prince de tous li Caldeus. & il fu 
home glorious & de grant biauté, & ot une noble corage, car il fu 
chastes & perfes en foi & en conoissanse des sacrés choses, & mult sa- 
voit de choses qui a venir devoient par la volonté de Dieu. 


52. De Achias profete 


Achias profetes fu de la cité Helye. Il dist lonc tens devant le roys 
Salemons qu’il degrepiroit la loy de Dieu por une feme. & quant il 
morut, son cors fu mis en tere joste une chesne en Sylan. 


53. Yado profete 


Yado profetes nasqui en Samarie. Il fu envoiés a Jeroba- [15b] on, qui 
secrefioit les veels a Dieu, que il 1 demorast avec lui; mes il ne demore, 
& por ce il avient que quant il se reparoit, un lyon l’estrangle, por ce 
qu’il avoit falli son conpaignon. Puis fu enterrés Jado en Beteleem. 


54. Thobias profetes 


Thobias profetes vaut autant a dire chome bien de Dieu. & fu fils 
Ananie, de la lignee Neptalim. & nasqui en la cité de Chial de la region 
Gallilee. Salmanasar le prist, & por ce demora il en esil en la cité de 
Ninive. Il fu justes en tutes choses. Il done ce qu’il avoit as prisoniers* 
& as povres. Il ensevellissoit les mors de sa main. Puis avougle por fiens 
d’une rondelle, qui li cheï es els. Mes a la fin Dieus li rendi sa veue .x. 
ans aprés, & li done grant richeses. & fu enterrés en Ninive. 


55. Des ii. enfans 


Li .iii. enfans furent estrait de roial lignee, & furent de gloriouse me- 
moire, & sages d’escienses, & parloient de la foi de Dieu hautement. & 
quant il furent butés en mi les cheminees del feu ardant, il n’arderent 
pas, ains estienderent le feu, chantant & glorifiant Damedieu. & quant 
il passerent de ceste vie, il furent enterrés ensemble en Babilloine. Ces 

enfans furent appellés en Ebreu Ananyas, Asarias & Misael, mes puis 
Nabucdenasor les appella Sidrac, Misac, Abdenago, ce est a dire, Dieu 
glorious [et victorieus] sor les roiaumes. 


56. De Esdras” profetes 


Esdras vaut autant a dire com edefiemens de Jerusalem. & [15c] 
plusors dient qu’il ot nom Malachiel, ce est a dire Angle de Dieu. Il fu 
prestes & profete. Il estora les estoires de Sante Escritures; il fu le segons 
home qui done la loy del Viel Testament, qui avoit esté ars por les 
Chaudei au tens de la chativison. Il trove les figures des letres as Ebreus, 
& lor enseigne a escriuvre de destre vers senestre, qui primierement es- 
crivoient or avant or arrieres ausint com li buef font quant il arent la 
terre. Il remena le pouple Israel, & fist redefier Jerusalem la ou il est 
enterrés. 


57. De Çerobabel profetes 


Çerobabel & Nomiaus, del lingnages Juda, furent provoire & pro- 
fetes. & redefierent le tenple de Dieu, & ce fu au tens que Daires le fils 
Istapis fu rois de Perse. Il firent redifier les murs de Jerusalem, & torner- 
ent Israel en son primier stat, & estorent les contenemens de la religion 
& la raison des prevoires. & furent ensevellis en Jerusalem, si chom plu- 
sors dient. 


58. De Hester roine 


Hester fu roine, & fu fille d’un frere Mardochei, & fu mené en pri- 
son de Jerusalem en la cité de Sussie. & por sa grant biauté fu elle mariee 
a Assueres, roi de Perse. Elle soufri la mort por sauver le pouple; & 
crusefia Amam, qui voloit destruire le pouple Israel, & ensin le delivra 
de la mort & de servage. Puis fu elle ensevellies en Susi, ou elle avoit 
reigné. 

59. De Judit la vailant feme 


[15d] Judit fu une feme o veve dame, fille Merari, de la lignee Si- 
meon. & fu de haut corage & plus fort que nul home. Elle ne doute pas 
le furors de rois, ains se ofri a la mort por sauver le pouple; car elle 
occist Olifern quant il dormoit, & sans honte de son cors porta elle sun 
chief a ses citeins [par quoi il orent victore contre ceus] de l’hoste. [Ele 
veski .c. et .v. ans, et fu ensevelie] en la espelonche Manases son mari, en 
la cite de Monapulia, en la terre [Juda, entre] Dotaim & Balim. 


60. Cacharias 


Cacharias vaut autant a dire come memoire de Damedieu. & fu pro- 
fetes & prevoire, & fu fils Joade li prestes, qui avoit en sornom Bran- 
chias, qui fu lapidés dou pouple por la volonté le roi Juda, encoste 
l’autel dou tenple. Mes les autres prevoires l’ensevilerent en Jerusalem. 


61. De Machabeu 


Machabeu vaut autant a dire come noble triumphans; & furent .v. 
Machabeu, fils Matasie, ce sont Jean, Judas, Eleçar, Machabeu & Jonatas. 
& qui voudra savoir les victoires qu’il orent contre li roi de Perse, & les 
grant choses que il firent, lisse l’estoire qui le conte mot a mot delige- 
ment, en la grant Bible. 


62. Dou livres dou Viels Testament 


Or vos ai je nome li sans peres dou Viels Testamens, & avés entend- 
ues lor vies briement. Mes qui plus largement le voudra savoir, si s’en 
aillie a la grant Bible, ou eles sont toutes escrites les grant estoires aperte- 
ment. [16a] & sachiés que jadis ansienement, quant li Caldeu pristrent les 
Juif & les menerent en chativison, ce est en esill & en prison, lors furent 
ars tuit les livre de la Vielle Loy. Mes un saint home qui ot non Esdras, 
por enseignement dou Saint Esprit, quant li pouple revient de celle cha- 
tivite, renovelle” toute la loy; & la mist en escrit, & en fist .xxil. 
volumes de livres, autressi come les letres sont .xxii. & il escrit le livre 
de la sapiense Salamon, mes le livres des Eclesiastes escrit Jhesu le fils 

Sirac, qui les Latins ont en reverense, por ce qu’il fu semblables a Sal. 


mons. De livre Judit & de Tobie & de Machabeus ne seut nul hom qui 
les escrist. 


63. Ci comense la Novelle Loy 


Apres ce que li contes a dit de la Vielle Loy, il est bien droit que il 
die de la Novelle, qui comance lors que Jhesu Crist vient en terre por 
nos raembrer. Mes ains que il die autre chose, devisera il son lingnage & 
son parentee, & puis devisera il de chascuns de ses desiples, ausint com 
il a dit des peres del Viel Testament. & nos trovons en l’avangiele de 
Saint Matieu le comencement dou lignage Jhesu Crist en Habraam, qui 
fu princes des sains peres, el comencement dou tiers aage. Qui voudra 
savoir la naissanse de Habraam, il le trovera ça en arrieres, au contes des 
primiers homes & des fils Noé. 2. Habraam engendre Ysac. De Ysac nas- 
qui Jacob. De Jacob nasqui Juda. De Juda nasqui Phares. De Phares nas- 
qui Esram. De Esram [16b] nasqui Aram. De Aram nasqui Aminadam. 
De Aminadam nasqui Naasom. De Naasom nasqui Salemon. De Sale- 
mon nasqui Boos. De Boos nasqui Abec. De Abec nasqui Jesse. De Jesse 
nasqui David. De David, Salemons. De Salemons nasqui Robaam. De 
Robaam nasqui Asa. De Asa nasqui Josaphat. De Josaphat nasqui Joras. 
De Joras nasqui Osias. De Osias nasqui Jonatam. De Jonatam nasqui 
Acat. De Acat nasqui Ecechias. De Eçechias, Manases. De Manases nas- 
qui Anom. De Anom nasqui Josias. De Josias nasqui Jeconias. De Jecon- 
ias nasqui Salatiel. De Salatiel nasqui Zerobabel. De Cerobabel nasqui 
Habuit. De Habuit nasqui Elyequin. De Helyquin nasqui Acor. De 
Açor [nasqui Sadoc. De Sadoc] nasqui Achim. De Achim nasqui Helyut. 
De Elyut nasqui Elysar. De Elysar nasqui Jacob. De Jacob nasqui Jo- 
seph, virum Marie, de cui nasqui Nostre Seignor Jhesu Crist. & saches 
que tute jenerasion de Habraam jusque a Jhesu Crist sont .li. 3. & se 
aucuns me demandoit por quoi l’Escriture devise le lignees de Joseph, 
puis que il ne fu pere Jhesu Crist, ja soit ce qu’il fust maris Marie, & que 
Pen devoit conter le parenté Marie, non pas cellui de Joseph, qui noiant 
ne li fu, je diroie que en la Vielle Loy li Ebreu ne se maroient se a cel 
non de lor parente, & encore le font les Juif qui sont a nostre tens. A la 
verite dire, Marie fu de cellui lingnage meimes de part son pere, mes les 
anciens metoient en escrit les homes seulement, non pas les [16c] femes; 
por ce nome l’astoire Joseph, non mie Marie, car en conte de lignees li 
homes sont plus dignes a mentovoir que les femes, por ce que prime fu 
fet l’ome que la feme. & nonporquant je dirai un poi dou parenté de la 

Virge Nostre Dame de part sa mere, en tel mainiere que chascuns 
sachent les parens [et les] coisins Jhesu Crist. 


64. Dou parenté Nostre Dame 


Or dit li contes que Anna & Esmaria furent deus serors charnel. De 
celle Esmarie nasqui Elizabet & Lurch, qui fu frere Eliçabet. De Elurch 
nasqui Aminan. De Aminan nasqui Saint Jervaises, le cui cors gist en 
terre desoure el eveschié de Legi. De Elyzabet la feme Çacharie li pre- 
voire nasqui Joan Batiste en Jerusalem. 2. De Pautre seror, ce est Anne, 
la feme Joachin, nasqui Marie la feme Joseph, qui fu la mere Jhesu Crist, 
le fils Dieu. & quant Joachin son mari fu devié, Anna se marie a Cleo- 
fas, & Marie sa fille espose a Joseph, frere Cleofas. & de Anna nasqui 
lautre Marie, qui fu feme Alphei, de cui nasqui Jaque [et Joseph et 
Judas; por ce l’apele l’escripture Jakes] Alphei, & ensint estoit il clames. 
& sa mere fu apellee Marie de Jaque, por ce que elle fu sa mere; autressi 
est elle appellee la mere Juda. & tous ce avient por les deversités des 
avangiles. 3. Quant [16d] Cleophas fu mors, Anna se marie a Salomé, de 
cui nasqui l’autre Marie, la feme Çebedeu, de cui nasqui Joans l’avangel- 
istes & Jaques son frere. Por ce est elle appellee [Marie Salomé de par 
son pere; autresi est ele apelee] mere des fils Çibideus, por les deversités 
des avangiles. 4. & ensint veés vos que Anna ot ii. maris, & de chascuns 
maris ot une fille qui ot non Marie. & ensint furent .iii. Maries, dont le 
primiere fu la gloriouse Virge mere Jhesu Crist; & la segonde Marie fu 
mere de Jaque & de Juda; la tierse Marie fu mere de l’autre Jaque, & de 
Johan l’evangeliste. 


65. De la primiere Marie Nostre Dame & mere Jhesu Crist 


La primiere Marie, mere Deu, la fille Joachin, de la lignee David, son 
non vaut autant a dire come estoilie de mer, & dame, & clarté, & lum- 
ere. L’angle Gabriel la salua & le nonsia que Dieu prendroit char en elle; 
& lors meimes dist il que Elizabet sa coisine estoit ensainte & auroit fils. 
& por ce dit li angles ces paroles, car elle ne doutast que elle nen peust 
en sa virginité avoir fils Deu sans home, car Elyçabet avoit ja grant aage, 
& selonc nature ne pooit conceure fils, & si estoit encore estris, car elle 
n’avoit onques portés fils ne engendrés. & puis ot® Joan Batistes, de cui 

li contes dira ça avant. 2. Maint home dient que la mere Dieu morux 
corporaument au siecle, & ce dient il por ce qui Simeon dist a lui, quam 
vint au temple avec son fils, que lors avoit il .xl. [17a] jors: li coutiel pas- 
sera ta arme. Mes home doute de quel coutiels [il dist, ou de coutel] de 
fer, ou de la parole de Dieu, qui trenche plus qui coutieus. Mes a la 
verité dire, l’Ascriture tesmoigne sa mort, ce est que elle moruit de sz 
mort naturel, ensint come a Dieu ploit. & fu enterree en la val Josaphar, 
mes puis ne fu trové son cors, por ce qu’il s’en ala al [ciel] resurgee. & 
ce teismoigne messire Saint Tomé Apostre, que la vit resurgee monter au 
ciel.®! 


66. De Jehan Baptiste” 


Elycabet coisine Marie enjendre de Cacharie son mari un fils, qui ot 
non Johan Batiste. Cil fu nonsiers Jhesu Crist, & fu li definement des 
profetes; & il profetica a Dieu ans qu’il nasquist, & le salue dedens la 
ventre sa mere. Il conuit Jhesu a la columbe qui se posa sor lui, quant il 
le batisa. Il oï la vois dou pere, qui dit: cist est li mien chier fils, liquels 
mult m’agree; & lui oés. Il le batisa; il le mostra au doi, & dit qu’il estoit 
l’angel Dieu, qui toudroit les pechiés del monde; & por ce est Nostre 
Sires appellé angle Deu. Les vestimens Johan Batiste fu poil de chamiaus. 
I] abitoit nuit & jor en ermitage & en desers. Sa viande estoit miel & lo- 
custes; vin ne buit por nul tens. 2. A la fin li rois Herodes le fist metre 
en chartre, por ce qu’il le blasmoit de la fame son frere qu’il avoit prise 
& le tenoit ausint con se elle fust sa feme. & elle, por venjance de ce 
qu’il avoit dit, dist a sa fille Erodiane qu’elle demandast por don a son 
pere li chef Johans Batiste. Erodes estoit le jor ivres; si le li done, & elle 
le fist [17b] decoler en la prison, & presente li chief a sa mere. Puis fu il 
ensevellis en Sabastie, ce est, une ville de Palestine qui jadis fu apellee 
Samarie. & li roi Erodes, le fils Antipater, l’apelloit Augustus [en Grez- 
ois, por reverence de Cesar Auguste] l’empereor de Rome. 

67. De Saint Jaque Apostres 


Jaques Alphei fu fils de la segonde Marie, qui fu seror de la mere 
Dieu; & por ce est il appellés frere Damedieu. & son non vaut autant a 
dire come juste, & ensint ot il en sornon aucunesfois: Jaques Justes. Il fu 
evesque de Jerusalem, & fu de si haute vertus que les pouples de Jerusal- 
em aloient ausi come aschieles, por tochier ses dras. A la fin le lapiderent 
& le tuerent les Juif, & fu ensevelis deles le tenples. Por ce dient li plus- 
ors que Jerusalem en fu destruite. La feste de sa naissanse est le primier 
jor de mai, ce est qu’il trespasse de ceste vie a l’autre; & en clame nais- 
sanse la mort de sains homes, por ce qu’il trespasserent de cest vie mor- 
tel & s’en vont a la perdurable. 


68. De Saint Judas 


Judas fu frere de Jaques: [por cou est il apelés Judas de Jake; et] au- 
tressi fu il frere Dieu. Come Jaque, il ala prechier l’avangiele en Meso- 
potame & en poi de tens converti les cruels jens & les mauveses. & fu 
ensevelli en une cité en Erminie qui a nom Eriton, & ce fu .vi. jors 
devant Tos li Sans. 


69. De Saint Johan Evangeliste 
Johans fu fils Zebedeu de la terse Marie, & fu freres de Jaques. & son 


nom vaut autant a dire come grace de Dieu. Joan evangeliste si est figuré 
en senblanse® [17c] de aigles, por ce qu’il sormonte tos autres des avan- 
gieles, quar lors qu’il se poisa sor le pis Jhesu Crist, en buit autressi 
come en une fontaine les autes™ sotilités des avangiles. Dieu l’esluit & 
ama molt, tant que a sa mort li acomande sa mere. Quant il fu enpris- 
onés en lisle de Patmos, fist il le livre de l’Apochalises;, & puis que li 
empereor Domiciens moruit, issi il de prison & s’en ala en Efesum, & la 
fist il le dereain auangiles. 2. Ses miracles furent tieus que il mue les 
verges dou bois en fin or; il fist les pieres d’une rivere devenir presieuses 
en un moment. Il resuscita une veve dame por la priere dou pouple. Au- 
tresi resuscita il un juene hom qui estoit desviés. Il buit le venin sans 
doumage dou cors. Il resuscita un home qui mors estoit de cellui mesmes 
venin. 3. & sachiés que Johans vesqui .lxxxxviill. ans, & lors entre en sa 

sepouture & se couga tous vif, autresi come en son lit. & ce fu xvii. ans 
aprés la passion Jhesu Crist, & por ce dient li plusors qu’il vit encore, & 
se repose & dort leens, car l’en voit tousjors croller la terre desous sa 
sepouture & movoir a mont, & la poudre buillir desous, autresi come 
par esperemens de home qui soit dedens. & sachies que il se couche en 
ceste mainiere prés de Epesum sis jors devant an nuef, ce est a l’ende- 
main de la nativité de Jhesu Crist. 


70. De Saint Jaque 


Jaques fils Cebedeu, frere de [17d] cestui Johan, il fu mult haut en 
l’orde de desciples. Il escrit des epistres as .xu. lignees qui sont en la 
despertions® des jens, & preiche l’avangile en Espaigne & en les parties 
d’ocedent. Puis le fist occire Herodes li traites® .viti. jors devant 
chalent agost. 


71. De Saint Pieres 


Pieres ot .li. nom, car il ot nom Simon Pieres & Simon Barjona. 
Simon vaut autant a dire come obeissant, & Piere si come ferme” en la 
creanse Dieu; or avés of un nom. L’autre nom si est Simon Barjona, que 
vaut autant a dire com fils de colonb, ce est fils de l’Esperit Sant. & ce 
fu bien voir que le Saint Espirit li done connoissance de conoistre veraie- 
ment Dieu quant il dist a Nostre Sires: Tu es Crist, fils Dieu vivant. Il 
nasqui en Galilee, en une ville qui a non Besaida. 2. Il est le fermamant 
de la pierre de la Yglise, a cui Dieu dist: Tu es pieres, & sor ceste piere 
jedefierai ma Glise. Il est li princes des apostres. Il fu le premiers con- 
fessiers & desciples Jhesu Crist. Il tient les clef dou ciels. Il preicha® les 
avangiles en Perce & en Capadoce & en Galatas & en Buisie & en Aisie 
& en Ytailie. Il ala sus la mer as piés, com il alast por terre. Il resuscita 
les mors par son onbre quant il passoit prés d’iaus. Il resuscita une veve. 
Il fist englotir a la terre Ananian & Safram. Il resucita un enfant qui 
estoit mors de .xxiiii. ans passés. Il fist cheoir [18a] a la terre Simon 





°° MS desputassions 

* Both Chabaille and Carmody correct this reading to ‘tetrarches,’ which appears intact 
only in MS K; other MSS reflect scribal attempts to deal with an unknown word. The error 
seen in L-II-3 is widespread. 

” MS ferre 

8 MS pria 


LI LIVRES DOU TRESOR 2 ne a 





Magues, qui par son enchantement de nigromansie voloit monter au ciel. 
3. Il fu apostolies primierement en Antioche .vii. ans [et .xxv. ans en 
Rome], mes a la fin l’empereor Neron le fist crocefier, les piés desoure- 
mont & le chief desous. & ce fu aprés la passion de Crist .xxviiii. ans, & 
deus jors a l’issue dou mois de giung. & fu ensevellis en Rome, vers le 
soleil levant. 


72. De Saint Pols 


Pols son non vaut autant a dire come meravillieus, que primierement 
avoit non Sauls. Il fu grant sages & avocat des Juif. Quant Dieu l’apelle, 
il cheï a la terre & perdi la veue des els, mes il vit la verité Dieu, que il 
se drece & il trouve sa veue. & si com il estoit persequieres de Saint 
Eglise, devient il puis vasiaus des eslessions. Il fu plus novel entre les 
apostres, mes en preicher fu il bien primiers & sovrains. 2. & fu nés en 
Judee, del lignage de Benjamin; & fu batoisiés li segons ans aprés l’As- 
cension Jhesu Crist. Il preicha en Jerusalem dusque” en Ispaigne & par 
tout Ytailie, & a maint homes & feme descovri le non de Dieu qui ne le 
savoient. 3. Ses mervoillies furent teles qu’il fu portés jusque au tiers ciel. 
Il resuscita un enfant mort. Il fist avougler un mague qui fessoit mau- 
veises ars. I] chaisse les diables des cors d’omes. Il sane un busços. Il ne 
douta les mors de la vipre, ains lardi en feu. Il sana por ses orasions li 
pere Publii de la fievre que il avoit. Il soufri [18b] por le nom Dieu faim, 
soif, & froit, & nuesse.” I] demore el perfont de la mer un jors & une 
nuit. Il sofri la rages des bestes sauvages & maintes fevres & torment de 
chartre. Li Juif li traïrent, & fu lapides auques”! de mort. Il fu en- 
chaenés en une prison, dont il fu desliés par un trement. A la fin le fist 
l’enpereor Neron decoller, & ce fu cellui jor meimes que Saint Piere fu 
crocifiés. 


73. De Saint Andreas 


Andreas vaut autant a dire en Gresois come beaus. Il fu le segon 
entre les apostres, & preicha en Scite & en Achaie, ou il fu cruscifiés 
quant il ot fet maintes mervoilles. & moruit li derain jor de novenbre, 
& sa sepolture est a Patras, ou il moruit. 

74. De Saint Philipe 


Philipe vaut autant a dire come broche de lanpe. Il fu nés en celle 
meimes cité que Pieres, & preiche en Gaule & joste la mer Occheaine 
A la fin fu il lapidés. En Girople, une cité de Sise, moruit, & ce fu le 
primier jors de mai; & fu ensevellis avec ses filles. 


75. De Saint Thomas 


Thomas vaut autant a dire come abisme; & il ot en sornom Didimus, 
qui vaut autant a dire come doteus, car il se doute de la suresion Jhesu 
Crist dusque a tant que il boita sa mains dedens ses plaies. Il preiche en 
Perse & en Mede & en Archage, & Indie vers orient. A la fin fu il 
navrés des glaives & des lances, tant qu’il moruit .xi. jors a la isue de de- 
cembre, [18c] en une cité de Inde qui ot nom Calamia; & la fu il ensevel- 
lis honorablement. 


76. De Saint Bartalomeu 


Bartalomeu preiche entre les Juif, & treslata” l’avangiele. A la fin fu 
escorcies par Barbarins en Inde en la grant cite de Alboger. & puis, par 
le comandement del roi Astrages, li fu la teste coupé, .vi. jors a l’issue 
d’ogost. 


77. De Saint Matheu 


Matheu fu apostres & evangeliste, & ot en sornom Levi. Il fist ses 
evangiles en Judee; puis preiche en Macedonie. & sofri martire en Per- 
side, & fu enterrés es mons de Pastor .x. jors [a l’issue] de setembre. 


78. De Saint Mathias 


Mathias fu uns de .Ixxii. desciples, mas puis fu il uns des .xii., en leu 
de Jude Eschariot. Il preiche en Judee. La feste de sa nativité, se s’entent 
sa mort, est a .v. jors a l’issue de fevriers. 

79. De Saint Symeon” 


Simeon Celotes vaut autant a dire come Caneneus, [ou possessions]. 
L’en cuide que il soit ou il fust paroill a Pieres en conoisance & en onor, 
car il tient la deignite en Egypte, & aprés la mort de Jaque, le fils 
Alphei, l’evesqués de Jerusalem. A la fin fu il crucifiés, & son cors gist 
en Bassofre. La feste de sa nativité est iii. jors devant li Toussans. 


80. De Saint Luchas”* 


Luchas avangeliste vaut autant a dire come mire ou luisans, & il fu 
bien voir que il fu fisichens & bon mire. Né fu de Sirie. Il sot bien le 
lingage de Grese, & aucune jent [dient] qu’il fu proselite, & que il ne sot 
les len- [18d] gage des Ebreus.” Mes il fu desciples de Pol, & tousjors li 
tient compagnie. & moruit as .Ixxiii. ans de son aage, & fu ensevellis en 
Beatenie .xiiii. jors avant le Toussains; mes ses oses en furent aportes en 
Gostantinobles, al tens de l’enpereor Gostantins. 


81. De Saint March evangeliste 


March evangeliste vaut autant a dire come jens. Il fu fils de Pieres en 
batisme, & fu ses desciples. & por ce dient li plusors que ses avangiles 
furent dit por la bouche de Pieres. & dient qu’il se coupe le gros doit 
por ce qu'il ne voloit mie que len le feist prestres; & toutesvois fu il le 
premiers qui ot siege de degnite en Alixandre, & fonde premierement 
Yglise en Egypte. & moruit au tens Neron enpereor, .vi. jors a l'issue 
d'avril. 


82. De Saint Barnabé 


Barnabe avoit nom Joseph, & vaut autant a dire come feel. & fu nés 
en la cité de Cipre, & tient l’apostolagie avec Pols; puis le laissa & ala 
preichant. La feste de sa nativité est .xi. jors a l’entré de juign. 

83. De Saint Timoteu 


Timoteu fu li segons disciples de Pols, car il meimes le mena de 
s’anfance avec soi, & le batisa. & cil garda verginité & chasteté. & nés fu 
de la cité de Lynois, & fu ensevellis en Efesum, .xii. jors a l'issue 
d’ogost. 


84. De Saint Titus 
Titus, desciples de Pols, & ses fils en batismes, nés fu d’Egypte. & fu 


circuncis aprés le baptismes por les mains de Pol meimes. & il le laisse 
por destruire les ydles de Grese & por edefier yglise; & la moruit il, 
& fu en- [19a] sevellis en Perse. 


85. Del Novel Testament 


Or vos ai nomé les mestres del Novel Testamens. & sachiés que li 
lili. avangiles furent fet por les .iiii. avangelistes. Pols mist en escrit ses 
epistres, dont il envoie les .vii. as yglises; les autres envia a ses discipulis, 
ce est a Timoteu & Titus & Polomeu. De cels qui furent envoiés as Eb- 
reus sont li Latin en discorde, car li uns dist que Baraban la fist & l’autre 
dit Clemens. 2. Pieres fist .iii. epistres en son nom. Jaques fist la soe. 
Johan fist .111. epistres, mes li plusors dient que un prestres qui avoit 
nom Johans fist les .ii.; Judes fist la soe. Luches avangelistes escrit” le 
vie des apostres, selonc ce que il vit ou que il of. Johans escrit |’ Apocha- 
lisse quant il fu mandés en essil en lisle de Patmos. Li apostres ordener- 
ent les comandamens de Dieu selonc com nos devons vivre. 3. & sachiés 
que li comandament de la loy que Nostre Sire dona a Moyses el mons 
Synay sont .x. Le primier dit: ame & aore ton seul Dieu; la seconde dit: 
ne recoi pas en vain le non de Dieu; li tiers dit: soveigne toi de sancte- 
fier,” ce est honorer, le sabat; li quart dit: honore ton pere & ta mere; 
le quint dit: non fere avoltiere; le sest dit: non occire; li septisme dit: 
non fere laresin; li octaves dit: non dire faus tesmoigne; li none dit: nen 
covoitier” la chose de ton procheins; [Li .x. dist, ne desire pas la feme 

ton prochain.] 4. Ja soit ce que il soient devise en .x. parties, si les con- 
prist Nostre Sire en .ii. quant il ala per terre corporaument, quant [19b] 
il dist: aime Dieu de [tout] ton cuer & de tote ta arme & de tote ta ver- 
tu; cestui comandement est le premier & le greignor. Le segont est: ame 
ton prosme ausi con toi meimes, & en cest .ii. comandemens se pent 
toute la loy & les Scriptures des prophetes. & encore le puet hom re- 
trover a comandement, & ce est degrepir le mal & fere le bien. Une 
autre [qui] est semblables a cestui dit: ce que tu ne vois” a toi revoir, 
ne le fere pas a autrui. Mes ci si tast hore li contes a parler del Novel 
Testament & del Viels, & retornera a sa matire, la ou il lassa a Julius 
Cesar & de Octovians ses niés, qui furent le primier enpereor de Rome. 


86. Ci comance la primiere loy 


Ci endroit dit li contes que Nostre Seignor nasqui en ce siecle por 
raempler l’umain lignage, el tens Octovians enpereor de Rome. & 
sachiés que le premier an de sa naissanse li .iii. rois le vindrent aorer des 
lontains pais; & al tiers an furent decollé le petit enfant enocent; au 
sesisme an retorna il an sa terre de Egypte [o sa mere et Joseph, ki li 
porterent] por la poor Herodes; a les .xii. ans de son aage remest il [el] 
temple avec les doctors de la loy, ou il mostre sa grant sapiense, si que 
tous li mastres de la loy s’en merveillerent. 2. As .xxx. ans fu il batisés, 
& lors comensa il a preicher la Novelle Loy & la droite creanse & la co- 
noisanse de la Sainte Trinité, ce est a dire la unite des .111. persones, car 
li peres senefie la puissanse, & le fils sene- [19c] fie"! la sapiense, & le 
Saint Esprit senefie la bienvoillance dou Pere & del Fils. Por ce si 
devons croire fermement que ces .ili. persones soient une sustanse, qui 
est tous puissant, tous saichans, tous bienvoillans. 3. & quant Nostre Sire 
ot vescu en terre .xxxiii. ans & iii. mois, il fu mors par les Juif, & por 
le traïson de Jude, ensint con li Saint Evangeil le tesmoignent. & por ce 
poés entendre que Nostre Sire fu le primier evesques & apostres & en- 
seigneres & mastres de sante crestiene loy. 4. & quant Nostre Sire s’en 
ala al ciel, il laisse Saint Piere, son vigeor, en terre en leu de lui, & li 
dona pooir de lier & deslier en terre toute jent. & ensint tient .S. Piere 
la chaieir & la deignité apostoliel en la partie d’orient ilii. ans; puis s’en 
vient [en Anthioce u il fu evesques .vili. ans; aprés ce s’en vint il] a 

Rome ou il preicha & mostra as jens Novelle Loy de Jhesu Crist, & la 
fu il mastres & vesques de tous les crestiens .xxv. ans & .vii. mois & 
„viii. jors, dusque au tens Noiron, que lors estoit enpereor de Rome, qui 
les fu li plus cruels seignor & li plus mauvés qui onques fust ça devant 
lui ne aprés. & por sa grant crualté fist il [Saint Pierre crucefier et 
Saint Pol decoler; et ce fist ilj? en un jour seulement. 5. & quant Saint 
Pieres sot qu’il devoit morir, si ordena un de ses discipules qui avoit 
nom Crement a tenir la chaiere aprés lui; mes il ne la vost onques tenir, 
ains costraint [Linum] son compaignon, qui la tient tant qu’il vesqui, 
& puis® la tient Clete tote sa vie. & quant il furent mort andui, Cle- 
mens meimes tient la chaiere [19d] & fu apostoile de Rome. & ce fu 
aprés la mort Titus enpereor, fils de Vaspasians, ceaus qui vengerent la 
mort Nostre Seignor; car li pere & li fils passerent de Rome en Jerusal- 
em a .xlii. ans puis la passion Jhesu Crist, & destruierent la cité, & grant 
mal firent des Juif. 


87. Coment Saint Yglise ensause au tens Silvestre & des autres 
apostoiles*® 


Por ce que nature ne sofre mie que aucun soit de tant haute dignité 
qu’il puisse trespasser le jor de sa fin, convient il que li apostoile de 
Rome & l’empereor alassent a la mort, & autres fussent establi en lor 
leu. & por ce que la loy des cristiens estoit novellement venue, si que li 
uns estoient? en doute & les autres mescreant, avient il que li emper- 
eor & maint autres governator faissoit guerres & persecusions contre les 
cristiens, & lor fassoient divers tormens; & dura jusque au tens que Gos- 
tantins fu empereor, & Silvestres evesques & apostolies de Rome. & 
sachiés que devant avoient esté .xxv. enpereor aprés Julius Cesar & 
.xxxiii. apostoillies [aprés Jhesucrist. 2. Or avint chose ke] Silvestres avec 
grant compaignie des crestiens fors de Rome estoit alés en une aute mon- 
taigne, por echiver les persecusions que li crestiens recevoient por les 
mauvés tyrans. & Gostantin l’empereor, qui estoit malades d’une lebre, 
l’envoia querre, por ce qu’il avoit songé que il le devoit guerir. & por 

fere plus brief matiere, ne devise mie li contes tutes choses, mes [20a] 
tant ala de li un fet en autre que Silvestre battoia Gostantins selonc la 
loy crestiens, & le gari de la lebre entierement. Tant out puis Gostantins 
bone foy vers Jhesu Crist, por ce que subitement l’avoit monde” de sa 
lebre. Il doua la Sainte Eglise & li dona tout l’anperial degnité que vos 
veés, que premierement n’avoit l'Eglise auchune chose. & ce fu en Pan 
de l’ancharnasion .ccc.xxiiti. ans, & ja estoit trouvee la Saint Crois poi 
devant. 3. Lors s’en ala Costantins en Costantinople (por son nom est 
ensint apellés, qui premierement avoit nom Bisanse) & tient puis l’enpire 
de Grece,” qu’il ne fust mis” mie as Apostoles” de Rome, selonc 
qu’il avoit fet l'empire de Rome. 4. & sachiés que la persecusions des 
crestiens dura jusque au tens Silvestres, dont miracles grant faisoit 
Nostre Seignor por ciaus qui recevoient martire por amor de lui; 
maintes homes & femes en cel tens por diverses contrees santifierent & 
furent corones en ciel. Mes quant l’imperieres dona si grant honor Saint 
Silvestre & as apostoiles” de Sainte Yglise, toutes persecusions furent 
definees; mes lors comencerent les errors des erites, qui se desvoierent 
contre Silvestre, por quoi maint enpereor & maint roi de Lonbardie fur- 
ent coronpus de mauvese creanse, jusque au tens de Justeniens enpereor, 
en lan de l’incharnasion Nostre Sire .vc.xxxvil. ans. 5. Fu chestui 
Justiniens que je vos ai dit, liquels fu home mult sages [20b] & de gran 
sotilité; & por sa grant sapiense abreja” il les loy dou Codique & del 
Digeste, qui primierement estoient en tant confusion que nuls ne pooit 
a cief venir. Ja soit ce qu’il fust el comencement en l’error des herites, a 
la parfin” ce vit il droitement en son creator, & ce fu por le consoill 
Agapite, qui lors estoit apostoile de Rome. & lors fu la crestiene loy 
confermee, & danee” la fause creanse des herites, selonc ce qui se puet 
veoir en les livres des loy qu'il fist. & reigna cestui Justiniens .xxxviil. 
ans. 6. & sachiés que devant lui avoient estés .xvi. enpereors [des ke 
Coustentins fu empereour] de Rome. & de Silvestres jusque a cestui Aga- 
pite furent .xxvii. apostolies. 


# MS mande 

® enpire de Grece; MS enperiere de Gace 

7 Fust mis; Carmody: sousmis 

? as Apostles; MS a l’enpere 

* MS apostres; Chabaille and Carmody: pastours 
? MS aliera 

* MS paision 

* MS sanee 


50 _ LI LIVRES DOU TRESOR 





88. Coment Sainte Yglise ensause 


Des lors en avant cruit la forse de Sainte Yglise loing & pres, & de ça 
& de la la mer, et reigna jusque au tens Eracles, qui fu empereor de 
Rome .vi.c.xviil. ans aprés la incarnasion Jhesu Crist, & reigna .xxxi. ans 
au tens de Costantins & de ses fils, qui reignoit apres lui. Orent li Sara- 
sins de Perse grant victoire & grant force contre les cristiens de Jerusal- 
em; et ardirent les yglises, & si enportirent le fust de la Sainte Crois; si 
enmenerent le patriarche & maint autre en chativison, mes neporquant 
a la fin i ala Eracle enpereor, & occist li roi de Perse & ramene les pris- 
oniers & la Sainte Crois, & sosmist les Persans a la loy de Rome. Puis 1 
fu li mauvés preicheres de Macumet, qui fu moines, qui le traist de la 
bone foy & le mist [20c] en error. 


89. Comment roi de France fu empereor de Rome 


Or avient si com ploit a Nostre Seignor qui Sainte Eglise ensausa & 
cruit de jor en jor, meimement por la seignorie qui fu aquistee au tens 
Silvestre; mes li autres empereor qui aprés Costantins furent n’estoient 
mie si dous ne si de bonairetés com il fu, ains recovrassent volontiers ce 
que Costantins avoit fet se il en eussent le pooir, mes Dieu ne lor soufra 
pas. Ensint estoient tousjors li un enpereor aprés l’autre, ties foys bons 
& tiés mauvés, & tenoient li un li enpere & li autre, jusque au tens 
Lions enpereors & Costantins ses fils. 2. Cist empereor prist® toutes 
l’images de liglise de Rome & les porta en Gostantinople, en despit de 
l’apostoile, & les fist ardre en feu. & fist contre lui une conjurassion, 
entre lui & Telofre rois de Lonbars, por quoi Estevenes li apostoilies [ki 
lor] estoit l’escomunie, & li tolli Puillie, & stabli qu’elle fust tousjors de 
Sainte Yglise. 3. & quant il vit qu’il ne pooit contre aus longue duree, il 
en ala en France au bon Pipin, qui lors estoit rois & sires, & consecra lui 
& ses fils a estre tousjors rois de France, & [maudist et escomenia toz 
ceaus ki james feroient roi] d’autre lignee que de cellui Pipin. [Puis] ala 
li rois avec li apostoilies a tot son hoste en Lonbardie, & se combat 
contre Telofre tant qu’il le venqui, & li fist fere l’amende de Sainte 
Yglise, selonc ce que li apostoiles & ses freres li voustrent comander. & 
por sa forse fu establie la besoigne dou roiaume de Puille & des patri- 
monie Saint Pieres, en celle [20d] mainieres que il deviserent. 4. Mes 
quant Pipin s’en fu rales en son pais, ne demore mie gueres que Costan- 

tins, li fils Lion, quant il fu enpereor aprés la mort son pere, fist il tout 
le pis qu'il pooit contre li Eglise de Rome. & Desdier roi de Lonbardie 
recomence d’autre part la guerre, greignor que Telofre son pere n’avoit 
onques fet en sa vie; tant que Adrians li apostoiles pria Karle le magne, 
li fils Pipin, qui lors estoit rois de France, qu’il vient en Ytaile & ven- 
qui” la cité de Pavie, ou li rois manoit, & prist Desdier & sa feme & 
ses fils & lor fist jurer la feauté de Sainte Eglise a toute Ytalie & lors 
meimement, & puis le mande prison en France. 5. Mes Algyfe, le fils 
Desdier, s’enfois en Costantinople, & puis fist moltes de guerres. & 
quant Karle ot toute Lonbardie conquiste, & toute la terre d’Ytalie, il 
ala a Rome ou grant trionfes. & la fu il coronés a enpereor des Romains, 
& tient la deignité de l'empire toute sa vie. Puis ot il maintes autres vic- 
toires encontre les Sarazins e les enemis de Sainte Yglise, & somist a sa 
seignorie Alamaignie & Espaigne & mainte autres pais. 6. & quant Lyon 
li apostoiles aprés la mort Adrians fu assegiés par les Romains, Karle le 
ramene a Rome en sa degnité, & lors conferma ce que ses peres avoit fet, 
& establi toutes les besoignes de Sainte Yglise & de l’empire, & des clers 
& des lais, & done a monseignor Saint Pieres la ducheses d’Espuletes & 
de Benevent. & puis qu’il ot ce fet, & mainte au- [21a] tres choses hautes 
& riches, il trespassa de ceste siecle & s’en ala a Dieu, & ce fu .viiic.xiiil. 
ans de l’incarnasion Nostre Sire. & sachiés que devant lui avoient estés 
.xvi. enpereors jusque a Justiniens, & .xl. apostoiles de Agapite jusque a 
cestui Lyon. 


90. Coment l’empire de Rome revint as Ytaliens 


En ceste mainiere que li contes a devise ci devant vient l’enpire de 
Rome as Franchois, & li Romains la perdirent en tel mainiere que il 
avoient devant. & quant Karle Maigne trespasse de ceste siecle, Lois ses 
fils fu aprés rois & enperiers, qui reigna .xxv. ans. & quant il moruit, 
lasse ini. fils; mes ains qu’il fust desviés, devise il entre ses fils que 
Charle chauf eust le rotaume de France, & que Lotiers eust l’enpire de 
Rome, & que Pipins eust Alamaigne, & Lois Aquitaine. 2. Or avient 
chose que quant Lotiers ot la seignorie de l’empire de Rome, & il vit sa 
forse & son pooir, il se pensa que il iroit en France conquire le roiaume 
son pere, & ensint s’en ala o tous les ost des Ytaliens, & passe les mons 
& venqui la terre jusque a la cité de Rens; la trova il ses freres, qui li 

venoient” a l'encontre ou si grant ost de jent que il vit apertement que 
il ne les poroit veincre. & quant il conoist que ses propensement estoit 
desfaillans, il se rendi moines en l’abaie de Saint Mars de Sassoigne, & 
laisse l'empire de Rome a son fils. 3. Cil Lois vesqui en son enpire .u. 
ans, & quant il fu deviés, [21b] il ne laisse que une fille, qui fu mariee au 
roi de Puille. Lors vient a Rome Karle Chauf li rois de France, & fu 
enpereor mains de .ii. ans. 4. Mes por ce que les gueres cruirent diverse- 
ment en Ytalie,” & que li enpereor qui estoient™ Franchois n’aid- 
oient mie les Romains contre les Lunbars ne contre les autres qui le 
doumagierent sovent & menu, avient il que por sentense des Romains la 
dignite de l’empire fu toillue as Franchois & revient a Ytaliens, dont le 
premier fu Loys le jeune, qui estoit fils au roi de Puille & de sa feme, 
qui fu fille Loys, de cui l’astoire parole ci devant. 5. & dient li plusors 
que uns angles comande au derenier fransois qui fu empereor des Ro- 
mains [k’il ne s’entremeist jamés de l’empire as Romains,] & que il le 
quitast au jeune rois de Pullie; & sor ce fu sentense fermee por ce que li 
Franchois n’aidoient les Romains, ne ne defendoient l’enpire contre les 
Ytaliens ne encontre maufetoirs. 


91. De ce meimes 


En tel mainieres com je vos cont revient l’enpire de Rome des Fran- 
chois as Lonbars, en lan de grace .vuu.c.u., dont li jeune Loys fu li 
primiers. A son tens comense une devision en l’enpire, car un estoit en- 
pereor en Ytaile & un autre en Alamanie. & ce dure au tens de .v. en- 
pereor aprés lui, qui furent li uns apres l’autre jusque au tens Berengier 
& Albert son fils, qui furent li dereens Lunbars qui l'empire tenissent; & 
que Agapite fu apostolies, qui maintesfois reconbati contre les Romains, 
[21c] por maintenir les drois de Sainte Yglise. Mes aprés lui fu Johans fils 
a cellui Berengier’ enpereor. & sachiés que devant lui avoient estés 

.xi. enpereor jusque a Karle Maigne, & .xli. apostoiles de Lyon jusque a 
cestui Joans. 2. & sachiés que cestui Berengiers fu coronés en l’an de 
grace .viiii.c.xl. ans, & reignerent entre lui & Albers son fils [en Ytaile 
xi. ans. Celui Aubert avoit] un fils clerc qui avoit nom Otaven. [Il] a 
prochaissé tant avec les puissans home de Rome que, apres la mort 
Agapite, qui lors estoit apostoiles, Octeven son fils fu apostoiles, & fu 
appelles Jeans. 3. Or dient li mestres qui les croniques firent, & qui mis- 
trent [en escrit] les estoires de cellui tens, que Berengier fu mauves 
tyrans & cruels a Dieu & au monde, & que une grant dame qui avoit 
este feme Lotiers enpereor, qui avoit estés devant lui, il la prist & la gar- 
doit en chartre & fessoit toutes mauvestiés. Aubert son fils fessoit 
d’autre part tous le mals qu’il pooit. & quan Joans son fils fu apostoiles, 
qui d’asés estoit pires que sun pere ne que son aiol, & que il furent 
mestres & seignors de part Sainte Yglise [et de par le siecle], lors crurent 
maus sor maus & cruelta sor cruelta. 


92. Ci dit coment l’enpire de Rome revint as Alemans’® 


Or dit l’estoire, & le registre de Sainte Yglise le tesmoignent, que por 
le mauvestiés Berengier li prodes homes de Sainte Yglise & dou comun 
de Rome & de son pais environ manderent a Ochte de Saissonie, qui es- 
toit rois de Lamaigne, qu’il les venist aidier contre cel diable. Dont il 
vient puissant- [21d] ment en Ytale, & venqui Berengier, & le chaisse 
hors de la terre, & hoste de prison la veve dame de qui™ li contes a 
parlé ci devant, & le prist a fame. & puis s’acorde il a Berengier, & li 
rendi Lunbardie tout, se ne fust la marche de Trevise & de Verone & de 
Aquilee, que il ne li rendi pas; & ensint s’en ala en Lamanie, & reigne 
longuement en grant pooir. 2. Or avient que Berengier & Albers fes- 
soient ® mal & pis que devant, & li Apostoiles Joans tenoit les femes 
apertement, & fessoit ce que il voloit, ne mie ce que il devoit; por laquel 
chose aucuns des chardinaus & des prodes homes de Rome envoierent 
priveement a Othe meimes, que il venist a aidier les yglises, & preist le 
governement de l’empire & de la terre, anchois que elle fust destruite del 
tous. 3. & quant il ot oï ce, il se mist en voie, & vient en Lonbardie & 

en Toschaine, & entre en Rome, & fu receus por tous honorablement; 
& fu coronés a roi & a enpereor de Rome, en l’an Nostre Seignor 
viiil.c.lv. ans, & il reigne .xii. ans, & fu li primier enpereor de Rome nés 
de Alemaigne. & fist maint de bien; & maintesfois reala en Alemaigne, 
& ois revient a Rome, por les biens de l’une terre & de l’autre. & por ce 
que l’apostoile Joans non voist laissier le mal & torner a bone vie, fu il 
desposés por volonté de la clergie & de tous autres de sa degnite; & fu 
esleues uns autres qui ot non Lyon. 4. Cellui apostoile estabili, por la 
[22a] malice des Romains, que apostoiles ne peust estre fais ne esleues 
sans l’asentement des empereors. Or avient une fois que Othe l’enperiers 
s’en ala en Alamaigne; li Romains por lor malice esleirent un autre apos- 
toile qui avoit nom Beneoit, & Lyon fu jetés de son ofice. 5. Ensi esto- 
ient a cellui tens .iii. apostoilles vivans, ce est a dire Joan, Lyon, & 
Beneoit. Mes Beneoit ne tient mie la chorone gaires plus de .11. mois, que 
l’enpereor revient & assist Rome o tout son host, tant que len li rendi 
sa terre, & que Lion fu remis en sa dignité. & apaise le païs & les jens, 
& s’en ala arrieres en Alamaigne, & amene avec lui cellui Beneoit apos- 
toiles [en Sassoigne u il morut. Et l’autre pape] Joan trespasse de ceste 
siecle sans penitense & sans confessions. 6. & l’enpereor ot un fils de sa 
feme qui autresi ot nom Othes, & fu enpereor aprés lui, en l’an de grace 
.vinic.Ixvin. ans; & fu preudome & vaillant, & fist bones ovres & grant. 
& ot a fame la fille l’enpereor de Constantinople, en cui il enjendre un 
fils qui autresi ot non Othes li tiers. & fu coronés a enpereor por les 
mains del quint Grigoire apostoiles, en l’an de Nostre Seignor .viiii.c.le. 
& tient sa terre & l’enpire bien & vailliantment, ja soit ce qu’il fist 
maintes persecussions contre les Romains; & puis trespasse de ceste 
siecle'® [si comme il plot a Dieu glorieus et beneoit. 7. Aprés fu esleu 
Frederik. Cestui Frederik fu vaillant home, et tint les Lombars en molt 
grant destrece, et destruist la cité de Melan, et la fist arer et semer de sel, 
et ot guerre a l’apostole Innocent le tierç, et le cacha de Rome. Et li 
apostoiles et si frere s’enfuirent dusk’a Venise, et la les assega li emper- 
eour; et afama la vile de Venisse, en tel maniere ke les citeins vindrent a 
l’apostoile et li disent k’il voloient mieus k’il alast hors de la vile k’il i 
moruissent de faim; et l’apostoile et si frere se revestirent des armes de 
Sainte Eglise, et se misent en .1. bac, et alerent a lost l’empereour. 8. Et 
quant l’empereor les vit, il erranment s’en vint a l’apostoile a merci, et 

se mist et rendi a ses piés, et l’apostoile li mist le pié desous la goule et 
dist, Super aspidem et basiliscum ambulabis, et conculcabis leonem et 
draconem. Et le empereour li respondi, Non tu set Xpc. Et je sui son vi- 
caire, dist li apostoles. Et la li commanda li apostoles k’il alast en la 
Terre Sainte por son meffet, et la ala il par terre, et chei de son cheval 
en une petite riviere, et la se neya.] 


93. De ce meimes 


Mes puis que l’autesse & la seignorie de Rome cruit & enausa sor 
toutes les deignités des crestiens, & que l’anvie creissoit & en- [22b] jen- 
droit mortels haines entre les nobles Lonbars, ne nuls n’estoit qui vou- 
sist tenir la chose comune se le prince de Alemaigne non, fu il establi 
ausi come per necessité plaine de droit que la naisanse & la eslessions de 
l’empire fust fete por ciaus qui en estoient defendeors, en tel mainiere 
que l’enpereor fussent esleues por bonté & por proesse, non mie por er- 
ritage, si come les .ili. Othes avoient estés. 2. Ensint vient l’autesse 
d’eslire l’enpereor a .vii. princes de Alamaigne qui sont offecial de 
l’enpeire: ce est a dire, l’arcevesques de Magance, qui est cansellier en La- 
maigne, qui est appellee Jermanie; li segons est l’arcevesques de Treves, 
qui est canseillier en la terre qui est vers France; li tiers est l’arcivesques 
de Coloigne, qui est canseillier en Ytaile; li quars est li marches de Ben- 
dreborc, qui est carmalins de l’enpire; li cinquoimes est li cons palasins, 
qui sert del premiers més; li .vi. est li duc de Saissoigne, qui porte 
l’espee; li .vii. est li roi de Boem, qui est botelier l’enpereor. 


94. De l’empereor Henri” 


Aprés ce fu esleus a rois & a enpereor Henris en l’an de grace 
m.ccii.'® ans. Puis qu’il fu desviés'’” [fu esleus Octes dus de Sais- 
soigne, et ot guerre a Sainte Eglise, et se combati a Phelippe roi de 
France, et fu desconfit, et puis fu desposés par Sainte Eglise. 2. Apres fu 
li] segons Federis, qui fu fils a l’enpereor Henri & a la enperatris 

Constance, qui fu roine de Cicile & de Pullie de par son pere, qui rois 
en fu. Cestui Federis fu coronés por les mains Honoirés Pape en l’an de 
grace .mcc.xx. ans.” 3. & sachiés [22c] que devans cestui Honorés 
avoient esté .lii. apostoiles des Joans, de cui li contes parole a la fin des 
Lombars. & dou primier enpereor de Rome, ce fu Cesar, avoit jusque a 
cestui Federis segont .xc.v. enpereors sans plus. & se Merlin ou Sebille 
dient verité, [l’en troeve en lor livres que en cesti doit definer la imper- 
iale dignité]; mes je nen sai se ce est a dire de son lingage seulement, ou 
des Alemains, ou se ce dist de tous comunement. 


95. De ce meimes 


Cestui Federis fu home de grant cuer sor tous homes, & si estoit 
merveilleusement sages & articuleus, & savoit trop bien letres, & savoit 
tous lingages; & ses cuers ne baoit a autre chose fors que a estre sire de 
tous li mondes. & ja soit ce que il ot plusors femes & enfans de droit 
mariage, toutesvoies jeoit il as jentils dames de son reigne, si que il en ot 
fils & filles a grant planté, de quels fils il ot .iii. qui vindrent en grant 
degnité, si com fu li rois Ens & le roi Federis & li rois Manfrois, qui 
vindrent en grant honor & en grant pooir. & il cuidoit bien por lui & 
par ses fils sorprendre l'empire & la terre toute, en tel mainiere que elle 
n’istroit'' jamés de lor subession. 2. Mes uns pense une chose & Dieu 
repense toute autre; car quant il veut tribuler alcun home, il tolt tout 
avant la veue, ce est a dire sens & sa bone proveanse. & ce veimes nos 
tout apertement en cestui enpereor, car poi aprés ce que il fu coronés & 
que Sainte Yglise li avoit fet tous les biens qu’il pooit, & devant qu’il 
fust en aage & puis longuement, otrea [22d] son cors contre Sainte Yglise 
& encontre les drois, & fist grant doumages & persecusions [contre 
l’apostoile et] contre tous les clers. Por laquel cose li apostoiles Hon- 
oirés, cellui meimes qui coroné l’avoit, l’escomunia & dona sentense 
contre lui & asous tous li barons del sairement qu’il avoient fet sor la 
feauté de son empire & de la corone. 3. & puis que Pape Honoirés ot 
vescu en sa degnité entor .xi. ans, & que sa arme n’ala de ceste siecle, uns 
autres en fu esleus en son leu; ce fu li noveus Gregoires, en l’an Nostre 
Seignor .m.cc.xxvi., qui a son tens fist le novels degretaus en un livre por 
les mains frere Ramont son chapellan & son penetensier; & rabat tot 

autres degretaus. & a son tens recomense la guerre & la rebellassion de 
l’empereor, en tel mainiere que il l’escomunia ” de rechief, & dona 
sentence contre lui, & envoia deus legas, ce furent .ii. chardinaus de 
Rome, outre les mons por avoir secors & aide contre Federis. 4. & de- 
mentiers l’Apostoiles establi a fere un consile a Rome, & manda ses 
letres & ses legas as grans perlas de Sainte Yglise, & as princes [ki a lui] 
se tenoient, que il venissent au consiles & au jor nomee. & come les 
deus chardenaus revenoient de Franse ou tout grant compaignié d’arce- 
vesques & d’evesques & d’abes & d'uns & d’autres grant seignors, i 
furent pris sor la mer de Pise par les Pisans & par la force l’enpereors. 5. 
Cestui enpereor ala a host entor Rome, & tient le sejes longuement, & 
se prochaisse [tant] as nobles Romains por dons & por [23a] promis- 
sions, que il avoit le greignor partie a sa volonté. 6. & quant li apostoiles 
conuit apertement que Rome ne se pooit longuement defendre, il prist 
le chief Saint Pieres & de Saint Pols en ses deus mains, & assembla tous 
les comuns de Rome, & ala le processions des Laterois jusque a Saint 
Pieres; & sermona devant le pouple de maintes choses, & tant fist que 
por poi tous li Romains ne se corucerent contre l’inpereor. & quant ce 
fu chose seue en Post, l’enpereor s’en ala ou toute sa jent arrieres, la ou 
plus fermement pensoit estre'’’ dedens Rome, & sosmetre l’apostoile 
& la terre a sa seignorie. 7. & quant l’apostoiles Grigoires ot vescu en sa 
chaiere .xiiii. ans il moruit, & sa arme ala au beneoit leu se a Diex plest. 
Aprés sa mort li cardinaus s’acorderent a un viel home sages & de bone 
vie, qui estoit cardinel & evesques de Savine, & fu apostoile; & avoit 
non Celestin li quars. Mes il ne vesqui que .xvil. jors; & por ce que li 
mondes estoit tous en error par les hovres de Federic & de ses fils, & 
por la grant pooir qu’il avoient en toutes pais, demore Sainte Yglise sans 
Pape & sans pastors .xx. mois, car entre les perlas de Sainte Yglise avoit 
descorde & error, tant qu’il ne se pooient acorder. & d’une part li cardi- 
naus, qui estoient li uns ça & li autres la, ne se pooient assembler en un 
leu por les voies que Fedric fessoient garder. 8. Mes si com il plet a Dieu 
Nostre Seignor, tant alerent messages & legas d’une part & d’autres, & 
tant fu la chose menés por [23b] sens, la ou toutesvoies cuidoient li uns 
enjegner l’autre, qui monseignor Sinibaut de Jene, qui fu fils au 
conte de la Vaigne, estoit chardinaus, des plus privés amis que li en- 

pereor avoit en toute clergie; & fu esleus a Pape par comuns assentement 
de tous, en l’an de grace .m.cc.xli. ans, & ot non Enocens li quars. Mes 
ci taist hore li contes a parler de lui, tant que sa matire pesoit'? a ce 


point. 


96. De ce meimes 


En ceste partie dit li contes qui l’enpereor se prochaise tant vers les 
princes de Alamaigne que Henris ses ansnés fils fu esleus au roi de La- 
maigne, & devoit estre empereor de Rome aprés la mort son pere. Ces- 
tui Henris cruit en aage & en sapiense, & vit les choses dou siecle, & 
conuit bien le pooir de Sainte Yglise, [et apercevoit] tout clerement que 
le pooir son pere ne pooit longuement durer contre ciaus qui le contra- 
roient.''® & il en parloit sovent plus por aventure que son pere ne vou- 
sist; si ala tant la chose que son pere le fist metre en cartre en Puille, & 
illuec le fist morir a male fin. & il lasse .ii. fils, qui l’enpereor fist garder 
& norir avec ses autres fils. 2. Cestui enpereor meemes passe outre la 
mer; & la ou l’en cuidoit qu’il aidast les crestiens & les pelerins, il fist 
son teinement ” avec les Soudien. En some il ordine plus [23c] de 
maus que de bien. & soudainement s’en revient en son roiaume de ça, & 
recomence novelle tribulassions. Qui vos iroie je dissant? Nus nen por- 
roit deviser de boche ne metre en escrit les maus & les guerres que lon- 
guement durerent entre l’enperor & Saint Yglise, entre lui & les Lonbars 
qui tenoient la partie de Saint Yglise. 3. Mes entre tant de maus, assés 
furent qui traiterent'® paroles d’acort'” entre lui & l’apostoiles Eno- 
cens. E en ce que hon traitoit & entendoit a ses choses, li apostoiles fist 
venir soudainement grant faisson de nés'° dedens la mer es parties de 
Rome, & il i entra’! une nuit sans autres jens, & s’en ala a Jenes; & de 
la s’an ala a Lion sor le Rosnes, ce est a dire, outre le mons, en tel leu ou 
il ne temoit l’enperor ne son pooir. Illuec assenble tout le jeneral con- 
soil, & done perpetuel sentense contre lui & contre ses homes, & lesco- 
munia & maudist & le prive de l’enpire & de toutes degnités. 

97. De ce meimes 


Aprés ce lenpereor, qui fiers & sajes estoit, & de grant proveance, 
prochase tant as princes de Lamaigne que Corras ses fils fu esleus a roi 
& a empereor aprés la mort son pere. 2. Ordona li roi Federic son 
fils? Prochas vichaire de Toscaine, qui por le comandament de son 
pere fessoit tous les maus que il pooit a tous ceus qui se tenoient devers 
Saint Eglise. & chaisse les Guelf de Florense, le jors de la chandeloire, en 
Pan Nostre Seignor [23d] .m.cc.xlvii., dont maint maus sont puis avenu, 
si come li mastre qui ceste livre fist puet bien tesmoigner. 3. Tous au- 
tressi establi il le roi Henris son fils Dejen vicaire de Lunbardie, & tous 
feist il asses de maus as feés Lonbart. A la fin ala il a host sor Beloigne 
la grasse, ou il & ses jens furent desconfis en plain chanp, & il fu mis en 
prisons dedens Beloigne, ou il demore en mal & en poertés .xx. ans, que 
il defina sa vie. 4. Li enpereor meimes, aprés ceste desconfiture, assenbla 
grandisme host en Lonbardie, & ferma la seje entor la cité de Parme, & 
la demore longuement, a grant force & a grant pooir. Mes si com plot 
a Dieu, un jors avient qu’il estoit alés en bois a la chache, si com il avoit 
en costume, car ce estoit uns des homes dou monde qui plus se delitoit 
en chiens & en osiaus & en tous delis terrienes. Li citains de Parme” 
oissirent fors a un cri & a une vois, si fierement & si asprement qu’il 
desconfirent l’ost de l’enpereor, & ardirent & pristrent or & arjent & 
quanqu’il avoient. Dont l’enperor s’en ala en Cremone, & rassembla ses 
jens & fist asés de choses. Mes a la fin ala il en son reigne en Puille, ou 
il demore longuement [tant]'* que il enmaladi de trop longue maladie, 
en une terre que l’en appelle Florentin. 5. & il avoit entor lui de ses fils, 
ce estoit Manfrois, que il avoit enjendré en une jentil feme qui fu fille au 
marqués Lances de Lonbardie. & nen cuidés mie que elle fust sa feme 
por mariages, [24a] mes il l’ama sor toute choses, por son sens & por sa 
bonté. Autresi amoit il Manfrois son fils, car il estoit sages & aperce- 
vans; & mult se fie de lui son pere, meimement en celle maladie. 6. & 
Manfrois quant il vit son pere que si malades estoit, il comense belle- 
ment a prendre de son tresors, & tenir la seignorie sor les autres. Que 
vos diroi je? Il s’en pense qu’il auroit tous, & por ce entre il un jor en la 
chanbre ou ses peres gisoit malades, & prist un grant cuisins & le mist 
sor la face son pere; & il se couce sor le coisins & le fist morir, en tel 

mainieres coment vos entendés. & ce fu au jor Sainte Lucie, devant 
Noel, en l’an de grace .mccl. 7. En cestui tens rentrerent li Guelf dedens 
Florense, dont il estoient chassiés, selonc ce que li contes devise ci de- 
vant. & Manfrois prist les tresors & le pooir de la terre, & comense a 
trere les cors des jens a lui, tant que li rois Corras son frere, qui estoit en 
Lamaigne, & qui estoit esleus a enperors, selonc ce que nos avons dit ¢a 
arriere, vient en Puille & prist la seignorie de Puille & de Cecile. 8. Mes 
Pen dit que Manfrois, qui n’avoit pas cangiés son corages ne son pro- 
ponement, fist tant que li rois Corras ne vesqui longuement, ains moruit 
de venin; & lasse un son fils de sa fame en Lamaigne, qui autresi ot non 
Corras; mes il estoit petit enfant. Lors se fist Manfrois bailliés de la terre 
de part le petit Corradin son neveu, & prist la sei- [24b] gnorie & la 
forse des villes [et des fortereces] & des jens dou reignes. & les ii. fils li 
rois Henris son frere, de cui li contes parole ça arrieres, fist il [morir] au- 
tressi de venin, selonc ce que li plusors dient. 9. Aprés ce il envoie de ses 
privés une fois en Lamaine ou petit Coradin, por fere le envenimer; mes 
il fu si gardés que ce ne pooit il estre. Toutesvoies li mesajers revin- 
drent'* por mer a une voiles, & aporterent novelles que li petis Corra- 
dis estoit mort. Si en fist Manfrois franc senblance de dolor; & la ou les 
jens de la terre estoient sor™® la mort lor seignors, li amis Manfrois & 
cil de son consoill distrent que Manfrois estoit bien dignes a estre rois de 
Puille, puis que tot li autre!” estoient mors. Que vos iroie dissant? Il 
fu esleus a roi & a seignor por le comun assentement de tous li barons 
dou roiaume, & tient la seignorie grant tens, selonc ce que li contes dira 
la ou il en sera leu & tens. 


98. De ce meimes 


Or dit li contes que quant l’apostoiles Innocens ot desposé por sen- 
tense l’enpereor Fredric, selonc ce que li contes a devisé ça arrieres, il 
prochace tant a landigrave de Torongie, un haut prince de Alamaigne, 
[que il] fu esleues a estre rois de Alamaigne & enpereor de Rome. Mes 
si com ploit a Nostre Seignor, il moruit un poi aprés. Fu esleus Gui- 
llaume, quens Holande, mais il trespasse dou siecle ançois qu’il [24c] 
parvenist a sa dignité. 2. Mes li apostoiles aprés la mort Frederic s’en 

vient en Puille & assembla grant host contre Manfrois, por conquerre la 
terre qui devoit estre de Saint Eglise. Toutesvoies Manfrois defendi bien 
la terre; & li apostoiles ne vesqui guerres, ains moruit a Naple en l’an de 
grace .mccliii. 3. Aprés sa mort fu esleus a apostoiles Alixandre li quars; 
a son tens se fist Manfrois coroner en Pullie, selonc ce que nos avons dit 
ça arrieres. & por ce que son coronement estoit contre les drois de 
Sainte Yglise, fu il avant tout escomuniés & desposés por sentense. & 
puis envoie li apostoiles grant ifors de jent contre lui, mes il ne guaagnir- 
ent noiant. Encore au tens de cestui vient une devision entre les princes 
de Alamanie, car li uns esleirent a roi & a enpereor Monseignor Aufons, 
rois de Chastelle & d’Espaigne; li autres esleurent li cuent Ricart de Cor- 
noaille, frere au roi d’Engleterre. 4. & quant il ploit a Nostre Seignor, 
l’apostoiles trespasse de ceste siecle, & un François de la terre de Troie 
fu fet novel apostoiles, [et ot a non Urbains li quars; et ce fu en l’an de 
grasce mil et .tic. et .lxi. 5. Et quant cesti apostoiles] fu en [si] haute 
chaiere [comme d’estre vicaires Jhesucrist en terre,] il pense que Man- 
frois por sa tiranie avoit ocupé li reigne de Cecile & de Puille, qui aper- 
tenoit a Sainte Yglise [par droit, et k’il avoit les prelas et les eglises] 
mises en servages, & que il avoit sousmis le patrimoine Saint Pieres a 
l’ost de Sarasins, & que l’an devant ce que il avoit estés apostoiles, les 
jens Manfrois entrerent en Toscaine & chaiserent les Guelf de Florense 
hors de la ville [24d] & dou pais. Il pensa en son cuer, & li predomes li 
tesmoignent, que Manfrois prendroit & auroit toute Ytaile, se il ne fust 
qu’il n’entreast. Por ceste chose estabili que Karle, cuens de Proense & 
frere le roi de France, fust rois de Cecile & de Puille, & que il trasist la 
terre des [mains] Manfrois. 6. & en cel tens aparuit ou firmament 
l’estoille [comete,]'” qui espandoit environ [ses rais]' luisans, & 
dure bien trois mois. De celle estoilles dissoient li sages astronomiens 
que, quant elle apert, senifie remuement de regne’! ou mors de grant 
seignors. & ja soit ce por aventure qu’elle senifiast assés de choses es 
autres parties dou monde, toutesvoies savons nos bien que [la nuit] pro- 
prement que elle desparuit & que el s’en ala, moruit li apostoiles Hur- 
bain, dont il fu grant domages; mais il 1 a maintes jent que dient que elle 
senifie Manfrois & la victoire que Karle ot sor lui. 7. Car aprés la mort 
de l’apostoiles Hurbain fu esleus Cremens li quars, en l’an de grace 

.m.cc.lxiiii. & lans aprés Karles vient por mer droit a Rome, dont il 
estoit sanators, & ses jens vindrent por terre & passerent Lunbardie & 
les autres pais, & vindrent la ou Charle les atendoit, & s’en alerent en 
Puille & se conbatirent a Manfrois & a son host. & ja soit que la bataille 
fust grant & perilleuse, toutesvoies li canpion Jhesu Crist ot la victoire 
& le reigne & la corone & la terre, & Manfrois 1 perdi la vie & son 
reigne tout a un coup, en lan de [25a] Nostre Seignor .mcclxv. ans. 8. 
Ensi ot li rois Karle la victoire de ses enemis, & fu rois & sires de la 
terre por la volonte de Sainte Yglise. Mes il ne demore mie longuement 
que li petit Corrad, niés l’empereor Frederis, de cui li contes a longue- 
ment parle ci desoure, vint de Alamaigne ou tous grant host de Tios!” 
& de Lombars & de Toscains qui avoient estes de la partie de son 
aol,” & porvient a Rome ou il fu onorablement receu. & de la s’en 
ala en Puille, & li rois Karles li vient a l’encontre pres d’une ville qui est 
appellés Taillicous. 9. & puis que li dui host furent assemblees, il ne fet 
pas a demander se la bataille fu fiere & perilleuse, & se il ot chevaliers 
d’une part & d’autre qui fierement se conbatissent; car il n’a plus aspre 
jens au siecle que Alemans & François. Mes sans faille en l’ost Currad 
avoit assés plus de jent que en cellui dou roi Karles; & neporquant il 
avoit entor tieus deus chevaliers François que l’en ne cuide que en tot le 
monde fussent tel a cel tens de meillors chevaliers, ce est monseignor 
Gerad de Valleri & monseignor Jeans Bertald. Cil deu sostinoient le fes 
de la bataille; il fessoient ce que cuers d’ome ne le porroient deviser ne 
croire. Que vos diroie? Li host de Curad perdi del tout, & ala a descon- 
fiture; Curad meimes & le dus d’Ostrie & maintes grant seignors furent 
pris, & lor furent les testes [25b] coupes. & ensi define le leignage a 
l’enperor, & en tel mainiere que de lui ne de ses fils n’est remese en 
terre nulle semense. Mes de ce se taist hore li contes, & torne a sa mat- 
ire, dont il s’est mult eslongiés. '™ 

99, Coment nature ovre es elemens & es autres choses 


Ci endroit dit li contes que sa principaus matire est a traitier en ces 
livres de la nature des choses dou monde, laquele est estabilie por iii. 
conplisson, ce est de chaut & de froit & de sec & de mouste, dont toutes 
choses son conplissoniés. 2. Mes li .iiii. elemens, qui sont ausi come 
sostenemens dou monde, sont enforme de ses in. conplisons, car li fuec 
est chaut & sec, et l’eue est froide & mouste, li air est chaude & mouste, 
la terre est froide & seches. [Autresi sont complexioné li cors] des homes 
& des bestes & de tous animaus, car en aus a iii. homors: colera est 
chaude & seche; fleme est caude & mouste; melanconie est froide & 
seche; [sanc est chaus et moistes]. L’anee meimes est devisee en .iiii. 
[tens], qui sont autresi conplisonés, car prinstens est chaut & mostes, & 
esté est chaude & seche, autonne est [25c] froit & sec, yver est froit & 
mouste. & ensint poés vos conoistre que li feu & la collere & li esté sont 
d’une conplisson, & l’eiue & fleme & yver sont d’une autre; mes li air 
& li sanc & printens sont atenprés de l’une nature & de l’autre, & por 
ce sont il de meillor conplison qui ne sont tous li autres. & lor contraire 
sont la terre, melenconie & autonne, & por ce ont il trés mauveise na- 
ture. 3. Or est il legiere chose a entendre [coment l’office de Nature est 
en acorder] ses choses descordans & engueiller les desegual,'’® en tel 
mainiere que toutes deversités retornent en unité, * & les ajoste & les 
assemble en un cors & en une sustanse, ou en autre chose qui les fait 
naistre tousjors au monde, ou de plantes ou de semenses; dont li uns en- 
jendre oef, qui sont repleins de creatures; li autres enjendrent figures en- 
charnees, selonc ce que li contes devisera ¢a devant, la ou il en sera leu 
& tens. 4. Por ces paroles apert il que nature est a Dieu autresi come li 
martel au fevres, qui or forme une espees, or un iaume, or un clo, or 
une aguillies, or une chose, or une autre, selonc ce que li fevres veut. & 
tot autresi com il est une mainiere de former une aguillies, tout autresi 
ovre nature es estoilles autrement [ke es plantes, et autrement] en homes 
& en bestes & en autres animaus. 


100. Coment toutes choses furent fetes & de quel matiere 


[25d] Il fu voirs que Nostre Sire au comencement fist une grosse mat- 
iere sans forme & sans figure; mes elle estoit de tel mainiere qu’il en 

pooit former & fere ce que il voloit. & sans faille de ce fist il autres 
choses; & por ce qu'ele fu fetes de noient [devance ele]’” les autres 
choses, non mie de tens ne de eternités mais de naissanse, autresi come 
li sons est devant le chant, car Nostre Sire fist toutes choses ensembles. 
Raison coment: quant il crea celle grosse matiere dont ces autres choses 
furent estraites, fist toutes choses ensenble; mes selonc la destinssion™ 
& le devisement de chascune chose, por ce le fist il en .vi. jor, selonc ce 
que li contes devise ça en arrieres; & la meimes deist il que celle grosse 
matiere est appellee ylem. 2. Por ce que li .iiii. elemens que len puet 
veoir sont estrait de celle matiere, sont il appellés elemens por le non de 
luy, ce est ylem. & ensint s’entremelent ces elemens es creatures: car li 
dui sont lejer & esnel, ce est li feu & li air; li autre dui sont grief & 
pesans, ce est terre & eue. & chascuns d’eaus a ii. estremités & un 
meian. Raison coment: li feu a une!” estremités desoure, qui tousjor 
vient a mont, & celle est la plus delié & la plus esnelle & legiere. 
L’autres estremités est desous, qui est moins legier & moins delié que 
l’autre. La migan est en- [26a] tre .ii., qui est attemples de l’un & de 
l’autre. 3. Tous autresi est des autres ili. elemens es .uu. conplisions. Ces 
trois choses * se mesleent es cors & en autres creatures; car a ce que li 
pesant se conjunt au legier, & le chaut avec le froit, & le sec avec le 
mouste, en aucune creature il convient que la forse de l’un sormonte les 
autres. Je ne di pas des estoilles, car elles sont del tot de nature de feu; 
mes es autres creatures ou les elemens & les autres conplesions sont en- 
tremelees, avient il que l’estremités desoure sormonte les autres en au- 
cune creature. 4. & lors convient il que les autres creatures soient plus 
legiers & plus isnelles; por ce vont il par l’air; ce sont osiaus. Mes ilia 
desferense, car tout autresi com li osiaus sormontent toutes autres creat- 
ures de legiertés & de isnellités, por les estremités des elemens desoure 
qui abondent en aus, autresi li uns osiaus sormonte les autres por ce que 
la estremités legiere & isnelle abonde plus en lui, & por ce vole plus aut 
cellui que li autres; ce est l’aygle. & en cele en cui™ abonde plus le 
mean ne vollent pas si en aut; ce est la grue. & cil en cui abonde l'estre- 
mités desoure sont plus grief & plus pesans; ce est oe & l'ane. Autres: 

devés vos entendre en tous autres animaus & poissons & arbres & 
plantes, selonc le devisement [26b] des osiaus. 


101. Des .1111. complisions de l’home 


Autresi avient il des .u. complisons quant eles s’entremeleent en au- 
cune creature, car cascun ensuit la maniere de son elemens. & por ce 
convient il que a l’entremeler des homors que li un sormonte li autre, & 
que sa nature soit plus fort & de greignor pooir. Por ce avient il que une 
herbe est plus chaude ou plus froide que l’autre,“ & que l’une nature 
est plus de conplisions sanguinee, & l’autre [de] malenconie ou de fleme 
ou de collere, selonc ce que humors habonde plus. Por ce sont li fruit, 
les herbes, les bles & les menses l’une plus melencunose que l’autre, ou 
plus collerique, o d’autre complisions; autresi di je des homes & des 
bestes & des osiaus & des poissons & de tous animaus. 2. Dont il avient 
que unes choses sont bones a mangier & unes autres non, & que les unes 
sont douces & les autre ameres; les unes vers ou rogies & les autres 
blanches ou noires, selonc les colors des elemens ou des homors qui sor- 
montent. Les unes sont veneneuse, les autres valent a meicines. Car ja 
soit ce que en cascune chose soient meslee tous .uu. elemens e les «1111. 
conplisons & les .iiii. qualités, il convient que la forse des uns i soit plus 
fort, selonc ce que plus i abonde. [3. Et par cele nature ki plus i abonde 
est tous apeles de cele nature. Raison coment: se flegme abonde plus en 
i. home, il] est tos apellés plematiques, por la forsa que elle a en sa na- 
[26c] ture. Car en ce que pleme est froide & muste, & est de nature 
d'eue & d’iver, convient il que cel home soit lens & mols & dormilleus, 
& nen mie bien sovenans des choses alees; & ce est la complisons que 
plus apertient as veilliars. & elle a son siege au poumons, & est purgiee 
par la bouche, que elle croist en yver, por ce qu’elle est de sa natura; si 
sont en cellui tens li plematiques viels desaitiés [mais li colerique sont 
haitiés] & li jeunes ausi. Les maladies qui sont por ochaison de flemes 
sont trés mauvés en yver, si com est cotidiane,'” mes celle qui sont par 
colleres sont mains males, si com est tersanes; por ce est il bien que li 
plematique ne sent en yver choses chaudes & seches. 4. Sanc est chaut & 
moustes, & a son siege en la foie, & croist el printens; por ce sont lors 
trés maveises maladies de sans. & en ce tens sont miels aitiés li viels que 

li jeunes; por ce doivent il user choses froides & sechies. & li on en cui 
ceste conplisions abonde est apellés sanguineus; c’est la meillor compli- 
sions qui soit, dont il avient home grasset,'* chantant, liés & hardis & 
benignes. 5. Collere est chaude & seches, & son siege est el fiels, & est 
purgie par les oreillies. Ceste conplisions est de nature de feu [& de esté] 
& est de chaude joenesse, & por ce fet home ireus & enginieus, agus, fier 
& legier & movent. & si croist en estés; por ce sont lors li collerique 
moins [26d] aitiés que li flematique, & moins li jeunes que li viels. Por 
ce doit il user choses froides & moustes. Quant les maladies vienent por 
collere, sont perilleuses en estés [plus] que celles qui sont por fleme. 6. 
Melenconie est une homors que li plusors appellent collere noire, & est 
froide & seches, & a son siege en la spiene, & est de nature de terre & 
de autonne; por ce fet li omes malanconeus plain d’ire, & de maint mau- 
veses pensees, & paurous, qui ne puet bien dormir aucunefois. & est pur- 
gie por li oils, & croist en auton; por ce sont en cellui tens plus haitiés 
li sanguins que li malenconeus, & plus & miels li garsons que li viels. & 
lors sont plus greveuses maladies celles qui sont por [melancolie ke cele 
ki son par] sanc; por ce fet il bon user chouses chaudes & moustes. 


102. Des .1111. vertu qui sostienent les animaus en vie 


Et sachiés que en chascun cors que a les sofisanses menbres sont iii. 
vertus establis & enformés por les ii. elemens & por lor nature: ce est 
apetitive, retentive, digiestive & espulsive; 2. car quant li uni. elemens 
sont ajosté'? & assemblés en aucuns cors complis de droites menbres, 
li feu, por ce qu’il est chaut & sec, fet la vertu apetitive, ce est qui done 
talent de mangier & de boire. & la terre, qui est froide & seche, fet la 
vertu retentive, & ce est que il retient la viande. & li airs, qui est chaut 
[27a] & moustes, fait la vertu dijestive, ce est qu’il fet cuire & moustir la 
viande. L’eiue est froide & mouste, & fet la vertu espulsive, ce est qu’elle 
toise fors la viande quant elle est cuite. 3. Ces ni. vertus servent a celle 
vertus qui norist & paist le cors. & la vertu dou norissement sert a la 
vertu qui enjendre, por qui li uns engendrent li autres selonc la nature & 
lor semblance. 4. Si come li atemplemens qui acorde la diversité des ele- 
mens fet le cors enjendrer & naistre & vivre, tous autresi le atenplemens 
d’eaus le corrunt & le fet devier. Car se le cors fust d’un elemens sans 

plus, il ne porroit desatenpler jamés, por ce qu’il n’auroit contraires; & 
ensi ne morroit ® il. 5. Mes ci s’en taist ore li contes des animaus, & 
retorne a sa droite voie, car il doit dire primierement des choses qui 
primiers furent fetes, & por ce tornera il a dire dou monde & del firma- 
ment & del ciel & de la terre. 


103. Dou quint elemens 


Li contes devise ça arrieres de la nature des .iili. elemens, ce est dou 
feu & de lair & de leue & de la terre. Mes Aristotes li grant filosofes 
dist qu’il en est un autre, & est cist quint element, hors des autre quatre, 
qui n’a point de nature ne de conplession as autres, ancois est si nobles 
qu’il ne puet pas estre esmeus ne coronpus si come font li autres ele- 
mens. 2. [Et por ce dist il meismes que se nature eust formé son cors de 
celui eliment,] que il s’en tenoit asseur de la mort, por ce qu’il ne por- 
roit morir en nulle mainiere. Cist elemens est appelles orbis; & est un 
[27b] ciel reont qui environe & encloist dedens soi tous autres elemens, 
& ces autres choses qui sont hors de la divinite. & est autresi au monde 
come l’ascaille de l’uef, qui encloit & enserre ce qui est dedens. & por ce 
qu’il est tout reont, convient a fine forse que la terre & la forme dou 
monde soient reont. 


104. Coment li monde est reont & coment li .ii11. elemens sont establi 


Et a ce fu nature bien proveant quant elle fist le monde reont, car 
nulle cose puet estre si serree en soi meimes come celle qui est reonde. 
Raison coment: garde ces carpentiers, qui font ses toniaus & cuves,'” 
qui ne les porroient en autre mainiere former ne jondre se por reondesse 
non. Neis'*® une voute, quant len fet une meison o un pont, convient 
qu’elle soit fermee por son reont, non mie por lonc ne por le ne en 
nulle autre forme. 2. [D’autre part il n’est nule autre forme] qui peust 
tant des choses tenir ne porprandre come celle qui est reonde. Raison co- 
ment: il ne sera ja si sottils mestres qui de tant mainieres seust fere un 
vasiaus lonc ou quarré ou d’autre forme, ou len peust metre tant de vin 
d’assés come en un tonel reont. D’autre part il n’est nulle figure qui soit 
si atorné a movoir come la figure reonde; 3. & il convient que li ciel & 

le fermament si tornent & se muent tousjor, & s’il ne fust reont quant 
il se tornoie il convendroit a fine force que il revenist a autre point que 
a premier dont il estoit meus. D’au- [27c] tre part convient a fine force 
que li horbis soit tous plains dedens soi, si que l’une chose sosteigne 
l’autre, car sains sostenemens ne porroit elle estre mie. & se ce fust 
chose que li monde eust forme longue ou quarre, il ne porroit estre tous 
pleins, ains li convandroit [estre] vuides en aucune part, & ce [ne] puet 
pas estre en la forme reonde. 4. Por ces & par maintes autres raisons 
convient ausi come por necessité que li orbis aie forme & fegure reonde, 
[et que totes choses ki sont] encloises dedens lui 1 fussent mises & estab- 
lies reondement, en tel mainiere que l’une environe l’autre & la encluit 
dedens soi si iguaument & si a droit que il ne toche plus d’une part que 
d’autre. 5. Por ce poés vos entendre que la terre est toute reonde; autresi 
sont les autres elements qui s’entretienent en ceste mainiere, car quant 
une chose est encloise & environee dedens un autre il convient que celle 
qui [est] encloise sosteigne celle qui l’encloist. Raison comant: se’! blanc 
d’un oef qui environe le moiel ne le tenist enclos dedens soi, il chateroit 
sus en escailles; & se li moiel ne sostenist son blanc, certes il chaeroit el 
font de l’hoef. 6. & por ce convient il en toutes choses que cellui qui est 
plus dure & plus grief soit tousjors el mi leus des autres, por ce que de 
tant com elle est plus dures & de plus saude sustanse, de tant puet elle 
[27d] miels sostenir les autres qui sont environ lui. & de tant com elle 
est plus grief & plus pesans, convient il qu’elle se tire el mileu & el font 
des autres qui entor lui sont, ce est en tel leu que elle ne puisse puis 
avaller ne monter, ne aler ça ne la. & ce est la raison por quoi la terre, 
qui est le plus grief elemens, [et plus soude substance, est assise el mileu] 
de tout le secle & de tous avironamens, ce est el font del ciel & des ele- 
mens. & por ce que l’eue est, apres la terre, le plus grief elemens, est elle 
assise sus la terre, ou elle se sostient. Mes li ars encloit & enserre la terre 
& leue tout entor, en tel mainiere que l’eiue & la terre n’ont pooir que 
elle se remuent del leu ou nature les a stablis. 7. Environ cestui air qui 
encloit l’eiue & la terre est assise li quars elemens, ce est li feu, qui est 
sus li autres. Or poés vos entendre que la terre est el plus bas'” leus de 
tous le elemens, ce est el mi leu dou firmament & dou quint elemens, 
qui est apellés orbis, qui encloit toutes choses. 8. Si est le plus nobles & 
le plus jentils de tous autres. Por miels entendre, si vos dirai que la terre 
est assise el mi leu de tous li cercles dou firmament, com il est un point 

assis el mi leu dou cercle dou compas, si qu’il ne se isloigne plus d’une 
part que d’autre. & por ce est il necessaires choses que la terre soit 
reonde, car se elle fust d’autre forme, ja seroit elle plus [28a] prés dou 
ciel & dou firmament en un leu que en un autre; 9. mes ce ne puet estre. 
Mes s’il fust chose puissibles que l’en peust chevieler le terre & fere un 
puis qui alast d’outre en outre, & puis jetast l’en une grandisme piere ou 
autre chose pesant, je di que celle piere ne s’en iroit pas outre, ains se 
tendroit tous dis el mi leus de la terre, ce est con se elle se tenist a un 
seul point d’un conpais que je ai dit desoure; si que elle ne se movroit ne 
avant ne arrieres, por ce que li airs qui avirone la terre entreroit por le 
pertus d’une part & d’autre, & ne sofriroit pas qu’elle alast outre le 
mileu, ne que elle revenist arrieres, se ce ne fust un poi por la forse del 
cheoir; & maintenant reveroit a son mileu, autresi come une piere quant 
elle est jetté en lair retorne a la terre jus. 10. D’autre part [toutes choses 
se traient et vont] tousjors el plus bas'® leus, & la plus parfonde 
[chose] qui soit au monde est [li poins de] la terre, ce est le mi dedens, 
qui est appellés abismes. & por ce avient il qui plus cheveille la terre en 
parfonde, tousjors la trove plus grief & plus pesant. 11. Encor i apert il 
autre reisons por quoi la terre est reonde, que se il n’eust ensus la face de 
la terre aucuns enpachement, ce est eue, bois ou palus,’”’ si que uns 
hom peust aler por totes, certes il iroit tousjors environ la terre, tant 
qu’il veroit a cellui leu meimes dont il estoit esmeus. & se .11. homes fus- 
sent el mi leu dou monde, & l’un se [28b] meust de l’autre, & li uns 
alast vers le soleil levant & l’autre vers le soleil chouchant, & il alast tant 
li un come li autre, certes il s’entrecontreroient’” en cellui leu qui fust 
d’autre part de la terre, tout droit contre le leu [dont il seroient 


meu].'” 


105. Ci dit des eiues 


Sus la terre, de cui li contes a tenu parlement, est assise l’eue, ce est 
la mer greignor, qui est appellés occeaine, de cui tuit li autres mer & 
brais de mer & fluves & fontaines qui sont parmi la terre issent & nais- 
sent primierement, & la meimes retorne a la fin. Raison coment: la terre 
est toute pertusee dedens, & plaines de vaines & de cavernes, por quoi 

les eues qui de mer issent vont & derivent parmi la terre, & dedens & 
dehors sordent, selonc ce que les voines le metent ça & la, autresi come 
li sanc de lome, qui se part par ses vaines, si che elle cherche tous li cors 
amont & aval. 2. & il est voir que la mer siet sous la terre, selonc ce que 
li contes devise ça arrieres, el chapitres des elemens. & se ce est voir que 
elle siet sous la terre, donc n’est elle plus haut que la terre; donc n’est il 
mie mervoilles des fontaines qui sordrent sor les autismes montaignes, 
car il est prope nature des eues que elle monte tant quant elle avalle. 3. 
& sachiés que leue mue savour & color & qualité selonc la nature de la 
terre ou elle cort, car la terre n’est [28c] mie toute d’une mainiere, ançois 
est de divers colors & de diverses complisions. Car en un leu est elle 
douce, & en autre amare ou salee; en un leu est blanche & en un autre 
est noires, ou roige, ou bloie, ou d’autre color; en un leu sont voine de 
soufre, & en une autre d’or ou d’autre metal. Une terre est noble & une 
autre mauveses, & une terre est meable & autre est dure; ensint sont les 
vaines vaires & diverses, por ont leues corent. & selonc la nature de la 
voie convient il que les eues muent lor qualités, & que elle deveigne dou 
savour & de la nature de la terre en cui elle converse. 4. D’autre part a 
il en aucune partie de la terre couvernes pourries, ou por sa nature ou 
por aucune male beste qui repaire; & por ce est aucunefois que l’eue est 
mauveses & venineuse qui corrent entre les veines, & ces cavernes per 
ont les eiues vienent. Donc por ceste mainiere meimes poons * savoir 
dont vient li bains chaut & dont vient li tremolis. I] convient por debat- 
timent des eues que vent si esmuovent, & quant il se fiert es veines sou- 
free, li soufre escaufe & esprent de si grant calor que l’eues qui cort por 
icelles veines devient chaude chome feu, & de ce sont li chaut bains que 
hom trove en plusors terres. 5. Quant cellui vent boite li air qui est 
enclos parmi ces cavernes & le debat de la terre, il convient a fine forse 
[que] celle tere soit foible par force de celui debattement, [que ele] 
rompe & chaisse, si que l’airs s’en isse hors; & lors [28d] convient il que 
la terre chee & fonde ou tous les murs & les edefices qui sont desus lui. 
Mes se elles est si groisses & si fort que elle ne fent, lors convient il a 
fine forse que cellui debotement de l’aires & des veines que il soit a des- 
troit la dedens face croller & movoir la terre toute environ. 

106. De l’air & de la pluie & dou vent & des choses qui sont en l’air 


Li contes dit ça arrieres que li airs environe la terre & leue [& les] 
encloist & sostient dedens soi. Mes li ome & li autre animaus vivent en 
l’air, ou il respirent ens, & font ensi com li poissons en l’eue. & ce ne 
poroit il mie fere se il ne fust moustes & espés. & se aucuns dissoit que 
li airs ne fust espés, je diroie que se il movoit roidement une vergie el 
air, elle sonera & pliera maintenant por l’espais de l’airs que elle encon- 
tre. 2. Li airs meimes sostient les oisiaus por son espes; & en cellui airs 
naisent les nues & les pluies & li espars & li tonoires & autres choses 
semblables, & oirois raison coment: li contes dit ça arrieres que li airs 
environe la terre & l’eiues, & l’encloit & sostient dedens soi, & les 
homes & les autres animaus, & que la terre est coverte & repleine de 
diverses eues. 3. & quant li chaut dou soloil, qui est chief & fondement 
de toute calor, il se fiert en la moustor de la terre ou des choses baignees, 
il laisse & en oste le moustor, ausi con se ce fust un drap moilliés. & 
lors s’en ist fors une vapor come [29a] fumees, & s’en vont en l'air 
amont, si que elles s’acuillent pou a pou, & engrossent tant que elles de- 
vienent oscures & espesse, lesqueles nos toillent la veue dou soleil, & ce 
sont les nues. Mes elles n’en ont pas si grant oscurté qu’eles nos toillent 
la clarté dou jor, car le soleil reluist’® desoure autresi con fet une 
lanterne, qui alume dehors & si ne la puet hom veoir.'” 4. & quant la 
nue est bien creue & noire, & mostre qu’elle ne puet plus sostenir li 
abondanses des heues qui sont evaporés,'* il les estuet cheoir sor la 
terre, & ce est la pluie. & lors se restrent la moustor de la nue, qui main- 
tenant devient blanche & legiere, & li soliaus espant ses rais parmi ces 
nues, & fet de son resplendissement’” un arc de ii. colors divers, car 
cascuns alimens i met sa colors. & ce seut™® avenir quant la nue est 
[plaine. Et quant la nue est] auques esmue & legiere, elle monte en haut 
tant que la chalor dou soleill la confont & la gaste, en tel mainiere que 
Pen voit li airs cler & pur & de bel color. 5. & sachiés que li airs qui sor 
nos est en aut est plus froit tousjors que cellui qui est en bais. Raison 
coment: tant com la chose est plus groisse [et de plus espesse] mainiere, 
de tant si la aprent le feu plus fort, & por ce [que] li airs qui est en bas 

est plus gros & plus espés que cellui qui est en aut, la chalor dou soleil 
se prent moins en aut que en bas. D’autre part li vent muet & fiert so- 
vent [en bas air k’en haut, et totes choses ki demeurent coies sont plus 
froides ke celes ki sont] en movement. 6. D’autre part, li soleil en yver 
s’eslongue desor nos, [29b] & por ce est li airs amont assés plus froit que 
en bas. & por ce avient il sovent que la moustor, avant qu’elle soie en- 
grossee & en goutes, vient en cellui air froit & engelee, & chiet avant 
tout engelees, & ce est noif, qui onques ne chiet en haut mer. Mes en 
esté quant li soleill revient & aproche de l’air froit, se il trove aucune 
vapors gelees il les enserre & endurist, & fait greelle mult grosses; & les 
enchaisse por sa chalor mult fort jusque a terre; & au cheoir qu’elle fet, 
por les expois de l’airs amenussent elles & devienent petites, & sovent 
aneentissent avant que elle vienent jusque a la terre. 7. Or avient main- 
tesfois que les vens s’encontrent™' sus leues, & s’entrefierent & botent 
[si fort] en lor venir que feu en naist en l’airs. Lors se li feu trove la 
amont ces vapors moustees & grosses, il les enflanble & fet ardoir, & ce 
est la foudre que nos dissons. Mes le fort debottement des vens la de- 
straint? & chaisse si roidement que elle fent les nues & passe & fet 
toner & espars, & chiet aval de cel air por les grant vens qui le chaissent, 
que nulle riens n’a contre lui duree. Bien sachiés veraiement que quant 
elle se muet a venir, elle est si grant que ce est mervoille; mes elle 
amenusse en son venir, por le debottement des air & des nues. & main- 
tesfois avient que quant elle naist en la prime, ce est qu’elle n’est trop 
grant ne trop dure, & que les nues sont bien grosses & mou- [29c] stes 
& chargés d’eiues, que la foudre n’a pooir que elle s’en paisse, ains 
estoint en la nue & apert son feu. 8. & quant li vent qui s’entreconba- 
tent entrent dedens les nues & sont enclos dedens lor cors, il s’esmuov- 
ent & font ferir li uns encontre l’autre; & por ce que lor nature ne sofre 
pas qu’il soient enclos, les rompent a fine forse, & lors font il les to- 
noires. I] est natures de toutes choses que puent ferir & bouter ensenble, 
que feu en peust naistre. & quant cel fort encontrement est des nues & 
des vens & li despersemens dou tonoire, nature en fet naistre feu, qui 
jette grandisme clarté, selonc ce que vos veés sovent, que li espars jete sa 
lumere; & ce est la propre achaison por quoi sont li espars & li tonoires. 
& se aucun mi demandoit por quoi len voit li espars plus tost que 

li tonoires, je diroie por ce que li veoir est plus prest que li oir. 9. Tout 
autresi avient il sovent que aucune vapor seche, quant elle est montee 
tant qu’elle s’esprent por le chaut qui est amont, elle avalle maintenant 
que elle est aprise vers la terre, & tant qu’elle estoint & amortist; dont 
aucune jens dient que ce est li dragons, ou que ce est une estoilles qui 
chiet. 10. & sachiés que en l’air sont environ la terre .iiii. vens princi- 
paus, des .iii. parties dou monde; & cascun a sa nature & [29d] a son 
office'* de quoi il ovrent, selonc ce que li mariniers le sevent que 
l’esprovent de jor & de nuit. Mes des nom & des deversetes des vens ne 
dirai je ore plus, por ce que les jens dou monde creent & devisent les 
nons selonc l’usages & selonc la diversites des lingages. & d’autres part 
len treuve maintenant que uns meimes vens fait en un leu pluie & en 
autre non, selonc ce que li vent vient devers la parfonde mer plus prés 
a celle terre. & neporquant l’en dit comunemant que cellui que vient de 
droit levant & cellui qui li vient a l’encontre de droit cougant ne sont de 
grant peril, por ce que lor venue fiert plus en terre que a la mer. Mes cel- 
lui qui vient de droite tramontaine & cellui qui vient de droit medi sont 
de si tres fier perill, car li cors de l’un & de l’autre fiert a la mer trop 
durement. 11. & ce sont li .1u11. vent principaus dou monde, & chascuns 
d’iaus en a .ii. autres entor lui qui sont autresi come bastars; car a un 
vens de levans qui est atenprés, selonc ce que li contes dit ci devant, a 
devers tramontaines un vent qui seche toutes choses, & est appelles Vul- 
turne, mes li marinier l’appellent Grec, por ce qu’il vient devers Grece. 
D’autre part devers medi en a il un autre qui enjendre nues, & a non 
Eore, mes li mari- [30a] niers en dient Siloc;® & ne sai raison por coi 
il l’appellent ensi. 12. L’autre principau vent de medi est chaut & 
moustes, & sovent fet foudres & tempestes, & de tos pars environ lui 
vent chaut, qui tos font sovent & menu tempestes & crolles de terres. 
13. L’autre principau qui vient de couçant eschaufe & chace froit & 
yver, & amene flors & foilles & printens. & devers medi a un vent de la 
nature des autres de medi, & a non Afriques; & par tel non l’appellent 
li marinier aucunefois, & encor por .ii. autres non, car quant est dous & 
soef l’apellent Garbin, por ce que cellui pais que en l’ascriptures dient 
Afriques, len dit en volgair parleure le Garb. Mes quant il vient de grant 
ravine & en fortune, li naujans en dient Libec. Mes devers tramontaine 
en a un autre plus debonaires que a nom Chorus; cestui appellent li 


188 MS ofre 
165 MS selonc 


x 


be LI LIVRES DOU TRESOR 





marinier Mastre, por .vii. estoille qui sont en cellui meimes leu. 14. Li 
autres principaus qui vient de tramontaine done nues & froidures, & cil 
qui li est encoste vers cougant done greelle & noif, & a non Circé; mes 
li autres que est devers levant restrant pluie & noif. Ce puet hom 
conoistre briement que tous vens qui vienent de orient devers medi 
jusque en occident donent tempestes & pluies & tieus choses semblables, 
selonc leu & selonc tens; [30b] 15. & li autre qui sont de orient devers 
tramontaine jusque vers occidant font les autres le contraire, ja soit ce 
que la nature de chascuns puet changier selonc divers pais. Mes coment 
que il soit, je di que vens n’est autre chose que debotement de airs. Mes 
encor en sont .ii. autres qui ne sont només ci devant, qui sont estret de 
movemens de aires, dont li uns est appellés en terre Oria, & l’autre a 
non Alcian. 


107. Ci! dit dou feu 


Aprés li avironemens de l’air est assis li quars elemens, ce est li feu, 
qui est un air sans aucun moustor; & ce estent jusque a la lune, & 
avirone cestui air ou nos somes. 2. Disoure li feu est la lune primiere- 
ment & les autres estoilles, qui sont de nature de feu, [et li fus] qui siet 
desour les autres elemens [ne touche pas as autres elimens], ce est orbis. 
Car desoure li feu est un air pur & cler, ou sont les planetes; & encore 
desor celui air est li firmamens, qui tousjors tornoie et environe le 
monde ou toutes les estoilles, d’orient en occident, si com li contes 
devise ça en avant, la ou il en sera leu & tens. 3. & sachiés que desour li 
firmament est un ciel mult biaus & luisans de color de cristal, & por ce 
est il appellés ciel cristallins; ce est li leu d’ou li mauvés angles cheoit. 
Encore i a desour cellui un autre ciel, de color de porpre, qui est appelles 
li ciel empire. Cel- [30c] lui ciel est de si trés grant lumiere & de si trés 
grant resprendor qui sens humain n’a aucuns poor de savoir de cellui au- 
cune petite partie; & en cel ciel est l'autisme glorieuse maesté de Dieu, 
ou toute sa divinité, ou tous ses angles & ses secrés, de qui li mastre ne 
s’entremet en cestui livre plus, ains [le laisse]? as mastres devins & au 
seignor de Sainte Yglise, a cui il apertient;'® & si tornera a sun conte, 
et ce est au divisement dou monde. 

108. Des .vii. planetes dou firmament”? 


Li contes devise ça arrieres que sor li ii. elemens est un air purs & 
cler sans nulle oscurté, que avirone li feu & les autres ii. elemens ded- 
ens soi, & s'estent”! jusques au firmement. & en cellui air sont assis 
les .vii. planetes, li un sor l'autres, dont li un qui est plus prochains a la 
terre si est la lune. &'” por ce acroissent & descroissent tous les choses 
terrestres en son cors; ce est quant la lune est toute reonde, que ele 
acompli .xv. jors, toutes choses sont pleines; mes les testes des homes & 
des bestes & de tous animaus en sont pleines. & quant la lune vet amer- 
mant, por ceste meimes mainiere, toutes choses devoident. Soure la lune 
est Mercures; & soure Mercures est Venus; soure Venus est le soleill; 
soure le soleil est Mars; soure Mars est Jupiter; [soure Jupiter]”” est 
Saturnus, qui maint soure tous les autres planetes prés™* [30d] dou fir- 
mament. 2. & sachiés que chascune planete a son cercle dedens le pur 
air, por quoi il vont & font” son cors environ la terre, li uns plus bas 
& li autres plus haut, selonc ce qu’il sont assis les uns cercles dedens 
l’autre. & li contes dit ça en arrieres apertement que li mondes est tous 
reont & conpassee deligement. 3. & si come la terre est toute reonde a 
son conpas, donc li point est el parfont de la terre, ce est en son mileu, 
que les jens appellent abismes; tous autressi sont conpassé li cercle des 
elemens & des planetes & dou firmament, si que il sont trestous reont, 
li uns dedens l’autre. & li cercle qui est dedens est meindre que cil qui 
est sor lui. Por ce n’est il mie mervoilles se li uns cort plus tost que 
l’autre, car tant com son cercle est plus petit, de tant le puet il corre plus 
tost. & cil qui vet entor est le plus grant, selonc ce que li contes dira ça 
avant, la ou il tratera de cascunes planetes por sol. 


109. De la grandor de la terre & del ciel 


& se ce est la verité que la terre & li autre cercle dou firmament sont 
fermé a compas, donques convient il por necessité que il soient tous fet 

a nonbres & a mesure, & se ce est voir, nos devons bien croire que li an- 
siens philosofes, qui savoient arismetique, qui est esciense de savoir 
nombre, ou [31a] jemetrie, ou s’apertient de tute mesure de terre, pour- 
ent bien trover la grandor des cercles des estoiles; car sans failes li cercles 
est environé trois tans & la setteine pars” com il a d'espés,” & por 
ceste raison troverent combien la terre gire, & quant elle a d’espés. & 
por la mesure de la terre troverent il por raison dou compas, & por les 
aleures des planetes & des estoilles, conbien li un cercle est plus en aut 
que l’autre, & la grandor de cascuns. 2. Raison comment: la terre gire 
tout environ .xxm. & .cccc.xxviii. lieues, ja soit ce que l’Italiens ne dient 
mie lieues, ains dient meilliers, por ce que en un meilliers sont .m. pas, 
& chascun pas contient .v. piés, & chascun piés contient .xil. pouces.” 
Mes vos ne devés entendre a lieue Franchois, por ce qu’elle est bien .u. 
tans ou .ili. tans que li melliers non est. Puis que Pen set le grandor dou 
cercle de la terre, si est chose provee que son espés est la tierse partie & 
une setisme des grandor, & son conpas est la moitié de son espés, & la 
sieste partie de son cercle. 3. Il est voirs que li planetes qui sont en tel 
pur air, & toutes les estoilles qui sont el firmament, corrent tousjors por 
lor cercles entor la terre sans reposer; mes ce n’est mie d’une mainiere, 
car tos ensemble le firmament cort de orient en occident, en- [31b] tre 
jors & nuit une fois, si roidement & si fort que sa pesantor le feroit tous 
tresaillir se ne fussent les .vii. planetes, qui vont autresi come a Pen- 
contre dou firmament, & atenprent son cors selonc lor ordre. & por ce 
n’est il mie mervoille se a nos pert que li planetes vont lentement, que 
lor aleure est senblables au formi quant il vet a l’encontre d’une grant 
roe, mes elles corrent plus fort que nus hom porroit esmer, qui bien i 
poés penser que quant la roe auroit fet mult tornoi & le formi n’auroit 
fet un; en tel mainiere corrent les .vii. planetes jors & nuit contre le tor- 
noi dou firmament. 


110. Dou firmamens & del cors des .xii. signals 


Sors Saturnus, qui est le sovrain planetes,'” est li firmament, ou 
; P ; 


tous les autres estoilles sont assises. & sachiés que de la terre jusque au 





76 MS adds: d’une pars 

7 This unique reading in L-II-3 is exactly accurate, and avoids the useless repetition of 
‘six times radius, 3 times diameter’ seen elsewhere. 

V8 MS pointes 

79 MS adds: au tous les autres 


eT Ve er Sere et re ue, 


LI LIVRES DOU TRESOR 77 


firmament a xm. & .Ixvi. fois autant come la terre a despés. & por l’au- 
tesse qui est si grant n’est il mie mervoille ce ces estoilles nos senblent 
estre petites. A la verités dire, il n’a el firmament nulles estoilles que ne 
soit greignor que toute la terre, hors la lune & Mercures & Venus. 2. & 
sachiés que les estoiles que l’en puet conoistre & consir clerement el fir- 
mament son .mxx., selonc ce que l’en trove ou livre des Almagestes que 
fist li bon roi Tolomeus. Mes entre les autres en 1 a .xii. [31c] qui sont 
apellés li .xii. signal: ce sont Aries, Taurus, Jemini, Cancer, Leo, Virgo, 
Libra, Scorpio, Sagitarius, Capricornus, Aquarius & Pisses. Cist .xii. sig- 
nal ont el firmament un cercle, en quoi il tornoient environ le monde, 
qui est apelles sodiaques. & en cascuns 1 a .xxx. gré, & ensint est le sodi- 
aques tous plains de gré, car il en i a .xii. fois .xxx., qui montent .ccc.lx. 
gre. Cist cercles est le chemin as planetes, par ont elles convient errer 
parmi le firmament, les unes en aut & les autres en bas, cascune selonc 
son cors. 3. Car Saturnes, qui est le soverains de tous, est cruel & felon 
& de froide nature, & vet por tot les .xii. signal en un an & .xii. jors. & 
sachies que a la fin de ces tens ne revient il pas es leus & el point ou il 
est esmeus, ains retorne en l’autre signal aprés, ou il recomense sa voie 
& son cors; ensint fait'® tousjors jusques a .xxx. ans poi mains. Lors 
revient il au point meimes dont il estoit esmues a premier jors dou 
premiers an, & refoit son cors come devant. & por ce puet chascuns en- 
tendre que Saturnus parfoit & conplist son cors en .xxx. ans poi s’en 
faut, en tal mainiere que il revient au premier point dont il est meus. 4. 
Jupiter, qui est desous lui, est dous & pietous [& pleins] de tous biens; 
vet par tous li .xii. signal en un an & un mois & iii. jors poi s’en faut, 
mes son [31d] cors parfait en [.xil. ans poi s’en faut]. 5. Mars, qui est de- 
sous Jupiter, si est bataillieus, & vet par li .xu. signal en .11. ans & un 
mois & .xx. jors, poi s’en faut, mes son cors conplist il en soleil. 6. Li 
soleil, qui vient aprés, qui est rois de tous li autres planetes por la grant 
clarté que done & por le bien qu’il fet au monde en les choses terrienes, 
vet par les .xii. signal en .1. jor et .vi. eures, mes son cors parfait en 
.xvili. ans, poi s’en faut. 7. Venus vet par les .xu. signal, & ensuit tous- 
jors le soleil; & est belle & douse, qui est apelles Dieus d’amors. 8. Mer- 
cures vet par les .xii. seignal en .i1. mois & .vitil. jors, poi s’en faut, & 
aconplist son cors en .xxviii. ans; & il se mue de ligiers selonc la bonté 
& la malice des planetes a cui il se jont. 9. La lune vet par les .xii. signal 
en .xxvill. jors & tierse partie d’une eure, mes sa revellussion fait elle 

tant que elle apert en .xxviii. jors & .vii. eures & demi & quinte partie 
d’une eure; & si complist son cors en .xvii. ans & .viii. mois & .xvi. 
jors. & demi, en tel mainiere que elle revient au point & au leu dont elle 
est esmue au commencement de son cors. 


111. Dou cors dou soleill par les .xii. signals 


A ce poés vos entendre que li soleus, qui est plus beaus & plus dignes 
des autres, siet en mi des planetes, car il en a .iii. desous lui & desoures 
iii, & il [32a] vet cascuns jors poi mains un gré, car li gré dou cercle 
sont .ccc.lx., selonc que li contes dit ça arrieres. & quant li soleil est alés 
.ccc.lxv. jors & .vi. eures, si aconpli son cors, & est un an. 2. & par les 
vi. eures qui sont plus que li .ccc.lxv. jors, avient il que en ilii. ans creis- 
sent un jors, ce sont .xxiill. eures. & lors a cellui an .ccc.lxvi. jor, qui nos 
appellom bisest; & cel jor est mis el mois de fevrier .v. jors a l'issue, & 
lors a fevrier .xxviiii. jors. & por ce nos convient il demorer el calendier 
li. jors sus une letre (& est li ef, qui est le quint letre) a la fin de fevrier. 
3. & quant li soleil a .vii. bisestes en son cors, en tel mainiere que cas- 
cuns des .vii. jors de la semaine a esté bisest, lors a li soliaus tous son 
cors aconplis enterinement, & torne a son premier point & par ses 
premieres voies. & por ce fu dit ¢a arrieres que il parfait son cors en 
.XXVill. ans, car lors a il fet .vii. bisestes. 4. & sachiés que au premier jors 
dou siecle entre li soliaus el premier seignal, ce est Aries, & ce fu .xiui. 
jors a l’issue dou mois de mars; & autresi fet il encore. & quant il a cel- 
lui passés, il s’en entre en l’autre, & puis en chascun seignal tant qu'il 
acomplist un an; car il convient a demorer en chascuns signal un mois, 
ce est .xxx. jors, & poi plus. & por ce dit l’en que li soleil fist son cors, 
ce devés enten- [32b] dre qu’il acomplist la voie de seignal; 5. mes por ce 
qu’il estoit grief a savoir as comune jens ces poi qui est outre li .xxx. jors 
[fu il establi par les anciens sages ke li .i. des mois eussent .xxx. jors,] & 
li autres en eussent .xxxi., ja soit ce que fevriers n’en a mes que .xxviil. 
quant il n’a encor bisest. & ce fu fet por les despiecement de jors, que il 
deussent venir enterinement. 


112. La voie dou jors & de la nuit & dou chaut & dou froit 


La voie del soleill & son cors est a aler cascuns jors d’orient en occi- 
dent por son cercle environ la terre, en tel maniere que il fet entre nuit 
& jor un tor. & sachiés que en chascuns leu dou monde à son droit ori- 
ent devers celle part ou li soleil lieve, & son occident est devers couch- 

ant. Car ou que tu soies sus la terre, ou ça ou la, dois tu savoir que de 
toi jusque a ton orient a .xc. degrés, & autretant a de toi jusque a ton 
occident. & de ton occident jusque desous la terre tant quant elle est 
grosse, encontre tes piés tout droitement, autressi a .xc. degrés; & autre- 
tant a desous a toi, que s’il eust jent, seroit lor occident & ton orient. 
Ensint sont .uu. fois .xc. gré, que montent .ccclx. grés qui sont el cercle, 
si com li contes a devisé ça arrieres. 2. & por ce dois tu bien croire que 
il est tousfois jors & nuit; car quant li soleill est desor nos & alume ci ou 
nos somes, il ne puet pas alumer d’autre part de la terre. & quant il a- 
[32c] lume de la, il ne puet pas alumer de sa, por la terre qui est en mi, 
qui ne laisse passer son esprendor. D’autre part se mon occident seroit 
orient, se jent eust desous mes piés, mon orient seroit lor occident; donc 
convient il que tutesfois soit nuit & jors, car quant nos avons le jors il 
auroit la nuit, car jors n’est autre chose que solieus sor terre, qui sor- 
monte toutes choses de lumieres. 3. & por sa grandisme resprendor ne 
poons nos estoillies veoir de jor, car la lumere n’a nul pooir devant la 
clarté dou soleil; car sans faille li solieus est encors fondement de tos 
clarors & de tos calors. 4. & por ce que celle voie seroit plus par celle 
partie que nos apellons midi, avient il que cellui pais est plus chaut de 
nul autre, ou il a grandisme terre deserte ou nulle jent abitent, por la 
fierte de la chalor. D’autre part com il se tire plus en bas medi & 
s’eslongue de nos, tant avons nos plus grant froit & grant nuit, & en cele 
part est la nuit petite & le chalor"! greignor. Raison coment: 


113. De ce meimes 


Li cercles des .xii. seignal qui environe tous li mondes est devisés en 
ii. parties, dont il i a 111. seignal en chascune. Le premier seignal est 
Aries, ou li soliaus entre .xiiii. jors a l'issue di mars; & ce fu le premier 
jor dou siecle. Por ce que Dieu fist lors toutes choses belles & droites & 
bones, li jor fu ausi grant come la nuit, si qu’il [32d] n’out entr’iaus nulle 
desferense; autresi est il tousjors. Mes li manoir de Aries & des autres .11. 
seignal qui sont aprés n’est pas enpres medi, ne n’est pas desor nos chief 
devers mie nuit, ce est vers la tramontaine que siet devers settentrion, 
ains est entre .11. Por ce est li tens plus atemplis & plus naturaus a en- 
jendrer toutes choses. 2. En ceste mainiere commense li soliaus son cors, 
& s’en vet tousjors plus en amont sor nos, vers le plus haut dou firma- 

ment. & por ce comencent lors li jors a croistre, & a menuissier la nuit, 

tant que elle passe ses .i11. primiers seignals, jusque a .xv. jors a l’issue 

dou mois de juin; lors a il corru la quarte parte dou cercle, ce est par 

Aries & par Taurus & par Jemini. 3. L’autre jor comence il aler por 

l’autre quarte [partie et entre el quart] seignal, ce est en Cancre, & 

lors est il haut ausint com il puet plus estre. Por quoi il convient que cel- 

lui jor soit plus grant qui soit en tous li an, & la nuit plus petite, & nos 
avons lors chalors grant. Mes el parfont medi li soleil s’esloigne come il 

puet plus, & engrandissent les nuits, & en settentrion, ou li soleus seroit 

plus prés, sont les jours grandisme. 4. & ensint s’en vet li soliaus faissant 

son chemin, avalant tousjors de haut en bas, petit a petit, en tel mainiere 

que autresi come li jors croist quant il est en Aries jusque a Cancre, por 
la mouvanse dou soleil, tout autresi comense il a petisier [33a] por son 
avalement, tant quant il vet por Cancre & por Lyon & por Virge, 

jusque au quinsesme jors a l’isue de setenbre."* 5. L’autre jor aprés 
entre il el autre quartier, ce est en Libra, & lors est il en droit mileu dou 
cercle, ce est ou setisme seignal, tout droit contre Arriete. & por ce con- 
vient il que cellui jor soit igal a la nuit & paroil, autresi com il fu de 
l’autre part dou cercle contre lui. Mes ce est diversement, car ceste paroil 
avint en setembre por l’abregemens'* des jors & por la cressance des 
nuis, mas l’autre avient en mars por la cressance dou jors & por l’abrege- 
mens'® des nuit. 6. Ensint cort li soliaus por Libra & por Scorpion & 
por Sagitarius, tousjors abaissant & esloignant soi de nos. & por ce de- 
cline li tens vers la fredor, tous autresi come en mars ver la calor. & ces 
tens dure por les .iii. seignal devant només jusque au quinsesme jors a 
Pissue de dicembre. 7. L’autre jor aprés reentre ou dereain quartier, ce 
est Capricorne, qui est tous contraire a Cancre. & por ce convient que 
autresi come il fu lors li plus grans jors, tot autresi est lors la plus grant 
nuit & plus petit li jors, por ce que li soliaus est eslongiés de nos, por 
quoi nos estuet avoir defaute de jor & de chalor. & li grant jors sont lors 
el parfont medi, & les grandisme nuit sont lors en setentrion, ou tout le 
grant froit. 8. Ensint s’en passe li soleill por capricorne [& par Aquare] 
& por Poissons, & amenussent les nuit petit a petit, tant que a la [33b] 
fin [de l’an vient a la fin] dou cercle, & puis recomence son cors per 
Aries, selonc ce que li contes a devisé ça devant. 

114. De la deference entre medi & setentrion 


Ci poens nos conoistre que tous autressi come il a en medi grant 
terre deserte, por la prochaineté dou soleill qui vet celle part, e il a 
tant’ ou plus vers mie nuit, ce est sous tramontaine, ou nulle jent 
habitent, por les trés grant froidures qui i sont por le deseverance dou 
soleill, qui est loing de celle terre. 2. Ce meimes est l’achaison por quoi 
il avient aucunefois que en tramontaine ne dure le jors que un sol 
pichot, que a poine 1 porroit l’en messe chanter. & lors dure autresi poi 
la nuit el parfont medi. & tielsfois dure [li jors en midi pres d’un an, et 
en tramontaine dure] la nuit autretant; ensint une hore est li jors .vi. 
mois & la nuit autretant; en la contraire partie revienent les contraires. 
3. & toutes ces deferenses, porquoi & coment elles avienent, puet aperte- 
ment veoir & entendre cil qui diligiment consire l’aleure dou soleil por 
son cercle, selonc ce que li contes devise apertement. 4. & ja soit ce que 
li contes dit que nos avons une fois [le jor plus grant que la nuis, et une 
autre fois] la nuit plus grant que li jors, toutesfois di je que tousjors, 
coment que il soit, il a autretant heures en cascune nuit come en cascuns 
jors; car il en a .xii. en cascuns, por ce que li nombres des hores ne crois- 
sent ne petissent. Mes quant li jors est greignor, [33c] les eures greignor 
sont, & celles de la nuit sont plus brief; autresi est quant la nuit est 
graindres, que a plus grant leures. 


115. De la grandor dou soleil & dou cors de la lune 


Et sachiés que li soliaus & tous les planetes & les estoilles qui sor lui 
sont assises sont greignor que toute la terre; car li soliaus est plus 
grant!” .c.Ixv. fois & .iii. vincesmes que toute la terre soit, selonc ce 
que li filosofes proverent por maintes raison droites & necessaires. & de 
la terre jusque au soleil a .vc.xxiill. encore tant com li espés de la terre 
est grant. Mes il distrent bien que les autres planetes que sont dou soleill 
en aval, ce est Venus & Mercurius & la lune, sont plus petites que la 
terre, car la terre est plus grant .xxxvuill. tans [et .1. poi plus ke la lune, 
et si est ele en haut .xxiiii.] tans & demi & .v. doisones que totes la terre 
est d’espés parmi. 2. & dient que la lune est toute reonde, dont li plusors 
dient que l’une moitié [de son cors est resplendissant et l’autre moitié] 
est oscure. & selon ce qui cort environ, demostre sa clarté & sa escurte 

une eure plus & l’autre moins, selonc ce qu’elle tornoie. Mes a la verite 
elle n’a point de sa propre lumere, mes elle est clere en tel mainiere que 
elle puet recoivre’* lumiere d’autrui, autresi come une espee brun- 
ie,” & cristal ou autre chose senblable. Tout autresi fait la lune que 
por soi ne luist mie tant que nos peussions veoir sa clarté; mes quant li 
soleill la voit, il la [33d] enleumine de tant come il le puet veoir, & la fet 
ausint resprendissant com elle pert a nos. 3. Raison coment: la lune se 
renovelle tousjors en cellui meimes seignal [ou li solaus maint, et ele cort 
chascun jour .xiii. grés. Et vos avés bien oï ça en arieres que .i. signal] a 
.xxx. degré, & si passe la lune un seignal [en .ii. jors et tierce, poi s’en 
faut. Et quant ele vient en .i. signal] ou tout le soleill, elle est allumee de 
l’autre partie desoure dont li soleill l’asgarde, a ce que elle cort desous 
lui, & por ce ne le poons nos point veoir. 4.'° Mes autre jors, quant 
elle ist de celui seignal ou elle est auques eslongiee de cellui, & il les- 
garde de costé, lors apert li cressant a nostre veue a .ii. cornes. & de tant 
come elle s’esloigne plus dou soleill, tant croist elle plus & plus, car il en 
voit plus, tant qu’elle vient au setisme seignal de l’autre part [du cercle], 
tout droit contre le soloill, ce est aprés li .xiiii. jors; [lors] la voit li soleil 
tout clerement, & por ce devient elle toute resplendissant’’ & a nos 
toute reonde. 5. & quant elle a ce fet, maintenant comence a avaller de 
l’autre part dou cercle, & se torne vers le soleil; & lors premierement co- 
mence a descroistre de l’autre part, dont li soleil ne la puet veoir ne re- 
muer, tant que elle vient a son fait & le trove en l’autre seignal aprés, ou 
elle l’avoit lassee; car tant com li soleil se met a aler tout en un seignal, 
cort la lune par tous li .xii. environ. 


116. Coment la lune emprunte dou soleil sa clarté"? 


Et que il soit ensint voir, ce est que la lune enprunte!'* sa clarte™ 


dou soleil, & que elle soit maindre de lui & de la terre, est trovee cer- 
tainement por l’esclises & por les oscurtés de l’un & de l’autre. Raison 
coment: veés ici la lune entrer en cellui meimes seignal ou li soleil maint, 

lor est elle entre lui & la terre, mes ne lust devers nos. 2. & il puet bien 
estre que elle soit en cellui point ou li soliaus [est] si droitement que elle 
covre nos oils, en tel mainiere que nos ne veons pas li soliaus, & sa 
clarté n’a nul pooir sor nos. Mes por ce que li soliels est plus grant que 
la lune & la terre, & por ce que la terre est plus grant que la lune, ne 
vient celle oscurté por tute la terre, se en tant non come la onbre de la 
lune’” puet covrir & contretenir le rai dou soleil. 3. & quant la lune 
est alee au sesisme seignal de l’autre part dou cercle, puet il estre aucune- 
fois que elle est si droitement contre le soleil que la terre entre en mi & 
encontre l’esprendor dou soloil, en tel mainiere que la lune escurcist & 
pert sa lumere a cellui point que elle en doit plus avoir. [Et l’ochoison 
por quoi ce avient est pour ce] que l’onbre de la terre fiert tos droit en- 
contre le leu ou li soleil maint, si come l’en puet veoir de lui & del feu 
apertement qui sont a l’encontre. 4. & vos devés croire que li ombres de 
la terre si apetisse tousjors come elle s’esloigne, por ce que elle est 
meindre que le soloil, que [34b] li mande de ses rais tous environ. & a ce 
poons nos entendre que li esclises dou soleill nen puet estre se a la lune 
novelle non, & cellui de la lune n’a pooir qu’elle aviegne se en sa reond- 
esse non. 5. Par ces & por autres raisons proverent li sages que la lune 
enprunte dou soleil la resprendissant lumiere qui vient jusque a nos; car 
en ce que la lune est une estoilles que mult cuident que elle ait sa propre 
lumere, por ce que toutes estoiles sont relusant; mes la lune n’auroit 
pooir que elle enluminast sor la terre se ce ne fust de part dou soloil. 


117. Dou cors de la lune 


Come la lune est plus en bas que les autres estoilles, & plus pro- 
chaine a la terre, nos semble il que elle soit greignor que les autres; car 
nostre veue ne puet soufrir de veoir ce que s’esloing de nos. & toutes 
choses quant elles sont plus lontaines si semblent a nos™ plus 
meindres qu’eles ne sont. 2. D’autre part nos veons apertement que por 
sa prochainité elle aovre tousjors es choses qui sont ¢a aval plus aperte- 
ment que les autres, que quant elle croist il comencent a croistre totes 
meoles dedens les os, & cancres & ecrevises'” & tous animaus & pois- 
sons croissent en lor meoles; mes la mer encroist & jette lors grandisme 

flos. & quant elle apetisse, toutes choses apetissent & [34c] sont meindres 
que devant. 3. D’autre part nos veons que elle cort plus tost que les 
autres planetes ne font, & ce ne porroit pas estre se li cercle de sa voie 
ne fust maindres que les autres, & maindre ne porroit il estre se il ne 
fust en bas plus. Raison comant: la lune vet par tous li .xii. seignal & 
parfait son cors de .ccc.lx. degrés qui sont en lor cercle en .xxvii. jors & 
.XVill. eures e tiers, en quoi li soleil met a aler un an, selonc ce que li 
contes a devisé ça arrieres. 4. Mes nos devons savoir que li ans est en ii. 
mainieres, car li uns est selonc le cors del soleil en.iii.c.lxv. jors & quart 
d’un jors [et li autres est de la lune, c’est quant] elle a coru par les cercles 
des seignaus .xii. fois, & ce fet elle en .ttt.c.litii. jors. Raison coment: 


118. Ci devise la conposte de la lune & del soleil & dou primier jor dou 
siecle & dou bisestes & d’epates'”* & des autres raisons de la lune 


Nos lissons en la Bible que au comencement dou siecle, quant Nostre 
Sire cria & fist toutes coses, que toutes estoilles [furent] fetes au quart 
jors, ce est .xi. jors a l’issue de mars. & por ce dient li plusors que lors 
est la droite paroillieres [entre jor et nuit, et selonc ce est la lune apelee] 
prime & novelle por aucunes jens. 2. Mes selonc les oservances de Sante 
Yglise est elle appellee prime .viii. jors a l’issue de mars, ce est a dire 
quant li om la puet veoir que elle aparuit hors dou primier seignal, ou 
elle estoit avec le soleil, selonc ce que li contes a devisé ça arrieres. & 
sachés que li Arabiens dient que li jors'” comence [lors] que la lune 
apert, ce [34d] est au cocier des soleill. 3. & vos avés bien oï que de l’une 
aceissons a l’autre sont .xxviii. jors & .vii. hore & demie & quint d’une 
heure, & ce est li drois mois de la lune, ja soit ce que li contiers de 
Sainte Yglise dient que il i a .xxviili. jors & demi. & por esclarir le 
nombre dient il que li un mois a .xxx. jors & li autre .xxviiii., & de ce 
avient que li .xii. mois de la lune sont .ccc.liiii. jors; 4. dont li an dou 
soleil est plus grant que cellui de la lune .xi. jors [enterin, et par ces .xi. 
jors] de remanent avient li enbolismes, [c’est a dire, Pan ki a .xiii. lunes.] 
Raison comant: en .ill. ans 1 a de remanent .xxxiil. jors, qui sont une 
lune & ii. jors & plus; autresi font en avant d’un an, autretant que il 
acomplissent .vii. enbolismes, par les .vii. jors de la semaine. 5. & ce est 
tos fait en .xviii. ans & .viii. mois & .xvi. jors & demi, selonc les 

Arabiens; mes selonc li contes de Sainte Yglise, qui veulent amender tos 
despiessemens, sont .xviii. ans & un jors, que est outre? dou rema- 
nant. Lors retorne la lune a son primerain point dont elle estoit esmeue 
premier, & recort come devant. 6. Or veés que tous li contes de la lune 
definent & complissent son cors dedens .xviiii. ans, & que cascuns ans de 
la lune est maindres que cellui dou soleil .xi. jors, dont avient que la ou 
la lune est au an prime, elle sera li an qui doit venir .xi. jors plus a 
arieres au cors del chalendier & de l’annee. 7. De cestui meimes .xi. [35a] 
jors naist un conte qui est apellés l’epate, por trover la raison de la lune. 
Raison coment: au premier an dou siecle, que les planetes comencerent 
son cors en un meimes jor, n’ot nul remanent des ans de la lune ou dou 
soleils. & por ce dient que les primiers ans des .xviii. devant dit les 
epates sont nulles. 8. & en cellui an est la lune prime au novien jors a 
l’isue de mars, si com elle fu au comencement, & toute celle annee est 
come lors. Au secons ans que li remanans comencent a primes, sont les 
apates .xi., car tant croist la lune; & la ou elle fu au premier an prime, 
au segons aura .xi. jors; au tiers an sont les apetes .xxil.; au quart an 
monte .xxxill. 9. Mes por ce qu’il 1 a laens imbolismes, ce est lune, tu 
dois hoster les .xxx. jors, [porce que toutes lunes d’embolisme ont .xxx. 
jours;] & doit retenir le remanent, ce est .ii., qui sont en epacte d’un 
quart an. [Ensi dois tu maintenir] les riulles: que tu jundras cascune 
[annee] .xi., & quant li nombre mont sor .xxx., tu en osteras li .xxx. & 
retendrais le remanant, & ce feras jusque a .xvilil. ans, que les apetes 
sont .xvill. 10. & quant elles sont finee, il i a de remanant un jors, selonc 
ce que li contes a devisé ci devant, qui est apellé li saut?" de la lune. 
Lors dois tu prendre cellui jor & les .xi. remanant, & jondre sor .xviii, 
& sont .xxx., ce est une lune qui doit estre mise en l’annee desenovaine; 
& tu n’en as aucun remanant, por quoi les apates sont nulles, si come de- 
vant. [35b] 11. & sachiés que les apates muent tosjors en settenbre, mes 
sa chaiere est .x. jors [a l’issue de mars; car en celui jor] que la lune 
n’estoit encore veue, & Sainte Yglise ne la met en conte, si com vos avés 
ol ci devant, & .vi. jornees estoient nulles, senefie que en cellui an soit 
les apates nulles. Mes la segonde annee [que la lune ot a celui jour .xi. 
jors, segnefie que les epactes sont .xi. Autresi est et sera tousjors, tant 
comme la lune a d’aage a celui jour, tant seront les epactes de cele 
annee.] 12. & sachiés que la primiere annee dou siecle la lune ot la 

primiere jor d’avrils [.x. jors, & en mai .xi., et en jung .xii., et en jung- 
net] .xiii., & en ogost .xiiii., & en settembre .v., & en otoure [.vi., et en 
novembre] .vii., & en decembre .viii., & en jener .viiii., & en fevrier .x., 
& en mars .viiti. 13. Cist contes sont apellés concourent, a cui nos dev- 
ons tenir tousjors la primiere annee, quant sont les apates nulles; mes 
dou primier en avant dois jondre les apates de cellui an concorrent de 
cellui mois qui tu” voudra, & tant aura la lune le premier jors de cel- 
lui mois, sauf ce que li nombre monte plus de .xxx., tu en l’osteras & re- 
tendras le remanent. 14. Mes garde toi el disenovein ans dou saut de la 
lune, ce est a dire dou jor que croist en tos les .xviili. ans., selonc ce que 
li contes dit ci desoure. Car de ce avient un error el mois de jule, car la 
ou la lune doit estre jugee de .xxx. jors, selonc les apactes elle est prime. 
Tout autresi te convient il garder el octaime ans & en l’onsesme, por ce 
que la raison de l’apates i faut en .ii. lunes, por acaison de li enbolismes. 
15. & [35c] sachés que la pasque de la resuresion Jhesu Crist mue selonc 
li cors de la lune. Raison coment: il fu voir que jadis quant li pople Israel 
fu amenés en cativison en Babilloine, que il furent delivré un jor de 
plaine lune, ce est a dire que elle avoit .xiiii. jors; ce fu puis que li soliels 
fu entrés en Arietes. 16. & vos avés bien oï ça arrieres por quoi la caiere 
de l’apacte est chascun an el dosisme jors de mars; ensi osservent li Juif, 
que de cellui jor ou de celui avant, ou que il trovent la lune quartos- 
caine, il celebrent lor pasque en remenbrance de lor delivrement. Mes 
Sainte Yglise fet sa pasque la premiere domenche qui vient aprés celle 
lune plene, que Jhesu Crist resuscita de mort cellui jor. Sachiés que la 
Vielle Loy gardoient le setteine jors que Dieu se reposa, quant il ot fet 
le monde & ces autres choses, ce est le samedi; mes en la Novelle Loy 
gardons nos les octein jor, ce est domenche, por la reverense de la surres- 
sion. 17. & sachés que a .xl. jors aprés la surression Nostre Seignor s’en 
ala au ciel; por ce celebrons nos sa feste de l’Asension. & des lors a .x. 
jors vient le Saint Esprit sor les desciples, por quoi nos gardons la feste 
de la Pentecostes. Ces & maintes autres choses puet l’en savoir par le rai- 
son de la lune & dou soleil, & por ce fet il bien a savoir les. 18. Mes qui 
voudra savoir quel an- [35d] nee cort el cors de .xxviiii. ans dou soleil, il 
prendra les ans de Nostre Seignor & si jondra .viii. ans, car tant s’en es- 
toient ja alé quant il nasqui; & de tous celle somme en osterois tous le 
-XXVill, que tu porras, & le remanant sera son conte. Tout autresi qui sa- 
voir veout que l’annee cort el nombre des .xvilii. ans de la lune, preigne 

les ans Nostre Seignor & un an plus, & en oste tous les .xviiu. qu’il 
g q 
puet, & le remanent est ce que il quiert droitemant. 


119. Des seignes des planetes & des .1i. tramontaines 


Or est il bien legiere chose de savoir tousjors en quel seignal maint 
le soleil; & puis qu’il set ce, il puet legierement savoir ou la lune est, car 
elle s’esloigne del soleil chascuns jors .xiii. degrés poi s’en faut. D’autre 
part se tu dobles les aages de la lune & jundras .v. & la sonme partirais 
en .v., [sachés que tantefois con tu 1 troveras .v.,] tans seignal a corru la 
lune quant tu troveras .v. de cellui ou elle se rentaisse. & de tant com il 
i a de remanent, tant est il ja entrés en l’autre seignal, 2. la ou li soleil 
maint, & lieve tousjors [au matin, c’est la premiere heure dou jor,] & se 
chouche con tout li soloil le primiere heure de la nuit. Raison comant: 
li soleil torne tousjor de orient en occident, selonc ce que li firmament 
tornoie, ou tout les signal & les autres estoilles, cascune selonc son cors; 
mes le [36a] soliaus & les autres planetes ensivent toutesfois lor cercle 
des .xii. segnaus. & por ce convient il [que] quant li soliels est en Arietes, 
li soliel lieve & couche [selonc] ce que Ariete fait; ensint lieve Aries la 
primiere heure dou jor, & Taurus lieve la heure segonde, Jemini la terce, 
& puis tient li uns aprés li autre tant qu’il sont trestous leves. & lors 
chouche li primiers & vet toute nuit de heure en heure, que il revient a 
son levant. 3. Mais por ce que li cercle dou soliels est plus bas que cellui 
des signaus, li avient il a fere plus tost son cors, tant qu’il passe tous li 
jors plus avant que son seignaus poi moins que un degre, dont il en a 
.xxx. en cascun seignal. & por ce garde que tant con li soliaus avanse son 
cors dedens son seignal, autretant lieve cellui signaus devant [le soleil, 
c’est a dire devant] la primiere heure dou jor. Raison coment: se li soliels 
est entrés ore el chief de Aries, certes 11 comence a lever soi el comence- 
ment de la prime eure; mes quant il est corru au mileu de Aries, lors est 
la moitié de Aries ja levee quant li soliel lieve; autresi di je vers la fin, & 
de tous autres seignal. 4. Or aves of a quel eure dou jor & de la nuit 
lieve ciascun seignal; or est bon a savoir qui est li sire de cascune heure. 
& en some sachiés que la primiere heure de cascuns jors est sous cellui 
planete por cui cellui [36b] jor est nomes. Raison coment: la primiere 
heure de samedi est sor Saturnus, & celle de domenche est dou soleil, & 
celle de lundi est sous lune; autresi font li autre. Dont il convient que se 
la prime eure est de Saturnes, que la segonde soit de Jupiter, la ters de 
Mars, la quarte del soleil, la quinte de Venus, la seste de Mercure, la set- 
time de la lune. Puis chomence de recef, car li octoime est de cellui 

meimes que la primiere, & la novaine a cellui que la segonde. & ensint 
vet par ordre, & jor & nuit, selonc ce que li firmament tornoie tousjors 
sans definer, de orient en occident, sus les .11. essiaus, qui sont l’une en 
medi, l’autre en settentrion; & cil ne se remuent pas, autresi come ceaus 
d’une carrose. 5. & por ce najent li marinier a les enseignes des estoilles 
que il appellent tramontaines; & les jens qui sont en Europe & en ceste 
partie najent [a la tramontaine de septentrion, et li autre nagent] a cellui 
de medi. & que ce soit la verité, prenes une piere de aimans, ce est 
calamite; vos troverois que elle a ii. faces, que l’une gist vers l’une tra- 
montaine & l’autre gist vers l’autre. & chascune des ii. faces alie” la 
punte de l’aguille vers celle tramontaine ver ou celle face gissoit. & por 
ce seroient li mariniers deceu se il ne s’en preissent garde. & por ce que 
ses 1. estoilles [ne se muevent, avient il ke les autres estoiles] qui i sont 
[36c] prés vont entor ou plus petit cercle, & les autres greignor, selonc 
ce que les unes i sont plus prés & l’autre plus loing. 


120. De nature coment elle est & coment elle aovre 


Par ces raisons que li contes devise ci & plus en arieres, poés vos bien 
entendre coment li firmament tornoie tousjors environ le monde, & 
coment les .vii. planetes corrent par les .xu. seignal, dont il ont si grant 
poestes sor les choses terreines que lor convient aler & venir selonc lor 
cors; car autrement n’auront elle nulle poestés de naistre ne de croistre 
ne de finer ne d’autre chose. 2. & a la verité dire, se li firmament ne 
tornast tosjor environ la terre si com il fait, il n’est nulle creature au 
monde qui se peust movoir por mainiere dou monde. & plus encore, se 
li firmament demorast de tornoier un sol point, il convendroit fonder 
toutes choses, & anoientir tout maintenant; por ce devons nos amer & 
crembre Nostre Seignor Dieu, qui est Sire de tous ce, sans cui-nul bien 
ne nulle poestés ne puet estre. Il estabili nature desous soi, qui or- 
done” toutes les coses dou ciel en aval, selonc la volonté dou Sovrain 
Pere. 3. Dont Aristotes dit, que nature est celle por cui toutes les choses 
se muent ou se reposent por iaus meimes. Raison coment: li feu va tous- 
jors amont por soi meimes quant il est apris, & la piere se ripose to- 
[36d] usjors a terre por soi meimes. Qui encloit le feu si qu’il ne puisse 

monter ou qui jete la piere en aut, ce est par force d’autrui, non mie por 
elle meimes; dont n’est selonc nature. [Et sor ce dist li philosophes, que 
les oevres de la nature] sont en .vi. mainieres, ce sont jeneraison, [cor- 
ruption, acroissement, diminution,] alterassion & muemens d’un leu a 
autre. [4. Raison coment:] jeneraison est celle evre de natures por cui 
toutes choses sont enjendrees, selonc ce que elle fet engendrer d’un oef 
un oisel; ce ne feroit trestous li mondes se force de nature ne le feist; 
autresi di je des homes & des autres choses. 5. Corrusion est celle chose 
de nature por cui toutes choses sont corrompues & menees™ a son 
deffinement. Char la mort des homes & des autres choses nen avient se 
por ce non que ces humors’ qui le tienent en vie sont corrompues en 
tel mainiere qu’elle n’ont plus de pooir; lors convient il que celle chose 
viegne a sa fin. Mes quant len muet a force, ce est qu’il soit occis, ce 
n’est mie moumens de nature. 6. Acroissemens est celle evre de nature 
qui fet croistre un petit enfant & autre chose de sa jeneraisons, jusque 
tant que il doit croistre; car tutes choses sont abandonees™ dedens son 
terme, Outre quoi elle ne puet pas croistre. 7. Demenucion est celle evre 
de nature qui fet amenuser un home ou un autre chose; car quant un 
home est alés jusque a ses bones, & que il [37a] a tant coru com il 
doit, lors comence il a descroistre & amenuser sa force, jusque a sa fin. 
8. Alterasion est tel evre de nature que mue une chose ou autre, si come 
nos veons une figue ou autre fruit que naist de color vert, que nature 1 
mue celle color, & nature les fet noires ou roiges ou d’autre color. 9. 
Meumens est celle evre de nature por quoi nature fet muer [le firma- 
ment, les estoiles,] les vens & les pluies, & maintes autres choses d’un 
leu en autre por iaus meimes. Ce sont les evres™ de nature, ja soit ce 
que li contes devise ci petit asenple; mes il soffice bien a bone entende- 
ment, que par ceste petite chose puet l’en entendre toutes choses qui por 
nature sont, & por ce est chose provee, [a savoir,] que est nature & que 
non. 10. Mes ci se taist li contes a parler dou firmament & d’estoilles & 
des choses desors, & tornera a deviser la nature des coses qui sont en 
terre; mes il devisera primiers les parties & l’abitassions de la terre. 

121. Ci comence mapas mundi 


Terre est ceinte’” & environee de la mer, selonc ce que li contes a 
devisee ça arrieres, la ou il parole des elemens. & sachiés que ce est la 
grant mer, que est appellee oceaine, de cui sont estrait tous autres mer 
qui son parmi [37b] la terre en diverses parties, & sont ausi come hi bras 
de celui, {dont cil] qui vient par Ispaigne en Itaile & en Grece est plus 
grant que li autres, & por ce est il apellés la mer grant; & plusors le 
clament Mitteterreinen, por ce que il vient parmi le mileu de la terre 
jusque vers orient, & devise & depart les iii. parties de la terre. 2. Rai- 
son coment: toute la terre est devisé en .111. parties, ce sont Asie, Afrique 
& Europe. Mes ce n’est mie a droit, por ce que l’une partie n’est pas igal 
a l’autre, que Asie tient l’une moitié de tute la terre, del leu ou le flues 
dou Nile chiet en mer [en Alixandre] & de cellui ou le flues de Tanain 
chiet en mer ou bras dit Saint George, vers orrent, tout jusque la mer 
oceaine & au paradis terrestre. 3. L’autre .ii. partie sont le rimanent de 
la terre de occedent jusque a la mer occeaine, mes elles sont devisees por 
la mer grant qui est [entre deus. Et cele partie ki est] por devers medi 
jusque en occident est Aufrique, & l’autre partie qui est par de ça vers 
tramontaine & setentrion, vers le soleil chouçant, est Europe. 4. & por 
miels mostrer les païs & la jent dou monde, traitera li contes briement 
de chascune partie par soi, & premierement’” de Asie, qui est la prim- 
iere partie & la greignor; & conte- [37c] ra de cellui chief qui est vers 
medi, ou elle espart de Afrique & au flum dou Nile & au flum de Tigre, 
ce est Egipte. 


122. De la partie de orient qui est dit Aise 


En el pais d’Egypte est la cite de Babilloine, Kaire & Alixandre & 
plusors autres villes. & sachiés qui en Egipte est une terre qui siet contre 
midi & s’estent contre le soleil levant; que deriere lui est Etiope. & par 
desus cort le flumie dou Nile, ce est Jeon, qui comence desous ou la mer 
occeaine, ou il fet maintenant un lac qui est appellés Nilides, & est en 
tutes choses senblables au flues de Niles. 2. & d’autre part quant [il a en 
Mauritaine grans pluies ou grant] noys qui decheent en celui lac, lors 
croist le flues dou Nile & ens aroise la terre d’Egipte; por ce dient li 
plusors que celui flum ist de cellui lac. Mes l’eiue dou lac s’en entre por 


22 MS ce mense 
23 MS adds: de chascune partie par soi & premierement 


LI LIVRES DOU TRESOR 91 


terre & si corre por voies cloises & par pertus privés dedens la terre, 
tant que elle apert en Cesarie, ou elle se moustre toute semblables au 
premier lac. E l’eiue se entre derechies desous’ terre & s’en vet par 
lontaines terres, que il n’en ist fors jusque a la terre d’Etyope, ou il apert 
& fet un fluves qui a nom Tigres, de cui li contes dit que il devise 
Afrique de Aise. & a la fin se part il en .vii. pars & s’en vet tout outre 
par medi en la mer d’E- [37d] gypte, & ist un fluves de iaus qui baigne 
& aroise la terre de Egypte, car il n’i a autre fluve ne plues.*” 3. Rai- 
son coment: quant li soleil entre en seignal de Cancre .x. jors a l’isue de 
jung, cil fluve comence a croistre, & dure jusque a l’entree dou Lion. & 
quant li soliel est dedens Lion il a si grant force de ii. jors devant le kal- 
endes ogost jusque a .xi. jors a l’entré, qu’il est oltre le lit de son cors ça 
& la, tant que il aroise toute la terre; ensint fet tant quant li soleil maint 
en Lion. & quant il entre en Virge il comence a descroistre cascuns jors 
plus & plus, tant que li soliels entre en Libre, & que la nuit & le jor soit 
igal, ce est a mi settembre; lors ritorne li plues dedens sa rivieres & s’en 
recloit en son lit. 4. & por ce dient l’Egyptiens que en celle annee qui li 
fluves dou Nile croist trop, tant que son acroissement se demesure outre 
.XVill. piés, que li chanp ne rendent mie assés fruit por la moustor des 
eiues que i gissent trop longuement. & quant il croist mains de .xuui. 
pies, lors ne puet estre li canp baignés por tos ensint com il besoigne, & 
por ce avient le famine en celle terre, de la defaute de ble. Mes quant il 
est .xv. piés ou enqui entor, lors est la planté de tous bien. 5. Cist fluve 
d’Egypte cuident li plusors que sa naisance n’i puet estre trove. Outre 
celui lac ou [38a] le flues dou Tigre se part en .vii. parties, & la ou l’eiue 
comence sa voie, est le pais de Arabe, qui s’apertient a la Mer Roge. & 
sachés que cellui mer est roge non mie por nature, mes por accident, & 
ce est por les terres qui sont rogies dont il fet son cors. & cil est un 
goufe de mer occheaine qui est devise en .ii. bras: un qui vient devers 
Perse, l’autre qui vient devers Arabe. 6. & sachês que en la rive de la 
Mer Roge est une fontaine de tel nature que se les berbis en boivent, tot 
maintenant comence a muer la color de la toison de berbis dedens la pel; 
& celle color [croist et vient, et l’autre coulor,] quant li toison est es- 
crevee, se vet ou tot le toison. En cellui pais croist li encens & la mirre 
& la canelle, & uns oisiaus qui est apellés fenis, dont il n’i a que uns en 
tous le monde, selonc ce que nos troverons ¢a avant, en livres des osiaus. 

7. Encore est outre cellui leu meimes Mont Casse, ou est Jaffe,’ la 
trés anciene ville de tous li monde, si come celle qui fu fette devant le 
deluge. Encore 1 est Surie & Judee, ce est une grant province ou li 
baume naist, & sii est la cité de Jerusalem & Bettelem, & le flueve Jor- 
dain, qui ensint est appellés por .11. fontaines, dont l’une a nom Jor & 
l’autre Dan, qui se jungent ensemble & font ses flues. & naisent desour 
le mont Libain, & devise li pais de Judee de cellui de Arabe, [38b] & a 
la fin chiet en la Mer Morte prés de Jerico. 8. & sachiés que Mer Morte 
est apellés por ce qu’elle n’enjendre ne ne reçoit nulle chose vivant; & 
toutes choses sont san vie, & cheent en parfont. Ne nus vens?” nel 
puet movoir, & est tout semblables au borre bien teinan; por ce est il 
apellés Salamarie, & le lac de Aflac. & sachés que le burre de cellui lac 
est si tenant & si glutineus que se un home en preist une fillasse, elle ne 
se depessiront jamés, ains s’en verront tout ensemble; la car ou elle fust 
apichee, se elle ne tochast au sanc menstrual des femes, qui tan tost le 
despiesse. & cil lac est es parties de Judee. 9. Aprés i est Palestine, ou est 
la cité d’Escalone, qui jadis furent apellés Filistine. Loing de Jerusalem 
entor .xxx. jornees sont les .v. cités que fonderent por les pechiés contre 
nature, ce est Soudome & Gomorre & les autre ii. cités. Dedens Judees 
vers le soleil chougant sont li Eseniens, qui por la sapiense se desevrerent 
des jens por eschiver delis; car en ciaus n’a nulle feme ni aucune manoie- 
mens coneue. Il vivent de palmis, & ja soit ce que nuls i naise, la mouti- 
tude des jens n’i faut; & se aucune jens i vont qui ne voilent estre de lor 
conjuraision, il ne puet manoir longuement se chastité & foy & inocense 
n’1 est [38c] avec lor, car Dieu ne le sufre pas. 10. Aprés vient le pais de 
Seluice, ou il a un mont qui est dit Mont Casse, qui est si haut que l’en 
puet veoir le solail dedens la quarte partie de la nuit; ensint puet l’en 
veoir jor & nuit a une foi, & puet l’en veoir l’aleure devant que li jor 
apere. 11. Par iluec cort le fluem d’Eufrates, qui cort por Hermenie, & 
muet dou paradis terrestre, & passe au piés de Mont Caronce, trés parmi 
Babilloine; & s’en vet en Mesopotaine, & la baigne il & onde tous le 
pais, tous autresi come le Nile fet en Egypte [en celui tens meismes]. 
Salustes dit que 12. Tigres est un flum qui aleve son chief en Ermenie 
d’une noble fontaine qui est Elogiés. Au comencement cort lentement, 
se ce non quant il toche la marche des Mediens; lors maintenant cort 
fort tant qu’il [chiet] ou lac qui est apellés Artoise, qui est de tel nature, 

cellui lac, qu’i sostient toutes choses que len 1 met dedens, coment 
qu’eles soient grief & pesans. & ses poissons ne vivent en autre lac. & 
cort si fort que ce est une mervoille, & sa color est devisee de celui dou 
lac. & en ceste mainiere s’en vet li Tigre corrent come foudre tant que 
il trove Montor a l’encontre; lors entre desous terre & ist de l’autre part 
a Somode. Puis entre desous terre & cort tant qu’il apert en la terre des 
Jabiniens & des Arabiens. 13. Aprés vient Celice, une grant [38d] terre 
ou Montor siet, qui a destre garde vers setentrion; de celle part est Gas- 
pie & Hurcanie. & a senestre esgarde medi, & en celle partie sont les 
Amasones & les reignes des femes, ce est Caie & Scite; & ses frons es- 
garde occident. Tant com cest montes esgarde medi, [eschaufe il fort par 
le soleil; mais d’autre part,] qui esgarde settentrion, n’a que vens & 
pluies. La est la terre de Scite, [ou] li montes de Cimeres est, que de nuit 
fet de grant fumere, & la terre de Asie la Petite, ou est Epheson & 
Troie, & la terre de Galate & de Betine, & la terre de Pafegloine & celle 
de Capadoce, & la terre de Assire, ou est Erbalite, une grant region ou 
Alixandre venqui Daire le roi, & la terre de Mede. 14. Encor sont a 
destre de Montor les porte de Chaspe, ou l’en ne puet aler fors que por 
un petit sentier qui fu fet a force por main d’ome, qui a de lonc bien 
.Viil.m. pas. Puis 1 a un espase de .xvitim. pas de terre por lonc ou il n’a 
d’eiue ne de puis ne fontaines. & saches que maintenant que li primtens 
vient, tous li serpens dou pais s’enfuient celle part, por quoi nuls hom 
n’i puet aler as portes de Caspe. Vers orient est un leus, le plus planteus 
de toutes choses qui soient sor terre, & cil leu est apelle Direu, en cui 
part est la terre de Termegire, qui est si tres dous & delitables que Alix- 
andre [1 fist la premiere Alexandre], qui ore est ape- [39a] llee Celaite. 15. 
Aprés est Bautie, un pais qui fiert contre la terre de Inde. Outre les Bat- 
triens est Ponde, un ville de Sodiamines, ou Alixandre fist la tierse Alix- 
andre, por demostrer la fin de ses aleures. Ce est li leu ou premierement 
Liber & puis Ercules & puis Semeramis & puis Cire"? firent autel, por 
seigne qu’il avoient la terre conquise jusque la, & que plus en avant 
n’avoit point de jent. Por encui se torne la mer de Scithe & cellui de 
Caspe en occeaine, & au comencement sont les trés grant [nois] & par- 
fondes. Aprés iert la grant deserte. Aprés i sont Antropofagi, une jens 
mult aspres & fiers. 16. Aprés i a une grandisme terre que totes est 
ploines des bestes savages, si cruel que l’en nen i puet aler pas. & saches 

que celle male aventure avient por le grandisme joug qui est sor la mer, 
que li barbarins apellent Tabi. Aprés cellui sont les grandismes solitudes 
& les terres desabitees vers le soleil levant. 17. Aprés cellui outre toute 
habitasion des homes trovons nos homes qui sont apellé Seir, que de 
foillies & d’ecorgies d'arbres, por force d’eiue, font une laine dont il se 
vestent lor cors. & sont humbles & passibles entr’iaus, & refusent con- 
pagnie d’autre jent; mes li nostre mercheant passent un leur fluves, & 
trovent sous la riviere toute mainiere de mercheandisse, que la puet estre 
trovés. & sans nul parlement, il s’esgardent as o- [39b] ils le pris de cas- 
chune; & quant il lont veu, il portent ce que il veulent & laissent la 
vaillance ou leu meimes. En ceste mainiere’"” vendent lor merchand- 
isse, ne de nostre n’en volent poi ne grant. 18. Aprés est la terre de 
Arace sus la mer, ou li air est mult atemplés; entre celle terre & Inde siet 
le pais de Sicoine entr’aus deus. 19. Aprés celle terre siet Inde, que dure 
de les montaignes de Medes a la mer de medi, ou li aires est si bons qu’il 
i a deus fois estés & deus mosons dedens une annee. En le tens d'iver i 
est un vens dous & soef a mervoilles, si qu’il ne sentent” froidures. 
En Indes avoit .vm. villes bien poplees & bien habitees de jent; & ce 
n’est pas mervoilles, a ce que li Endiens ne furent onques remués de lor 
terres. Li trés grant fluves qui i sont en Inde [sont Ganges & Indes] & 
Ipanus, li trés nobles flues qui”! detient les aleures Alixandre, selonc 
ce que les bones que il fiche sur la riviere demostrent apertement. 20. 
Ganbaride sont li desrenier pouples qui sont en Inde. En l'isles de 
Ganges est la terre de Pers & de Paliborte & Mont Martel. & les jens qui 
habitent entor le fluves de Indus devers medi sont de vers color. Ors 
d’Indes sont .ii. illes, Eride & Argite, ou il a si trés grant chose de metal 
que li plusors cuident que [39c] tute la terre soit or ou argent. 21. & 
sachés que en Inde & en cellui pais la trove maintes diversités des jens, 
car il i a de cels qui ne vivent se de poison non, & de tieus i a qui occi- 
ent lor peres avant qu’il decheent por vellesse ou par maladie, & si le 
manjent, & ce est entr’iaus une chose de grant pitié. Cel qui habitent el 
mont de Niles ont les piés envés, ce est la plante desus; & cascuns piés 
a .vii. dois. Autre jens i a qui ont testes de chiens; & autres qui ont lor 
oils en espaules, por ce qu’il n’ont chief. Une autre jens i a que mainte- 
nant qu’il naissent, ses cheveus deviennent blans & chenu, & en veillesse 

neirissent. Li autres n’ont que un oils, & li autres une janbe. & si i a 
feme qui portent enfant .v. ans, mes il ne vivent outre la age de .viii. ans. 
Tous arbres qui naissent en Inde ne sont jamés sans foilles. Au comence- 
ment de Inde [...]; son joug?” esgarde grandisme partie del monde. & 
sachés que en celle partie dou tertre? par ou li soleus levoit naist le 
poivres.”* 22. Encore a en Inde une autre isle qui est apellee Opraban- 
ie, & est dedens la Rouge Mer, ou il cort por mi un grant flumes; & 
d’une part sont holifant & autres bestes sauvages, & de l’autre part sont 
homes a grant planté de pieres presieuses. & sachés que en cellui pais ne 
[39d] luisent pas nulles estoilles, car non a nulle qui luissent se une non 
qui a non Canapes; mes la lune ne voient il sor terre se de l’otoime jors 
Jusque au sesoisme non. 23. Celle jent sont a destre le soleil levant. & 
quant il voulent aler por mer, il portent oisieus qui sont nori celle part 
ou voulent aler, & puis conduissent lor [nef] selonc ce que li osiaus dem- 
ostrent. & sachés que l’Indiens sont greignors que nulle jent; & grand- 
isme partie de celle isle est deserte & desabité por la calor. 24. [Aprés] li 
Endiens, sus en les autres montaignes, habitent les Ictiofaghi, qui ne 
mangient se poissons non; mes quant Alixandre venqui, il lor vea qu’il 
ne les mangiassent jamés. Outre celle jent est le desertes de Charmanie, 
ou ili a une terre roge ou nulle jent vont, car nulle chose vivant n’i ert 
qui ne muire tantost. 25. Puis vient la terre de Perse, entre Inde & la 
Mer [Rouge], & entre Mede & Carmanie. Puis 1 a .uu. isles, en quoi 
naissent les qualquetris que ont .xx. piés de lonc. Puis i est la terre de 
Parte’ & la terre de Caldee, ou la cité de Babilloine siet, qui a .lxm. 
piés environ; & si cort le fluves d’Eufrates. 26. En Inde est le paradis ter- 
estre, ou il i a de toutes mainieres de froit & des arbres & de poumes. & 
si est l'arbre de la mort, que [40a] Dex vea au primier home l’arbre, que 
jamés ne moruit len s’il mangiast dou fruit. Si n’i a ni froit ni chaut, se 
perpetuel tranquilité & atempranse non. El mileu est la fontaine qui tres- 
toute l’aroise; & de celle fontaine naissent 11. fluves que vos avés ici oï, 
ce est Physon, Tion, Tigris & Eufrates. & sachés que aprés le peché au 
primier home cil leu fu clous a tous homes. Ces & maintes autres terres 
& fluves sont en Inde, vers celle part qui est vers li soleil levant, mes li 
contes ne dira hore plus que dit en a, ains dira la segonde partie, ce est 
Europe. 27. Sachés que en ceste partie oriental nasqui Jhesu Crist Nostre 

Sire, qui fu Dieus & home veraiement; & ce fu en une province qui est 
apellee Judees, prés de Jerusalem en une cité qui est appellee Betelem. & 
por ce comence primierement la cristiene loy en cellui pais, selonc ce 
que li contes devise ¢a arrieres, la ou il parloit de lui & de ses apostres. 
En cellui pais a moutes patriarches, arcevesques & vesques, selonc Pes- 
tablissement de Sainte Yglise, qui sont por conte .c.xxxiii. Mes la force 
de Sarasins mescreans en ont la greignor partie sorprise, por quoi la 
sainte loy Jhesu Crist n’i puet estre coutivee. 


123. De Europe & de ses contrees 


Europe est une partie de la terre qui est devise de cellui d’Aise la ou 
est li estroit dou bras S. [40b] Jeorge, & es partie de Gostantinoble & de 
Grece; & se vient vers setentrion por tute la terre [de ça la mer jusk’en 
Espaigne sur la mer] ocheaine. 2. En ceste partie de la terre est Rome, 
qui est le chief de cristienté; por ce dira li contes tout avant d’Italie, ce 
est le pais en cui Rome siet, qui a [devers midi la grant mer encoste, &] 
vers settentrion bat la Mer de Veneise, qui est appellés la Mer Adriane, 
por la cite d’Adre qui fu fondue dedens la mer; & son mi est es 
chans”® dedens la cité de Reate. 3. & sachies que Ytale fu jadis appelle 
Grece la grant, quant li Gresois la tenoient; & est finee vers le soleil 
couchant, a joug des montaignes qui sont vers Province & vers France 
& vers Alamaigne, ou il a un grant tertres entre les autres qui a 1. fon- 
taine. De l’une devers Lunbardie naist un flum mult grant qui se passe 
por Lonbardie, et en reçoit en soi .xxx. fluves, & s’en entre en la mer 
Adriane prés de la cité de Ravenne; & ce est Po, que li Gresois apellent 
Adriane, mes en latins est il apellés Padus. 4. De l’autre montaigne de- 
vers France ist le Roisne, qui s’en vet d’autre part vers Borgoigne & 
Proense, tan qu'il s’entre en la grant mer de Proense si roidement qu’il 
enporte les nef qu’i trove dedens la mer, & bien .v. lieues & plus est eue 
dous ausi com envers terre; por ce dient li plusors que il est un des greig- 
nor fluves de Europe. 5. En Itale a maintes provinces, dont Toscaines est 
le premiere, ou Roume est tout avant. [40c] & parmi Rome cort le 
Toure, & se entre en la grant mer. & sachês que l’apostoile de Roume a 
desous lui .vi. evesques qui sont cardinel: cellui de Hostie & de Alban & 
de Portes & de Savine & de Tosquelain & de Pelestrine. Ce furent bone 
cité ancienement, mes Rome l’a sousmise a sa seignorie, car elle sont 

toutes de prés a la cité de Rome. Dedens a la cité de Rome a .xlvi. 
yglises, ou il a xxviii. prestres & .xvui. diacres, qui tout sont chardinel 
de Rome. 6. Aprés ce sont en Toscaine .xxi. evesqués sens la cité de Pise, 
qui a arcevesques, & a .ii1. evesques desous lui. & sachiés que le premier 
evesqués de Toscaine est cellui de Lune, qui marchist au Genovois. 7. 
Outre Rome est la terre de Canpaigne, ou est la cité de Anaigne & de 
Gaire, & .vii. autre evesqués. Aprés [est la terre de Abruz, ou il a i. 
evesques.” Aprés] est la dugesse d’Espulete, ou est la cité de Assise & 
Reate & .vii. autre evesqués. Aprés est la marche d’Ancone, ou est la cité 
d’Ascule & Orbins & .xi. autres evesqués. Aprés est tere de Labor, ou 
est la cite de Bennevent & Salerne & maintes grant terre, ou il i a .vil. 
arcevesqués. 8. Aprés est le reigne de Puille [ou est la cités d’Aceronte, 
sus la senestre corne d’Ytaile.] & sachés que en Puille a .vii. arcivesqués 
& .xxxvi. evesques. Aprés est Calavre, ou est l’arcevesqués [de Cosens et 
A. autres archeveschiés] & .xvi. evesqués. 9. Aprés est Sisile, entre la mer 
Adriane & le nostre, ou est l’arcevesqués de Palerme & cellui de Messine 
& de Mont Roial, & .viiii. evesqués. Si est mont Ju- [40d] bel, que tous- 
jors jette feu por .ii. boches, & neporquant il i a nois tousjors desus. & 
si est la fontaine d’Artuse. & sachés que entre Sisile & Ytale si a un petit 
bras de mer en mi, qui est appellé Far de Messine, par quoi li plusors 
dient que [Sisiles n’est mie en Ytaile, ains est un pais par soi.] En Sisiles 
sont les isles Vulcaines, qui sont de nature de feu. & toute la terre de Ci- 
cile n’est que iiim. estages; & estages sont en Gresois ce que nos apel- 
lons meilliers, & que li François apellent liues, mes il ne sont mie par- 
oill. 10. Encore est en Itale la tere de Romaigne sus la mer Adriane, ou 
est la cité de Arimine & Ravenne & Ymole & .x. autres evesqués. Aprés 
est Lonbardie, ou est Boloigne la grasse & maintes evesqués, & l’arceves- 
qué de Milan,” que dure jusque a la mer de Jene, & la cité de Saone 
& de Albingue, & puis jusque a la terre de Ferrare, ou il a .xviii. eves- 
qués. 11. Aprés est la marche de Trevise, qui est en la patriarche de 
Aquilee, ou il a .xviii. evesqués qui tochent les parties de Alamaigne, & 
de Jare & de Dalmace sus la mer. 12. Encore est en Ytale l’arcevesques 
de Jene ou tout iii. evesqués; & puis est l’isle de Sardeigne & Corsique, 
ou .iii. arcevesqués & .xv. evesqués. 13. La ou Ytale fenist a la mer de 


27 Chabaille; Carmody indicates that this passage is also missing from his own base 
manuscript, and that he supplies it based on Chabaille, but his citation of Chabaille contains 
several errors; here is Carmody’s rendition: Aprés est la terre d’Abruz, ou il a .vii. evesqués. 
(We note here the continual problem of whether to read ‘-vesques’ or ‘-evesqués”.) 

Venise si est la terre de Istre d’autre part la mer, ou est l’arcevesqués de 
Jare & .ii. autres arcevesqués & .xiii. evesqués. Apres [ce est la terre d'Es- 
clavonie, ou il a „ii. archevesquiés et .xiii. evesquiés. Aprés ce est}? J 
terre de Ongrie, [41a] ou il i a .ii. arcevesqués & .x. evesqués. Aprés est 
la terre de Espolains, ou il a .iii. arcevesqués & .viii. evesqués. Mes de ce 
ne dira ore plus li contes, ains retornera a sa matiere la ou il lassa Cecile, 
a la fin de Ytale. 14. Outre Cicile est Europe, ou est la terre de Grese, 
que comense as mons Ceraumes & define sus Elespons. La terre de Tes- 
aille est la, ou Julius Cesar se combati contre Pompee, & Macedone, en 
quoi est la cité de Ateines & Mont Alinpe, qui tousjors reluist, & est 
plus haut que cist air en quoi li oisel volent, selonc ce que li ansiens 
dient, qui i monterent. 15. Puis est la terre de Trace, ou li barbarins 
sont, & Romanie & Gostantinople. & sachés que en la fin de Trace vers 
settentrion cort le Danoy, ce est le grant flues de Alamaigne. Puis est 
dedens la nostre mer l’isle de Crete, ou li rois Cres reigne premiers, 
selonc que li contes dit ça arrieres el catalouge des rois de Grece. Puis i 
est Calistos, & l’isle de Cirude qui est apellé Ortige, ou les greces cator- 
nis furent premierement trovees. Puis i est l’isle de Elbua & Minoia et 
Floyo & Jelo & Carpate & Lemon, ou est Mont Athos, qui est plus haut 
que les nues. 16. A ce puet hom entendre que en Grese a .viil. pais: le 
primier est Dalmace, vers occedent; la segonde est Pirus; la tierse Elados; 
la quarte Tesa- [41b] ille; la quinte Macedoine; la sessime Achaia; & ai. 
en mer, ce sont Creata & Cilchades. & si a en Grece .v. diversités de 
lengues. 17. De ci comence une autre partie de Europe [sus Elespons, 
c’est .1. leu en la mer ki depart Aise et Europe;] & n’a plus de large que 
.vii. estages, ou li rois” Serses fist un pont des nef ou il passa. Puis 
s’eslargist la mer desmesureement; mes ore n’est gueres, car un poi outre 
devient si estrois que ce n’est outre que .vc. pas, & ce est appellees 
Goufe de Trace, par ont Daire passe la grant abondance des chevaliers. 
& sachiés que li Danan est grant fluves qui est appellés Istres, qui naist 
es grant mont de Alamaigne, en ocident vers Lunbardie, & recoit .lx. 
flum, trestous si grant que nef i puet aler; tant qu’il se depart en vii. & 
s’en entre en mer vers orient, dont li .iiii. 1 entrent si roidement que ses 
eiues mantienent la dousor bien .xx. lieues, que il ne sont mellé a leue 
de mer. 18. Outre cellui leu a l’entree d’orient est la terre de Scite. 


#? The situation is the same as the one above; Carmody seems to have edited the pas- 
sage taken from Chabaille. 

Desous est Mont Rifes & Porbarei, ou li oisel grifon naisent. Mes il est 
trové por li sages que la terre de Scite est en Aise, selonc ce que li contes 
devise ça devant, ja soit ce que l’isles de Scite, qui sont de ça le Danon, 
sont .lxxm. pas loing dou Goufre de Trace, ou est la mer [congelee et 
perecheuse, ke li plusor apelent la Mer] Morte. 19. Apres la terre de 
Scite est La Maigne, qui comence as montaignes de Seu- [4lc] ne sus le 
Danaon, & dure jusque au Rin; cestui fluves departoit jadis Alamaigne 
de France, mes ore dure jusque a Lorenne. & sachés que [en] Alamaigne 
est l’arcevesqué de Magance & de Trier & .vii. autres arcevesques, & 
bien lin. evesqués, [jusque a] Mes e a Verdon, jusque es contrés de 
Loraine.”' 20. Aprés Alamaigne, outre lo Rin, est France, que jadis fu 
apelles Gaules; en quoi est primierement Borgoigne, qui comence as 
montaignes entre Alamaigne & Lonbardie, au flum dou Rosnes, a l’arce- 
vesque de Trescone & de Bisonso & de Vienne & de Ombrom, ou a 
.xvi. evesqués. 21. Puis comence la droite France, a la cité de Lion sor le 
Rosne, & dure jusque en Frandres a la mer d’Engleterre, & en Picardie 
& Normandie & la petite Bretaigne & Angiou & en Poito, jusque en 
Bordel & al flum de Gironde, jusque au pouis Nostre Dame, ou ili a .vi. 
arcevesqués & bien .li. evesqués. Aprés i est Provense jusque a la mer, ou 
est l’arcevesqués de Ais & de Arle, ou tous .xii. evesqués. D’autre part 
est Guascogna, ou il i a .i. arcevesqués & .x. evesqués; & marchist a l’ar- 
cevesqués de Nerbone, ou est la contree de Tolose & Monpeslier & 
.viii, evesqués. 22. Aprés cest terre comence le pais d’Espaigne, qui dure 
par tute la terre dou roi d’Aragon & dou roi de Navare & del roi de 
Portugales & de Chastelle, jusque a la mer ocheaine; ou est la cité de 
[4ld] Tolete & Compostelle, ou gist li cors monsignor S. Jaque. & sachés 
que il a en Espaigne .iiii. arcevesqués, ou .xxxvii. evesqués de crestiens, 
sans li Sarasins, qu’i sont encore. 23. En cel leu est la fin de la terre, 
selonc ce que les sages anciens le proverent; & meimement le tesmoigne 
la terre de Calpe & de Albinam, ou Erchulas ficha les colones quant il 
venqui toute la terre. & ce est li leu ou la nostre mer ist de la mer oc- 
cheaine, & s’en vient parmi ses .1i. mons ou sont les isles Gaddes & les 
colonbes Ercules, en tel mainiere que laisse les mors & toute la terre de 
Afrique a destre, & Espaigne & toute Europe a senestre, ou il a .vii.m. 
pas de large & .xv.m. de lonc, & ne fine jusque es parties de Aise, & que 
il se conjont a la mer occheaine. 24. D’autre part de la terre de France, 
vers settentrion, si est la mer occheaine. & por ce fu jadis la fin des 

terres abitees, jusque a tant que les jens creurent & molteplierent, & que 
passerent en une isle qui est en mer, laquel a de lonc .viil.c.m. pas, ce est 
la Grant Bretaigne, qui ore est Engletere clamee; en quoi est l’arcevesqué 
de Contorbie & celui d’Ebruic, & .xviii. evesqués. 25. Aprés est Yrlande, 
ou est l’arcevesqués d’Armaquie & de Duibelin & de Casselles & de 
Tuem, ou .xxxvi. evesqués. Aprés est Escose, ou .villl. evesques; & aprés 
i est la terre de Narve, ou [42a] il i a .i. arcevesqués & .x. evesqués. & 
sachés que en la plus grant partie de ses isles, & specialment Irlande, n’a 
nul serpens; & por ce dient li plusors que [la ou on] portast des pieres de 
la terre d’Irlande en autre pais ou sont li serpens, qui nuls n’i poroit 
demorer. 26. & ces & maintes autres terres & isles sont outre Bretaigne, 
& outre la terre de Narve; mes l’isles de Thile est la dereaine, qui est si 
dourement el parfont de settentrion que en esté, quant li soleil entre el 
seignal de Cancer, ou grant jors, la nuit 1 est si petite qu’ele semble a len 
come noient. & en ivers,” quant li soleil entre en Capricorne, a les 
trés grant nuit, ou li jors est si trés petis qu’il n’a nul espace entre la 
levee & la choucee dou soleil. & outre Thilen est la mer congelee & ten- 
ens, ou il n’a nul devisement de levee ne de coucee, selonc ce que li con- 
tes dit, la ou il parole dou cors del soleil. Encore i est l’isle d’Ebrides, ou 
les homes que la habitent n’ont nulle ble, ains vivent de poissons & de 
lait. Encore 1 sont l’isles Orcades, ou nulle jens habitent. Mes ci se taist 
li contes a parler de Europe, qui define en Ispaigne, & dira de la tierse 
partie, ce est Afrique. 


124. De Afrique 


De Espaigne est li trespas en Libe, une terre de Afrique ou est la 
region de Mauritane, ce est la terre des Mors. & sont .iii. Mauritaines: 
une ou fu la cité de Sitin, l’autre ou fu Cesaire, l’autre ou [42b] est la cité 
de Tingi.’* & Mauritane fenist a laute mer d’Egipte; & comence cel- 
lui de Libe, ou il a trop fiere mervoille, que la mer i est plus haute 
d’assés que la terre, & si se tient dedens ses margies en tel mainiere 
qu’ele ne deciet ne ne cort desur la terre. En cellui pais est [Atlans le 
mont, enmi les harenes, ki est] plus haut que les nues, & dure jusque a 
la mer occeaine. Puis i est Numide & les terres as Numidiens. 2. & 
sachiés que toute Aufrique comence sus la mer ocheaine as colones Er- 

cules; & de la s’estorne vers Tunis & vers Bugee & vers la cité de Septis, 
tout encontre Sardeigne, jusque la terre qui siet encontre Cicile. De ci se 
devise en .11. parties, l’une qui est apellee la terre Chane, & la terre qui 
s’en vet outre contre lisle de Crete, jusques as parties d’Egyptes. Ci s’en 
vet outre les .ii. terres, ou sont les terre ou len n’i puet aler en nulle 
mainiere, por les flos de mer, qui ore croissent si perilleusement que nef 
n’i auroit nul pooir por les deversités des flos, qui ne vienent pas or- 
deneement, [mais sans certainete]. 3. En ceste maniere dure tute la partie 
de Afrique entre Egypte e la mer [d’Espaigne, tozjors encoste la nostre 
mer.] Mes deriere vers medi sont les desers d’Etiope, sus la mer oc- 
cheaine, & le flum de Tigre, qui engendre a li un qui devise la terre 
d’Afrique & celle d’Etiope, ou l’Etiopens habitent. & sachés que tute la 
terre qui garde [vers midi] est sans fontaines, & nue d’eiues, & povre 
[42c] terre; mes devers medi sont les terres grasses & plantives de tous 
biens. 4. Dedens les partie d’Afrique sont contees les .ii. cités de quoi li 
contes fist mension desoure, & lisle de Mene, ou est li fluves Leteu, de 
cui les ancienes estoires dient que ce est li flum d’enfer. Li mescreant 
dient que les armes qui en boivent?” perdent la remenbrance des 
choses alees, en tel mainiere qu’elles n’ont plus memoire quant elles en- 
trent en autre cors. Mes [de] ce sont deceu por les diables malement, car 
arme est criee a l’image de Dieu; por ce ne puet james perdre la me- 
moire. La sont les jens de Namaisone & Torcodite, & les jens de Amans, 
qui font les maisons de cel. Puis i est Garemains, une ville ou len trove 
merveilleuse fontaines, dont li eue est li jor si tres froide que nuls ne la 
puet soffrir de boire, & la nuit est si tres chaude que nuls ne la puet 
tocher. 5. Encor i est la terre d’Etiope & del mons Atalans, ou sont les 
jens noires come meure (por ce sont il apellés Mors) por la prochainte 
dou soleil. & sachés que les jens de Etiope & de Garemans ne sevent que 
mariage soit, ains ont entr’iaus femes comunes; & por ce ne conoissent 
pere, se mere non, por quoi il sont apellee la moins noble jens dou 
monde. & sachiés que en Etiope, sus la mer vers medi, est un grant ter- 
tre qui jette grant plante de feu ardans tousjors, sans estanchier. Outre 
ces jens sont li trés grant desert, ou nulle jens [42d] ne repairent, jusque 
en Arabe. 6. Or aves of coment li contes devise briement & apertement 
[les regions de la terre, et comment] elle est environee de la grant mer 
qui est occheaine, ja soit ce que ses nons changient & meuent en plusors 
leu, selonc les nons dou pais ou il bat: car primierement la ou 1l bat a la 

terre de Arabe est apellé la mer de Arabe, & puis [la mer de Perse, et 
puis] la mer de Inde, & puis la mer [de Yrcanie et de Caspe, et puis la 
mer] de Scite & de Alamaigne, & puis la mer de Gaules, ce est d’Engle. 
terre, & puis la mer de Atlans & de Libe & de Egipte. 7. & sachiés que 
es parties de Inde la mer croist & descroist merveilleusement, & fer 
grandismes flos, ou por ce que la force dou chaut la sostient en aut aus; 
con pendens,” ou por ce que en cellui pais a grant abondanse de 
fluves & de fontaines. 8. & sor ce doutent le sages par quoi ce est que la 
mer ocheaine fet ses flos, & mande les, & puis la retrait a grant piece, & 
puis le retrait .11. fois entre jor & nuit, sans definer. Ils ont esté jent qui 
ont dit que li monde a ame, a ce que il est fet de .iiii. helemens, & por 
ce convient que il aie esperit; & dient que cils esperit a voies el parfont 
dedens la mer, por ou il espire hors & ens, & il fes les eiues de mer aler 
sour terre & revenir arrieres, selonc ce que son espermens vet ens & 
hors. 9. Mes l’astrenomien dient que ce n’est se por la lune non, a ce que 
len voit selonc la croissance & la descroissance de la [43a] lune, de vi. 
en .vu. jors; que la lune fet les .iiii. voutes en .xxvili. jors por les ii. 
cartiers de son cercle, de cui li contes a dit tout l’estoire. Or sachês, bone 
jent, que Nostre Sire Dieus fist en terre & en mer maintes mervoilles 
que l’en ne le puet clerement savoir, por ce que il les a reservés a soi; & 
l’Apostre nos enseigne en ceste mainiere de enprendre que dit: ne savoir 
[plus que ne t'est besoing de savoir], mes pene toi de savoir a sobri- 
eté, ce est ne poi ne trop. Dont cels qui distrent que li mons avoit arme 
nen aprist mie sobrieté, mes outre sobrieté, ce est trop. Sachés que les 
sages anciens distrent maintes belles choses de l’afere dou monde & la 
verite, & maintes choses distrent qui ne demostrent mie la verité, por ce 
qu’il ne la postrent savoir; car elle remest en Nostre Sire, & remaint 
tousjors. Mes toutesvoies est bien a entendre les sages dit des philosofes 
qui furent en la Vielle Loy, qui maint furent qui errerent; por iaus co- 
noissons miaus la voire creanse de Jhesu Crist & de ses apostres, a cul 
nos devons croire fermement [sor toz autres sages qui furent}” ou qui 
seront jamés. 

125. Coment hom doit eslire terre gaagnable”” 


Et puis que nostre conte a devisé la terre selonc les habitassion, il 
veut un poi dire de la terre meimes, selonc ce que elle est gaagnable, car 
ce est la chose por quoi la vie des homes est mantenue. & por ce n’est il 
se [43b] bien non a mostrer quel chanp hom doit eslire, & en quel mai- 
niere. 2. Palades dit que len doit garder .ii1. choses, ce est lair & l’eiue 
& la terre & maiestrie, dont les ii. sont por nature & la quarte est en 
volonte & en pooir. Por nature est que nos devons garder li airs, que il 
soit sans & net & dous, & que l’eiue soit bone & legiere, & la terre 
planteuse & bien seant. 3. & orrois raison coment: li sains airs puet estre 
conneues en ceste mainiere, que le leu ne soit es parfondes vallees, & que 
il soit purs des tenebreuses nues, & que les jens qui habitent soient bien 
saines de lor cors, clers & apers, & que la veue & l’oïe & la vois [diaus 
soient bien cleres et purefiiet]. 4. La bonté de l’eiue pues tu apercevoir, 
se elle ne naist del palues ou de mal estanc ou de leu de soufre ou de 
coivre, que sa color soit luisans, & son savour dous, & de bone odor, & 
que il n’i ait nulle lymon dedens, & soit en iver chaude & en este froide. 
5. & la naisanse de son cors soit vers orient, un poi declinant vers setten- 
trion, & bien courans & isnelle por sus petites pieres ou sus belle areine, 
ou au moins sus cree bien monde, qui ait sa color rouge ou noire. & ce 
est la signe que l’eiue soit bien sottil & legiere, qui tost escaufe au feu ou 
au soleil, & tan tost refroide quant elle en est esloignee, por sa legierte, 
qui le fet bien movant de l’une qualité a l’autre, a ce qu'il n’i a [43c] 
nulle chose terrestre. Mes sor tutes mainieres d’eiue si est celle qui no- 
vellement est coillue de pluie, se elle est bien monde & mise en cesterne 
bien lavee, & netement, sans toutes ordures, por ce que elle a moins de 
moustor que les autres, & est un pichot estinque, non mie tant qu’elle 
nuise au stomac, ains la conforte. 6. Apres ce est l’eiue dou flum loing de 
ville, qui soit bien corrans sous sablons [u sous pieres], & bien clere; mes 
celle qui cort por pieres est meillior eiue por le urter des piere, qui le fet 
plus deliee. & celle qui cort sus net sablon est meillor que eiue vielle & 
en cisterne, qui prent male fumee de la terre por trop manoir dedens. & 
tous fluves qui cort devers le soleil levant sont meudres que devers set- 
tentrion. 7. & sachiés que eiue est nuisans as pis, a stomac, & as ners, & 


8 In this chapter the manuscript is especially chaotic; the errors are for the most part 
orthographic in nature, and the underlying text (as seen in Chabaille and/or Carmody) is 
often apparent; we depend heavily on the previous editors for plausible readings, most of 
which we do not document, for full citation of these errors would seem to have little value. 

engendre dolor au ventre, & fait estroit pis; por ce se doivent garder 
tous autres qui sont de froide conplession. Mes mult se doit garder 
d’eiue salse & nitreuse, [car ele eschaufe et seche et enpire le cors de- 
dens]. Eiue de mer est fort salse & trenchant & poignant, & por ce 
mondefie la ventre de fleume crosse & viscose. 8. & jeneraument toute 
eiues sont froides & mustes, & por ce ne done au cors d’ome noirise- 
ment ne nulle croissanse, se elle n’est conposte d’autre cose. & sa bonté 
poons nos aperçoire [43d] as jens qui habitent, & qui 1 boivent usee- 
ment, se il ont la boche dedens saine & pure, & bone teste, ou toutes les 
voines del poumon, & qu’il mait dolor ou flemes el chors dedens, & a 
la veisie nete & sans vice. 9. Terre dois tu conoistre que elle ne soit 
blanche ou nue d’erbe, & qui ne soit de magre sablon sans conpaignie de 
tere, & qui ne soit covert de poudre glere ou de poudre doree, ne co- 
verte de piere, qui ne soit souse ne amere, ne soit olijeneuse ne jenitose, 
ou plaine de areines, ne ne soit en escure vallee trop en pendans; mes 
soit grasse & noiree, & qui soit bien sofisans a covrir toutes semenses & 
racines. & ce qui naist ne soit pas boçu ne retort, mais doit engendrer 
erbes qui s’en fiert bon forment. 10. & en soume doit l’en garder que 
terre soit douce & grasse, car de color ne te chaille. Se tu veus prover se 
la terre est grasse, tu prendras une pugnee de terre & la moulerais bien 
d’eiue douse; & puis se elle est [glutineuse et bien tenans, sachés k’ele 
est] grasse.” D’autre part tu feras une petite fosse, & puis la remplirais 
de terre meimes que tu en avoies hoste; se il i a de remanant, sachés que 
la terre est [grasse, et s’ele faut la terre est] magre, & se il n’i a remanent 
ne faute, celle terre est moiene entre .1. Quant tu voudras savoir de terre 
douse, tu en metra un pichot en un pot avec eiue douse, & puis l’asager- 
as de ta langue, [44a] et savras s’elle est douse ou amere ou de quel main- 
iere elle est; & selonc la mainiere qu’elle est devient sa semense et son 
fruit. 11. & encore le leu de ton chanp ne doit estre si plains que il face 
estanc ne si pendens que il escore, ne si trés haut que il recoive tous 
chaut & toutes tempestes; mes 1l doit tenir le mileu, en tel mainiere que 
il soit profitable & bien estant. & se il est en froide terre, tu deis eslire 
tes chanp qu'il soit contre orient ou contre medi, sans terre qui con- 
tretiegne le rai dou soleil. & se ce est en chaut pais, il est bon que ton 
chanp soit contre settentrions. 

126. Coment hom doit maisoner & en quel leu 


Et por ce que les jens mainsonent sovent volontiers sus bone terre, 
voudra li mastre enseigner coment hom la doit fere. & toutes avant doit 
len garder que son edefiement ne traspasse outre la degnité ne outre la 
richesse de lui, ou il a grant peril, selonc ce que li contes devisera ça 
devant en livre des vertus, el chapitre de richesse; & por ce ne dira pas 
ici de celle matiere. Ains dit li mastre que li sire doit primierement 
garder la nature de l’eiue que il doit user, por conoistre sa nature; car 
l’en doit echiver male eiue & palus & estanc, meimement se il sont con- 
tre occident ou con- [44d] tre medi, & se il ont en costume de sechier en 
esté, por ce qu’ils ont pestilense & engendrent mauvés animaus. 2. & li 
frons de sa maison doit estre contre medi, en tel mainiere que li premier 
angle soit contre li soleill [de printans, et d’autre part vers soleil] couch- 
ant. Si doit maisons un poi decliner vers le soleill de yver, dont il avient 
que celle maison a tousjors la chalor dou soleill en iver, & ne le sent en 
este. 3. & tous li merien de ton hedefiement soit taliés en novenbre, au 
moins jusque a moelles, en tel maniere que tot li moustor s’en aille, qui 
est es voines. & sachiés que tous meriens que l’en taillent devers medi 
sont meillor, ja soit ce que devers settentrion soient 1l plus haut; mes il 
devienent plus legierement vise. 4. & la chais soit de pieres blanches & 
dure, ou roge ou tiburtine, ou d’espognees, ou a moins chenues, ou a la 
fin noires, qui pis valent; mes arene de mer met trop en sechier. & por 
ce garde que ton hedefiement ne soit pas fet tous ensemble, car se seroit 
poine perdue; & si doit estre primier baignee d’eiue douse, que il en 
oiste l’amertume“ de la mer. 5. Ton celier doit estre contre setten- 
trion, froide & oscure, & loing de bains & d’estable & de for & de cis- 
ternes & d’eiues, & de toutes choses qui ont fier odor. Le granier dou 
sire doit estre en cellui par- [44c] tie meimes, a ce qu’elle soit loins de 
fiens & de toute moustor. Le leu d’olie soit contre medi, & soit bien gar- 
nie contre le froit. 6. L’estables des chevaus ou de buef doit garder vers 
medi, & ait aucune fenestre por alumer devers settentrion, en tel main- 
ere que tu le puisse en iver cloire por la froidure, & en esté ovrir por 
refrodoier. Li estable doit estre pendans, por descorre toutes homors, 
qu’elles ne nuisent as pies de bestes. 

127. Coment hom doit fere puis & fontaines 


Se il fust chose que il n’eust eiue entor ton manoir, tu la dois querre 
en ceste mainiere: li maitins devant que li soleil leve en aoust, tu 
demoras encontre orient, jasent a tere, & te regarde tout droit la ou tu 
verrais le airs crespes, autresi come nue deliee, car c’est siegne d’eue qui 
est repoust desous terre, se ce n’est leu ou il ait costume d’avoir lac ou 
estanc ou autre moustor, selonc ce que moustre le jonc & li saus sauvage 
& tous arbres qui de moustor naissent. 2. & quant tu auras veu ces 
signes, tu dois cheveler la tere iii. piés de large & .v. de haut. & quant 
li soleil est chouciés, tu dois metre dedens sous terre un vaisiaus de cuire 
ou de plom qui soit oins™” dedens, & puis tout covrir la fosse, & stop- 
er de buches & de terres, & au maitin hoster; & se le vaisel sue dedens 
& il i a goute d’eiue, ne douter ja [44d] qu’il i aura bon puis. 3. & encor 
se tui met dedens la fosse un pichot de terre seche, non mie cuite, se il 
i a aucune d’eue il sera fondus au matin. Encor se tu i met dedens la 
fosse un toison de laine, tu la troveras a l’endemain bagné, ou une lu- 
cerne, & au maitin soit estante, sachiés qu’il i a eiue a planté; & por ce 
dois tu chevelier ton puis. Mes es parties devers settentrion abonde eiue 
a grant fuisson, & sont plus saine. 4. Por ce que tere enjendre sovent 
soufre & alum & tel choses perilleuses, dont li hom qui fait puis doit 
avoir entor soi une lucerne ardant; car se elle dure sans estandre, ce est 
bon signes, mes se elle ne dure & amorcist sovent, est signe de perils, ou 
le chevellier porroit devier*® tost & legiere. 5. La bonté de l’eiue doit 
estre asaiee en ceste mainiere: tu la metrais en un vaissel de cuire bien 
net, & se elle enjendre auchune male teche dedens ii. jors, ce n’est mie 
bone. Encor i est autre prove: quant l’eiue est cuite en un petit pot de 
cuire, que elle ne face areine; encore se elle cuit tost legum, & est trés 
luisans, sans nues & sans toutes crodutés. 


128. Coment hom doit fere cisternes 


Mes se li leus est tieus qui len n’i puet trover eiue ne ceveillier puis, 
tu feras une cisterne qui ait plus de lonc que de lés; & soit bien pavee en 
haut, & ointe sovent & menue de bon [45a] lart cuit. & quant elle est 
ointe & issuee longuement, lieue est mise dedens, & anguilles & pois- 

sons de flum avec, que por lor noer facent movoir™ leue de leens. 2. 
& se leue s’en ist d’aucune part, tu prendras de bone pois liquide, autant 
de bon lart ou de sif, & les ferais cuire ensenble, tant que il espuignent; 
lors l’en osterais, & quant il est refroidiés, tu 1 mescherais de bone chals 
menuement, & le metras ensenbles, & puis le metras en leu la ou l’eue 
s’en ist. 


129. Coment hom doit garnir sa maison, & de quel choses 


Quant ta maison est conplie & garnie de ses hedefices, selonc l’estat 
dou leu & dou tens, tu dois fere chambres & ceminees, la ou li chans de 
la maisons te mostrera qui miels soit. & si poinseras de molin & de for 
& de viviers*® & de columbieres & des estables & berbis & porciaus 
& a gelines & a chapons & a anes, & a ce que tu esleiras selonc ce que 
li mastres devisera des animaus. 2. Mes en maison convient porveoir se 
li tens & li leus est en guerre ou en pes, ou se ce est dedens la ville ou 
loins de jens, car l’Italiens, qui sovent guerroient entr’aus, se delitent de 
fere tor & autres maison de pieres. Se est hors de la ville, il font fosses 
& palais & murs & tornelles & pons’ & portes colees;’*” & sont 
garnis de manganiaus & de pieres & de saietes & de toutes choses que a 
guerre conveignent, por defendre & por offendre, por les vies des homes 
ens & [45b] hors maintenir. 3. Mes li François font maisons grant & 
plenieres & peinte, & chanbre lees por avoir joie & delit sans guerre & 
sans noise, & por ce sevent il miels fere praiel"* & vergiers & pomiers 
entour leur abitacle que autre jent, car ce est une chose qui mult vaut a 
delit d’ome. 4. & si doit li sire avoir grant mastin por la garde de sa 
maison, & levrier & brachet & osieus por vener, quant 1l se veut en ce 
solacier. & toute la masnee soit garnie de hernois qui sont besoignables, 
& en cuisine & por tout, selonc ce que au seignor afiert. 5. & la masnee 
soit bien enseignee & ordinee a ce que il doivent fere, si que cascuns 
aient son office dedens & dehors, & en tel mainiere que li sire soit sover- 
ain & maistre de tous, & que il voie sovent coment vet le chose de son 
hostel, si que il puissent demener honeste vie, a la mainiere que li mastre 
enseignera ça avant en livre de vertus. 6. Mes coment li sire doit garder 

son preus & laborer terres & vignes & planter arbres, & en semer & en 
cuillier & en garder son blé & les toisons de ses oielles, & let & for- 
mage, & norir poilans de chevaus, & en croistre son movauble & son 
chastel, li mastres n’en dira plus hore que dit en a; car li uns le tendroit 
a desdeing & li autre a avarise. & por ce laise il ceste matiere, & tornera 
a son conte, ce est a deviser la nature des animaus, & premierement [45c] 
de poisons, qui primierement furent fait selonc l’ordre de .vi. jors. 


130. Ci dit de la nature des animaus, & primierement de poisons” 


Poissons sont sans nonbres, ja soit ce que Plinius en conte .clxiiii. 
non, & cascuns en deverses mainieres, & devisés li un de autre. [Li un vi- 
vent en l’euue solement,] & li autres en terre & en eiue, & vivent [en] 
chascuns. Li autres conçoivent oef & le botent en mi les eiues, & l’eue 
le reçuit & le fet enjendrer, & lor done vie & norrissement. Li autre en- 
jendrent fils vivant, ce sont baleine & cete & dalfin & maint autres; & 
quant il le voient nés, il le regardent deligement en tout son tendre aage, 
en tel mainiere que se il aperçoivent aucuns mauvais agait, la mere ovre 
sa boche & trait son fils dedens son cors, la o il avoit estés conceus; & 
puis le gette hors quant il les voit sans perils. 2. & sachiés que poissons 
ne font mie avotre, ce est a dire que l’une mainiere de poissons ne se 
jont mie a l’autre charnelment, selonc ce que l’asne fet avec les jomentes, 
ou un cheval avec une asnesse; ne ne puet vivre sans eiue, ne esloigner 
soi de sa lignee. & si ont [45d] dens fors & agus & desous & desoure, 
por maintenir sa viande contre le fors [cors] de l’eiue. Dont li uns manj- 
ent herbes & petites vermines, & li autres manjuent [autres poissons; et 
ce est par une tele maniere] que tous li maindre est viande dou greignor, 
& ensint li uns vit de l’autre. 3. Baliene sont de fiere grandor, & jette les 
eues plus en aut que nulles mainieres de poissons. & son masle est le mu- 
sel, dont elle conciut. 4. Serre est un poissons qui a une creste a maniere 
de sie, dont il brise les nef por desous. & ses eles sont si grant que elle en 
fet voiles, & vet bien .v. u .viii. lieues contre la nef; mes a la parfin que 
elle ne puet plus soufrir, chiet el parfont de la mer. 5. Pors sont une 
maniere de poissons que cheveillent la terre sous les eiues por querre sa 
viande, autresi come nostre porciaus; car la boche est entor la gorge, & 
en cel part que il ne porroit sa viande cuillir, se li bec ne fust fiche 

dedens terre. 6. Glaive est un poisons qui a le bec autresi come une 
espee, dont il pertuse les nef & les fet fondre. 7. Escorpions est appellé 
de plusors por ce qu’il laidist les mains des homes qui les prenent; de cui 
dient asses de jent que se tu lies .x. cancres d’une herbe qui a nom 
oçomi, que tous li escorpions que sont illuec prés si assemblent. 8. En- 
guille est de limon de terre, & por ce avient que com plus l’estraint plus 
fuit; ™® de cui dient [46a] li anciens que qui bevroit dou vin la ou Pan- 
guille fust noiee n’auroit puis talant de boivre vin. 9. Morene est apellee 
por ce que elle se plie en maint cercles, de cui li pescheor dient que tous 
morenes sont femeles, & que el conciut d’un serpent; & por ce le clai- 
ment il au flaiit, en guise de la vois d’un serpent, & elle vient & est 
prise. & sa vie ne est se en la coe non; car qui la fiert plus el chief ou en 
le dous, elle n’en muert pas, mes des cous de la coe muert maintenant. 
10. Echinus est un petit poissons de mer, mes il est si sage por sa nature 
que il aperçoit la tempeste ains que elle soit venue; car en maintenant 
prent une piere & porte la avec soi come une ancre, & porte le contre 
la force de la tempeste por soi maintenir; por ce s’en prenent garde li 
mariniers. 


131. Dou corcorel qui a .iiii. piés 


Corcorel est un animal de ii. pies, & est jaune de color, qui naist el 
flum dou Niles, ce est le fluves””' qui aroise la terre d'Egypte, selonc 
ce que li contes a devisé ça arrieres, la ou il parole de celle terre. Il est 
grans plus de .xx. piés, & est armés des grans dens & des grandismes on- 
gles; & son cuoir est si durs qu’il ne sentera ja coup de pieres. Le jor 
abite en terre, & la nuit se repose dedens le flum. & son oef ne fet se en 
tere non, & en tel leu la ou li fluves ne puet par- [46b] venir. & sachies 
qu’il n’a point de langue; & si est l’animal au monde sans” plus qui 
mouve la maselle desoure, & cellui desous maint ferme. & se il vaint?” 
l’ome, il le manjue en plorant. 2. Or avient que quant un oisel qui a 
nom estrofilos veut avoir caroigne por mangier, il se boute en la boche 
del corcorel, & le grate tout bellement, tant qu’il ovre toute sa gorge por 
le delit dou grater; lors vient un autre poissons que a nom ydre, ou volés 
vos qualquetris, que tute est une chose, & li entre dedens le cors & s’en 

ist d’autre part, briant & rompant ses chostés en tel mainiere qu’il 
Poccist. 3. Mes li daufin meimes, qui ont autresi come sie sus le dos, 
quant le voit venir s’entre desus & le fiert enmi le ventre, si qu'il le fet 
devier maintenant. 4. & sachiés que ja soit ce que qualquetris naist el 
fluves dou Nile, & en cellui fluves vit™ dedens, si n’est il mie pois- 
sons, ains est serpens d’eiue, que il ocist home se il le fiert, se fiens de 
buef ne le guerist. 5. & en celle terre habitent jent mult petites, mes il 
sont si ardi que il osent contraster as corcorel; por ce qu’il est de tel 
nature qu’il chace cellui qui fuit, & si li home qui se defent crie, si est li 
serpens pris aucunefois. & quant il est pris, il oblie tute fierte, & devient 
simples & si privés que li sires les chevauche & li fet fere ce qu’il veut. 
[46c] & quant il est dedens le fluves, il ne voit guers bien; mes en terre 
voit il mervoilleusement. & tous yver ne manjue, ains endure & soufre 
faim toute le iii. mois de brume. 


132. De cete qui l’om appelle baliene 


Cete est grant poissons que li plusors apellent baleine; ce est un pois- 
sons si grant come une terre, que maintesfois remaint en sec, qu'il ne 
puet escamper se el grant font de la mer non. Cestui poissons reciut Jona 
li profete dedens son ventre, selonc que les estoires del Viel Testament 
nos racontent, que il cuidoit estre ales en enfer, por la grandor dou leu 
ou il estoit. 2. Cist poissons eslieve son dous en mi haut mer, & tant de- 
more en un leu que li vens aporte le sablon & l’ajostoit desus lui, tant 
que li naist erbes & petis arbosiaus. Dont li marinier sont deceus 
maintesfois; il cuident que ce soit un isle, qui dessendent & fichent paus 
& font feu por cuisiner; mes quant li poissons sent la chalor dou feu, il 
ne puet soufrir, si s'enfuit dedens la mer & fet fondre tous quant il ia 
desus lui. 


133. De coquille qui maint el font de la mer 


Coquille est un poissons de mer enclos en charsois come une escre- 
vis,” & est toute reonde; mes elle l’ovre & le cloit quant elle veut. & 
son manoir si est el font de la mer; 2. mes elle vient le maitin en aut, & 
le soir, & reçoit la rusee dedens soi. & par li rais dou soleil [46d] qui se 

fiert en la coquille, sont auques endurees™ les goutes de la rosee, cas- 
chune partiement, selonc ce que elles [i cheirent; non pas en tel maniere 
qu’elles] soient pieres tant com elles sont en mer, 3. mes quant l’en les 
hoste de mer & ovres le, s’en trait les goutes endurees; maintenant de- 
vienent pieres blances petites & presieuses, que l’en claime perles ou 
margarites. & sachés que se la rosee est pure & nete & par matin, les 
perles seront blances & luisans; autrement nenil. & nulle perle” est 
greignor d’une pouce. 4. Une autre coquille est en mer qui a non me- 
rique; & li plusors l’apellent hoistre, por ce que quant il est tallies, 
environ lui il en issent lermes, de quoi l’en taint les porpres; & celle tin- 
ture est de son carçois. 5. Une autre coquille est que l’en apelle cancre, 
por ce que il a janbette reonde; il est henemis as hostres, car il mangie sa 
char par merveilleus engin, & orrois coment: il porte une petite piere, & 
garde quant li ostre ovre ses carçois; lors vient li cancre & jette sa piere 
dedens, en tel mainiere qu’elle n’a pooir de recloire sa boche, & il [le] 
prent puis & si le manjue. 


134. Ci dit de dalfin qui ensuit l’ome 


Delfin est un grant poissons de mer qui ensuit les vois des homes. & 
est la plus esnelle chose qui soit en mer, car il trespasse la mer d’outre en 
outre autresi com se il volast. Mes il ne vont legierement seul a seul, ains 
vont plusors ensenble. & par iaus aparçoivent’ li marinier le tenpeste 
qui [47a] doit venir, quant il voient li dalfin corre parmi la mer, aussi 
come en fuiant, & trebuchent soi ausi come la foudre les chaissast. 2. & 
sachiés que delfin enjendrent fils, non pas oef, & le porte .x. mois, & le 
garde & norist de son lait. & quant li fils sont en lor joenesse, il les 
acoillent dedens sa gorge por miels garder les. & vivent .xxx. ans, selonc 
ce que les sages dient, que lont assaié au coues. & sa boche n’est pas la 
ou les autres poissons ont, ains est aprés le ventre, contre la nature. & 
nuls poissons d’eue ne mouvent laingue se li dalfin non seulement. 3. 
Son espiris ne puet il attraire tant com il soit sus lelue, se il ne vient en 
aut en lair. & sa vois est senblables d’ome plorant. 4. & en printens en 
vont plusors en la mer de Ponto, ou il norissent ses fils por la planté des 
eiues. & lor entree est a destre & lor oissue a senestre, por ce que il ne 

voient gueres bien dou senestre oil; dou destre voient il apertement. 5, 
& sachés que el fluves de Nile sont une mainiere de dalfin qui ont sus le 
dos une eschiene, & est cele come une sie, dont il occient les corcodril. 
6. & si trovons en estoires ancienes que un enfens de Chanpaigne nori 
un delfin de pain longuement, & le fist si privee que il le chevauchoit, 
[et tant que li dalfins le porta jusqu’en la haute mer, et iluec fu 
noiez;}” & a la fin se laisse morir le delfin quant il aperçuit la mort 
de l’enfant. 7. Un autre en avoit en Jace de Babilloine, que tant ama un 
enfant que aprés ce qu’il avoit joié avec lui, & quant l’enfant [47b] 
s’enfoi, le dalfin le voloit sivre, ne n’en ot le pooir; si fu pris en le sa- 
blon. Ces & maintes autres mervoilles sont ja veue de ceste beste, por les 
amors qu’il portent as homes. 


135. Ci dit de ipoteines 


Ipoteine est un peissons qui est apellés chevals fluel, por ce qu’il naist 
el fluves dou Nile. & son dos & ses crins & sa vois est come de cheval, 
ses ongles sont fendues come de buef, & le dens come sengler, & la coe 
a retorte.® & [mangué blés de champ, ou il vet a reculons, por les 
agais des homes; 2. et quant il] mange trop & il s’apercoit qu’il estoit 
fondus por son mangier, si s’en vait por sus les chanes novellement 
tailliés, tant que li sanc s’en ist por les piés a grant faissons, & por 
tel! maestrie garist de sa maladie. 


136. Ci dit de sereine 


Sereine, ce dient li autor, sont de .ili. mainieres. L’une est qui a sem- 
blance de feme del chief jusque as cuises, mes de cel leu en avant a sem- 
blance de poissons; & ont eles & ongles. Dont la primiere chant mer- 
voilleusement, l’autre de flaüt & de canon, la tierce de citole, qui por lor 
dous chant fessoient perir les non saichans qui por la mer aloient.”” 2. 
Mes selonc la verité les serenes furent .iii. meretris qui decevoient tous 
les trespassans & le metoient en poverté. & dit l’astoire que elle avoit 
eles & ongles por senifiance de l’amor qui fiert & vole; & converse en 

eiue por ce que luixure fu faite de moustor.™® [47c] 3. & a la verité 
dire, 1l a en Arabe une maniere de serpens qui sont blanc & sont apellés 
sereine, qui corrent mervoilleusement, que li plusors dient que il volent. 
& lor venin est si cruel que se il muert auchune home, il li convient 
devier ançois qu’il sente nulle dolor. 4. Mes de deversités de poissons ne 
de lor nature ne dira ore plus li contes, ains dira des autres animaus qui 
sont en terre, & primierement de serpens, por ce qu’il sont resenblables 
as poissons de maintes propietés. 


137. C1 dit de toutes mainieres de serpens 


Serpens sont de maintes jenerassion, & tant com il sont devises de 
mainieres, ont il diverses natures; [mais generalement tous serpens sont 
de froide nature,] ne ne fierent se il n’escaufent. & por ce nuit li venin 
d’iaus plus de jor que de nuit, car de tens de nuit se reprandent il en soi 
tous coiement, por la froidor de la rosee. & tout yver se jissent** en 
lor nit, & en esté s’en issent. 2. & tous venin sont froit, & por ce avient 
que li hom, quant il en est ferus, [a poour tot avant; car l’ame, ki est 
caude et de nature de fu, fuit la froidure du venin, &] ne puet escaufer 
se por grant aide non. Il est apellés venin por ce qu’il entre dedens le 
veines, & n’a pooir de maufere se il ne toche le sanc de l’home en 
prime; lors quant li venin eschaufe & art dedens, maintenant occist 
l’ome. 3. Les natures des serpens iteles sont: quant enveillist & ses oils 
sont plains de tenebres, il jeune longuement, & se garde de manger tant 
que [47d] il demeigre, & sa pel est large & plenere a son dos; lors s’en 
entre par fine forse entre l’estroit des .11. pieres, tant qu’il s’espoille sa 
veille eschaille & devient jeunes & fresche & bien veans. Mes il use 
mangier finoil por avoir clere veue. Quant il veut boire, il laisse son 
venin en aucun leu en repost. & tement home nu; & s’il manjue la 
crachet* de l’ome jeun, il muert. & sa vie est el chef, en tel mainiere 
que se la teste eschape vive ou .11. dois seulemant de son dos, il vit, & ja 
por ce ne muert. & ce est la chose por quoi il se met a la mort, por 
escamper sa teste. 4. Tous serpens ont corte veue, & ne gardent en 
travers se poi non; car lor oil ne sont el front, ains sont encostes les 
oreilles, & por ce ont il plus preste l’oïe que la veue. Il mene la langue 

plus tost que nulle chose vivant, & por ce cuident maintes jens qu’il ait 
ili. lengues, mes ce n’est que une. 5. & son cors est si moustes que nies 
la voie per o il vet deseigne por sa moustor. & por ce que serpens use ses 
chostés en leu de janbes, & l’esquames en leu des ongles, avient que se il 
est ferus & navrés en aucune partie de la gorge a la fin dou ventre, il 
pert sa force, en tel mainiere que il ne puet corre si com il soloit. 


138. Dou Aspide 


Li aspide est une mainiere de serpens mult venineus que ocist hom de 
ses dens. Ja soit que il sont de plusors [48a] mainieres, & chascun a une 
proprieté de maufere: car cellui serpens qui est apellee aspide fet morir 
l’ome de soif quant il le mort; & l’autre qui a non prialis fet l’ome tant 
dormir que il muert; & l’autre qui est apellés emoroi li fet fondre tout 
son sanc jusque a la mort; cellui qui a non prestre vet totjour boche 
levee; quant il estraint nullui a ses dens il enfle tant que il devie, & 
maintenant porist si mervoilleusement que il ne puet nuls hom soufrir. 
2. & sachiés que aspide porte en sa teste la trés luisans & la presieuse 
piere que [len] claime charboncle; & quant li enchanteor que li veut 
hoster la piere dit ses paroles, & maintenant que la fiere beste s’en aper- 
cuit, fiche l’une de ses oreilles dedens terre & l’autre cloit de sa coe, & 
en ce mainiere elle devient sorde, et nen oit les paroles des conjurans. 


139. De enfemeine 


Enfimeine est une mainiere de serpens qui a .ii. testes, l’une en leu ou 
ele doit & l’autre en la coe, & de cascune partie puet nuire. & cort es- 
nellement molt, & ses oils sont luisans come candoiles. & sachés que ce 
est li serpens au monde sans plus qui maint a la froidure, & tousjors vet 
devant les autres come chevetains & guierres.”™ 


140. Dou basalisques 


[48b] Basalisques est roi des serpens, & est si trés plaine de venin que 
il reluist tous por de fors; mes le veoir & le flairier® de lui porte ven- 
in & loing & prés, par quoi il coronp l'air, & si estaint les arbres. & de 

son [odor] occist il les osiaus en volans; & de son veoir tue les homes 
quant il le voit, ja soit ce que li anciens dient que il ne muert pas a cellui 
que voit le basalisques ains que il voie lui. & sa grandor est de .vi. piés, 
& [a] blanches taches & crest come coc. & vet droit contre mont [la 
moitié devant, et l’autre moitié comme] un serpens. 2. & tout soit il 
fiers, les belotes les occient, ce est une beste plus loingue que soris, roge 
de su le dos & blance dou ventre. & sachiés que une grant quantité en 
trove Alixandre entre .ii. montaignes, dont il aloit avec ses jens [tant que 
molt de ses gens} moroient por le basalisques que aus esgardoit. Alix- 
andres ne ses jens ne se pooient apercoire por quoi ses jens moroient en 
tel mainiere, [tant que il fist faire grans ampolles de veire,}” ou homes 
entrerent dedens qui veoient les basalisques, mes le basalisques [ne 
pooient veoir les homes}? qui estoient enclos dedens l’anpolles, dont 
il le fist occire tous a seietes, & par tel engin en fu delivré son host. 


141. Des dragons 


Dragons est li trés grans serpens de tos, mes une des plus grant bestes 
dou monde, qui habitent en Inde & en Etiope, o il a tosjors grant este. 
& [48c] quant il ist de son espilonce, il cort parmi lair si roidement & 
par si grant forse que li air en reluist aprés lui autresi come feu ardans. 
2. & [cil a] une creste & boche petite, ou il a pertus overs”! par ont il 
tret la langue & son esperit. & sa forse n’est pas en la boche, mes en la 
coe, dont il nuist plus por batre que por enafrer; il a si trés grant forse 
en la coe que nulle beste, coment que elle soit grant ou fors, se li drag- 
ons li estraint de sa coe, que jamés li escape sans mort; mes li olifant 
meimes il convient morir, a ce qu’il i a entr’aus mortel haine, selonc ce 
que li mastres dira ça avant el conte de l’olifant. 


268 Chabaille records in a footnote the next several lines, which are not in his base manu- 
script, but nevertheless are seen in a number of manuscripts. The lines are likewise not 
found in Carmody’s base manuscript, but his apparatus does not record their existence. The 
reason for his rejection of the reading is hardly obvious, since the short version is sketchy 
in the extreme. 

142. De citalis 


Citalis est un serpens qui vet mult lentement, mes il est si bien tachés 
de diverses colors clers & luisans que les jens le regardent volontiers tant 
qu'il les aproche, & por la poor de lui les tient il & les sorprent. & 
sachiés que il est de si trés chaude nature que nies en yver despoille il sa 
pelle por le chaut. 


143. De Vipre 


Vipre est une mainiere de serpens de si fiere nature que, quant li 
masle [se conjoint a la femele, il] met le chief dedens la gorge de la 
femelle quant il sent le delit de luisure, & elle estraint les dens & li 
trenche le chief, & de cellui chef engendre. Mes quant li fils ont vie & 
que il ont tens d’oisir fors dou cors, il brisent [48d] & deronpent la ma- 
trise lor mere & se issent fors a fine forse, en tel mainiere que lor pere 
& lor mere muorent por iaus. De cest serpent dist S. Anbrois que il est 
le trés cruel chose dou monde, & plus sans pitié & plus plains de malice. 
2. & sachiés que cist serpens quant il a talent de luxure s’en vet as 
eiues”? ou la morene repaire, & l’apelle de sa vois en senblance de flut, 
& elle vient a lui maintenant; & por tel engin est elle sovent prise por le 
pescheor, selonc que li contes devise ça arrieres el chapitre des poissons. 


144. De lisarde 


Lisarde est de .ii1. mainieres, une grant & une petite & une autre qui 
eschaufe en esté & prent home as dens malement. Mes quant la petite li- 
sarde enveillist, elle s’en entre parmi un estroit pertus d’une peron & si 


jette toute sa veillesse. 


144-B. De salamandre?” 


2. Salamandre est resenblables a petite lisarde, & est de vaire color, & 
son venin est fors sor les autres; [car les autres fierent] une chose, mes 
cestui en fiert plusors ensenble; car se elle monte par un pomier, elle en- 
venine toutes les pomes dou pomier & ocist tous ciaus qui en manjuent; 

& se elle entre en un puis, la forse de son venin ocist tous ciaus qui en 
boivent. & sachés que salimandre vit en mi le feu ardans sans dolor & 
sans domagies de son cors, mes elle estaint le feu por sa nature. [49a] 3. 
Mes ci se taist li maistres a conter plus de serpens & de lor nature, & des 
vermines, coment elle sont de diverses mainieres, & coment il naissent 
en terre & en eiue & en air & en char & en feuilies & en fust & en dras 
& en omes & en bestes vivans, & coment il naissent sens assenblement 
de femelle, ja soit ce que il naissent de oef aucunesfois; ne devisera ore 
plus li contes, car ce seroit une longue matiere sans grant profit; & ci 
sivra sa matire a parler des autres animaus. 


145. Ci devise de la nature de l’aigle 


Aigle est li mieus veians oisel dou monde, & vole si aut qu’elle ne 
pert a la veue des homes; mes elle voit si clerement que nies le petites 
bestes conoist elle en terre & les poissons en eiue, & si le prent en son 
descendre. 2. & sa nature est tele que il regarde le rais dou soleil que ses 
oils ne remue pas; & por ce prent l'aigle ses fils & le tient a ses ongles 
droit contre les rais dou soleil; & cellui qui bien le garde droitement sens 
croler est retenus & noris si come deignes, & cellui qui les oils remue est 
refusés & jettés dou nis come bastars. 3. & ce n’est pas por crualtés de 
nature, mes por jugemens de droiture, car l’aigle ne le chace mie por 
qu’il cuidast qu’il fust son fils, mes por fils autrui, & estranges. & sachés 
que un vil oisiaus est qui est appelle fulica; il acanplist la fierté dou roial 
oisel, car il recuit cellui [49b] oisel, le fils jetés de l’aigle, & le norist 
come ses fils, avec le suens. 4. & sachiés que aigle vit longuement por ce 
que elle se renovelle & despiesse sa veillesse. & dient li plusors que elle 
vole en si aute leu por le chalor dou soleil que ses penes ardent ou toute 
la escurtés de ses oils; lors se laisse cheoir en aucune fontaine ou elle se 
baigne ii. fois, & maintenant est jeune come a son comencement. 5. 
Autres dient que li bec de l’aigle croist & plie en son grant aage en tel 
maniere que elle ne puet prendre ses bons oisels que le mantienent en 
vie ne en joenece lors s’en vet a une fort piere, & li done dou bec plus 
& plus, tant que il le despiece tous. Quant il l’a tos despiecés, il comence 
a renoveller, & revient tous biaus ausi come il estoit devant, si que elle 
se paist de quel oisels vieut. 


146. Ci dit de oustors 


Oustors est oisels de proie, come sont faucons & esperviers [et autres 
oiseaus] que l’en tien por son delit & por oisiaus prendre. & sont une 

mainiere de oustors qui sont mult fiers contre ses fils, car maintenant 
que il les voient creus & que il ont pooir de voler, il ne les paissent pas 
des lors en avant, ains le caissent fors dou nis & les constraignent a pro- 
cassier lor viande, tant quant il sont en joenesse. Car il ne veulent mie 
qu’il oblient lor propre nature ne de lor ancessor, ne il apreignent a estre 
piteus, en tel mainiere qu’il le entrelaissent [49c] a norir por metre a 
ravir. 2. & sachés que oustor sont de .iii. mainieres: petit & grant & 
meian. Li petis est meindres des [autres, a lois de] tresol, & est preus” 
& mainiere & tost volans & desiraus de mangier, & lejer en oiseller. 3. 
Les moiens a les eles rouges & piés brief, ongles petites & maveses, & ses 
oils gros & oscurs, & est trop dur a fer le doumeges,’” & por ce ne 
vaut il gueres le primier annee, mes le tierse est bons & debonaires. 4. Li 
grans ostor est graindres des autres, & plus gros & plus maniers & meil- 
lor, [& a] oils plus biaus & plus luisans, & gros piz & gros ongles & liés 
visages. & est si ardi que por nul oisel ne s’alentist,”° nies l’aigle 
meimes ne li fet nulle poor. 5. Por ce dit li mastres que [en] eslire bons 
hostors len doit garder qu’il soit bien grans & bien fornis por tout; car 
a la verité dire, entre tous oisiels chaissiers li greignor sont femeles & li 
petis, ce son li tersols, sont masles, & sont si chaut por la masculini- 
té” qui en aus reigne, & si orgueilleus que a poine ne apreignent autre 
chose se tant non come il veult. Mes la feme, qui est froide par le femin- 
age qui est en lui, est tousjors covoitise & desirans dou prendre, por ce 
que froidure est racine de toute covoitise. 6. & ce est la nature por quoi 
li grant oisels veneor sont meillor, car il n’ont desdeing de prendre, ains 
desirent tousjors la proie plus & plus; [49d] en tel mainiere que quant il 
sont for, en prenent aucun mal vise, Ja soit ce que il le perdent a la mue, 
ou il muent & meillorent pennes & habit; mais li tresol prenent en mue 


alcune mal vise. 


147. De toute maniere d’ostor 


Et quant l’en trove oustors grant, garde que il aie longue teste & 
plaine a senblance d’un aigle, & que sa chiere soit liee & un poi enclinee 
endementiers que il soit adoubés;”* car puis doit estre son volt ausi 

come corociés & pleins de ire. & ait la nase ou les narilles bien jaunes, 
& le moien qui est environ entre les oils [soit bien lonc, et le sorciz 
pendant. Et les oils] soient loins & grant assés por raisons, & colorés 
bonement, car ce est signe que sont fils d’ostors qui fu mué plus de ii. 
fois; dont il vit miels & plus longuement quant il est engendrés de viels 
pere. 2. Son col doit estre lonc & sotil & serpentin, & les pis gros & 
reons come colons. Les pannons, ce est les .ii. pennes des eles que li plu- 
sors apellent espoetes, doivent estre serrees es eles, si que eles ne parois- 
sent de fors. Les eles briés, auques joinans; penes franchies & bien ten- 
ans, janbes grosses & jaune & briés,” piés grant & overs e lé, e lonc 
talent, & tout l’artoil bien gros, non pas de chars mes de ners avec les 
os; ongle fors & grosses & dur, & l’artil demi lonc amesureement: ce est 
la maestrie a conoistre bon hostors. Mes tant sachiés que cil [qui] ont 
longues jambes prenent plus [50a] legierement, & a poine faillent dou 
prendre, mes il ne tienent ne si bien ne si fort come ciaus qui ont janbes 
[cortes] & brief, ja soit ce que il ne preignent si legierement com ciaus 
qui les ont longues. 3. & quant tu voudrais savoir s’il est sains ou mal- 
ades en aucune part, tu le dois lever sus a la senestre main & remuer de- 
ligement haut & bas; & se il esgarde’® haut & que il n’esbate fors son 
bec, & sa coe non tinge elassé, sachiés veraiement qu’il est sains de son 
cors. 4. & quant a ce fet, tornoie ton poing desous son piés & garde se 
il te vient maintenant & demeure desur fermes & droit, que il ne 
s’afiche plus de l’un pié que de l’autre, car ce est signes que il soit fermes 
& fort & sains de ses piés. & se il jette tost & isnel sa janbe contre la 
char, & quant il la prise il baise bien son bec & la prent & trait de grant 
forse, & destent le col & ferme ses piés & ses talons, tu pues bien dire 
que il soit sains de janbes & de cuisses sans faille. Lors le detrai por les 
coutiaus de l’une des eles, & puis por l’autre, & se il les laise tirer & les 
retrait en son leu tost & isnel, ce est senifiance de la santé des eles. 5. 
Aprés garde se il esmautist bien & delivre selonc la quantité dou past, 
blanc ou noir, non pas entremeslés, mes que li un soit partie de l’autre; 
ne que il n’ait sanc ne moustres clers, ne pieres ne vermes ne nulle autre 
mesleure, car ce demostre que il so- [50b] it bien sans dedens son cors. & 
se aprés mangier il nedoie son bec, & esmouce sovent & jette eiue par 
les nés, & tret son bec ça & la & ne se tient ja en liu, sachiés que il est 
sains de son chief. Meimement se sus la main ou sus perche il se 

paroint™! & torne sa plume, & demoure drois, & mangie & cuit la vi- 
ande bien & jent, lors est il bien sains. 


148. Ci dit de esperviers 


Espervier doit estre esleus de tel maniere: que il ait petite teste, & ses 
oils forains, joant & tornant legier sus la mains, gros pis & bien overs, 
piés grant & blanc auques apers, janbe lee & fort, coe clotte & sotil- 
lete,™ mes elles lungues jusque au tiers tor de la coe. & li blaier, ce est 
la plume desous la coe, soit taché ausi come por mailles; car tiels esper- 
vier doit estre bons por raisons, meimement se il a les janbes autresi 
come roignoses, & se il a aucune crossete en mi le moien artil destre, la 
ou l’aschaille se part, car ce est signe de grandisme bonté. 2. & sachiés 
tant des esperviers, que cil qui a longue coe est coars, mes il vole tost; & 
cil qui a .xiii. penes en la coe est tosjors mieldres des autres, & miels 
volans, & plus tost consuit sa proie. 3. Mes qui veult muer & avoir sain 
son espervier, il le doit tous yvers garder que il ne preigne pions ne autre 
oisel que li face mal; mes cil qui prent [50c] colons entor se navre & 
brise & gaste legierement, por le grant tor qu’il fet au devaler. 4. & 
sachiés que tout oisiaus veneor sont de .ili. mainieres: niais, raming & 
grifons; dont niais est cellui que l’en trait dou ni, & est noris en son hos- 
tel de sa joventé, & est plus ardis & plus covoiteus dou prendre, & crie 
sovent por la seurté que il a des jens ou il a estés noris; rameing est cellui 
qui a ja [volé et] vené selonc sa nature, mes il est puis pris en raim™® 
d’arbre ou a rois™ ou a autre engins; grifaing est cellui qui len prent 
a l’entree d’iver, & a les oils rougies & vermieus come feu. 5. & sachiés 
que se il eust mangiés sus glaces devant ce qu’il fust pris, a poine puet 
estre qu’il vive, car sa cervelle ne puet estre delivrés del froit; mes s’il 
fust en son pooir il auroit tousjors chaudes viandes & fresches, qui li 
aideroit a cuire son past. & por ce avient il que li esperviers niais n’aura 
ja si biaus oils com li autre que manjuent tousjors novelles choses, & gist 
fors as aires, & fet quant que a lui plest; ne prent si bien sa proie, ja soit 
ce que il ait plus de covoitise. 6. & sachés que oisel jeunes enjendre fils 
rouges, & des grosses mailles, & oils descolourés [et hardis, mais il n’a 

pooir de vivre] as mains d’ome plus de .v. ans. Oisiel viels engendre fils 
noir o menues mailles, oils colores [et sont millor,] & de longue [vie]. 


149. Ci dit de falcons & de lor lignees 


[50d] Falcons sont de .vu. lignees, dont li primier est falcon lanier, 
qui est autresi come villain entre les autres; cist meimes est devisés en ii. 
mainieres, dont li uns qui a la teste petite ne vaut riens dou monde; 
Pautre qui a gros le chief & le bec, & les eles longues & coe brief & piés 
aglentins est bons, ja soit il dur a adouber.* Mes qui le fet muer .ii. 
fois, il puet prendre tous osiaus. 2. La segonde lignee est falcon que l’en 
apelle pelegrins, por ce que nuls ne trove son nit, ains est pris ausi come 
en pelerinage; & est mult legier a norir & mult cortois & vaillant & de 
bone mainiere. 3. La tierce mainiere est [faucon montardis; assés est con- 
nus par tous lieus; et puis k’est privés, il ne s’enfuira james. 4. La quarte 
lignie est] faucon jentils ou gruier, qui vaut miels que les autres; mes 
il n’a mestier a ome sans ceval, car trop li convient hom sivre. & tant 
sachiés que de ses .iiii. lignees vos devés tousjors ellire qui a plus petit 
chief. 5. La quinte lignee est girfalc, qui sormonte tous autres de son 
grant, & est fors & aspres & fiers & engegneus, & beneurés en chaisser 
& en prendre. 6. La soisisme lignee est sorpoint; cist est mult grant & re- 
semblables a aigles blance, mes de eles & de oils & de bec resenble a gir- 
falc, & encor de orgoill, ja soit ce que ja n’ai home trové qui le veist 
onques. 7. La settime lignee est breton, que li plusors apellent falcon 
rudion, ce est li roi & li sire de [51a] tous autres oisels, car il n’est nuls 
qui ose voler contre lui ne devant lui, ains chiet estordis en tere en tel 
mainiere que l’en le porroit prendre com s’il fussent mors; nies l’aigle 
meimes por la poor de lui n’ose aparoir la ou il est. 8. En sonme, tous 
faucons que a les piés gros, & le jenous noes autresi come ferres, & se- 
vauges regart & flameans, & ses oils terribles, & les eles grosses per de- 
sus, & les ongles noires & longues & plaines & bien agués & luisans, est 
bons se il a la teste par mesure, meement se il est biens espés par le pis. 

150. Ci dit des esmerlions 


Esmerlions sont de iii. mainieres, uns qui a l’escheine grige & li 
autre qui a l’eschiene noire, & sont petis & fort ravineors; li autres est 
grandres & resenble faucons laniers blanchet, & est meillor de tous 
autres esmerlions, & plus tost devient prives. Mes il lor avient une mala- 
die porquoi il se mace tous les piés, se l’en ne le fait demorer en tant de 
semense de lin ou de meil que li artils n’aparissent dehors. 2. Mes ci se 
taist a parler des oisels veneors, & coment” len doit norir por oissel- 
er & por prendre proie as chanp & a riviere, & coment len le doit curer 
por le maladie, car se n’apertient pas a ce livre, ains viaut sivre la matire 
des autres animaus. 


151. Ci dit de elcion oisiaus 


Elcion est un oisel de mer [51b] a cui Dieu a doné grandisme grace, 
& orois coment. Elle pose ses oef enprés la mer sus le sablon, & ce est 
el cuer d’iver, quant les tempest & orribles fortunes suelent sordre parmi 
la mer; & aconplist la naissance de ses fils en .vii. jors [et en .vii. autres] 
les norist, & ce sont .xiiii. jors de si haute vertus que tutes tempestes se 
departent & li air esclarist, & li tens devient dous & soef tant com li 
-Xuu. jors durent. & se aucuns venist avant que il deist qu’il n’est pas 
voir, je li diroie que li marinier que lont veu le tesmoignent. 


152. De ardea 


Ardea est un oisel que li plusors apellent tantalus, ou airons; ja soit 
ce qu’elle preigne en eue sa viande, toutesfois fet elle son nit en aut 
arbres. & sa nature est tele que maintenant qu’il aperçuit que tempeste 
doit venir, elle vole en aut la ou la tempeste n’a pooir de monter; & por 
lui conoissent maintenant jens qui tenpeste vient, [lorsque il la voient] 
mover contre mont le ciel. 


153. Ci dit de anes 


Anes & oes, de tant com eles sont plus blanches, sont meillor & plus 
domeges; car oes noires qui sont tachiés d’autre color sont estraites™ 

de chanpestre, & por ce n’enjendrent pas si largement com les blanches. 
& sachés que anes & oes ne porroient vivre sans erbe ne sains eiue; mes 
trop nuissent a terre gaagnables, & mult enpirent toutes semenses dou 
bec [51c] & dou fiens. & le tens que il s’entrecouchent charnelment dure 
de les chalendes de mars jusque au trés grant jor d’esté. 2. & a la vois des 
oes [puet on] connoistre tutes les eures de la nuit, & les vigiles. Il n’est 
nuls animaus dou monde qui sente si bien homes com elle font, & a lor 
cri furent aperceu li François, quant il voloient prendre la capitoille de 
Rome, selonc ce que l’estoires nos reconte. 


154. Ci dit de biseines qui font le miell 


Biseines sont les mosches qui font le miel, qui naissent sans pies & 
sans eles, mes il le recovrent aprés la naisance. Ces mosches gardent 
grant deligence a lor mel fere, car de la cire que elle acuillent de divers 
flor edifient por mervoilleus engin maison & estages, dont chascune a 
son propre leu ou elles repairent tousjors sans cangier. & si ont roi, & 
font bataille; & fuient par la fumee, & se afichent por le sons des pieres 
& de tinbres & de tiels choses qui font grant tumultes. 2. & si dient cil 
qui esprové l’ont que elle naissent de charoigne de buef, & ce est en 
ceste mainiere: que len bat fort la char d’un veel mort, & quant son 
sanc est porris si en naissent vermine qui puis devienent beseines; autresi 
naissent escharbot de cheval, & fuse de mul, & guepes d’asnes. 3. & tant 
sachiés que [en] trestous animaus dou monde, seulement les besei- [51d] 
nes ont en tout lor lignés tutes choses comunes, a ce que tutes abitent 
dedens une maison, mes chascune [a son] propre leu, si come je vos 
ai dit devant; & l’ovre de cascune est comunes [as autres, et la viande 
commune, et toz usages et fruit et pomes] sont comunes de tous, & en- 
core plus, car lor jenerasion en est comunes de tous, & lor fis comunes; 
car a ce que tutes sont castes & virges sans nulle corrussion de loisure, 
font elles subitement fils a grant plante. Elle ordenent lor pouple & 
maintienent lor comunes & lor borgesserie, 4. mes il eslissent lor roi, no 
mie por sort, ou il a plus de fortune?” que en droit jugement, mes illis- 
sent cellui a cui nature done signe de noblesce, qui est greignor & plus 
biaus & de meillor vie, & de cellui font rois [et sires des autres. Et ja soit 
il rois] & graindres, il en est plus hunbles & de greignor pitié, & nepor- 

quant se il en est rois, les autres sont toutes franches & ont delivre seig- 
norie. Mes la bone volonté que nature lor done les fet amables & obeis- 
sans a lor seignor, en tel mainiere que nulle n’ist de maison devant que 
lor roi men ist, & que il preigne la seignorie de voler la ou li plest. 5. 
Mes les novelles moschetes ne s’osent poser devant ce que lor maistres 
soit assis la ou il vuelt, & puis s’asient environ lui & ensivent deligement 
sa loy. & quant aucune d’iaus fet contre la loy son seignor, la mosche en 
fet la venjanse de soi meimes, car elle hoste & brise son agulion, selonc 
ce [52a] que li Persans soloient fere; car quant aucun brisoit sa loi, il 
n’atendoient le jugement li roi, ains s’ocioient”' soi meimes por la 
vanjance de son trespassement. 6. & en some sachiés que elle aiment 
mult lor roi, & ont tant de foy & de cuer que elle se metent en aventure 
de morir por garentir lor roi, & por sauver lui; [et tant comme li rois est 
avec eles sains et haitiés, ne sevent muer foi ne sentence,] mes quant il 
est mors ou perdus, elle perdent’” foy & jugement en tel mainiere que 
elles perdent & brisent lor meil, & gastent ses abitacles. 7. & sachiés 
qu’elles sont entr’aus departis de quel chose cascune doit servir; car une 
partie prochaissent les viandes, & les autres gardent li miel & la ciere & 
les boches de lor masonetes, & les autres consirent les muemens dou 
tens & les aleures des nues; les autres atirent la cire des flor, & les autres 
cuillent la rousee por desus les floretes, que puis devienent miel coulans 
& avalant per ses pertus qui sont leens. 8. & ja soit ce que cascune s’es- 
force selonc son pooir a bien fere, por ce n’est pas envie entr’iaus, ne au- 
cune aine. Mes se aucun lor fet mal, elle espandent une mauvese amar- 
tumes dedens lor mel, & volontier s’en jettent a la mort por venjance 
fere de ciaus qui lor nuient poi ne grant. [Et lor aguillon puingnent}” 
trop durement, mes il ne font mau a autrui se per fere venjanse non, ou 
por poor de lor miel que il ne soit lor tolu. 


155. Ci dit de calandres 


Calandre est un oisiaus to- [52b] us blanc, & son polmon garist d’es- 
curtes des oils; de cui la Bible comande que nuls n’en manjue pas. 2. & 
sa nature est quant il voit home dehaitiés, qui doit morir de celle mala- 

die, maintenant estort sa face, & ne le regarde point. Mes celui qui 
ne doit morir de celle maladie” remire il seurement, sans son viaire 
remuer. 3. & si dient li plusors qui por son regart recoit il en soi toutes 
maladies [et les porte en lair amont là où li feus est, qui consume toutes 


maladies].’” 


156. Ci dit de colons 


Colons sont de maintes mainieres de colors, & sont des domeges qui 
conversent entre les homes, & si n’ont point de venin ne de malice 
enprés le foie. Esmovent luixure par baisier & plorer en leu de chant, & 
font lor nis en pertus entre pieres ou aucun fleuves sont voisin. & quant 
il perdent la veue por veillesse ou por autre maladie, il la recovrent; & 
vont grant compaignes ensenble. 2. & cil qui les ont en sa maison font 
une peinture de colons la plus belle que l’en puet portraire devant lo nis 
del colons, por ce que il engendrent fils a la senblanse de la pinture que 
il voient devant iaus; mes qui prent lo lien ou la hart d’un home pendu 
& en jette devant les pertus des colons, sachiés que nuls s’en partira 
jamés por son gré, ce est cil ne fuieroit. 3. & se il est lor donés comin a 
mangier sovent, ou soit lor [52c] oint les els dou baume, el amenront 
grant torbles leens des autres colons. & s’il est lor donés orge cuit & 
chaut, il enjendrent fius faons assés, & multiprieroient les pions a grant 
faissons. Mes l’en doit metre rains de ronce en maint leus de la colom- 
iere, por defendre des males bestes. 4. & sachés que nos trovons en la 
Sainte Escriture .i1. colonbes: une de Noé, que raporta l’olives; l’autre 
de Davis; la tierse qui aparuit a Jhesu Crist. 


157. Ci dit del corbel neir 


Corbel est un oisel noir qui est tant doutous” de ses petit fils que 
il [ne] les norist ne ne cuide qu’il soient ses fils devant ce que il voit lor 
la noire plume; lors les aime & paist deligement. I] mange charoigne, 
mes tout avant quiert les oils & mainge le cervelle. 2. Ce est li oisiaus 


4 At this point there is a lacuna in MS T. The missing passage is a long one, some two 
full folios, so that several of the bird chapters are missing; in Carmody’ s apparatus for this 
chapter, he notes “lacune de la 2° redaction, on suivra C* fol. 62r°,”” offering no further 
clarification. 

? MS repeats: maintenant estort sa face & nelle regarde point 

6 Chabaille 

#7 MS tant dous 





126 | ____ Li LIVRES DOU TRESOR 


qui ne revient a l’arche, ou por ce que trove charoignes, ou por ce qu’i 
moruit es eiues parfondes. 


158. Ci dit de cornaille 


Cornaille est un oisel de longue vie, de cui li ancien dient que elle 
devine les choses que as homes doivent devenir; & le demostre por son 
crier” & por maintes autres enseignes, tant que se il set la maestrie il 
puet bien aperçoire des choses qui avenir li doit. & a la foie si puet con- 
oistre quant la pluie doit venir: a ce se puet hom apercoire quant elle 
crie sovent & esbat sa vois. 2. & aime tant ses fils [52d] que a grant tens 
puis qu’il sont oisus dou nis les ensivent tousjors ou tout le past, que elle 
lor done sovent & menu. 


159. Ci dit de coutornis 


Coutornis est un oisels que li Franchois apellent’” greoche, por ce 
que elle fu primierement trové en Grece; & en esté s’en revont outre 
mer grant torbe ensemble. & por ce que li oustor prent la primiere qui 
vient a terre tousjors, si eslissent lor chaveitan un autre qui est d’estrange 
lignee, por ce que li oustor aie que prendre & que les autres s’en ailent 
quitement. 2. & sachiés que lor bone viandes sont venineuses semenses, 
por quoi li ancien sages deveerent que nus n’en mangiast, car ce est l’ani- 
mal ou monde seulement qui chet par epilenche, autresi come li om. Il 
crement fort au vent de medi por le moustor, mes mult se asseurent dou 
vent de settentrion, qui est [sec] & isnel. 


160. Ci dit de cigoigne 


Cicoigne est un oisell sans langue; por ce dient le jent que il ne 
chante pas, mes bat son bec & fet grant temulte. & sont henemis au ser- 
pent, por quoi li ansiens veirent que l’en ne les occist. 2. Au comence- 
ment dou printemps revienent entre nos, & font entre nos lor nis & lor 
faons, ou il jetent si grant estude au garder & au norir que tute sa plume 
chiet de son ventre, en tel mainiere que aucunefois n’ont eles nul pooir 

de voler, [53a] ains convient que ses fils les norissent & gardent atant 
quant il furent peü® par lor pairons. 3. & quant li esté decline & li 
tens comense a cangier por yver, elle s’asenblent a grant eschieles & pas- 
sent la mer & s’en vont en Aise, en tel mainiere que les corneilles vont 
tousjors devant come guieres & chaveitanes. & tant sachiés que le de- 
reaine qui vient en Aise, en cellui leu ou elle s’amassent, est deplumee & 
despieces par les autres trop cruelment. 4. Por ce poons nos conoistre 
que oiseus & bestes ont aucune conoissance que nature lor a doné, que 
il avient chose que un Lonbars de l’evesqué de Milan hoste un hoef d’un 
nit de cigoigne priveement, & si mist un autre en cellui leu qui estoit de 
corbel. & quant vint le tens™' que li faons nasquirent, & que li corbel 
comensent a mostrer sa peneure noire, li masle s’en ala & mena tant de 
cicoignes que ce fu mervoilles a veoir. & quant il orent bien regardé li 
noir oisellet qui estoit entre les autres, il corrurent sus a la femelle & la 
ferirent tant de lor bec que il la tuerent a male mort. 5. En la rivere dou 
Nile naissent une mainiere d’oisel qui sont resemblables a cichoignes que 
l’en apelle ibes, [qui ne] quierent se petit poissons non, ou oef de ser- 
pent, ou autres bestes mortissines qui soient en tute la riviere; car dedens 
l’eue ne oseroit elle porter ses piés, que elle ne set noer point. 6. & 
quant elle se sent aucune maladie ou torbemens de son ventre por les 
males viandes que elle manjue, mainte- [53b] nant s’en vet a la mer & 
gorge eiue de mer a grant faisson; puis met son bec parmi la dereaine 
part, & verse l’eiue dedens son cors & fet espurgier son boel de tute or- 
dures. & si dient li plusors que Ypocras li grant seignors fist primiers 
clister” por cellui assemple. 7. & sachés que Ovides le trés bon po- 
etes, quant li enperor le mist en prison, fist un livre qu’il apelloit 
Ovides, ou l’en trove le non de cellui oisel; & le mist por la plus ordre 


creature qu’il savoit. 


161. Ci dit de cignes 


Cignes est un oisel tos blanc de plume, mes sa char est noire; & use 
au fleves, mas quant il noe parmi leue [il porte tozjors la teste levee] & 
ne la metra ja nullefois dedens l’eue, por quoi li marinier dient que ce est 
bon encontre a trover. & sa vois fet dous son a chanter, por ce que son 

[col] est lonc & ploiés. 2. Si dient li paissant que es” montaignes de 


Iperbore * en Grece, quant hom chante & citole, que grant torbe de 
cignes vienent entor lui por le delit dou chant. 3. Dont li plusors dient 
que quant il doit morir, une des penes de son chief si fieche en sa cer- 
velle, & il aperçoit sa mort; lors comence a chanter si doucement que 
mervoille est a oir, & ensint chantant define sa vie. 


162. Ci dit dou fenis 


Fenis est un oisel en Arabe dont il n’est plus en tous li monde que 
un; & est bien si grans come un aigle, mes elle a creste sus les maselles 
d’une part & d’autre, & la plume de son col est reluisant [53c] come fin 
or arabien, mes en aval jusque a la coe est de color de porpre, & la coe 
de rose, selonc ce que li Arabien le tesmoignent, qui maintesfois l’ont 
veus. 2. & dient aucune jent qu’il vit .c. ans, & autres dit qu’il vit .vc. 
ans & .xl. mois; autrement ne poons savoir la verités, mes li plusors 
dient que il enveillist en .vc. ans. 3. & quant il a jusque la vescu que sa 
nature le semont & atire a sa mort, elle s’en vient a son bons arbres sav- 
ereus de bone [odour], & en fet un moncel ou elle [fait le feu esprendre, 
et puis entre dedenz, tout droit contre le soleil levant. Et quant il] est 
arse, a cellui jor meimes de sa cendre surt une vermine, qui a vie li autre 
jor. Au segons jors de sa naissanse en fait oiseller come petit poucins; au 
tiers jor est tous sains & grant creus, tant com il doive estre, & vole & 
s’en vet en son leu ou est sa habitassion. 4. & aucuns dit [que il converse 
en une cité qui a nom Eclipolis,}® en la maison dou prevoire de celle 

i 
cité. 


163. Ci dit de grues 


Grues sont oisiaus que volent a eschieles, a senblance de chevaliers 
armés qui vont a bataille, & tousjors volent li uns devant l’autre ausi 
come gonfalonieres & guieres des autres, & le meine & conduist & chas- 
tie de sa vois, & trestous autres ensivent cellui & obeissent a sa loy. & 
quant la chavetaine est enroee™ & sa vois est auques defallie, elle n’a 
pas honte que un autre soit mise en son leu, & elle vet par derieres avec 

les autres. 2. & se il avenist que aucune d’iaus fust laissee & qu’elle 
n’eust pooir d’aler avec les autres compaignies, lors entrent trestous en 
lui desous & le portent [53d] sor soi tant qu’elle recovre” sa premiere 
forse. 3. & sachiés que lors que il doivent esmuer por aler au leu qui est 
entre Garabin & Trium, tout avant engorgent de sablon, & si prent 
chascune une petite piere en son pié por voler plus seurement contre la 
forse dou vent; puis volent contremont le ciel au plus aut que elle puent, 
por miels veoir le leu que elle desirent. & tant sachiés que quant elle ont 
tant ale que elle apercivent que elle ont passee la moitié de la mer, main- 
tenant delivrent lor piés des pieres que elles aportent, selonc ce que li 
marinier tesmoignent, que maintesfois ont veu les pieres cheoir sor iaus 
environ lor nés; mes le sablon ne revomiscent elle pas devant ce que elle 
soient asseur de lor abitassions. 4. & tout autresi com elle osservent bone 
garde & deligent ou chaminant, ja oservent en herbergier™ plus fort, 
car entre tous la dosisme veillent & gardent les autres qui se dorment. 
Dont il i a de tieus qui veillent, mes ne se muent del leu; toutesfois tien- 
ent une piere dedens son piés qui ne la laisse pas dormir. 5. Les autres 
vont environ, gardant & resmirant que il n’avenist lor aucun engonbres. 
& quant le primieres gardes ont tant veilliés com elle doivent, elle repos- 
ent & dorment & autres vienent a la gaite selonc l’ordre de sa loy; 6. & 
quant il apercivent chose ou il a [54a] perils, maintenant crient & font 
esveillier les autres por escamper a sauveté. & sachiés que a la color puet 
Pen aperçoire son aage, car elle enercissent por veillese. 


164. Ci dit de la huppe 


Huppe est un oisiaus qui a une creste sor son chief, & manjue fiens 
& chose puans: por ce est s’aliene mauvese & porrie. 2. Mes tant font 
por lor nature que quant li fils voient son pairons enveillis, & que il 
sont grief & pesans, & lor veue est auques escorcies, il le despluiment 
toute dedens son nit, & oignent lor oils d’auchune chose, & puis le pas- 
sent & norrissent & l’eschaufent sous ses eles tant que sa plume est reno- 
vellee, & que il vont & vienent la ou il veulent seurement. 

165. De rondelle 


Rondelle est un petit oisellet, mes ne volera ja droite voies, ains vole 
a voutes & a tor diversement; & sa viande prent tousjors en volant & 
non pas en estant, & ne le prent autre oisel chaisseor. & tutesfois por sa 
seurtés habite entor les homes, & ses nis fait es maisons dedens, au de- 
sous la coverture, non pas dehors. 2. & dient li plusors que cist oisellet 
devine, car il degrepist les maisons qui doivent fondre. & si fet son nis 
de boes & de festues; & por ce qu’elle ne puet pas porter la boe a ses 
piés, si baigne ses eles en tel mainiere que la poudre qui se jont as elles 
moillés devienent boe, dont elle [54b] ferme son edifice. 3. & quant ses 
fils perdent la veue por aucune achaison, il portent une herbe que l’en 
apelle chelidoine, qui le garist & lor rent la veue, selonc ce que li plusors 
dient, qui esprové lont aucunefois. 4. Mes l’en doit mult garder ses oil 
dou fiens de la rondelle, por ce que len trove en la Bible que Tobie li 
grant en perdi la veue. 


166. Ci dit de pelicans 


Pelicans est un oisell en Egipte, de cui li sages ansiens dient que les 
faons fierent as eles lor pairons’ en mi le visages, por quoi il se co- 
rocent en tel mainiere qu’il l’occient. & quant la mere le voit tués, ele 
pleure & fet grandisme dolor .iii. jors, tant que a la fin elle enavre ses 
costes a son bec & fet le sanc espandre sor ses fils, tant que por l’achai- 
son del sanc resordent & tornent en vie; 2. mes aucune jent dient que il 
naissent autresi come sans vie, & ses parons les garist de lor sanc. Mes 
coment que il soit, Sante Yglise lo tesmoigne bien, la ou Nostre Syre 
dist: Je sui venus pelicans por senblance. 3. & sachés que li pelicans sont 
de .11. mainieres, une de rivere qui manjue poisons, & autre qui sont can- 
pestre, qui manjent serpens & lisardes & autres bestes venineuses. 


167. Ci dit de la perdris 


Perdris est un oisel qui sovent est pris en proie [54c] & en veneison 
por la bonté de sa char. Mes mult est lecchereuse & luxurieuse, char par 
la chalour de sa luxure s’entreconbattent de ses femelles, & a la foie en 
oblient la chanoissanse de sa nature, que li masle gist avec le masle.” 

& si dient maint jent que quant la femelle a chaude volonté qu’elle con- 
ciut del vent seulement, qui la fiert devers le masle. 2. De ses baras dient 
que elle enble les oef a autre perdris & le mettent avec les suens; mes 
quant le perdris sont nés & il oënt la vois de lor droite mere, maintenant 
s'en vont a lui & degrepissent lor fause mere. & sachiés que perdris gar- 
nissent lor nis d’espines [et de petites folles et coevrent lor oes de 
poudre], & vont & revienent’"' au nit priveement, & aucunefois tres- 
porte la mere ses fils d’un leu en autre por enjenier son masle. & quant 
hom vient pres de sun nit, elle fet senblant qu’elle ne puisse voler, por 
ce qu’elle puisse eslongier home de son repaire miels coieusement. 


168. Ci dit dou papegal 


Papegall est un oisel vert mes ses bec & ses piés sont mult bel [et 
roges; & [a] plus grant langue que nus oisiaus, & plus lee, dont il 
dist paroles articulees en senblance d’ome; se l’en li enseigne, ce doit 
estre de sa joenece,*” dedens li segons ans de son aage, car de lors en 
avant est dur & oblieus, en tel mainiere que il n’aprent chose qui l’en li 
mostre. & si le doit len chastier a une petite vergie de fer. 2.& si dient 
li Endiens que cist oisiaus nen [54d] naist aillors que en Inde, & que de 
sa nature set saluer autrui selonc l’usage de celle terre. & cil qui ont .v. 
dois es piés sont plus nobles des autres, mes cil qui ont ii. sont de vil- 
lain lignage. & tote sa forse est ou bec & en son chief, ou il reçoit plus 
volontiers tutes ferues’* quant il ne les puet eschiver. 


169. Ci dit dou paons 


Paons est un oisiaus sinples de mult grant biauté; & a chés” ser- 
pentin & vois de diable, les pis de color de safirs, & la coe de diverses 
colors. Que vos diroie je lors de sa beauté? Vos l’avés assés veu sovent. 
Il est biaus sor tous oisiaus; mult se delite en sa coe, por ce que il l’a tant 
belle, mes li a doné nature une laide chose a fere, que quant il voit les 
homes que remirent sa beaute, il drece la coe contremont por avoir les 

los de jens, & deschovre’”® la lait part derieres, & si lor mostre villaine- 
ment. Mult desprise la laidesse de ses piés, & sa char est dure fierement, 
& de grant odor. 


170. Ci dit de la tortorelle 


Tortorelle est un oisiaus de grant chastite qui habitent volentiers 
loing de jent; & tous yver maint es pertois des arbres,” por la pluie 
qui est cheoite. Son nit covre des foilles d’esquille por le leu, qu’il ne 
toche’® son faons, car il mose aler la ou celle erbe soit. & sachiés que 
tortorelle est si amables vers son conpaignon que se il est perdus por 
aucune maniere, elle ne quiert ja- [55a] més autre mari, & garde sa foi ou 
per vertu de chastiee ou por [ce] qu’elle cuide que son mari reviegne. 


171. Ci dit de vultors 


Vultors si est un grant oissel senblable a une aigle, qui conoit odorer 
plus loing de nul animal dou monde; nies d’outremer fleure 1l charoigne. 
& si dient cil qui acostumé l’ont que il sivent les host des homes la ou 
il doit avoir grant faisson de charoigne; & ensint devinent que en cellui 
host sera grant occision d’omes ou de bestes. 2. & si dient li plusors qui 
entre lor n’a nulle conjunsion de masle [et de femele,] & sans droit en- 
jendrement font fils qui vivent longuement, si que a poine definent en .c. 
ans ou plus; & volontiers vont por tere sans voler por lor pesantor, & 
non mange de nulle charoigne, se il ne la lieve avant desus terre en aut. 


172. Ci dit de oustrus 


Ostrus est un grant oisel a mervoilles; & mult dient qu’il est beste 
por ce que il a si grant cors qu’il ne puet voler. Il est si pesans por sa 
conplison, qu’il le fet si oblieuse malement qu’il ne li sovient des choses. 
2. Por ce li avient come [par amonestement de nature, ke en este] entour 
le mois de jung, quant il li convient penser de sa jenerasion, il esgarde 
une estoille qui a non Virçile, & quant elle comence a lever” depose 
ses oef & covre de sablon, & s’en vet prochaisser son affere, & oblie ses 

oef en tel mainiere que jamés ne s’en sovient ne poi ne grant. [55b] Mes 
le chalor dou soleil & li atenplemens dou tens conplist son ofice & es- 
chaufe [ce ke la mere devoit eschaufer,] tant que ses faons naissent si 
grant que maintenant prochassent sa besoigne. 3. & neporquant ses pai- 
rons quant les trovent la ou il le devroient norir & enseigner, si lor en- 
noient & font tant de crualtés com il poent. & sachés que contre la per- 
esche que nature lor done si li fist il .11. ongles agués & poignans desous 
les eles, dont il se fiert & bat soi meimes por bien fuir devant les ve- 
neors; por ce qu’il ne puet voler por le grant pesantor de son cors, cort 
por terre tant fort que a grant poine puet estre ataint, que il point de ses 
ongles come s’il fust .ii. esperons, dont il se sangle tous pour bien foir. 
4. & sachiés que son estomac & sa gorgie ou il recuit son past est de si 
trés chaude nature que il englot le fer & l’enduist & consome dedens soi. 
& son gras est mult profitable a tout dolor que l’en ait en ses menbres. 


173. De toutes mainieres de coc 


Coc est un oisel domege qui maint” entre les homes tousjors, & 


por sa vois mostre les eures dou jors & de la nuit, & les muemens dou 
tens. Ja soit ce que dedens la nuit il chante plus haut & plus orgoilleuse- 
ment, mes vers les jor chante plus cler & plus soef; mes il bat son cors 
de ses eles avant qu’il chante. 2. Ce est li oisel au monde soulement a cui 
Pen hoste les coillons & en fait len cha- [55c] pon, qui mult valent. & 
sont sans & bons en estes, mes jelline est meillor en yver por mangier, 
car en esté sont toutes jelines coveisses, & beent a ses oef & a ses pou- 
cins garder, por la dolor d’iaus deplume & enmalodist & enveillist dure- 
ment. Por ce doit li sire de la maison eslire jelines noires & eschiver les 
blances. & si lor doit doner a mangier orge demi cuit, qui les fet enjen- 
drer & porter oef largement. & quant yver passe, que li sire viaut avoir 
poucins, il doit enseigner a sa masnee que li nombres des oes soient non 
per, & soient mis a lune croissante, ce est a dire dou noven jor jusque a 
.xv. jor de la lune. 3. Mes ci taist li contes a parler des oisiaus & de lor 
nature por dire un poi de la nature as bestes, & primierement dou lyon, 
qui est rois & sires. 

174. Ci dit dou lions 


Lions est appellés selonc la lengue as Gresois, qui tant vaut a dire 
come rois en nostre parleure; car lions est apellés rois des bestes, por ce 
que [la ou] il crie, toutes bestes s’enfuient com se la mort l’enchausast, 
& la ou il fet cercle de sa coe, nulle beste ose passer par illuec. 2. & ne- 
porquant lyon sont de .iii. mainieres, car li uns sont brief,” & ont les 
crins crespes, & sont sans bataille; li autres sont lons & grant, & ont les 
crins sinples, & sont de merveilleuses fiertés. & lor corage” sont de- 
mostré por les front & por sa coe, & sa forse est en son pis, & sa [55d] 
fermeté est en son chief. 3. & ja soit ce que il est redoutés de tous ani- 
maus, si crient le blan coc, & la tumultes des roes, & li feu li fet grant 
poor. & d’autre part li scorpion li fait mal trop grant se il lo fiert de son 
aguilon, mes li venin dou serpent l’occist. 4. Car cil qui ne sofri pas que 
nulle chose fust sens contraire voust bien que li leon, qui est orguilleus 
& fort sor toutes choses, & por sa grant fierté proie tousjor, que il [eust 
des choses qui] enpeschent sa cruelités dont il n’a pooir qu’il se defende; 
& por ce est il malades ausi come de fevres .iii. jors de la semaine, qui 
mult li amenusse son orgoill. & neporquant nature li enseigne a mangier 
lo sigué, qui le guerist de sa maladie. 5. & ja soit le lyon de si haut cor- 
ages & de si fiere nature comme li contes devise ci devant, toutesfois 
aime il Pome merveilleusemant, & volontiers maint avec lui; & ne sera 
ja corochiés a home s’il ne li fait mal primierement, mes mervoilles est 
de sa pitié, que quant il est plus coruchiés & plus plains de ire & de mal- 
talant contre lui, lors li pardone plus tost, se li ome se jette a la terre & 
li face senblance de demander merci. A poine se coruche contre feme, ne 
petit enfant ne toche, se por grant desir de manger non. 6. Li ordre de 
sa vie est a mangier li uns jor & li autres jors boire. Por ce que lions est 
de si trés grant viande, ne la puet [56a] il cuire dedens son estomac, dont 
la boche li put trop malement. Mes quant il aperchoit que li remanent 
de sa viande n’est pas cuite dedens la forcelle, & qu’elle fet anui, il la 
prent a ses ongles & la hoste de sa gorge. & quant il a tant mangiés que 
son ventre est bien saols, & li veneor le chace, il revomist tout mainte- 
nant por delivrer soi de la pesentor des cors. Autresi fet il sovent, quant 
il manjue trop por maintenir santé, que il ne manjue l’autre jor ne poi 
ne grant. Si ne toche por mangier char de beste qui fust morte le jor de- 
vant. 7. & sachiés que lyons gisoit envers, li masle avec le femelles, au- 

tresi com leu cerviers & chamiaus & olifans & unicors & tigres. & si en- 
jendrent .v. fils a la primiere porteure, mes li fierté que il ont des ongles 
& es dens & tous les cors enpirent la matris lor mere tant com il sont 
dedens le ventre, si que a l’autre enjeneure nen a pooir de porter plus de 
ail. fils, & a la tiers ii, & a l’autre ii., & puis n'i puet la femelle 
porter plus de .i., & a l’autre n’i puet la femelle porter plus fils, por ce 
que son ventre est si enpirés que jamés n’a pooir d’enjendrer. 8. & por 
ce dient li plusors que por la trés grant dolor qui est en lor nassance, li 
leonciaus son si esbahi que il gisent en espasmeision ii. jors, come s’il 
fussent sans vie, tant que lor peres vienent a chief de .ii. jors, que il 
[56b] escrie si fort de sa vois que li fils levent & tornent en vie. 9. 
L’autre mainiere des lyons sont enjendrés d’une beste qui a non pardes, 
& cils lyons sont sans crins & sans noblece, & sont conté entre” les 
autres vil bestes. 10. Mes toutes mainieres de lyon tienent les oils overt 
lors qu’1 dorment. & ou que il ailent, tousjor covrent les estaces de son 
piés a l’engin de sa coe. 11. & quant il caissent, lors corrent & sautent 
fort & isnel, mes quant ils ont chaissés il n’ont pooir de sauter. & 
ses ongles gardent il en tel mainiere que il ne les portent se enverses non. 
& lor aage sont coneu a la defaute des dens. 


175. Ci dit de antelou beste fiere 


Antelu est une beste trés fiere, que nus hom ne puet consivre ne 
prendre por aucun engin, car ses cornes sont a mainere de sie que tail- 
lent & brisent tous les arbres. Mes il avient aucunefois que il vet a boire 
a un fluves que len apelle Eufrates, & quant a bien beu si s’en vient” 
a un boison d’arboisiaus qui pres d’iluec estoit, qui se crollent & plient 
en diverses mainieres, si que por le foblece d’iaus il ne les puet onques 
trenchier, si come il fet les fors, qui se tienent forment. Por ce le fiert il 
& se conbat avec iaus, & la ou il en cuide taillier & porter a la terre, il 
envolope son chief en ses bastonet, que le lient & tienent si fierement 
qu’il n’a pooir qu'il s’en aille, [56c] ains crie & doulorist. & quant il 
pense avoir aide il est pris & confondus, car les veneors, qui maintesfois 
s’en prenent garde, li corrent sus & l’ocient. 


d conté entre; MS contre en contre 


** error in Carmody and Chabaille: their ‘il sont chacié’ should be ‘ils ont chacié’ 


5 s’en vient; MS souiuent 


136 


_LI LIVRES DOU TRESOR 


176. Ci dit des asnes sauvages 


Asnes sont de .ii. mainieres, doumeges & sauvages; mes el domeges 
n’a chose que il face a rementovoir en conte se ce non, que de sa negle- 
gense & sa stoutesse dit hom en maint proverbes, qui donent assenples 
as homes de bienfaire. 2. L’autre mainieres des asnes qui sont sauvages 
trove l’en en Afrique, & sont si fiers que hom ne le puet domegier. Si en 
sofist un masles a plusors femeles, qui est gialos, que quant il aperçoit 
que aucuns de ses pollins soit masles, maintenant li cort sus & li tranche 
li coillons, se la mere ne s’en prent garde, si que elle le retient en repost 
sauvement. 3. & sachiés que cist asnes sauvages, que l’en apelle onagre, 
a cascun eure dou jor & de la nuit crie une fois, si que l’en [poroit bien] 
conoistre les heures & savoir certainement quant la nuit est egual au jor, 
ou quant elle sont desiguales. 


177. Ci dit dou buef 


Buef sont de maintes mainieres, une qui naist en les”® parties de 
Aise, & est apellés bonacon, por ce qu’il a crins come chevaus, & ses 
cornes sont si grant & voutiches entor sa teste que nuls [ne les] puet 
ferir, se es cornes non. & quant hom ou autre beste le chasse, il deslie 
son ventre & jette un fiens [56d] por la laide part derieres, si puens & si 
mauveses que art & brise tous ce que il touche. 2. Un autre buef sont en 
Inde que n’a que un corn sans plus, & ses ongles sont si soudes & enter- 
ines come de cheval. Autre buef sauvage naissent en Lamaigne, qui ont 
grant cors, & sont buef por somer & por vin porter. Li autres sont 
apellés bufels, qui dorment el parfont des grant fluves, & vont autresi 
parmi le font come li buef por terre. Mes li buef domeges qui coutivent 
la tere sont dous & piteus, & aiment lor compaignon tendrement & de 
bone foy, selonc ce que il demostrent au cris qu’il font sovent & menu, 
quant ses conpaignons est perdus. 3. & por ce que il sont profitables a 
gaaing de terre, doit li sire des maisons eslire buef jones, qui ait tous 
menbres grant & quarrés, & grant oreilles, & le front larges & crespes, 
oil & levres noires, cornes noires, non mie voutisiés come lune, les nar- 
illes ouvertes, & grant gorge & pleniere & pendans jusque au genoils, 
large pis, grant espaules, grandisme ventre & lons [et lé], & l’eschiene 
droite & plaine, janbes droites & dures & nerveuses, petites ongles, coe 
grant & bien pelose, & tous les paus du cors briés & espois, meimement 

de rouge color. 4. Mes la vache doit estre mult grant & longue, & de 
grandisme cors, & qui ait le front en aut, les oils grant & noires, belles 
cornes & noires oreilles” pilose, gorge & coe longue, & petites 
ongles, [57a] janbes noires & briés, & qui soit en aages de iii. ans, car 
des lors jusque au sesisme ans porte fils plus profitables que devant ou 
que aprés. De ceste beste dient li Gresois que, se tu vieus enjendrer 
masles, tu dois lier le senestre coillon dou torel quant il gist avec sa 
femelle, & se tu voudras enjendrer vache, tu lieras lo destre. 


178. Ci dit dou berbis 


Berbis est une sinple beste, pleine de pes & de peor, qui reconoist ses 
fils, & il lui, entre grant torbe de oelles, au beler seulement, & a la con- 
oisance de sa vois. 2. & por ce qu’elles sont bestes de grant profit, & 
donent lait & formages & char a mangier & laine por vestir & la pel por 
maint fornement d’ome, si est bien convenable que li sire de la maison 
eslisse primierement mouton haut & legier & vistes & de grandisme 
cors, bien covers de blance laine & espoise fermement, ou longue coe & 
grans coillons & lee front & de bons aage, car il puet bien enjendrer 
jusque .vili. ans. 3. Mes mult doit li sire garder sa laine, car selonc ce que 
elle est tachiés, [tot autretel engendrent il fiz et filles tachiés,] por ce que 
de blanc mouton puet bien naistre fils d’autres color, mes de colors noir 
ne puet naistre blanc fils. 4. & sor ce dient li plusors que a la vois se 
conoist le noir [mouton des autres, car li noir] * dit ‘me’ & li autre 
‘be.’ Por ce doit hom avoir berbis grant qui ait laine blance & mol & 
jentil, & doit estre de .11. ans jusque .en .v.; au setisme en faut elle & ne 
puet enjendrer. [57b] 5. Dont Aristotes dit que se au tens que les berbis 
doivent assembler as moutons, se il s’asenblent.enver settentrion, contre 
le vent [qui vient de” celle partie, que elle enjendrent masle, mes dev- 
ers hostre enjendrent femelles. 


179. Ci dit des bellotes 


Bellotes est une petite beste plus longue que un soris, & prent le sur- 
ris & les collevres; mes quant elle se combat as collovres, elle se torne 
souvent au fenil & les mangie por poor dou venin; puis revient a sa 

bataille. 2. & sachiés que bellotes est en .11. mainieres: une qui habitent 
en maison & une autre canpestre; mes cascune conciut por les oreilles & 
enfante por la boche, selonc ce que aucune jens tesmoignent, [mais li 
plusor dient que ce est chose fausse.] 3. Mes coment que il soit, sovent 
remue ses fils d’un leu en autre, por ce que nus ne s’en aperçoive. & se 
elle le trove mort, maint de jens dient qu’elle le fet resusciter, mes de ce 
ne sevent dire coment ne por quel mecine. 


180. Ci dit de camiaus 


Cameus sont en .ii. mainieres: l’une qui sont Arabien & ont ii. 
boches en sus l’eschienes; li autre sont barriens, qui n’ont que une 
boche. & sont trés fors & ses piés ne puet estre guasté por chaminer. Li 
grant camiaus sont bons por porter grandismes somes; [57c] l’autre pet- 
it, que sont apellés dormendaires, sont bons por aler tost & longue- 
ment. Mes li uns & li autres sont enemis as chevaus, & mult enpirent 
por assenbler as femelles, si que il li convient avoir grant estudes a re- 
chaufer le de drap [et de feu] aprés le conjugemens. 2. & tant sachés de 
sa propre nature que ce est l’animal au monde qui miels conoist sa mere, 
en tel maniere que il est de si jentil nature qui jamés ne tocheroit sa 
mere charnelment, ensint com font li autres animaus, qui de ce n’ont 
nulle menbrance. 3. & si sofrent soef bien .iii. jors, mes quant il sont en 
eiue il boivent tant com s’il [n’Jeussent beu le jor devant, & il cuident 
que lor besoigne por les autres jor qui sont a venir. & se l’eiue fust clere, 
si la torbe a ses piés, car autrement n’en beroit il goute. & sachiés que 
camiaus vivent bien .c. an en son pais, mes le muement de l’air le fet en- 
maladir & devier plus tost que il ne deussent. 


181. Ci dit dou castoire 


Castoire est une beste qui converse a la mer de Pontho, & por ce est 
il apellés chiens pontho, char il est auques rasenblables®! as chiens. 2. 
Ses choillons sont mult chaut & profitable en meicine; por ce le sivent 
le paissans por avoir sa coille. Mes [57d] nature, qui a tos enseigne les 
propietés, lor fet a savoir la prope ochaison por quoi home les chasse, 
que la ou il aperçoit qu’il nen se puet aler, il meimes trenche sa chuille 

a ses dens, & la jette devant as veneors, & ensint ranbrist son cors por 
celle partie qui meillor est; [et dés lors en avant, se l’on l’ensuit,]”? ou 
que il est veus, il descovre le chuisses & mostre bien que il soit escolliés. 


182. Ci dit del cervel 


Cervel & biches sont une maniere de bestes que sont de si bone co- 
noisanse que de luins connoissent les jens que vienent, se il sont veneors 
ou non. Autresi connoissent les bones herbes & les mauveses por seule- 
ment les veoir. Tousjors vet passant de haut en haut. & tant sachiés que 
se le leu le fiert ou enavre ou maagne, maintenant cort a une herbe qui 
est apelle ditame, & la touche la ou il la trove, & guerist de ses plaies. 


183. Ci dit dou cers 


Cers est une beste sauvages de quoi li ancien dient que il n’ont es- 
chaufement de fevres en tos le jor de sa vie; & por ce sont aucune jent 
qui manjent de sa char chascun jor devant mangier, & sont asseur as 
fevres tant com il vivent. & certes se li cers fust tués en un coup soule- 
ment sans plus, il a un os au cuer qui mult vaut [58a] a meicine, selonc 
ce que li fisichiens dient. 2. Le cers meimes nos enseigne l’erbe qui est 
apelle diptane, car la vertu que Nostre Sire mist en celle erbe lor hoste 
le saietes dou cors & les garist des plaies. 3. & ja soit ce que cers jenerau- 
ment sont enemis au serpent, toutesfois lor valent il au grant besoing, & 
orrois comment: il sorvient au pertus la ou li serpent maint o toute la 
boche pleine d’eiue, & la boute dedens; & quant il a ce fet il l’atret a soi 
por les esparmes de son nés & de sa bouche, tant qu’il le fet oissir fors 
maugre suens, & lors lo fiert & occist de ses piés. Mes quant li cerf veut 
deposer sa veillesse ou maladie qu’il ait, il mange les serpens, & por la 
poor del venin cort a la fontaine que il trove & buit assés, & en ceste 
mainiere mue il le pel & les cornes & jette veillesse. 4. & por ce vivent 
li cers longuement, selonc ce que li grant Alixandre esprova quant il fist 
prendre maint cers & lor fist metre a ciascun un cercle d’arjent ou d’or 
en son col, que puis furent trove en vie plus de .c. ans aprés. 5. & ce 
sachiés, que quant cers tienent les oreilles enclines, que il n’ot goute, 
[mais] quant elle drece amont il ot aguément. & quant il passe un grant 
fluves, cil qui est derieres porte tousjors le chief sus le cors de cellui qui 

est devant; ensint [58b] s’entresostienent en tel maniere que il ne s’en 
travaillent se mult petit non. 6. & ja soit ce que li masle soient esmeu de 
fiere luisure quant li tens en est, neporquant la femelle ne conciut pas 
dusque autant que une estoille lieve qui est apellee Arcton.”” & quant 
li tens est de ses fils, qui doivent naistre, lor coverie n’iert ja se en leu 
repost non, & la ou li bois est parfons & espés: iluec enseignent lor fils 
a corre & fuir & aler por roches & por montaignes. 7. & lor nature est 
que quant il apercoivent le glatissement des chiens qui les enchausent, il 
adressent ses aleures a autre vent, por ce que li odors de lui ne soit pas 
portés vers les chiens. & neporquant li veneor [ki le chacent] li tienent 
si prés que il se despere, & que il ne cuide qu’il puisse son cors garentir; 
il retorne arriere corrant & batant celle part ou li veneor vient, a morir 
devant lui plus legierement. 


184. Ci dit de tous chiens 


Chiens naist non veians, mes puis recovre sa veue selonc l’ordre de 
sa nature. Ja soit ce que chiens aime home plus que beste dou monde, 
jeneraument il ne conoist pas estrange jent, ce ciaus non entor cui il abi- 
tent; & si entent son non & reconoist son maistre. 2. Ses plaies guerist 
il a sa langue, & sovent voumist son past & puis le remangie. & quant 
il porte char ou autre chose en sa boche & il passe au- [58c] cun fluves, 
maintenant qu’il voit l’onbre de celle chose que il a en boche il laisse ce 
que il tient por l’onbre qui est neient. 3. & sachiés que de chiens & de 
leu naist, quant il s’asenblent, une maniere de chiens qui mult sont fiers; 
mes li trés fiers naissent de trasenblamens de chiens & de tigres, qui sont 
si esnel & si aspres que ce est droite diable. 4. Li autres chiens de dom- 
ege naissans sont de maintes mainieres, char il i a petit chiens couços qui 
sont bon a garder maisons, & si a chiens camusot por garder les lis & les 
chanbres as dames & as damoiselles. & se il sont engendrés de petit par- 
ons, len puet en lor joenece”* norir les de mult petites viandes, ou en 
un petit pot, si qu’il seront si petis & si briés que ce seroit mervoille. & 
si li doit l’en sovent tirer ses oreilles, car lors sont plus jens quant il 
clinent’” contre val la tere. L’autre mainiere sont bracet, qui por lor 
nature portent li oireilles pendans, & sentent les odors des bestes & 

d’oisiaus par conoisimens dou nés, & por ce sont il bon a la chasse. Qui 
en ce se delite son corage, si le doit l’en bien garder de fals assenblamens, 
car chiens n’ont pas la conoissance dou nés se por lignage non. & por ce 
dit li proverbe que chiens chace por nature. 5. Li autre sont levrier, & 
sont apellés segus, por ce que il sivent la beste jusque a sa fin; dont il ia 
de chiens que ce qu’il aprent en sa joenece,” a ce se tient tousjors, 
mes si que li uns chaisse beste chan- [58d] pestre & li autres cers, li 
autres chaissent loutres & bievres & autre qui chassent bestes qui con- 
versent en eiues. Li autre sont livrier qui sont plus isnel & plus legier a 
corre por prendre. Li autres sont apelles mastin, qui sont grans & gros 
& de mult grant forse, qui chassent ors & sengliers & leu & toutes 
autres bestes grant; nies contre l’ome se conbat il fierement. 6. Por ce 
trovons nos en ansiens estoires que un roi avoit estés pris por ses hene- 
mis, & ses chiens assenblerent grandisme conpagnie d’autres chiens, & 
se conbatirent si fort contre ciaus qui le roi detenoient que il le rescoust- 
rent a fine forse. 7. & si n’a mie grament de tens que en Chanpaigne as- 
senblerent tous li chiens dou pais en un leu, ou il s’entreconbatirent si 
asprement que a la fin n’eschanpe un sol qui mors ne fust en la place de 
terre ou il estoient. 8. & por ce que li contes devise ¢a devant que chiens 
aiment home plus que beste qui soit, en dirai aucune chose de ce que nos 
mastres retient en ses livres. Sachiés que quant Jace Lice fu occis, son 
chien ne vost puis mangier ne poi ne grant, ains se laisse morir a dolor. 
& la ou li rois Lisemache fu mis en feu por son pechiés qu’i fet avoit, si 
jette dedens li feu avec son seignor li chiens & se laisse cremer avec lui. 
& un autre chiens entre en prison avec son maistre, & puis que son seig- 
nor fu jettés el Toiver, ce est li fluves qui cort a Rome, li chiens si jette 
aprés lui, & por- [59a] te son cors hors de leue tant com il pooit. Ces & 
maintes autres natures sont trovees que chiens ont,” mes tant com li 
contes en a dit si s’en puet bien soffir, por abregier ses livres. 


185. Ci dit dou chamelio 


Chamelio est une beste qui naist en Aise, & en i a grant planté. & sa 
face est senblable a lisarde, mes ses janbes sont loingues & droites & lees, 
& ongles fieres & agués, & coe grant & voutises. & vet autresi lente- 
ment com une tartue, & sa pel est dure come de corcorel; & ses oils sont 

fiers & cavés dedens la teste, & ne les mue pas ça & la, & por ce ne voit 
il mie en travers, ains regarde tout droit devant soi. & sa nature est de 
fiere mervoille, car il ne mange ne ne buit chose, ains vit de air seule- 
ment que il tire a soi. 2. & sa color est tiels que il prent color de chas- 
cune chose que toche, & devient de autretel teinte; ce n’est rouge ou 
blance, car ce sont li colors que il ne puet prendre. & sachiés que son 
cors est sans charns & sans sanc, se il mest el cuer ou il en a un petit. 
Un oisiaus l’ocist qui a non coras, mes se il mange de lui il li convient 
morir sans faille, [se feuille] de lor ne le delivre de la mort. 


186. Ci dit de cheval 


Cheval est une beste de mult grant conoissance, car a ce que il re- 
paire tousjors entre les homes, lor done auques de sen, tant qu’il conois- 
sent lor seignor, & sovent [59b] mue il meurs & habis quant il mue son 
seignor. 2. Il flaire la bataille, & se conort & s’esleese au sons des bois- 
ines. Il sont liés quant il ont victoire, & sont dolant quant il perdent. & 
bien puet hom aperçoire quant la bataille doit estre gaagnee ou non, au 
senblant que li cheval font de joie & de corrois. Dont il en i a de tieu 
qui conoissent bien li enemis son maistre, car il le mordent & fierent 
trop angoisosement. 3. & tieus i a qui ne portent se son droit signor 
non, selonc que fist li cheval de Julius Cesar & le cheval Alixandre, qui 
ot non Bucifelas, qui primiers [se laissa] donter & chevaucher come niese 
beste, mes puis que Alixandre i monta il ne deigna puis que home dou 
monde le tochast por monter. & sachiés que Bucifalas avoit chief de tor, 
& mult fier esgart; & si avoit en mi la front .ii. boches, autresi come 
cornes. 4. & el cheval Clatarci li dus di Galletta, que quant ses sires fu 
mort & que li rois Antioches i monte por conbatre, li cheval li corruit 
au deval de grant tertre, & se trebuche en tel maniere qu’il ocist soi & 
son seignor, ou volés vos son chevaucheor. 5. & quant li rois de Sithes 
conbati contre enemis cors a cors, & il fu occis a la bataille & li autre lui 
voloient despoillier & couper la teste, le cheval le defendi justement & 
le garde jusque a sa mort, car il ne vost plus mangier. 6. & il est chose 
provee de maint cheval qui plorent & jettent ler- [59c] mes por la mort 
son seignor, & si n’est nulle autre beste qui le face. & sachiés que cheval 
masles sont de longue vie, car nos lissons d’un cheval qui vesqui .lxx. 
ans; mes la femelle ne vit longuement. Lor luxuire puet l’on rafroider se 

Pen lor ronge les crins; mes en son part” a un venifice d'amors qui 


vient en mi le front dou pollins, mes la mere l’en hoste maintenant a ses 
dens, car elle ne veut pas que celle chose viegne a main d’ome; & nepor- 
quant se tu l’en hoste, sachiés que la mere ne li doroit mes son lait. & sa 
nature est que, tant com li cheval est plus sains & de meillor cuer, tant 
met il plus son nés & sa boche dedens l’eiue quant il boit. 7. En cheval 
doit len garder .1111. choses, selonc la openions as ansiens: forme, biauté, 
bonté, color. Car en la forme dou cheval doit hom consirer que sa char 
& son cors soit fors & dures & soude,” & qu'il soit bien haut selonc 
la forse. Li chosté doivent estre longue & plenieres, & crope reonde, & 
lee cuisses, & grosses pis, & soit mult overt; & tout son cors tachiés de 
noir & de esposetté & piés sec, & bien chavé par desous. 8. En biaute 
dois tu garder que il ait chief petit & sec, si qui li cuir soit bien tenans 
enprés les os; oreille briés & dreisiés en aut; grant oils & large nes; la 
teste droite ou auques resemblable™' a teste de moutons; crins espois 
& coe bien veil- [59d] lue; ongles soudes & fermes & reondes. 9. En 
bonte garde que il ait hardis cuer, lié aleure, menbres croillans, bien cor- 
rans & tenans a ta volonté. & sachés que la esnellesse dou cheval est con- 
neue as oreilles, & sa forse a ses menbres*” crollans. 10. & ancore con- 
vient consirer le color bai, ou ferrans pomelee, ou noire ou blanc ou 
cervin ou vairon, ou d’autre maniere™ que tu porras eslire meillors ou 
plus avenables. 11. & por ce qu’il i a cheval de plusors maniere,“ a ce 
que li uns sont destrier grant por conbatre, li autre sont palefroi por 
chevauchier a aise dou cors, li autre sont roncin por some porter, ou 
mul qui sont estroit dou senblement de cheval & de asnes, dois tu bien 
estre sovenan”” d’eslire li plus sains & les miels portant, & d’eslire 
chevaus a ton oes qui ait les propietes & les teches qui besoignable sont 
a ce de quoi il doit servir; car li uns convient bien corre & li autre bien 
anbler ou aler au pas, & autre chose que lor nature requiert, 12. mes jen- 
eraument garde en ton chevaus que ses menbres soient bien ordenees, & 
les unes bien responans as autre, & qu'il ait les oils sains & tous li 
menbres avec, & que il soit de tel aage que il [ne] soit afolles [par 

jovence ne] por trop veillesse. 13. & por ce que vices & maladies de 
chevals sont sans nonbre, dont les unes sont de- [60a] dens & les autres 
dehors, les unes aparisans & les autres privees, si que nus ne puet estre 
qui n’en ait ou poi ou molt, sachiés que cil sont meillor que moins en 
ont. 


187. De olifant 


Olifant est la plus grant beste que l’en sache. Ses dens sont ivoire & 
son bec est clamés promoiste, qui est senblables a un serpent. A cellui 
bec prent sa viande & la met en sa boche, & est de si grant forse que il 
en brise quant que il en fiert. 2. & si dient li Cremonois que le secont 
enpereor Federic en amene un en Cremone que li envoie li preste Joans 
de Inde; que il li virent ferir de son musel un asne charge si fort qu’il le 
jetta en une maison. & ja soit olifant mult fiers, neporquant il devient 
privés tantost com il est pris. Mes il n’entera jamés [en nef] por passer la 
mer se [ses mestres] ne li fiance avant de lui ramener arrieres. 3. & si le 
puet l’en chevaucher & mener ça & la, non pas a frein mes a un crochet 
de fer. & est si fort por sa nature que hom fet sor lui mangoniaus & tor 
de fust por conbatre. Si vont ensenbles a conpaignie come chevaliers; & 
conbatirent contre li roi Alysandre; [mais il] fist fere home de cuire 
grant planté, plain de charboins ardans, en tel mainiere que quant li oli- 
fant li feroent de lor muisel, il l’enbrusoit si fort dou feu qu’il ne le vol- 
oit plus tochier. 4. & sachiés que en eles a mult [60b] grandisme sens se- 
lonc nature de beste, car il oservent la descipline dou soleil & de la lune 
come li ome. & quant il vont grant torbe ensenble, li ainsnés est chaveit- 
an por devant tous; li autres qui est aprés lui de aage les guie & les con- 
straint par derieres. & quant il sont a la meslee, il n’en ussent que li uns 
de ses dens, & li autres gardent au besoing; & neporquant la ou il sont 
vencus, il s’esforsent de perdre les anbesdous. 5. La nature de li olifant 
est tiels que la femelle devant .xiii. ans & le masle devant .xv. ne sevent 
pas que luxuire soit; & neporquant il sont si chaste chose que entr’aus 
n’a meslee por femelle, car chascun a la soe a cui il se tient toutjors de sa 
vie, en tel mainiere que se li uns pert sa feme ou elle lui, il ne se jont 
james a autre, ains vont tosjors seus parmi le desers. 6. & por ce que 
luixure n’est pas en iaus si chaude qu’il s’assenblent ensint com les autres 
bestes, si lor avient com por amonestemens de nature que li .ii. conpaig- 
non s’en vont contre orient apres le paradis terestre, tant que la femelle 
trove une erbe que len apelle mandragore; si en mange, & tant atise son 
masle qu’il en mangie autresi, & tantost eschaufe la volonté de cascun; 

& s’entrejunjent envers, & enjendrent un fil sans plus, & ce n’est que 
une fois en [60c] toute lor vie. 7. & font lor fils en eiue, & le masle le 
guarde tousjor por la paor dou dragon, qui est lor henemis, por la covot- 
ise de lor sanc, que li olifant Pont plus chaut & a greignor faissons que 
bestes dou monde. 8. & si dient cil qui veu l’ont que olifant, quant il 
chiet, ne se puet lever sus por tout son pooir, car il n’a en ses [genous] 
nulle jontures; mes nature, que a tous animaus guie, [li ensegne] a crier 
a haute vois, tant que tous li autres olyfans dou pais vienent, ou 
mains .xii., & tant crient ensemble a aute vois qu’il le relievent; mes li 
petit olifant 1 sont mult grant aide a relever, car il metent lor musel de- 
sous lui a grant force. 


188. Ci dit de formis 


Formis est petite mes il est de grant proveanse, [car ele se pourchace] 
en esté ce que li a bisoigne en iver; & eslit li forment & refuse orge, que 
elle le connoist a la udor, & ses grains brise tous parmi por ce que il ne 
puisse naistre a la moustor de yver. 2. & si dient l’Ytiopen que il a for- 
mis en une ysle grant come chenot, qui chevillent or dou sablon a ses 
pies, & la gardent si fierement que nus li puet avoir, ains lor convendroit 
la vie perdre dou cors s’il la lassent. Mes li paissant envoient en celle isle 
a paistre jument qui ait pollin, cargié de bone coffres; [Et quant les for- 
mis apercoivent les coffres,] il metent dedens cellui or en maniere de re- 
postailles, car elle cuident que ce soit leu de sauvete. & quant vient au 
soir que li jument est peu bien & car- [60d] ge bien de l’or, li maistres 
amene ses fils de l’autre part de la rivere, qui enist & braist ensint com 
font li pollin por lor meres. Li jument, quant elle oent ses fils, il se boite 
en l’eue corrant & noant ou tot l’or qui est en le coffres, & s’en vient a 
son seignor, dont il est riche & manans. 


189. Ci dit de jena 


Jena est une beste que une fois est masles & l’autres femelles; & abit- 
ent en cimitiers as homes mort, & mangie cors d’omes. & les os des es- 
chienes est si roide que elle ne se puet plier se elle ne se torne celle part 
[k’ele vieut. Et ensuit les maisons et les estables,] & contrefet la vois des 
homes & les chiens, [et ensi decoit sovent les homes], & les devore. 2. & 

dient li plusors que envers de ses oils a une piere de tel vertu, car se 
alcun l'eust desous sa langue il porroit deviner maintes choses qui sont 
a venir. & por ce que nulle beste qui atoche l’onbre del jene ne se puet 
movoir del leu, si dient li ansiens sages que ceste beste est replene d’en- 
chantement & de art magique. 3. & sachiés que en Etiope gist ceste beste 
avec la femelle dou lyon, & enjendre une beste qui a non cacote, que au- 
tresi ensuit la vois des homes. & en sa boche n’a pas laingue ne dens si 
come autres bestes ont, fors que tous est un dens tous enterins, & le re- 
clot ausint come une boiste.*” 


190. Ci dit dou loup 


Loup abonde en Ytaile plus que en autre pars, mes il en a“ encore 
en autre part asses. Si a force en sa boce, mes en [61a] ses reines n’a il 
point de force, & son col ne puet il pas plier arrieres. & si dient li pastor 
que il vit aucunefois de proie & aucunefois de vent & aucune de terre. 
& quant li tens de la luixure vient, plusors masles sivent la femelle, & il 
vont tous environ; mes a la fin la lue regarde entre les autres loup & 
eslist le plus chaitif & li plus laide, que jese avec lui, ja soit ce [que en 
toute] l’anee ne se jont se a .xii. [jors] non. & n’enjendre en autre mois 
que en cellui de mai, & ce est quant li tonoir vient. Por la garde de ses 
cheals ne prent il proie es contrees que li sont voisines la ou a ses co- 
vanses.*” 2. & sachés que la ou il voit home avant que il lui, li home 
ni puet pas crier, mes se home vit primierement lui, le lup pert tout 
fierte & ne puet corre. [Et en la fin de sa coue a une laine d’amour, que 
li leus oste a ses dens quant i] crient k’il soit pris.] & quant il urle de sa 
vois, il mene tousjors son pies devant sa boche por mostrer que ce soit 
de plusors lup. 


190-B. Dou lup cervier® 


3. Un autre maniere de lup sont que l’en apelle cervier, & autres 
l’apellent luberne, qui sont pomelees de noires taches autresi come lonse, 
mes des autres choses est il senblables au loup. & est de si clere veue que 

ses oils percent” les murs & le mons. & ne porte que un fils; & est la 

lus oblieuse””* chose d d ] il i il 
plus oblieuse chose dou monde, car la ou il mangie son past, & il re- 
garde por aventure autre chose, il oblie maintenant ce qu’il manjue, en 
tel mainiere que el ne set revenir, il pert del tout. & si dient cil qui veu 
lont que en [61b] son pis naist une piere presieuse qui est apellee li- 
mi P q P 
guires; ce connoist bien la beste meimes, selonc que li home dient, que 
il covre son orine de sablon, por une envie de nature qui tel piere ne 
perveigne as homes. 


191. Ci dit de lucrote 


Lucrote est une beste es parties de Inde qui d’esnellité passe tous 
autres animaus. & est ausi grant come une asne, & a crope de cers, & pis 
& janbes de lyon, & chief de cheval, pié de buef, & boche grant jusque 
as oreilles, & ses dens sont tous ensenble a la maniere d’un os. 


192. Ci dit de Mantichores 


Mantichores est une beste que maint en cellui pais meimes, qui a face 
d’ome & color de sanc, & oils & janbes & cors de lyon, & coe d’escor- 
pion; & cort si fort que nulle beste puet eschaper devant lui. Mes sor 
tutes viandes aime char d’ome. & si s’asenblent en tel maniere que hore 
maint li un desoure & ore li autre. 


193. Ci dit de pantere 


Pantere est une beste tachee de petit cercles blanc & noires, autresi 
come petis oils, & est aime de tous animaus fors dou dragon. & sa nat- 
ure est que tout maintenant que il a sa viande prise, si reentre en son es- 
pilonce & se dort 1. jors; lors se lieve & ovre sa boche, & flaire si 
douce & si soef que toutes bestes que sentent cellui odor s’en vont a lui, 
se seulement le dragon non, que por cellui oudor se fiche es pertus deso- 
[61c] us tere, por poor qu’il en a, que il set bien que a morir li convient. 
2. & sachiés que la pantere ne porte fils en trestoute sa vie que une seule 
fois, & orois comment & por quel guise. Ses cheeles, quant il sont es- 
creus dedens le cors sa mere, il nen veut pas soufrir jusque au tens de 

droite naisance, ains esforcent lor nature & desbrisent les entrailles lor 
mere, & se issent fors en tel mainiere que elle nen enjendre james por se- 
mence de son masle. 


194. Ci dit de parande”* 


Parande™ est une beste en Etyope bien grant come un buef, & a 
chief & cornes come cers, & colors de ors; mes l’Itiopen dient [que] par- 
ande mue son droit color por peor selonc la tainte de la chose que li est 
plus prochaine. & cil meimes font polpes en mer & camelion en terre, 
de coi li contes fist mension ¢a arrieres. 


195. Ci dit de singes” 


Singes est une beste que volontier contrefet ce que voit fere as 
homes. & mult s’esleesse a la nuove lune, mes a la reonde s’esdolorcist 
& torbe de grant malanconie. 2. & sachiés que singes porte .1i. fils, dont 
elle aime l’un si tendrement que tousjors le tient entre ses bras, & l’autre 
despit tant que il ne le veut veoir devant soi, ains est besoins que il li 
estoit derieres apichiés as reines. Or vient li chaceor por le boscage; li 
singe ot poor plus de soi que de ses fils, & si [61d] laisse son fils qui plus 
aime por delivrer ses mains; & escape soi & ses fils qui est moins aimés, 
por ce qu’il se tient si fortement derieres com se il fust bien liés as 
reines. & si dient |’Ytiopen qui en lor terre sont singes de diverses main- 
ieres, de quels s’en taira ore li contes a parler plus que dit en a. 


196. Ci dit de tigres 


Tygre est une bestie qui plus naist es parties de Yrcanie que en autre 
leu, & est menuement tachee de vaires taches. & sans faille tigre est une 
des plus corrans beste dou monde, & est [de] si trés grant fierté qui 
home nen ont hardement de lui envair ne de lui encontrer. & se aucuns 
me demandast que est ce que tu dis que tigres sont prist [par homes, Je 
li diroie que elle est prise]* en tel mainiere com vos porrés oir: quant 
il vient chose que tigres a ses cheels, elle s’eslongue de sa spilonque por 

prochaser lor viandes; lors se metent li veneor por enbler ses fils, & 
quant il ont pris & il s’en vient & la tigre trove sun lit vuide de ses fils, 
elle ensuit toutes les traches au veneor qui ses fils enporte, & qui re- 
dote” de sa creualtés, & set bien que qui fuie de cheval ne d’autre 
chose ne porroit garentir, jette parmi la voie ou il venent plusors mireor, 
les un ¢a, les autres la; & quant la tigres voit ses ymages dedens li mir- 
eor, & aperçoit la figure de son cors, elle cuide qui ce soit son fils; si 
torne & retorne, or avant, or arrieres, mes ce est no- [62a] ient; puis s’en 
vet outre dusque a tant qu’il trove un autre mireor, & por la pieté qu’il 
a de son fils regarde l’un & regarde l’autre, & tant demore ensint que li 
veneor s’en vet a sauveté. 


197. Ci dit de taupe 


Taupe est une petite beste qui vait toutjors desous terre & la chevelle 
en deverses parties, & mange les racines que elle i trove, ja soit ce que li 
plusors dient que elle vit seulement de terre. Mes sachiés que taupe ne 
voit goute car nature ne vost pas ovrir la pel qui est desoure ses oils, & 
ensint ne li valent noient, por ce qu’il ne sont descovers. 


198. Ci dit de unicorn 


Unicorn est une fiere beste auques resenblables a cheval de son cors, 
mes elle a pié des olifans & coe de cers, & sa vois est fierement espaenta- 
ble; & en mi sa teste sort une corn sans plus, de mervilleus resprendor, 
qui a bien .iiii. pies de lonc, & est si fors & si agus que il perce legiere- 
ment quant que il ataint. 2. & sachiés que unicor est si aspres & si fiers 
que nuls ne le puet atendre ne [prendre] par nus las dou monde:*” 
occis porroit il bien estre, mes vif ne le porroit hom avoir. & nepor- 
quant li veneor envoient une virge pucelle en celle part ou l’onicors con- 
versent, Car ce est sa nature que maintenant s’en vet a la pucelle tout 
droit [62b] & depose toute fierté, & se dort soef en son seins & ses dras. 
& en ceste mainiere le deçoivent li veneor. 

199. De orse 


Orse est une beste qui a mult foble chef, mes sa forse est es janbes; 
por ce vet elle sovent tout droite & en estant. & sachiés que quant l’orse 
est desaitiés ou de coup ou de maladie, elle mangie une erbe qui a nom 
flomus, qui le conduist a sa garisson. Mes se elle mangie poumes de man- 
dragores, a morir li convient, se ne fust les formies que elle mangie 
[contre celui mal. Miel manjue}® volontiers sor toutes autres choses. 
2. & sa nature est tieus que [en yver}® elle s’eschaufe sa luisure & gis- 
sent ensenble come li omes font avec les femes, & enjendrent fils, que la 
femelle ne porte que .xxx. jors; & por la briesse dou tens nature n’a que 
fere ne pooir de complir la forme dedens le cors sa mere, ains naist un 
pichoit de char blanche sans nulle figure qui soit, se non que il a .ii. oils. 
& neporquant la mere li conferme & adresse a sa langue selonc la sen- 
blance de soi, & puis l’estraint a son pis por doner li chelur & espirit de 
vie. 3. Endementiers se dort la mere bien .xiiii. jors sans boivre & sans 
manjer, si fermement que len la poroit batre & occire avant qu’elle 
s’esveille. En ceste mainiere maint la mere avec ses fils bien .iiii. mois, & 
en repost, por quoi ses oils sont si tenebre- [62c] us que elle ne voit se 
mult petit non quant elle ist de sa cove. De ceste beste dient li plusors 
que elle engrasse & meillorist des bateures. 


200. Ci fenist la primiere partie dou tresor. 


Ci fenist la primiere partie dou Tresor, que devise briement la jenera- 
sion dou monde, e le començament des rois, & l’establissement de l’une 
loy & de l’autre, & la nature des choses dou ciel & de la terre, & la nat- 
ure% des vielles estoires, & briement raconte lestre de cascune. Car 
se li mastre le vousist plus largiement metre en escrit & mostrer de chas- 
cune chose por qoi & coment, li livres seroit sans fin, car a ce besoigner- 
oit tous ars & toutes phylosofies. 2. Et por ce dist li mastres que la prim- 
iere partie de son Tresor si est come en deniers contans, car si come les 
jens ne porroient pas chevir lor besogne ne lor mercandise sans monoie, 
tout autresi ne porroient il savoir la certenité des humaines choses, se il 

ne seussent ce que ceste primiere partie raconte. 3. Mes ci se taist li 
mestres des choses qui pertienent a teorique, qui est la primiere esciense 
dou cors de philosofie; & veut retorner as autres .ii. scienses, ce est a 
pratique [et logique, por amasser la seconde] partie de son Tresor, qui 
doit estre de pieres presieuses. 


Ci fenist le primiere partie, ce est li primier livre del Tresor qui fist 
Mastre Brunet Latin de Florense. 


A Dieu en soit loenge. Amen. Amen. Amen. 





( = segont livre parole des vices & de vertus' 


Prologue 


Quant li mastre ot finee la primiere partie de son livre, & que il ot 
mise en escrit de theorique ce qui s’en apertenoit a son propensement, 
il vost maintenant ensivre” sa matere segont la promesse que il fist en 
son prologue devant, por dire des dues autres sciences dou cors de philo- 
sofie, ce [63c] est de pratique & de logique, qui enseigne a home quele 
chose il doit faire & lequel non, et la raison por quoi l’en doit les unes 
faire & les autres non. 2. Mes de ces .ii. sciences traitera il auques meslee- 
ment,’ por ce que leur argument est si entremeslé que a poine porroit il 
estre devisee. & ce est la segonde partie, qui doit estre de pieres pre- 
sieuses, ce sont les vertus, ce sont li mots & li ensegnemens des sages, 
dont ciascun vaut a la vie des homes, & por biauté & por delis & por 
vertus, car nulles pieres n’est si chiere se por ces .iu. choses non. 3. & 
cist enseignement sera sus les .iiii. vertus actives, dont la primiere est 
prudense, qui est senifiee par le carboncle, qui alume la nuit & respland- 
ist sor toute pieres. La segont est atemperance, qui est senifie par le saf- 
fir, qui porte celestial color, & est plus grasieus que piere dou monde. La 
tierce est force, qui est senifié* por le diamant, qui est si fort que il ront 
& perce toute pieres & tous metaus, & par quoi il n’est chose que il 
puisse douter. La quarte vertu est justise, qui est senifiee par l’esmer- 
audes, qui est la plus vert & la plus belle chose que iaus d’ome puisse 
veoir. 4. Ce sont les trés chiere piere dou tresor, ja soit ce que il soit 
tous plains d’autres pieres qui ont aucune vaillance, segont ce que li 

buens entendieres [63d] porra veoir & cognostre as paroles qui Mastre 
Brunet Latin escrist en ceste livre. Mes tout avant viaut il fondre son 
edefice sus le livre de Aristotes, & lou traslaitera de Latin en Romans, & 
lou posera au comencement de la secont partie de son livre, en ceste 
mainiere. 


2. Ci comence Etique Aristotes 


Tous ars & tous dotrines & tutes ovres & tous triemens sont por 
querre aucun bien: donques distrent bien li philosofe que ce que tutes 
choses desierent est un bien. Segont diverses artes les fins en sont div- 
erses, car tiés fins sont en euvres® & tiés sont ce qui ensievent por les 
euvres, & por ce que maintes sont les ars & les euvres, caschunes a sa 
fins: [car medicine a une fin, c’est a fere santé; et l’art de bataille a sa fin] 
por quoi il fu trovee, ce est victoire; & li ars de fere nef a autre fins, ce 
est nagier; & l’escience qui enseigne a l’ome governer sa meison & sa 
mesnee a une autre fin, ce est richesse. 2. & sont aucuns ars qui sont jen- 
eraus & aucuns qui sont speciaus, ce est partichulier; & li uns sont sans 
divison, & por ce sont les unes sous les autres, si come est l’escience de 
chevalerie, qui est jeneraus; & sont desous lui autres sciences particuliers, 
ce est la sciense de faire frains & selles & esperons & toutes autres ars 
qui enseignent a faire les choses qui a bataille besoignent. & ces ars uni- 
versés sont plus digne & plus honorables qui les autres, por ce que les 
particuleire sont [64a] trouvés par les universés. 3. & tant ausi con les 
choses qui sont faites par nature est une deriene choses a quoi la nature 
atent finaument, ausi ces choses qui sont faite par ars est une final chose 
a quoi sont ordinees toutes les euvres de cellui art. & si con cellui qui 
tret au sing de son arc a cellui seing por son adroicement, tot ausi cascun 
art a une final chose qui adroice ses evres. 


3. Ci parole dou governement de la cite’ 


Donques li ars qui enseigne les cités a governer est principal & sover- 
aine & dame de tous ars, por ce que sous lui sont contenues maintes 
honorables art, si coume est retorique & la science de fere [ost] & de 
governer sa masnie; & encore est elle noble, por [ce] que elle met en 

ordre & droice tous ars’ qui sous lui sont & li sien acomplimens des 
autres, donque lou bien qui de ceste sciense vient” si est lou bien de 
home, por ce que ce le constraint [de bien fere et le constraint] de mal 
non fere. 2. Le droite enseignement si est que l’en aille segont ce que sa 
nature le puet soufrir, ce est a dire que cellui qui enseigne jeometrie doit 
aler par ses argumens, qui sont apelles demostrasions, & en retorique 
doit aler por argumens & por raison veoir resemblable, & ce avient por 
ce que cascun arthier juge bien & dit la verite de ce qui apertient a son 
meistier, & en ce est son sens [64b] soutil. 3. La science des cités garder 
& governer n’afiert pas a enfant n’a home qui enseive ses volontés, por 
ce que andeus sont non sachant” des choses dou siecle; car cestui re- 
quiert home sage & ne requiert pas esciense de home, mes qu’il se torne 
a bonté, 4. & sachiés que enfant est en .ii. mainieres, car l'en puet bien 
estre en viel'' aage & enfans de meurs, & puet estre enfans por aage & 
viell por honeste vie; donques la sciense de governer cités afiert a home 
qui ne soit pas enfans de ses meurs, & qui n’ensieve ses volontés, se leurs 
non qui se convient, & tant comme se convient, & si comme est con- 
venables. 5. Il i a chose qui sont cognoues” a nature, & sont choses 
cognoues a nos, por quoi nos devons en ceste science coumancer as 
choses qui sont cognoues a nos, car qui se viaut estudier a savoir ceste 
sciense, il se doit user [aus] choses justes & bones & honestes, ou il li 
convient avoir larme naturelment ordenee a ceste science; mes cellui qui 
n’a ne l’un ne l’autre regarde a ce que Homerus [nos] dist: se li primier 
est buen, li autres” est apareilliés a estre buens. Mes qui de soi ne set 
noiant, & qui ne aprent de ce que home li enseigne, il est dou tout 


mescheant. 


4. Ci dit des trois vies 


Les vies nomees qui font a conter sont .tii.: [64c] l’une [est vie de 
concupiscense et de covoitise; |’autre]'* est vie citeine, ce est de sen & 
de proesse & d’onor; la tierce est contemplative; dont li plusors vivent 

segont la vie des bestes,” qui est appellé vie concupiscente, por ce que 
il ensivent leur volontés & leur delis. & cascune de ces in. vies a sa 
propre fin diversee des autres, tout ausi come la medicine a sa fin devisee 
de l’escience de combatre, car celle bee a faire santé, & celle autre a 
victoire. 


5. Ci devise dou bien 


Li bien est en .1i. mainieres, car une mainiere de bien est qui est de- 
siré par lui meimes, & une maniere de bien [est ki est desirrés par autrui. 
Bien par lui] est beatitude, qui est nostre fin a coi nos atendons; bien par 
autrui sont li honor & les vertus, car ce desire l’en por avoir beatitude. 
2. Natorel chose est a ome qu’il soit citeins & que il converse entre les 
homes & entre les autres [artiers], & contre nature seroit habiter seule 
en desert ou n’a nulle jent, por ce que l’ome naturelment se delite en 
compaignie. Beatitude est chose complie, si que n’a nuls besoins d’autre 
chose hors de lui, par cui l’ame de l’ome est prisable & glorieuse; don- 
ques est beatitude lo greignor bien & la plus sovraine chose & la trés 
meillor de tous les bien qui soient. 


6. Ci devise .iii. puisances de l’ame 


L’ame de lome a iii. puissance: l’une est vegetative, & ce est comune 
as arbres & as plantes, car il ont arme vegetative come les homes ont; la 
segonde [64d] est apellee sensitive, & est comune a bestes, car elles ont 
ame sensitive; la tierce est apellee raisonable, & por ce est li omes divers 
de tutes choses, por ce que nulle autre chose n’a arme raisonable se 
l’ome non. 2. & ceste puissance raisonable est aucunefois en evre & au- 
cunefois en pooir, mes beatitude est quant elle est en evre & non pas 
quant elle est en pooir seulement, car se il ne le fait n’est mie buen. 
Toutes les evres de l’ome ou sont bones ou sont mauveses, & cellui qui 
fait bones euvres, il est dignes d’avoir le compliment de la vertu de celle 
euvre; car cellui qui bien citole est dignes d’avoir le compliment de son 
mestier, & cil qui mal le fait le contraire. 3. Donques se la vie de l’ome 
est segont le ouvre de raison, lors est il prissable'® quant il la moine seg- 
ont sa propre vertu, mes quant maintes vertu sont ajostees en l’ame de 

l’ome, son ame est mult rasonable & honoree, & est mult digne, si que 
nus ne porroit estre, por ce que une seule vertu ne puet faire l’ome beate 
ne parfet; quar une seule rondelle qui viegne, ne uns” seul jor atem- 
prés, ne doinent certaine enseigne de primtemps, & por ce en poi de vie 
d’ome ne poi de temps que il face euvres" de bien ne porrons nos dire 
que il soit beates. 


7. Ci devise de iii. maniere de bien 


Lou bien est devisee en .iii. mainieres, car li uns est lo bien [65a] de 
larme, li autres de cors, & li autres dehors le cors; mes lou bien de 
larme est plus dignes des autres, car c’est bien de Dieu, & sa forme n’est 
conneue se par les euvres virtueuses non. 2. & sans faille beatitude [est 
en querre les vertus et en user les, mes quant beatitude] est en abit & 
pooir de l’ome, & non en ses fes, ce est a dire, quant il porroit bien faire 
& ne le fait mie, leurs est il vertueuse ausi come cil qui se dort, quant ses 
evres ne ses vertus ne se moustrent; mes l’ome qui est beates convient 
ausi” estre come par necessité que il face bien en celle evre, & si come 
lo sage champion & fort qui se combat & vaint & emporte la coroune 
de victoire, tout ausi lome buens & beates a lo guerredons & la louance 
de sa vertu qu’il fait & moustre veraiement por ses euvres, por ce que lo 
guerredon de beatitude est lou delit que l’en a tant” come l’oume evre 
la vertu. Car chascuns se delite en ce que il aime: li juste se delite en jus- 
tice, & li sage en sapiences, & li vertueus en vertus. & tute evre qui est 
par vertu est belle & delitable en soi meimes. 3. Beatitude est la chose 
dou monde qui est trés meilleur & trés joieuse & trés delitable, mes la 
beatitude qui est en terre a besoing des biens dehors, car il est dure chose 
que len face belle evres se il n’a’! part des choses avenables a bone vie 
& abundance d’avoir & d’amis & de parens & prosperités de fortune, & 
por ce la sapience a besoing d’aucune chose qui face cognostre sa valor 
& ses honors. 4. Se [65b] aucun done as homes dou monde, Dieu lo glor- 
ieus & soverains [le] fait: l'en doit bien croire que cellui don soit” 
beatitude, por ce que elle est la meilleur chose qui puisse estre au monde, 

car elle est mult honorable chose, & est li complimens & la forme des 
vertus. & 1l n’est pas dit dou cheval ne des autres bestes ne des enfans 
qu’il soient beates, por ce que il ne font euvres de vertus. 5. Beatitude est 
chose ferme & establie tousjors en une fermeté, si que elle ne se remue 
pas; & si n’est mie une fois bien & une autre mal, mes toutesfois est 
bien, por ce que li muement de bonté & de malice n’est pas se non 
euvres de l’ome. 6. Don li pilier de beatitude est l’evre que l’en fait seg- 
ont vertu, [et la colone dou contraire est les oevres que l’on fait selonc 
vice; & la vertu ferme & estable est en l’armes de l’ome: li ome vir- 
tueus ne se conturbe ne ne se esmaie por nulle temporels chose contraire 
que li aviegne, car il n’auroit pas ja beatitude se il s’emaiast; car douleur 
& paor abatent l’euvre de vertu & la joie de beatitude. Et aucunes choses 
sont mult gravable a soustenir, mes quant l’en les a bien sostenues, leur 
piert & se moustre la hautesse de son corauge; & sont autre chose qui 
[ne] sont griés a soustenir, & li homs qui le seufre ne moustre pas que en 
lui soit forteresse. 7. Ja soit ce que mort & maladies de fis soient grief a 
soustenir, ne doivent pas remuer home de sa felicité, [65c] car bien & fel- 
icité** & home felis & diex glorieus & benoit sont tant dignes choses & 
tant honorables que nul pris ne nulle louange ne leur soufist pas. & nos 
devons revenerer [et magnifier] & glorifier Dieu sor toutes choses, & 
si devons croire que en lui soient tous biens® & toutes felicités, por ce 
qu’il est coumencement & acheison de tous biens. 8. Felicités est une 
chose qui vient por la vertu de l’arme, non pas dou cors, car” tout 
ausint come li buens mires enquiert la nature de l’ome por mantenir en 
santé & por doner li medicine contre les maladies, ausi doit li home & 
li governeor des cités veillier & estudier que il puisse profiter a ses cit- 
eiens, & maintenir la felicité* qui apertient a larme intellectives, & 
amonester les a faire evre de vertus, por ce que leur fins est felicités. 


8. Ci dit des puissances de l’arme 


L’arme de nos a maintes puissances: l’une n’est pas resonable, ce est 
l’arme des plantes & des autres animaus, & por ce n’est elle propre puis- 

sance de l’ome, car elle puet ouvrer en dormant; 2. l’autre est puissance 
intellectuel, por lesqueles”? evres est li homs dit buens ou mauvés, & ne 
moustre pas ses euvres en dormant, & por ce fu dit que hom felis ne des- 
senble dou mauvés por moitié de leur vie, car [65d] en dormant tiés est 
li buens com li mauvés, por ce que en dormant se reposent les euvres qui 
font l’arme bone ou mauvese. 3. Mes ce n’est mie voir en tous jeneraum- 
ent, por ce que l’arme des buens voit sovent en songe bones ymagena- 
tions & profitables, lesquiex ne puet veoir [lame dou mauvais. 4. Et est 
une autre puissance de] l’ome qui n’est pas rasonable, mes apiert en rai- 
son, por ce que elle doit estre obeissant a raison, & est apellee vertu con- 
cupisseible; & dois savoir que en l’arme sont aucunefois contraire move- 
mans, ausi coume ou cors; quant li uns des menbres se muet” [et] est 
parelletiques, ou il convient mouvoir contre nature, mes cest contrarité 
est manifeste ou cors & privee en l’arme. 5. La rasonable puissance est 
[en ii. manieres: une ki est raisonable veraiement, qui nos fet aprendre 
et conoistre et jugier; l’autre est] apellee concupisseible. & si est elle 
resonable [en tant comme elle est obediens a la puissance, ki est] resona- 
ble veraiement, ausi come li buens fils qui reçoit lo chastiment son pere 
& ne se rebelle contre lui. 





9. Ci devise .ii. mainieres de vertus 


Por ce apert il que deus mainieres sont de vertus: l’une est de enten- 
demans de l’ome, ce est sapiense, science [et sens]; l’autre de moralité, ce 
est largesses & chastetés & autres semblables; & ce puet cascuns veoir 
clerement, car quant nos volons un home priser de vertu intellectuel nos 
disons: ce est un home sages & sotils; & quant nos le volons priser de 
moralités, nos disons: cist hom [66a] est larges & chastes. 


10. Comant vertu naissent es homes 


La vertu de l’entendemant est enjendré & escreue’! en l’ome par 
doctrine & par enseignament, & por ce li convient experience” a lonc 
tenps. La vertu de moralité naist & croist par bon us & onest, [car ele 
n’est pas en nous par nature;] a ce que chose naturel ne puet estre muee 

de son ordre par usages contraire. 2. Raison coment: la nature de la piere 
est d’aler tousjors aval, & nus ne la porroit tant giter amont que elle 
seust en sus aler; & la nature de feu est tousjors d’aler amont: nuls ne la 
porroit tant avaller que il seust en aval metre la flame. & jeneraument 
nulle natorel chose ne puet par usage apreindre a faire le contraire de sa 
nature, & ja soit ce que ceste vertu n’est en nos par nature, certes la 
puissance d’aprendre la est en nos par [nature, et le compliement est en 
nos par] usage; por quoi je di que ces vertus ne sont pas en nos dou tout 
sans nature ne dou tout segont nature, mes la racine & lo comencement 
de regoivre ces vertus sont en nos por nature, [et le compliement est en 
nous par usage. 3. Et toutes choses qui sont en nos par nature] sont 
primierement en pooir & puis en fais, ausi come li sens de l’home, car 
tot avant a li homs pooir de veoir & de oir, & par cellui pooir voit & 
oit, ne nus ne voit devant que il en ait le pooir: donques savons nos bien 
que li pooir est devant lou fait. Mes es choses de moralités est lo con- 
traire, car l’euvre [66b] & lo fait est devant lou pooir. 4. Raison coment: 
aucun home a le vertu de justice, por ce que il a devant faites evres de 
justice, & un autres a la vertu de chasteté, por ce que il a devant faites 
maintes euvres de chasteé; 5. tot ausi est des choses [des] mestiers & des 
ars, car l’en set faire maisons por ce que l’en en a maintes [fetes] prim- 
ierement, & autrement ne le seust l’ome faire se il n’eust ouvré devant 
plusors fois. Ausi set aucun bien citoler, por ce que il a mult usés, 6. & 
li homes est buens por bien faire [et mauvais por mal faire].* & par 
une meimes choses naissent en nos & se corumpent les vertus se celle 
chose est nomee en diverses manieres, tout ausi come la sante, car traval- 
lier atempreement engendre santé ou cors de l’ome, mes travallier plus 
ou moins que mestier n’est coromp la santé, mes moieneté la garde & 
acroist. 7. Ausint est de vertus, car elle coronp & gaste par poi & par 
trop, et se conserve & mantient par la moieneté. Raison coment: paor & 
ardement corunpent la proesse de l’ome, car li home qui a paor s’enfoit 
par toutes choses, & li ardis enprent a faire toutes choses & les cuide 
mener a fin. Ne l’un ne l’autre n’est par proesse, mes proesse est d’aler 
par mi entre hardement & paor. & doit home fuir celes choses qui sont 
a fuir & envaïr celles que doivent estre envaïes; 8. & cist habit est aquis 
por usage de desprisier les terribles choses, & li habis de chasteté est 
aquis par u- [66c] sage de retenir soi contre ses couvotisses. Ausi deves 
entendre de toutes vertus. 

11. Coment home est vertueus 


Or convient que nos devisons la diferance qui est entre habit de 
vertu & habit qui est sans vertus, por doulour & por leese qui font leur 
evres, ce est a dire que lome qui se tent de carnel volonté, & de tel as- 
tenance est liés, certes il est chastes, mes [se] cellui qui s’en tient de celle 
astinance est dolens, certes il est luxurieus; 2. tous ausi est il de ome qui 
sostient & soufre maintes teribles choses dont il ne se conturbe pas, 
certes il est proudom & fort, mes cellui qui s’en conturbe est paoreus, & 
en toutes evres & en toutes meurs ensivent douleur & leese; donques 
cascunes vertus est ou delit ou corus, & por ce li governeor des villes en- 
neurent ciaus qui se delitent de ce que il doivent, & metent en divers 
tormens ciaus qui se delitent si come il ne doivent. 


12. Ci devise de .iii. choses que l’en desierre 


Les choses que l’en desierre & que l’en viaut sont iii.: Pune est prof- 
itable, Pautre est delitable, et la tierce est bone; et les contraires sont 
ausint .iii.: non profitable, non delitable, & mauvés. En ces ai. cil qui 
use raison est buens, & qui ne le use por raison est mauvés, & meisme- 
ment en delit, car delis est nouris avec nos de nostre naissance, por quoi 
il sera grandisme chose a avoir mesure ou adroicement [66d] en delit, 
donques trestoute l’antension de ce nostre livre est entour le delit, car 
Eracles dit que es griés chouses convient avoir art: donques toutes l’en- 
tension de l’ome qui governe les cités est que il face deliter ses citeins es 
choses qui se convienent, & leurs & ou & coume il se convient; cellui 
qui fet bien ces choses segont ce que convient, il est buens, & qui fait le 
contraire est mauvés. 


13. Coment home est justes” 


Et porroit aucuns demander por quoi est homs justes fessans euvre de 
justice & tenpres fessant evres d’atenpranse, & uns autres diroit que tut 
est ausi com de gramatique, car hons est apellés gramatiques se il parole 
segont gramatique, mes a la verité [dire, il n’est pas des vertus” ensi 
come des ars, ançois est tout autrement, car qui viaut estre buens en 
aucun art il ne li convient autre choses que a savoir, mes en vertu lou 

savoir n’est pas soufisant sans l’evre: por ce li convient faire et eslire les 
euvres de vertus, & que sa volonté soit parmanable. 2. & cil qui cuide 
buens estre por seulement savoir, sans le evre, est semblables au malades 
qui bien set l’amonestement de son fisiçiens, mes il n’en aserve nul; & 
tout ausi com tiés malades sont loing de garison, ausi tiés home sont 
loing de felicite. 


14. Que vertu sont en habit 


En lame a .iii. puissance, ce est habit, pooir & paisson. Paisson si est 
si coume amour, leese [67a] & misericorde & tutes choses de cui ensuit 
volenté ou moleste. Pooir est la nature par cui poons demourer sous ces 
choses de paisson, ce est que nos poons courocer ou ajolier ou non avoir 
misericordie; habit est celle chose por cui homs est prisiés ou blasmés, 
porquoi je di que vertu n’est pooir ne passion, [ainçois est habis; car 
pour passion] ne por pooir n’est pas homs loés ne blasmés: por habit est 
il prisies & desprisiés se il est fermes & parmenans en son corage. & nos 
avons ja enseigné la voie qui a ce nos amoine, car qui bien set la nature 
de vertu il saura bien la voie por aler. 


15. Ci dit de vertu que ele est & coment 


Vertu est trouvee en celles choses qui ont [milieu et] estremité, c’est 
a dire plus & mains; et ce mileu est en .ii. manieres: li uns est segons nat- 
ure, li autres est par conparaison de nos. Lo mi qui est segont nature & 
par soi est cellui qui en toutes choses est une meisme chose. Raison com- 
ent: se .x. sont trop & .ii. sont poi, lou mi est .vi., por ce que .vi. est 
tant plus que .ii. come il est moins que dis. 2. Lo mi qui est par compar- 
aison de nos est cellui qui n’est ne poi ne trop. Raison coment: se manj- 
ere une petite viande est poi & manjere une grant viande est trop, il ne 
doit mie prendre lo mi, car se mainjiere .i1. pains est poi & manjere x. 
pains est trop, ne doit por ce mainjier .vi. pains, por ce que il ne pran- 
droit lou mi en comparaison de soi, ains prandroit lou mi par soi, car mi 
segont nos est tant manjier que ne soit [67b] poi ne trop. 3. Et tous arth- 
ier s’esforcent de tenir le mi en leur ars & deguerpir les estremités, ce est 
poi & trop, & la vertu moral est en tal choses en cui lou poi & lou trop 
sont desprissables & lou mi est prisables; donques est vertus uns habis 
par volonté qui par ceste raisons est determinee, & demure en lo mi qui 
est segont nos. 

16. Encor de ce meimes 


Lo bien ne puet pas estre fait se par une guise non, mes mal fait hom 
en maintes guises, & por ce est fort chose & penible a estre buen & leg- 
iere chose a estre mauvés; & ceste [est] l’achaison por quoi avient que 
plus de jens sont mauvés que buens. & aucune choses sont si mauveses 
dou tot qui ne puet estre trouvee aucun mi, por ce que elles sont mauv- 
eses en tout, si come est larecin, murtre, avoutire. & autre chose sont ou 
mi tout purement, en quoi n’est nulle estremité, si come est vertu, ce est 
atemperance & fortesse,”* & ce avient por ce que le droit mi n’a dedens 
li nulle estremité. 2. Fortesse est lou mi entre paor & hardement, & 
chasteté lou mi entre ensievre ses volontés & non ensievre nulles. 3. & 
largesce est lou mi entre avarise & prodigalité, car prodigues est cellui 
qui se desmesure en despendre & qui faut en prendre: cellui est aver qui 
se desmesure en prendre & faut en despendre, mes li larges se tient en 
mi entre ces .li. estremité. 4. & sachiés que liberalité est largesse, & avar- 
ice & prodigalités [sont] [67c] entor les petites choses moienes, mes lou 
mi qui est es degnités & es autes chose & grant est apelés magnificence, 
& ses estremités sont sans propre non. 5. Lou mi en covoitise de dignité 
& de honor est droiture dou corauge, & cellui qui trop en desierre est 
appellés magnanimes, c’est a dire de grant corauge, & cellui qui poi en 
desierre est pussillanimes, ce est a dire de povre cuer. & li homs qui se 
corucce de ce que il doit, & lors & tant coume se convient, il est man- 
suetes, & cellui qui se courucce si come il ne doit, il est iracondes; qui 
couruce meins que il ne doit si est appellés non courucables. 6. La verité 
est [lou mi] entre .ii. estremités, ce est dou poi & dou trop; & cellui qui 
tient le droit mi entre .11. choses est appellés verais, & cellui qui se des- 
mesure est vantieres, & cellui que a ce faut est appellés humbles. 7. Cel- 
lui qui tient lou mi es choses de jeu & de solas est appellés en Gresois 
eutrapeles, & cil qui se desmesure est apellés jugleor & menistieres, & cil 
qui faut est un foretier champestre. 8. & cellui qui tient lou mi amisté 
entre les jens est appellés amis & home plesant, & cellui qui en ce se de- 
mesure sans profis est appelles biscourtois, & se il lou fait par son profit, 
il est apelles losengier, & cil qui en ce faut est apellés home sans escole. 
9. Vergoigne est [67d] une passion de l’ame, non pas de vertu, & cellui 
qui tient lou mi en vergoigne est vergoigneus, & cil qui en ce se desmes- 
ure est apellés en Gresois tacophya, & cil qui a ce faut est appellés sans 

vergoigne & sans front. 10. & en tous les passions a mi & estremité, car 
quant il avient a aucun de nostre voisin bien ou mal, cil garde le mi qui 
est liés dou bien qui avient as buens, & qui n’est pas dolent dou mal qui 
avient au mauvés, mes li envieus sont dolent dou bien a cui que il 
aviegne. 


17. Ce enseigne a conoistre les vertus 


Trois ordres sont es euvres & es paissons, ce est mi & plus & moins, 
il. mauvés, un buen; mes trestous sont contraires endroit soi entr’aus, 
car les .11. estremités sont contraire, a ce que poi est contre trop, & lou 
mi est contre andeus les .ii. estremités, ce est dou poi & de trop. Dont 
il avient que se tu fes compareison entre lou mi & lou poi, certes lo m1 
est entr’aus trop, & se tu fes comparison entre lou mi & lou trop, certes 
lou mi est entr’aus lou poi. & si te dirai coment: se tu volois fere com- 
parison entre proesse & paor, certes la proesse sera ardement, & se tu 
fasoies comparison entre proesse [et hardement, certes le proece] sera 
paor. 2. Mes il a greignor contraire entre les .ii. estremités que entre lou 
mi & l’estremités. Aucunes estremites sont plus propinques au mi que 
autres, car ardemant [68a] est plus prés a fortese que a paor, & prodigal- 
ité est plus prés a largesse que a avarice, & non ensievre charnel volonté 
est plus prés de chasteé que luxure. 3. & ce avient par .i1. raison: l’une 
est segont la nature de la chose, l’autre est par nos. Par nature de la 
chose est paor, qui plus est contraire a fortesse que n’est l’ardemens; de 
par nos est por ce que celle estremités a cui nos somes plus [cheable par 
usage est plus lointaine dou mi; et porce que nos somes plus] atornés 
naturelment a ensievre lou dessierrer de la char, convient que covoitise 
soit plus contre chasteé que a son contraire. 4. Donques puis que vertu 
est en prendre lou mi, a cui prandre besoignent maint & grans consider- 
asions, griés chose est a l’ome que il puisse estre virtueus, por ce que 
prendre lou mi en tous ars n’afiert pas a chascuns home, mes a cellui 
proprement qui sages est en conplir cellui art; ce est a dire que tous 
homes ne sevent trover le point en mi le compas d’un cercle se cellui 
non qui est sages en jemetrie. Tous ausi est des autres euvres, car fere 
une chose est legiere, mes a fere la en tel mainiere coume elle doit 
n’apertient pas se a cellui non qui sages est [en] cele evre. 5. Et chascune 
evre qui tient lou mi est belle & bone d’avoir merite, & por ce devons 
nos encliner nostre arme a contraire de nos desierres jusque tant que lou 
mi viegne, car il est mult grevable d’aler [aprés] la droit chose, de quoi 
li plusors [68b] forvoient; mes en toutes choses lou mi est plus prisable 

a quoi devons entendre, une evre faissant plus & une autre mains, jusque 
tant que nos perveignons a la certament de lui. 


18. Coment hom fait bien & mal 


Des evres que l’en fait, les unes sont par volonté, les autres sont nat- 
uraus, & unes autres sont composees de l’une & de l’autre. Les naturaus 
contre volonté sont a quoi nos costraint nostre corage a fine forse ou 
contre volonté ou par ignoranse, autressi come se un vent levast un 
home ou l’enportast a sa forse en autre leu; & teus homes perdone l’en 
souvent, mes aucunefois chiet la coupe & la honte seur lui meismes. 2. 
& les euvres que l’en fait por sa propre volonté sont quant uns homs 
esmuet ses menbres ou son corages par son arbitre a aquerre les vertu ou 
les vices en quoi il est prisiés ou despisiés. 3. Les autres euvre qui sont 
conposees par volonté sont ausi come un home qui en une nef tempestee 
jette hors choses por garentir sa vie. 4. Tout ausi avient il dou comande- 
ment dou tirant qui coumande a un home qui est sous sa seignorie que 
il occie son pere ou sa mere; & itel comandement cil qui l’obeist est par 
volonté [et contre volonté, mais plus s’acorde as oevres ki sont par vol- 
enté] que par force, que se tu l’occis c’est ta volonté, puis que fes le 
murtre, ja soit ce que tu lou faces par le comandement de ton seignor. & 
por ce que [68c] en tel chose a pris & leidece, l’en se devroit ançois leis- 
sier tuit tuer que faire si laide evres. 5. Poverté de sens & de discressions 
est acheison dou mal, & tous homes mauvés ont poi de sens, & n’ont 
connoissance de ce que il doivent faire & que non, & par ceste guise 
multiprient li mauvés homes. Mes pensent les jens que li home ivres & 
courochiés, quant il font mal il lou facent por ignorance, ce est par non 
savoir. 6. & ja soit ce que il soient non sachent en leur affaire, toutesfois 
l’acheson dou mal n’est pas fors de lome, por ce que l’escience de Pome 
ne se puet desevrer de lui se il n’est forsenés ou en autre maniere par 
quoi son sen s’en puet aler. 7. & l’achaison de ce est concupiscence & 
ire, que sont acheison de tutes mauveses euvres que l’en fait par volonté, 
car il n’est mie puissible chose que l’en face les bones euvres par volonté 
& les mauvés sans volonté. 8. [Et volonté] est plus comune chose & plus 
jeneral que n’est election, por ce que volonté est comune as enfans & as 
autres animaus, mes election n’apertient pas ce a cellui non qui se garde 
de ire & concupiscence. 9. & cellefois desierre la chose qui n’est pas 
puissible, mes il nen eslit pas chose non puissible. & encor la volonté est 
fin, mes ellession est devant la fin; car nos desirons santé & felicité, mes 
primes elisons les choses qui a ce nos [68d] ameinent. 10. & encore 

l'opinion n’est pas elession, car l’opinion vet devant & aprés l’elesion; 
ausint est li homs appellés buens & mauvés [selonc ses elections, et non] 
segont s’opinion. 11. [Opinions] est ou de verité ou de fausité, mes elles- 
sion est eslire le bien ou le mal. 12. Encore openion est des choses que 
l’en [ne] sait fermement, mes elession est des choses que l’en sait a certes. 
13. Encore ne doit l’en eslire toutes les choses que il desire, mes celles 
seulement seur quoi il a eu conseil [devant. 14. Encore ne doit li hom 
faire conseil}” seur toutes choses, mes de celles seur quoi conseillent li 
sages & li cognossant homes, car des choses au fol & au simples jens ne 
doit l’en faire consoill. 15. Mes de grief choses que nos fere ne poons, 
dont nos somes en doute de sa fin coment elle puisse aler, doit l’en avoir 
conseil, si come est de bailer mecine au malade, & ces autres choses sen- 
blables. 16. Encore des choses qui ne apertienent a nos ne doit l’en faire 
consoill, car nus ne se doit conseillier coment les jens puissent abiter en 
la terre de Gardimoine. 17. Encore ne devons nos conseillier des choses 
necesseire porpetuel, ce est dou soleil, se il lieve au matin ou non, [et s’il 
pluet ou non]. Encore ne nos devons conseillier des choses qui sont en 
doute, si come est de trover un tresor. 18. Encore ne se doit consillier de 
la fin, mes de choses devant la fin, ce est a dire que le fizicien ne se con- 
soille pas de sa santé, ne li retoriques de fere croire ses dis, ne cellui qui 
fist [69a] la loy ne se conseille pas de felicité; mes caschuns d’aus aferme 
en son corage la fin de celle chose, & prent conseil coment il puisse ven- 
ir a celle fin, ou por soi ou por ses amis, car ce que l’en fait par ses amis 
fait len par soi. En ceste mainiere use il toutes choses qui le meinent a 
celle fin, & deguerpist les autres. 19. Volonte est fin, si come il est dev- 
isee ¢a en arrieres. & sont aucun qui cuident que lou bien soit ce que 
Pen desire, & aucun sont qui cuident que les choses que len desierre 
soient celle qui senblent estre bones; mes a la verité dire lou bien est ce 
que buen semble au buen home, quar li buen home juge des choses ausi 
come li sain des savors, qui juge dous si come dous & l’amer por lamer, 
mes li malades juge lou dous por l’amer & l’amer por le dous. 20. Tout 
ausi est dou mauvés home, a cui les bones euvres semblent estre mauvés 
& les mauvés li semblent estre buenes; & ce avient por ce que au mauvés 
home senblent estre bones choses segont qu’1 li delitent, & celles mauv- 
eses qui ne li delitent. 21. & maint home sont malade de ceste maladie, 
por ce que les euvres dou bien & dou mal sont en leur arbitre & en leur 

elession; car fere bien est en nos, & fere mal ausi, mes il avient aucune- 
fois des euvres, ausint come dou pere, a cui semble que ses mauvés fis 
soient buen. 22. & que la verité soit que bien fere & mal fere sont en 
nos, & ce apert clerement par ciaus [qui la loi firent, car il tourmentent 
ceulx] qui mal font, [& honorent] [69b] ciaus qui bien font. & la loy nos 
conorte de bien fere & de garder nos de males euvres; mes ne conorte 
autres se des choses non qui sont en leur poesté, c’est que il n’aient doul- 
eur [des choses qui font doloir], & que il ne s’escaufent por le feu, & que 
Pen mait ne faim ne souef a la defaute des viandes. 23. Ciaus qui la loy 
firent punissent hom de celle ignorance de quoi il ont acheison por leur 
negligence. 24. Car .ii. mainiere sont de ignorance: l’une est que l’ome 
qui la fait n’est pas acheison, ce est le forsenés, & de ce ne doit il estre 
punis; l’autre ignorance est celle de cui li homes est acheison, ce est de 
livre, dont il doit estre punis. 25. & tutes homes qui trespasse le com- 
andement de la loy dont il doit estre punis, ce sont tous li mauves & li 
non justes, car il meimes veulent tiés estre. Mes il n’est pas voir resen- 
blables que il soient non justes contre sa volonté, car il sevent bien les 
evres que si les font mauveses estre, & si sont en leur seignourie dou fere 
& dou nen. 26. Ausi come li sain qui devient malade por ce que il ne 
croit a son fizicien de fere ce que li mainteigne en santé, & ensint de- 
vient il malades por sa volonté; & puis qu’il est malades ne puet il avoir 
santé por ce que il vuele. 27. & cellui qui jette une piere, avant que il la 
jette est en sa volonté de jetter la ou non, mes puis que elle est alee il 
n’est pas en sa volonté [69c] de la piere prandre ne de la recevoir; tout 
ausi est de l’ome, car au comencement est il en sa volonté d’estre buens 
ou mauvés, [mes dés qu’il est mauvais] devenus il n’est pas en sa volonté 
de retorner a bonté & estre buens. 28. & mauvestié par volonté n’est pas 
en lame seulement, mes au cors, ausint come est hom boites ou avugles 
par nature, a cui les jens doivent fere misericordie; mes se ce est par sa 
coupe, si come de cellui qui pert ses iaus por trop boire ou por larrecin, 
nus ne doit avoir misericordie. 29. Donques se cascuns home est achei- 
son de son habit & de imaginasion, il convient que sans son esprove- 
mant que il ait aucun naturel comencemant & cognoissance entre bien 
& mal qui li face voloir le bien & eschiver le mal. 30. Car ce est souvent 
trés bone chose que l’en ne peut mie avoir par usage ne par enseigna- 
ment, mes est en lame par nature, & est bone & complis bonté de nat- 
ure; por ce est il donques prové que vertu n’est par volonté ne contre 

volonté ou plus ou meins que les vices. 31. & sachés que euvres & habit 
ne sont en l’ome en une meisme mainiere, mes en diverses, car l’evre des 
le coumencement jusque la fin est a la volonté de l’ome, mes abit n’est 
pas en sa volonté se au comencemant non. 


19. Ci dit de force 


Nos dirons huimés de chaschun habit, & primierement de force, qui 
est mi entre paor [69d] & ardement, gar ce sont .u. choses de cui len 
doit avoir paor raisonablement,” ce sont vices & totes choses [ki met- 
ent l’ome en diffame et en blasme; et ki ces choses] ne crient il est sans 
virgoigne & sans front, & c’est dignes d’estre deshonoré, mes qui en a 
paor l’en le doit mult prisier. 2. & sont aucuns homes qui sont couars en 
bataille & ardis en despendre deniers, mes li hom fors ne dute ne plus ne 
moins que li besoigne, & est apareilliés de soufrir ce que mestier [est] & 
tant come li convient. Mes li ardis si se desmesure en ces choses, & li 
paureus i faut, & est mauvés & cheitif, car les choses qui a douter font 
ne sont pas d’une mainiere mes de plusors. Mes choses sont che cascun 
home doit douter se il a sen & connoissance & sont autres choses que 
cascuns redoute, si come est mort, douleur & povreté, car ces sont de la 
propre nature de paor; mes crienbre ce qui fait une moleste, ce est cuer 
de feme. 3. Et sont .v. autres mainieres de force. L’une est citeine, que 
les homes de cités orent force por le comandament de la loy, por honeur 
conquerre & por eschiver honte. 4. La segonde est por sens & par sou- 
tilité, laqual les homes hore ont entor l’ofice & lou mestier que il orent; 
car nos veons bien homes endotrinés de batailles que il font en tute de 
grant proesse por ce que il se fient en leur escience, ja soit ce que il ne 
[70a] soit pas fors segont la verité, car puis que il cognoist mortel peril 
en bataille il s’enfuit, & doute plus la mort que vergoigne, mes cil qui est 
fors veraiement prise moins sa mort que sa honte. 5. La tierce mainiere 
de fortece est par fouror, si coume nos veons des fiers bestes, qui sont 
fors & hardies par lour furor. & ceste si n’est pas veraie force, car l’ome 
qui met son cors [en peril par ire et par furor, il n’est mie fors; mes cil 
qui se met en peril]? par droite conoisance est fors. 6. La quarte main- 
iere est par fort mouvement de concupiscence, si come font les bestes au 
temps que il s’esmuent a luxure; & maint ome font grant ardement qui 

aiment por amor. 7. La quinte mainiere de fortesse est por seurté de ce 
que aucuns a eu maintes vitoire, & ce avient a home quant il se combat 
[contre un que il a maintesfoiz vaincu; mes quant il se combat] a un 
autre il s’enfuit & pert son hardement. Mes qui bien endure ces choses 
perilleuses est veraiement fort, ja soit ce que les circunstances de fortesse 
soient contristables. & fortesse est plus digne chose & plus noble que 
casteté, por ce que plus legiere chose est soufrir soi dou charnel delit que 
de soustenir le choses dolorouses. 


20. Ci parole de castité 


Castite [est] mi ou delit dou cors, si n’est pas entre tout, car qui se 
delite des choses dont il se doit deliter, en celle guise & en cellui temp & 
tant come convenables est, il est chastes; [70b] & cil qui se delite de 
veoir belle coleur [ou bele painture]*' ou d’oir belles novelles, fables & 
chant, & flarer bones hodour n’est pas chastes ne non chastes, ja soit ce 
que il se delite tant come convenable chose est, & en guise qui se con- 
vient. 2. & ces iii. delit n’ont pas les bestes. Mes chasteté & non chasteté 
est entre deus sens, ce est guster & tochier, & ce ont les homes & les 
bestes comunaument, ce est deliter es choses que l’en manjue & boit, & 
es choses que l’en touche, car en toucher est grandisme delit; & por ce 
est bestiel chose a ensevre trop le delit de touchier. 3. Certes en guster 
n’a pas si grant delit come en tochier, car delit est en elire les savors, mes 
en ce que guster est ausi come un tochier, & por lui nourir soufist le 
delit en cellui, mes il en sont plusors qui enplent leur ventre [en man- 
iere] de bestes. 4. & sont aucuns delit qui ne sont pas de nature, en cui 
Pen puet bien pechier; mes la non chastité est un trespassement es delis 
corporaus, non pas es choses doleureus, car en tiés est fortesse. & au- 
cunefois est hons non chastes por ce que il se doulosist trop quant il ne 
puet avoir ce que il desire; car a poine porroit estre trouvés home qui se 
delitast moins que il ne doit des corporaus delis. 5. Dont cellui est 
chastes qui tient lou mi entre delit, ce est qui trop ne se de- [70c] lite 
quant il les a, & qui ne se couroccie trop quant il les avoir ne puet, [ain- 
çois se delite] atemprément, segont ce que sofisable soit a bone vie de 
Pome. 6. L’en doit contrester au desierres de delis, car qui se laisse 
vaincre, la raison remant sous le desierre. & toutesfois li desierres a sa 
fin: por ce convient a l’ome avoir mestre des enfance, par cui enseigne- 

ment il vive. 7. & se ce n’est, le desierres sera tousjors aveques lui jusque 
a son grant aage. Por quoi l’en se doit estudier que raison soit sus la con- 
cupiscence en tel mainiere que l’une & l’autre desierrent de bien fere. 


21. Ci parle de largesse 


Largesse est mi entre doner & reçoivre; donque est cellui large & lib- 
eraus qui use sa pecune & ouvre noblement, ce est a dire qui done chose 
convenable ou avenable a cui il se convient [et en celui temps et en cele 
guise et en cele quantité k’il convient]. Mes prodigue est cellui qui se 
desmesure en doner & faut en reçoivre, & li autre qui est avers fait le 
contraire. 2. & digne chose est que largesse soit plus en doner que en 
recevoir, por ce que plus legiere chose est non reçoivre que doner, & 
plus prisable est cil qui done ce que convient que cellui qui ne reçoit ce 
que convenable est. 3. Car jeneraument est plus digne chose en vertu 
faire bien & droit que garder soi de fere ce dont il se doit garder; mes 
toutesfois ses choses sont en voie de moienete. 4. Poi fait a loer cil qui 
atremprement [70d] reçoit, mes cellui qui done est prisiés por le profit 
que l’en a de ce que il done. & cellui qui done est tousjors amés, mes cel- 
lui qui reçoit la chose donee est aucunefois mauvolu. 5. Cil qui se doute 
de ce que il done n’est mie larges, por ce que il ne done pas par largesse, 
mes por vergoigne ou por autre passion; donques cellui qui liemant done 
est larges. [Et li hons larges] se paie en soi par poi de chose, por ce que 
il puisse aidier a mains autres; ou poi ou mult que il ait, toutefois s’es- 
force a faire euvre de largesse segont son pooir. & poi se trove larges 
homes que il soient riches, por ce que richesse ne croist por doner, mes 
por amasser & por garder. & richesse qui est sans travail siaut faire son 
seignor larges. 6. & mervoilles est que qui est riches par son grant travail 
soit larges. & cil qui est prodigues est moins mauves que li avers, car il 
fait profit a mains homes, & por ce l’aiment li plusors, mes li avers ne 
fait profit a soi ni a autrui, & por ce le messament tous homes. Encore 
a plus, que li prodigues puet estre chastiés, mes li aver non. & toute de- 
faute nos atrait avarice. [Et naturelement est li hons plus cheables a avar- 
ice] que prodigalite, & por ce s’eloinge plus elle dou mi, ce est de larg- 
esse. [7. Maintes manieres sont de largece], mes petit sont trouvés tot en 
un seul home; car aucunefois est avers [en garder ses choses, et non est 
avers] en desierrer autrui chose, & sont aucun [avers]? non en garder 


* Chabaille (Fn 32) 





170 i ___ LI LIVRES DOU TRESOR 








ses choses, mes en l’autrui cou- [71a] voutier. & ceste covoitise ne puet 
estre saoulee; por ce s’esforcent de gaagner de male part, ce est de pute- 
rie, de cavoiterie, & prendre a ousure, de prester a jeu de das. De ceste 
mainiere sont li puissant homes qui gastent les cités & robent les eglises 
& les chemin, & ce est greignor peché que prodigalités. 


22. Ci dit de magnificence 


Magnificence est une vertu qui evre por richesse grant despanses & 
grant mesons; a l’ome qui est magnifiques est ententis por sa nature que 
ses afferes soient fait [a grant honor, et] a grant despans plus volontiers 
que a petis; & qui en ce faut est appellés parvifique. 2. & cest vertu est 
manificense, & est entour les grant choses mervilleuses, ce est edefier 
temples & yglises & autres atesces por le honeur de Nostre Seigneur; 
ausi est elle a fere grant noses, & doner as jens grant herbergeries & 
grant viandes & grant presans; & a cestui ne convient penser de ces des- 
pens seulement, mes des autrui. 3. Encore en magnificence n’a mestier 
seulement de grant richesse d’avoir, mes avec la richesse convient home 
qui la saiche despendre & mener les choses en tel guise qui convenable 
soit, ou il ou autres de son conseil; & se il li faut une de ces deus choses, 
ou andeus, len le doit gaber se il s’entremet des euvre de magnificence. 
4. L’ome qui en ses choses [71b] se desmesure est cil qui despent plus 
que mestier n’est, & la ou il soufice petite despanse il la fait grant; & ce 
font cil qui donent as jegleurs & as menesteriers, & gietent en voie le 
porpre & le drap dorés, & ne fait ce por amor de vertu, mes por senbler 
as jens estre glorieus & merveilleus. 5. Parvifiques est cellui qui es grant 
choses & mervilleuses se poigne de poi despendre, & ensint corront & 
gaste la biauté de son affaire, & par poi d’avoir que il garde pert grant 
honeur & grant despeins. Ce sont les .it. estremités de magnificence; mes 
ne sont trop a blasmer, por ce que il ne doumage ses voisins. 


23. Ci dit de magnanimité 


Magnanimes est cellui qui est atornés a grandismes afere, & si eslece 
& esjouist en fere les hautes choses. Mes cellui qui se entremet, & il n’est 
atornés a ce faire, il est appellés vaniglorius. & cil qui est digne d’avoir 
honor & dignité, se il a paor de la reçoivre & d’entremetre de si hautes 
choses, il est appellés povres de corage. 2. & magnimité est estremite en 
conparaison de la chose, mes en comparison de l’euvre est mi. La droite 

Soveran Pere; & de ce naist grant honor. 3. & a la verité dire, cellui qui 
est magnanimes est le plus grant home & le plus honorable qui soit, [et 
il ne sera] ja esmués por petite cho- [71c] se, ne non baist son cuer a 
chose laide. Donques est magnanimité corone & clarté de tutes virtus, 
car elle n’est se par vertu non, & por ce n’est pas legiere chose a estre 
magnanimes; encors est mult fort, car il convient que il soit buens a lui 
& autrui. 4. & se aucuns est a drois magnanimes, je di que il ne cuidera 
[ja que lonor] que Pen li fait soit trop grant, por ce que nulle reverance 
ne puet estre comparee a ses merites, & a droit bilance seufre ce que li 
avient par dehors; car il ne se orgueillist de sa prosperités, ne ne se 
dechiet de ses mecheanses. 5. & nobleices de naissanse & seignorie & 
richesse aident mult a Pome a estre magnanimes, & cil est veraiement 
magnanimes qui a en soi .11. choses par lesqueles il est honorés; & ce est 
ce que est dit devant a bonté. & l’ome qui est magnanimes a tous peril 
por noient, car il n’a doute de finer sa vie se bien non, puis que li 
besoing en vient & s’esjouist de bien faire as autres; se vergoigne de 
reçoivre, por ce que plus noble chose est de doner que de reçoivre, & 
quant il reçoit la chose donee, il se prochace dou rendre & dou contre- 
changer. 6. Il est negligens en petis despens, mes es choses grant & hon- 
orable n’est il mie pereseus. [Et aime et desaime] apertiement, non pas 
en repost, car chetive chose li senble a celer a sa volonte; & se mostre 
aprés segont droit as [71d] jens, se ce n’est es chose de jeu ou de solais. 
& converse bien aveques les homes qui aiment jeu & seulas, & het tous 
lousengier si come jens qui servent a louer. 7. & encores se recorde bien 
en son cuer de tourfés, mes il s’en destort, [et fait]? senblant que a rien 
ne li soit. Il ne loe pas soi & poi loe les autres, & ne dit villenie de nul, 
ne de ses anemis ainsint. Plus cure des grant choses que des petites, por 
ce qu’il est sofisans a soi meimes; & si est lases en ses movemens & en 
ses paroles, & pensans & amesurés en parler, car ce est l’acertance dou 
magnanimes. 8. & cellui qui en ces choses se desmesure est vaneglorious 
boubanciers, & cellui qui s'entremet des grant afferes & des autes choses, 
ausint come s’il en fust digne, & non est, & por ce fait il biau drap & 
autres choses aparaissans, & de grant moes, por quoi il cuide estre enau- 
ciés, li sages le tient por fol & por vain home. 9. Puissillanimes est cellui 
qui est dignes d’avoir les grant dignités, & si ne s’en ose entremetre ne 
recevoir les, encois s’enfuit & repont. & ce est mal, por ce que cascun 
doit desirer l’oneur & le bien qui li est convenable; donques cascuns se 

erre de tant come il se part dou mi, mes ne sont trop mauvés. & en 
honor, qui est entor les petites choses, a mi & estremité; por ce que en 
aus est trovés plus [72a] & moins & mi, car homes puet bien plus [des- 
ierrer] honor que il ne doit, & que a lui n’afiert; & ce font les comunes 
jens. 10. Jusque ci est devisee la comparaison qui est entre l’ome large & 
lome magnanime, & entre l’ome qui est magnanifiques & cellui qui 
aime honor, & entr’aus & leur estremités, car li un sont entor les grant 
choses & les autres entor les maindres, & lou mi est honorables, & les 
estremités deshonorables. 


24. Ci parole de ire & de mansuetude 


En ire a mi & estremités, & li homs qui tient le mi est apellés man- 
suetes, & cellui qui se desmesure est appellés iracondes, & cellui qui se 
corus moins que il ne doit est apellés non courreçables. Mes cil est ver- 
aiement mansuetes qui a ire de ce qu’il doit, [et en cele quantité, et en 
celui leu] & en celle maniere que il est convenables; & iracondes est cel- 
lui qui se desmesure en ces choses & toust cort en ire, mes plusors fois 
retorne tost & de legier. & ce est la meilleur chose qui en cellui soit, car 
se tuit li vices s’ajoustassent a un home, il ne porroit estre soutenus. 2. 
Li homs qui de noiant se corouce est cellui qui n’a point“ d’ire la ou 
il dovroit, [ne es choses ne en la saison] que il seroit convenable a cour- 
oucier; & tel home ne fait a loer ne a priser, por ce qui soufrir que out- 
rage & villenie soit mauvesement faite a lui ou a ses amis si est chose 
deshonorable. & tiex homes sont aucunefois prisiés que il ne [72b] font 
grant menaces ausi come l’iracondes, que len prise maintesfois que il 
soit preus & ardis. 3. Mes il est trop grief chose a diviser por paroles les 
circostans de l’ire se non de tant que chascuns saiche que tenir leu mi est 
chose [prisable, et tenir les estremités est chose] desprisables.* 


25. Ci parole de compaignie de jens 


Aprés deviserons des choses qui afierent a compaignie de jens & en 
la conversions des homes & leur parleure, por ce que tenir lou mi en ces 
choses fait a loer, & tenir les estremités fait a blasmer. & en tenir lou mi 
doit hom estre plesans en parler, & en demourer avec les jens & en con- 

verser ou tos homes, & que il soient [de bele compaignie, et soit] co- 
munel as choses qui se convienent, en mainiere, en leu & en temp” que 
il convient. 2. & ceste conversasion est senblable a amisté, mes tant 1 a 
de diference, que en amisté convient avoir compassion & unite de cor- 
age,” mes en conversasion n’a nul, car hom puet bien converser avec 
un home que il ne cognoist. 3. & cil qui en ceste chose se desmesure, & 
qui trop s’en entremet & se lesse traitier & mener avec les estranjes que 
il ne cognoist, & avec ses voisins & ses non voisins, & sa nature le tret 
a ce fere, il est appellés bisplaissant, & cellui qui ce fait por gaagner est 
appellés“ losengier. Qui converse & use moins qu’il ne doit, il est [72c] 
appelles sauvages & home de mal escole. 


26. Ci parole de verité & de fausete 


Verité & fauseté & mansonges sont entr’aus contraires en tutes main- 
ieres; & sont en paroules & en evres. & li hom honorable & de haut 
parage use verité en ses dis & en ses evres, & l’ome vil & de petite cour- 
age fait le contraire. 2. Home verais est cil qui tient lou mi entre cellui 
qui se vante? & moustre que il [face grans choses, et s’enhauce plus 
k’il] ne doit, & entre cellui qui se desprise & humilie, & qui viaut celer 
& abesser lou bien qui est en lui; mes li verais reconnoit & conferme de 
lui tant de bien come il a en lui, & non plus ne mains. 3. Por quoi je di 
qui cellui qui se humilie est miaus ordinés [que] cellui qui se vante, por 
ce que li vantiers ment en dit & fait. Mes en tous ciaus qui sont dis de- 
soure est pires de tous cil qui pense de soi ce que il n’est, por ce que il 
ne cognoist soi meimes; & por ce fait il plus a blasmer que uns autres. 4. 
& li homs verais est buones & loables, & Pom mensongier est mauvés 
& blasmables, car cascuns dit tiex paroles comme ul est. & cellui qui est 
verais seulement™ por amor de la verité fait plus a loer que cellui qui 
verais est par contension de choses qui apertient a tortfait. & cellui qui 
se vante & moustre de soi plus que il n’est, non mie por gaagne d’or ne 
d’arjent, il fait a blasmer si come hom vain; mes cil qui se vante por 
honor ou por chose profitable ne fait a blasmer, car segont sa opinion 
est mervoilleus & bobenciers. 5. & aucun home dient mensonges pour 

[72d] solas, & uns autres la dient por ce que l’en le tiegne plus grant, ou 
por gaagner, ou por aucun delit avoir. & cil est bas qui se humilie & 
coille de soi les grant choses por eschiver descorde & travail, si come fist 
Socrates por mener sa vie en repos. & cellui qui se auce de petites choses 
est appellés noiant. 


27. Coment home est cogneus par ses movemans 


Et sont juge home segont leur movemans [et les meurs] de leur cors, 
Car qui rit trop, trop est blasmés, & qui ne rit pas est sauvages & cruels: 
mes li homs liés se trait”! avec ses compaignon segont ce que convena- 
ble est a bone compaignie, & ne le costraint pas, & ne esmuera ja nul 
mauvés jeu entre ses compaignons, por ce que jeu decline maintesfois [a] 
courus ou a desenor, & est coumencement de luxure & des choses qui 
sont devees en loi; mes en bone compaignie a mult de concorde & 
d’amor. 2. Vergoigne est passion, & sa naissance est senblable a la paor 
des choses terrible, car cellui qui se vergoigne par tutes choses enrougist, 
& cil qui a paor devient pales. & vergonge est convenable as enfans & as 
joenes, por ce qu’ele les retrait de pechié, mes elle est blasmable ou viel 
home, por ce que il ne doit fere chose dont il se puisse vergoigner; & 
por ce n’afiert il a proudome de fere laide chose de quoi il li conviegne 
avoir honte. 


28. Ci parole de justice 


Justice est uns loable abit [73a] par coi home est justes, & fait euvre 
de justise, & aime les justes choses. & si chome elle est abit de vertu, 
ausi le tort est l’abit de vise, char l’un des deus contraires est congneus 
en l’autre. 2. & sont .iil. mainiere de justise & de tort, car li home [est] 
non justes en .iii. mainieres: l’une est qui fait contre la loy, l’autre qui 
contrepasse la nature de l’igallence, l’autre, home avers. Tot ausi est 
home justes en trois mainiere: l’une est que si mantient segont la loy, 
l’autre qui maintient la nature de ligalance, l’autre est qui se poine de 
juger bien & justement. 3. La loy est chose juste, & toutes ses choses 
sont justes, por ce que elle comande que l’en face euvre de vertu, les- 
queles euvre font l’ome felix, & conservent en lui euvre de felicite, & 
vee les mauveses euvres des cités, & comande que li citains facent les 

hautes euvres & nobles, si come est ordener l’escheles” en l’ost bien & 
fermement a la meslee. & comande que l’en se garde de fornicassion & 
de luixuire, & que l’en se tiegne en pes, que li uns ne fiert l’autre, ne li 
die” villaines paroules, & que il se garde de tout villain parlement; & 
en soume elle comande que l’en face euvres de vertu & se garde des vices 
qui sont par volonté. 4. Justice est la plus noble vertu & la plus fort qui 
soit, car tous homes aiment ses euvres & se mervoillent de sa bonte plus 
que il ne font de clarté des estoilles ou dou soleill, por ce qu’elle [73b] 
est plus enterrine & plus complie que nulle des autres vertus. 5. & li 
homes justes use justise en soi & en autrui, car cil qui n’est buens a soi 
ni autrui, il est mauvés. & a la verité dire, a estre buens n’est pas assés se 
il est buens a soi [et n’est bons a autrui,]* mes il li convient estre buens 
por soi & por ses amis. & justise n’est pas partie de vertu, ençois est tres- 
toutes vertus; & tort n’est partie mie de vices, [ainçois est trestous vices. 
6. Et sont manieres de vices] qui sont veus manifestement, si come lare- 
cin, avoutire, & enchantement, faus tesmoignance, traïson & mal enjin 
des” grant homes; & une autre mainieres de vice est qui est mult cruel 
& espoventable, si come est navrer & occire homes & autre senblables 
choses. 7. [Li hom]” justes [est] igailleur, & telfois aimieor; & je di qui 
est igailleur entre deus & amieor entre plusors choses, ou moins en .iill. 
choses, por ce que .ii. persones sont entre qui il fait justice, & de deus 
choses, car en celle choses meimes puet il avoir igaillance & desigail- 
lance, por ce que se il ne peust estre desigallanse, ja n’i seroit igalanse; & 
ainsi est justice en conte de nombre, & si come la justise est chose igual, 
ausi la non justise est desigal. 8. & por ce li sire de la justise s’esforce de 
igaillier les choses qui ne sont igales, dont il li convient les uns occire, les 
autres nafrer, l’autre chaccier en esil, jusque a tant que il soit satisfet a 
cellui qui a l’outrage receu. Encores li sire de la justice s’esforce de re- 
torner au mi de [73c] droite egailance, lou plus & lou moins es chouses 
profitables; por ce tolt a l’un & done a l’autre, jusque a tant que il soient 
igau. 9. Dont il li convient savoir en quel mainiere il doie tollir au plus 
grant & bailier au meindre, & coument il fait fere [satisfation] des torsfés 
quant il avienent, [issi que ses subtés vivent] en bone fermete de igalance. 


5? MS les choses 
53 MS adds: uillanie ne 
4 Chabaille 


55 enjin des; MS aujundre 


€ Chabaille 





176 E PENR ______ EI LIVRES DOU TRESOR 


29. Encore de ce meimes 


Li citains, ciaus qui habitent ensenble en une ville, s’entreservent li 
uns a l’autre; car [si] uns homs a mestier des choses d’un autre, si entre- 
met,” & li rent son guererdon & son paiement segont la qualité de la 
chose, jusque tant qu’i soient en droite moieneté entr’aus; ce est a dire se 
li fievres ait une chose qui vaille une, & li cordoanier aist une chose qui 
vaille deus, & li carpentiers en ait une autre qui vaille troi, & li uns ait 
mestiers des choses a l’autres, il convient entr’aus avoir aucune egallance 
por quoi l’une vaille plus que l’autre, si qu’elle tornent au mi qui soit 
igal entr’aus. 2. & por ce fu denier trové primierement, que il igailast les 
choses que desigals estoient; denier est ausi come justice sans arme, por 
ce que il est un mi par quoi les choses desigal reconosoient a igalite. & 
puet hom baillier & prandre les grant choses & les petites par denier, car 
il est un esturment par quoi li juges puet fere justise; car denier est loy 
sans arme, mes li juges a a- [73d] me, & Diex le glorious est loy universel 
de tutes choses. 3. Le jugeor de ygalance dure en fermeté por le meinte- 
nement de la loy, & croissent li citeins, & multiplient li ballieor* en 
champ, & laboreor de terres & de vignes. & por le mauvestié qui se font 
es cités avient le contraire, & a la fin tornent elles a desers & a bois. 4. 
& les sires en sont ceaus qui mentienent droit igailance, & ne donent 
dou bien comun plus a uns que as autres; & por ce dient li sages que le 
dignetés e les signories font cognostre l’ome. Les menues jens dient que 
courtoisie est acheison de la seignorie, & li autres dient que l’achaison 
est en richesse, & li autres dient de noblece de sanc;” mes li sages dient 
que la veraie acheison por quoi li homes est dignes d’estre princes® & 
sires si est la vertu que il a en soi. 5. & justise est en ii. mainieres: l’une 
est secont nature, li autres est segont la loy; & celle qui est naturel a une 
meismes nature en tutes pars, si come avient dou feu, qui tosjors monte 
en aut ou que il soit. Justice qui est segont la loy a maintes diversités, si 
com nos veons des sacrefices que l’en fait, l’uns por les armes des mors, 
l’autres por arbres enjendrer & acroistre; & andeus justises entendent a 
igalance. L’ome qui tient la chose qui li est bailee en garde por paor, non 
pas par volonté, n’est justes par soi, mes por autrui; mes cil qui [74a] la 
tient par volonté & par honesté est droit justes. 6. La doumages qui 

avient en la conpaignie de homes est en .ii. mainieres: l’une est por er- 
reor & por non savoir, l’autre est por negligense sans volonté de dou- 
mager, la tierce est por malice pensee & par volonté de doumager. Par 
erreur & par non savoir est quant hom fait aucune mauvese chose & 
nen cuide fere ce, si coume est occierre son pere quant il cuide son 
enemi tuer; por negligense est quant home n’a cure de ses besoignes ne 
de l’autrui segont ce que il porroit & devroit. 7. & ces deus manieres 
non sont dou tout mauvés, por ce qu’eles ne sont par malice; [mais 
quant on fait damage par malice] devant pensee ou por sa prope volonte, 
si que il mi a nul circonstance qui escuser le puisse de sa malice, il est 
voirement mauves & blasmables, & hors de la nature de atenprance. 8. 
Ignorance, c’est a dire non savoir, est en deus mainieres: l’une est par na- 
ture, si come est d’un home qui est fols por nature; l’autre ignorance est 
a ome par sa prope achaison, si come est de livre, qui par ivresse pert 
la cognoisance de verite. 9. La seure justice est meilleur que justice, mes 
a la verité en lou mi verai ne puet estre [trovés plus ne mains, por ce que 
droit mi ne puet estre] devise. & la voire justice n’est pas celle qui est en 
la loy, encois est [en] Damedieu Nostre Seigneur, & est donés a home; 
por ceste justice est li home senblables a Dieu. 


30. De vertu moral et intellectuele®! 


[74b] Vertu est en .11. mainieres: une est appellee moral, qui s’aperti- 
ent a Parme sensible, en cui n’est veraie™ raison; l’autre vertu est intel- 
lectuel, [ki s’apertient a l’ame raisonable, en qui est intellec et] descre- 
sion & raison. Donques l’arme sensibles fait eschiver ensint® ce que li 
plaist sans nulle proveance de sens, & por ce dient que concupiscensce 
desierre, mes intellect conferme, nies sans lui ne puet estre aucune ele- 
sion; donques le coumençament de elesion si est desierrer intellectuel par 
acheison d’auchune chose. Donques qui bien use ellesion ne consoille 
des choses [ki sont alees; car ce ki fet est ne puet estre a fere. Autressi 
elections n’a pas leu es choses] qui soient necessaires ou qui ne soient 
pussibles. 

31. Encore de ce meimes 


En l'arme sont .v. choses por cui elle dist verité en affermer ou en 
nier, ce est art, science, prudence, sapience, intellect. La science est par 
tel demostrasion que autrement ne puet estre, & la chose que Pen set est 
necessaire & non enjendrable ne compassable. & tutes esciences & tutes 
desciplines & chascune chose qui len set puet [l’on enseignier; et tout ce 
que l’on puet]* aprendre est des choses seues, ce est a dire por co- 
mancemant, & sont manifestes par aus meimes, & est escience par de- 
mostrance. & demostrance est tousjors veraies, si qu’elle ne ment en 
aucun tens, car autrement ne puet estre, por ce que elle est des choses 
necessaires, & est aucun ordeneor de art o reson veraie. 2. Prodome & 
sage est cellui qui puet conseillier soi & [74c] autrui & es bones choses 
& es mauveses qui a li home apertienent; donque est prudense cellui abit 
par quoi l’en puet conseillier a veraie raison entor les buenes & es mau- 
veses choses de l’ome. 3. Sapience est la deignité & li avantages des ars de 
Pome en son mestier, car quant len dit d’un home qu’il est sages en son 
art, leurs est demostree sa bonté & sa valance en cellui art. Intellect est 
celle chose par cui li homes entent les comangamens® des choses et 
forme la fin & le compliment. Raison & science & intellect sont des 
choses qui naturelment sont nobles. 4. & bien sont trouvees des jones 
homes enjengneus qui sont sage por descipline, mes par prudense [non, 
por ce que prudence] est es choses particuliers, que nus ne puet savoir se 
par longues esperience non; & a grant esperience convient lonc tens, mes 
jones hom a petit temp & poi [experience]. 5. Prudence amesure les co- 
mencemans & la fin & l’issue des choses. Par intellect nos vient solerce 
& astuce; & solerce est un sens par quoi” len juge tost & isnel un 
droit jugement, & consent lejierement & tost a buen consoil, mes astuce 
est tousjors encoste le propensement, & quant li propensamens est buens 
proprement, leurs est il apellés astuce; mes quant il est mauvés, lors est 
il apellés malice, & de lui est enchantement & devinaille, & ciaus qui ces 
choses ont ne sont mie sachant ne sages, ençois [74d] sont solers & con- 
seillés par intellect de nature. Sapience est felicité que l’en doit eslire par 
lui, non pas come chose qui amaine santé, mes coume santé meisme. 6. 
Les euvres de l’arme sont segont la mesure de la vertu moral, & segont 
la mesure de prudence & de solerce & d’astuce; donques la vertu adroice 

lou propensement de l’ome au droit, & prudence, ce est a dire lou sens, 
conferme les choses & les fait buens, & les ameine a justice, mes malice 
les corompe & amaine a non justice. 7. Les vertus moraus sont ausi 
come meurs” de nature, car nos trovons aucunefois l’ome fort & 
chaste & justes de s’enfance, por quot il apert que tiés vertus sont de na- 
ture & sans intellect; mes la seignorie de trestoutes vertu doit estre 
bailliee a la vertu intellectuel, por ce que nulle ellession ne porroit hom 
fere sans intellect, ne ne porroit estre complie se par vertu moral non. 
Ensint la provedence nos enseigne a fere ce que convenable est, en celle 
mainiere que convient, mes la vertu moral moine la chose a fin & a 
compliment par euvres. 


32. Encore de force 


Fortesse est un abit buens & loables entre hardemant & paor. Veraie- 
ment l’ome fort soutient mult de terrible choses & de grant outrages, & 
por enprendre ce que convient & por leissier ce que fait a laissier il des- 
prise larme & fait euvres de fortesse, non mie [75a] por son delit ne por 
honor conquerre, mes por amor de la vertu. 2. Homes sont qui euvrent 
fortesse en leur cité seulement plus por virgoigne qui por eschiver honte 
& reproiche; elisent miaus a soufrir les grant peril que vivre a vergoigne. 
3. La fortesse de fieres bestes est celle que l’en fait par furor quant il 
s’angoisse duremant d’aucun tortfet qui fes li soit, & cort a fere ven- 
jance. Forse d’animal est celle que l’en fait por acomplir sa couvoitise 
que il forment desierre. 4. Force spirituel est celle que l’en fait por 
aquerre pris & honor & hautece. Force devine est celle que l’en fait que 
li fort home ament por lui meismes, & li home de Dieu. 


33. Encore de chastite 


Chastité est atemperament en mainjere & en boivre, en roubes & en 
tous autres corporaus delit dou siecle, & cellui qui euvre atemprément 
en tous choses fait mult a loer. & le seurplus est blasmables, mes lou poi 
ne se trouve en nient. Chasteté est belle chose por ce que li chastes se 
delite des choses convenables, & en tens & en leu & a la quantite & a la 
guise qui convient. Mes delis dou siecle & desevrés de nature est demos- 
trament blasmables plus que avoutire, ce est gesir avec le masle. De chas- 

tité puet estre en maintes mainiere, & en boire [et en mangier] & en 
toutes les laidures de luisure. 


34. Encore de mansuetude 


Mansuetude est uns abis [75b] loables entre le trop & le poi de l’ire, 
& cellui qui trop dure c’est per malice; & la maliceuse ire quiert grant 
venjance por poi d’offension, mes cellui qui ne se courrouce ne a ire por 
offension que l’en face a lui ne a ses amis est hom li cui sentement est 
mors. 


35. Encore de largesse 


Liberalité & magnificence & magninimité ont entr’eus comunité, car 
tous trois sont por doner & por recevoir pecune a qui afiert, & dont & 
comant & leurs que convient. & plus belle chose est a l’ome qui a ces 
vertus doner que prendre, car il eschieve le leit gaaing; mes li ons avers 
convoite forment le denier, & por ce avient il que l’ome liberal n’a pas 
tant de possessions come li avers. 


36. Encore de magnanimité 


Li magnanimes desert bien enterine vertus, car il leur fait grant hon- 
or & sont convenables a lui, car il aparoille sa arme as autes choses & 
desprise les vils persones & de petit afaire; mes cellui qui despent & 
gaste por noient les choses [est] prodigues. Envedeus est cil qui se con- 
triste de la prosperité & dou bien de tous les buens & tous les mauvés 
sans differance nulle, & le contraire de lui est liés de la prosperité des 
buens & des mauves; & le mi entre l’un & l’autre est joians de la pros- 
perité des buens & anguissous de la prosperité des mauvés. Cil qui [75c] 
de toute ceste chose se vergoigne est non aparissans; cil qui se vante 
& moustre d’avoir tout biens, & desprise les autres, est apellés superbes 
& orgueilleus. 

37. Encore de compaignie des jens 


Et il ia une mainiere de jens avec cui vivre est mult grevable, por ce 
que il ont nature que l’en ne puet tratier; li autre sont losengiers, qui 
semblent estre ami de cascun, & autres sont qui tienent lou mi entre ces 
deus, car il sevent estre igaus entre la jent [selonc] ce que il convient & 
ou & comment,” & est bien loable. Jugleur est cellui qui converse 
entre les jens a ris & a jeus, & moque soi & sa feme & ses fis & tous 
autres, & son contraire est cil qui tousjors se moustre cruel, & est sa face 
troublee, & n’eleese avec les autres, & ne parole ne ne demeure avec 
ceus qui s’elessent. Mes cellui qui tient le mi entr’aus use la moienieté 
amesureement. 


38. Encore de justice 


Li oms justes est appellés igaus por ce que il igaille les choses. & ce 
est en deus mainieres: l’une est departir pecunie & degnete, l’autre est 
sauver’! & apoier ciaus qui ont eu tortfait, & ciaus [a] qui le doivent 
fere l’un & l’autre. 2. & li fait que li homes s’entredoivent fere sont en 
deus manieres: l’une est par prope volonté des le comencement, l’autre 
est contre volonté (ce sont les choses que len fait [75d] a force si come 
est par desevance ou par rapine ou por larecin). Cil qui fait la loy sauve 
& adrese les choses qui sont entre poi & trop, & li justes adreseor depart 
la pecune & la degnité, & fait partison entre deus au moins. 3. & justise 
la fait en ni. choses, dont la primiere a proporsion a la segont, & la 
tierce a proporcion a la quarte, & li adroicemans d’eles est segont la pro- 
porsion a soi meimes, & justice juge entr’aus segont la quantité de la vir- 
tu & de sa deserte. 4. & cil qui saine & sauve les choses & les fais qui 
entre les homes sont est cellui qui fist la loy, & il esgarde & fait justice 
entre ciaus [ki font les torsfés et ciaus] qui les reçoivent, & rent son 
eritage a ciaus a cui il doit estre, & si le tolt? a ciaus qui le tenoient 
contre justise. & aucunes choses comande il as persones & aucunes en 
avoir, & ensint adroice le poi au trop, car cil qui fait tortfet a plus [que 
sien n’est, et cil a cui il est fait en a meins]” que a lui n’apertient, & li 
juges adroice entr’eus segont mesure de arimetiques. & li home vont 

devant li juge, por ce que il est justice pleine d’arme, a ce que il atorne 
la justice, segont ce que il est puissible. 5. & justice n’est pas en cascun 
leu, en tel mainiere que a cellui qui fait soit tant fait com il fait, & a 
cellui qui tolt soit tant tolu come il tolt, por ce que li adroicement n’est 
en tour ce toutesfois. 6. & si come li justes est [76a] meudres que li non 
justes, ausi li hom [igaus est mieudres que li non igaus. Et le mi] est au- 
cunefois plus contraire a l’une estremité [que a l’autre, et l’une estremité] 
est plus contraire a l’autre que au mi. Justice est mi entre gaagnier & 
perdre, & ne puet estre sans doner & prendre & changier; car li drapiers 
done drap por autre chose dont il a mestier, & li fevres done son fer por 
autre chose, [et pour ce ke en ces choses avoit grant paine, fu une chose] 
trouvee qui le adreçast, ce sont deniers, por ce que l’evre de cellui qui 
fait la meison se puisse adreiscier a l’evre dou cordouanier par deniers. 
7. Seure justice est meilleurs que justes; donques cellui qui est meillor 
que buens [est buens] en toutes les mainieres qui peut estre; & cil qui 
plus est justes qui li justes est justes en tutes les mainieres qui puissent 
estre. 8. Justise natural est meilleur que celle qui est mise par homes, 
ausint come li miel qui est dous par nature, & por ce est il plus dous que 
esmiels, qui est fait por art. & homes justes vif par vie devine por le 
grant delit que il a de la naturel justice, & use le justes choses & les aime 
por aus meimes. & cil qui met la loy ne la doit pas metre jeneral en 
toutes euvres, por ce qu’il n’est mie puissible que universel reigle soit 
mantenue en cascune chose partie; donques doivent le paroles de la loy 
estre particulieres, por ce que elles jugent des choses particulieres devi- 
sees & corrutibles. 


39. Ci dit de vices 


Li vices en moralités que l’en doit mult eschever sont trois: malice, 
cruauté, luxiure. Car iii. [76b] sont les vertus leur contraire: benignité, 
clemens & chasteté. Aucun home sont de nature divine par la trés grant 
bonté & vertu qui en aus abonde; & cest habit est propremant contraire 
a cruauté.” & tiés homes sont appellés angeliques & devins par abun- 
dance de vertu qui en aus est, outre les us des autres en tutes choses, ensi 
come la bonté de Dieu seurmonte la bonté des homes. 2. Autresi homes 
sont cruel en leur meurs, & sont de nature de fiere beste, & sont mult 
lointens de vertu. & sont homes de nature de bestes en parsievre volonté 

de leur delit, & sont senblable au singe ou au porcel. & li homes qui par- 
sievent leur volonté sont appellés epicures, ce est a dire que il pensent 
dou delit dou cors seulement. 3. & des homes qui sont de nature devine 
ou de nature de beste en tutes choses sont poi ou monde; mes ciaus qui 
vivent a loy de beste habitent en l’extremité de la terre qui pouplee est, 
car en droit midi sont li Etiopien, & par devers septentrion sont l'Es- 
clavons. 4. & est li omes appelles de divine nature, par quoi il soit 
chastes & continens, en ce que il seufre de mauveses concupiscence dou 
cors par la force de la vertu intellective; mes cil qui ne s’en seufre est 
vencus par ses desierres, & trepasse les bornes” de la loy. 5. Car li 
homs ont leur bornes” a quoi il se muvent naturelment, & entre quoi 
il se regirent & tornoient dedens lou mi, se autres acheison n’avient 
[76c] en leur nature qui les face decliner a vie de beste. Car les bestes 
sont desliees, & por ce ensievent les movemens de leur covoitise, & vont 
par les pastures & ne se seufrent des choses a quoi leur nature les 
amoine. En ceste mainiere ist hors de ses bones, & ensi est il pires que 
une beste por la mauvase vie que il a ensieue, a ce que l’escience de 
l’ome est veritable en ses euvres. 6. Li homs qui set & qui aprent & qui 
use son sens entour la vertu moral & entor vertu divine & vertu entel- 
lectuel, il vait a ses bones, & si tornoie en son mi, & use proposicion 
universel qui concloient saine conclusion. 


40. Ci dit dou delit 


Aucune chose sont delitables par necessité, & autre par elession, ou 
il en i a aucunes que l’en doit eslire par aus meimes, & aucune doit hom 
eslire par grace d’autre chose. Li delit par necessité est en mangier & 
boivre & en abiter aveques feme, & tous delis corporaus a quoi l’en vif 
chastement; li autres delit que l’en eslit por aus meimes sont intellect, 
certement, sapience, divine raison. 2. Mes li delis qui sont esleues par 
grace d’autre chose sont trois, ce est victoire, richesse, honor, & tous 
autres biens en quoi les bestes ont aucune comunité a nos; & cellui qui 
tient lou mi en ces choses est loables, & cellui qui fait trop ou poi est 
blasmables. 3. & sont aucuns delis por [76d] nature, & aucun sont de 
maniere de beste & de fiere, ou par raison de temp ou par maladie ou 
por male nature. & delit de fiere est en cellui qui se delite en ovrir les 


7 MS bones 
76 MS bones 





184 LI LIVRES DOU TRESOR 





cors des dames” grosse por saoler soi des fis que elles portent dedens 
leur cors, & cellui qui manjue char d’ome ou char crue. 4. & delit qui 
est por maladie ou por male usage si est oster soi les peus” des sor- 
ciz,” & manjer ses ongles ou boe ou charbon. Delit par male nature est 
jesir aveques les masles, & d’autre choses deshonorables. 5. & sont au- 
cunes cruels malices a guise de fere sauvage par maladies, si coume avient 
de frenetiques & de forsenés & melancoliques. L’ome furibondes tient a 
sentence tout ceaus qui a lui plest; ne li chaut se ce est contre les autres 
jens. & se raison viaut que il ait ires un poi, maintenant cort a la grant 
ires, & fait ausi come vallés mout isnel de son cors, qui se haste de fere 
ce que comande li est encors que li comandemens soit aconplis; & fait 
ausi come le chien, qui bret a cascune vois que il puet oir, & nen pense 
se ce est vois d’ami ou d’enemi. & ceste incontinence qui est en ire si 
vient de chaude nature & de isnel movement, 6. & por ce doit l’en plus 
tost pardoner a cestui que a cellui qui n’est pas continens en ses covoit- 
ises, por ce que maintenant que il voit chose que li delite il n’atent [77a] 
jugemant de raison, ençois s’estudie a avoir ce qu’il desierre. Donques la 
incontinence de lire est plus naturel chose, mes celle de concupiscense 
est plus en la volonté de l’ome; car concupiscense quiert leus escurs, por 
quoi [len] dit que elle abat & decoit son fis. Li ons qui mal fait & ne se 
repent ne puet estre amandés, mes de cellui qui mal fait et puis s’en re- 
pent puet hom bien avoir esperance que il se puisse amender. [7. Cil ki 
n’ont intellec sont millour ke] ciaus qui l’ont & ne le euvrent. Car qui 
se leisse veincre as petites concupiscenses par foblece de intellect est sen- 
blables a cellui qui devient ivres de poi de vin par la foblece de son cer- 
vel. Li homs continens qui a intellect conferme soi & pardure en veraie 
raison & en saine elesion, & ne se desievre des drois atempremens. Re- 
muer les mors & les us est plus legiere chose que remuer nature, & ne- 
porquant remuer usage est grieve chose, por ce que elle est asenblable a 
nature. 8. Homes sont qui cuident que nus delit ne soient buens por aus 
ne por accident; autres sont qui cuident que aucun delit soit buen & li 
plusors non. Li autres cuident que® tous delit soient buens. Delis sans 
repos n’est mie buens, por ce que il est de nature de sensualité, qui est 
comune as bestes; & por ce n’est elle senblable as choses complies. 9. & 
li oms chaste eschieve lou delis por ce que il emcombre & enpesche 

intellect, & fait a l’ome [77b] oblier son sen. Car li enfens & les bestes 
quierent*! delis, & il sont de ties delit que cil font lome enmaladir & 
li font avoir moleste, mes li sages homs ne quiert ces corporaus delis se 
amesureement™ non. 


41. Encore de chasteté 


Chasteté & continence ne sont pas une chose, car chasteté est uns 
abit qui jadis a eues maintes victoires contre les battalles des charnes co- 
voitises, en tel mainiere que il ne redoutera jamés aucuns assaus de nulle 
tentassion; [mais continence est uns abis ki soustient maintes tempta- 
tions mauvaises], mes toutesfois il ne se lasse pas vaincre par la raison & 
par le sen qui est aveques lui. Donque chasteté & astenance ne sont pas 
une chose, & de tant se desenblent coume vaincre & non estre vaincus. 
2. La non chasteté est un abit qui fait home pecher es diletables choses 
sans grant esforce de tentasion, par achaison de sa prope mauvestié, ausi 
come veneor de delis; mes cellui est non continens qui se lesse vaincre au 
delit qui lou tente forment, & non chastes est cil qui soumet soi meimes 
[au delit] qui ne le tent pas. 3. Ains est hom non continens por la foib- 
lese de la raison & por petite esperance, dont n’est il mie dou tout 
mauvés, mes par moitié; puet estre amende par conort de la reison & par 
longue? preuve, mes li non chastes a poine puet estre amendes. & ver- 
tu & malice sont cogneues a ce que en la vertu est la raison saines; en la 
malice est la vertu corrompue, [77c] & maintesfois est elle corrumpue 
par trop de concupiscence & de maus desieres. 


42. Ci dit de coustance 


Trois manieres sont de coustance, ce est a dire, parmenance: l’une est 
en lome qui est parmenans & ferme en tute ses opinions, soient voires 
ou soient fauses; la segont mainiere est qu’il n’a nulle fermeté ne nulle 
costance; la tierce est de cellui qui est permanans™ en lou bien & lejere 
de part dou mal. 2. Mes sinplement li coustans est meilleurs que li 
muables, [por ce ke li movables] se torne a ciascun vent, mes li homs 
fermes & costans ne sera ja esmues par fors desierres, ja soit ce que 

aucunefois par noble delit il remue sa fauce creance & consente a verité. 
3. & il n’est mie chose puissible que un hom soit sages & non continans 
ensenble, por ce que prudence n’est a savoir seulement, mes en ovre; 
mes astuce [et non continence maintefois sont ensanble, por ce que as- 
tuce] est diverse de prudence, a ce que prudence est seulement entor les 
bones [choses, mais astuce est entor les bones] & entor les mauveses. 4. 
& li ons sages qui euvre selonc son sen est senblables a cellui qui veille, 
& cil qui ne euvre segont s’escience est senblables a cil qui dort ou lit; 
car en l’ome est l’abisme des charnés desierres, en quoi il ensevelist & 
noe & traglotist l’euvre de la raison. & est ausi come de cellui qui dort, 
car son sen est liés entor son cerebre® por les vapors qui montent en 
sa teste, [77d] & ausi coume livres, en cui le seurplus dou vin abatte le 
droit jugement. 5. Li hom malisieus est cil qui fait mal as autres jens 
penseement, & par mauveses consoill que il a porpensé devant, & por 
mauvesement eslire reson, & ce est si pesme chose que l’en n’i puet con- 
soil metre. 


43. Ci parole d’amisté 


Amisté est une des vertus de Dieu & de lome, & est mult bisognable 
a la vie de l’ome, car l’ome a besoing d’amis, ausi come des autres biens, 
& li puissant home & li riche & li preus de la terre ont besoing d’amis 
a cui il facent bien & de qui il reçoivent service & honor & grace. 2. & 
grant seurté est a ome por son ami; & de tant coume il est de greignor 
afere, plus li besoigne a avoir amis, por ce que, [lors que] le degré de sa 
grandece est plus en aut, puet il plus legierement cheoir; car le cheoir est 
plus perilleus. Dont sont amis mult bisognables & en ce & en toutes an- 
goises & aversités que len puet avoir, por ce que buens amis est trés 
buens refuges & seur port. 3. & cil qui est sans son ami, il est tous 
seul a ses afere, & quant il est avec son bon ami il est acompaigné & en 
perfete aide a achomplir ses euvres, car de deus parfés & buens naissent 
parfete euvres & parfete entension. Cil qui fist la loi connorte” plus les 
citeins a avoir charité & amor ensenble que en justice, [78a] por ce que 
se tous homes fussent justes, encore leur convenist il avoir charité & 
amistié, por ce que charité est garderes d’amistié segont sa nature, & la 

defent de tous asaus de discorde, & destruit toutes meslees & mallevoil- 
lances. 4. Les mainieres de amisté sont cogneues por les mainieres des 
choses amees; & ces chose sont trois: bien, profit & delit. Car cias- 
cuns® aime ce que li senble bien que il est profitable [& delitable]. & 
il convient que nos voillions bien a nos amis, mes amisté n’est pas 
sauvee en ce seulement,” car li chastiaus veulent bien as autres, mes il 
ne leur convient pas estre amis por ce, mes chastiemens est une amor qui 
requiert guerrerdon semblable a son evre, & il convient que il s’entre- 
chastient & portent amor segont la mainiere de son amistie. & cascune 
des trois convient avoir convenable guerredon, & non pas en repost, en 
tel guise come il vuelent, segont la mainiere de leur amors. 5. & ciaus 
qui s’entreaiment por profit ou por delit ne ament veraiement, ançois 
aiment les choses por quoi il sont amis, ce est delit & profit, & por ce 
avient que entr’aus dure l’amisté tant [come] dure le delit et son profit. 
& por ce devient il tost amis & annemis; & celle amistié qui naist por 
profit est entre les viels homes, & celle qui naist por delit est entre les 
joenes, mes la droite amisté & bone & complie est entre les buens 
homes, qui sont semblable en vertu, & s’entreaiment & volent bien por 
la senblance [des vertus ki entr’aus est. 6. Et ceste] a- [78b] mistié est 
divine, dedens qui sont li buens, & nen est entre aus aucune decevance 
ne chose d’aucune mauvestié, & por ce itele amistié ne puet ja estre 
[entre] les buens & mauvés, [ne entre les mauvais]” ensenble, mes entre 
les buens seulement; mes l’amistié qui naist par delit ou por profit puet 
bien estre entre les mauvés, & entre buens & les mauvés, mes elle est 
toutesfois perdue segont la perte dou delit & dou profit, car c’est amistié 
par accident. [7. Amistiés] est uns louable ornament entre ciaus qui en- 
senble conversent & qui ont compaignie ensenble, & est une trés belle 
vie par cui il vivent en pes & en repos; & cellui habit qui entr’aus est 
n’est pas brisiés par deversités de leu ou de cors; neporquant se la desev- 
rance dure trop longuement, elle fait refroidir” & oublier l’amistié, & 
por ce dit li proverbes que pelegrinage & longue voie departent amistié. 
8. La chose amee a en soi aucun noble bien por quoi elle est amee, & li 
buens homes qui est amis devient buens amis, & li un aime li autre, & 
non mie por pasion mes por habit. & chascuns des amis aime son bien, 
& fait li un guerredon a l’autre por sa bone volonté, segont les igalances, 

& itele est veraie amistié. 9. La participassion de ciaus qui vivent ensen- 
ble en bien & en mal & en marceandises, & en user les uns avecques les 
autres, suelent estre comencement d’amistié; & segont la quantité de ces 
choses est la quantité de leur amistié. & ce que li amı ont [78c] doit estre 
comun entr’aus, por ce que amisté est ausint coume coumunité, & chas- 
cune chomunité desierre choses qui convienent a lui en concupiscenses 
& victoire & en sapiense. 10. & por ce furent primieremant ordenees les 
solennités des pasques & les offerandes des sacrifices & li assenblement 
des cités, que compaignie & amour nasquist entre aus & les apromes, & 
honeur a Damedieu. 11. & li ancien souloient fere ces solenités aprés les 
maissons des bles, por ce que en celui temp sont li homes plus aparoilliés 
a querre amistié & a rendre graces des benefices que il ont receus. 


44. Ci parole de signourie & d’amistié 


Seignourie sont de trois manieres: l’une est des rois, la segonde est 
des hons, la tierce est des comunes, laquele est la trés meilleur entre ces 
autres. & cascune mainiere a son contraire, car la seignourie dou [roi a 
contre li la seignorie dou]” tirant, a ce que il se prochace de fere [son 
proufit solement, mais li rois se pourchace de fere] ce que proufitable 
soit au pueple, non pas a soi, & ce est roi veraiement, car maintenant 
que li rois fait son profit & lesse le bien dou pueple, il devient tirant, & 
sa tirannie n’est pas autre chose que corrumption de sa signorie. 2. Tout 
ausi quant li buens & li haus homes lesent a faire ce que bien soit, por 
quoi sa seignourie ne isse de sa lignee, & ne consirent leur [honor ne lor 
merite ne lor]” dignité, leur se change leur seignourie & se torne a la 
seignourie comune. La seignourie comune est corrompue por deguerpir 
les buens us & [78d] la loi qui bone est & louable. 3. Le governement de 
l’ome a sa masnie est senblables au gouvernement dou roi a son pople; 
car la conversasion dou pere a ses fis est semblable au roi entour les jens 
de son regne, mes la seignourie des buens homes & des grant est ausi 
come la seignourie des freres, por ce que li [freres] ne sont pas divers se 
par aage non. 4. & a chascune maniere de ces seignories & subbission 
convient amour & justice segont la mecure de la bonté, car li buen seig- 
neur s’esforce de bien fere a ses subdés, ausint com li pastors de son 

fouc.” 5. Mes tant i a defference entre la seignourie del roi & celle dou 
pere, que li rois est sire des plus grant nombre de jens que li peres, car 
li peres est acheison d’enjendrer & de norir ses fis & de aus aprendre, 
donques est li peres sires & seigneur de ces fis naturelment, & il les aime 
de grant amor. & por ce doit li peres & li rois estre honorés de celle 
honorableté qui est a caschuns avenable. 6. La justice de cascun est seg- 
ont sa vertu; donques doit chascun avoir plus de bien & de honour seg- 
ont ce que il est meilleur. Amour de freres est ausi come amour de chon- 
paignons, por ce que ils ont vescu & creu ensenble, & ont senblance de 
faision. 7. Mes quant tiranie sorvient, la justice est perdue & l’amour 
faut. Li sires & ses subités ont relasion ensenble, ausi come un archier a 
son istrument, [et con li cors a l’ame; et celui ki use son estrument] en 
fait son profit, & por ce laime il, mes l’istrument ne aime pas lui, & li 
cors ne aime pas lame. & l’istrument est ausi com un [79a] cors sans 
arme. 8. Li peres aime son fis & li fis aime son pere, por ce que li uns est 
fait de l’autre; mes l’amor dou pere est plus fort que l’amor dou fis, por 
ce que li peres cognost que son fis est contre fait” de lui maintenant 
qu'il est nés, mes li fils ne conoist lui por son pere se primierement ne 
passe lonc tens, tant que li sens soient aconpli & la descresion cognortee. 
& ancore le peres aime son fis si come uns autres soi meimes, mes son 
fils aime lui si come chose de quoi il a son nestre, & par quoi il est. 9. Li 
freres s’entreaiment come ciaus qui sont estrés d’un principe, & por ce 
est dit que li freres sont d’un sanc & d’une racine, & que il sont une 
chose, ja soient il partis & desevrés. & la chose qui plus conferme l’amor 
des freres est que il sont nouris & conversés ensemble, & qu’il sont 
d’une maison. 10. & l’amor que l’en porte a Damedieu & celle que li fis 
porte a son pere sont d’une nature, car l’une amor & l’autre est par re- 
menbrance dou bien receu, & por don de grace, mes l’amor Dieu doit 
passer l’amor dou pere, por ce que li biens qui de lui vienent sont plus 
grant & plus nobles. 11. L’amistie de parens & de freres, de compaig- 
nons & de voisins, est greigneur que des estranges, car de tant coume 
l’acheson de lamour est” gregne- [79b] ur, l’amistié & les euvres en 
sont meilleur. L'amour qui est entre le mari & sa feme est amor naturel, 
& plus anciene que celle qui est entre le citains, & en ceste amor a grant 
profit, por ce que l’euvre de l’ome est divers dou euvre de la fame, & ce 

que ne puet fere li uns si fait li autre; ainsint chevissent lour affere. & li 
fils sont li liens qui lient mari & moillier ensenble en un amor, por ce 
que li fils est le coumun bien d’andeus. 12. La comunance junt les biens 
en un amor por achaison de vertu, & s’entreament de bien faire l’un a 
l’autre, ne entr’aus n’a point de caloigne ne de descorde, ne volonté de 
vaincre li uns l’autre, ne de revaincre soi, se en servir non, por ce que 
leurs est li amis liés & joiant, quant il a fet chose qui place a son ami. 13. 
Amistié sont que l’en apelle gaagnable, quant li uns ensuit l’autre por en- 
tension de gaang ou profit, & a la fin ne puet avoir point; il naist 
entr’aus grant descorde, car li uns dit: je te fis servis, & cel autre de quoi 
tu ne m’as contrechengié, & a li autre li redit autretel; & celle amistié 
[ne puet gaires durer. 14. Amistiés] est senblable a jostice, & si come jus- 
tice est en deus mainieres, une de nature & l’autre de loy, tous ausi est 
amistié, une de loy & l’autre de nature. & celle qui est de loi est amistié 
particulier & marceandable en baillier & en reçoivre maintenant, sans 
respit & sans terme. 15. Maint ho- [79c] me sont cui plest fere bien & 
convenable, mes toutesfois se tienent au profitables & lessent ce que 
buen est; & bone chose & convenable est fere ben as autres sans nulle es- 
perance d’avoir change, mes profitable chose est de servir as autres por 
esperance de guerrerdon; & ce fait hom a cellui qui a pooir de changier 
ce que il reçoit. 16. Honor n’est pas autre chose que guerredon de vertu 
& de merci dou bien receu, mes gaaing est a bisogneus, por quoi te di 
que le plus grant doivent doner gaaing as meneurs, & les meneurs doiv- 
ent fere honor & reverance au plus grant, & ce doit estre segont ce que 
afiert a chascuns, 17. car en tel mainiere se conserve amisté. L’onour que 
l’en doit fere a Dieu & a son pere n’est mie senblable as autres honeurs, 
car nus hom [n’est] souffisant a fere ne l’un ne l’autre, ja soit ce que il 
s’en esforce a son pooir. En ce doit chascuns metre toute sa force, en 
obeir & en servir, en garder soi de cheoir en aucune malivolance. 18. Li 
convenable adroicement d’amistié adroice les mainieres des amistié qui 
diverses sont, si coume avient par mi les villes, car li cordoanier vent ses 
soubliés segont ce que il vaillent, & asi font li autre. & entr’aus est une 
chose coumune amee, par cui il s’apareillent” & conferment le mer- 
cheandisse, ce est or & ar- [79d] gent. 19. Quant li amis aime s’amie por 
son delit, elle aime lui por son profit, & l’un n’aime l’autre por droit 
amor, certes celle amour sera tost desevrés. & celle amistié” qui sont 

por legiere chose tost se despartent; mes acheison fors & fermes font 
durer l’amistié longuement.” 20. Donques amistiés qui sont por bien & 
por verité durent lonc tens, por ce que vertu ne puet estre remuee leg- 
lerement; mes amistiés qui sont por profit se desivrent maintenant que 
le profit en est ® hostés. 21. Ce est a dire que se uns homs chante" 
por esperance de gaangner, se tu li rens chanter en chenge il ne se tendra 
pas apaiés, por ce que il atendoit autre guerredon; donque n’aura con- 
corde en merchendise se par volonté ne sont concordees. & avient ce 
quant cascuns reçoit ce que il desierre en chenge de celle chose que il 
done. 22. & telefois vaut plus fere reverence d’ounor que de pecunie, 
segont ce que voloit Pietagoras, qui ne voloit de ses desciples seulement 
que reverance & honeur, & non pas de pecunie. [mais es autres ars mec- 
aniques l’om demande pecune]. Ce n’avient pas en filosofie, car de tant 
come li aferes sont plus nobles, de tant convient il avoir plus noble guer- 
rerdon, & por ce a cellui qui nos ensaingne ne donon nos pecune, mes 
honeur & reverance, ausi chome a Dieus & a pere. 23. Donques con- 
[80a] vient il cognostre les dignetes de chascuns home por fere a tous 
honor & reverance segont leur gré, car autre honeur doit home fere a 
son pere que a son frere, autre au sire de l’ost que au pueple, autre au 
voisins & a son compaignons que as estranges. 24. & cellui qui fait au- 
cunes fauseté en amistié est tant pires que cellui qui fause or ne argent, 
coume amistié est le meilleurs tresors qui puist estre, & si coume li faus 
dinier est tost congneus, tout ausi la coverte"” amistié est tost descov- 
ree. Li justes despensiers de tous biens est Damedieu, qui done a cascun 
segont ce que convenable [soit.]'* L’ome qui buens est desierre le bien 
qui est convenables a sa nature, & quiert chose senblables a lui, por ce 
que il est buens. & buens homes se delite [en soi meisme, pensant as 
bones choses; autressi se delite il] * aveques son ami, ou il tient & 
repute un autre soi meimes. 25. Mes li mauves homs tousjor est en paor 
& s’esloingne de ses bones euvres, & se il est mult mauvés, il s’esloingne 
de soi meimes, car il ne puet seul demorer sans tristece, por ce que il 
menbre de ces males euvres que il a fetes & blame sa conscience, & por 
ce het il soi & tous homes. 26. & ce avient por ce que la racine de tos 

biens est mortifiee en lui, & son mal ne li puet deliter pleineremant, car 
tout maintenant que il se delite en une chose maufete, la nature de cellu: 
mal l’atret a contraire de cellui delit [80b], & a ce que li mauvés [est par- 
us en soi meismes, si covient] que il soit en continuel travail de penser 
& pleins de mult grant amertude, & ivres de laidesse & de perversite, & 
que il soit destort por misere noiant ordinee. 27. Donques nus ne puet 
estre amis de ces homes, por ce que il n’a en cellui chose qui a amer face, 
& certes iteles [misere et itel] malaventure n’aura jamés meecine por cui 
elle puisse a bien torner. Donques chascuns se gart que il ne se laisse 
cheoir en ce trebucement de malice & d’eniquite, que l’en ne puet ra- 
embre, ançois se doit esforcer chascuns que il viegne a la fin de bonté, 
par cui il se puisse deliter en soi meimes & aveques son ami. 28. Confort 
n’est pas amistiés, ja soit ce que il le semble a estre; mes li comencement 
de amistié est un delis a resavorer par coignosance sensible, & ce poons 
nos veoir d’un home [ki ayme par amours une dame], car tout avant 
passe’ un delitable regars, mes li fermes liens qui tousjors est aveques 
l’amistié & qui point'* ne se desievre si est delis. 29. Cellui habit dont 
primierement naist le confort puet estre apellés amistiés par senblance, 
jusque tant que il croist par longuece de tenp. & li offices dou confort 
afiert a proudome & ferme qui ne soit grief en moralité de sa vie, & soit 
as prouesses & as costumes en toutes vertus & plains d’escience & bone 
oppinion, & de concorde desier- [80c] ous d’amor. 30. & por ce doivent 
estre ostee toutes descordes & tous mauvés pensiers d’entre les nobles 
compaignies des homes, si que il puissent vivre en pes & en concorde de 
prope volonté, celle chose qui plus aide maintenir a governer les degnités 
si est vertu & ces euvres. 31. & la concorde de sa opinion est es buens 
homes, por ce que il sont parmanans dedens eaus & es choses dehors, car 
tutesfois jugent & veulent bien; li mauvés homes poi s’acordent en leur 
oppinion, car il n’ont en amistié nulle part, & a conplir leur desierres 
seuffrent maintes poines & maintes travaill, non mie por amistié. & sont 
es mauvés homes maintes males sutilités por enjeigner ciaus qui a els ont 
a fere; por ce sont il tousjors en poine & en angoisse. 

45. Ci parole de services 


Li bienfector qui font bien as autres aiment plus ciaus a cui il font 
lou bien que il ne sont aime de ciaus qui recoivent, por ce que li bien- 
fector aiment par droit liberalite, mes ciaus qui reçoivient aiment par 
droite” grace; quar bienfector est en leu de presteur [et cil ki le bene- 
fice reçoit est en lieu dou depteour. Li presteours] aime plus son deteor 
que li deteor lui, & maintefois se contorbe deteor quant il encontre son 
presteor, que il li sovient de ce que il li doit rendre & de ce que il a de 
lui receu; mes li presteor est liés quant il encontre, por ce que il encon- 
tre sa bienvoillance & aime [80d] son saluces & son preu. & aucunefois 
avient que cil qui a receu moustre que il aime plus son bienfecteor [que 
il] lui, & ce font il por ce que ne le blasme de non congnostre les bene- 
fices. 2. & encore le recet’ dou benefices est faiture dou bienfetteur; 
& chascun aime plus sa faiture que elle lui, & espesiaument les choses 
qui ont ame; [nés li poetes ayme] leur vers tendrement. & l’achaison por 
quoi l’ome aime naturelment sa faiture si est que la derriere perfession 
de ce que l’en fait est son euvre, & quant une chose [est] sans euvre elle 
est come puissibles d’estre usee par euvre. 3. & en trois manieres se delit- 
ent li homes, ou por ce que il usent presenciaument, ou en l’esperance 
que il ont en aucune chose qui doit avenir, ou en recordant d’aucune 
chose qui est alee. 4. Les bones euvres & nobles ont delitables remen- 
brance par lonc tenp aprés, mes les euvres profitables & les charnés poi 
durent en memoire, & tout ce avient por ce que li homs aime plus ce 
que il a aquis a grant peine & a grant travail que une autre que soit ave- 
nue legierement, si come chascun puet bien veoir d’un home qui ait 
grant avoir gaaigne por son grant travail & por sa grant poine, que il lou 
garde plus & despent moins que cellui qui lou gaagne sans nul travail; & 
por ce la mere aime plus son fis por la grant poine qu’elle en souffre 
quant [81a] elle l’enfante & norisce. 5. Recevoir benefice avenablemant 
est sans travaill, mes fere le segont ce que avenable est est grant travaill, 
por quoi il avient que li bienfetteur aiment plus ciaus a cui il le font que 
cil qui le bien reçoivent ne aiment aus. 6. Aucuns hom sont qui aiment 
trop eus meimes, & ce est leide chose, por ce que li mauves fait toutes 
choses a son profit, mes li buens homs fait ces euvres par entention de 
vertu & de bien; & son euvre est toute pleine de vertu, [et en aus crois- 
sent oevres de vertu]. & sont homes qui ont amé si noblement & si 

noble entension que il leissent leur profit por cellui de leur ami, por ce 
que noble euvres sont en remenbrance de lonc tens. 7. & que ton ami 
soit uns autre ce se preuve par le proverbe qui dit que entre amis est un 
sanc & une arme, & ont toute chose chomunes segont droit, & est l’un 
a l’autre si com li jenois a la janbe & si com li nés a la face & li doi a la 
main. & por ce doit hom amer son amis autant come soi meimes por 
amistié de verité, non pas de delit corporau qui s’afiert a l’arme bestiel, 
as choses qui sont hors de leur verité. 8. Donques cellui qui aime soi 
meimes veraiement fait evres qui apertient a la propre vertu de son estre 
segont les meilleurs chose & le plus haute ordenees segont verité; & li 
buens fait bien a son ami & li done argent & heritage, & se il li besoigne 
il met soi meimes por lui a la mort & obeist a la rai- [81b] son por con- 
querre bien a soi. 9. Li conpliment de la felicité des homes est en amis 
conquerre, car n’est nus homs qui vousist avoir le biens dou monde por 
vivre solitairement, ce est a dire tout seulement. Donques convient a 
Pome felis avoir jens a cui il face bien & a cui il desparte sa felicité, & 
por ce que naturelment li hom converse aveques les autres, leur convient 
aconplir leur defautes par ses voisins & par ses amis, que il ne se poroit 
chevir por lui. & delitable chose est de mener sa vie aveques ses amis & 
partir ses biens aveques aus. 10. Bienfere est noble chose & delitables en 
tutes mainieres. Homes bien esleus & virteus qui facent bien sont poi, 
mes de profit & de delit en sont il grant nonbre.” & poi d'amis por 
achaison de delit sont assés a la voie!!! de lome, car il doivent estre 
ausi come li condiment as viandes. 11. Mes amis vertueus aimés par lui 
meimes [est] uns, car il n’est pas puissible que nus amans ait que une 
amie sans plus, car amour est une seurabundance que il ne convient se a 
un non, mes consoil, honestiés & convenablece convient a cascun por 
dete de vertu. 12. Li homs besoigne d’amis avoir au temp de sa prosperi- 
tés, ce est a dire quant il a tous biens, & au temps de l’aversités, ce est a 
dire quant fortune li est contraire. Mes au tens de sa prosperité li con- 
vient avoir amis qui aient [81c] aucune part de son bien, & que il lou 
sachent, & au ten de aversités li convient il avoir amis por cui il soit 
aidés & maintenus. 13. & la vie de ces amis ensenble est mult jocunde & 
pleine de tute leese, & por ce usent il e conversent ensenble ou les jens, 
& avienent en tutes euvres por user le bien qui est comun entr’aus, & 
por ce que li uns deviegne meudres por la compaignie de l’autre, por la 

resenblance que cascuns [a] a son conpaignons des biens que il voit en lui 
& des nobles euvres qui plasent a cascun de l’autre. 


46. Ci parole de delit 


Delit est nés & noris aveques nos & de les comencement de nostre 
naisance, & por ce doit len reprendre les enfans qu’i se delitent & escor- 
rocent segont ce que convenable est. & ce est li fondement de la vertu 
moral, que puis l’acroissement dou tenps acroist la bonté de sa vie, por 
ce que cascuns prent ce que a lui delite & eschive ce que le contriste. 
Mes maintes homes sont sers de covoitise, por quoi il convient que les 
entension soient contraires a soi meimes; por ce se torne li homes au mi 
qui est loables. 2. Cil qui blasment les couvoitise & puis les ensievent 
font a croire de eus qu’il les aiment [et k’il ne les blasment] a certes. 
Paroles voires & creables profitent la coscience de celui qui les dit, & 
meilleurent les meurs de sa vie; mes plus doit l’en croire a la verité!!! 
que au parler. [81d] Li oms discrés enforme & atorne sa vie par tiés 
euvres qui soient acordans a ces dis & a ces fais. 3. La chose qui est de- 
sierré par soi meimes est trés bone por lui; & delis est deserees par soi, 
donques est il buens. Tristece & moleste sont choses mauveses, & sont 
contraires a delit des bone choses, & l’en fuit tristesse & moleste por ce 
que il sont mauvés. 4. Delis est desirés por ce que il est buens & loable, 
& se il est jointes a bone choses [il la fait meillor; et chascune chose]'” 
qui fait autre meilleur est trés bone. Mes Platons dit que nus delis n’est 
buens, & par aventure il ne dit mie verité, por ce que en tutes choses est 
aucune bonté naturelment.'” & il puet bien estre que li uns mal est 
contraires de l’autre, & endeus font a eschiver; mes li bien sont tout sen- 
blable, & les doit [on] prendre & eslire. & li habit de vertu reçoit plus 
& moins, [car li hom puet estre justes et chastes plus et mains;] ausi 
avient de la santé dou cors & dou delit que il rechoit plus & moins. 5. 
Delis n’est mie movemens, quar cascune chose qui se puet movoir par 
lui [a sa] propre tardece & a sa propre isnelleté, mes es choses relative 
n’a nul movement par soi. & chascune chose puet estre corrunpue por 
ce dont elle naist, quar cellui la cui naissance se delite, sa corrusion con- 
triste. 6. Delit est en deus mainieres; li uns sensible, & est de par l’arme 

sensible; li autre est de entendemant, & est de par l'arme entellectuel. 7. 

& delit est la ou li sens est, & sens [82a] n’est pas sans l’arme sensible; 

donques est cellui delit de arme sensible. Ausi est delis la ou li entende- 

mens est, mes entendemens est de l'arme rasionel; donques est cellui de 

l'arme de raison. & maintesfois tristece vient avant que le delis sensibles, 

quar devant le mangier a esté fain, qui est triste; mes es delis qui sont par 
veoir & par oir & par odrer ne vient tristece devant. Autresi avient dou 
delis d’escience & de ciascun enseignement intellectuel. Les choses qui 
sont delitable a ciaus qui ont parverse nature ne sont pas delitable segont 

verité, ausi com la chose qui senble douce au malade ou d’autre savor, 

mes en la verité n'est elle pas ensint. 8. Chascune euvre a son propre 
{delit et son propre] deliteor, car justice delite les justes & sapiense les 
sages & amisté lami. & chascuns s’esforce de fere euvres belles qui li es- 
loingnent aucune moleste, mes celles qui ont plus de delit joint aveques 
eus, si coume est la pensee des vertus & leur euvres. 9. Delis est forme 
complie en tele mainiere que a son conpliement n’a pas mistier ne de 
tenps ne de movemens, quar movemens ne puet pas estre complis en sa 
forme ne en aucun tems; & ja soit ce que tous movemens soient en 
tenps, toutesfois son compliment est dehors le tems, se il ne fust circu- 
lier. & tous homes reçoivent delit en hore & en tens & en mouvement. 
10. Le de- [82b] lit sensible est segont la forme dou sen & de la bonté 
sensible, & por ce iert le delit meilleurs quant li sens sont plus fort, & la 
cose mieus' * aparrilliee a estre senti ou de l’un ou de l’autre ensenble. 
Quar la bonté de l’euvre est en .ili. choses, ou en la force de cellui qui la 
fait, ou la costance de la choses que il sent, ou en la conparision de l’un 
& de l’autre. 11. Lo meilleur delit qui soit est cellui qui est plus parfet & 
plus complis. [Delis] est li conplimens des evres, & il est conplis par le 
sens; & delis est trovés en chascun sen. & la parmanence dou delit est 
que il puisse conplir ses euvres segont ce que biauté est enovree, tant 
coume la volonté dou fere dure en tems & entr’aus, qui est fermee ded- 
ens leur euvres. 12. & ties delis durent tant coume la beauté de la chose 
dure qui doit fere le delis. & quant ces choses faillent si faut le delit, & 
por ce ne puet l’en trouver ne avoir delit tous tens: continuelment ame- 
nussent en viellesse. Li home qui desirent a vivre desirent delit, por ce 
que li delis aconplist la vie de l’ome. 13. Li delis entelectuel est divers 
dou sensible; & cascuns delit acroist & meilleurist son evres, [et por ce 
sont multipliet les ars et] les sciences que li hons se delite. Mes aucuns 

delis enpechent les autres euvres, mes si com cil qui se delite a son d’une 
citule oublie souvent ce qu’il a entre ses mains, & ce est poi & assés seg- 
ont [82c] ce que li delis est grant. Delis qui est des noubles euvres fait 
mult a loer, & delis de vil choses doit len mult deguerpir. 14. & sont 
ties delis qui sont diverses en generalité, si com une est le sensibles & le 
intelligibles; & autres delis sont divers en espesialité, si come est de veoir 
& d’oir. & tutes mainieres des animaus ont leur prope delit en cui il se 
delitent tant naturelment. 15. Li plus noble euvre qui soit est de l’intel- 
ect, & por ce a en lui le plus noble delit & seurté. Distrent li ansien que 
la prophesion de l’intelect est plus delitables que or. 16. Li delis des 
homes sont divers de grandisme diversités, mes droit delit est cellui qui 
plus plest a buen home de saine nature & saine vertu; & por ce fu dit 
que vertu est atenprance de tutes choses. Donques male choses & laide 
chose ne sont mie delitables se a ciaus non qui ont la nature coronpue, 
quar es homes a mainte corrussions & maintes desigalance & mainte tre- 
passement de nature. 17. Delis qui delite a preudome complis apertient 
as homes, & leur certeineté est cogneue quant les euvres qui sont pro- 
pres a lui sont congneus, ce est a dire le euvre [qui est]'” conpliemens 
de tutes humaines hevres. 


47. Ci parole de felicité & de beatitude 


Aprés ce que nos avons dit & traitié de vertu & de delit, convient il 
a dire huimés de felici- [82d] te & de beatitude, qui est le conpliment de 
tut bien que l’en fait. & ceste felicite n’est pas en l’abit, ançois est en 
celle chose qui est desierre par lui meimes, por ce que felicité est chose 
conplie & soffisant qui n’a besoing de nulle autre chose hors de soi. 2. Li 
homs qui n’a dedens soi la soufisance des choses, por ce qu’il n’a pas en 
soi asavoree la douceor dou propre delit de nature qui est en l’euvre in- 
telletuel & qui apertient a la plus noble partie de l’ome, se torne & court 
au delit dou cors; donques esperience est plus procheine, & les chose qui 
a ceus senblent delitable a estre ne le sont pas en la verité, ausi com les 
choses qui sont esleues par enfans ne sont mie a eslire selonc voir, mes 
celles qui sont esleues par houme noble & sages; & vil chose convient a 
vil home. 3. Felicité n’est pas en jeus ne es choses qui sont en geu, mes 
en celles esqués sont!" grant estude & solicitude & travail; quar repos 

n’est mie beatitude, por ce que repous est quis por miaus soufrir Poine 
& travaill, non pas por soi. Mes la vie dou felis est aveques vertu & à 
es choses bien ordinés; & por ce fu dit que entendement est meilleur doy 
ris, quar li plus nobles menbres'” fait plus nobles euvres, & li meilleur 
hom fait meillor chose, 4. & puis que felicité est euvre de vertu, est į 
bien digne chose que elle soit de la meilleur & de la plus conplie qui 
natu- [83a] reument est en nos devant les autres, & ce est vertu divine, & 
felicite est la fermete & constance des propres euvres de vertu. & nos 
[ancestres] ont dit que le reigne de ceste puissance est continuele, por ce 
que l’euvre de intelet est continuement. La plus perfet euvre & la plus 
delitable qui soit [est felicité; més li trés millour delit sont trove en phi. 
losophie, por la sollicitude de eternité et pour la soutillance de verite, ki 
sont trovees]' en ses euvres. 5. & li delit d’esciense est plus savreus & 
plus delitables as sachiens que a ciaus qui la vont querant. 6.'” Donc 
est il prové que l’euvre de la devant dit vertu est trés grant felicite. 7, & 
li sages besoigne des choses necessaires a sa vie ausi come chascuns 
autres. Neis les vertu meismes ont mestier des choses dehors, quar justice 
& chastete & force & toutes vertus qui sont & qui evrent ont besoing 
des choses dehors [pour ce que la matire des oevres est dehors]; mes 
l’euvre de sapience est dedens. & neporquant li sages hons euvrent plus 
perfetement quant il ont aucuns que leur aident. Donques felicités n’est 
autre chose se l’euvre de ceste puissance non, ce est de sapience 8. & de 
aute pensee. & la felicité de cui nos traitons ore i est achaison de salus 
ou de pes; & ce apiert apertement es vertus moraus & entour citains; car 
nos nos conbatons por aquerre pes & repos & [a nous et a]? nos cit- 
eins. Ausi sont entre toutes les autres vertu, quar toutesfois beon nos a 
autre chose dehors, mes l’euvre speculative & de haute pensee est tous- 
jors en pes & tranquilité. & convint que tiés honors’! aient conplie 
espe- [83b] rance de vivre, quar aveques felicité ne doit avoir chose ne 
estre qui ne soit conplie. & quant hom vient a ce degrés de felicite il ne 
vient par humane vie mes por la divinité qui est en l’ome. 9. & li homs 
qui a en soi la vie einsi'” beates ne doit ja penser des humaines choses 

[ne convoiter les mortels choses,]'” ançois se doit desevrer tant coume 
il puet plus, & mener vie noble. Ja soit ce que li ons ait petit le cors, est 
il trés grant de pooir & de honor, quar cascuns a trés nobles vie & trés 
digne por intellect. Donques la plus delitable [chose] qui en l’ome soit 
naturelment si est l’euvre de intellet. 10. Les vertus moraus & citeines 
sont en greigneur travail que les vertus intelectuel, por ce que a l’ome 
large & liberaus convient avoir richesse por quoi il puisse fere euvres de 
largese. & li justes hom est en grant poine de rendre droit a ciaus qui le 
demandent, quar justice n’est pas en volonté seulement mes en euvre de 
balier a cascuns son droit. Ausi li ons fors soustient grant ahan por con- 
trester as choses paureuses, & li chastes est en poine de soi defendre de 
charnés dessiers. 11. Mes la vertu speculative qui est de l’entendement 
n’a mestier des choses dehors a aconplir ses euvres, ençois en sont souv- 
ent enconbré li bien perfetes ho MS [Et li hom]'* qui avenir ne puet 
a ceste vie qui est si belle & si grant, si se doit vivre a la comune vie des 
homes. 12. La conplie & la perfet euvre de l’intellet speculative si est la 
fin de la vie. & felicité [83c] est ensenple de la veraie beatitude; & ce est 
manifeste por ce que nos somes senblables a Dieus & a ses angles en 
ceste euvre de intellect, por ce que Diex & ses angles ont la plus noble 
euvre qui estre puisse, ce est la vie de l’intellet, qui tousjors entent con- 
tinuelment sans nul travaill. & ceste vie beate ont plus conplement'’” 
cil qui sont plus senblable a Dieu, qui est veraiement beates. 13. Li ons 
felis besoigne avoir des choses dehors, por ce que nature ne done pas sof- 
fisance de tiés choses, si come est santé, service, & tiés autres choses qui 
tousjors sont besognables. Mes attempree quantité de ces choses sont 
bien sofisantes a l’ome por estre felis & a fere euvre de felicité, ja ne soit 
il sires de la terre ne de la mer. Il porroit bien estre que tiex sont sosmis 
a autrui qui miaus sont torné a felicité que ciaus qui le seignorent, & por 
ce dit bien Anassagoras que felicité n’est pas es richeses ne en seignories. 
14. Digne chose est que la parole de Pome sage soit creue™ quant ses 
euvres tesmoignent ses dis, quar cil est verais, & dit voir, & ses paroles 
[sont a croire, quant ses oevres s’acordent a ses paroles.]'” Li homs qui 
fait ses euvres mult ordineement segont la beauté de l’intellet aime Dieu. 
Nos devons bien croire que se Diex a nulle cure d’ome terrien, que il a 

plus grant de cellui qui plus s’esforce d’estre senblable a lui, & li done 
meilleur benefice, & se delite de lui ausint come li uns [amis] aveques 
autres. 


48. Encore de ce meimes 


[83d] Qui viaut estre felis, il ne li soufist mie savoir ce que en cest 
livre est escrit, mes il li convient user toutes les choses qui sont devisees 
ça en arrieres, por ce que ces choses qui doivent estre conplies par euvre 
ne sont pas soufisent que l’en les sache ou que il les die, encors li con- 
vient ovrer; en ceste mainiere est conplie la bonté de l’ome, ce est por 
savoir & por ovrer. 2. L’esciences des vertus conduist l’ome, & fet 
euvres vertueuses cellui, di je, qui est bien nes & qui aime le bien segont 
verité; mes cellui qui n’est pas a ce atornes ne s’esmeut a garder soi de 
ces vices por amor de la vertu, mes por la paor del torment & de la 
poine. Qui bien ne pense ne l’evre mie. N’est legier chose trestorner™ 
par paroles ciaus qui endouré'? sont por paine de leur malice. 3, 
Homs sont qui bon sont par nature, & hons qui sont bon par dotrine; 
& cil qui sont bon par nature ne sont par vertu, mes por graces que 
Dieus leur a done il sont voirement beneurés. & cil qui sont bon par do- 
trine sont tiés qui primierement avoient l’ame ordiné a hair le mal & a 
amer le bien, & qui tel est il puet avenir as euvres de vertus par amon- 
estement!” de dotrine, si come la bone terre fait multiplier la semance 
qui est jettee. & por ce convient que li homes soient acostumes & amon- 
estés des enfance a amer les vertus & a hair les vices. & li nourissement 
des enfens doit estre nobles, en tel mainiere qu’il soient apris a fere & a 
u- [84a] ser bones euvres par chasteé & non mie par continance, quar 
continance n’est mie convenable as jens. 4. & l’en ne doit pas hoster 
ceste usage ne ceste chastiement [maintenant] que il ont enfance passee, 
mes maintenir la jusque a tant que li droit aage soit conplis. Il i a homes 
qui puent estre gouverné par chastiement de paroles, & autres i a qui ne 
puent estre chastiés [par] paroles, mes par menaces de tormens. & autres 
homes sont que l’en ne puet chastoier ne par l’une ne par l’autre; & ties 
homes doivent estre chachiés si que il ne demeurent aveques les autres 
jens. 

49. Ci dit dou governement de la cité 


Li nobles governemens de la cite fait [les citeins nobles, et les fet] 
bien ouvrer & garder la loi & contrarier les autres qui ne la gardent. Ja 
soit ce que il facent bien maintes cités sont ou li governemens de l’ome 
est destruit, & vivent dissoluement, quar cascuns vait aprés sa volonté. 
2. Li plus nobles governement qui soit en [la vie de] l’ome, & [a] moins 
de poine de travaill, est cellui que l’en consere de maintenir en soi, en sa 
mesnie, & en ses amis. & cil puet convenablement governer jens qui a 
l’escience de ceste livre, por ce qu’il saura joindre les enseignemens uni- 
versés aveques les particuliers, quar citament”' comune est diverse de 
la particuliere, ausi come en tous mestiers; quar en cascune choses con- 
vient il cognostre les particuliers & les universés choses, por ce que seule 
expe- [84b] riance n’est mie soufisant en ce. 3. & a savoir le universés 
choses [n’est pas seure chose] sans l’esperiance, si come nos veons mains 
mires qui par seule esperiance sevent maint bien faire en leur mestier, 
mes enseigner ne le poroient as autres, por ce que il n’ont escience’” 
des universés. Donques sera cellui parfet maistres de la loy qui set les 
particulier choses par esperiance & qui set les universés. 4. Homes furent 
qui cuiderent que rectorique & l’escience de metre!” loy fussent une 
choses, & penserent que ceste science fust mult legiere; mes la verité 
n’est mie ensint, por ce que li mastres de la loy doit estre senblables a ses 
citaiens. & doit savoir cestui art, & qui le saura li sera profitables: autre- 
ment nenil. & se il cominciast a fere la loy sans ceste science il ne poroit 
droitemant connoistre ne juger la bonté de sa nature, n’aconplir la de- 
faute de sa science. Mes por ce que nos cuidons consierer tutes humaines 
choses par guise de phylosofie, si metons tout avant les dis des an- 
ciens” sages. & en ce apenserons nos que les [males] meineres de vivre 
corrunpent les bons us d’esciense, et li convenables les redrescent,’* & 
qui est l’achaison de male vie dedens la cité, & de la bone, & por quoi 
la loy est senblables a costumes. 

50. Ci fenist le livres Aristotes & comence li enseignement des vices & 
de vertus 


[84c] Aprés ce que li mastres ot mis en roumanz le livre de Aristote, 
qui est ausi come fondemans de ce livre, viaut il parsievre sa matire sus 
l’enseignemant de moralités, por miaus descovrir les dis de Aristotes, 
segont ce que l’en treuve par maint autres sages. Quar de tant com l’en 
amasse & ajoste plus de bones choses ensenble, tant croist plus cellui 
bien & est [de] plus aute valance. & ce est prové que tous ars & toutes 
euvres vont a aucun bien, mes por la diversité des choses convient il que 
li biens soient divers; segont ce que cascune chose requiert son bien qui 
est apropiés a sa fin. 2. & entre tante diversité de bien cellui est trés 
meillor de tous qui aquiert plus de bonté & de graignor valance; si come 
li homs ot la seignorie des autres [creatures,]* tout ausi humaine con- 
paignie ne puet estre sans seigneur. Mes plus nobles seingneur ne pooit 
estre que home; ensint [est de tous homes, ke ou il est sour autrui, ou] 
sont tous desous. 3. Si coume les autres creatures sont por home, tout 
ausi est il por l’ome, quar li sire est por garder homes, & il sont por 
obeir a leur seignour, & li uns & li autres baent a profit & a bien de la 
comune compaignie des jens, sans tort & sans honte. & ja soit ce que les 
[84d] uns soient clers, dont les uns mostrent la religion & la foi Jhesu 
Crist & la gloires des buens & l’enfer des mauvés, l’autres sont juges ou 
mires ou autre mistier de clergie; & li autres sont laboraors, dont li uns 
font les meisons, li autre coutivent terres gaagnables; l’autres sont fievres 
ou cordoaniers ou d’autre mestier que il sont; je di que il sont trestos 
entendant a cellui bien qui apartient a la passible coumune des homes & 
des cités, por quoi il apert qui le bien a quoi entent le governeur des 
autres est plus nobles & plus honorables de tous autres, car il les adroice 
tous, & tous sont por adrecier lui. 


51. Ci devise les mainieres dou bien 


D’autre part ili a .iii. mainieres de bien, un de l’arme & un autre del 
cors, & un autre de fortune. Mes si come l’arme est la plus noble partie 
de l’ome, qui li done vie & cognoscence & memoire, segont ce que li 
mastre dit primierement ou primier livre & ou capitre de l’ame, tout 
ausi sont [si bien] ” sur tous li autres, & chascuns office ensuit la 

nature son maistre. 2. & Aristotes dist que en l’arme sont .1i. puissance, 
une qui est sans raison [et c’est comun a tous animaus,] & une autre par 
raison, que [est] en l’entendement de lome, qui est la puissance de vol- 
onté, qui puet estre appellee resnable, tant coume elle est obeissant'® 
a raison. D’autre part [85a] uns bien, ou il [est honestes ou il est prou- 
fitables, ou il] sont entremeles de l’un ou d’autre. 3. Mes coment que il 
soit, lou bien est desirees par soi meimes, ou il est desirries [par autre 
chose ki ensiut par lui, car chascuns desire] les vertus por avoir beati- 
tudes, ce est la beneurte et la grasie qui ensuit [des vertus et des ver- 
tueuses oevres, et est la fin et le compliement por quoi on fet] les 
[oevres] de vertus; mes celle beatitude n’est pas desire por autre fors que 
par lui meimes. 4. Mes celle n’iert ja conplie par volonté seulement, ains 
convient qu’il ait conpliment de l’evre aveque bone volonté, quar si com 
cil qui fait euvre de chastité [contre son talent ne doit pas estre contés 
por chaste,] tout ausi ne parvient hom a beatitude par euvres de vertu 
que il fait outre son gré. Ausi est cil qui ensuit sa volonté sans frains de 
raison: vif a loy de bestes & sans vertus. 


52. Ci preuve que vertu est lo meillor bien de tous 


Par maintes autres raisons apiert il tout clerement que entre toutes 
mainieres de bien cellui qui est honestes est trés meillors, si com cellui 
qui gouverne humaine conpaignie & maintient vie honorables; quar ver- 
tus & honestés sont une meisme chose, qui nos atreent’” par leur 
force & nos lient par volonté. 2. Tules dit que vertus est si grasieuses 
chose que neis li mauvés ne se puet tenir ne soufrir de louer ses meil- 
leurs choses; por ce doit hom eslire & prendre les vertus, quar li conpli- 
ment de la raison de l’ome est a prisier [chascune chose tant comme ele 
fet a prisier.] 3. Quar en moralités a .iii. parties, une qui devise les dig- 
nités & la vaillance,“ meismement dou profitable, l’autre qui restraint 
les covoitises, & la tierce qui governe les euvres. Senecha!*! dit: [85b] 

nulle chose n’est plus besoignable que conter chascune chose segont sa 
vaillance; & Tulies dit: cellui est honest qui n’a en lui nulle laide tache, 
quar honestés n’est pas autre chose que honor estable & permanant. 4, 
Senecha dit: vertu est'” [us de la volonté, selonc le jugement de] rai- 
son. Saint Bernart dit: vertu est dou tout acordant a raison. Senecha dit: 
lo reille des humaine vertu est la droite raison. Tules dit: li comanda- 
ment de vertus sont enracinés dedens nos en tel mainiere que s’elles 
peussent croistre, certes nature nos amenroit a beatitude,'* mes nos es- 
tegnons les brandons que nature nos a donés. 5. Saint Bernart dit: toutes 
vertus est par nature, [et por ce ke vertus est par nature,] s’ajouste elle 
aveques l’arme. Senecha dit: vertu est segont nature, mes vices sont 
anemi. Aristotes dit: vertu est habis de volonté governés par moieneté 
segont ses vertus, qui sont la moienneté entre deus malices, dou seurplus 
& de la defaute. Boeces dit: vertus tient lou mi. 6. Augustins dit: vertus 
est la bone mainiere de ton corage, par cui nus ne fait [mal,] & que 
Dieus fait a nos sans nos, ce est a dire que il la met en nos sans nos aide; 
mes l’evre iert par nos, ausi come se tu ouvroies une fenestre, certes li 
solaus alume la maison sans toi, quar sa clarté est sans t’aide, mes l’euvre 
est par l’aide de toi. 7. Sachés que cil n’est pas vertueus qui le resenble a 
estre, mes qui est buens en son cuer; quar li sages establist toutes choses 
dedens soi. [85c] Il fu ja un jor que un preudome s’enfoit tout seul & 
tous nu! de sa cité, qui fu prise & arse, ou il avoit perdu sa feme & 
ses enfans & quanque il avoit; quant uns autres li demande se il avoit 
riens perdu, “nenil," fist il, "quar mi bien sont aveques moi." Li apostres: 
trés bone grace est a establir leus [aus bones choses;] bones choses sont 
apellees qui sont coumunes a nos & a bestes, si chome est hore biauté, 
santé, & les autres bonté dou cors; mes mileurs sont celles de l’arme, si 
come hore est clergie, science, & ties autres chose qui nos meilleurent 
larme par necessité; mes trés meilleurs sont vertu & grace, & cascun 
doit sivre celle qui plus ont bonté. 8. Senecha dit: un seul jor de sage, ce 
est plus seur que lonc aage de fol. Senecha dit: es sages homes est hones- 
ties, mes a la comune jens est senblance de honestiés; quar si come le fust 
pouris senble que il resplandisse en leu ouscur, tout ausi est la bone 
hevre qui est contre talent. Por ce dit Saint Matheu: se ta lumiere est 

tinebre, [les tenebres]'” de toi, que seront? Saint Bernart dit: miaus 
vaut trobles ors que reluisans coivres. A la verité dire, l’arme de cellui 
qui fait tiés evres est come cors sans vie & come l’ome rice qui n’a 
neient. 9. Boeces dit: nus vices ne sont sans poine ne nulle vertus sans 
loier. Senecha dit: li loiers des choses honestes est en aus meimes, ce est 
a dire la leesse dou cuer. Senecha dit: le verais [85d] fruit des choses est 
en aus, quar dehors n’a nul loier soufisable as vertus. Sant Bernart dit: 
nos ne perdon les delis, mes il sont remué dou cors a l’ame & de sens a 
la coscience. 10. Agustins dit: leese de vertus est ausi come fontaine de 
leesse qui naist dedens la meison. Senecha dit: cuides que je te tolle 
maint delis quant je te blasme les choses de fortune; mes ce n’est pas en- 
sint, ains te done je parmenable leesse quant je vuel qu’elles nessent en 
ta meson, ce est en ton corage. Senecha dit: ne cuides que cil soit liés qui 
se rit; mes li courages [doit estre] joiaus. Salemon dit: il n’est nul 
delit greignor que cellui dou cuer. Salemon dit: desprise ces choses qui 
resplandissent dehors, & leese toi de toi. Marcus Tules dit: vertus seule- 
ment font home beneurés. Senecha dit: droite raison aconplist la ben- 
eurté de l’ome. 11. Vertus est apellee por ce qu’elle defent son seigneur 
a force; por ce envoia Jhesu Crist ses disciples a soufrir les grants perils 
aprés sa paison, avant que leur vertu fust amenussee. Saint Luques dit: 
assees vos en la cité tant come vos iestes vestus de vertu. Senecha dit: 
nulle meurs ne sont defensables dou tout encontre fortune; por ce se 
doit hom armer dedens, quar se il est asseur dedens, touchiés’” puet il 
estre, mes vincus non. & Tule dit: li courages des sages est la force de 
vertus, ausi come murs de forteresse. Augus- [86a] tins dit: si come or- 
gueill, aine & un autres vices abat un reigne, tout ausi une vertu les met 
en pes & en gloire; quar vertu fait beneurés muement en l’arme, quar 
elle fait de estable tenple & de deser piliers & vergiers. Saint Bernart dit: 
je croi que se bestes parlessoient qu’elles deissent a Adam: veés ci uns de 
nos. 12. Por ce dit li mastres que la biauté de vertu seurmonte le souleil 
et la lune. [Mais il 1 a fiere chose, que Augustins dit: li mauvés ont totes 
beles choses,] mes il sont leides. Por ce fist bien Diogenes quant un lais 
homs li moustra sa meson aorne d’or & de pieres presieuses en tous leus: 
il cracha™ en mi le vis por ce que il ne veoit plus vil chose. Salemons 
dit: li om sage a presieuse esperit; & ailleurs dit il meimes: miaus viaut 

un proudom que mil mauvés. & Salemon dit: miaus vaut chien [vif] que 


lion’? mort. 


53. Ci parole de vertu 


Des vertu dit Senecha que encienement ne fu cogneuee se force non, 
por ce que la foiblece des homes ne savoit encore neient des autres. Mes 
toutesfois fu tenus a preudom cil qui bien se mantenoit contre doleurs, 
mes li proves & li es- [86b] saiemant des choses qui avenoient de seson 
en seson les aprist puis as autres. 2. & les encienes estoire le tesmoignent. 
Meismement Abel, qui vint por moustrer la non nuisance. A moustrer 
netesce vint Enoc. A moustrer parmenablete de foi & d’euvres vint Noe. 
A moustrer obeissance vint Abraam. A moustrer chasteté [de mariage] 
vint Isaac. A mostrer soufrance de travail vint Jacob. A rendre bien por 
mal Joseph vint. A mostrer mansuetude vint Moises. A moustrer [fiance 
contre le mescheance vint Josue; a moustrer] pacience contre tormens 
vint Job. A mostrer humilité & charité vint Jhesu Crist. [3. Sains 
Matheus dit, aprendes de moi ki sui humles. Sains Jehans devise la chari- 
té Jhesucrist] & sa humilité quant il lave les pies des apostres. 4. & por 
ce que vertu ot si buen enseigneur & que ces frus sont profitables come 
tous sages le tesmoignent, di je que l’ame qui en est bien replaine enter- 
rinement est en la joie dou paradis terrestre; quar en leu des .iiii. fleuve 
qui aroisent le paradis & li donent planté, larme a ini. vertu qui la au- 
rosent & li donent maint soucors contre les couvoitise de la car, en leu 
que la Bible dit que il est mult en aut por greignor forteresse avoir. En- 
core est l’armes plus haut segont ce que Senecha dit: le cuer dou sages est 
ausi coume li mondes sous la lune, ou il a tousjor clarté. 5. Ausi puet cel 
ame esser resemblable au paradis ce- [86c] lestiaus [pour iii. rai- 
sons.]™® L’une, por ce qu’elle est la meison Dieu, segont ce que Jhesu 
Sirac dit: nulle chose n’est plus quoie ne plus pure que le cuer ou Diex 
habite; que il ne se delite pas es grans moustiers aornés d’or ne de piere 
presieuses, mes en l’arme ornee de vertu. L’autre por ce que il est leus de 
clarte. Job dit: savés la voie por quoi vient la clarté, ce est par le vertus. 
L’autre, por ce que il est leus de leese, segont ce que Salemons dit, & que 
li contes meimes en a dit assés ci devant & dira encore aprés. 

54. Ci semont home a euvre de vertu”! 

Tous enseignemens qui connortent ” home as hevres de vertu li 
devent par celle meimes a garder soi de vices; meismesment joenes hons 
qui a poine puet estre sages. Ne vertueus ne iert il ja, segont ce que Aris- 
totes dit, por ce que il ne puet pas estre sans lonc essaiement de maintes 
choses, & lonc essaiement requiert lonc aage. Por ce nos trovons ou 
premier livre de la Bible que sens & pensee d’ome est preste as vices des 
enfances. 2. Salemons dit: mar gist'” a la terre qui a jone roi: il ne puet 
chaloir soit jone par aage ou par poverte de vertu; & est senblables au 
roi Roboam, qui se tint au consoil plus de jones que as buens veillars. 3. 
& certes volonte ne doit pas estre dame sur la raison, quar elle est sa en- 
cille. Salemons dit: serf ne doit pas avoir seignorie sus le princes; por ce 
dit il meimes: li mauvés est pris par ses iniquites [86d] & chascuns est 
liés au corde de ses pechiés. Augustins'™ dit: je pleuroie liés non pas 
des autrui cheene, mes de mon gré, quar la ou ma volonte est dame, li us 
croist tosjors & delite, que puis torne a necessités. Quar quant li homs 
use sa vies es vices il li senble trop grief lo jug des vertus, & est senbla- 
bles a cellui qui ist dou leu tenebrous, que il ne puet soufrir la veue dou 
soleil qui est si luisans. 4. Gregoires’” dit: li mauvés sont tormentee 
dedens leur cuer por les males covoitises. Augustins’ dit: courages 
mal ordenés est poine de soi. Seneques'” dist: ja soit ce que tes mesfet 
ne soient lors seus des autres, neporquant lou travaill de ton cuer ne s’en 
desievre de ce qu’il set son mal. Li poetes™ dit: c’est la primiere van- 
jance qui cascuns dampne’” soi de son vices. 5. La coscience dou mal- 
fessans est tousjors en peine, por ce que les euvres de vertu sont es 
moienes choses, & nature meimes se cognorte en moieneté & se con- 
turbe de seurplus & de la faute, si come la veue qui se cognorte de la 
verte coleur qui est moiene entre blanc & noir. 6. & si come la preude 
[feme] s’esleese quant elle engendroit biaus fis & se delosist se ce estoit 
un chat ou autre chose contre nature, tout ausi s’enjoist larme [des 

oevres de vertu, si comme] de son fruit, & s’esmaie des vices qui sont 
contre lui. Use donc tousjors de bien fere, quar Catons dit: eslire la trés 
meilleor voie de vivre, quar li us la corrunt plus legier. 7. & por ce que 
la fobleice des homes est de- [87a] ceable a vices, Seneques dit: ha! 
come li hom est vil choses & desprisables, *' se il ne se eslieve sus le 
humaines choses. & quant il si est esleves, lours est droitement nobles, 
leurs est jentils & de haute nature; quar la ou sa volonté est obeissans 
par raison, leurs di je que la plus noble partie de cellui est dame & reine 
dou reaume. [Et cis hom est apelés] nobles par les nobles euvres de ver- 
tu, & de ce nasqui primierement la noblece des jentils jens, non pas [de 
lor] ancestre; quar a estre de chetif [cuer] & de aute lignee est ausi come 
de pout de terre qui est covert de fin or por dehors. 8. De ce dit Sale- 
mons: beneurée est la terre qui a noble seigneur, quar la raison qui li 
done noblece abat toutes mauvastiés. Senecha dit: qui est nobles? fist [il]: 
cellui qui est par nature establis as vertus. Jhesu Sirac dist: sovrainne™ 
noblece est la clarté des vertus. 


55. Ci parole de vertu contemplative & de la moral 


Vertus est en .ii. mainieres, une contemplative & une autre moral. Si 
come Aristotes [dist: toutes] choses desierent un bien qui est leur fin. Je 
di que vertus contemplative estabilist l’ame a la sovraine fin, ce est a 
bien des bien; mes la vertu moral establist le courage a la vertus conten- 
plative. & por ce viaut li mastre tout avant [deviser] de la vertu [moral 
que de la vertu] contenplative, [por ce k’ele est autresi comme matire 
par qui on parvient a la contemplative]. 2. Raison coument: veés ci un 
maistres [qui veut avoir .1. estrument por percier,] & certes il prent ma- 
tire dure, ce est fer, & puis li fait punte por percier; quar autrement se 
la matiere ne fust [dure, et il n’eust] puinte il ne [87b] porroit venir a sa 
fin, ce est au percier. & tous homes qui veulent auchune chose fere eslist 
tout avant celle matire qui convenable est a la fin de sa entension; tout 
ausi doit cascuns eslire la vie active, qui est aquise par la vertu moral por 
governer soi entre les corporaus choses. Quar puis est il ordenes & apar- 
eilliés a Dieu amer, & ensievre sa divinité. 

56. Ci parole de la vertu moral en quatre parties 


Tous sages se sont acordés que vertu contemplative a .iii. partie, ce 
est foy, esperance et charité; & que vertu moral [est] devisee en ii. 
membres, ce est prudence, atenprance, force & justice. Mes qui bien con- 
siere la verité, il trovera que prudence est le fondement des unes & des 
autres; quar sans sens & sans sapience ne porroit nus bien vivre ne a 
Dieu ne au monde. 2. Por ce dit Aristotes que prudence est la vertu de 
l’entendement & de la cognoissance de nos, & la force & le governe- 
ment de raison; mes les autres trois moraus sont por adrecier les covoit- 
ises & les euvres dehors, & ce ne puet hom faire sans le consoil de pru- 
dence. 3. Mes il est ensint que toutes ces .ii1. vertus [sont] si cointes 
ensenble que nus hom dou monde ne [87c] puet avoir l’une conpliment 
sans les autres, ne les autres sans cascune; car coument puet hom estre 
sages qui n’est atenprés & fors & justes, [et coment puet il estre 
justes]'® se il n’est sajes & fors ne atenprés? Ausi n’i puet nus estre 
fors ne atenprés sans les autres. 4. Or est ce donques masse quarree por 
garder l’ome tout environ, quar derier nos sont posees le douteuses 
choses que nos ne poons veoir certainement; de celle part nos garde pru- 
dence, qui tout establist par son sen. [Et a destre] sont les joies & les 
leesses & toutes beneurtés, contre quoi est assise atemprance,'™ qui ne 
nos laisse pas desmesurer por orgueil ne par leese. A senestre sont posees 
les aversités & les doleurs contre qui nos defent force, qui nos cognorte 
contre tous perils. Mes toutes choses [que on] set & voit sans nulle doute 
sont ausi come devant nos jaus; por ce est justice posee devant nos, quar 
ces vertus ne sont pas [se] es choses certaines non. 


57. Ci dit de la primiere vertu, ce est de prudence 


Par ces paroles poons nos entendre que ceste vertu prudence n’est pas 
autre chose que sen & sapience, de cui Tulies dit que prudence est cog- 
noisance dou mal & dou bien & de l’un & de l’autre. & por ce dit il 
meimes que elle vet par devant les autres vertus & porte la lumiere, & 
moustre as autres la voie; quar elle done le consoil, mes les autres trois 
font les euvres. & consoill doit [87d] tousjors estre devant, si come Sal- 
ustes dit: [ains que tu commences, te conseilles, et quant tu te seras 
conseilliés fai tost le oevre. Car Lucans dist,] ostes totes demeurs, quar 

tousjors fait mal li atendieres a ciaus qui sont apareilliés. Salemons dit: 
tes iaus algent devant tes piés, c’est a dire que li consaus auge devant [tes 
oevres. Tuilles dist: poi valent] les armeures* dehors se li consoil n’est 
dedens. 2. & li contes a dit ¢a en arrieres que prudence est cognossance 
des bone choses & des mauveses, & des unes & des autres, quar par ceste 
vertus set hom deviser lou bien dou mal, & l’un mal de l’autre. De cui 
dit Alanus que la cognoissance dou mal nos a mistier por nos garder, 
quar nus ne puet lou bien conoistre se par cognoissance dou mal non, & 
chaschuns eschieve le mal por chognoissance dou bien. 3. Por ce di je 
que sens est deigne choses, que il n’est nus hom qui ne desire d’estre 
sages; quar il m’est avis que belle chose soit a seurmonter les autres de 
sen, & nos senble male chose & laide cheir & falloier & d’estre non sa- 
chiens & d’estre deceus. 4. Salemons dit: par toutes tes possesions achiete 
sapience, qui est plus presieuses que nul tresor. Salemons dit: plus vaut 
sapience que tutes richesses, & nulle chose amee ne puet estre comparee 
a lui. 


[58. Encore de prudence] 


Qui viaut prudence sievre il vivra par raison & vivra droitement se 
il pense toutes choses [devant et se il met en ordre la dignité des 
choses] segont leur nature, non pas segont ce que maint home pens- 
ent; quar assés de choses sont qui senblent estre buens & non sont, & 
autres sont bones qui ne sont senblables. 2. Toutes choses que tu as tran- 
sitoires [88a] ne les conter pas grans. Choses que tu as a toi, non les gar- 
der pas com se elles fussent a autrui, mes par toi come toues. Se tu viaus 
avoir prudence, soies un en tous leus; ne mues toi par les varietés des 
choses, mes atorne toi si coume la main, qui tousjors est une meimes 
quant elle est close & quant elle est overte. 3. La nature de saje home est 
examiner & penser en son consoil avant que il courge a chose fause par 
legier creance. Des choses qui sont douteuses ne doner jugement, mes 
tiens sentence pandent & ne la ferme, por ce que tutes choses voirsenbla- 
bles ne sont pas voires, & chascune chose qui senble non creable n’est 
pas fause. La verité a maintesfois face fause, & menconge est en sen- 
blance de verité; & tout ausi com li losengieres cuevre son maltalant par 

belle chiere de son vis, puet la fauseté recevoir couleur & senblance de 
verité, por maus decevoir. 4. Se tu viaus estre sages, tu dois consierrer les 
choses futures & penser en ton corage tout ce que avenir puet. Nulle 
soudaine chose ne avienigne que tu n’ais devant proveue; quar nul preu- 
dome ne doit dire: ce ne cuidoie je mie; ançois atent & ne doutes. Au 
comencement de tutes choses, pense la fin, quar len ne doit tiés choses 
comencier en cui est mal parsecuter. 5. Li sages hons ne viaut engingner 
[autrui, ne ne puet estre engigniés.] Les toies openions soient ausi come 
sentences. Li vains pensiers qui sont senblables a songes, ne [88b] les 
recevoir pas, quar se tu dilitois quant tu penseroies toutes choses tu 
seroies tristes; mes ta cogitasions soit ferme & certeine en penser & en 
conseillier & en querre. Ta parole ne soit frivole, mes tutesfois por en- 
seigner ou por comander. Loe atenprément, mes plus atenprément 
blasme, por ce que trop loer est ausi blasmable come le trop blasmer; 
quar en trop loer puet avoir sospecion [de losenges, et en trop blasmer 
puet avoir suspection] de malevoilance. Done ton tesmoing a verité, non 
pas a amistié; ta promesse soit par grant considerassions, & soit le don 
greigneor que la promesse. 6. Se tu es sages homs, tu dois ordener ton 
corage segont trois temps en ceste mainiere: tu ordeneras les presentes 
chose, & porverais celles qui sont a avenir, & te soveigne de celles ales; 
quar cil qui ne pense des choses alees ou passés pert sa vie [si comme] 
non sages, & cil qui ne porvoit les future chiet en tot non sages, si come 
hom qui ne se garde. Propose en ton corage les choses qui sont a venir, 
les bones & les mauveses, si que tu puisses soufrir les males & atenprer 
les bones. 7. Ne soies tousjors en euvre, mes aucunefois [laisse] reposser 
[ton corage; mais garde que cil reposer] soit plains de sapience & de pen- 
ser honest. Li sages hom ne enpire de reposer, & se aucunefois son cuer 
soit un poi laches, il ne sera ja deliés, ne ne sera ja lou lien brisiés dou 
sen. Il haste les choses tardes, les entrapees’® delivre, & adoucist les 
aspres por ce que il set de quel [88c] partie l’en doit comencer les choses 
& coment il les doie parfere. Par les ouvertes choses dois tu entendre les 
oscures, & par les petites les grant, & par les procheines les lonteines; 
par une partie dois tu entendre tout. 8. Ne tesmoigne l’auctorité de cel- 
lui qui dit; garde a ce que il a dit, non a cellui qui parle. Demande tele 
chose qui puisse estre trovee, & desierre [en toi tel chose ke tu puisses 
desirer] devant tous homes. [Ne monter en si haut lieu dont il te] con- 
viegne descendre. Leurs te besoigne consoil quant tu as vie de prosperité, 

[et ensi te remandra ta prosperite] en bon leu fermement. Ne te meue 
trop hastivement, mes garde le leu ou tu dois aler & jusque ou. 


59. Ci parole des iii. tens 


Et por ce que en ceste vertu sont mis tous sens & tous enseignemens, 
apiert il que elle cognoist tos les .iii. tens, ce est lou tens alé, par mem- 
oire, de quoi Jhesu Sirac dit: qui ne pense noient des choses ales a sa vie 
perdue, & dou temp [present, par cognoissance, et du tens] qui est a 
venir, par proveance. & por ce dient li sages: prudence a ui. membres 
por governer sa vertu, cascune segont sa nature, ce est proveance, garde, 
cognosance, enseignament. & li maistres devisera l’ofice de tous, & prim- 
ieremant de proveance. 


60. Ce parole de proveance 


Proveance est un presens sens, & quiert la venue des futures choses, 
ce est a dire que proveance est en deus mainieres & que elle a ii. offices. 
L’une est que elle pense & remire les choses qui sont present, & par 
iteles consierre & voit devant tout ce que il en puet avenir, & qui puet 
estre la fin ou dou bien ou dou [88d] mal. & puis que elle a ce fait, si se 
consoille & se garnist par son savoir contre la mesceance qui vient; por 
ce doit l’en veoir [le mal] que avenir puet, car se il vient, il le porra plus 
legierement trespasser & souffrir. 2. Gregoires’ dit: por ce ne puet 
hom eschiver le peril que il ne fu porveu devant. Jhesu Sirac: tu as 
aquise grant dete se prudence est avec toi, car cellui est beneureus qui 
puet cognoistre la fin des choses. Boeces: il ne soufist pas a home que il 
voit ou cognoisse les choses qui sont devant ses iaus, mes prudence mes- 
ure la fin des choses. Tules dit: il apertient a bon engin a establir devant 
ce qui puet avenir en l’une partie & en l’autre, & que ce soit a fere 
quant ce sera avenu, si que len n’en face chose qu’il li conveigne dire aw 
cunesfois: je ne le cuidoie. 3. Seneques:'” li consillieres doit amonester 
home en cui il non se fie de rien en son boneur, & que il hoste la folle 
creance que il a de sa puissance, que elle doie durer tousjors; & que il li 
enseigne que tutes les choses que fortune li a donees sont movables, & 
que elles s'enfuient greigneur erre que elles ne vienent, & que len avalle 

par ces degrés por quoi il monta en autesse; & que il n’a point de difer- 
ance entre la plus aute fortune & la plus basse. 4. De quoi dit Boeces: 
fortune ne fera ja que les choses soient toies qui sont estranges de toi par 
leur nature, mes li faus amis portent frateries en leu dou consoil. & 
toute leur entension est a decevoir so- [89a] ef. Tules: de ce vient maint 
peché quant homes enflent des opinions: [sont] escarnis puis laidement. 
Seneques:”' por ce sont plusseurs qui ne cognoissent pas leur force, & 
quant il cuident estre si grant coume il orent dire, il comencent guerres 
& choses superbes qui puis retornent a grant peril. 5. Li mastres dist: 
por ce se doit chascuns proveoir & garder soi de fauses paroles & de fla- 
teries qui souef deçoivient, ausi coume li dous [sons] dou flaut qui en- 
jeigne l’oisellet tant qu’il est pris. & maintesfois li pesmes venins est 
desous lou miel; por ce sont peiour li mal qui sont couvert en senblance 
de bien. Catons: ne croie plus a atrui que a toi meimes. Salemons: a 
poine jetera ja lerme l’oil de ton anemi, & quant il verra son tens ne se 
pourra ja saouler de ton sanc. Mes Jovenaus dit: il pleure quant il voit 
lermoier son ami, mes de ton mal ne se duolt noiant. 


172 


61. Ci parole de garde 


Garde est garder soi des vices contraire. Ses offices est sivre le mi en 
toutes choses, ce est a dire que l’en doit si garder son avoir, que por fuir 
avarice il ne deviegne gastieres, & que il se doit departir de fol ardement 
que il ne cheie en poour. Car cellui est veraiment ardis qui enprant ce 
qui fait a enprandre & qui fuit ce qui fet a foir, mes li paureus ne fet ne 
l’un ne l’autre, & li fous hardis fet l’un & Pautre.” 2. Salemons dit: 
garde ton cuer ou tute garde, que tu [89b] ne cloies a tes anemis d’une 
part les portes & d’autre part louvres™* la entree; ce est a dire que por 
garder toi dou vice tu ne faces un autre plus grant. Car il n’est mie bien 
a descouvrir un [autel pour covrir .i.] autre. 3. Garde toi donc de toutes 
choses de estremités; ne desierre pas desmesureement prudence; ne 
sachés plus que convenable soit, mes sachiés tant com il vos soufist. Au- 
tresi [garde] toi de ignorance, car qui rien ne set, ne bien ne mal, son 
cuer est avugles & non veians; il ne puet conseillier ne soi ne les autres; 
car se un avugle viaut autre mener ne guier, certes il meimes chiet en la 

fouse tout avant, & li autre aprés lui. 4. Ensint donc est prudence lou mi 
entre deus; chontrepoisse & adroice les pansees & tenpre les euvres & 
amesure les paroles, car ausi come des euvres qui ne sont establies par 
virtu, ensuit peril tout autresi fet il dou parler quant il n’est segont ordre 
de raison. & por ce tout avant que tu dies ne ce ne qui, te dois tu con- 
sierre principaument ces .vi. choses: qui tu ies, que tu viaus dire, & a cui, 
& por quoi, & coment, & en quel tens. Raison comant: 


62. Des choses que l’en doit garder ançois qu’il parole, et primierement 
qui tu es qui parler viaus'” 


Tout avant que tu dies mot, consierre en ton cuer qui tu ies qui viaus 
parler, & primierement garde se la chose apertient a toi ou autrui & se 
ce est qu’elle apertient a un autre, ne ten mesler ja; car segont loy il est 
coupables qui s’entremet de ce qui n’apertient pas a lui. [89c] Salemons: 
qui s’antremet des autrui meslees est senblables a cellui qui prent lou 
chien par les oreillies. Jhesu Sirac: de la chose qui ne te grieve ne te con- 
batre. 2. Aprés garde se tu ies en ton bon sen passiblemant sans ire & 
sans troublemant dou corage, car autremant dois tu taire & constraindre 
ton corrus. Tules dit que il est grant vertus a constraindre les movemens 
de ton cuer qui sont troublés, & faire tant qui ses desierres soient obeis- 
sant a raison. Senecha: quant hom est plains [d’ire] il ne voit rien se de 
crime non. Catons: ire anpeche tost le courage, que il ne puisse trier la 
verité. Por ce dit un sages: la loy voit bien l’ome qui est seurpris de ire 
[mais il ne voit pas la loi. Ovides dist: vain ton corage et ta ire] tu qui 
vains toutes coses. Tules: ire soit loing de nos, car a lui nulle chose ne 
puet estre bien faite ne bien pansee; & ce que l’en fet por aucuns trou- 
blement ne puet estre parmenable ne plaire a ciaus qu’i sont. Pieres Al- 
fons dit: ce est en l’umaine nature que quant li courages est comeus par 
aucun troublement elle pert les iaus de la cognoisance entre voir & faus. 
3. Aprés garde que tu ne soies courans par desierrer de parler, en tel 
maniere que ta volonté ne consante a raison. Salemons™® dit: cil qui ne 
puet costraindre son esperit en parlant est senblable a la cité ouverte qui 
n’est avironee de mur. Li maistres: qui ne set taire ne set parler. A un 
home fu demande por quoi il estoit si tesant, ou por sen ou por follie, & 

respondoit que fol ne set taisir. [89d] Salemons'” dist: pose frain a ta 
bouche, & garde que tes levres & ta laingue ne te facent encheoir, & que 
la cheoite ne soit a mort sans garison. Catons dist: soveraine vertu est a 
constrandre la langue, & cil prochiens est de Dieu qui se sait taire par 
raison. Salemons'* dit: qui garde sa bouche garde son arme, & qui ne 
consierre ses dis santira mal. 4. Se tu viaus blasmer ou reprandre autrui, 
garde que tu ne soies entachiés de ce meimes, car estrange chose est a 
veoir une desliee poudre en loil d’un autre, & au sien ne voit un grant 
merrien. Li Apostres dit: he tu, hom qui juges, en ce que tu juges les 
autres, danpne tu toi meismes, car tu fes ce que tu juges. & aillors dit il 
meismes: tu aprans les autres & tu n’anseignes pas a toi; tu dis que Pen 
ne doit ambler, & anbles; tu dis que l’en ne faice avoutire, & tu le fes. 
Catons dit: ce que tu blasmes garde que tu ne le faces, car laide chose est 
au mestres quant la coupe chiet por lui. Augustins dit: bien dire & mal 
ouvrer n’est pas autre chose que danpner soi par sa vois. 5. Apres garde 
se tu ses [ce] que tu viaus dire ou non, quar autrement ne porroies tu 
dire bien. Un homs demanda a son maistre [coment il poroit estre bons 
parliers, et son mestre] li dist que el deist seulement ce que il bien seust. 
Jhesu Sirac dit: se tu as entendemant, respont maintenant; autremant 
soit” ta main sur ta boche, que tu ne soies pris par nices paroles ne ne 
soies confus. 6. Aprés garde la fin de tes dis & que il en puet avenir, car 
maintesfois maintes choses [90a] senblent estre bones au comencement 
qui auront male fin. Jhesu Sirac dit: en tous biens sont doubles mals; por 
ce consierre le comencemant & la fin & Pensuite. Panfiles dit: se 
l’en pourvoit le chief & la fin ensenble, la fin enporte l’ennour & le 
blasme. & la ou tu te doutes de ta parole se il en avient bien ou mal, je 
lou que tu te taisses. Pierres Alfons dit: tien de dire ce dont tu te re- 
pantes, car a sages homes avient miaus de taire soi que de parler en- 
contre soi. & nus homs taisans [est decheus,] mais mout parlans est 
deceus, & certes les paroles sont senblables a saietes, que l’en puet traire 
legieremant, mes retrere non: parole vole sans retour. Tules dit: ne fere 
ce de quoi tu ies en doute se il est bien ou mal, car bonte reluist par soi 
meismes & doute a senefiance de mauvestié. Senecha dit: follie ne soit 
ton consoill. * 

63. Que tu viaus dire'®” 


Sur’ ce que tu viaus dire consierre se ce est voir ou mansoigne; seg- 
ont ce que nos enseigne Jhesu Sirac: devant ces euvres soit veritables 
[parole et parmanable] consoill. Por ce doit l’en garder verité seur toutes 
choses qui nos fet prochien a Dieu, qui est toute verité. Di dune la verité 
tousjors, don te garde de mensonges. Salemons dit: lierres fet plus a loer 
qui cellui qui tosjors mant. 2. Apaisse toi a la verite quant elle est dite, 
ou par ta bouche ou par autrui. Cassiodores dit: car pesme chose est a 
despire [90b] verité, & verité [est tousjors bonne] se elle n’est meslee de 
fauseté. Senecha dit: les paroles a cellui qui ensuit verité doivent estre 
sinples, sans covertures nulles. 3. Di donc la verité en tel mainiere que 
elle soit autresi coume serement. Senecha dist: le cui dit n’a fermeté de 
sarment, certes son sarment est vil chose; car ja soit ce que tu ne 
clames™ le non Dieu, ou que il mi ait tesmoigne, neporquant® 
garde verité & ne trepasse la loy de justice. 4. & se il te convient raem- 
bre la verité par mensonge, tu ne mentiras, mes l’escuseras la ou il a 
honeste acheison. Car buens homs ne cuvre pas ses segrés: il tient ce que 
ne fet a dire & dit ce que convient. Salemons dit: je te pri, Dies, de .ii. 
choses: que vanité & paroles de mansonges soient loing de moi. Li Apos- 
tres dit: ne fere noiant contre verité, mes por verité. Li mastres: di donc 
tel verité qui soit creable, car verité [qui n’est pas creue est en leu de 
menconge, autresi comme menconge] qui est creue tient leu de verite. & 
cil qui ment, si cuide voir dire, n’est pas mensongier, car de tant come 
il est en lui, il ne degoit pas, mes il est deceus; mes qui ment a son escent 
est bien mensongier. 5. Por ce di je bien que il i a .vii. mainieres de men- 
songes: la primiere est [es] enseignemans de la loy & de relegion, & ce 
est [trés mauvaise; la seconde est] por annuier a autrui sans le profit 
de nullui; la tierce est por annuier aucun por le prou de un autre; la 
quarte est par volonté de fallir seu- [90c] lement, & ce est droite man- 
songe; la quinte est de biaus dis por anvoisseure ou pour plaire as jens; 
la sesisme est por le profit d’aucun, sans nullui doumagier; la septisme 

est sans doumages de tous homes, mes elle est dite por garder un home 
qu'il ne chie en pechié. En ces .vii. mainieres de boidie est gregneur 
pechiés de tant chome ele aproiche plus a la primiere & moins a la deir- 
reine, de tant ne est nul sans pechiés. 6. Aprés garde que tes paroles ne 
senblent frevolles, car nul [ne] doit dire mot qui ne soit profitable 
d’aucunes part. Seneca dit: [ta] parole ne soit pour noiant, mes soit por 
consillier ou por comander ou por amonester. Li Apostre dit: eschive les 
vaines paroles & les mauveses. 7. Apres garde se ton dit est por raison 
[ou sans raison,] car chose qui n’est raisonable n’est pas permanable. Por 
ce dit un sages: se tu vuois vaincre tout le monde, sousmet toi a raison. 
& qui bien ensuit raison, [ele li fait conoistre]'” tout bien; & qui s’en 
desievre chiet en erreur. 8. Aprés garde que tes dis ne soient aspres, mes 
soient dous & debonaires. Jhesu Sirac dit que citoles & vielles font 
douce melodie, mes endeus les seurmonte la langue bellement & soef, & 
la douce parole multiplie amis & endoucist les anemis. Panphiles™ dit: 
douce parole aquiert & nourist les amis. & Salemons dist que la mole re- 
sponse deront ire, & le dure parole fet corrous. 9. Aprés garde que tes 
paroles soient bones & belles, & ne soient pas laides ne ma- [90d] les, car 
li Apostres dist que [males] paroles corront bones meurs. & ailleurs dit 
il mesmes: nul mau mot ne isse de ta bouche. Encore dit il en un autre 
leu que buens homs ne doit pas amentevoir leidure, ne les dis de fols. 
Senecha dit: astien toi de laide paroles [car eles norrissent folie. Salemons 
dist: li hons ki est acoustumés de paroles] de reproche n’iert pas amendes 
tous les jor de sa vie. Li Apostres dist: vostre parole soit tousjor condiee 
de sel'” de grace, en tel mainiere que vos sachies choment [il vous co- 
vient] a chascun respondre. 10. Aprés garde que ne dies oscure parole, 
mes entendables. De quoi la loy: il n’a point de differance de nier ou de 
se taire ou de respondre oschuremant, se cellui qui demande ne remaint 
certains. Car l’escriture dit que plus seure chose est a estre mu que dire 
paroles que nus n’antande. 11. Apres garde que tes paroles ne soient so- 
phistiques, ce est a dire que il n’i ait desous aucun mal engin por dece- 
voir. Jhesu Sirac dist: qui parole sophistiquement, il sera hais de tous 
homes, & defallens en tutes choses, ne Diex ne li done grace. 12. Aprés 
garde que tu ne dies ne ne faces tort ne doumage ne anui a autrui, car il 
est escript que maint menace qui fait aucun torfet a nus home. Jhesu 

Sirac dit: ne te soviegne pas de chose qui aperteigne a anui. Cassidores 
dit: por un tortfet sont pluseurs comeus. Li Apostre dit: qui a maus aura 
ce que il fist de mal. Senecha: atend de un autre ce que tu fes as autres. 
Tules dit: il n’est nus si chevetein de tortfet come ciaus qui [91a] lors le 
font qui veulent resanbler que il soient bons. Jhesu Sirac dit: la roiauté 
est treposee de jent a jent per le mal et par le torsfet. 13. Mes hom ne 
s’en doit garder, ains se doit contrarier a ciaus qui le font as autres. Tules 
dit que .ii. mainieres sont de tortfes: une est qui le fet, une autre est qui 
ne contrarie a ciaus qui le font, & ce est autresi blasmables come cil qui 
ne aide [son fil ne sa cité.] & neporquant se l’en te dit mal ou anuis, tu 
dois taire; quar Augustins nos enseigne que plus belle chose est eschever 
un tortfet en tesant que vaincre'” en respondant. 14. Aprés garde que 
tes dis ne soient por semer descorde, car il n’i a si male chose entre les 
homes. Apres garde que en tes dis ne te gabe malement ne de ton ami 
[ne de ton anemi] ne nullui. Car il est escrit: il n’afiert'” pas a gaber 
ton ami, car se tu li fes enui, il se corrouce fort. & de ton anemi,” se 
tu le moques, vient tost a la meslee, car il n’est nullui a cui il ne desplast. 
& amor est chose muable; & se il mue, tost faut & a poine revient. Sale- 
mons dit: qui done sentance [des autres,] par ciaus [lora de lui meismes. 
Ce] meimes conferme Marchalis la ou il dit: qui desquevre les autrui 
vices, par ces ara les crimes; quar qui eschernist, il est eschernis a sa 
corpe: n’a pas si generau chose ou monde. 15. Apres garde que tu ne dies 
maliceus mos, car li profete dit: Diex destruit les levres maliceuses & les 
langues vantereses. Apres gar- [91b] de que tu ne dies orgueill, car Sale- 
mons dit: la ou li orgueill est a maint follie, & la ou est humilité si est 
sen & leese. Job dit: se orgueill montast jusque au ciel & son chief to- 
chast les nues, a la fin le convendroit il cheoir & torner a perte & a 
noiant. Jhesu Sirac’” dist: orgueil est cheables devant Dieu & devant 
les homes, & toutes iniquites avec. & aleurs dit il que orgueill & tortfait 
destruient la sustance, & grandisme richesse vient a noiant par superbite. 
16. A la fin garde que tes paroles [ne soient] oiseuses [car il nous covenra 
rendre raison] de tous mos oiseus. Les enseignemans te estuoit il garder 
en parlant, en sonme tout ce qui enpire lou honor de nos ou qui soit 

contre bones meurs, nuls ne le doit pas dire ne metre en evre. Soc- 
rates ”* dist: ce qui est let a fere je ne croi pas que il soit bons a dire. 
Por ce doit ciascuns dire honeste paroles ou qu’il soit, car qui viaut ho- 
nestement parler entre les estranges ne doit pas deshonestemant parler 
entre les privés, car honestés est necessités en tutes parties de la vie des 


omes. 


64. A cui tu paroles 


Or t’estuet’” garder a cui tu paroles, se il est tes amis ou non, car 
avec ton ami pués tu parler & bien & droitemant, a ce que il n’a pas ou 
monde nulle si douce chose come il est d’avoir un ami a cui tu puisses 
parler autresi come a toi; mes ne di pas chose qui ne [doit] estre seue se 
il deve- [91c] nist tes enemis. Senecha dit: parole avec tes amis autresi 
come se Diex te oist, & vif avec les homes autresi come se Diex te veist. 
& aillieurs dit il meimes: tien ton ami en tel mainiere que tu ne criemes 
que il deviegne ton anemis. Pieres Alefons dit: por les amis que tu n’as 
assaiés, te porvoi une fois de enemis & mil des'* amis, [car par aven- 
ture li amis] devendroit anemis. 2. Li mastre dist: ton segré de quoi tu ne 
dois conseillier ne le di pas a home vivant. Jhesu Sirac dit: a ton [ami ne 
a ton] anemi ne descuevre pas ce que tu ses meismement se ce est 
mal, car il t’esgardera & se moquera de toi a senblance de defendre ton 
pechié. Li mastres dit: tant come tu retiens ton segré, il est autresi come 
en ta chartre, mes quant tu l’as descovert, il tient toi en sa prison; car 
plus seure chose est a tere que a prier un autre que il se tese. Por ce dit 
Seneques:'” se tu [ne] comandes a toi de teire, comant en prieras tu un 
autre? & neporquant se il t’estuet consillier de ton segre, di le a ton bon 
ami droit & leal que tu as essaié de droite benvoillance. Salemons dit: 
aies amor & pes de plusseurs, mes un conseilleur entre mil. Catons dit: 
comet ton segré au leal compeignon & ta maladie au leal mire. 3. Apres 
garde que tu ne paroles trop a ton enemi, car en lui ne pues tu avoir 
nulle fiance, nies se il fust pacifiés a toi. Esopes'” dit: ne vos afiés a 
ceaus que vos avés gueriés, car il ont tousjors en leur pis li feu de la 

haine. Senecha dist: la ou li feu a demoré longuemant [91d] tousjors 
seroit fumees. & ailleurs dit il meimes: miaus vaut morir por ton ami 
que vivre avec ton anemi. Salemons™ dit: ne croire pas a ton an- 
cien? enemi, car ja soit ce que il se humilie, ce n’est pas por amor, 
mes por prendre ce” que il ne pooit avoir devant. & ailleurs dit il 
meimes: tes henemis pleure devant toi; mes se il veoit le tens, il ne por- 
oit estre saols de ton sanc. 4. Pieres Alifons dit: ne te aconpagnier pas a 
tes anemis, car se tu fes mal, il le noteroit, & se tu fes bien, il le desprier- 
oit. Jeneraument, en trestoutes jens dois tu garder que tu dies, car plus- 
eurs portent senblance d’ami qui sont anemis. Pieres Alifons dit: toutes 
ciaus que tu ne cognoist, suspesçonne que il soient tes anemis, & se il 
volent chaminer avec toi, ou enquerre de tes aleures, fain toi que tu 
ailles plus loing. & se il porte glaive, tu ailles a son destre; se il porte 
espee, tu ailles a son senestre. 5. Aprés garde que a fol tu ne parles pas; 
car Salemons dit: es oreilles dou fol ne di mot, car il despit les enseigne- 
ment de ta parleure. & ailleurs dit il meismes: sages homes, se il tance 
avec le fol, ou que il se corrouce ou que il rie, ne trovera ja repos; car fol 
ne recoit pas le dis de sens se tu ne dis ce que il soit agreable a son cuer. 
Jhesu Sirac dit: cil parole a home [dormant ki dist au fol sapience. 6. 
Aprés garde toi que tu ne paroles a home] escarniseors, & fui ses dis 
coume venin, car la compaignie de lui est las de toi. Salemons dist: ne 
chastier home gabeor, car il te aroit, mes [92a] chastie li sages, [qui] 
t’amera. Seneca dit: qui blasme l’escarneseor fet anui a soi meimes, & qui 
blasme le mauvés aquiert de ses taches. Jhesu Sirac dist: ne te conseillier 
pas a les fols, car il ne loent se ce non qui leur plest. 7. Aprés garde que 
tu ne paroles aus homes jengleurs & pleins de descorde, car li Prophete 
dit: home qui a langue jengleresse n’iert ja amés sur tere. & aileurs dist 
il meimes: qui het jengleur estaint malice. Jhesu Sirac dist: espoentables 
est en cité home descordeurs & fol de paroles.** 8. Garde donc que tu 
ne paroles avec home descordables, que tu metes buchetes en son feu. 
[Tuilles dist:] la raison des chiens doit hom tousjors eschiver, ce est des 
homes qui tosjor abaoient come chien, car de aus & des autres senblables 
dist Nostre Sires: ne jeter pas les perles entre piés des porciaus. 9. Aprés 
garde toi de tous mauvés homes, car Augustins dit que si come le feu 
croist tousjors pour l’acroissanses des buches, tout autresi li mauvés 

homs quant il oït greigneur raison croist il en plus fiere malice; car en 
male ame n’entre pas sapience. 10. Aprés garde que de tes segrés tu n’en 
paroles [a home ivre ne] aucune male feme; car Salemons dit: nus segrés 
ne reigne la ou est home ivre. Li maistres dit: fames ne veulent celer car 
eles ne sevent. Et en sonme garde tous ciaus devant cui tu es, & mult 
bien consierre le leu, car au moustier convient autre chose a dire que a 
court, & a nouces autre chose [92b] que au doleur, & en maison autre 
chose que en conpaignie ou que es places. & por ce que li proverbes dit 
que qui est encoste voie ne dit pas follie, doit li parliers prandre garde 
que il ne die chose mauvese se aucuns fust enqui priveement. 11. Aprés 
garde se tu paroles au seigneur que tu li rant honor & reverance segont 
ce que tu dois a sa degnité, car es homes dois tu diligemant consierrer la 
dignete & lou gré de chascuns; quar autrement doit len parler a uns 
princes que a uns chevalier, & autremant a son pere que a son menor, & 
autremant a uns relegieus que aus seculiers. 


65. Por quoi tu paroles 


Aprés dois tu garder por quoi tu paroles, ce est a dire l’achaison de 
tes dis; car Seneca comande que tu enquieres acheison de tutes choses. 
Cassiodores dit que nulle chose ne puet estre faites sans acheison. & ach- 
eison est en .iiii. mainieres: une qui fait; la segont est la matire de quoi 
il le fet; la tierce est la forme coment il le fet; la quarte est la fin por 
quoi il le [fet.] & tu dois savoir & garder por quoi tu dies, car autremant 
dois tu parler [por] le service Dieu que des homes, & autrement por ton 
preu. 2. Mes garde que ton gaang soit biaus & convenable, car loy nos a 
devee lait profit. Senecha dit: fui [laide] gaagne come ta perte. Li mastres 
dit: profit qui vient de male renomee est mauves. Et je ame miaus a des- 
[92c] pandre que laidement gaagner. & si doit li gaang estre amesurés; 
Cassiodores dit que se li gaans est™ de convenable mesure, il n’aura 
pas la forse de son [non.] E si doit estre naturel, c’est a dire d’un preu- 
dome a autre; car la loy dit que il est droit de nature que nus n’enre- 
chisse des autrui doumages. Tules dit: ne paor ne dolor ne mort ne nulle 
autre chose dehors est si fierement contre nature come anrichir dou do- 
mage [des] autres, meismemant de le poverté aus povres. Cassiodores dit: 
sour toutes meinieres de cruauté est a enrechir de la poverté aus besoig- 
neus. 3. Por achaison de ton ami dois tu bien dire, mes que ce soit bien; 

car Tules nos enseigne que la loy d’amisté comande que il ne s’entre- 
prient des choses villeines, & cil qui en est priés ne lou face; car amour 
n’est defense dou peché que l’en fet por son ami, mes mout peche cil qui 
done euvre au pechiés. Senecha dit: pechier es choses laides est deguerpir 
Dieu ii. fois. Cassiodoires: cil est bons defenderes qui defant sans 
tortfaire. 


66. Coment tu paroles 


Or convient il consirer coment tu paroles, car il n’est nulle chose qui 
n’ait besoing de ses meinieres & de sa mesure; & tot ce qui est [des- 
mesuré est] de mal, & tous sourplus turnent a vice. Por ce doit la men- 
iere & la mesure dou parleur estre de .v. choses, ce est en parleure & en 
isnelleté & en tardesse & en [92d] qualité & en quantité. 2. Parleure est 
la dignité des mos” & la porteures dou cors, segont ce que matire™ 
requiert, & ce est une chose qui mult vaut a bien dire. Tules dit que ja 
soit ce que tes dis ne soient biaus ne gueires poulis, se tu les proferres 
jentment & de belle mainiere & de biau port, si seront il loués; et se il 
sont biaus et bons et tu ne le dis belement, si seront il blasmés. Por ce 
doit tu torner & atenpler ta vois & ton esperit & tous les movemens 
dou cors & de [la] langue, & mander les paroles a l’isue de ta bouche en 
tel mainiere que elles ne soient anflees [ne dequasees] au palais,” ne 
trop ressonans de fiere vois, ne aspres a la levee des lievres, mes soient 
entendables & resonans par belle prosferance clere & souef, si que chas- 
cune [letre] ait son son, & cascun mot™ son accent entre aut & bas; & 
neporquant tu dois comencer plus bas que a la fin. 3. Mes tout ce t’estuit 
il muer segont les muement dou leu, des choses, [des ochoisons, et dou 
tens; car unes choses] sont que hom doit conter sinplement, unes autres 
doucement, [les autres a desdaing,] & les autres por pitié, en tel mainiere 
que ta vois, tes dis & ta porteures soient tousjors acordables a la matire. 
En ta porteure garde que tu tiegnes ta face droit, non mie contremont le 
ciel ne contreval, les iaus fichiés en terre, ne torner les levres leidement 
ne grocir™ les sorcils ne tes mains, ne ne soit en toi nul port blas- 
mables. 4. & en isneleté et en tardece dou parler garde moieneté tous- 

jors, car au parler ne doit nus estre courrans, mes au- [93a] ques [lasches] 
avenablemant. Li Apostres dit: soies isniaus [a oir] & tart a parler. [Sale- 
mons dit: quant tu vois .i. home isnel au parler] sachés que il a en lui 
moins de sen que de follie. Cassiodores dit: ce est san faille roial vertu a 
courre lentement" as paroles & astivement a entendre. Je panse, fet 
un sages, que ce soit [bons juges] qui entent tost & tart juge; car demeure 
por consoil prendre est mult bone, car qui tost juge curt a sa repantance. 
Et li proverbes dit: demeure est haie’!’ mes elle fet home sages. Donc 
est elle bone, meismement en consoil, car ce est bon consoill de quoi tu 
as pense longuemant; & aprés astif consoil vient repentance. Li mastres 
dit: trois choses sont contrares a consoil, ce est astivité, ire & covoitise. 
5. Mes aprés consoill fet bon haster. Seneques: di mains que tu ne fes, & 
longuement consoille; mes fe tost & isnel. & Salemons’” dit: cil qui 
est esnel en toutes ses euvres demourera devant li rois, non pas entre le 
menu pueple. Jhesu Sirac dit: soies isnel en toutes tes euvres, mes garde 
que ta isnelleté n’enpeche la perfection de ton evre, car li villains dit que 
astive lisse fet chiens’? avugle. 6. En la quantité de tes dis tu dois seur 
toutes choses garder mesure, car il n’est chose qui tant despleist come 
lonc conte; tu pleras a tous se tu dis poi. Salemons dit: [Di poi] & fes 
assés de bien. Et por ce que lonc conte ne puet [estre] sans pechiés, dois 
tu apetichier ton conte au plus brief que tu [93b] porrais; mes que celle 
brievité [n’engendre] oscurté. 7. & en la qualité de tes dis garde que tu 
dies bien, car bien dire est la racine d’amistié & mal dire est li comence- 
ment d’annemistié. Di donc bones paroles, liés & honestes, cleres, sin- 
ples [bien ordenees, a plaine bouche, le visage coi,] sans trop rire & sans 
mult crier. Salemons dit: paroles bien ordenees sont bresches’* de 
miel, douceur de l’arme & santé des os. 


[67. De prendre garde le tens que on doit parler” 


Autresi dois tu garder lou tens quant vient au parler, car Jhesu Sirac 
dit: li sages se taist jusque au tens, & li fol ne garde saison. Salemons’”° 

dit: car il i a tens de parler & tens de taire. Seneca dit: tais toi tant con 
tu auras mestier de parler. Li mastres dit: autresi te dois tu taire tant que 
li autres oient ta parole. Jhesu Sirac dit: n’espandre pas ton sermon la ou 
il n’a point de ole, ne ne mostre ton sen [afforce,] car ce est autresi come 
citole en pleur. 2. Autresi ne dois tu pas respondre devant que la de- 
mande soit faite.” Salemons dit que cil qui respont devant qu’il ait oï 
moustre qu'il soit fol, & qui parole avant qu’il apreigne chiet es es- 
charnes. Car Jhesu Sirac comande que tu aparoilles justise avant que tu 
juges, & que tu apreigne avant que tu dies. Mes ci se taist li mastres des 
enseignemant dou parler, ne ne dira or plus, jusque a tant que il viegne 
ou tiers livre, ou il enseignera tout l’ordre de rettorique; & tornera a la 
tierce partie de prudense, ce est a cognoisance. 


68. Ci dit de cognoisance 


Cognoisance est cognoistre & deviser des vertus [des visces ki ont 
samblance des vertus;] & de ce nos [93c] convient il garder por ce que 
maintesfois, si con dit Seneca, li vices entrent sous le non de vertu; car 
fols ardement entre en senblance de force, & mauvestié est [apelee] aten- 
plance, & li couars est tenus por sages. Por failli en ces choses 
[somes nous] en grant peril, & por ce devons metre certains signes. 2. Et 
Ysidorus’”? nos maine a l’ofice de ceste vertu quant [il dist:] il i a vices 
qui portent senblance de vertus par coi il deçoivent plus perillieusemant 
cil qui les sivent, por ce que elle se cuevrent sous?” coverture de vertu; 
car sous demoustrance de justice est fete cruauté, & peresce lasche”! 
est appellés debonairité. Tules dist: nuls agait ne sont si reposte coume 
cil que se repaissent en senblance de service. Li mastres dist: uns chevaus 
de fust deceut ciaus de Troie, por ce que il fait la forme de Minerve, ce 
estoit leur deesse. 


69. Ci parole de enseignamens 


Enseignemant est aprendre soi & les non sachians. Son ofice est que 
Pen doit primierement enseigner soi meimes & puis les autres; segont ce 

que dit Salemons: biaus fis, boif l’eue [de ta] cisterne & ce qui degoute 
de ton puis; li roissel de tes fontaines aillent hors & arousent tes eiues 
parmi les places. 2. [Li mestre a dit:] boire l’eue de ta citerne ou de ton 
puis, ce est a dire que l’en praigne sen de sa propre pensé; envoier hors 
les roisiaus, ce est a dire que l’en doit espandre son escience & son en- 
seignment aus autres. Salemons”* dist: je te pri, Dieu, que tu me 
doignes [cuer] ensein- [93d] gable. Seneca dit: il a grant part en bonté qui 
viaut devenir bons, car bontes de [cuer] n’iert ja enpruntee ne vandue. 
Seneques” dit: vertu ne puet estre sans felicité de soi, car mauvestié 
nos prent™* legieremant. 3. Vertu est aquise par travaill; elle desierre 
governeor, mes vices aprant len sans mastre. Gregoires” dit: il nous 
convient [souvent] souvenir de ce que li mondes nos fet oblier. Senecha 
dist: ja n’iert trop dit [çou ki n’est dit] assés. Augustins dit: cil sont mal- 
eureus qui tienent vil ce que il sevent, & tousjors quierent novelles 
choses. Viaus tu bien savoir enseigne, car ensint s’ateste dottrine; se elle 
est espandue, croist, & se elle est tenue, descroist. Anteglaudianos’”® 
dit: close faut, ouverte [revient.] Senecha dist: aprant ce que tu ne sés; ne 
soies enseigneors noiant profitable. Catons dit: car laide chose est a 
maistre quant il est entachiés de la coupe. 4. Li maistres?” dit: mes la 
nature de tous homes est tel qu’il juigent plus d’autrui chose que de leur; 
& ce avient por ce que en la nostre chose nos somes enpechié [ou de 
trop grant joie] ou de trop grant deleur ou d’autre chose senblable, por 
quoi nos ne poons jiuger la chose segont ce que elle est. Por ce comande 
la loy de Roume que len doit querre avochat a sa prope chose. Mes il 
avient (ne sé coment) que nos veons en autrui se il fet mal plus tost que 
en nos, & en l’oil d’un autre puet hom veoir une petite festuete qu’il ne 
veroit un grant trief en son jaus. Au- [94a] tresi voit l’en le mal de son 
conpaignon que li vet au devant, mes il ne voit pas le sien qui est dar- 
riere lui. 5. & en toute ceste vertu dit Tulles que l’en doit eschever .11. 
vices: li uns est que nos ne praignons les choses que nos ne avons per- 
seues, & que nos ne i asentons folemant, car ce est presonscion. & qui 
voudra eschiver ce vice il metra tens & pansee a conserrer les oscures 
choses. [Li autre visces est metre grant estuide es oscures choses] & es 

griés qui ne sont pas necessaires. & cist vices est apellés curiosités, ce est 
quant l’en met tot sa chure & qui trop grant entante met a ce ou il ne à 
grant preu, autresi con se tu lessases l’esciences de vertu & meisses grant 
estuide a lire astronomie ou l’algorisme. Senecha dit: car il est miaus se 
tu tiens un poi des anseignemens en ussage que se tu en avoies apris & 
ne uses aucun. 6. Li mastres dit: autresi com Pen apelle bon luit- 
eor” non pas celui qui set mult de tours de quoi il use poi, mes cellui 
qui en un ou en ii. se travaille diligement; il n’i a point de force com- 
bien que il en sache, [fors] tant que il gaagne [victoire.f” Autresi est 
il es desciplines; il 1 a mult des choses qui poi aident & mult delitent, 
Car ja soit ce que tu ne sachies pas par quel raison le mer s’espant, & 
por quoi l’enfant jumel qui sont conseu ensenble [ne naissent ensen- 
ble,}”' & por quoi diverses destinees sont a ciaus qui ensenble naissent: 
il ne te nuist gaires a trespasser ce que il ne te noist a savoir ne ne pro- 
fite. Tules dit: sens qui est sans justice doit [mieus] estre appellés malice 


que sciences. 


[94b] 70. Ci dit de prudence 


En prudence se doit hom garder dou trop & dou poi & sievre lou 
mi, segont ce que fu dit ça en arrieres ou livre de Aristotes. Car la ou 
vertu s’esforce outre son pooir sans droitemant de raison, lors chiet elle 
perilleusemant. Gregoires dit: qui follemant esgarde les rais dou soloil 
entenebrist si que il ne voit goute. Salemons dit: qui n’a prudence des- 
truit son tresor; mes esgarde de pourveoir ce que nos est devee. Il n’est 
pas de vestre [licence,]*’ dist Jhesu Crist, a savoir les tens & les eures 
que li Peres retint en sa poesté. [Li Apostres] dit: li sens de la char est 
enemi a Dieu, & la sapience de cest [monde est] follie devant a Dieu.” 
2. Senecha dit: se prudence passe outre ses bones, tu seras tenus por en- 
gigneus™’ de espoventables soutilités; se tu enquiers les choses segres & 
cascune petite chose voudras savoir, tu seras tenus [por] ennuieus, sous- 
peceus & soliciteus & plains de paur & de panser. & se tu met toute ta 





28 MS a main 

2° MS leteur 

79 Chabaille 

31 Chabaille 

2? Chabaille 

>? MS adds: & la sapience de ceste follie 
24 MS enseigner 


LI LIVRES DOU TRESOR _ 20} 





sotilité en trover une petite chose perdue, l’en te moustrera au doi, & 
dira chascuns que ies mult engingneus & pleins de malice & enemis de 
sinplicité, & jeneraument seras tenus por mauvés par tous homes. & en 
ces mauvestiés amaine l’ome la desmisuree prudence; donques doit Pen 
aler par lou mi, si que il ne soit ne trop gros ne trop soul. 


71. Ci dist de la segonde vertu, ce est atemprance 


[94c] Apres l’enseignement de prudence, qui est la primiere des 
autres, & qui est dame & ordeneresse, si come celle qui est par la force 
de raison, qui devise les homes des [autres animaus, wet li mestres dire 
des] autres trois, & primierement de atenprance & de force que de jus- 
tice, por ce que l’une & l’autre est pour adrecier le courage de l’oume as 
euvres de justice. [Raison] coment: covoitise & paur enpeschent l’ofice 
de justice, se ne fust atenprance, qui constraint l’une & esforce l’autre. 
2. & toutesfois dit li mastres de atenprance avant de force, por ce que 
atenprance estabilist lou courage?” as choses qui sont aveques nos, ce 
est au biens qui servent au cors, mes force l’estabilist as choses contraire. 
Et d’autre part par atenprance governe li homs soi meimes, & par force 
& par justice [governe il les autres; et mieus est a] gouverner soi que 


autrui. 


72. Ci dit de atemprance 


Atemprance est celle seignourie que l’en a contre luxure & contre les 
autres movemens qui sont desavenant. Ce est la trés noble vertu qui re- 
fraint les charnés delis & qui nos done mesure & atenprément quant nos 
somes en prosperité, si que nos ne montons en superbes ne ne consivons 
la volonté; [car quant volentés] vaint lou sen, li oms est en male voie. 
Tules dit: cest vertu [est] l’aournement de tute vie & li apaiemens de 
tous troblement. Por ce doit chascuns voidier son corage de la vo- [94d] 
lonté dou charnel delit, car autrement vertu n’i porroit abiter; segont ce 
que Oraces dit: se li vassiaus n’est purs, quanque tu 1 metras enegrira. 2. 
Por ce dois tu despire delis, car trop ennuie delit qui est achites par de- 
leur, li avers a tousjors besoing; met donc certeine fin en ton desierer. Li 
envieus amegrist tousjors des grasses choses aus autres. Qui n’atenpre 
son ire, il aura doleur, & voudra [k’il n’eust onques fait ce] que il avoit 

pansé. Ire est une corte forsenerie en quoi tu dois gouverner ta volenté, 
car se tu ne la fés cheir, elle comande; refreine la donc a frein & a 
cheenes. 3. Li maistres dist: sous atenprance sont tutes les vertus qui ont 
segnourie sus les laides meurs & sus le mauvés delis, qui nuissent a lome 
trop perilleusemant, car il sont souvent achaison de mort & maladie, 
Senecha dit: por les desieres perist la gregneur partie des cors. D’autre 
part, qui sert a ses desierres est soumis au jouc de servages; [il est orguill- 
eus, il a Deu deguerpi,] il pert son sen & sa vertu. Salemons dist: sapi- 
ence n’iert ja trovee en la terre de ciaus [qui] vivent delitablement. 


73. Ci parole de delis 


Delis & desierrer sont aconplis & mis en euvre par les .v. sens dou 
cors, don goster & toucher sont principaus. Mes li autres trois sont es- 
tablis por ces deus, car nos cognoisons la chose de loing par veoir & par 
oïr & par flerir, ce que gouster ne touchier ne puet cognoistre se prés 
non. Por ce sont tous osieus de proie de grant veue, car il leur convient 
de loing cognoistre leur past; [95a] autresi vit la primiere famme le fruit 
tout avant qu’elle le manjast, & David Bersabé nue qui se lavoit, avant 
que il feist l’avoutire. 2. Nos lisons ou livre de la nature des animaus que 
tochier & gouster sont plus puissant a ome que a nulle autre beste; mes 
le veoir & le oir & le flerir sont de meneur pooir en lome que es autres 
animaus, & por ce di je que li delit qui sont par toucher & par gouster 
sont plus perilleus des autres, et les vertus qui sont leur contraires sont 
de greigneur vaillance. 3. & por ce que delis sont en larme de nos & 
sont par les .v. sens dou cors, cascuns deversement segont son offices, 
convient il que celle vertu, ce est atemprance, soit desievree por plus- 
seurs membres por constraindre la vertu concupoisseble & la vertu iras- 
cible, ce sont les movemens de covoitise & de ire, & pour governer la 
suistance de .v. sens. & cist menbres sont .v.: mesures, honesté, chastité, 
sobrieté [et retenance]. 


74. Ci parole de mesure 


Mesure est une vertu qui tous nos aornemens & nos movemens & 
tous nos aferes fet estre sans defaute & sans outrage. Oraces dit: en tutes 
choses est certaine mesure & certeines enseignes, si que li drois ne puet 
fere ne plus ne moins. Tuilles dit: hoste tous aornemans qui ne sont 
dignes a home. Por ce dit Seneques que mauvés aornement dehors est 
message de mauvese pensee. Tuilles dit: ta honesté doit estre telle qu’elle 

ne soit haïee par trop hornemant, mes tant que tu hostes la sauvage 
negligense & la canpestre leidece. 2. Il 1 a .ii. movemens, un de cors & 
autre [95b] de courages. & cellui dou cors doit l’en garder que s’aleure 
ne soit trop mole par tardece, car ce est semblant de superbe contenance; 
et que elle ne soit trop hastive, tant qu’elle te face engroissier l’alaine & 
muer le coleur, car ses choses sont [senefiance que li hom ne soit] pas 
estables. 3. Li movement dou corage est doubles: l’une est pansee de rai- 
son, l’autre desierres™ de volonté. Pansee est a enquerre le voir & de- 
sierres fet les choses; dont doit hom evrer que raison soit dame par de- 
vant, & que le desierres obeisse. Car se la volonté qui naturelment est 
soumise a raison ne li est obeissant, ele fait souvent troubler cors & 
courage. L’en puet cognostre les viares a claus qui sont coureciés ou 
esmues par paor, ou qui ont grant volenté d’aucun delit, a ce que il 
muent & changent volte & couleur & vois & tout leur estat.” Car li 
cuer [ki est enflamés d’ire bat fort, li cors] tranble, la langue s’anpesche, 
la face enflame, li oils cancelent, si que il ne cognoissent leur amis ne 
leur acontes. La face moustre ce qui est dedens. Por ce dit Jovenaus: re- 
garde les tormans & les joies dou cuer en la face, qui tousjors moustre en 
apert son abit. 4. Por les [paroles] qui sont dites puet l’en entendre que 
li desierrers de la volonté doivent estre refreinés & aquites, car les be- 
soignes & les afferes sont diverses, segont la diversite des meurs & des 
aages & des choses. Autresi coume il a ou cors grant diversité, car li un 
sont isnel por courre, li autre sont fort por luitier. Autresi a il ou cour- 
age plus grant diversité de meurs, car li uns ont cortoisie, l’autre leese, & 
li autre cruauté, li autre sont sages & voiseurs [95c] de celer leur pansee. 
& li autres sont sinples et apers, qui ne veulent rien fere en repost ne par 
agais, ains aiment verité & gardent amistié & heent barat. Que diroie? 
Autremant est il de volonté come de figures. 5. Perses?” dit: il i a .m. 
mainieres d’omes, & leur usages est desenblables, & cascuns a son voloir, 
& les jens [ne] vivent a une volonté. Tules dit: chascuns doit metre s’en- 
tante as choses a quoi il est convenables, & ja soit ce que autre chose li 
seroit meilleur & plus honorables, toutesfois doit il amesurer ses estuides 
segont sa riule.”” Raison comant: se il est foibles de son cors & il ait 
bon angin & vive memoire, n’ensieve pas chevalerie, mes l’estuide de 
lettre & de clergie. Car nus n’i doit aler contre nature ne sievre ce que 

il ne puet consevre; mes [se] besoing nous fet mesler aus choses qui 
n’apertient a nostre angin, nous devons euvrer que nos les fesons beles 
sans leidesse ou a poi de deshonor, ne nos ne devons pas tant esforcier 
les biens qui nos sont done [comme] de fouir les vices. 6. Les propri- 
etés® des aages nos a conté Orace en ceste mainiere: li enfes, mante- 
nant qu’il set parler & aler, vaut joer ou ses pers, & se courroce & s’es- 
jouist & se mue par diverses heures. Li jones qui n’aime point de garde 
se delite es chevaus & es chiens [et es chans;] il se flecist legieremant aus 
vices, & se couruce quant l’en le chastie; il se porvoit a tart de son preu 
& gaste son eritage; il est orgueilleus & covoiteus & lesse tout ce que il 
aime, car joenes hom n’a point [95d] de fermeté. Quant il vient en aage 
& en courage d’ome, il mue sa mainiere & quiert richeses, amis & hon- 
or, & se garde de fere chose que li conveigne muer. Li vies a maint mes- 
chief: il aquiert les choses, & quant il les a si a paour dou perdre; il fet 
toutes choses celeemant & covertemant, il met en deloy & covoite ce 
qui est a avenir; il se pleint de ce qui est present & loe le tens qui est 
passes; il viaut chestier les enfans & juger les jounes. 7. Maximiens“* 
dit: li viel loe les choses passees & blasme les presentes, por ce que 
nostre vie enpire continuelment. Li aages au peres est pieres que cil des 
aiols, & nos somes piere que nos peres, & encor seront nos enfans plus 
pleins de vices. Juvenaus dit: terre norist ore mauves homes & petis. 8. 
& entour ceste matire dit Senecha que jones homs doit porter reverance 
aus aiios, & entr’aus amer les miaus esprovés, & user de leur consoil. 
Car la ignorance & la follie des jones doit estre gouvernee [par le con- 
seil] as viaus. [Terrences dit: tant comme li corages est en doute, il se 
torne ça et la.] Tules dit: en jonece a grant foiblece de consoil, car lors 
cuide chascuns que il doie vivre segont ce qui plus li plest; & ensint est 
il seurpris d’aucun sien cors de vivre ains qu’il puisse le meillor eslire. 9. 
Pour ce doit li jones hom esgarder la vie des autres autresi come en un 
mireor, & de ce prandre esanple de vivre. Senecha dit: bone chose est de 
regarder en autrui le mal que il doit foir. Jovenaus dit: cil est beneureus 
qui se set garder par les autrui perils; quant li feus est espris chies ton 
voisin, tu dois garnir ta maison [96a] de eue. En ceste aage se doit len 
garder sur toutes choses de luxure & des autres lecheries, & faire segont 
ce que dit Juvenaus: quant tu fes villeine chose, soit brieve, & retaillie 
tes crimes ou ta primiere barbe. Tules dit: li jounes se doivent travaillier 

de cuer & cors, si que leur enseignement vaille aus ofices de leur cité. Ce 
est a dire qu’il se doivent user des leur enfance a bien faire, si que il le 
retiegnent tous les jor de lor vie; car li pot gardera lunguement l’oudeor 
que il prist quant il fu neuf. Oraces dit: li enfens apraigne a soufrir 
poverté & a mener chevalerie & aus meilleurs choses. 10. Tulles* dit: 
quant il veulent relachier lour courages & metre entant a delit, garde de 
desatemperance, souviegne leur de vergoigne; & ce sera plus legier se il 
seufrent que li [ainsné}* soient a geu. Il est bien a jouer aucunefois 
por reposer soi, autresi come de dormir; car nature ne nos fist pour jeus 
mes por sens. Oraces dit: profitable chose est aus enfans jouer en en- 
fance, mes que il s’estuide puis a avoir sen, & leissier ce qui rien ne vaut, 
& garder que li jeu ne le face cheoir; car jeus enjendre estrif & ire, & ire 
enjendre haine & mortel bataille. Tulles dit: deus mainieres sont de jeu 
et de joer, li uns est villains & [mauvais &] lais, li autres est biaus & cor- 
tois & enjengneus. 11. Li offices [de l’home] qui a passé jonece sont cil 
que Oraces a només ¢a en arrieres, en quoi il n’a que amender; por ce 
s’en passe ore li contes briement. Aus viellars doit l’en aminuisier les tra- 
vail dou cors & croistre ciaus dou courage, ou en aprandre ou en [96b] 
chastier ou en servir a Dieu. 12. Terenses dit: nus ne fu onques si plains 
de sen que la chose ou que li aages ou li usages ne requiere tousjor veoir 
novelle chose, & que il ne vuille savoir ce que il ne seit, & que il ne 
refuse ce que primierement li plesoit quant il l’espreuve. Car maintes 
choses senblent estre bones avant que [len les assaie; mais quant on les 
a assaiés, on les] treuve mauveses. Tulles dit: li veillars doivent metre 
entance a consiellier leur jones amis. Viels hom ne se doit tant garder de 
rien come d’abandoner soi a paresce; autrement li dira l’en ce que dit 
Oraces: tu apaises envie & laisses vertu. Tulles dit: luxure est laide en tot 
aage, mes trop laide est en villiece, & se desatenprance est avec c’est 
dobles maus, car viellece recoit la onte, & la desatenprance des viellars 
fet les jones estre meins sage. En ce dit Jovenaus: li exenple de nos privés 
corrunpent plus tost, car nos somes legier a ensievre laidesse & mauves- 
tié. 13. Oraces dist: li offices des besoigneus sont divers, car li sires doit 
maintenir l’enor de la cité, & garder la loy, & souvenir soi que la loy est 
baillie en sa garde; mes un autres burjois doit vivre de droit, dont li 
autres vivent; que il ne se face trop haus ne trop bas, mes garde le cou- 
mun bien en pes & honesté, si que il ne chet ou peché Chateline. De cui 

dit Salustes:* cil qui sont povre es cités ont tousjors envie des riches 
& eslievent les mauves, & heent les vielles choses & aiment les novelles, 
& pour la malivoillance de leur choses desierent que li estat" de la 
[96c] cité se remue tousjours. 14. Tules dit: li estranges ne doivent entre- 
metre de nulle chose [fors] de leur besoignes, & que il ne s’entremetent 
de l'autrui besoigne. Villeins offices sont a ciaus qui acheitent des march- 
eans pour revandre maintenant, car il n’i puet rien gaagner sans mentir, 
et nulle chose n’est plus laide que mentir, & pour ce len doit aquerre ce 
que mestier li est sans laidesse & espargnier. Tules dit: car il n’est nul si 
grant gaaing come de garder ce que l’en a. Medecine & charpanterie sont 
honestes a ciaus qui elles convienent, mes mercheandise, se elle est pet- 
ite, l’en la tient a laide; se elle [est] grant & bien gaagnans, & doné a 
plusseurs sans vaintre,* elle ne doit estre blasmee. 15. Nul mestier n’est 
mellior que laboreor des terres, ne plus plaintive ne plus digne d’ome 
franc. De cui dit Oraces: cil est bieneurés qui lesse tous mestiers, si come 
firent li encien, & coutive ses champs & ses beus, & est sans dete & sans 


usure. 


75. Ci dit de honesté 


Honeste est garder honour es meurs & es paroles, ce est a dire que 
len se gart de fere & de dire chose [dont] il li conviegne puis vergogner. 
Car nature meisme, quant elle fist Pome, vost elle garder honestié. Elle 
mist en apert nostre figure, en quoi il a honeste sanblance, & repost les 
parties qui sont donees au besoing de l’ome, por ce que elles estoient 
laides a veoir. & li honest homes ensievent deligentment ceste forse de 
nature, car ascondent ce que nature repost, & ce est honeste cho- [96d] 
se, que l’en ne moustre ses menbres. Autresi doit hom avoir vergoigne 
en paroles, car len ne doit pas noumer ses menbres que il repost. 2. Vic- 
ieuse chose est es hautes besoignes dire mous de solas; car quant Paricles 
& Chofocles estoient compeignons en une prevostee, & traitoient ensen- 
ble de leur ofice, un biaus anfens passa par devant aus; si dit Cofocles: 
ves ci bel anfant. Paricles respondi: prevost doit avoir vergoigne, non 
mie itant seulement es mours, mes es laus. Mes se Cofocles eust ce dit au 
mangier, il ne deust pas estre blasmes. Por ce dit Oraces que a l’ome 

tristes si convient tristes paroles, au corocié paroles de menace, a cellui 
qui se jue [paroles jolives; au sage, paroles sages. Mais se la] parole iert 
devisee & desenblee de la fortune de cellui qui la dit, toutes gens s’en 
gabent. 3. Le quart ofice enseigne Oraces la ou il dit: n’anchercher pas le 
segroi d'autrui. Li quint office dit il meimes: se aucun te dit son segroi, 
tu le celeras, ne ne le descouvreras par [ire ne par] ivresce. Garde que tu 
diras & de cui, & si te garde de cellui qui demande, se il est jenglierres, 
car il ne puet celer ce que il oït ne retenir ce que li entre par les oreilles. 
& puis que la parole est issue de bouche, elle vole en tel mainiere que 
jamés ne puet estre rapellee. 4. Li mastres dit: ne descuevre ton segres, 
car se tu meimes ne le puis celer tu ne dois pas a autre dire que il le 
taisse. Terences dit: tient toi donc en ce que tu ois plus volontiers que tu 
ne paroles. Salemons dit: en mout parler ne faut pechies. Sur [97a] toutes 
choses fui tenson, car nice chose est a tancier contre son per; forsenerie 
est tancier a plus haut de soi, laide chose est a tancier a plus bas, mes trés 
orde chose est a tanchier a home fol & ivre. 


76. Ci parole de chastite 


Castite est a donter les delis dou touchier par atenprance de raison. 
Salustes*” dit: se la volonté de luxure poursieut le corage & elle i a 
seignourie, li courages n’a pooir de bienfaire. Senecha dit: delis est frelles 
& briés; & de tant come il est fait plus volenteusement, desplest il plus 
tost, & a la fin convient que il s’en repante ou que il en ait honte. En 
luxure n’a nulle haute chose qui soit avenant a nature d’ome, ains est 
baisse chouse & chetive [ki vient] de l’evre a villeins manbres. Tules dit: 
laide chose est, qui mult fait a blasmer, d’encliner la franchise de l’ame 
a servage dou delis, & fere de son travail autrui delices. 2. Il sovient tous- 
jors a lome fort & sage, combien nature d’ome seurmonte les bestes, car 
elle ne aiment fors que delis, & a ce mettent tout leur esfors; mes cuer 
d’ome atent a autre chose, ce est a penser ou a prandre. & por ce se au- 
cuns est trop enclins a delis, garde soi que il ne soit au lignages as bestes; 
mes se il est sages & volentes [le] seurprant, il respont son apetit por ver- 
goigne. 3. Gardons donc que delit n’ait seignorie sur nos, car il fet home 
mult desvoier de vertu. Pour ce dit la Sainte Escriture: se ta euvre n’est 
chaste, si soit privee. & luixure & vin confondent l’escience [de Pome] 
& le [97b] metent en erreur de la foy. 4. Et certes qui bien consierre la 

nature de chastité, qui est pour donter les delis dou tocher, il trouvera 
que ces delis sont en ii. mainieres, un qui est par luxure & un autre qui 
est des autres menbres, si come est ores de robes, de bains, & de hernois, 
de jeu de daus & de tiés autres choses qui corrunpent la vie de l’ome se 
ce est a desmesure. Mes qui le fet aucune foi atenprement & sans mauv- 
ese volenté de covoitise, l’en doit bien soufrir, se il n’enpire soi ne ses 
honors ne ses choses. 


77. Encore de delis 


L’autre mainiere de delit, qui est par luxure, est fierement contre 
bone vie, se ce n’est chastement fet. Ce puet estre par .v. raisons, l’une 
que li assenblemens soit d’ome aveques feme, la segonde que il ne soient 
parant, la tierce que il soient en droit mariage, la quarte que ce soit pour 
engendrer, la quinte que soit fet segont humaine nature. 2. Par ces par- 
oles poons nos entendre que mariage est sainte chose & plesant a Dieu 
& aus homes [en plusours manieres]: l’une por ce que Dieus l'estabili 
primieremant; la segonde por la degneté dou leu ou il fu fait, & ce est 
paradis; la tierce que ce n’est pas Noviaus Testament,“ la quarte que 
Adam & Eve estoient nés de tos pechiés quant li mariage fu fait; la 
quinte por ce que ceste ordre sauva Diex en l’arche dou deluge; la se- 
sisme que Nostre Dame vost [estre] de tel ordre; la septime que Jhesu 
Crist ala au noces avec sa mere & avec ses disciples; li utieme por ce que 
[97c] il fist de l’eue devenir vin por senifianse dou melleurement qui 
vient dou mariage; la novieme pour le fruit qui naist dou mariage, ce 
sont fis; la disieme pour ce que mariage [est] un des set sacremant de 
Seinte Yglise; la unsiemes por le pechié de quoi l’en se garde por le mari- 
age, & por maint autre profit qu’en sont aquis a l’arme & au cors. 3. & 
tuit cil qui se veulent marier doivent consierrer ii. choses: une pour 
avoir fis; la segonde, il se marie a son paroil de lignage de cors & de 
aage; la tierce que il soit estré de bone jens qui aient*’ preudom pere 
& preude fame mere; la quarte que elle soit bone & sage, char richesse 
est donee de pere & sapience de Diex. Garde donc tous [clers et tous] 
autres qui sont establis au service Jhesu Crist, & les veuves dames & les 
pucelles, que il ne chient en ces perilleus vice qui dannent le cors & 
Pame. 

78. Ci parole de sobrieté 


Sobrieté est a donter les delis dou gouster & de la bouche par aten- 
plance de raison. A ceste vertu nos semont nature quant elle fist si petite 
bouche a si grant cors; & d’autre part li fist elle .11. [oils et .1i.] orroillies, 
ja ne li fist que une bouche. Mes mout nos semont’” la brieté dou del- 
it qui ne dure se mult poi non, tant come il trespasse a la gorge. & la 
doleur des maladies qui en seiut avenir dure longuement. 2. Consierre 
donc que toutes choses maintenant que elles sont gustees sont corron- 
pues; ce n’est pas ausi des autres sens, car pour veoir ne por oir une belle 
chose n’iert elle por ce corronpue. [97d] Seneques dit: consierre ce que 
a nature soufist, non pas ce que leccierie quiert, car si coume li poissons 
est pris a l’amaçon & li oisel au las, autresi est li hom pris por mangier 
& por boire desmesureement; il pert son sen, il pert sa cognoisanse, il en 
oblie toutes evres de vertu. 3. [En ceste vertu] a ii. ofices. Li uns [est] 
de non mangier devant euure establie. Senecha dit: nulle chose n’est de- 
litable se elle est trop souvent. Oraces dit: ce qui est poi delite plus. 
Suefre jusque a tant que nature te semoigne, car tous outrage la confont, 
& mesure la conorte.””' 4. Li segont ofice si est que len ne querre trop 
presieuses viandes, car lecherie & ivrese ne sont sans ordure. Has, coume 
il a si laide chose de perdre sen & moralite & santé pour outrage de vin 
& de viandes. Juvenaus dit: en ce vice chiet cil qui fet grant force co- 
mant l’en doit despecier le lievre & le galline. 5. Li tiers ofices est de cos- 
traindre la rage de mangier. Senecha dit: ta vie soit de petit mangier, & 
ton pales soit esmeus par faim, non pas par savor. Soustien donques ta 
vie de tant coume nature quiert. Oraces dit: les viandes qui sont prises 
sans mesure devienent ameres. Senecha’*” dit: tu dois mangier por 
vivre, non pas vivre por mangier. Orace’” dit: il n’est chose que iv- 
resce ne face; elle descuevre les segrois, elle amaine les desarmés au bat- 
ailles, & enseigne les ars. Jeromes: qui s’enivre, mors est et ensevellis. 
Agustins dit: quant li hom cuide de boire le vin, il est beus de lui. Li 
mastres dit: plus hono- [98a] rable chose est que tu te plaignes de seuf 
que de ivrece. Li poetes dit: vertu est a soufrir soi des choses qui delitent 
[a male part]. 6. Li quart ofices est que por mangier tu ne despendes des- 
mesureement, car ce est laide chose que tes voisins te moustrent au doi 

& dient que tu ies devenus povre par ta gloutenie. Oraces dit: ales 
mesure segont ta bourse au grant choses & au petites; garde toi donc des 
tavernes & de toutes grant appareillement de mangiers, se ce n’est pour 
tes noces [ou por tes amis} * ou pour esaucier tes honors, segont les 
enseignament de magnificence. 


79. Ci parole de retenance 


Retenance est a costraindre les delis des autres iii. sens, ce est dou 
veoir & de l’oïr & de l’oudor, en tot ce qui soit vice. Salemons dit: ne 
regarde pas male fame. Ysaïes dit: qui cloit ses oreilles & ses iaus 
contre le mal habitera ou ciel. Salemons dit: n’escouter pas fame chant- 
ant; et ailors dit: clot tes oreilles & n’escouter pas mauveses choses. 
Senecha dit: mes il est dure chose non hoir les dous dis des flateurs. 
Ysaies™ dit: en leu de soef oudour sera grandisme peuor. 2. Mes ci se 
taist ore li contes a parler de atenprance & des parties, & [dira] ce que 
Seneques” [dit] en son livre de ceste vertu meismes, que il apelle con- 
unence, & ce est tout un. 


89. Ci parole Seneque de continance 


Se tu aime continance, hoste le seurplus & le trop & si destreint tes 
desierres en estroit leu. Consierre avec toi conbien soufice a ta nature, 
non pas conbien [98b] desierre ta concupisence. Se tu ies continans, atant 
jusque a tant que tu soles quites de toi meismes & contant; car cellui qui 
est contani de soi, il est soufisans ou il est nés aveques les richeses. Met 
le frain en ta concupiscense, depart de toi delis qui priveement esmeuv- 
ent le courage a desierrer. Tant manjue que tu ne te saoles, & tant boi 
que tu ne t’anivres. 2. Quant tu ies en compaignie de jent, garde que tu 
ne medies de ciaus qui a ta volonté ne sont. Ne te joingnes a presans 
delis, ne ne desierrer ciaus qui presans ne sont. Soustient ta vie de poi de 
chose. N’ensievre la volonté de la viande. Ton palés s’esmueve par fain, 
non mie pour savor. Tes dessierres prise poi, car tu dois prochachier 
seulemant que il defallent. A l’exanple dou vin composte, part toi dou 





4 Chabaille 

2° MS Senecha 
* MS Oraces 

#7 MS Salemons 
E MS atenprance 


aang 


RSR TES MSN RENE 





LI LIVRES DOU TRESOR 7 237 


cors & te joins a ton esperit. 3. Se tu t’estuides en continance, tu habit- 
eras en meison profitable, non pas delitable. Ne ne soit cogneus li sires 
par la meison, mes la meison soit [congneue] por lui. Ne te faignes pas 
d’estre ce que tu n’ies, mes voille senbler ce que ies. Sor tutes choses 
garde que tu ne soies povres de laide povreté, & que tu n’aies abandoné 
sinplece ne legeresse, ne ferme ne laide escarseté. Se tu as poi des choses, 
ne soient estroites; de tes choses ne pleurer, ne de l’autrui n’aies mie vol- 
onté. Se tu aimes continance, fuit toutes laides choses avant que elles 
viegnent. Croi toutes choses qui puent estre sosteneues, se ce n’est lai- 
dure. Garde [toi de] laides paroles, & tes dis soient plus pro- [98c] fita- 
bles que cortois. Aime les homes bien parlant, mes plus aime ciaus qui 
parlent droit. 4. Entre tes afferes dois tu mesler un poi de jeu si atenpree- 
mant que il n’i ait abessement de dignité ne defaute de reverance; car re- 
prendrable chose est non rire. Donques se tens fait de jouer, porte toi 
[selonc] ta dignité sagemant. Soies tés que nuls ne te repraigne que tu 
soies aspres, ne nul ne te desprise coume vil. En toi ne soit alcune villen- 
ie, mes avenable cortoisie. Tes jeus soient sans legiereté & toutes ris sans 
uchier et ta vois sans cri & t’alieure sans remuer.” Ton respos ne soit 
pas negligente. Quant li autre jeuent devant de toi, pense auchune hon- 
este chose. 5. Se tu viaus estre continans, tu arras toutes louanges; aut- 
retel te senblera a estre loés par les [mavaises gens comme estre loés par] 
mauvés euvres. Soies liés que tu desplaisses aus mauvés homes; et quant 
il pansent ou dient mal de toi, lors dois tu estre joians, & cuider que ce 
soit ton pris. 6. [La plus] grevable chose qui soit en continance si est 
garder soi des douces paroles que lousengier dient, por cui li corages s’es- 
muent au grant delis. Ne aquierres l’amisté de aucun home par loanges. 
Ne soies hardis ne orgueilleus; humilie toi & obeis & ne te vanter grev- 
eusement. Enseigne volentiers as autres. Respont belemant. Se aucuns te 
reprant par droite acheison, sachiés que il le fet por ton preu. Les aspres 
paroles ne douter, mes aie paour des bones. Hoste & desievrre de toi 
tous tes vices; de l’autrui n’aquieres trop. Ne soies [98d] reprandieres ne 
trop aspres, mes anseigne sans reproiches, en tel mainiere que tousjors 
ait leesse devant ton chastiement. Quant on erre, pardone lejerement. 7. 
Entent quitement ciaus qui parolent, & retient fermement ce que il 
dient. Se auchuns te demande d’auchune chose, tu dois respondre isnelle- 
ment. A cellui qui tençonne, done li tost leu, & te depart de lui. Se tu 
ies chontinans, destrain tous mauvés movemens de ton cors & de ton 

arme, & ne te chaut que li autre voient, quar assés est” que tu le voies 
tous. Soies movens mes non pas mol; soies chostans mas non partinaces, 
Tu cuideras que tous homes soient paroill a toi, se tu ne despises les plus 
petis par orgueill, & se tu ne dotes les plus grant par droiture de vie. Ne 
soies negligens a rendre benifices, & ne soies pruntes a reçoivre. A tous 
homes soies benignes, a nullui losengiers, a poi fameillier, a tous droit. 
Soies plus fiers en jujement que en paroles, & plus en ta ame que en ta 
faire. Soie piteus vangieres, & despise toutes cruautés. 8. Raconte le pris 
des autres, mes de toi non; non aies envie de l’autrui. Soies tousjors con- 
traires a ciaus qui soutilent d’engingner autres par senblance de sinplece. 
Soies lens a ire & isnel a miserecorde. En aversités soies & sajes & 
fermes. Tu dois celer tes vertus ausi com li autrui vices. Despise vaine 
gloire, & de ton bien ne soies cruel as autres. N’aies en despit sen d’au- 
trui home. Parole poi, & enten quitement ciaus qui [99a] parlent. Soies 
ferme & seur & liés & aime sapience. Ce que tu sés, garde sans orgueil, 
& ce que tu ne sés, enquerre doucement que te soit dit & apris. 9. Conti- 
nance soit costrainte dedens tes bones, que tu ne soies eschars & non 
trop despendables. Ne metre trop ton pensier es choses menues & en 
petites, car ce est mult vergoigneuse chose. Donques en ceste mainiere 
maintien la contenance que tu ne soies donés a la charnel volenté, ne ne 
soies prodigues ne entachiés de male avarice. Mes ci se taist de parler de 
atenprance, & torne a la tierce vertu, ce est a force. 


81. Ci dit de la tierce vertu, ce est force 


Force est une vertu qui fet home fort encontre les assaus de aversité 
& done cuer & ardemant de fere les grant choses; de cui li contes a dit 
ça en arrieres que elle garde l’ome a senestre, si coume un escu encontre 
les maus qui vienent. E voirement elle est escu & desfense de l’ome, ce 
est son auberc & son glaive, car elle fet ome soi defendre & offendre a 
ciaus que il doit. De ceste vertu trovons nos au Livres dou Roi: tu m’as 
garni de force a la battaille, & mes henemis sousmis a mot. Sant Luques 
dit: li ons fort garde sa meson, & ses choses sont en pes. Salemons: la 
main dou fort aquiert richeses, & tous pareceus sont en poverté; la main 
des fort [a signorie, et la mains des couars sert a treus]. Saint Matheu dit: 
li fort hom aquiert lo reigne Dieu. 2. & sachiés que il i a .xii. choses qui 

conortent en nous ceste vertu: lune est la droite foi Jhesu Crist; la seg- 
onde est lamonestament des grandes jens & des [ainsnés de nous; la 
tierce est la memore des] preudeshomes & de leur euvres; la quarte est 
[99b] volenté & us; la quinte est lou guerrerdon; la sesesme est paur; la 
septime, esperance; l’otisme est bone conpaignies; la noviesme est la veri- 
té & le droit; la diesisme est lou sen; la ounsieme est la foblece de ton 
annemis; la dosieme est la force meimes. 3. Couardie est en trois main- 
ieres [une por la pauor dou mal ki est a venir, lautre] dou mal qui est 
[present, lautre par le cuer ki est] parmenables. & [pour] cognorter 
toutes mainieres de foibles cuer est ceste vertu divisé en .vi. parties, ce 
est magnificense, fiance, seurté, magnanimité, pasience, costance. & de 
cascune dira li contes ce que leur en apertient, mes tout avant dira ce 
que Senecha dit de ceste vertu, ce est de force, que il apelle magnanimité, 
en ceste mainiere: 


[82. De magnanimité}"®! 


Magnanimité, qui est appellé fortesse, se elle iert en ton corage, tu 
viviras a grant esperance, franc & seur & lié. Grandisme bien est a l’ome 
non douter, mes estre parmenans a soi meismes, & atendre a la fin de sa 
vie seurement. Se tu ies magnanimes, tu ne jujeras en aucuns tens que 
honte te soit faite; & ton henemis diras que il ot cuer de doumagier toi, 
mes ne le fist pas. & lors le tanras a ton pooir, tu cuideras avoir pris 
vaingiance, en ce que tu as le pooir de toi revangier, por ce que trés 
noble meiniere de vengiance est pardoner quant l’en puet fere sa vengi- 
ance. Tu ne dois assailir aucuns home priveement, mes en apert; ne fere 
bataille se tu ne le dis devant, por ce que traïson & engin ne afiert se a 
home foible & couars [non.] Ne metés ton cors en perill come fol, ne ne 
douter coume paurous, por ce que nulle chose ne fait home pa- [99c] 
ureus se la coscience ne devient blasmables. 2. Or est il bien convenable 
que li contes die des .vi. parties de force, et primierement de magnanimi- 
té. Ceste parole vaut autant a dire coume grant courage ou ardemant ou 
proesse, car elle nos fet par nostre gré envair resnablement les griés 
choses. Je di resnablement por ce que nus ne doit envair chose contre 
droit, quar qui envairoit un frere menor, ce ne seroit proesse, ains seroit 
forçenerie. 3. A ceste vertu nos amostre Virgiles quant il dit: ordenés vos 

courages au grants evres de vertu & aus grandismes travaus. Oraces dit: 
ceste vertu euvre li ciel, & essaie a aler par la voie qui est devee, & des- 
prise la menue jent, & desdaigne la terre, & ne doute poine. Tules dit: ja 
soit ce que vertu face home coraugeus aus aspres choses, tutesfois garde 
elle plus au comun profit que au sien prope. Science qui est lointeine de 
justice doit estre appellee malice, non pas sens, & li corage qui est apa- 
reillies a perill, [se] il est plus covoiteus de sun preu que dou comun, elle 
a non follie, non pas force. Car ceste vertu oste couardie & paresce. 4. 
Lucans: hoste toute demeure, car elle nuist tousjors a claus qui sont apa- 
reilliés. Orace dit: coumance, car se tu prolongues leure de bienfaire, tu 
feras coume li villains, qui viaut tant atandre a passer outre l’eiue dou 
fleuve que elle soit toute courue, mes elle courra tousjors. Li poetes” 
dit: quant hom dit: demein sera ce fait, demein sera fait une grant chose, 
tu ne dones autre chose que un jor; li autre jor vienent, [99d] & lors 
avons gasté ce demain; li an passent, & tousjors remaint un poi outre. 
Tulles dit: cil doivent estre tenu a preudes homes & de grant courauge 
qui boutent arrieres les tortfés, non pas qui ne le fet. 5. Mes por ce que 
ceste vertu done a Pome seur cuer & ardemant, & li fait avoir grant 
courauge entor les autes choses, convient il que il se garde mult des trois 
vices qui tost le feroient trebuchier de son ardemant & cheoir de sa 
pensee. 6. Li primiers vices est avarices, car laide chose seroit que cil qui 
ne se leisse froisser par paour soit veincus par [avarice ou par}® cov- 
Oitise, ne que cil qui ne puet estre vaincus por travaill se laisse froissier 
a la volonté. 7. Li segont vices est covoitise [de] degnité, car par griés 
travaus aquiert hom clarté & aute renomee, & ce qui est plus laborieus 
est de greignor pris, & a poine iert hom trovés qui de son travaill ne de- 
sierre gloire come son loer. Seneca dit: li sages met le fruit de vertu en 
sa coscience, mes li fol le met en vanegloire. Tules dit: il sont aucun qui 
cuident monter en grant dignités par leur renomee, mes cellui qui veraie- 
ment est [de grant] courage vost miaus estre princes que senbler™ le. 
L’en ne doit donc pas aquiere les dignités par gloire, car il en seroit 
chaciés legierement. Por ce dit Oraces que vertu ne sera chachié villaine- 
mant; elle resplandist de grant honors, & ne lieve sa hauce por le cri dou 
pueple. I] ne sera ja esmues por un poi de vant. 8. Li tierce vice est fous 
ardemant, ce est a dire quant un ho- [100a] me est hardis a fere une folle 

mellee; & ce n’est pas proesse, ençois est follie. Tules dit: qui follement 
cort es assenblees a combatre desarmés contre ses annemis, il est senbla- 
bles as bestes sauvages, & insuit leur folle fierté. Nepourquant, se neces- 
sité le requiert, tu te dois bien conbatre, & ains soufrir mort que des- 
honor; nos [ne] devons pas foir, car ce seroit mauvestié & couardie. 
Pour ce dit Lucans: fuir est une laide mauvestié, en quoi nus ne chiet se 
par cheitivité non, & par defaute de cuer non. 9. & neporquant nos 
devons bien foir [quant] une grant perill nos seurvient que nos ne 
poons” soustenir, & lors est grant proesse de bien foir, segont ce que 
dit Tules: ne nos abandonons a peril sans reison, car greigneur [folie] ne 
puet estre fete. Li mastres: cil qui est en pes & vet querant guerre est for- 
senés, mes li sages hom se mantient en pes [tant comme il puet.] & 
quant il est costraint d’avoir guerre, il la suit droitemant, autresi com li 
bons mires qui aide a l’ome [sain] a mantenir sa santé; & se il est mal- 
ades legierement il le cure par legieres meicines, & aus plus griés met il 
les plus griés mecines. 10. A sa mainiere doit hom user sa force o sen, 
non mie sans raison. Car Horaces dit: force qui est sans consoill dechiet 
par sa pesanteur; li dieu acroissent force qui est atenpree, & si heent 
ciaus qui par leur seurcuidance ausent envair les grant choses follement. 


83. Ci parole de fiance 


Fiance est une vertu qui demeure entor l’esperance dou [100b] cuer, 
qu’il puisse mener a fin ce que il coumence. Ses ofices est aster soi de 
parfaire la chose comencié, si come Lucans dit de Julius Cesar, que ne li 
estoit avis que il eust rien fait com il avoit riens a faire. Car nulle chose 
n’est si poi avenant a Ciaus qui ja sont avancié que desesperer soi de [ve- 
nir] a bone fin. 


84. Ci parole de seurté 


Seurté est ne redouter les doumages qui vienent ne la fin des choses 
coumenciés. & est seurté de .ii. mainieres, une qui est [par folie, si 
comme est] a conbatre sans ses armes & dormir emprés’ dou serpant, 
l’autre est par sens & par vertu. & ses ofices est de doner confort contre 
la presse de fortune, segont ce [que] Oraces dit: cil qui a bien apareillé 

son pis sera seur en aversité & se doute en prosperité; mes Diex amene 
iver & loste; les choses qui furent ou sont males ne seront pas tousjors 
ensint. Mes une bone heure vandra de quoi l’en avoit esperance. 2. 
Contre ceste vertu se conbat paour en ceste mainiere:*? 


84b. Ci parole de paour“? 


Paour dit a l’ome: tu moras; & seurté respont: ce est humaine nature, 
non pas poine. J’entrai ou monde pour ceste convenance, que je m’en is- 
troie. La loy comande™ que len rende ce que len a enprunté. 3. & 
vie d’ome est un pelegrinages: quant tu auras mult alé, il te conviendra 
revenir.” Paour dit: tu moras; seurté respont: je cuidoie que tu deisse 
novelle chose, mes por morir vif je, & a ce me maine cascuns jors; des 
que je nasqui [100c] me mist nature ceste terme. Je n’ai de quoi je me 
courouce, mes Je di par mon seremant que fol chose est criembre ce que 
n’i poes eschiver. Luchans dit: mort est la dereniere poine: si ne la doit 
hom criembre. 4. Horaces dit: mors est li dairiens terme de tutes choses. 
Seneques dit: qui prolongue la mort n’en eschanpe. Paor dit: tu moras; 
seurté respont: je ne serai li primiers ne li deraniers, & homes [sont alé 
devant moi, et home] me sivrunt; ce est a la fin de l’umaine lignage. 5. 
Nul sage ne doit estre dolant de mort, qui est a la fin des maus. Je ne sai 
que je soie autre chose que uns animaus raisnable qui doie mourir. Nulle 
chose n’est grief qui n’aviegne que une fois. Par ceste condission sont 
tutes choses engendrees, que tutes choses qui ont comencemant auront 
fin. I] n’est pas estrange chose de mourir, & je sai bien que je doi mour- 
ir, ne a ce ne puis contradire. Li diex firent trop bien, que nus ne puet 
menacier, car mort egallist les seigneurs au sers & les coronés aus fos- 
seurs; elle enporte en une mainiere ciaus qui sont mult divers. 6. Paour 
dit: tu seras decolés; seurté respont: il n’i a fors que je muire tost [ou 
pichot af’! pichot. Paour dit: tu auras maintes ferues;?” seurté re- 
spont: moi que poise conbien j’aie de plaies? De une me convient morir. 
Paour dit: tu morras en estrange pais; seurté respont: nulle terre n’est 
pas estrange a l’ome mort [et la mors] n’est pas plus grief hors de meison 

que dedens. Paour dit: tu morras jones; seurté respont: autresi vient la 
mort a jo- [100d] enes come au viels; elle n’i fet nulle desferance, mes 
tant di je bien que il fet meilleur mourir lors que il se delite de vivre, & 
trés bon mourir est ançois que tu desires la mort. Por aventure la mort 
te hostera d’aucun mal; au moins me escanpera de viellesse qui est mult 
grieve. 7. Segont ce que dit Juvenaus, ceste paine [est] donee a ciaus qui 
longuement vivent, que leur pestilence se renovelle tousjors; il enviellis- 
sent et pleurent en pardurable douleur, & pourisent en orde vesteure. 
Pour ce dit Senecha que il fet bon moreir tant com il li plest a vivre. 
Lucans dit: se li darremiers [jors] ne vinoit aveques la fin des bien, & i 
n’estoit tristesse par isnelle”” mort, len auroit tristesse de sa primiere 
fortune; il se metroit en aventure desperémant se il ne attendoit la mort. 
8. Por ce ne me chaut se je muir joenes, car il n’est nus si pesant maus 
coume viellesse. Jovenaus dit: astive mort ne agres definemens ne doit 
pas estre redoutee, mes viellesse [doit estre] plus cremue que mort. 
Senecha dit: [il ne puet] chaloir quans ans j’aie, mes quans je en ai pris; 
car se je ne puis plus vivre, ce est ma viellesse; quiconques vient a son 
darreniers jors muert viels. 9. Pauor dit: tu ne seras ensevellis; seurté res- 
pont: petit doumages est cil dou sepulcre. Lucans: il n’i a force se la ca- 
roigne purist ou s’elle est arse, car nature prant tout a gré, a cui li cors 
vient a leur fin; mort n’a que fere de fortune, la tere qui tout engendra 
tou re- [101a] çoit; qui n’est covers de la terre est couvers dou ciel. Des 
que li cors ne sant rien, que li chaut se il n’est enfouis? E se il sentoit, 
toute sepulture li seroit tourment, car sepulture ne fu pas trovee aus oes 
des mors mes des vif, pour ce que la charoigne des mors pourrie fust 
hostee de la veue des homes. Por ce sont li uns mis en terre, li autre en 
feus, & ce n’est que por garder les iaus des vivans. 10. Paur dit: tu seras 
malades; seurté respont: or voi je bien que la vertu de l’ome [ne se 
moustre] en mer ou en bataille seulement, mes se moustre en un petit lit 
ou je lesseré la fievre, ou elle moi. La bataille est entre moi & la maladie: 
ou elle sera veincue ou elle vaincra moi. Paour dit: les jens dient mau de 
tol; seurté respont: je me troubleroie se li sage homes mesdesoient de 
moi; mes desplaire au mauvés est lous & pris. Car celle santence n’a 
point de autorité en quoi cil blasme qui doit estre blasmes. Il ne me blas- 
ment pas par loials jugemans mes par leur mauvestié; & dient mal de 
moi por ce que il ne sevent bien dire. Il dient ce que il seulent fere, non 
pas ce que deserf, quar il sont chien qui ont si apris a abaier que il ne le 

font pas par verité mes par costume. Juvenaus dit: li homes sages ne doit 
curer les ledanges as fols. 11. Paour dit: tu seras chaciés en esil; seurté 
respont: li pais ne m’est contredit, mes le leus; car tot ce que est desous 
le ciel est mon pais; la [trouverai je viles,]”* la trouverés la mer, la 
trouverés les pors. Toutes teres [101b] sont pais au proudome ausi com 
la mer as peisons; ou que je aille seroie je en la moie tere; quar nulle tere 
n’est esil, mes estrange pais; ou que je demeure bien serai en mon pais; 
quar bon estre apertient a lome, non pas au leu. 12. Paour dit: douleur 
te vient; seurté respont: se elle est petite, sofrons la, quar ci a petite sou- 
france; se elle [est] grant, soufrons la, quar ce sera grant gloire. Se aucuns 
dissoit que douleur est pesme?” chose, seurté li dira que cil homes est 
mours [qui soufrir ne set.] Paour dit: il est [poi de gent qui puissent souf- 
rir] doleur; seurté respont: [soions de ces poi. Paour dist: nature nous fist 
sans force; seurtés respont: n’en blasme la nature ki nous engendra fort. 
Paour dist: fuions delour;] seurté respont:] por quoi? Il t’ensievra ou que 
tu fuies. Paour dit: tu seras povres; seurté respont: les vices ne sont 
pas en la pauvreté, mes ou povre; il est povres por ce que il le cuide 
estre. Paour dit: je ne sui puissant; seurté respont: aies joie; tu le seras. 
Paour dit: cil a grant deniers; seurté respont: il n’est pas homs ne seig- 
nor, ains est une huiche; nus ne doit avoir envie des borses plaines. 
Paour dit: cil est moult riches; seurté respont: se il est avers, il n’a riens; 
se il est gastieres, il n’aura pas longuement. Paour dit: mult de jent vont 
aprés lui; seurté respont: les mousches sivent le miel, & li lou la char- 
oigne, & le formi le froment; & il sivent la proie, non pas l’ome. Paour 
dit: je ai perdu mes deniers; seurté respont: par aventure il eusent perdu 
toi meimes, quar il ont maint home mene a peril, mes de ceste perte t’es 
bien avenu se tu as avarice perdu avec. Et sachiés [que] avant que tu 
eusses [101c] ces deniers, uns autres les avoit perdu. Paour dit: je ai perdu 
les iaus; seurté respont: c’est por ton bien, quar la voie [test close a 
mout de covoitises. Maintes] choses sont que tu deusses hoster des iaus 
por ce que tu ne les veisses. Tu sais bien que avugleté est une partie de 
inocence, quar les iaus moustrent as uns les avoutires & as autres couv- 
oitier mesons & cités. Paour dit: je [ai] perdu mes fils; seurté respont & 
dit: fols est [ki pleure la mort as morteus; mort sont] por ce que mourir 
doivent. Diex ne les a pas tolus, mes receus. 13. En ceste mainiere est 

paour, [ki onques] non dona buen consoill, et se conbat contre seurté; 
mes lome seur ne la redoute pas, segont ce que Oraces dit: la malice des 
citeiens qui donent exemple de malfere, ne vout de fellon tirant, nen es- 
muent pas preudome qui est de ferme propesement & de fort courauge. 
Lucains dit: paour de mal avenir a mis plusors en grant peril, mes cil est 
fort qui puet soufrir les doteuses choses. Quar il apertient a fort courage 
& ferme que il ne soit [troubles en adversités, et k’il ne soit] abatu de 
son estat [avant que li tumulte veigne,] ains use dou presant consoil & ne 
se depart pas de consoil ne de raison. Senecha dit: il est plus des choses 
qui nos espoventent que de ciaus qui nos greivent. Et nos somes plus 
sovent en doute par panser que par euvre, & por ce ne soies chetis dev- 
ant le temps, quar ce que tu criens ne avendra por aventure james. 14. 
Contre la paor de morir nos aseurent .vi. choses: une est la mort dou 
cors, qui est enemi de vertu; la segonde est que elle pose fin au [101d] 
peril dou siecle; la tierce est la necessité de mourir; [la quarte est que nos 
veons morir] les autres; la quinte est que Diex morut; la siseme est la 
perpetuel vie qui vient apres. Mes ci se taist li contes a parler de paour 
& de seurté, de quoi il a longuement parle, & moustré maintes bones 
reisons qui font a avoir en memoire; & si tornera a l’autre partie de 
force, ce est magnificense. 


85. Ci parole de magnificense au temps de la pes 


Magnificense vaut tant a dire come grandeur, ce est une vertus qui 
nos fait aconplir les griés choses & nobles de grant afaire. & ses offices 
est en deus mainieres: l’une est en tenps de pes, l’autre en temps de 
guerre. Es choses de pes doivent li seigneur tenir les .i11. comandamens 
Platons. Ce dit: 2. Li uns est que il gardent le profit as citeiens & que il 
portent a ce quantque il font, et n’atendent donc pas a leur propre preu, 
que il s’estudient que il i ait planté & abundance des viandes & des 
choses qui besoignent a la vie des homes & des gens. Li autre comande- 
mant est que il soient currieus de tout les choses de la cite, & que il 
gardent la chose chomune & les possessions & les rentes dou comun au 
besoing de tous, non pas d’aucun homes prive. 3. Li uers coumandemant 
est que il tiegne justice entre ses subiectes, & que il rende a cascuns ce 
que est suen, & que il gart les unes parties en tel mainiere que il n’aban- 
done les autres; quar cil qui aident as uns encontre les autres amainent 
[en] la cité perilleuse descorde. Aprés doivent le seigneur & li go- [102a] 
verneor d’une cité garder que contans ne soit entr’eus, quar Julius dit 
que cil qui [ont] content liqués mieus aministre la cite font ausi coume 











se li mariniers estrivoient entr’aus liqués governe miaus la nef, & ce est 
mortel peril. 


86. Ci parole de la guerre 


Au tenps de la guerre, quant il leur convient battaille fere, 1l doivent 
tout primieremant comencier la guerre en cele entension qui apres la ba- 
taille il puissent vivre en pes sans tortfaire. 2. Apres doivent il garder 
que ains que il envaisent l’estris que cil soient apareillies deligentmant de 
tutes les choses qui besoignent a soi defendre & agrever ses enemis. Sen- 
echa dit: lonc aparoillemant [de bataille fait toustaine victoire. E cis apar- 
eillemens] est en battalliers & en forteresces par despens & par armes. 
Terences’” dit: li sages hom doit esprover toutes choses avant que il se 
conbate, car miaus convient porveoir soi que reçoivre doumages & puis 
vanger. 3. Tules dit: li tiers offices [est] que tu ne te desesperes trop por 
[coardie, ne ne te fie trop par] covoitise, quar la desmesuree covoitise 
d’avoir meine lome en peril, segont ce que Oraces dit: l’or fait aler 
l’ome parmi les enemis & estre plus fiers que feu ne foudre; li don enlas- 
sent li fellon princes. 4. Li quart ofices est que en battaille doit hom plus 
douter lasce coardie que la mort, & entendre plus sa bonte que autre 
profit, ne que a escanper; car miaus viaut morir que laidement vivre. Ne- 
porquant len ne doit leisser son salu par cri, ce est por hoster le blasme 
que [102b] len te porte a tort, ou por aquerre grant renomee. 5. Li quins 
ofices est travaillier souvent son cors es choses qui sont a faire. Lucans 
dit: li homes ouisieus mue souvent deverses pensees. Oraces dit: l’eiue 
qui souvent ne se muet devient [porrie; autresi devient] li ons cheitif por 
estre ousieus. 6. Li siesimes offices est [que] puis que l’en vient a con- 
batre il doit metre grant justice,”* & amonester chevaliers & bachell- 
iers a bien faire, & louer les de leur proesses [et de lor ancissours, et dire 
tant qu’il les face] enardir & hoster couardie. 7. Li setiemes ofices est 
aler as primiers asaus secorre & aidier a ciaus qui sont afobloié, & sous- 
tenir ciaus qui chencellent, ou qui fuient. 8. L’otiesmes offices est que 
quant [on a victoire] il doit espargnier & garder ciaus qui ne furent cruel 
anemi. 9. Lo noviesmes offices est que se l’en fait pes ou trieves ou 
autres liances a ses enemis, que il les garde & mantiegne, & ne croie a 
claus qui dient que len doit prochacier [de vaincre ses anemis ou par 

force ou par tricherie]. 10. & ce nos moustre uns haus citeiens de Rome 
qui fu pris en Cartaine leurs que li Romans i furent en ost; quar ciaus de 
Cartaine li convoierent en Roume por eschengier les chetis, & li firent 
jurer que il revendroit; et quant il fu en Roume il ne loa pas que li chetis 
fusent rendu. & quant ses amis le voudrent tenir, il vost miaus revenir 
a son tormant que mentir a sa foi que il avoit done as enemis. 11. Mes 
Alixandres li grant dit que il n’i a point de diferance coument que l’en 
ait victoire, ou par force ou par barat, quar fer ne doit avoir de riens 
pitié. Et cil [102c] est enemis de soi meimes qui prolongue [la vie] de son 
henemi. 


87. Ci dit dou contens entre la guerre e la pes 


Or devise li contes de deus mainieres de grandeur, en guerre & en 
pes. Mes por amenuiser la creance de ciaus que dient que li afferes de 
guerre est plus grant que cellui de la cité, dit li mastres que pes & li 
afferes [de la cité] est maintenue par sen & par consoil de courage, mes 
li plusors ont quise battaille par aucune covoitise. Mes a la verité dire, 
poi vailent les armes dehors si li sens n’est dedens. Por ce Salustes dit: 
tuit li home qui s’estudient de avancier les autres animaus doivent garder 
que il ne meinent leur vie en maniere de beste, qui naturelment sont 
obeissant au vantre. Mes toute nostre force est ou cors & courage, quar 
li courage comande & li cors doit servir. 2. Il est plus drois que l’en 
querre gloire par engin que par force. Tulles dit: tutes choses honestes 
que nos querons par aut corage est aquise par vertu de cuer, non pas par 
force de cors; neporquant len doit amener son cors si que il puisse obeir 
a consoill & a raison. 


88. Ci parole de costance 


Coustance est un estable fermement de courage qui se tient en son 
propensement. Ses offices est a retenir fermeté en l’une fortune & en 
l’autre, si que len ne s’enauce trop en prosperité ne ne soit trop trouble 
en aversité, mes tiegne lou mi. Quar noble chose est d’avoir en chascune 
aventu- [102d] re un front & un meimes voust. Senecha dit: la proveance 
dou corage [est] que il soit bien ordinés quant len se peust estre, & 
maintenir soi en un estat.” Oraces dit: garde que es grant chose ton 

cuer soit tousjors igal. Aies atenpree leese quant plus de bien te vient que 
tu n'as acostumé, quar li sages & li hardis apert a la destrece. & alleurs 
Oraces dit: l’ome fort & ferme retrait a bon vent sa voille quant elle est 
trop enflee. 2. La loy de fermeté est tele que nos ne soions pas fichés es 
maus [ne movable es biens. Es maus] meimes a fermeté, mes leurs n’est 
elle pas vertu, segond ce que dit Oraces: une partie des homes s’esjoisent 
des vices, & por ce se ferment en maufere; une autre partie vont flot- 
ant,” quar une fois font bien & un autre mal. Juvenaus dit: la nature 
des maus est tousjors vaire & movable quant il mesfont; encore ont il 
fermeté tant que coumancent a cognoistre bien & mal. & quant il ont 
fait les crimes, natures se fiche es meurs d’aus,*! & ne s’en fet remuer. 
Qui est cil qui met fin en pechier puis que la roge couleur s’en est alee 
une fois de son front? Quel home vois tu qui se tiegne a un seul pechie 
puis que sa face endurist & ne redoute pas vergoigne? 3. A ceste vertu 
est contraires un vice qui a nom movablete, ce est a dire, de courage qui 
n’a nulle fermeté, ains est souvant esmeus en deverces pensee. & sont 
aucun si plain de ce vice qui li autre quident que leur fermeté soit tous- 
jors movable; aucun sont si poi estable que maintenant que il leur avient 
un poi [103a] de mal, despissent tous delis; par doleur afoblissent, & des- 
pissent gloire, & sont froisés*’ par male renomee. De ce dit un sages: 
quant je sui malades je aime Dieu & Sainte Yglise, mes quant je sui garis 
celle amors est obliee. 4. Por ce dit Oraces: ma santé se conbat a moi, 
car elle refuse ce que elle avoit quis & requiert ce que elle avoit refusé; 
or fait edifices, or les despiece, or mue les choses quarrees & les fait 
reondes. Quant je sui a Roume [je aime] Tibur, et quant je sui a Tibur 
je aime Roume. Li courages en est coupables, que nullefois ne fait sa vol- 
onté. Cil qui vont outre la mer muent l’air, non mie le courage. Par quel 
lien tendrai je Proteum, qui toutesfois changioit son voult? 5. Li mastres 
dit: [de] cestui vice avient que nus hom ne se tient apaiés de sa fortune 
ne de son estat.’ Oraces dit: mes chascuns desiere choses diverses, 
quar li buef desierent d’avoir frains & selles, & li chevaus desirent arer. 
Je jugerai que chascuns se tiegne a cellui mestier a quoi il est livrés. A 
ceste vertu apartient .v. choses: l’une est parmenableté de l’entendement 
qui se siaut remuer en diverses pensees; la segonde est un meimes cour- 

auges es biens & es maus; la tierce [est fermetés entour les choses desir- 
ees; la quarte] est a endurer contre les tentassions, & la quinte est parm- 
enance es euvres. 


89. Ci parole de pacience 


Pacience est une vertu par cui nostre corage nos fait soufrir les assaus 
des aversites & les tortfait. Son ofice mostre Lucans [103b] quant il dit: 
pacience s’esjoist es dures choses; la plus grant laesse que elle puet avoir 
est quant elle puet ouvrer sa vertu. Li mastres dit: ceste vertu est remede 
de tortfait. 2. Oraces dit: tot li maus qui sont a avenir devienent plus 
legier par pacience. Boeces dit: por non soufrir te sera |’aventure plus 
aspre que tu ne pués muer. Terenses dit: sofrons a bon corages ce que 
fortune nos aporte, car follie est de regenber contre aguilon. Seneca dit: 
li malades que non est obeissant fait enasprir son mire, char nulle chose 
n’est si legiere qui ne soit grief se tu la fais a ennui. 3. & por ce que ceste 
vertu est contre raison, convient il savoir que les unes sont por volonte, 
les autres non. & tot soffrences que l’en fet de part son gré sont louables 
& sont deignes de merite, mes les unes & les autres ou elles sont dehors 
ou elles sont dedens; [celes ki sont dedans] sont por bien ou por mal que 
vient de hors, si com est hore laesse, esperance, poor & doulor. Celle 
que sont dehors sont li ennui & li tortfait que li autre nos font ou dient. 
Mais en tutes mainieres de tribulassion dois tu consierrer la passion 
Jhesu Crist & la maleurté Job, qui la sot si bien soufrir. 4. Apres doies 
tu garder le travaill que li mauvés souffrent por aconplir ses mauvestie. 
Aprés consire [se tu avoies deservi devant celui mal ou grignour; et 
consire] la mainiere dou mal qui avient [et celui] qui le fait; car en cias- 
cune chose puoies tu prendre conort a bien soufrir tute tribulassion dou 
siecle. 


90. Ci parole de force 


[103c] En ceste vertu, ce est force, & en toutes ses parties, de cui vos 
oés ce que li contes en a dit, se doit l’en amesurer & garder soi dou trop 
& dou poi. Seneques dit: se magnanimités ist de sa mesure, elle fait hom 
menaceor & enflés & torblés sans repos, & corrans a dire grant paroles 
sans nulle honesté. & par petites choses lieve & engrosse ses sorcils, & 
conmuet a atrui & chace & fiert. & ja soit il si hardis & si fiers, certes il 
aura chative fin entor les grant choses, & laissera de soi perilliose rem- 
enbrance. Donques la mesure de magnanimite est que l’en ne soit trop 

ardis ne trop pauros. 2. Mais ci se taist li contes a parler de force & de 
ses meinieres,”* & retorne a la quarte vertu, ce est justice. 


91. Ci parole de justice 


Justice vient aprés tutes les autres vertus. & certes jostice ne porroit 
rien faire se les autres vertus ne li souvenoient;”’ car au comencement 
dou siecle, quant il n’avoient en tere ne roi ne enperiers, ne justice 
n’estoit coneue, les jens de lors vivoient a loy de beste, les uns en une re- 
postaile & les autres en autres, sans loy & sans comunites. Li homes gar- 
dassent volontiers la franchise que nature lor avoit doné; & nen eussent 
mis lor col au joug" dou servage ce ne fust ce que les males euvres 
moltiprioient perileusement & li maufetor n’estoient chastié. Lors furent 
aucun prodome que par son sens assenblerent [et ordenerent les gens a 
habiter ensamble, et a garder humaine compaignie, et establirent}” 
justice & droiture; dont pert il cer- [103d] tainement que joustice est 
celle vertu qui garde humaine conpaignie & comunité de vie. Car en ce 
que li home habitent ensenble, & li uns a terre gaagnable ou autre pos- 
sessions de quoi il a besoigne, uns autres por ce en fust comeus por envie 
& por descorde, se joustice ne fust. 2. Ceste vertu sormonte les choses 
aspres, car en ce que li uns est chevaliers & li autres merchans & les 
autres laboriers, & le prochas de l’un enpire le gaaing de l’autre, les 
gueres & les haines nastroient & seroient a la destrusion des homes se 
justice ne fust, qui garde & defent la comunité de vie; de cui la force est 
si grant que cil qui s’en paissent, de felonie & de mesfait, ne puent pas 
vivre sans aucune partie de justice, [car li laron ki emblent ensamble wel- 
ent que justise] soit entr’els gardee, & se lor mastre ne depart ygaument 
la proie, ou si conpaignon l’occiront ou il le laieront. 3. Tuilles dit: nuls 
n’i puet estre justes que crient mort ou doulor ou essil ou poerté, ou que 
met contre loiauté les choses qui sont contraires a ceste vertu; ce est a 
dire qui est si liés d’avoir vie ou sainté ou richesse ou autre chose que 
len fait contre loiaute, il ne puet estre justes. Tous establissement de vie 
sont fait por aider as homes por force de justice, primierement que l’en 
ait a cul il puisse dire ses privees paroles; & a ceus qui vendent & achat- 

ent & prenent & baillent a loages, & qui se entremetent de merchand- 
isse, est justice nesesaires. 4. De cui Seneques dit en ceste mainiere: 


[104a] De ce meimes** 

Justice est jonte a nature & trovee por le bien & por le maintene- 
ment de maintes jens; & non est ordenement d’omes, ançois est loy de 
Dieu & liens d’umane conpaignie. & en cestui ne convient home penser 
que convenable soit, char elle le demostre & enseigne. 5. Se tu viaus en- 
sivre justice voirement, aime & crien Dieu Nostre Seigneur si que tu 
soies ames par lui. & lui pués tu amer en ceste mainiere, que tu faces 
bien a chascun & a nullui mal, & lors te clameront il justes & te sivront 
& faront reverence et toi ouseront. 6. Se tu viaus estre justes n’est assés 
anon damegier les autres, mais il te convient contrarier a ciaus qui dam- 
agier [les vuelent, por ce que non domagier] n’est justice. & non prendre 
a force les autrui choses, & rent celles qui tu as prises, & chastie tes 
homes qui l’en prenent. Nulle descorde qui soit devant toi non entent 
par doble paroles, mes garde la qualité dou corage. Une chose soit ton 
afermier & ton jurer, car ja ne soit li non Dieu appellés, toutesfois i est 
il tesmoins; & por ce ne trapasser la verité, a ce que tu ne trespasses la 
loy de justice. 7. & se aucunefois te convient mensoigne dire, tu la diras 
non mie por fausetés mes por la verité defendre. Se il te convient la veri- 
té raenbler par mensoigne, tu ne doies mentir, mes escuser; que la ou est 
honeste achoison, verite celler profite a l’ome juste: ne descovre pas les 
choses secrees, mais il taist ce que fait [104b] a taire & dit ce que fait a 
dire. Home juste est ensi apparilliés & prest a ensivre tranquilité; mais 
quant li autres sont vancus por mauvaises choses, il les vaint. Donques 
se tu fassoies tés choses tu atendroies ta fin liés & sans paur, & joiant 
poras tu veoir choses tristes, & quietes seras en oir les choses de romor, 
& seurs regarderas l’estremités. 8. & por ce que justice est le complimens 
des autres vertus, appellent li plusors tos bien & tutes vertus ensenble 
por ceste non, ce est justice apellee. Mais li maistres apelle justice sole- 
ment celle vertu que rent a ciascun son droit, a cul evres nos semmont 
nature en .ill. mainieres: une que Dieu fist l’ome tout droit por senifier 
le droit de justice; la segonde que por poi ce que apertient a justice est 
escrit en nos corages come por nature; la tierce est que tus autres ani- 
maus gardent justice & amor & pitié entre ciaus de sa mainiere. 9. Au- 

tresi nos semont li enseignement dou sage Salemons, qui dit: amés justice 
vos que jugés les terres. Salemons dit: conbate toi por justice jusque a la 
mort. Salemons dit: devant la sentence apareille la justice. Saint Mathieu 
dit: beneurés sont cil qui sofrent persecusions por la justice. David dit: 
Dieu serra bouche dou lions por ce que je avoie justice. Salemons dit: 
justice enauce le besoignans. Salemons dit: tresor ne malice ne profitent 
noient, mes justice garentera de mort. [David dist: ma justice me armera 
devant toi. Salemons dist: Justice est perpetuel et sans mort.] Seneques 
dit: en justice est la trés grant resplendor™ [104c] des vertus. 10. A 
justice apertient .ii. choses: volontés de profiter a trestos, & de non 
enuier a nullui, car ce sont li comandemens de la loy natorels. Saint 
Matheu dit: faites as homes ce que vos volés qu’il facent a vos. Li 
mastres dit: justice doit sivre le sens. 11. Dui volontés enpescent li 
ofice de justice, ce sont paour & covoitise, & .ii. fortunes, ce sont pros- 
perite & aversité; ce est a dire, se il sera aucuns que por son sens soit 
dignes que tos li facent aucun bien, & li autres te dient que se tu le fais 
tu en auras le haine de aucun haut home, veés ci que paor te fera cesser 
de l’ofice de justice. D’autre part soit auchuns vers cui tu dois estre 
larges, & je vois garder mon avoir, veés ci que covoitise vait contre jus- 
tice; por quoi il convient que justice soit apoié de .ii. piliers, ce est de 
force contre paor & contre aversités, & d’atenprance [contre covoitise et 
prosperité. 12. En fortune apert il, car contre prosperité] doit hom metre 
atenprance, & encontre aversité doit hom metre force; car autrement la 
prosperité esleveroit trop l’ome, & l’aversité l’abasseroit trop, ci coume 
li contes a dit ça arrieres. Por ce puet entendre ciascun que atemprance 
& force metent l’ome ou siege de justice, & le tienent si fierement que 
il n’en orgueillist por prosperité ne crient por aversité. 13. La loy de 
Rome dit que justice est ferme et perpetuel volonté en doner a chiascun 
son droit. & por ce poons nos entendre que tutes vertus & tutes euvres 
que rendent ce que elle do- [104d] ivent sont sos justice & sont ses par- 
ties. Mais il i a choses que nos devons a tos homes, ce est amor & foi & 
verité, & choses sont que nos ne devons pas a tos homes, mais a au- 
chuns, si chome li mastres devisera en son conte deligement.””' Mais 
tos avant dit il que justice est devisee principaument en .ii. parties, ce 
sont redor & liberalité. 

92. Ci parole de redor, que est la primiere brance de justice 


Redeur est une vertu que restraint le tortfait par digne torment. A 
i. ofices, dont le primier est que nus ne nuise as autres se il n’a avant 
receu le tortfait; le segons est que l’en use les comunes choses [si come] 
chomunes & les propres si come propres. & ja soit ce que nulle chose 
soit propre por nature, mais comune, tutesfois ce que cascun a est suens 
propre. & se auchuns en demande, il brisera la droiture de l’umaine 
chompaignie, & de ce vient [tous descors, que] tu t’esforces de torner 
mes choses en ta proprietés. Seneques dit: mais li omes vesquissent sen- 
pres en pais se ces dui paroles, mien & tien, fussent hostee dou mi. 2. 
Tulles dit: li tiers ofices de redeur est hoster les mauvais de la chomune 
as homes; car autresi come l’en couperoit aucun menbres se il encomenc- 
joit a estre sans sanc & sans vie, que il ne nuissent [as] autres, doit l’en 
departir la fellonie & la cruaute des fellons de la conpaignie des jens, car 
il sont homes non pas par evres mais par non. Quele desference a il 
donc se aucun se mue en fie- [105a] re sauvage ou se il a senblance d’ome 
& crualte de beste? 3. Les plaies qui ne sentent garison por nulle mecine 
doivent estre taillie de fer, donc ne doit home pas pardoner a tiels 
homes. Seneques dit: li justes est dannés quant li maufettor est assous. 
Tuilles dit: li juges se doit garder de ire quant il juge, car o lire ne por- 
roit il garder la moienité qui est entre poi & trop. Caton dit: ire enpeche 
le corage, si que il n’a pooir de la verité conoistre. Orace dit: quant 
home n’est sire de sa ire il est raison que ce que il fait soit par non fait. 


93. Ci parole des juges 


Li juges doit tosjors sivre la verité, mes [li avocat]}” sivent aucune- 
fois ce que senbre verité, & le vuelent defendre, ja ne soit verite. Saluste 
dist: tot cil qui jugent des choses dotoses, ce est a dire tout cil qui sont 
por fere justice, doivent estre vuide de haine & de amiste & d’ire & de 
misericorde, [car li corage a qui] teus choses nuissent a poine poent veoir 
gaires de verités. 2. Tuilles dit: car li juges tollent sovent au riche por 
envie & donent au povre por misericorde. Seneques dit: maintenant que 
l’ome vest persone de juge doit il vestir persone de amis, & garder que 
sa parole ne forcloie les autres, autresi come se il fust venus en sa pose- 
sion; il doit user comunité en sa parole ausi come es autres choses. 

94. Ci dit de liberalités, qui est segonde brance de justice 


Liberalités est une vertu qui done & fait benifices. Ceste meimes 
vertu est apellee cortoisie, [105b] mes [quant ele est en volonté, nos 
l’apelons benignité;] quant elle est en fait & en euvre nos l’apellons larg- 
esse. Cest vertu est toute en doner & en guerredoner; por ces .ii. choses 
somes nos religious ver Dieu Nostre Soverains Pere, & [pitieus] a nostre 
[pere & a nostre] mere & a nos parens & a nos pais, & amables a tos, & 
reverens as plus grans, & misericordios as besoigneus, & non nuisans as 
plus povre, & concordans as jens voisins. Donques pert il bien que liber- 
alités est devisee en .vii. parties, ce sont don, guererdon, relegion, pitié, 
charité, reverense & misericorde. & por ce que cascune rent ce que elles 
doivent, sont elle veraiement partie & menbre de justice. 


95. Ci sont li ensegnement de doner 


Ci dira li contes de chascune partie de liberalité por soi, & primiere- 
ment de don, ou il a ensegnement coment l’en se doit contenir a doner. 
Seneque dit: en doner garde que tu ne soies durs; mais qui est l’ome a 
cui il soufist d’estre pries legierement a une sole fois? Qui est cellui que 
quant il cuide que tu li viaus demander auchune chose que il ne torne 
aucun poi son front, & que n’endurcist sa face & fait senblant que il est 
enbesoignes? Ce que l’en done doit l’en recevoir por autretel corage 
come il est donés; & por ce nen doit len pas doner negrigentement. Nus 
gererdone volontiers ce que il n’a receu de bon gré, ains les estors; & 
ceste chose doit home a soi meimes que il reçoit non sachant. 2. Li 
mastres dit: aprés garde de de- [105c] laier ton don [car cil est deceus qui 
cuide avoir guerredon}” de ce que il a tenu en delai & laissé en lonc 
atendre. Donques ne doies tu delaier ce que tu puis doner maintenant, 
quar qui done tost done .11. fois: une fois [done la chose, une autre 
foiz}™ por senblance que doner li plaist. Seneques dit: Pen ne set gré 
dou don qui a longement demore entre les mains dou doneors, quar qui 
molt dote est prochiens [a] escondire, & qui tart done longuement pense 
de non doner. De tant apetise tu la grace come le don te demore, por ce 
que la face de cellui qui te prie enrogist por la honte. Mes cil qui ne se 
laise demander longuement multiplie son don, por ce que trés bone 
chose est de avancier le deserier de cascun. Seneques dit: cil n’a pas por 

noient la chose [ki par priere la requiert. Nule chose] ne coste plus 
chiere que celle qui est achatee por proieres. Li maistres dit: ce est amere 
parole & noiouse en cui doit len baissier le vout que dire: le pri. Tobias 
dit: priere est vois de misere & parole de dolor. 3. Por ce sormonte 
toutes mainieres de don cil qui vient a l’encontre [et ki est fete sans re- 
queste]. Tulles dit: plus est grasios un petit don fait isnellement que uns 
autres grant qui est a poines donés. L’acont de cellui qui done menuisse 
se il li convient prier as autres, ne nulle chose est si amere come longue- 
ment atendre; & maint hom sevent meillor gre d’escondir le tost que 
meter les en delai. 4. Tuille dit: aprés garde que ton dons ne nuissent a 
ciaus qui tu les dones ou as autres, car doner as autres choses que li 
anuisse ne fait pas benefice, mais malifice. Plu- [105d] sor sont si co- 
voitos de gloire qui tolent as uns ce que il donent as autres. Qui prent 
mauvaisement por bien despendre plus fait de mal que de bien, & nulle 
chose n’est si contraire a liberalite. Seneques dit: car il done a vaina- 
gloire, non pas a moi. Tuilles dit: usons donc liberalités en tel mainiere 
que il vaille a nos amis & ne nuise a nullui. 5. Li mastres dit: aprés garde 
que ton don ne soit greignor que ton poir. Seneques dit: car en tel liber- 
alité convient avoir covoitise de prendre” l’autrui por avoir a doner. 
6. Li maistres dit: aprés garde que tu ne reproches ce que tu as doné, car 
tu les doies oblier. Mais cellui qui le recoit s’en doit remenbrer. Tuilles 
dit: la loy de bien fere entre ii. est celle qui l’un doit tantost oblier ce 
que il li a doné; l’autre doit tousjors™ sovenir ce que il a receu. Il ne 
sovient point a bon home de ce que il a done, se cil qui l’en guererdone 
ne li fait sovenir. Estroitement lie cil qui si debonairement done que il 
li est avis que il gaagne ce que il done sans esperance d’avoir guerredon, 
& reçoit coume cil qui n’eust onques doné. Cil qui reprochent ou aspre- 
ment ou legierement, ou que il se repentent de lor don, brisent toute 
grace. A cui Tulles dit: ha, orgoill, a nuls hons plaist riens prendre de 
toi, car tu corronpes quant que tu dones. 7. Li maistres dit: aprés garde 
de malicios engaangn d’es- [106a] condire, si come fist li rois Antigonus, 
qui dit a un menestrier qui li demandoit .1. besant, & il dit que li de- 
mandoit plus que a lui ne feroit; et quant il li demandoit .1. deniers, il li 
dit que roi ne doneroit si povre don. Ci ot malicieus escondit, car il li 
pooit bien doner un besant, por ce qu’il estoit rois, ou un deniers, por 
ce qu’il estoit menestrier. Mais Alixandre le fist miaus, car quant il dona 

une cité a un home que li dist qu’il estoit de trop bas afere a avoir cité, 
Alixandre respondi: je ne prent pas garde quel chose tu dois avoir, mes 
quel chose je doie doner. 8. Li mastres dit: aprés garde que tu ne te 
plainges de cellui qui ne te set gré de ce que tu l’as servi; il en est de 
meillors se tu te tais, mais se tu t’en plains, il enpiera; car il est toutjors 
en dote de sa onte, mais maintenant que tu reprendras, sa honte est alee. 
& dira chascuns: cil n’est pas tel home come nos cuidons. Ne soies pas 
senblable a lor; se il ne set gré dou bienfait, il te saura d’un autre, & se 
il en oblie les dous, li tiers le remorra en memoire ciaus qu’il a obliés. 
Quel ragion est de couroucier™” cellui a cui tu as donés grant choses, 
si que cil qui est [tes] amis deviegne tes enemis? Soies large en doner & 
ne soies pas agre en demander, car quant les laidenjes montent plus 
hautes que les merites, cellui a cui il plaist s’en oblie [et ki s’en dieut, 
lPamenuise]. 9. Li mastres dit: en liberalité devons nos sivre [106b] les 
diex, qui sont seignors de tutes choses: il comencent a doner a ciaus qui 
gré ne sevent, & ne cessent de doner. & lor volonté est de profiter, car 
le soleil luist sor le escomuniés, & la mer est abandonee as lairons. 
Donques se tu viaus sivre les diex, done deniers a ciaus qui ne te sevent 
gré. Car se aucuns ne me sevent gré de ce que je li done, il ne fait pas 
tort a moi mes a lui. Car a cellui qui en set gré delite tosjors le benefices, 
mais a cellui qui ne set gré ne delite il que une fois. 10. Ce n’est mie 
grant chose doner & prendre, mais prendre & doner apertient a grant 
corage. Vertu est a doner sans atendre le change: je ameroie miaus non 
resoivre que non doner. Cil qui ne done ce que il promist mesfait plus 
que cil qui ne set gré de ce que l’en li done. Recevoir don n’est autre 
chose que vendre le franchise; & por ce se tu promés a cellui qui n’est 
pas dignes, done li non mie por don mes por raenbre ta parole. Lucans 
dit: franchise ne seroit bien vendue par tot l’or dou monde. 11. Tuilles 
dit: ja soit ce que tu doies doner a ciascun que te demande, tutesfoies len 
doit eslire que en est dignes; ensi doit l’en regarder les mors de cellui a 
cui il done, & quel corage il a ver nous, & avec quel jens il abite, & en 
quel conpaignie il vit, & le servise que il nos fait, ou que cil avec cui il 
vit soient parfait ou aient senblance de vertus. Car je ne croi [106c] que 
nul doie estre desprisés en qui apert aucun signe de vertu. & tu dois 
croire de cascuns que il soit bons se le contraire n’est seues. 12. Li 
maistres dit que cascun doit estre plus henorés en tant com il est ahornés 

des plus legiere vertus, ce est de mesure & de atenprance; car fort cor- 
ages & plus ardis est [en] cellui sovent que n’est perfaitement sages. La 
primiere chose en servir est que nos donons plus a cellui qui plus nos 
aime. Mais il i a plussors qui font maintes choses par soudaine aste, au- 
tresi come se il fussent esmeu por un poi de vent; & tel bienfais ne doiv- 
ent estre tenus por si grant come se il fussent fait atempreement. 13. Il 
est autrement de cellui qui [a mesaise que de celui ki a] tos bien & de- 
mande miaus: l’en doi tost bien fere a ciaus qui ont mesaise se il ne sont 
dignes d’avoir la mesaise, mes nos ne devons de tous escondire a ciaus 
qui beent a monter plus haut. Encore croi je que bienfait soit miaus en- 
ploiés a bons povres que a mauvais riches; car cil qui sont riches ne vol- 
ent estre obligiés por bienfait, ains cuident a toi faire gran bien quant il 
resoivent de toi, ou il cuident que tu atendes aucune chose de aus. [Se tu 
fes bien au mauvés riche, tu n’auras gré, fors que de lui et de sa mesnie; 
mais] se tu fais bien au bon povre, il est avis que tu regarderas a lui, non 
pas a sa fortune; ensi en auras gré & graces de tos les bons povres, car 
cascun les terra en s’aide. Por ce se la chose vient en contant, sivras Da- 
mistocles, qui dit quant il vost marier sa fille: je aime, fet il, miaus home 
que ait soufraite de diniers que deniers que aient soufraite [106d] d’ome. 
14. Nos devons tel dons doner que ne soit pas osios; car a feme ne doit 
l’en doner armes de chevaliers. Senecha dit: nos dorons tel choses qui ne 
reprocheront a l’ome sa maladie, ce est a dire que l’en ne doit doner as 
ivre vin. Or dit li contes & ensegne ce que apertient a doner; desoremais 
dira il de guerardoner, ou il a .v. ensegnemens. 


96. Ci enseigne garerdoner 


Quant home a receu don ou autre bienfait por quoi il est obligie a 
rendre le guererdon, nulle chose est si necessaires come rendre graces 
[c’est a dire ke tu reconnoisses le bien que tu as receu, non] mie por pa- 
roles solement, mais por euvres. Car Isidorus comande que tu rendes 
greignor mesure que tu n’as enpronte; que devons nos fere quant aucuns 
nos fait bien de son gré? 2. Certes nos devons ensivre les chans guaagna- 
bles que aportent molt plus que l’en ne lor baille. Car se nos ne dotons 
a servir a Claus que nos vaudront, que devons faire a ciaus qui nos ont ja 
valu? Il est en nostre poesté si doner ou non doner, mais ne loe pas a 
bon home que il ne rende guererdon de ce que il a receu se il le puet fere 
sans forfait. 3. Sor tutes choses garde que tu nen oblies les biens que au- 
cuns t’a fait, car tos heent cellui a cui ne sovient dou bienfait que il a 
receu, & lor est avis que autresi oblieroient il le bien se il le fassoient. 

Cil est mauvais qui oblie le bienfait que il a receu. Seneques dit: cil est 
mauvais qui ne fait senblant, plus mauvais qui ne rent guererdon, trés 
mauvais est qui l’oblie. Cil ne puet savoir gre [107a] dou bienfait que l’a 
tost oblié; il pert qu’il n’apensoit gaires a rendre le, & cil qui oblie 
senble’” cellui qui jette le don a loins de soi qu’il ne le puisse veoir. 
Car len nen oblie riens fors ce que l’en ne voit sovent. Por ce di je que 
tu n’oblies pas li bienfait qui est trespasses. [Nus ne tient por bienfait ce 
qui est trespassé]” ains la tient autresi come chose perdue; se tu ies 
trait en cors par devant juge, lors n’est il donc pas bienfait, ains comence 
a estre si come dete enpruntee. & ja soit il tres honeste [chose de rendre 
graces, ele devient deshoneste]™ se elle est faite par force. 4. Apres te 
garde que ne aproches a benefices par tortfait, car cil sont aucuns qui 
rendent trop grant graces. De celle sont mauvaises qui voudroient que cil 
a cui il sont obligiés eusent aucun besoing por mostrer coment il se re- 
cordent dou bien que il lor ont fait; li lor corages est autresi come cil qui 
sont eschaufé de mauvais amor; il desirent que lors amis soient essilies 
por fere li compaignie quant il s’enfuiera, ou que il soit povre por doner 
li a son besoing, ou que il soit malades por seoir soi devant lui; cil amis 
desirent ce que ses henemis voudroient. & par poi la fin de lome est au- 
tretel chose de mauvais amor, car estraigne fellonie est de plongier un 
home en l’eiue por retraire le ou de abattre le por relever ou enclore le 
por metre le hors. Car la fin de tortfait n’est benefices; ce n’est pas ser- 
vice qui hoste le mal qu’il a fait. 5. Apres garde ce que Tuilles dit: que tu 
ne hastes trop de mostrer que tu sa- [107b] ches gre dou bien que l'en te 
fait. Cil qui devance le tens del guererdoner peche autresi bien come cil 
qui le passe, car ce que ne viaus que demore entor toi senble charge, non 
mie don. & est enseigne de jetter arrieres le don quant l’en envoie main- 
tenant un autre en luec. & a cui poise qu’il n’a encor guererredon [ren- 
du] se repent del don qu’il a receu. 6. Apres garde que tu ne rendes 
grases en repost, car cil ne set gré dou bienfait qui en rent graces en tel 
mainiere que nulle ne loit. Mais sortut esgarde que recoives benigne- 
ment, [car en ce que tu reçois debonairement]™ as tu rendues graces; 
mais ne cuides pas estre por ce quites, ains ies plus seurement tenus a 
rendre; car nos devons rendre volonté contre volonté & choses contre 
choses & paroles contre paroles. 

97. Encore de liberalité 


Encore est liberalité devisee en autre mainiere, car lune est en euvre 
& lautre en pecune; & qui en a pooir doit servir de chascune, ou de 
l’une ou de l’autre. & celle qui est en pecune est plus legiere meisme- 
ment a riche home, mais celle qui est en euvre est plus noble & plus 
digne a bon home. 2. De cellui Seneques dit: vertu n’est close a nullui; 
elle est toute overte, ne quiert maison ne teres, elle se tient por apaiee de 
Pome nu. & ja soit ce que l’une & l’autre mainiere de liberalité, ou celle 
qui est en euvre ou celle qui est en pecune, fasse l’ome plaisant & agraa- 
ble, neporquant l’une vient de huche, l’au- [107c] tre vient de vertu; & 
celle qui est de pecune apetice plus tost & ensuit benignité, car de tant 
come” tu en uses plus, de tant en porras tu mains user; qui unques 
plus done & despent ses deniers, tant en aura il mains. 3. L’autre main- 
iere qui vient de vertu fait home plus digne & plus aparilleus de bien 
faire, de tant come li om s’i achostume plus. Quant Alixandre se procha- 
soit d’avoir la bone volonte de ciaus dou regne son pere, ce est de Mace- 
doine, por deniers que il lor donoit, son pere le roi Filippe li envoia 
letres en tel mainiere: quel error t’amaine en ceste esperance, que tu 
cuides que ciaus soient loiaus envers toi que tu as corronpus por deniers? 
Tu fais tant que cil de Macedoine ne te teront pas a roi mes por menes- 
trer & por doneor. Cil que recoit en devient pieres, car tosjors est en 
atendance que tu li done; neporquant l’en ne se doit del tot escondir de 
doner, car a prodes jens qui ont besoing doit l’en bien doner, mes delige- 
ment & atenpreement, por ce que plusors ont gasté les patremoine par 
doner follement. 4. Li mastres dit: nulle greignor follie n’est que faire 
tant que tu ne puisses si longuement durer a fere ce que tu fais volon- 
tiers; aprés les grant dons vienent les rapines, car quant home devient 
povre & besoigneus por doner il est costraint de prandre l’autrui, & lors 
[107d] a il greignor haine [de ciaus a qui il tolt k’il n’a amour] de ciaus 
a cui il a doné. Caton dit: qui guaste les sien choses quert les autrui 
quant il n’a plus que gaster. Li mastres dit: por ce que doner n’a font, 
doit cascun garder son aise & son poir; & generaument plus sont de 
claus qui se repentent de trop doner que trop restrandre. 5. Mes entor 
ceste matiere sont .iii. mainieres [d’omes]; car li uns est destruior & li 
autres est avers, li autres est liberaus. Destruior est cil qui a jeus de des 
& en viandes & en doner a jugleors & a lecheoirs despent ce que il a, de 

quoi n’est nulle remenbrance; & en somme il despent ce qu’il devroit 
garder & retenir. Aver est cil qui garde ce qu’il devroit doner & des- 
pendre. Liberaus, c’est a dire larges, est cil qui de son chastel rechachent 
li pregioniers ou aident a lors amis a marier lor filles; & en sonme cist si 
est larges qui despent volontiers la ou il doit. 6. Encore doit hom aidier 
as autres & par consoil & por paroles & en cort se mestier est; mais il se 
doit garder [d’aidier] en tel mainiere as uns qui ne nuise as autres, car 
maintesfois greivent ciaus qui ne doivent estre greves, & se il le font a 
fol, ce est negrigence, & se il le font a sages, ce est follie. 7. Quant tu 
greves aucun maugré tien, tu te dois escuser & mostrer por quoi tu ne le 
puis autrement fere, & restorer lor por autres services, ce est en quoi tu 
[108a] le grieves. Mes por ce que tutes choses sont en acuser ou en de- 
fendre, je di que le defendre est plus loables; & neporquant aucunefois 
puet hom & doit acuser, mais ce soit une fois sans plus. Tuilles dit: car 
cest est home cruel ou il n’est pas home, qui plusor acuse de chose und 
il soit en peril. Vil renomee est que tu soies acuseor; garde donc delig- 
entement que tu n’acuses home que n’est coupables des choses dont il 
soit en peril, car ce ne puet estre fait sans fellonie. Tuilles dit: il n’est 
nulle si deshumaine chose come de torner a la gravance des bons homes 
la parleure qui fu donee por salus des bons homes. 8. Li mastres dit: 
garde que ta parole ne mostre qu'il ait vices en tes mors, & ce seult 
avenir quant aucun decoit autrui, & quant il se gabe & quant il mesdit. 
Tuilles dit: nos devons faire senblant que nos dotons et amons ciaus a 
cui nos parlons. & maintesfois convient il chastier les gens qui sous lui 
sont par necessites, lors doit il parler grosement & dire ague paroles; ce 
devons nos faire si que il ne senble que nos suions iré, mes que por chas- 
tier & por vengier. Neporquant a ceste mainiere de chastiement devons 
nos venir poi & non liément, mes ire soit loins de nos, avec cui nulle 
chose puet estre fete a droit. 9. Li mastres dit: l’en doit moustrer que la 
cruelté que il a en castiement soit por les mesfet de cellui qu’il chastie, 
& contens que nos avons enver nos enemis [108b] devons soufrir de oir 
grosse paroles, car il est drois de retenir atenprance & oster ire. & les 
choses que len fait por aucun troblement ne puent estre droitement 
faites ne loees de ciaus qui l’oënt. Laide chose est a dire de soi meimes 
choses fauses & ensivre a gabois les chevaliers qui querent vaine gloire. 
10. En totes choses convient il ensivre les meurs as homes, non pas lor 
nature ne lor fortunes. Mais qui est cil qui plus volontiers sostient la 
chose au povre que celle au riche & au puissant? Que nostre volonté se 
trait plus la ou nos cuidons avoir greignor guererdon, & plus tost. 

98. Ci parole de religion 


Jusque ci a devise li contes de .ii. parties, primierement de liberalité, 
ce est de doner & de gerardoner, & que len doit fere & que non, & l’un 
& l’autre. Or viaut aler outre as autres .vii. parties, mes tout avant dira 
il de religion por ce que elle est la plus digne; car tutes choses [et toutes 
vertus ki apertienent a divinité et ki nous amaine a faire oevre por aler 
a la vie pardurable sormonte toutes les autres choses.] 2. & religion est 
celle vertus qui nos fait amis de Diex & rendre li son service; ceste vertu 
est appellee la foy de Jhesu Crist, ce est la creance de Dieu. & qui- 
conques n’est fors & fiers en sa loy & en sa relegion a poine puet estre 
loiaus home, car qui n’est loiaus vers son Dieu, coment sera il loiaus 
vers li homes? 3. & li primier ofices de relegion est repentir soi de tos 
ses mausfais. Oraces dit: cil qui est bien repentans doit arachier de son 
cuer la male covoitise & les pensees qui font trop prendre, & en former 
de plus aspre estudies. [108c] 4. Li segons offices de relegion est poi pris- 
er les mauvastiés des choses temporaus, car aprés li beaus jors vient 
Pescure nuit. Oraces dit: li uns jors reclot l’autres, & la nuove lune cort 
tosjour a son definement. Por ce ne doies tu avoir esperance es mortels 
choses, car un an tolt l’autre, et une eure fait perdre tot le jors. Nos 
somes honbres & poudre; tus somes doné a la mort, & nous et nos 
choses; por [quoi] as tu hui joie, que por aventure demains morras? 5. Li 
tiers office est que il doit cometre s’arme dou tot a Dieu, selonc ce que 
dit Jouvenaus: [se tu vues] consillier, tu lairas [a Deu] despendre le 
tens & porveoir que nos convient & qui est profitable a nos choses; [car 
en leu de joieuses choses] * nos donra les convenables. Il aime plus 
Parme que il meimes ne fait; por ce devons nos prier que nos [pensees] 
soient saines. Car Salustes dist: l’aide de Dieu n’est pas gaagnee por sola- 
ment desirier ou por vois de feme, mes por veillier & por faire prendre 
lor conseill vient toutes beneurtés. Quant tu seras abandoné a perresse 
& a mauvastié, ne prier pas Dieu, car il s’est corrucciés a toi. 6. Seneques 
dit: sachiés que tu seras lors delivrés de tutes covoitises quant tu ne 
prieras Dieu de choses fors [ce] que tu porrois demander en apert. Il est 
grant desverie de l’ome conseillier a Dieu des villains desiriers; & se au- 
cun vient escouter, il se taist & demande a Dieu ce que il ne viaut que li 
ome facent. Por ce doies tu vivre con les homes autresi come se Diex te 
veoit, & parler a Dieu autresi come [108d] se li home te ooient. 7. Li 

quars ofices de relegion est de garder verité & loiauté. Seneques dit: car 
verité desoivre & trie la persone de l’ome franc de cellui dou serf, mes 
mensoigne le jont & mesle. 8. Tuilles dit: por ce cuident aucuns que 
ceste vertu soit apellee foy & loiauté por ce que por lui fait li ome ce 
que il doit. Neporquant l’en ne doit tousjors fere ce que il promet quant 
la chose n’est profitable a cellui qui elle est promise, ou se la chose nuist 
plus a toi que elle [ne] vaut a lui; car il est plus droit eschifer le greignor 
doumage que le menor. Car se tu as promis a un home que tu seras avo- 
cat en sa cousa, & dedens a tes fils toche grevement maladie, il n’est 
contre l’ofice de la foy ne contre loiauté se tu ne fes ce que tu dois. & se 
aucune chose te fu bailee en garde, elle puet bien tele estre que tu ne la 
dois rendre tosjors; car se aucuns quant il estoit sages en bone pensee te 
bailera a garder un glaive, & puis quant il est forsenés le demande, tu 
seras pechieres se tu li rendoies, & en vertu se tu ne li rens pas. & se cil 
que t’a doné deniers a garder comence bataille contre ton pais, ne li rent 
pas ce que il te bailla tant quant la guerre dure, car tu feroies contre 
comun, ce est contre la comune de ta ville ou de ton pais, que tu doies 
avoir mult chiere. 9. Autresi avient il que maintes choses que senblent 
honeste por nature devienent deshoneste par trespassement de tens. En- 
contre ceste vertu font mortelment le papelart & li faus ypocrites, [109a] 
qui mostrent ce que il ne sont por decevoir Dieu & le monde. 


99. Ci parole de pitié 


Pitié est une vertu qui nos fait amer & servir deligentement nostre 
parens & nostre pais. & ce nos avient par nature, car nos naissons pri- 
mierement a Dieu & puis a nos parens & a nostre pais. Catons dit: fis, 
conbat toi por ton pais; l’en doit faire tot son pooir por le comun profit 
de son pais & de sa ville. 2. A ces choses faire nos amaine force de nat- 
ure, non pas force de loy. Seneques dit: autresi come nus ne doit estre 
destrois d’amer soi, autresi ne comande la loy que l’en aime pere & mere 
& ses enfans, car ce seroit osiouse chose que l’en fust costraint de fere ce 
que il fait. Li mastres dit: sor totes choses devons nos garder que nos ne 
lor faisons aucun mal ne aucun tortfait. Salustes dit: se tu es enemis [as 
tiens,] coment seront tes amis li estranges? Terences dit: qui ose decevoir 
son pere, que fera il as autres? Qui non pardone a soi, coment pardonera 
a tol ne as autres? 

100. Ci dit de enocence 


Ennocense est purté de corage qui het a faire tos tortfais. Por ceste 
vertu [est] apaié li tien Diex. Oraces dit: se main nete d’ome qui ne 
nuisse a nullui toche l’autel, nuls sacrifice plus delitable apaie Diex. 
Tuilles dit: que voudra garder ceste vertu, tiegne tos ses mesfais por 
grant, coment que il soient petis. Oraces dit: car nul ne naist sans vices; 
mes cil est trés bons que mains en est cargiés. Juvenaus dit: nus ne croist 
que ce soit assés se il mesfait tant co- [109b] me il a [loisir; ensi enprent 
chascuns larguement le] poir. 2. & li ofice de ceste vertu est aider plu- 
sors, [sans] gravance de nullui. Tuilles dit: car qui fait tort a un, il men- 
ace plusors, & fait paor a maintes jens. Li autres ofice est non faire ven- 
geance. Seneques dit: car laide chose est perdre enocense par la haine dou 
nuisans, & fellonie [ne doit pas estre vengie par felonie.] Cil met plusors 
sous ses piés que trop aigrement venge. Oraces dit: en vengier devient il 
trop nuissant. 


101. Ci dit de carité 


Carité est la fins de vertus qui naist de fin cors & de droite conois- 
ance & non de fause foy. Ces comandemens est tel: aime Dieu, & ton 
prosime autretant come toi meimes. & a ce nos conortent plusors rai- 
sons: primierement Sainte Yglise, qui tosjor cria: aime ton prosme, & 
aime les estranges come toi meimes. 2. La segonde raison est l’amor que 
cascune [beste a] as autres de sa mainiere. La tierce raison est la parenté 
de nature, que tos somes estrais de Adam & de Eve. La quarte est la par- 
enté de l’esperit qui est por la foy de Saint Yglise, qui est mere de tos 
nos. La quinte est l’amor Jhesu Crist, qui vost morir por l’amor de nos. 
La seste est li essenple, car ja soit ce que tu aimes li fis ton ami, nepor- 
quant tu aimes miaus cellui qui se resenble a ton ami; por ce doies tu 
amer tos homes, car il furent fais a la senblance Dieu. 3. La septime est 
li profit qui ist [d’amor] & de conpaignie. Salemons dit: miaus vaut a 
estre .ii. ensenble que uns sans plus, car li freres qui est aidés par son 
freres est ausi con ferme cité. Ambrosius dit: battaille [109c] quant elle 
est enprise por comune volonté aquert victoire; portent donques les uns 
les charge des autres. Salemons dit qui li cors [se] delite par bons ong- 
niment & par bones espices; l’arme se esleesse au bon consoill son ami. 
Tuilles dit: cil hostent le bon consoil del monde que hostent amistié des 
homes; car a ce que les humaines choses sont frailles & deceables, nos 
devons totjors aquerre amis que nos aiment & qui soient amés de nos, 

por ce que la u la charité de lamor est hostee, toute leese de vie est 
morte. 4. L’autisme raison est le trés cruel doumage qui avient de 
guerres & de haine dou prosme; & ja soit ce que amer & estre aimés soit 
bone chose, tutesfois vaut il miaus amer que estre amés, por ce que 
greignor vertu est doner que prendre. 


102. Ci dit des choses qui aident amistié 


Et por ce [que] vertu vaut a la vie des homes plus que tutes richesses, 
li maistres dit que il i a maintes raisons que nos aident a ce que len soit 
amés, & primierement a avoir mesure en parler. Salemons dit: cil qui est 
sages en parler aquiert amis, & la grace dou fol est perdue. La segonde 
est vertu & bonte. Tuilles dit: il n’est plus amable choses [ke vertu, et 
nule chose] que tant nos atise a amor; neis nos enemis & ciaus que nos 
ne veimes encore amons nos par la renomee de lor vaillance. 2. La tierce 
est umilités. Salemons dist: fai tes euvres por umilités & tu seras ames 
sor totes choses. La quarte est loiautés. Salemons dit: [109d] se ton serf 
est loiaus, soit autresi come ton ami. & aillors dit il meimes que loial 
ami est mecine de vie. 3. La quinte est a encomencier. Seneques dit: aime 
se tu viaus estre amés. La sesisme est a servir, mes je ne di pas qui servir 
ritegne l’amor se il n’est servir sagement; car sapience est mere de bon 
amor. Salemons dist: [il covient avoir sens a servir as amis. Seneques 
dist:] cil qui se fie en ses service solement ne a nul si perilleus mal come 
cil qui il cuide que il soient ses amis cui il n’ame pas. 


103. Ci dit coment nos devons amer [nos amis] 


Nos devons amer tous homes, meismement ciaus qui se acointent de 
nos, en .il. mainieres. La primiere est que nos les amons de bon gré, 
non pas por loier ou por achat, & que nos les amons non solement por 
le profit de nos mais por le bien de nos acointes. Seneques dit: por ce 
amis qui est aques por achaison de profit plaist tant come il est profita- 
ble. Ambroises dit: amistié est vertu, non pas merchandisse. Jeronimes 
dit: amistié ne quiert chose, mais volonté; & quant nos les amons sage- 
ment, ce est a dire bien faissant & hostant vices. 2. Car si come Tuilles 
dit: ce n’est pas resnable escusasion que tu faces mal por achaison d’amis- 
tie, & que nos les amons de trés grans amors. Car il n’est nuls greignor 

delit come de metre ta arme por ton ami & que nos les amons profit- 
ablement & de langue & de euvre ensenble.* 3. Amisté fait aide de 
dis & de largesse, car leurs est plaine [110a] d’amor, & nos les aimons 
pardurablement. Gregoires dit: quant home beneurés est amés, est mult 
dotose chose de savoir” se son cors est amés ou sa beneurté. Seneques 
dit: ce que tu ne puis savoir por ton benefice tu le sauras por ta poverté. 
Boeces dit: fortune descouvre la certainités des amis; car la ou elle s’en 
vait, elle te laisse les tiens & s’enporte ciaus que tiens n’estoient. Tuilles 
dit: n’eschiver pas le viels amis por le noviaus. Tuilles dit: il n’est nulle 
chose plus laide come de conbatre contre ciaus qui ont vescu avec nos. 
4. La segonde mainiere est que nos les amons autretant come nos 
meemes & non pas plus; car nulle loy comande que tu aimes plus de toi 
nullui, mes qui ne set amer soi ne set amer les autres. Aime donc tot ami 
outre les choses decheables, non pas outre toi & ton Dieu. 5. La tierce 
mainiere est que nos les amons autresi come nos menbres s’entraiment 
li uns li autre, primierement que li uns menbre n’a envie des autres [que 
chascuns membres depart son office as autres et que se li uns fet mal a 
l’autre}® il ne fait vengiance de l’autre, que li uns [se] diaut dou mal 
de l’autre & s’esjoist de son bien, & que li uns menbre se trait avant por 
defendre l’autre, & que tos li cors se diaut por la perte de l’un des men- 
bres; & ce que li uns reçoit il le depart as autres, & se il le tient ce est 
son doumage. 


104. Ci parole de la veraie amistié 


[110b] Amistié qui est sous charité est de .x. mainieres. L’une est por 
droite fois & por veraie bienvoillance; & por ce dure tousjors en sa fer- 
meté, ne n’en puet desevrer por aversités ne por chose qui aviegne; & 
ceste vaut tous le tresor dou monde por ce que nul hom ne puet venir 
a conpliment de bien faire par soi solement; & tele amistié n’est autre 
chose que bone volonté envers aucuns por acheison de lui. Salustes dit: 
li office de ceste vertu est voloir une meisme chose, mais que elle soit 
honeste. 2. Seneques dit: li autres ofice est chastier en secré & loer en 
apert. Tuilles dit: la loy d’amistié est tiels que nos non demandons vil- 
laines choses & que nos ne le fessons se aucuns nos en prie. Seneques dit: 

l’autre loy [est] que tu te conseilles con ton amis de tutes choses, mes 
primierement te conseilles de lui. 3. Li tiers office est que [tu ne 
t’entremetes de savoir ce k’} il te viaut celer. Plus humaine chose sero 
non faire senblant de la chose que de metre entente en savoir ce por 
quoi ton ami te voille mal. 4. Li quart office est que maleurte ne parte 
amistié pas, selonc ce que Lucans dit: ce n’est pas avenant que l’en faille 
a son ami en aversité, car foi ne viaut demorer avec le chierif amis. 5. Li 
quins office est la comunités des choses; por ce dit li philosofes quant il 
oi dire des dui omes que estoient amis: por quoi donc est cil povres 
quant li autres est riche? & neporquant Tuilles dit: {110c} done selonc 
ton pooir, non pas tot, mes tant que tu puisses soustenir™ ton amis; 
mais laide chose est, ce dit Tuilles, a metre le service a conte” l’un 
por l’autre. 6. Li siesiesme ofice est de garder paroillité, car amistié ne 
soufre nul degré. Tuilles dit: grandisme chose est en amistié que li 
graindre se face paroill dou menor. Salemons dit: qui despise son ami est 
povre de vertus. 7. Li setismes est perpetualite. Salemons dit: tosjors 
aime cellui qui est amis; & il meimes dit apres: maintien [foi a] ton ami 
en sa poverte. [8. Li octimes est a non descovrir le secré ton amı, et celer 
son pechie]. 9. Li novismes ofice est a faire tost sa proiere. Salemons dit: 
ne dire pas a ton ami: vai & revient demain. 10. Li x° est a dire ce que li 
doit profiter ançois que ce que li doit plaire. Li mauvais home alache son 
amis [et le decoit] de sa boche. 11. De la veraie amistie Salemons dist: be- 
neuré est qui trove son ami. Tuilles dit: amistie doit estre mise devant 
totes humaines choses. De ce dit Tuilles meimes que de tant vaut amistie 
miaus que parenté, que amor puet perir entor parens & tosjors remaint 
le nons son parent, mais se il perist [entre les amis, li nons d’amistie pe- 
rist] avec. Salemons dit: li hom amable en conpaignie ert plus amis que 
tes freres. Tuilles dit: veoir ton amis ou sovenir toi de lui est autresi 
come veoir toi meimes en un [miroir]; & de ce avient que cil qui est 
loins de nos est autresi come [en present, et cil ki est mors est autresi 
comme] vivant. 12. & por ce doit hom consirer .iiti. choses quant il via- 
[110d] ut amis conquerre: primierement se il est sages, que Salemons dit 
que li amis des fols devient senblable a aus. Aprés garde se il est bons. 
Tuilles dit: je sai bien que amistié ne dure se entre les bons non. Après 
garde que il soit debonaires. Salemons dist: n’estre amis a home corros- 

able, car ire art & point. Aprés garde que il soit unbles. Salemon dist: ou 
il a orgueill vient corros & haine. 


105. Ci parole de amistié qui est por profit 


Cil qui te aime por son profit est senblable au corbel & au voutor, 
qui tosjors sivent la caroigne; il te aime tant com il puet avoir dou tien, 
donques aime il tes choses, non toi. & se tes choses faillent que tu de- 
veignes Ou en pourtés ou en aversités, il ne te conoist jamés, ains fait” 
a la mainiere dou rosingnol, que au prentens, quant li soleil prent sa 
force & vienent flors & herbes verdoiants, il demore entor nos & chante 
& se solace sovent; mais quant la froidure revient il s’enfuit & s’en part 
de nos hastivement. 


106. Ci parole de amistié qui est por delit 


Cil qui te aime por son delit fait autresi come le tersolet de sa fe- 
melle, qui maintenant qu’il a fait sa volonté charnelment il s’enfuit au 
plus tost qu’il puet, & ja plus ne l’aime. Mais il avient maintesfois que il 
n’ont nul pooir de soi meimes, ançois s’abandonent [111a] a cuer & cors 
a lamor d’une feme; en ceste mainiere perdent il lor sens, si que il ne 
voient gote, si com Adam fist por sa feme, por quoi tos li homains lig- 
nage est en perils & sera tosjors. David li prophete qui por la biaute Ber- 
sabee fist murtre & avoutire. Salemons ses fils adora les idoles & fausa sa 
foi por amor de Idumee. Sanson le fort descovri a fame la force que il 
avoit en ses cheviaus, dont perdi puis sa force & la vertu & la vie, & 
moruit il & tos li siens. De Troie coment elle fu destruite sevent et uns 
& autres, [et de maintes autres terres], & de aus princes qui sont destruit 
por amer follement. Neis Aristotes li trés grant filosofes & Merlin furent 
deceu por feme, selonc ce que les estoires nos racontent. 


107. Ci parole de reverance 


Reverance est celle vertu que nos fait honor rendre as nobles per- 
sones & a ciaus qui ont aucune seignorie. & est ses ofices porter rever- 
ance a ses ainsnés & as greignor de lui. Trés bone chose est ensivre les 
traces as greignors se il sont a la droite voie. Nos devons eslire uns bons 

homes & avoir le tosjors devant les oils si que nos vivons autresi come 
se il fust presant, & fesons autresi come se il nos veoit; car grant partie 
de ses choses remaint a fere se il a tesmoins. Tuille dit: [tu dois croire 
que nuls lieus n’est sanz tesmoing. 2. Mais pense ce que Juvenaus 
dit:} quant tu vois fere villaine chose ne cuider estre sans tesmoins. 
& nos devons aprés Dieu & aprés ses ministres honorer ciaus qui [111b] 
sont en plus haute dignité segont ce que li Apostres’™ dit et comande, 
que len doit honorer a cellui qui doit estre henorés. Saint Piere dit: fait 
honor au roi; autresi devons nos honorer le plus anciens. Leviticr" 
dit: lieve toi encontre le chief chenu, honore la persone dou veillart; au- 
tresi li devons nos honorer por degnité de nature. Exodi dit: honore tun 
pere & ta mere. & jeneraument devons nos honorer ciaus que nos sor- 
montent en aucune [grace ou en aucune] bonté. & por ce que nos dev- 
ons croire que ciascuns soit miaudres de nos ou de tot ou de part, dev- 
ons nos rendre honor convenablement. 3. Mais home qui sert, certes il 
doit servir & obeir volontiers, car il n’a nulle doute que cellui qui 
s’oufre a servir devant ce que len li comande n’aquerre plus de grace 
que cil que le fait aprés le comandement. [Saint Bernars dist que la obeis- 
sance des gries commandemens] est plus loables que la contumanse ne 
seroit dannables; mais al legier comandemens la contumance est plus 
danables que la obeissance ne seroit loable, car la contumance Adam de 
tant fu elle plus dannable come li comandamens fu plus legiers & sans 
nulle grevance. 4. Apres doit chascun obeir senplement sans noise & 
sans question. Saint Bernart dit: quant tu as oï le comandament, ne fere 
nulle demande. Deuteronomie dit: fai ce que je te comant, non pas plus 
ne meins. 5. Apres doit hom servir liement. Li Apostres dit: Dieu aime 
[111c] qui liement done. Jhesu li fils Syrac dit: en ton Dieu soit liee ta 
chiere & ton visage. 6. Aprés doit l’en obeir isnellement, si come Saint 
Piere fist, que tut maintenant laissa ses res & ala aprés Jhesu Crist. & si 
doit chascun obeir justement [et humblement” & pardurablement, 
en tel mainiere que il aquerre grace & que il la mantiegne quant il l’a 
aquise; car assés puet len aquerre amis, mais poi valent se il ne les garde. 

108. Ci parole de concorde 


Concorde est une vertu qui lie en un droit & en une habitassion 
ciaus d’une cite & d’un pais. Platon dit: nos ne somes pas nés solement 
por nos meimes, mes une partie en a nostre pais & un autre nos amis. & 
dient une mainiere de philosofe qui furent appellés estoique: totes choses 
sont creés as usages des homs, & li home sont enjendrés li uns por 
l’autre, ce est a dire que li uns vallent as autres, & por ce devons nos en- 
sivre nature & metre avant tot le comun profit, & garder les conpaignies 
des homes por servir, ce est donant & prenant & de ses mestiers’ & 
de ses ars & de sa richesse & en doner & laiser as autres de son droit de- 
bonairement; [car doner dou sien aucunefois n’est solement cortoisie], 
mes puet estre grant profit. 2. Li maistres dit: car pais fait maint bien & 
guerre le gaste. Salustes dit: par concorde cressent’” les petites choses 
& par descorde se destruient les grandismes. Salemons dit: cascuns reigne 
[111d] qui est partis en soi meimes sera destruis. 


109. Ci parole de misericorde 


Misericorde est une vertu par cui le corages est esmeus sor les mes- 
aises & sor la povertés de tormentés.’* Terences dit: ceste vertu ne 
cuide que aucune chose humaine soit estrange de lui, & tient les autrui 
domages & profit par siens. Vergile dit: je n’ai pas les maus, mes je voill 
soccorre les tormentés.’'? Seneques dit: qui a misericorde des mesa- 
tés,” il li sovient de soi meimes; la cure d’autrui chose est gravose. 


110. Ci parole de tort 


Ca en arieres a devisé li contes de justice & de tous ses menbres, & 
coment elle est devisee en .ii. parties principaument, ce est en redeur & 
en liberalité, & de chascune a il dit soficiablement selonc ce que Pen 
trove par autorités des sages qui sont ale. Donc est il bien convenable 
que il die de .ii. mainieres de tort qui sont contraires a justise, de cui nos 
convient mult garder: ce sont crualté & negligense. 2. Crualte est un 

tortfait qui desloiaument fait mal a cellui qui ne l’a pas deservi. Negrig- 
ence est quant l’en puet torner arriere ou vengier le tortfait & ne le fair, 
& ce est contraires a redeur, car defendre & non defendre sont .ii. choses 
contraires. Autresi est crualté contraire a liberalité. Tuilles dit: car tor- 
fait & droitfait sont .ii. choses contraires. 3. Il i a 11. choses por quoi 
[112a] len fait cruauté, ou por peor ou por avarice ou por covoitise de 
degnités. Por peor fait hom crualté, que il crient que se il ne fait [mal a 
4. autre, k’il n’en ait] domages. Salustes dit: por avarice fait hom cruauté 
quant il fait tort a un autre por avoir ce que il covoite. Salemons dit: 
covoitise de degnité a costraint plusors mortels de devenir faus, car il 
portent une chose enclose en lor pis & une autre en lor boche; cil ne 
sevent eslire amistié & haine por la chose mais por le prou, & aiment 
plus volt que la volenté ne que engin. Tuilles dit: mais il 1 a une male 
chose, que maintesfois covoitise de degnité sorprend les ardis & les larges 
homes; car ardement fait les ardiz et larges homes plus prest a guer- 
reoier, & la largesse lor done grant aide, & por ce vient de lor covoitise 
grant torment. 4. Lucans dit: entre dui rois d’un roiaume n’a point de 
foi, car nul qui en poesté soit ne puet soufrir conpaignon. Covoitise de 
dignité est chose forsenee & avoglee, ne nullefois ne nulle pitié n’est en 
claus qui sivent l’ost. Les mains qui ne tendent se a vendre non cuident 
que la soit le droit ou il a meillor loier. Li maistres dit: la cort est mere 
& norisses de mauvaises ouvres, car elle reçoit les mauvais ausi com les 
justes, & les honestes ausi come les deshonestes. 5. Crualté est devisee en 
1. mainieres: l’une est force, l’autre est bosdie. Force est come de lion; 
[112b] bosdie come de gurpil. L’une & l’autre est pesme chose & deshu- 
maine, mais bosdie doit estre plus haïe, car en tutes desloiautés n’a nulle 
greignor pestilense come de ciaus que quant il deçoivent s’esforcent de 
rasenbler bons; nul agait n’est si perilleus come cil qui est covert en sen- 
blance de service. 6. Oraces dit: garde que ne te deçoive li corages qui se 
atapissent sous le gourpils. Juvenals dit: li membres veillus & le dure sen- 
blances mostrent la crualte dou corage; el front n’a nulle foy qui ne soit 
plains de vices tristes & hors. Li mastres dit: garde toi de l’aiue plaine, & 
entre en la roide seurement. 





LI LIVRES DOU TRESOR _ 271 


111. Ci dit de la negrigence des juges”! de justice 


Autresi sont .111. choses en negligence, ce est en non defendre le tort- 
fait; car il sont aucuns qui ne vuolent pas avoir haines ou travaill ou des- 
pens en defendre, ou il sont si enconbré’” de lor besoignes ou si pleins 
des haines que il grepissent ciaus que il doivent defendre. Tuilles dit: 
mais plus seure chose est a estre negligens envers le bons que envers li 
mauvais. Salustes™ dit: car le bons en devient plus peresious a bien- 
faire, mais li mauvais en devient plus engrés en maufaire. 2. Li mastres 
dit: autresi di je que plus seure chose est a estre negrijens envers les 
riches que envers les povres & mesaisés. Terrences dit: car tot cil qui ont 
aversité & mesaise & ne savent por quoi sospesonent [112c] que tot ce 
que l’en fait soit por lor mal, & lor est tosjors avis que l’en les despit 
por lor nonpuissance. Tuilles dit: en tutes desloiautés a mult grant des- 
ferense se li tort est fait por torblement de corages ou penseement, car 
torblemens est brief & non dure que un picot, & tutes choses qui avien- 
ent por soudain moument son plus leugiers que les pensees devant. 


112. De ce meimes 


En justice doit l’en garder du trop & dou poi, & faire moienemant 
selonc ce que Seneques dit: en justice te convient avoir mesure, por ce 
que tu ne dois estre negregens en governer les grant choses & les petites. 
Ta face ne doit estre trop [mole ne trop cruele; ton vis ne soit trop] 
aspre, si que il n’ait en soi aucun senblant de humilités; donc dois tu 
ensivre l’ordre de justice en tel mainiere que ta dotrine ne deviegne vil 
por trop grant humilité ne ne te mostres si dur en crualté que tu en 
perdes la grace de la jent. 


113. Ci dit de la conparission des vertus 


Li contes a devisee ça en arrieres que en celle escience qui enseigne a 
home governer soi & autrui puet il avenir que cellui bien que Pen 1 des- 
ire est solement honest, [u que li uns est plus honestes que li autres; et il 
a moustré jusc’a ci liquel sont honeste], ce sont les ui. vertus & li lor 
menbre, briement & apertement. Or dira des biens qui sont plus honest 

que li autres. 2. Li maistres dit au comencement que prudence, ce est 
sens & conisance, doit tosjors aler devant les euvres, & dit que les autres 
ili. vertus sont por faire l’euvres. Mes il i a choses es [112d] quels l’euvre 
doit davancir le sens, por ce qu’elle est lors plus honeste. Raison coment: 
se aucuns est mult desirans de savoir les natures des choses, & come il 
met en ce savoir tout son sens, un autre vient a lui & li aporte novelle 
soudainement que sa cité & son pais est en perils se il ne l’aide, & que il 
en a le poir d’aider le; donc est il plus honeste chose que il laisse s'es- 
tudie & vase defendre son pais. En ceste mainiere vois tu que prudence 
vait derieres l’autres vertus. 3. Entre les autres .iii. vertus doit atenprance 
estre mise par devant les autres .ii., car por lui governe hom soi meimes, 
mais por force & por justice governe l’en sa masnee & sa cité. & miaus 
viaut a lome avoir signorie de soi que de autrui, selonc ce que Orases 
dit: plus grant reigne governe cil qui donte sa volonté que s’il eust la 
seignorie de occident jusque en orient & de midi en settentrion. 
Seneques dit: se tu viaus sometre [a toi toutes choses, si sousmet] avant 
toi meimes a raison, car se raison te governe tu seras governeor de plu- 
sors, mais riens n’est bon a l’ome se il n’est bons avans. [Tulles dist:] Pen 
ne doit rien faire sans atemprance por amor des autres vertus. Mais au- 
cunes choses sont si villaines que nuls sages nel feroit nies por garder son 
pais, que neis a nomer sont elle laides. 4. Entre les autres .ii. vaut miaus 
justice que force, car en justice a degrés d’ofices: li primers est a Dieu; li 
segont est a son pais; li tiers a parens, & lau- [113a] tres aprés, selonc ce 
que li contes devise la ou il dit des parties de justice entor la fin de liber- 
alités. 5. & en some en celle vertu qui est appellee [force,] se aucuns est 
de si grant corage que il despit les comunes gens, * ce est crualté & 
fierté se il ne fust justicié a droit; donques est justice plus honeste que 
force. Mais ci se taist li contes a parler des choses honestes, dont il a lon- 
guement traité; si tornera ses paroles a dire du biens dou cors. 


114. Ci dit des biens dou cors 


Li biens dou cors sont sis: biautés, nobilité, isnellité, force, grandor 
& santé. Ce sont li biens qui sont de par le cors, dont li un ont plus & 
li autre ont mains; tiés sont qui mult se delitent & esforcent a la fois en 
li un plus que en l’autre; mes sovent en puet avenir plus de mal que de 
bien & plus honte que honor; car por delit d’iaus il refusent & chassent 

la vertu. & por ce Juvenaus dit que biaute ne s’acorde guere bien a chas- 
teté, & que pris de biaute ne delite les chastes; mais il dit que celle est 
chaste que onques ne fu requise, donques pert il bien que biauté de cors 
est contraire a chastete. 2. & ciaus qui se delitent en noblece de grant 
lignee & qui se vantent de haut ancessor, se il ne font les vertuoses 
choses, il ne pensent bien que li los de son parenté torne plus a sa honte 
que a son pris; que quant Catelline fassoit le conjurassion de Rome pri- 
veement & non ovroit se mau non, & il dissoit devant les senators la 
bonté de son pere & la autesse de son lignage & li bi- [113b] en que son 
lignee firent a [la] comune de Rome, certes il dissoit plus sa honte que 
son honor. & Juvenaus dit que tant est li homes plus blasmés de mau- 
faire come les jens cuident que il soit de plus grant hautesse. Seneques 
dit: la vie des ancessors est autresi come lumiere de ciaus que vendront 
apres, celle que leur mal ne suefre qu’il soent en repost. 3. Li maistres 
dit: tos vices sont plus seus de tant come cil qui peche est plus graindres. 
Mais de la droite noblités Oraces dit que elle est vertus solement. Por ce 
Alexandre dit que nobilité n’est autre chose que celle non qui aorne le 
corage a bones mors. Donc n’a en cellui nulle noblece qui use vie deson- 
este. & por ce Juvenaus dit: je aime miaus que tu soies fils de Tercides, 
& tu resembles Hector que se Hector t’eusse enjendré & resenbles Ter- 
cides qui fu le plus cheitif hom dou monde. 4. Li maistres dit: por quoi 
di je que li meillor fruit que en noblece [d’antecessours] soit si est celle 
que Tuilles dit: li grandisme heritages que li fis ont de lor pere, & qui 
sormonte tos patrimoines, est gloire des vertus & des euvres que il ont 
faites. 5. Or vos ai je dit un poi come biaute & jentilesse sont contraires 
as euvres de vertus; que vos diroie je d’esneleté ou de grandor ou de 
force? De cui Boeces dit: vos ne sormentes pas les olifans por grant cors 
ne le tors par force ne les tigres por esnelletés. L’oscurté de la mort 
mostre quels sont li cors des homes & co- [113c] ment il sont deceables. 


115. Ci dit de bien de fortune 


Li biens de fortune sont .iii.: richesse, seignorie & gloire. & voire- 
ment sont il bien de fortune, car il vont & vienent d’ore en ore; ja 
n'auront point de fermeté, car fortune n’est pas chose rasnable ne son 
cors n’est mie par droit ne por raison, si come elle moustre tosjor de 
maint home qui sont noiant de [sens &] de valor, & si montent en 
grandisme richesse ou en grant degnité de seignorie ou loenge de grant 
pris, & un autre, qui sera le plus vaillant home dou monde, ne porroit 
avoir un seul petit bien de fortune. Por ce dient li plusors que fortune 

est avoglee, & que elle tornoie tosjors sa roe en non veant. Mais nos en 
devons croire ce que li sages en dient, que Dieu abaisse les puissant & 
hauce les foibles. & tutesfois en dit li maistres auchune chose tant come 
il convient a bon home. 


116. Ci dit de la primiere brance de fortune, ce est richesse 


Richesse est en avoir heritages, [sers et pecune; en heritages] sont 
contés edefices & terres gaagnables. De ce nos enseigne Tuille: garde, fait 
il, se tu hedefies, que tu ne faces trop grant despenses, car len i doit 
garder moianetés. [Orasces dist: ki ayme droite moienete], si ne face trop 
vil maison ne trop grant. Tuilles dit: li sires ne doit pas estre enorés por 
sa maison, [mais sa maison] por lui. Seneques dit: nulle maison n’est trop 
petite s’elle reçoit assés d’amis; car grande maison ou nuls mentre est 
honte au seignor, meismement se plu- [113d] sors i entroient au tens de 
l’autre seignor. 2. Villaine chose est quant les trespassant dient: a, 
maison, come tu as malement cangé seignor. Por ce Oraces dit: ne te 
chaut de grant maison, car en petite maison puis tu mener roiale vie. Lu- 
cans dit de Julius Cesar: il ne voloit manjer fors que por vaincre sa fains, 
ne maison” fors que por le froit [et por la pluie;] mais Pen doit loer 
grant vaisellament en petite maison. La grandors de maisons ne oste les 
feuvres, selonc ce que Oraces dit: se tu es riches que tu aies tous les den- 
iers dou monde, & soies de noble lignages, riens ne te vaut a la fin neent 
plus que se tu fusses de basses jens povres & sans maison, car tu morras: 
a ce ne puet contraster nuls sacrefices: tot vendront a la mort ou tost ou 
tart. Ja maison ne terre ne monsiaus d’or ja ne hosteront la fevre dou 
cors lor seignors, car quant il est malades, cil qui est covoiteus de gaag- 
ner a paour de perdre; autresi les aident sa mason ou son avoir come les 
tables peintes aident cellui qui a mal as iaus. La noire mort s’en boute 
igaument a petites maisons des povres & a grant tors des rois. 


117. Ci dit de serf 


Vos aves oi de heritages: or poés oir de la segonde mainiere de rich- 
esse, ce est de serf & ce que li serf doit fere. Primierement lor done len 
ce que mestier lor est, & puis demande lors services. Seneques dit: li sires 
est [114a] deceus quant il cuide que li servajes desende en tot l’ome, car 

lo meillor partie en est hostee. Li cors sont tenu au seignor, mais la 
pensee est franche, que elle ne puet estre tenue en la chartre ou elle est 
encluse, [quele n’aille] a sa volonté. 2. Li maistres dit: tu dois donque 
vivre avec cellui qui est plus bas de toi, ensi con tu voudroies que un qui 
est plus haut vesquest avec toi; tutes les fois que il te sovendra combien 
tu as de pooir sor ton serjant, soviegne toi que altretal pooir a ton sire 
sor toi. 3. Li offices a serjant est confermer soi primierement a la main- 
iere son seignor, selonc ce que Oraces dit: li tristes heent les joios & les 
joios les tristes, & li esnel le perresos & li peresos li esnel, & li beivere 
heent ciaus qui ne volent boivre. Ne soies donc ergoillos, car li amesure 
desmesure aucunefois, [et li paisibles prent samblanche de folour]. Cil 
qui croira ce que tu consentes a sa mainiere te loera & amera plus. Ora- 
ces dit: li service au puissant est dous a ciaus qui ne l’ont pas esprové & 
[cil ki l’a esprove] le crient; por ce te garde que quant ta nef est en aute 
mer tu la governes en tel mainiere que se li vent change, il ne la porte en 
luec perillios. 4. Li segons office est loer le bon seignor & garder soi de 
mauvais. Oraces dit: garde que tu loeras, & atrui peche ne te face onte. 
Nos somes aucunefois deceus quant nos loons cellui [ki n’en est dignes; 
laisse donc a deffendre celui en] qui la colpe apert, car por aventure 
quant vuet aucun mau fere il se fie en ta defence. Mais la ta maison est 
en perill se tu ne la secors quant tu voies ardoire chiés™ ton voisins. 
5. Liters ofices est de refrener avarice & luxiure, de quoi Oraces”” dit: 
ne te [114b] demant covoitise, ne soies desirant de la biaute d’une mes- 
chine ou d’un enfant. 6. Li quart ofices est heschiver orgueill, car Tuille 
dit: ne loes pas tes euvres ne ne blasmes les autrui; soies soef en servir 
ton puissant ami. 7. Li quins ofices est qu’il ne se plaigne pas. Oraces dit: 
cil qui devant son seignor se taissent’® de lor poverte [enportent plus 
que] cil qui demandent. Il i a deference entre prendre honestement & ra- 
vir, car se li corbias se peust taire quant manjue, il eust plus a mangier e 
mains de noise & d’ennuie. 8. La sesisme ofices est acomplir ce que ses 
sires li comande, & que il mait aucune soufrance. Lucans dit: li besoins 
a serjens n’est pas grief a lui, mes a le seignor. Li serjens se doit mult 
garder que il ne soit giangliers. Juvenaus dit: la lengue est la pire” par- 
tie au mauvais serjant; mes il doit tel seignor eslire, se il puet, que soit 

dignes que len le serve, car por la degnités as seignors sont enobli li 
services as serjens. 


118. Ci dit de pecune 


Or a dit li contes des ii. parties de richesses: si dira ore la tierce, ce 
est pecuine. En pecuine sont chontés deniers, tresor, aornemens, & tous 
muebles. De cui Tuilles dit: nulle chose est de si petit courages come 
amer richeses. Seneques dit: por ce n’est cil plus grant que use [vassiaus] 
de or come de vasiaus de tere; & cil n’est pas maindres que use de vas- 
jaus de tere come d’or. Juvenaus dist: nulle est plus haute chose ne plus 
honestes que [114c] despire pechune si l’en ne l’a, & d’estre larges qui les 
a. 2. De trop covoitier ces choses nos rapellent plusor choses. La prim- 
iere est por ce que vie d’ome est corte. Oraces dit: la briete de vie nos 
moustre que nos [ne] devons comencier choses de grant esperance; tu ne 
sês se tu vivras demain. Ne penses donques a demain, car Dieu ne viaut 
que penchons ce qui est a venir; mes ordene la chose presente, car cil 
puet estre liés que puet dire: je ai bien vescu un jor; car se li jor d’ui est 
clers, cil de domain sera oscurs, car nulle chose est bienouvree de tutes 
pars. Seneques dit: en ce somes nos tot deceus, que nos ne pensons a la 
mort; car grant partie n’est ja passee: elle tient tout ce que est alé de 
nostre aage. Perses dit: pense toutevoies que tu morras maintenant; mort 
enporta le noble Hector de Troie lors que il vivoit plus gloriosement, & 
veillesse amenuissa la renomee dou grant Titonus. 3. La segonde chose 
est por ce que covoitise de richesse abat les vertus. Oraces dit: cil pert ses 
armes & la vertus que tosjors se haste de croistre son chastel; il dechet 
por avoir, car joies & leesses ne venent tant solement a riches homes, ne 
cil ne vesqui mal qui se moruit en naissant. Juvenaus dit: nus ne de- 
mande donc ce que il ait, mais ce que il puisse avoir. Oraces dit: ne lig- 
nage ne vertu n’est prisé sans richesses; nulle chose n’est pas assés, car tu 
vois que cascun a tant de foy quant il a deniers en la huche. 4. Nulle 
chose n’est plus dure en poverte que se l’en s’en gabe. Oraces dit: riches- 
[114d] se done biaute & jentilesse, por ce que vertu & renomés & honor 
& tutes choses devines & humaines obeissent a richesses; & qui les aura, 
il sera nobles, fors & loiaus & sages & drois. Mais ce lor torne encontre, 
car pechunie aporte vices & male renomee en luec de vertu. 5. La tierce 
chose est que deniers font homes vicios, selonc ce que Juvenaus dit: rich- 
esse ameine primierement [mauvaises meurs, et raempli le monde d’or- 
goil, car cil ki eurent primierement] richesse souilierent mariage & lig- 
nage & maisons, dont puis sont venu maint perils au pueple & au pais. 

[Mais Oraces dit apertement ke noblesce ne vient pas] por avoir, la ou 
dit: ja soit ce que tu ailles orgueilleusemant por ton avoir, fortune ne 
mue pas jentilesse; se un pot de tere estoit tos covers d’or, ja por ce ne 
remaint qu'il ne soit boe. 6. La quarte chose est que nul conquist ne 
sache covoitise. Orace dit: richesses croissent [engriessement, et] totjors 
faut auchune chose. Tant chome li avoir croist [tant croist] la chure & 
la covoitise; qui mult quier mult li faut. Cil est riches qui se tient apaié, 
& cil est povre qui bee a grant richesses. Cil n’est pas povres a cui souf- 
ist ce que il a a sa vie. Se tu es bien peu & bien vestu & chauchés, tot la 
richesses & avoirs ne te porroient acroistre. 7. La quinte chose est la 
paors que li avoirs t’aporte. Juvenaus dit: ja soit ce que tu ne portes que 
un poi d’argent, se tu vais par nuit tu auras paor de lairons, & se tu vois 
a la lune, un petit ramel que tu veras movoir te fera paor; mais cils qui 
riens ne porte vait chantant devant les larrons. Penible chose est de gar- 
der grant avoir. 8. La sesime chose est [115a] que pecunie veut que len 
soit serf. & Oraces dit: la pecunie ou elle sert ou elle est servie, mes il est 
plus digne chose que elle ensive la corde son seignor, que elle tire lui. 
Oraces dit: je voil sometre mes choses a moi, non pas moi a mes choses. 
Tuilles dit: & por ce que ensi est la chose, ne croire que cellui est be- 
neurés qui porsuit mult de choses, mais cellui qui use sagement ce que 
Dieu li a doné, & qui bien sofre sa poverté, & que plus crient vices que 
mort. Car riche chose & honeste est liee povertés, & deloreus usages est 
grande povertés. Seneques dit: cil n’est pas povres que liés est, & cil qui 
bien s’acorde a sa povertés est riches; ne il n’est povres qui a petit, mes 
qui plus a covoitise. 9. Se tu viaus enrichir, tu ne doies acroistre ton cas- 
tel, mes apetice ta covoitise. La corte voie a enrichier est despire [rich- 
esce; car on puet bien tout despire] mes avoir non. Et por ce Tuilles dit: 
[Dyogenes] li povre fu plus riches que li grant Alixandre, car plus valoit 
ce que il vousist recevoir que ce que Alixandre pooit doner; car poi val- 
oit ce que il avoit en sa huce ou en ses graniers, puis que il ne baoit se a 
l’autrui non; & ne contoit pas ce que il avoit conquis, mais ce qui re- 
manoit a conquerre. 10. & se aucuns me demandoit ce que est la mesure 
de richesse, je diroie que la primiere est ce que necessités requiert; la seg- 
onde que tu t’apaies de ce que est assés; car ce que nature desire est bien 
se tu ne li dones outrages. Boeces dit: nature se tient apaié de petites 
choses. Mais or se [115b] taist li contes a parler de richesses: si tornera a 
dire dou segont bien de fortune, ce est seignorie. 

119. Ci parole de seignorie 


Seignorie est uns des biens qui vient de part fortune, & ja soient 
seignories de plusors mainieres, sor les autres est la plus digne celle des 
rois & de governer cité & jens; ce est li plus noble mestier que puisse 
avoir au monde, & encor ce est la tierse [science] de pratique, si come li 
maistre devise ça arrieres ou conte de filosofie. & de ceste escience ne 
dira ore li contes plus se ce non que en moralités s’en apertient; mes en 
avant dira li mastres ce que s’en apertient a seignorie & governement de 
cité, selonc ce que requiert l’usages de son pais & la loy de Rome. 2. 
Selonc le comandament de moralité & de vertu l’en doit atemprer les de- 
sierers de signories. Tuilles dit: puissance fait maint cheoir. Lucans”° 
dit: l’ordre des distinees est envious, car il est devees a hautes choses, 
qu’elles ne durent longuement, & il est grief cheoir sous grief faissel. Les 
grant choses decheent par elles meimes, & ce est li termes jusques a cui 
li dieu laissent croistre les leesses; il donent legierement les grant choses 
mes a poine les garentissent. 3. Senechas dit: tu troveras plus legierement 
fortune que tu ne la terras. Oraces dit: grant arbres est sovent crollés por 
vent, & les autes tors cheent plus pesanment, & la foudre chiet es autes 
montaignes; autresi fait fortune, que sovent change les jeus en dolor 
[115c] & fait de haut bas; quant elle esbat ses eles, il me convient laisser 
ce que elle m’a doné. Seneques dit: A, fortune, tu n’es pardurablement 
bones. 4. Aprés doit l’en atenprer les desieriers de signorie, por ce que 
elle deschovre faintise & ypocresie, car il est grant chose obeir a la seig- 
norie de ciaus qui finstrent d’estre bons por la covoitise d’avoir celle sig- 
norie. Il i a plusors que auchunefois sont unbles & autrefois orgueilleus, 
& ce est selonc fortune, non pas de corages. Terences dit: il est ensi de 
nos que nos somes grant & petit, selonc ce que fortune nos aporte. 5. Li 
ofice de signorie est que il atraie le pueple a lor preu. Tuilles dit: il n’est 
nulle chose que plus face a tenir seignorie que estre amés, ne nulle plus 
estrange que estre cremus. Salustes dit: plus seure chose est comander a 
ciaus qui [vuelent obeir que a cels qui]”' en sont costraint. Seneques 
dit: li sousmis”? heent cellui qu’il criement, & ciascun desire que cil 
que il het perise. Tulles?” dit: paor ne garde longuement son seignor. 

Juvenaus”* dit: poi de tirant muerent se il ne sont ocis. Mais bienvoill- 
ance est bone garderesse de seignor & perpetuelment le fait renomer 
aprés sa mort. Cil qui vuelent estre cremus convient que il criement 
ciaus de cui il vuolent estre cremus. Boeces dit: ne cuidier tu que cil soit 
puissant qui tosjor ameine garde avec lui, car il crient ciaus a cui il a fait 
paor. 6. Tuilles dit: que uns qui avo- [115d] it non Denys cremoit tant le 
rasor a barbiers que il brulloit les piaus. & Alexandre, quant il voloit 
jesir avec sa feme, il mandoit ses serjens devant por encercier que en ses 
huches n’eust coutiaus ne en ses dras repost: ce estoit mauvastié a fere se 
il se fioit plus en un serjent que en sa feme; ne por ceste raison ne fu il 
trais de sa feme ma de ses serjans. 7. Souveigne au seignor que il fu sans 
dignités. Seneques dit: car cil qui sont monté a ce que il n’esperoient 
convient il mauvais esperance. Terences dit: nos enpirons tuit quant nos 
avons loisir. Oraces dit: nulle cure n’est si grief a l’ome come longue es- 
perance. Mais ci se taist li contes a parler de signorie jusque a tant qu’il 
en dira plus apertement, car il velt primierement dire dou tiers bien de 
fortune, ce est gloire. 


120. Ci parole de renomee 


Gloire si est la bone renomee, que cort par maintes terres d’aucun 
home de grant affere ou de savoir bien son art. Ceste renomee desire 
ciascuns, por ce que sans lui sa vertu ne seroit pas conneue, selonc ce 
que Oraces dit: vertu celee n’est devisee pas de mauvastié reposte, & cil 
qui traitent des grant choses tesmoignent que gloire done a un preudome 
une segonde vie; ce est a dire que apres sa mort la renomee que remaint 
de ses bones hevres fait senbler qu’il soit encore en vie. 2. Oraces dit: la 
[116a] gloire defent que cil ne soit mort qui est dignes de loenges; mes 
contre gloire il meimes dit: quant tu seras bien conneus a la place 
[d Agripe] & en la voie de Apius, encore convendra il aler la ou alerent 
Numant & Ancus, ce est a dire quant ta renomee sera alee ça & la, en- 
cor te convendra il aler aillors, ce est a la mort. Boeces dit: mort despise 
totes choses de gloire & envolupe les haut & les bas & egalist tos. Mais 
nos querons gloire si desmesureement que nos volons miaus sembler 
bons que estre le, & miaus estre mauvais que sembler le. 3. Por ce 
Oraces dit: faus honor delite & mensongiere renomee espavente. Li fruit 
de gloire est sovent orgueill, de quoi Boeces dit: gloire en mains milliers 

d’omes n’est fors [que] enflemens d’orgueil. Mais en gloire n’a point de 
fruit se il n’a autre bien apres, selonc ce que Juvenaus dit: conbien que 
gloire soit grant, elle ne vaut riens se elle est sole. 4. & ce dit Tuilles: qui 
veut avoir gloire face que il soit tels come il viaut resenbler; car cil qui 
cuide gaagner gloire par fausse demostrance ou par faintes paroles ou par 
semblant de sa chiere est villainement deceus, por ce que veraie gloire a 
racine & fermeté, mais la fainte chet tost come la flor, por ce que nulle 
chose fainte ne puet durer longuement. Li maistres dit: au monde n’a si 
fause chose come vois, mais mensoigne a cort pies. 


121. Ci dit de la conparison entre les biens dou cors & de fortune 


[116b] Vos avés bien oï en ceste partie ce que li contes a devise de 
bien de fortune, & en arrieres avoit il devises le bien dou cors, & li uns 
& li autres sont profitable a la vie de l’ome. Mais si come il est devise 
autrefois, li uns est plus profitable que li autres; car se tu viaus acon- 
paigner le bien dou cors a ciaus de fortune, je di que sainté est miaus que 
richesse, & d’autre part di je que richesse viaut miaus que force de cors. 
Se tu viaus acompaigner les biens dou cors entr’aus, je di que bone sante 
est meillor que grandor & force & esnellité; se tu viaus acompaigner les 
biens de fortune entr’aus, je di que gloire viaut miaus [que richesce, et 
rente de cités mieus que de chans]. 


122. Ci dit de la querelle qui est entre honeste & profitable 


Aprés ce que li mastres a mostré apertement liquels biens sont ho- 
nestes & liquels profitables [et li ques sont plus honeste et plus profita- 
ble] li uns que li autres, encore remaint la quinte question entre honeste 
& profitable, a quoi l’ome s’en doit plus tenir a l’un ou a l’autre. Car se 
aquerre est profitable & doner est honeste, il avient sovent que nostre 
chorages est en doute liquels il fera. De quoi Juvenaus dit: force & puis- 
sance font a plusors maufaire; mes tant come li ciel se devise [de la terre 
et li feus de l’euue, tant se devise] profit de droiture; car tute la force de 
seignors dechet maintenant qu’il comence a perdre justice, & vertu & 
seignorie ne s’entr’acordent guere bien. Mes en ceste mainere Tuille dit 
que ces .ii1. choses, bien & honesté & profit, sont si entremeslé que tot 
ce que est bons [116c] est tenus por profitable, & tos ce que est honeste 
est tenu por bons,” & de ce s'ensuit il que tutes choses honestes sont 

profitables. 2. & tien donc a certes & ne doute pas que honesté est si 
profitables que nulle chose n’est profitable se elle n’est honeste, ne il n’a 
nulle differance en la jeneralités de ces .ii. choses, mais en lor proprietés. 
Reison coment: ceste home est animaus en generalité, non pas en conois- 
sance; Car a estre animaus n’a mestier autre chose se non tant que il ait 
sostance mortel qui ait arme & sentement; mais a ce que il soit home 
convient que il conoise raison & soit mortels: donques est la differance 
en la propriete seulement. 3. Tot autresi honeste & profitable sont une 
chose en jeneralites; mais a ce que aucune chose soit profitable, convient 
il qu’elle [ait fruit, et a ce k’ele] soit honeste, convient il que elle nos 
atraie por sa deignete. Ce est une meisme chose por quoi il s’ensuit que 
nulle chose n’est profitable que se descorde de vertu. Por ce pert il 
menefestement que il n’a point de contraire entre profit & honesté; mais 
por ce que les jens cuident que il soit profit a user les tenporels choses & 
que il ne laist a faire contre honesté, por ce il propose la question entre 
profit & honesté. 4. Tuilles dit: mais il senble a l’ome que profitable 
chose soit d’acroistre sun prou dou domage d’un autre, que li uns tolle 
a l’autre. Mais c’est plus contre droit de nature que poverte ou dolor ou 
que mort, [116d] car il hoste tout avant la comune vie des homes; car se 
por gaagner nos avon volonté de despoillier & esforcer autrui, il convi- 
ent que la conpaignie des homes qui est selonc nature soit departie. Rai- 
son coment: se aucun menbre cuidoit miaus valoir se il atresist a soi la 
santé dou prochain menbre, il convendroit que tos li cors afoblist et mo- 
rust. Autresi est il bien en humaine chonpaignie, car autresi come nature 
otroie que ciascuns aquierre ce que mestier li est, por soi miaus que por 
autrui, autresi n’en Otroie pas nature que nos acroisons nos richesses por 
despoillier les autres. 5. & cil qui grieve autrui por aquerre aucun prou, 
ou il ne cuide rien faire contre nature, ou il li est avis que len se doit 
garder de sa poverté plus que de fere tort a autrui. Mais se il ne cuide 
riens fere contre nature il n’est pas humain, & se il li est avis que tort est 
mal, mais croit que mort ou poverté soit encore pis, il est deceus, que 
plus grief est li vices dou cuer, ce est tort, que cil del cors ou de fortune, 
ce est mort ou poverte. 6. & se aucuns me demandoit se aucun sages 
muert de faim: ne doit il tollir a un autre sa viande, que rien ne valle? Je 
di: nenil, por ce que vie ne m’est plus profitable que celle volonte por 
quoi je me gart de fere tort a autrui por mon pro. Quant hom pert™ 
la vie, li cors est coronpu de mort; [117a] mais se je laisse celle volonte 
je cheieroie en vices de courages. & si come li vices dou courage est plus 

grief que cil dou cors, [autresi li bien dou corage est millours que celi du 
cors], car miaus vaut [vertus] que vie. 7. Il n’afiert pas a bon home men- 
tir ne maudire ne decevoir por son gaaing. Tu ne doies tant prisier nulle 
chose, ne tant covoitier ton profit, que tu en perdes non de bon home, 
car tel profit ne te puet raporter tant come il te ravist se il te tolt non de 
bon home & amenuisse en toi foy & justice. Por quoi donques voient 
home li gaains des choses & ne voient l’autre grant poine de loy & de 
laidesse? Laissons donques ceste pensee, & gardons ce que nos volons 
ensivre, ce est honesté, ou se nous malfaisson a escient, car solement dou 
penser est contre vertu, ja soit ce que len ne viegne jusque au fait. La 
volonté dou maufaire solement por la pensee soufre tel poine come se il 
eust le mal acompli. & en maupenser ne doit aucun cuidier que sa pen- 
see soit celee longuement & que peust celer a Dieu. Si ne devroit il mes- 
faire ne por avarice ne por aucune chose qui soit deshoneste. 8. Tuilles 
dit: nulle chose qui est corronpue de vices puet estre profitable; & se uns 
sages hom avoit un annel de tel force que il ne peust estre veus tant 
come il le portast, ja por ce n’est il mieudres que se il ne l’eust. Li bons 
home dovent querre choses honestes, non pas repostes, [117b] car preud- 
ome ne oseroit chose voloir que il ne osast prechier. Li maistres dit: mes 
se tu t’atiens de mesfaire, que les jens [ne] le sachent, tu n’aimes pas 
bonte, mais tu criens le peine. & en ce ensivras tu la nature que Oraces 
dit de bestes; li lou a paor de la fosse & li espervier des res & li escoufre 
de l’amechon. Autresi li mauvais laissent a pecher por paor de la poine, 
& li bons por amor de vertu. 9. & por ce que [il apert, par ce quif” 
est devant dit, que solement honeste chose est profitable, se aucun profit 
avenist & tu vois que aucune laidesse 1 est jonte, je ne di pas que tu laises 
cellui profit, mais tu dois entendre que la ou laidesse est ne puet avoir 
point d’avantance. Mais se nos volons juger veraiement, tutesfois que 
laidesse nos mostre senblance de profit, si avient que elle est blasmee a 
la fin de la chose; nos veons aucunesfois que d’une chose honeste qui ne 
senble profitable avient a la fin tel prou que l’en nen s’en porveoit. 10. 
Raison coment: Damon & Ficias furent si bons amis que quant Denis lo 
tirant ot juges li uns a mort, cil demanda un poi de terme que il peust 
aler ordener son testament & ses choses, & li autre fu engagé dedens; & 
fu par convenance que se il ne venoit, cil morroit. & quant cil fu reve- 
nus au jors, le tirant [s’esmervilla de lor amor, si lor] requist que il le 
receussent a estre li tiers de lor amistié. 11. Or gardes coment il fu 

profitable choses que cil remest por son [117c] ami, & que li autres 
revint por son amis, ja soit que l’une & l’autre senblast perillieuse chose 
au chomencement; & ensi avient de honesté profitable fin, dont len ne 
se done garde, & de laidesse avient fin mauvase & perilliose. & por ce 
que une chose qui porte senblance de profit est aconpaignié a celle que 
senble honeste, certes la senblance dou profit doit concier, & celle de 
l’oneste [doit valoir, pour ce que honestes] est vertu dou cuer & de 
l’arme, que tosjors maint avec toi, mais bien de fortune est vain & de- 
cheable sans nulle fermeté. 12. Por ce li Apostres*® dit: [trés bone 
chose est a establir le cuer. Augustins dist:] la trés meillor chose est cellui 
qui fait larme trés bone, c’est vertu. Jhesu le fiz Sirach dit: se tu es 
riches tu ne seras sans pechie. Seneques dit: grief chose est n’estre cor- 
rompus por la moltitude des richesse. Li maistres dit: mais les jens de 
nostre tens n’ont nulle chure de sa bonte, mais que ses choses soient 
bones. Seneques dit: li om ne a nulle plus vil chose que soi. 13. Augus- 
tins dit: tu viaus avoir bones choses & ne viaus estre bons ne ne viaus 
male feme ne mau fis [ne mauvaise cote}? ne mauvaise chause, & si 
viaus avoir male vie: quoi donc? ta vie t’a forfait que entre tos biens tu 
viaus estre mauvais? Mais je te pri que tu aimes miaus ta vie que ta 
chause. Seneques dit: il ne puet chaloir conbien de jent te saluent, ne dou 
grant delit, ne de presiouses viandes, mais que tu soies bons; car es ten- 
porels [117d] choses n’a point de bien se ce non, que l’en use a droit & 
sans pechié, & ce apertient a vertu. 14. Seneques dit: fols n’a mestier de 
nulle [chose], car il ne set user nulles. Jhesu Sirac dit: richesse est bone 
a qui n’a mauvaise entension, ausi come li sanc est bons au cors d’ome 
se il n’est corrompus de maladie. Salemons dit: fols disire tosjors ce que 
torne a son doumages. Seneques dit: il n’est pas bien de vivre [mais de 
bien vivre]. Tuilles dit: je croi que ce soit bons sans plus qui est droit & 
honest & avec vertu, car vertu est le bien de nos proprement, mes li 
bien de fortune sont estranges. 15. Tuilles dit: totes autres choses sont 
deceables, mes vertus est fichee a parfonde rasines; di donc que ce que 
est posés dedens toi est tiens, & cuide que humaines chooites™ soient 
maindres que vertus. Seneques dit: il n’est pas tien ce que fortune t’a 
baillié; certes il doit perir. Il n’est si folle chose come de loer en toi les 
autrui choses, ne nulle si nisse sorcuidance come remirer en toi ce que 

maintenant s’en puet aler aillors; car frain d’or ne fait meillor le cheval. 
16. Abacuc dit: mal est a cellui que amasse ce que n’est pas siens. Se- 
neques dit: ce desire & a ce adrece tes pensiers, que tu soies apaiés de toi 
& de ce que de toi naist; car quant li home prochace des choses dehors, 
maintenant est soumis a fortune. Seneques dit: il est maindre que serf 
que crient le serf; car li [118a] sage se tient apaiés, non pas de vivre [mais 
de bien vivre]. Boeces dit: O estroite & chaitives richesses, quant li plu- 
sors ne les poent avoir totes, & ne sont as uns sans poverte des autres. 
Jhesu Sirac dit: [li fondemens de bon corage est a non delitier soi es 
vaines choses. 17. Gregoires dit:}*' il n’a pas tant delit es vices com il 
i a es vertus. Boeces dit: li honors de vertus ne fu pas aquis par les deg- 
nités, mes les degnités avienent por les vertus, [car vertus]” a sa prope 
degnités. 18. & se aucuns me demandoit por quoi Dieu vost que ces 
maus & biens temporaus fussent comunes as bons & as mauvais, je di- 
roie que Augustins dit que Dieu le vost por ce que li biens que li mau- 
vais ont sovent ne fussent trop desires, & que li maus qui avienent as 
bons ne fussent trop despit. Por ce est il grandisme sens de prisier poi les 
biens & les maus qui sont comuns as bons & as mauvais, & querre li 
biens qui proprement sont des bons, & eschiver les maus qui propre- 
ment sont des mauvais. Augustins dit: por ce done Dieu biauteé es mau- 
vais, que li buens ne cuident que soit grant biens. 19. Mais ci se taist li 
contes a parler des bien de l’arme & des biens dou cors & de ciaus de 
fortune, & de la conparisson des uns & des autres, de quoi il a longue- 
ment parle; & si tornera as autres choses. 


123. Ci parole de la vertu contemplative 


Li contes devise ¢a arrieres, la ou il comenga a dire des vertus pri- 
mierement, que prudence, justice & force & temprance sont vertus ac- 
tives por adrecier les mors des homes & por ovrer ce que a [118b] ho- 
neste vie apertient; & de ce a il dit deligentement. & la meimes dit il 
qu’il sont .iii. autres vertus contemplatives, ce est foy, esperance & chari- 
té, mais plus n’en dit en celle partie; por ce est il bien raison que il en 
die auchune chose. 2. & une vie est active & autre contemplative. La vie 
active est la enocence de bones euvres, selonc ce que li mastres dit jusque 

ci el conte de .uu. vertus. La contenplative est le pensament des celes- 
tiaus choses, ce est acointe a plusors, ce est a petit. La vie active use bien 
les mondaines choses; le contenplative refuse le monde & se delite en 
Dieu solement. Car qui bien s’esprove en la vie active bien puet monter 
puis a la contemplative, mais cil qui encore desire les temporals choses 
& gloire & la charnel covoitise est devee a la contemplative,’ por 
quoi il li estoit demorer en l’active tant que il soit purgés: la doit il 
hoster tos vices par usages de bones euvres, si que il ait l’entension & la 
pensee pure & nete quant il vendra a contenpler Dieu. 3. Car tot autresi 
come cil qui est en la vie [active] est hosté de tutes terrienes desiriers, au- 
tresi cil qui vit en contemplasion se retrait de tutes choses actives. & por 
ce vois tu que la vie active sormonte a [la mondaine, et] la contemplative 
[sormonte a l’active]. & si come l'aigle fiche tos- [118c] jors ses oils 
contre les rais dou soleil & ne les torne se por son paist non, tout autresi 
li saint hom se torne aucunefois a la vie active por ce que elle est be- 
soignables as homes. 4. Mais ces .i. vies sont diverses“ entr’aus; car se 
li hom desvoie de la contemplative aucunefois & puis velt renoveller sa 
droite entension, il est bien receus; mais se il se desevre de la vie active 
maintenant est il sorprés™ en desvoiement de vices. [Li doi oeil de 
l’omme segnefient ces .ii. vies]; & por ce quant Dieu comande que li 
destre oils que l’eschandelist fust hostes & jetés hors, dit il de la vie con- 
templative, se elle correust en error, por ce que miaus vaut hoster li oil 
de la contemplative [et garder celi de l’active, si k’il aille por ses oevres 
a la vie pardurable, que aler au feu d’infier par eurreur de la contempla- 
tive]. 5. Dieu abat sovent maint homs es charnels choses par sa grace, cui 
il enauce la grandor de la contenplative [et mains autres oste il de la con- 
templation] par droite sentence, & les abandone as terreines choses. 


124. Ci dit des sains homes 


Li sains homes que cest monde refusent laissent le siecle en tel main- 
iere que il ne se delitent a vivre se en Dieu non; & tant com il se desev- 
rent de la conversassion dou siecle, tant contenplent il la presance”* de 
Dieu a la veue de la pensee dedens. Mais les praves euvres as mauvais 
sont si manefestes que ciaus que desirent la pais des euvres fuient lor 

mors & lor compaignies. 2. Aucuns se departent des mauvais por ce que 
il ne soient envolupé de lor mauvastiés; plusor sont que ja soit ce que il 
ne se puissent partir de lor compaignie corporaument [118d] tutesvoies 
s’en departent il por espirituel entension; & se la conpaignie est comune, 
les cuers & les euvres sont deverses; & ja soit ce que Dieu defent la vie 
des sains en mi les charnel choses, a poine sera aucuns que entre les delis 
dou siecle parmaigne sans vices. Por ce est il bien que l’en se parte cor- 
porelment dou monde, & miaus vaut a desevrer la volonté; mais cil qui 
en desparte & cuer & volonté est tous complis. 


125. De ce meimes 


Autres comandemens sont donés as bons qui demorent a la comune 
vie des homes et dou siecle, & autres sont dones a ciaus qui del tot le re- 
fusent, car a ciaus qui sont au siecle est comande generaument que il fas- 
sent bien en tutes lor choses, [mais a ciaus ki le refusent est commande 
k’il abandonnent toutes lor choses]. & encor font il plus que ce, car a ce 
que il sont parfais, ne sofist pas que il renoient ses choses, mais il con- 
vient renoier soi [meismes. 2. Et certes renoier soi] n’est pas autre chose 
que refuser ses volontés en tel mainiere que cil qui estoit superbes de- 
viegne onbles, & cil qui estoit plains de ire deviegne mansuetes; car qui 
[refuse ces choses et ne] refuse ses volontés, il n’est pas desiples de Dieu. 
Por ce dit il: qui viaut venir aprés moi renoie soi meimes. Mais de ce se 
taist hore li contes, & retorne a dire des .iii. vertus contemplative, & pri- 
mierement de foy. 


126. Ci parole de foy 


Nus hom ne puet avenir a la beatitude [119a] se por foy non, & cil 
est droitement [beates qui croit droitement] & garde la droite foy. & 
lors est bien Dieu loes & gloirefies quant il est creus veraiement, & lor 
puet il bien estre requés & proiés. Sans foy ne puet nul hom plaire a 
Dieu, car tos ce que n’est par foy est pechiés; si come home qui [a] ar- 
bitre & delivre seignorie de soy par sa volonté se depart de Dieu, tot au- 
tresi retorne il par droite creance de son cuer. 2. Mais Dieu regarde la foi 
enmi le cuer, ou cil ne se puent escuser que mostrent senblance de veri- 
tés, & ont en cuer malice de error. & si come la foy qui est en la boche 
& n'est creue dedens le cuer ne profite riens, tot autresi la foi qui est el 
cuer ne profite neent, ne vaut, se celle n’est moustree par la bouche; car 
celle foy est vuide qui est sans euvre; por ce sont plusors homes qui sont 

cristiens solement por foy, mes en l’euvre se descordent mult de la 
cristiene verite. 


127. Ci parole de charité 


Ja soit ce que aucuns senble estre bons par foy & par euvre, je di que 
il n’ont point de vertu se il sont vuidié de charité & de amor as hons. 
Car ce dit li Apostres:*” se je bailloe mon cors a ardoir, ne me vaud- 
roit noient se je n’ai charité. Sans amor de charité ne puet nus venir a 
beatitude, ja soit ce que il ait droite creance, por ce que la vertu de la 
charité est si trés grant que nus guererdons ne se puet conparer. Elle est 
dame & reine de tutes vertus [et liiens de la perfection, car ele lie les 
autres vertus.]}* [119b] 2. Charité est amer Dieu & les promes, & lamor 
de Dieu est senblables a la mort. Salemons dit: amor est autresi fort 
come la mort, [car si comme la mors] desevre |’arme dou cors, tos ausi 
Pamor Dieu part Pome dou monde & dou charnel amor. Cil n’aime 
Dieu que despire ses comandamens; autresi n’aime cil le roi qui het sa 
loi. Cil garde charité qui aime son prosme, & qui het les autres est fors 
de charité, car non poroit Dieu amer qui n’aime son prosme. Jhesu Crist 
est Dieu & home: donques cil qui het home n’aime pas Jhesu Crist. Mais 
li maistres dit: la conoisance des bons est non hair les prosmes, mes de 
hair lor coupes. 


128. Ci parole d’esperance 


Cil qui ne finent de maufere, por noient ont esperance en la pitié” 
Dieu & en sa misericorde requerre, [mais s’il cessaissent de males] 
euvres, il en porroient bien prier. & lors doit hom avoir esperance en 
Dieu, que il pardoint ses mesfait, mais hom doit mult doter que par es- 
perance que Dieu promet de son perdonement il ne soit perseverant en 
pechés. Autresi ne se doit il desperer, por ce que li tormens sont estabilis 
selonc les pechés, mes il doit eschiver luns perils & l’autre, en tel main- 
iere que il se gart de maufere, & que il ait esperance en la misericorde de 


Dieu. 

[129. Des justes homes} * 

Li juste sont tosjors en paor & en esperance, [car une fois s’eshaucent 
par esperance] de la perpetuel laesse, un autre fois dotent por paor dou 
fuec Geanem. 


130. Ci parole dou peches 


[119c] Ça en arieres est mostrés que est vertus active & contempla- 
tive, mes de la contemplative briement, por ce qu’elle requert grant sol- 
lenités. Or est il convenable a dire un poi dou pechié & de vices, car se 
lom conoist lor naissance & lor norrissement, il s’en puet miaus 
prandre garde. Por quoi je di que piches n’est autre chose que trespasser 
la devine loy & non obeir a celestiaus mandemens, car pechés ne seroit 
se le deveemens ne fust. Se peché ne fust ne seroit vertu, ne malice ne 
porroit estre se alcuns semences de lui ne fussent. Nos n’oons les celes- 
tiaus mandemens por les oreilles dou cors, mais l’openion dou biens & 
dou mal vient en nos [en tel maniere] que nos savons naturaument que 
nos devons fere bien & eschiver le mal. Donc je di bien que li comanda- 
ment de Dieu n’est pas escrit en nos par letre d’encre, mais il est fiches 
dedens nostre cuers por devin esperit. 2. Por ce puet ciascun entendre 
que l’entension de l’hom vient de devine loy; & por ce avient il que 
maintenant que l’en pense de maufere soufre il la poine & le torment de 
sa coscience, que totes choses puet l’en fuir, mais son cuer non, por ce 
que nul hom puet desevrer soi de soi meimes: ou que ıl aille, la malice 
de la conscience ne le deguerpist pas. & ja soit ce que aucun qui mauface 
eschape dou jugement [as homes, il n’en eschapera dou jugement] de sa 
coscience, car a soi nuls hom puet celer ce que il cele as autres; il set 
bien que il [119d] fait mal. Ensi chet sor lui doble sentence: une en ceste 
siecle par sa coscience, & l’autre est cellui dou perpetuel torment. 3. Por 
ce Ysidres dit que l’entension as oevres est oils & lumiere as homs; car 
se la entension de l’euvre est bone, certes l’euvre sera bone, mais l’euvre 
de mauvaise entension [ne puet estre se malvaise non], ja soit ce qu’elle 
rasenble a estre bone, por ce que cascuns est jugé bons & mauvais selonc 
lor entension. & cil qui font bones euvres ou mauveses, lor entendement 
est avogle por celle euvre dont il porent estre aluminé. Cascun face donc 
li bien por bone entension, que autrement seroit il perdus. Mes puis que 

li contes a dit coment li home se doit garder que sa openion ne soit 
corronpue, & que il ait bone entension, ci velt il dire des pechiés qui en 
l’euvre sont. 


131. Ci dit de criminaus peche 


Li criminaus peche sont .vii.: superbies, envie, ire, luxure, covoitise, 
mescreance, avarices. Encore sont maint autres peches qui tos naissent & 
muevent de ces .vil. que je vos ai només; mes de tutes superbe est la 
mere & la racine que tos les enjendre. 2. & neporquant chascuns de ces 
vi. enjendrent autres peches; car de superbe vient orgueill, despit, van- 
tance, ypocrisie, contenson, discorde, pardurableté, contumace. 3. De en- 
vie naist haine, decevance, leesse dou mal dou prosme & tristesse de son 
bien, [maudire et abaissier le bien]. 4. De ire vient tenson, [120a] gros 
cuer, conplainte, cri, desdaing, blasme, tort, non sufrance, crualté, ma- 
lignité®' & murtre. 5. De luxuire vient aveugleté de cuer, non fermeté, 
amor de soi meimes, haine de Dieu, volonte de ceste siecle, despit de 
l’autre, fornichasion, avoutire & pechié contre nature. 6. De covoitise 
naissent chaitive’” leece, laidesse, mult parler, forcenerie, yvresse, pro- 
degalité, desmesurance, deshonesté & desvergoigne. 7. De mescreance 
naissent malice, petit corage, desperance, perresse, desconoissance, non 
proveance, sottie & delit dou mal. De avarice vient traïson, fausete, for- 
jurer, force, dur cuer, simonie, usure, larecin, mensoigne, rapine, non 
justice & decevance. 8. Ces pechés & maint autres sont engendre por su- 
perbie principaument, & si come les vertus maintienent humaine com- 
paignie & bon pais & bon amor, & ameinent l’arme a sauveté, tos autre- 
si les pechés deronpent la conpaignie des homes, & l’arme conduissent 
a enfer. Car orgueill enjendre envie, & envie enjendre mensoigne, [& 
mensoigne] enjendre decevance, & decevance enjendre ire, & ire enjen- 
dre malvoillence, & malvoillence enjendre nimistié, & nimistié enjendre 
bataille, & battaille deronp la loy & gaste la cite. 


132. Ce est le derean ensegnemens de ceste livres 


En cest livres a mostré li mastres les enseignemens de vertus & de 
vices, les uns por euvrer, [120b] les autres por eschiver; car ce est 

l’achaison por quoi l’en doit savoir bien & mal. & ja soit ce que li livres 
parole plus longuement de vertu que de vices, neporquant la ou li bien 
sont comandé a fere doit ciascun entendre que li mau soit devees a faire. 
selonc ce que Aristotes dit: un meimes enseignement est de dui contraire 
choses. 2. & certes qui vuelt atorner soi a profit de luns & de l’autres, 
Seneques li comande que il use la forme de ces .u11. vertus por lor droit 
mi & amesureement, selonc la diversités dou luec & dou tens & des per. 
sones & d’acheison. Por ce doit l’en ensivre les entraces as meillor, & 
faire ce que il font, car si come la cire reçoit la forme del seel, tot autres; 
la moralité des homes est formee por axenplaire. Gardent donc tos 
homes de maufere, & soient tos asseur que quant len est entechés® 
une fois de male renomee, il li convient mult de eiue a bien laver. 3, 
Mais ci se taist li contes a parler de ceste matire, car il viaut encomencer 
la tierce partie de son livre, por ensegner la science de bone parleure, se- 
lonc ce que il dit en son prologue devant. 


Ci finist li segons livre dou Tresor de Maistre Brunet Latin de Flo- 
rence, qui parole de vices & de vertus; de quoi gloire & loenges soit al 
Nostre Sovrain Pere. Amen; Amen; Amen; Amen. 

( i comence li tiers livres dou Tresor, qui parole des ensegnemens de 
villes & de cités, & de bone parole de governemens 


1. Ci comence retorique, ce est le livre de bone parleure, qui enseigne a 
bien parler 


[122a] Aprés ce que li mastres Brunet Latins ot acomplie la segonde 
partie de son livre, en quoi il demostre assés bonement qués hom doit 
fere & quel doit estre en moralités & coment il doit vivre honestement 
& governer soi & sa masnie & ses choses selonc les sciences de etique & 
de iconomique, dont il fist mention la ou il devisa les menbre de filo- 
sofie, & que il ot dit quel chose deront la loy & gaste la cité, il fu avis 
que ce estoit une euvre coupee se il ne deist la tierce escience, ce est poli- 
tique, que ensegne coment hom doit governer la cité. Car cité n’est autre 
chose for que une gent! assenblee por vivre a une loy & a un governeor. 
2. Tuilles dit que la plus aute escience de cite governer si est retorique, 
ce est a dire la escience dou parler; car se parleure ne fust, cité ne seroit, 
ne nul establisement de justice ne de humaine chompaignie. & ja soit ce 
que parleure soit donee a tos homes, Caton dit: sapience est donee a poi. 
Por ce di je que parleurs sont de .iiii. mainieres, car li uns sont garnis des 
grant sens & de bone parleure, & ce est la flor dou monde. Li autres 
sont vouides de bone parleure & de sens, & ce est la trés grant me- 
[122b] chance; li autre sont voides de sens, mais il sont trop bien parlant, 
& ce est grandisme perils. Li autres sont plains de sens, mais il se taisent 
por la poverté de la parleure, & si requierent aide. & por ceste deversete 
furent li sage en doute de ceste escience, se elle est por nature ou s’elle 
est por art. 3. & a la verité dire, devant ce que la tor a Bable fust fait, tos 
hons avoient une parleure natoreument, ce est ebreu; mais puis que la di- 
versités de lengues vint entre les homes, sor les autres en furent .ui. 
sacres: Ebreu, Greu & Latins. Et nos veons que por nature ciaus qui 
abitent en orient parolent en la gorge, si come li Hebreu font; li autres 

qui sont en mileu de la terre parolent au pale, si come font li Gresois; & 
cil qui habitent es parties d’occident parolent es dens, si come font les 
Italiens. 4. & ja soit ce que ceste esciences ne soit en parler seulement, 
mais en bien [parler], neporquant Platon dit que elle est por nature, non 
pas por art, a ce que l’en treuve mains bons parleors natureument, sans 
nul enseignamant. Aristotes dit que elle est art, mais mauvais, por ce 
[que par parleure estoient avenu as gens plus de mal que de bien. 5. 
Tulles s’accorde bien] que le parleure est par nature; mais en la bone par- 
leure convient .111. choses: nature & us & art; car us & art sont plains de 
grant enseignament, [& ensegnement] n’est autre chose que sapience. 6. 
& sapience est a conprendre les choses selonc que elle [122c] sont; por ce 
est appellee moieneresse des choses, car elle les porvoit toutes devant & 
lor met certaine fin & certaine mesure. La ou sapience est jointe? a par- 
leure, que dire, que il ne puisse naistre se bien non? 7. Tuilles dit que al 
comencement que li home vivoient a guise de bestes, sans propre maison 
& sans conoisance de Dieu parmi les bois & parmi les repostailles chan- 
pestres, si que nus ne gardoit mariages, nus ne conosoit pere ne fils. Si fu 
un sages homes parlans que tant conseilla les autres & tant lor mostra la 
grandor de l’ome & la degnité de la raison & la descression que il les re- 
trait de savaugines & les aombra a habiter en un luec & a garder raison 
& justice. & ensi par la bone parleure qui en lui estoit aconpaigné au 
sens cist home fu ausi come un segont Dieu, qui estora le monde par 
l’ordre de l’umaine compaignie. 8. & ci nos raconte l’astoire que Ares- 
tion, qui fist la cite de Ateines, [que] il fasoit venir le piere & le marien 
a la douçor de son chant, ce est a dire que por ses bones paroles il retrait 
les homes de sauvages roches ou il abitoient & les amena a la comune 
habitasion de celle cite. 9. & d’autres part s’acorde bien Tuilles a ce que 
Aristotes dit de parleure, que elle est mauvaise art; mais c’est parleure 
sans sapience quant uns hom a bone laingue dehors & il n’a point de 
conseil dedens, [122d] sa parleure est fierement perilliouse a la cité & as 
amis. 10. Or est il donc prové que la escience de retorique n’est pas dou 
tout aquise par nature ou par us, mais por ensegnemens ou por art, par 
quoi je di que cascun doit estudier son engin a savoir le. 11. Car Tuilles 
dit: car qui en mult de choses est meindres & est plus foibles’ que les 
autres animaus les devance de ceste une chose, que il puet parler. Donc 





? MS ensuite 
> MS fol 


LI LIVRES DOU TRESOR 293 





pert il manifestement que cellui aquiert trés noble [chose] que devance 
les homes [de quoi li hom] sormonte as bestes. 12. Ne por noient dit li 
proverbe que nouriture passe nature; car selonc ce que nos troverons en 
la primiere & en la segonde partie de ces livres, l’arme de tos homes est 
bone naturelment, mas remue sa nature par la mauvastié dou cors, en 
quoi elle maint enclose autresi come le vin, qui enpire por la mauvastié 
dou vaissell. & quant li cors est de bone euvre, il conorte sa arme & aide 
sa bonté; lors li vaillent art & us, car art li enseigne li comandement qui 
a ce convient, & us le fait prest & apert & esmelu a l’euvre. 13. & por 
ce viaut li mastres rementovoir a son ami les ruels & l’enseignement de 
l’art de la retorique, qui mult l’aideroit a la sottilese qui est en lui por sa 
bone nature. Mais tot avant dira il qui est retorique & de ceaus que elle 
est, & puis de son office & de sa fin & de sa nature & de ses pars; car 
qui bien seit [123a] ce, que il entent miaus le conpliment de cestui art. 


2. Ci dit de retorique, que elle est, & de son office & de sa fin 


Rettorique est une science qui nos enseigne plainement & parfaite- 
ment dire es choses comunes & es privees, & tot sa entension est a dire 
paroles en tel mainiere que len face croire ses dis a ciaus que les oient. 
2. & sachés que retorique est desous la escience de cité governer, selonc 
ce que Aristotes dit en son livre, qui est traslaté ça en arieres en Romans, 
autresi come art de faire frain & selles est sous l’art de chevalerie. 3. & 
li ofice de cest art, selonc ce que Tuilles dit, est de parler penseement 
por fere croire ce que il dit. Entre l’ofice [et la fin a tel difference, que 
en l’office] consire li parleor ce que convient a sa fin, & ce est a dire que 
il parole en tel mainiere que il soit creus; & en la fins consire il ce que 
convient a son ofice, ce est a fere [croire] por sa parleure. 4. Raison co- 
ment: li ofice dou fisiciens est a fere euvre de mecines penseement por 
saner, & sa fin est saner por ses mecines & briement. Li ofice de retor- 
ique est a parler penseement selonc li ensegnement de l’art, & la fin est 
cel chose por quoi il parole. 5. La matiere de retorique est [ce] de quoi 
li parliers dit, autresi come li malades sont matire dou fisiciens. Dont 
Jorgias dit que tutes choses de quoi convient dire sont matire de cestui 
art. 6. Ermagoras dit que cest matire est es chauses & es questions, & dit 
que choses sont de quoi li parleors sont [123b] en contens de aucune cer- 
taines jens ou d’autres choses certaines; & de ce ne dissoit il mie maus, 
mais il dissoit que question est ce sor quoi li parleor sont en contens, 
sans nomer certaines jens ou autre chose que apertient a besoignes cer- 
taines, si come est hore de la grandor dou soleil & de la fermeté dou 

firmament’ De ce dissoit il trop mau, car tel chose ne convient pas a 
governeor de cité, ains sont des filosofes qui s’estudient en parfonde cler- 
gie. 7. Por ce sont il deceu cil qui cuident que raconter fable ou ancienes 
estoires ou quanque l’en puet dire soit matire de retorique. Mais ce que 
len dit de bouche ou que il mande penseement par ses letres por faire 
croire, ou par contens ou de loer ou de blasmer ou de conseil avoir sour 
aucune besoigne, ou de chose que requiert jugement, tot ce est la matire 
de retorique. 8. Mais tot ce que l'en ne dit artificielment, ce est a dire 
par nobles paroles griés & plaines des bones sentences, ou por aucune 
des choses devant dites, est hors de ceste escience & loins de ces raeilles. 
Por ce Aristotes dit que la matiere de cestui art est sor .iu. choses soule- 
ment, ce est demostrament, conseil & jugement. 9. A ce meimes s’acorde 
bien Tuilles, que dit [que demoustrement est] quant li parleor loent ou 
blasment home ou autre chose jeneraument ou partiement. Raison com- 
ant: je lou mult biauté de feme, dit li uns; & je le blasme, dit [123c] li 
autres, & ce est dit jeneraument; mes partiement dit li uns: Jule Cesar fu 
mult prou & mult vaillant; fait li autre: non fu, mais traites & desloiaus. 
& ceste question n’a pas luec se es choses passee & presentes non, car de 
ce qui est a venir ne puet nuls estre blasmés ou prisiés. 10. Conseil est 
quant li parleor conseillent sur une chose qui est preposte devant els jen- 
eraument ou partiement, por mostrer liquels est profitable & lequels 
non. Raison comant: dit uns des chardinaus de Rome jeneraument: prof- 
itable chose est a garder pais entre cristiens; nen est, fait li autres. Mes 
partiement dit li uns: profitable chose est la pais entre le rois de France 
& cellui d’Engleterre; non est, fait li autres. & ceste question n’a pas luec 
se es choses futures non. Quant ciascun a doné son consoill, l’en se tient 
a cellui qui moustre plus ferme raison & plus creable. 11. Jugement est 
en acuser & en defendre ou en demander ou en refuser por mostrer de 
l’ome ou d’autre chose jeneraument [ou partiement que ele soit juste ou 
non. Raison comment: je di generalment,]’ fait li uns, que tos lairons 
doivent estre pandus; fait li autre: ne doivent estre pas. Ou dit li uns: cil 
qui bien governe la cité doit avoir grant guerredon; fait li autres: ne doit. 
Mais partiement dit li uns: je di que l’en doit pendre Goliam por ce que 
il est lerres ataint; non est, fait li autres. Ou: [123d] je demant guererdon 
por ce que je ai fait le profit dou comun; non as, fet li autres; or rispont: 
por aventure tu as deservi poine. & ceste question n’a pas luec se es 

choses passees non, car nus doit estre danés ne guerredonés se par les 
choses passee non que il a ja faites. Mais de ce se taist ore li contes, por 
deviser les parties de retorique. 


3. Ci devise des .v. parties de retorique 


En ceste escience dit Tuilles que il i a .v. parties, ce sont trovement, 
ordre, paroles, memoires & parleures. Dit Boeces que ces .v. choses sont 
si de substance dou parler que se aucun i faut n’est ja conplis, tout au- 
tresi come li fondemens & li parois® & la coverture sont parties d’une 
maison, sans quoi elle n’est pas enterine maison. 2. Trovemens est un 
apensement de trover choses voiresenblables & a prover sa matiere; ce 
est la fondement & la fermeté de tout cest escience que, tout avant que 
Pen die ou que il escrive mot, doit il trover ses raisons & ses argumens 
& prover ses dit por faire les croire a ciaus cui il parole. 3. Ordre est es- 
tablir les dis & les argumens qu'il a trové, ciascun en son luec, [selonc] 
ce que il puisse miaus valoir; ce est a dire que tot avant doit il metre les 
bones raisons, & au miluec les foibles, mes a la fin doit il metre les trés 
fors argument en quoi il plus se fie, & que son aver- [124a] saire ne puist 
contraster. 4. Parole est li atornemens de paroles & de sentenses avena- 
bles a ce que il treuve; car panser & trover poi vaudroit sans les paroles 
acordans a sa matire, car les paroles doivent sivre la matire, non pas la 
matire as paroles; car un biaus mot & une bone sentence & un pro- 
verbes & une similitude & un assample qui sont semblables a la matire 
conferme trestous ses dis, & les fait biaus & creables. Por ce doit il par- 
liers, quant [il] traite de host ou de guerre, dire paroles de guerre & de 
victoires, & en doulor paroles de corros, & en joie parole de leese 5. 
Memoire est a souvenir soi fermement de ce qu’il a pensee & mis en 
ordre, car tot seroit ausi come noient se il ne s’en souvenist quant il est 
au parler venus. & si ne cuide nus que ce soit la naturel memoire qui est 
une vertus de l’arme, qui se sovient de ce que nos aprenons por aucun 
sens dou cors, ains est memoire arteficiel que l’en aquiert por enseigne- 
ment de sages, a retenir ce que il pense & que il aprent. 6. Parleure est 
a dire ce que il a trové & establi en sa pensee ou en avenableté dou cors 
& de la vois & des mors, selonc la degnités des choses & des parables. & 
a la verité dire, quant li parliers vient a dire son conseil, doit mult con- 

sirer sa matire & son estre; car autrement doit il porter ses menbres & 
sa chiere & son esgart en doulor que en leesse, & autrement en guerre 
que en pais, & autrement en un luec que nul altre. Por ce [124b] doit 
ciascun garder que il ne lieve ses mains ne ses iaus ne son front en main- 
iere [qui soit blasmable. Et sor ceste matiere] vaut la dotrine qui est ça 
en arrieres el livre de vices & de vertus, el chapitre de gardes. 


4. Ci devise de dui mainieres de parler, ou de bouche ou par letres, & 
sur quel chose 


Or dit li mastres que la escience de retorique est en .11. mainieres, une 
qui est en dissant de boche & une autre que len mande par letres; mais 
li ensegnement sont comun, car il ne puet chaloir que len die ou en 
conte ou que len mande par letres, mais l’une & l’autre mainiere puet 
estre deversement, ce est par contens [et sans content.] & ce que est dit 
ou escrit sans contens n’apertient pas a retorique, selonc ce que Aristotes 
& Tuilles dient apertement; mais Giorgias dit que tut ce que li parleor 
dient apertient a retoriques. Boeces dit & s’acorde bien a ce que quanque 
dire convient puet estre matiere dou dicteor. 2. & [ki bien wet consirer 
la soutillece] de cestui art, il converra que la primiere sentence soit de 
greignor pesantor; car qui onques dit de bouche ou envoie letres a aucun 
home, ou il le fait por movoir le corage cellui a croire & a voloir ce que 
il dit ou non. & se il ne le fait mie, por ce je di sans faille que ses dis 
n’apertient a enseignement de retorique, ains est la comune parleure des 
homes, qui est sans art & sans maestrie, & ce soit loins de nos, & re- 
maigne a la nicites de femes & dou menu [124c] pueples; car il n’ont que 
faire de citeenes choses. 3. Mais se il le fait arteficelment, por movoir le 
corage cellui a cui il parole ou mande par ces letres, il convient que ce 
soit en proiement ou en mandement auchune chose, ou par consoill ou 
par menace ou par conort ou par comander ou par amonester ou par 
autres choses senblables. & il set bien que cellui a cui il envoie letres a 
ses defence contre ce que il li mande, & por ce li sages detor conferme 
ses letres par belles & par bones raisons, & por fors argumens qui aident 
a ce que il viaut, autresi come se il fust a la contension devant lui. & tels 
letres apertienent a retorique, autresi come la chanson dont li uns amant 
parole a l’autre.’ 4. & por ce poons nos entendre que contension puet 
estre en .il. mainieres, ou en apert, quant l’en se defent d’un autre de 

bouche ou par letre, [ou non en apert, quant li uns mande letres] garnies 
de bons argumens contre la defence que il cuide que li autre ait. & tos 
contens sont apertenant a retorique, meismement se ce est des choses 
ceteines & de besoignes au prince de la terre & des autres jens, non mie 
des fables ne des movemens de la mer ne dou conpas de la terre ne dou 
cors des estoilles, car de tel contens ne s’entremet pas ceste escience. 


5. Ci devise dou contens que naist por paroles escrites 


[124d] Par ce pert il’ tot clerement que tos contens ou il est [par pa- 
roles escrites ou] par paroles que l’en dit sans escrire, selonc ce que 
Tuilles dit en son livre. & cellui qui est por parole escrites puet estre en 
.v. mainieres; car une fois [la parole] ne s’acorde a la sentence de lui qui 
les escrist, & aucunefois est que .i. paroles ou .1i. lois ou plusors se des- 
cordent entr’eles meimes, & aucunefois [samble que ce ki est escrit segni- 
fie .11. choses ou plusours, et aucunefois] que ce [qui] est escrit retrait les 
sens & asenple que il doit faire en autre [chose] qui n’estoit pas escrites; 
& aucunefois est li contens sor aucune force d’une paroles escrite por sa- 
voir que elle doit senefier. 


6. Ci devise coment tos contens naissent par .1il1. choses 


D’autre part nos dit Tuilles que tos contens ou sont de boche ou 
sont d’escriture, & naist d’un fait [ou dou non de celui fait] ou de sa 
qualités ou de sa remuance; car se l’une de ces iili. ne fust, ne porroit 
donques nastre les contens. Raison coment: je dirai que tu as aucune 
chose faite, & si metrai sus aucune enseigne par demostrer que tu l’as 
fait, en ceste mainiere: tu occeist Joans, car je te vi oster le coltius sang- 
lant de son cors; mais tu nies & dis que tu ne l’as pas occis. & ensi naist 
li contens dou fait entre moi & toi, & que mult est fort & grés a prover, 
por ce que ciascuns a autresi fort argumens li uns come li autres. 2. Li 
contens qui naist dou non est quant anduis les parties re- [125a] conois- 
sent le fait, mais il sont en descorde de son non, en ceste mainiere: je di 
que cest home a fait sacrilege por ce qu’il enbla un cheval dedens le mos- 
tier; ce n’est pas sacrilege, fait li autres, mais [larrecin; et ensi naist li 
contens] por le non dou fait. & sur ce convient il consirer que monte 
l’un non & quoi l’autre, car [sacrileges] est a enbler chose sacree d’un 

luec sacré, mais tot autre mainiere de enbler est larecin. En ce contens 
reconist hom le fait, mais il sont en descorde dou non du fait solement. 
3. Li contens qui naist de la qualités est quant hom reconoist le fait & le 
non, mais il se descorde de la mainiere de cellui fait, ce est de la force ou 
de la quantité ou de la conparission. Raison coment: je di que ce est un 
cruels mesfait [ou que cist est plus cruel que cist autres, ou ke c’est bien 
fet] selonc droit & selonc raison, & li autres dit que non est. Quant Ca- 
teline dissoit que Tuilles n’avoit mie tant valus au comun de Rome come 
il avoit, & quant un sanetor disoit: miaus vaut destruire Cartage que 
lasier la, & quant Julus Cesar disoit: je chase Pompei justement, je di que 
tos ces contens naissent de la qualité dou fait, non pas dou fait ne de son 
non. 4. Li contens qui naist de la remuance est quant li uns comence une 
question & li autres dit que elle doit estre remuee, ou por ce qu’elle 
n’apertiegne pas a cellui que la esmuet, ou por ce qu’il ne la esmuet 
contre cellui que il doit, ou non devant ciaus que il doivent estre, ou 
non de celle [125b] loy ou de cellui pechés ou de celle poine que il deust. 


7. Ci dit dou contens qui naist de la qualité dou fait & de ses parties 


Li contens qui naist de la qualités dou fait, coment que il soit, Tuilles 
dit qu’elle est devisee en .11. parties; l’une partie est [de] droit, que con- 
sire de choses presentes & de futures, selonc les us & le droit dou pais, 
& a prover ce travaillent mult li parleors por le conparision que lors es- 
toit a fere de senblables choses ou de contraires. 2. L’autre est de loy, 
que consire solement de choses alees selonc loy escrite, & en ce soufist 
bien a dir ce que est escrit en la loy; & selonc ce sont les choses jugees 
se elle sont justement faites ou contre justice, & de un home se il est 
digne de poine ou de merites. 3. & ceste meisme que est de loy est dou- 
ble, une clere,'° que por ce clarté!! mostre maintenant se celle chose 
est bone ou mauvaise ou de raison ou de tort, & une autre enprunterece, 
qui por soi n’a nulle ferme defence se elle ne l’enprunte de hors. & ces 
enpruntes sont en .ilil. mainieres, Ou par conoisance ou par remuance ou 
par vengiance ou por conparison. 4. Reconoisance est quant home ne nie 
ne ne defent pas le fait, mais il demande que l’en li pardoint; & ce puet 
estre en .il. mainieres, un sans coupe & autre por priere. 5. Sans coupe 
est quant il dit que il ne [125c] fist pas a esient, mais ce fu par non savoir 

ou por necessité ou por autre enpeschement. Por priere est quant il prie 
que l’en li pardoint ses mausfais, & ce n’avient pas sovent. 6. Removance 
est quant home se veut hoster dou mesfait, que il ne le fist pas, & que il 
n’i ot nulle coupe, ains le met sur un autre, & ensi s’esforce de removoir 
le fait & la coupe de soi a un autre. & ce puet il fere en .i1. mainieres, ou 
metant (sor l’autre l’achoison et la colpe, ou metant] le fait. 7. & certes 
l’achaison & la coupe met il sur l’autre quant il dit que ce que est avenu 
[vint] par le force & por la seignorie que cil autre avoit sur lui qui se 
defent. Le fait puet il metre sur un autre quant il dit de soi qu’il ne le 
fist pas ne ne fu fait par coupe ne por acheison de lui, mais il moustre 
que cil autre le fist por ce que il le pooit & le devoit fere. 8. Vengiance 
est quant len le conoist bien que il fist ce que Pen dit de lui, mais il 
moustre que ce [fu] fait raisonablement & par vengiance, por ce que dev- 
ant ce avoit il receu le por quoi. 9. Conparision est quant il reconoist ce 
que len li met sus, ma il moustre que ce fist il por aconplir un autre 
chose honeste & profitable [que autrement] ne porroit estre menee a 
bone fin. 


8. Ci dit des choses que l’en consire en sa matire 


Encore nos enseigne [Tulles] que nos regardons nostre matire sor 
quoi nos devons parler [125d] & escrire letre s’ele est tot sinple d’une 
chose soulement, ou elle est des plusors. & aprés ce qui nos avons bien 
consiree deligentement la naissance dou contens & tot son estre & ses 
mainieres, encore nos convient savoir quoi [et coment est] la questions 
& la tenson & le jugement & le confermement dou contens. 


9. Dou contens qui est & coment doit estre establis par parties 


Por ces enseignement que li mastre devise ¢a en arrieres [devons nous 
entendre]? que contens n’est autre chose que la descorde qui est entre 
dui parties ou entre ditors, tant come li uns dit que il a droit & li autres 
dit que non a. & quant il sont a ce venus, des lor convient il veoir s’il a 
droit u non, & ce est la question sur le contens. Mais por ce que poi 
vaut a dire qu’il en a droit se il ne mostre por quoi, il convient que il die 
maintenant celle prope raison por quoi il cuide avoir droit en sa ques- 
tions, car se il ne la deist, sa defense seroit frevol. 2. & quant il dit la 

raison por quoi il fist ce, ces aversaires dit ses autres argumens por afe- 
bloier!* le raison que li autres moustre, por apetisier sa defence; lors 
naist le jugement sur les dis” de l’un & de l’autre, & por juger se cil a 
droit par la raison que il moustre. & quant il [sont jusques la venut, 
maintenant met il] son confermement, ce est a dire les tres bones raisons 
& les trés fors argumens que plus valent a jugement. En ceste mainieres 
establissent li sages ses [126a] letres & ses parleures, pour moustrer son 
droit & por afermer sa raison. 3. & sachiés que tutes mainieres de con- 
tens, tant come il a de descorde & de chapistre tensanables, autre tant 
convient avoir & de questions & de raisons & de jugement & de confer- 
mament, sauve ce que quant li contens naist d’un fait que len ne recon- 
oit pas, certes li jugement sur la raison ne puet pas naistre, por ce que cil 
[qui] nie n’i asegne pas nulle raison de sa negassion. 4. Lors est li juge- 
ment seur la question solement, ce est a dire se il fist [ce] ou non; & si 
ne doit nul follement cuidier que ses enseignement soient baille solement 
por contens qui soit en plais & en cort, ains sont en tos les dis que l’en 
dit en conseillant ou en proiant ou en message ou en autre mainiere. 5. 
Mes en letre que l’en envoie as autres ouserve il ceste ordre meimes, car 
tot avant demande il ce que il vaut; & ce est autresi come questions, car 
il est en doute que li autre se defende por aucune raison [contre sa re- 
queste, et por ce joint il maintenant la raison] por [quoi] li autres doit 
fere ce que il li riquiert, & por quoi li autre ne puisse afobler celle” rai- 
son; & met il encontre les trés fors argumens de quoi il se fie" miaus. 
6. & a la fin de sa letre fait il la conclusion, la ou il mande que se il fait 
ce que li requiert, que ce & ce en sera; & ce est en luec de jugement & 
de confermement. 7. Mais de ce devisement des contens se taist ore li 
contes por dire des autres parties de bone parleures qui sont [126b] bei- 
sognable en contens; car a la verité len ne doit consirer devant solement 
ce que il doit au devant conter, mais 1l li estuet estabilir des primiers pa- 
roles les derreaines, se il vet que ses dit soient acordant bien a sa matire. 


10. De dui mainiere dou parler, en prose ou en rime 


La grant partison de tos parleors est en dui mainieres, une qui est en 
prose & un autre qui est en rime. Mais li ensegnement de retoriques sont 


© MS rasembler 

# naist le jugement sur les dis; MS laist le jugement sur delit 
MS meillor 

' MS prise 


LI LIVRES DOU TRESOR 301 
comun d’andui, sauve ce que la voie de prose est large & pleniere, si 
come est hore la comune parleure des jens, mais le sentier de rime” 
plus estrois & plus fors, si come cellui qui est clos & ferme de murs & 
de palis, ce est a dire de pois" & de nonbre & de mesure certaine, de 
quoi l’en ne puet ne ne doit trepasser. 2. Car qui bien voudra [rimoier] 
il li convient a conter totes les silabes de ses dis en tel mainiere que li 
vers soit acordable al nonbre & que li uns n’ait plus que li autres. Apres 
ce li convient il a mesurer les dui dereniere silabes dou vers en teu main- 
iere que tutes les letres de la direane silabe [soient samblables & au 
mains] la vochal de la silabe qui vient devant la dereniere. Apres ce li 
convient il contrepeser l’acent & la vois si que ses rimes se acordent en 
ses acent, Car Ja soit ce que tu acor- [126c] des les letres & les silabes, 
certes la rime n’est pas droite se l’acent se descorde. 3. Mais coment que 
ta parleure soit, ou por rime ou por prose, esgarde de que tes dis ne 
soient maigres ne sec, mais soient raenpli de jus & de sanc, [c’est a dire 
de] sens & de sentenses. Garde que tes mos ne soient nices, ains soient 
gries & de grant pesantor, mais non mie de trop grant que les feist tre- 
bucher. Garde que il ne portent laidures nulles, mais les belles coulor 
soient dedens & dehors. & la science de retorique soit en toi penturiere, 
que mete le coulor en rime & en prose; mais garde toi de trop peindre, 
car aucunefois est coulor a eschiver coulor. 


11. Ci finist de trovemens; or comence a deviser de l’ordre 


En ceste partie qui est passee a devisé li mastres le fondement & la 
nature de cestui art, & coment hom doit estabilir sa matire por ordres & 
par parties. Mais por miaus esclarir ce que il en a dit, dira il en ceste par- 
tie les ruelles qui apertienent a l’ordre de cestui art, car il ne viaut faire 
si come Ciclicus! fist, de cui parole [Oraces]: il ne viaut torner la lu- 
miere en fumee, car tot ce que il dist por ruielle tout ce mostrera il por 
essenples. 2. & vos avés bien oi ça arrieres entor le comencement de cest 
livre que aprés ce que li home a trove & pense en son cuer ce que l’en 
doit [126d] dire, lors doit il maintenant establir ses dis por ordre, ce est 
a dire que il die chascune chose en son luec. Mais cest ordre est en .11. 
mainieres, une qui est naturel & une altre qui est artificiel. 3. L’ordre qui 

est apellé naturel s’en vait droit voie parmi le grant chemin, que il n’en 
ist ne d’une part ne d’autre, ce est a reconter & a dire des choses selonc 
ce que elles furent de les comencemant jusque a la fin, ce devant & ce 
dou miluec de son conte, & a la fin ce que fu derieres. & ceste mainiere 
de parler est sans grant mestrie de l’art; por ce ne s’entremet rien ceste 
livres. 


11a. Ci dit de l’ordre de parler artificielment” 


4, L'ordre artificiel ne se tient pas au grant chemin, ains s’en vait par 
sentiers & par adreisement que le meine plus delivrement ou il viaut 
aler. I] ne dit pas chiascune chose selons ce que elle fu, mes il remue ce 
devant derieres, en mileu de son dit, non pas desaveneblement, mes tot 
sagement, por afermer sa entension. & por ce remue li parliers sovent 
son prologue & sa conclusion & les autres parties de son conte, & les 
met non pas en son naturel luec, mais en autre que plus vaut, por ce que 
les plus fermes choses doivent tosjors estre mises au comencement & a 
la fin, & les plus foibles au miluec. 5. & quant tu viaus respondre a ton 
aversaire, tu doles comencier ton conte a sa dereaine raison, en quoi il se 
fie plus por aven- [127a] ture. Meis cil qui velt reconter une estoire vielle 
& usee, il est bons de reposer son droit cors & varier son droit ordre en 
tel mainiere que elle senble?” tute novelle. Ce meimes vaut mult a ser- 
moner & en tutes choses, car len doit tosjors garder a la fin ce que plus 
plaice & que plus esmueve le corages as oïans. 6. & ceste ordre arteficiel 
est devisee en .vill. mainieres. La primiere est a dire au comencement ce 
que avoit esté a la fin. & la segonde si est a comencier a ce que fu ou 
miluec. La tierce est a fonder [tot son conte sor .i. proverbe, selonc ce ke 
segnefie le commencement de celui proverbe. La quarte est a fonder le] 
selonc ce que senefie lou mi dou proverbe. La quinte est a fonder le sel- 
onc la fin dou proverbe. La sieste est a fonder ton conte sour un esenple 
[selonc ce ki est segnefiet par le commencement de l’essample]. La sept- 
ime est a comencer le selonc la senefiance [dou mi] de l’esenples. [La 
vill. est a fonder tot son conte sor la segnefiance de la fin de l’essample]. 
7. Raison coment: sur la fin de la chose comence cil qui dit: ja soit ce 
que li soliaus couchant nos laise la noire nuit, toutesfois revient il au 
matin & plus luisans; & cil qui dit: Abraam, quant il voloit ocire son fis 

por rendre a Dieu son sacrefice, li angle li mostra un mouton a sacrefier. 
Ce meimes fist Virgile quant il vost reconter les estoires des Troiens, car 
il comença son conte a Eneas, quant il s’enfoi de la destruision de Troie. 
8. Ou miluec de la chose coumence cil [qui dit:] Abraam laissa son sers 
avec l’asnes au pié dou tertre, car il ne voloit pas que il seust sa covine. 
9. A la senifiance dou comencement dou proverbe comence cil qui dit 
ensi: mult desert grant [127b] merite cil qui bone foy sert volontiers & 
astivement, si come fist Abraam, que lor que Dieu li comande a occire 
son fils, maintenant [ala por] aconplir son mandement. 10. A la senifi- 
ance dou mi dou proverbe comence cil qui dit ensi: serf ne doit pas sav- 
oir la secre son seignor; por ce laissa Abraam son serf quant il monte a 
son sacrefice. 11. Selonc le fin dou proverbe conmence cil qui dit ensi: 
il n’est pas deigne chose que enterine foy perde ses merites; por ce garen- 
ti Nostre Sire Abraam son fils, qui ja estoit mis sor l’autel dou sacrefice. 
12. Selon ce que est senefié por le comencement d’un essenples comence 
cil qui dist ensi: bons arbre enjendre bon fruit; por ce voust Dieu que le 
fils Abraam fust mis sor son autel & que il ne morust. 13. A la senifi- 
ance dou mi de l’esenple comence cil que dit ensi: l’en doit hoster 
d’entre le forment totes males semences, en tel mainiere que li pains ne 
soit amer; por se lassa Abraam son serf que il n’enpechast son sacrefice. 
14. A la senifiance de la fin de l’esenples comence cil qui dit: ensi come 
le soleil ne pert sa clarté por la nuit, tout autresi li fils Abraam ne perdi 
la vie au sacrefice son pere, ains revint biaus & clers come li soleil le- 
vant. 15. Or avés oï delijentement come li parliers doit dire son conte se- 
lons l’ordre naturel, & coment il le puet dire en .vili. mainieres selonc 
ordre arteficiel. & sachés que proverbes & esenples qui soient avenables 
& acordans a la ma- [127c] tiere sont tres? bons, mais que il ne soient 
trop sovent, car lors seroient il trop grevables & sospesonous. 


12. Ci devise des .ii11. choses que li parleors doit consirer en sa matiere 
devant ce que il [die ou que 1l]” escrie son conte. 


Aprés ce convient que tu te gardes en ta matire .111. choses se tu 
viaus estre bons parliers ou diteors sages de letres. Li primiere est que se 
la matire est longue & oscure tu la dois apetisier a mos brief et entenda- 
ble. La segonde est que se la matire est brief & oscure tu la dois auques 

croistre & ovrir tot bellement. La tierce est que la ou la matire est 
longue & overte tu la dois abrevier & enforcier & covrir des bons dis. 
La quarte est [que quant la matire est] brieve & legiere tu la doies es- 
loigner briement & orner avenablement. 2. & en ceste mainiere doies tu 
consirer en toi meimes & conoistre se la matire est longue ou breve, ou 
se elle est legiere & oscure a entendre, si que tu puisses governer chascun 
selonc sa loy; car matire est senblable a la cire, que se laise mener & ape- 
tisier & croistre a la volonté dou mastre. 


13. Ci dit coment l’en puet croistre son conte en vili. Mainieres 


Et se ta matire doit estre escreue por paroles, je di que tu la porais 
acrostre en .viii. manieres, qui sont apellee coulor de retorique. Dont la 
primiere est [127d] apellee ornemens, que tot ce que l'en porroit dire en 
treis Mos ou en quatre ou a mult poi de paroles il acroist por autres pa- 
roles plus longues & plus avenans que dient ce meimes. Raison coment: 
Jhesu Crist naisque de la Virge Marie, mais li parliers si doit aorner* 
ensi: li beneoit Fis Dieu prist char de la Verge Gloriose Marie, qui au- 
tant vaut a dire come ce poi devant. Ou se je dissoie que Julius Cesar fu 
enperiers de tot le monde, li parleor qui ce dit voudra acroistre dira en- 
sint: li sens & la vaillance dou bon Julius Cesar” soumist tout li monde 
en sa subesion, & fu enperier & sire de la terre. 2. La segonde est apellee 
torn, car la ou ta matire est toute brief, tu canjeras lo propre mot & re- 
muera les nons de choses & de parsones en plusors paroles tot bellement 
environ le fais, & feras point a tes dis & reposera ton esperit tant que tu 
esloignes ton conte & de tens & de paroles. 3. Cist torn puet estre en .11. 
mainieres, ou que il dit la verité tout clerement (Raison coment: tu viaus 
dire: il ajorne. Di donc: ja comence li soleils espandre ses rais parmi la 
terre), ou che il eschieve [la verité] por son torn, que autant vaut selonc 
ce que li Apostres dit: il ont remuee, fist il, les us de nature en tel usages 
qui est contre nature; por ce torn eschiva li Apostres un lait mot que il 
[128a] voloit dire & dist ce que autant value. 4. Li tierce color par acrois- 
tre tes dis est apellee conparision, & ce est la plus belle croissance & la 
plus avenable que parleors facent. Mais elle est [devisee en .i1. manieres; 
car ou ele est] coverte ou descoverte. 5. & celle qui est descoverte se fait 

conostre par treis mos, que senefient conparision plus & mains & au- 
tant. Raison coment: por ce mot ‘plus’ dit l’en ensint: cist est plus fort 
de lion. Por ce mot ‘meins’ [dit on ensint: cist hom est mains] corrosable 
que palonbe. Por ce mot ‘autant’ dit hom ensint: & cist est autant coart 
come lievres. 6. La segonde mainiere qui est coverte ne se fait pas conois- 
tre a ses signes; elle ne vient pas en son abit, ains mostre un autre sen- 
blance dehors qui est si conjunte a la verite dedens come se elle fust de 
la matire meismes. Raison comant: d’un home peresous je dirai: ce est 
une tortue; & d’un isnel je dirai: ce est un vent. & sachiés que ceste 
mainiere de parler est mult bone & mult cortois & de bone sentense, & 
mult la puet hom trover es dis de sages homes. 7. La quarte color est 
apellee clamor, por ce que l’en parole ausi come criant ou plaignant de 
corros, ou por desdeing, ou par autre chose senblables. Raison coment: 
a, Nature, nature, por quoi feis tu le joene roi si replains de tos bons abis 
quant tu le dovois hoster si tost. A, male mort: car fussés vos morte 
quant vos en avés porté le flor dou monde. [128b] 8. La quinte color est 
apelee fainture,* por ce que len faint” une chose qui n’a pooir ne na- 
ture de parler, autresi come se elle parlast; si come nos poons oir tosjor 
de jent qui de ce dient ou de bestes ou des autres choses en senblance 
que elle eust parlé & dit auchune chose. & ce est si entendables que li 
mastres ne s’en entremet de mostrer aucun essenple de ce. 9. La sest cho- 
lor est apellé trespas, que quant li parleor a comencé son conte, il se de- 
soivre un pichot & trespasse a un autre chose qui est resenblables a sa 
matire, & lor est il bons & profitables; mais se li trespas n’est bien dou 
tout acordant a la matire, certes il sera mauvais & desplaissant. Por ce 
fist il bien Julius Cesar quant il vost defendre les conjures; il fist son tres- 
pas au pardon que li ansien avoient fait a ciaus de Rodes & de Cartage. 
Autresi fist Catons quant il les vost juger a la mort: il ramentue [Malliun 
Torquatum] comant il juga son fils a occire. Autresi trepasse l’en sovent 
a la fin ou au miluec de sa matire por renoveller ce que sembloit” estre 
viels, ou por autre bone reison. 10. La septisme color est apellee demos- 
trance, por ce que li parleor demostre & dit ses propietés” & les en- 
seigne d’une chose ou d’un home por achaison de prover auchune chose 
qui apertient a sa matire, si come l’ascripture dit: il avoit fait a la terre 

Hus un [128c] home qui avoit non Job, simple, droit & juste, & que cre- 
moit Dieu. 11. Fist autresi Tristans quant il devisa la biaute Madame 
Ysolde: ses ceviaus, fist il, resplendissent® come fin or; son front sor- 
monte la fior de lis; ces noirs sorcils sont plaiés come petis arconciaus, 
& une petite voie de ler” les dessevre parmi la ligne du nés, & est si 
par mesure que il n’a ne plus ne mains; ces iaus qui sormontent toutes 
esmeraudes reluisent en son vis come dui estoilles; sa face ensuit la 
biauté dou matinet, car elle est de vermeill & de blanc ensenble, en tel 
mainiere que l’une color ne l’autre ne resprendissent malement; la boche 
petite & les lievres auques espesses & ardans de belle color, & les dens 
plus blances que perles, & sont estabili par ordre & par mesure; mais ne 
pantere ne ispices nulles ne se puet comparer a la trés douce alaine de sa 
bouche, & li menton est assés plus polis que n’est marbre nuill; let done 
coleur a son col, & cristal resplendist” a sa gorje; de ses droites espaules 
descendent .ii. braces grailes & longues as blances mains, ou la char est 
tendre & mol; les doi grant raines & reont, sor quoi reluist la biaute des 
ongles; son trés biaus pis est aornés des .ii. pomes de parais, qui sont au- 
tresi come maise de noif; & si est si grielles en sa senture que l’en la por- 
roit porprendre de ces mains. Mais je me terais des autres parties dedens, 
dequels li corages parole miaus que la lengue. 12. La otisme color est ap- 
pellee doble- [128d] mant, por ce que li parleor adoble son conte & le dit 
. fois ensenble. & ce est en .11. mainieres, une qui dit sa matire & main- 
tenant la redit par le contraire de son dit. Raison coment: je vois dire 
d’un home que il est joenes, mes je adoblerais mes dis en tel mainiere: 
cest hom est joenes & non pas viels, ou ceste chose est douse & non pas 
amere. L’autre mainiere dit sa matire & maintenant redit autres paroles 
qui hostent le contraire de ce qu’il avoit dit en ceste mainiere: voir est 
que cist hom est joenes, mais il n’est pas fols, & ja soit il noble, il n’est 
pas orgueilleus, & il est larges & non pas gastiers. 13. Or avés of coment 
l’en puet croistre sa matire & aloigner ses dis, car a poi de semence 
croist grant bles, & de petites fontaines naissent grant flumes; por ce est 
il droit & raison que li mastres enseigne a abrevier son conte quant il est 
trop grant & trop lonc, & de ce mostrera il ça avant la ou il dira dou 
fait. Mais ci se taist li mastres des ensegnement de la grant parleure [por 
deviser ciaus de la petite parleure], ce est a dire de un conte ou d’une 

epistre que tu viaus faire sour aucune matire que vient; car li maistres 
apelle parleure le jeneral non de tos dis, mais conte est un sol dit ou une 
sole letre ou autre chose que l’en conte sur sa matire. 


14. Ci devise les brances dou conte, & coment li parleor doit establir ses 
dis por ordre. 


Les parties dou conte, selonc ce que Tuilles dit et nos en- [129a] 
seigne, sont .vi.: lo prologue, le fait, le devisement, [le confermement, le 
deffermement] & la chunclusion. Mais le detteor que dient letres & epis- 
tres por maestrie de retorique dient que une letre n’a que v. parties, ce 
sont la saluance, le prologue, le fait, la demande [et la conclusion; 2. Et 
se aucuns demandoit] por quoi il a descorde entre Tuilles e le detteors, 
puis que ciascun ensuit li ensegnement de retorique, je li diroie que la 
descorde est par senblance, non pas sur la verité, car la ou dient li det- 
teors qui la saluance est la primiere brance de la letre & dou message, 
Tuilles entendi & vost que la saluance soit sus le prologue; car tot ce que 
Pen dit devant le fait est autresi come apareillier sa matire, & est apellés 
prologue. Mais li detteor dient que la saluance est li uis & l’entree dou 
conte, & iaus & lumiere de lui, & por ce li doinent il l’enor de la prim- 
iere partie des epistres & des messages, car envoier letres & envoier mes- 
sages tot cort par une voie. 3. D’autre part celle partie que Tuilles apelle 
[devisement li ditteour le comprent sor le fait, et ce que Tulles apele] 
confermement & desfermement li detteor la conprent sous sa demande. 
& por miaus entendre les nons des uns & des autres, & por conoistre 
l’antension de Tuilles & des autres ditteors, viaut li maistres desclarsir 
maintenant la senifiance de cascune partie & de son nom. 


15. Ci devise les .vi. branches dou conte en parlant de bouche 


Prologue est le comencement & la primiere partie dou conte, qui 
adrece & apareille l’oïe & le corage de ciaus a cui tu paroles [129b] a en- 
tendre ce que tu diras. 2. Li fait est a conter les choses qui furent ou qui 
ne furent autresi come se elle fussent, & ce est quant li hom dit ce sor 
quoi il a formé son conte. 3. Devisement est lor quant l’en conte le fait 
& maintenant [commence] a deviser le par parties, [et dist]: ce fu en tel 
mainiere & ce en tel autre, & aucun eslit cele partie qui soit plus prof- 
fitable a lui & plus contraire de son aversaire, & les afiche au plus que 
il puet au cuer de cellui a cui il parole. & lor senble que si ait conté le 
fait, & ce est l’achaison por quoi li detteor content le devisement sur le 

fait. 4. Confermement est la ou li parleor moustre ses raison & asigne 
tos li argomens qu’il puet a prover son entension & a croistre foi & 
creance a ses dis. 5. Desfermement est quant li parleors mostre ses fort 
argumens & ses bones raisons qui afobloient & apetissent & destruient 
le confermement son aversaire. 6. Conclusion est la dereaine partie & la 
confirmations dou conte. & ce sont les sis parties dou conte, selonc la 
sentence de Tuilles. Or fait il bien a dire des parties que li ditteors dient, 
& primierement de salus. 


16. Ci devise les .v. parties des letres escrites que l’en envoie as autres 
jens 


Salus est le comencement de la letre que nome ciaus que mandent & 
claus que resoivent, & lestre & la dignité de ciascuns, & la volonté dou 
cuer que cil qui envoie a contre cellui que resoit; ce est a dire que se il 
est ses amis, il mande [129c] salus & autres dous mos que autant vaut ou 
plus; & se ce est ennemis, il se taise ou il le mande aucun autre mot co- 
vert ou descovert de mal, & se il est graindres il le mande paroles de re- 
verence. Autresi doit l’en mander au per & au meners ce que avenable 
est a ciascun, en tel mainiere que il n’ait vices dou plus ne defaute dou 
mains. & sachiés que le non de cellui qui est grandres & en plus aute 
dignités doit tosjor estre devant, se ce n’est ou por cortoisie ou par hu- 
milité ou por autre chose senblables. 2. Dou prologue & dou fait & de 
la lor force a dit li mastres ci devant la sinifiance, & por ce ne dirai je 
ore plus que dit en a, car li detteors s’en acordent bien a la sentence de 
Tuilles. 3. Mais de la demande dit li mastres que elle est celle partie en 
quoi la letre ou le messagies demande le fait de ce que il viaut, en priant 
ou en comandant ou en menaçant ou en conseillant ou en autre mainiere 
de chose a quoi il ot a traire le cuer de cellui a cui il la envoie. & quant 
li detteors a finé sa demande & moustré son confermement [et defferme- 
mens], il fait la conclusion, ce est la fin de ces dis, en quoi il conclust” 
tote la some de son conte coment elle est & coment elle en puet avenir. 

17. Ci devise li ensegnement dou prologue selonc la diversités de mainieres 


[129d] Et por ce que li prologues est sire & prince de tot li contes, 
selonc ce que Tuilles prove en son livre, est bien convenable que sor ce 
doit li mastre son enseignement dire. De quoi Tuilles dit que prologue 
est un dit qui aquiert verablement le corage de cellui a cui tu paroles a 
oir ce que tu diras. & ce puet estre en trois mainieres, ou en aquerant sa 
bienvoillance ou par doner la volonté d’oir ou volonté de savoir tes dis. 
2. Por quoi je di que quant tu viaus bien faire ton prologue, il te con- 
vient tot avant consirer ta matire & conoistre la nature dou fait & sa 
mainiere. Fai donc a l’asenple* de cellui qui velt masoner, car il ne cort 
pas a l’euvre astivement, ains la mesure devant tot a la lingne de son 
cuer, & conprent en sa memoire trestot l’ordre & la figure de la maison. 
3. & tu garde que ta lengue ne soit corrans a parler ne la mains a Pes- 
crire, ne comence pas ne l’une ne l’autre a cors de fortune; mais ton sens 
tiegne en sa mains l’ofice de ciascun, en tel mainiere que la matire soit 
longuement a la balance de ton cuer. & dedens lui preigne l’ordre de sa 
voie & de sa fin, car a ce que les besoignes dou siecle sont diverses, te 
convient parler diversement, & ciascun selonc sa matire. 4. Tuilles dit 
que tos di sont de .v. mainieres: ou il est honest ou contraires ou vil ou 
dotos ou il est oscur; & por ce pense que tu doies autrement comencier 
& ensivre ton conte en l’un que en l’autre. [130a] 5. & sachiés que ho- 
nest est ce que maintenant plaist a ciaus qui l’entendent, sans ton pro- 
logue & sans nul hornement des paroles. 6. Contraire est ce que mainte- 
nant desplaist por sa malice. 7. Vil est ce que celui qui doit oir n’entent 
gaires por la vilte & por la petitesse de la chose. 8. Doutous est en .u. 
mainieres, ou por ce que l’en doute de sa sentence ou por ce qu’elle est 
d’une part honest & d’autre part desonest, en tel mainiere qu’elle en- 
jendre bienvoillance & aine. 9. Escur est ce que cil que doit oir ne puet 
[entendre] legierement, ou por ce qu’il n’est bien sages ou que il est tra- 
vailliés ou por ce que tes dit sont si oscurs & couvers ou envolupés qu’il 
ne [les] puet bien conoistre. 


18. Des dui mainieres de prologue, une coverte & autre descoverte 


Por la diversités des dis & des choses sont li prologues autresi divers; 
& sur ce dit Tuilles que tot prologues sont en dui mainieres, uns qui est 
appellés [commencemens, et uns autres ki est apelés] coverture. 2. & 

comencement est ce que apertement a poi de paroles aquert la bienvoil- 
lance ou la volonté de ciaus que oir doivent. 3. Coverture est quant li 
parleors met en son prologues mult de paroles entor le fait, & fait sen- 
blant que il ne vuelle ce que il viaut, por aquerre covertement la bien- 
voillance de ciaus a cui il parole. & por ce nos convient savoir liquels 
des dui prologue doit estre mis sor ciascune matire de nostre conte. 


19. Ci dit quel prologue convient sur honeste matire 


La ou nostre matire est des ho- [130b] neste chose, il ne nos convient 
coverture nulle, mais tot maintenant comencier nostre conte & deviser 
nostre afaire, por ce que la honesté de la chose a ja aques la volonte des 
olans en tel mainiere que poi nos en convient travaillier. & neporquant 
aucunefois est bons un biaus prologues, non mie por aquerre la bienvoil- 
lance, mais por acroistre la; & se nos volons degrepir les prologues, il est 
bons a comencier premierement a bons dis & a seurs argumens. 


20. Ci dit quel prologue convient sur contraire matire 


Et quant la matire est contraires ou cruel” ou contre droit, ou que 


tu viaus demander une grant chose ou chiere ou estrange, lors dois tu 
consirer se li oleres est esmeu contre toi ou se il a porpensé en son cuer 
que il ne face rien de ta requeste; car se ce fust, lors te convient il foir a 
la coverture & colorer paroles en ton prologue por abaiser son corois & 
adoucier sa duresse, en tel mainiere que son cuer soit apasiés, & tu en 
aquerres sa bienvoillance. Mais quant son cuer n’est gaires troblés contre 
toi, lors porras tu paissier legierement por un poi de biau comencement. 


21. Ci dit quel prologues convient sur vil matire 


Quant la matire est vil & petite, & que li oïeres ne bee pas a ce se 
poi non, lor convient il que ton prologues soit aornés de tel paroles que 
li donent talent d’oir, & que enausent ta matire & l’ostent [130c] de sa 
viautance.” 

22. Ci dit quel prologues convient sour dotose matire 


Quant la matire est doutose por ce que tu demandes dui choses, & 
len doute de sa sentense laquele des dui [doit] estre fermee, lor dois tu 
comencer ton prologues a la sentence meimes de la chose que tu viaus, 
& de la raison en quoi tu te confies plus. Mais se elle est doutose por ce 
que la chose est d’une part honeste & d’autre deshoneste, lors dois tu 
aorner ton prologues por aquerre l’amor & la bienvoillance des oïans, en 
tel mainiere que il lor senble que tote la chose soit torné a honesté. 


23. Ci dit quel prologue convient sur escure matire 


La ou la matire est oscure a entendre, lors dois tu comencier ton 
conte par tel paroles [ki donent] as oïans talent de savoir ce que tu viaus 
dire, [et puis deviser ton conte selonc ce que tu quideras] que miaus soit. 


24. Ci devise trois choses que sont si bisognables a ciascun prologue, qui 
ne puet estre bons sans l’une ou sans les autres 


Par ces enseignemens poons nos savoir que en tutes mainieres de pro- 
logues, sor quel matire que il soit, nos convient il faire un de ces trois 
choses: ou aquerre la bienvoillance de cellui a cui nos parlons ou de 
doner talant d’oir nos dis ou de savoir les; car quant nostre matire est 
deshoneste ou mervoilleuse ou dotose, nostre prologues doit estre por 
aquerre le bienvoillance, & quant [130d] la nostre matire est vil, lor doit 
[il] estre por doner li talant de oir. & quant la matire est oscure, lors 
doit li prologue estre por doner talant de savoir ce que nos dirons. & 
por ce il est bien raison que li maistres nos die coment ce puet estre fait, 
& en quel mainiere. 


25. Ci devise li enseignement por aquerre la bienvoillance as oians 


Bienvoillance est aquese de .iiii. luec, ce est por nostre cors & de 
nostre aversaire [et des oieurs et de par la matire] meimes. 2. Dou cor de 
nos est elle aquese se nos rementovons nos euvres & nos dignites cor- 
toisement, sans null orgueill & sans nul outrage qui soit. & quant home 
met sor nos aucun blasmes ou colpe ou autres mesfait, nos disons que 
nos ne le feisme pas, & ce ne fu de par nos, & se nos mostrons les maus 
& le dolors & les meschanse qui ont este” & que puet avenir a nos ou 

a autre, & se nostre proiere est dous & [debonaire, ou de pitié ou de mi- 
sericorde; et se nous nos offrons] deboneurement as oïans par ceste & 
par autre senblables propietés® de nos & de nostres, est aquese bien- 
voillance selonc ce que a retorique apertient. 3. Sachiés que ciascun cors 
d’ome & ciascune chose a sa propietés par lequels len puet aquerre bien- 
voillance; & de ce dira li mastres ça avant, la ou il en sera luec & tens. 
[4. Par le cors] de ton aversaire aquerras sa benvoillance se tu recontes 
les propietés de lui que le mettent en aine ou en envie ou en despit des 
hoïors. Car sans faille tes aversaires est en aine se tu dis que ce que il a 
fait est contre droit de nature, ou por son grant orgueill, ou por sa fiere 
crualté, ou par trop [131a] grant malice. 5. Autresi chiet il en envie se tu 
ramentois la force & l’ardement de ton aversaire & son pooir & sa seig- 
norie & sa richesse & ses homes & son parenté & son lignage & ses amis 
& son tresor & ses diniers & sa fiere mainieres, qui n’est pas sostenables; 
& que il use tousjors son pooir & son sens en malice, & que il se fie plus 
de ce que de son droit. 6. Autresi chiet il en despit se tu mostre que ton 
aversaires soit nices & sans art, home peresos & laches, & n’estude se en 
choses foibles non, que il met tot son cuer en lecerie & en loxure & en 
juec des dés & en tavernes. 7. Por le cors dou oïors est aquese sa bien- 
voillance se tu di lor bones teches & lor propietés de lor bontés, & loe 
lui & ses euvres, & di qu’il ot totjors costume de faire tutes choses & 
bien & sagement & ardiement, selonc Dieu & selon justice, & que tu te 
fies d’iaus, & que tos li mons en a bone creance, & ce que il feront hores 
de ceste besoigne sera tosjors en remenbrance & en esenples des autres. 
8. Por la matire aqueras tu la bienvoillance se tu dis les propietés & les 
apertenances de la chose dont tu parles, [qui] enaucent & esforcent ta 
partie & que confondent la partie ton aversaire & la metent en despit. 
Mais ci se taist li contes a parler de la bienvoillance por mostrer coment 
len done as oïors talant d’oir nos dis. 


26. Ci devise li enseignement por doner as oïors talant d’oïr nos dis 


Quant tu dis paroles devant aucune jent ou home ou feme, que que 
elle soit, ou tu li envoie tes letres, [131b] se tu li viaus doner talant que 
il entent tes dis, por ce que ta matire est auques petite ou desprisable, tu 
doies dir au comencement de ton prologue que tu conteras grant no- 
velles ou grant choses ou que ne senblent pas creables ou que tochent a 

tos homes ou a ciaus qui sont devant toi ou des homes qui sont de grant 
renomee ou de devines choses ou de comun profit, ou se tu promet que 
tu diras briement en poi des paroles ce que tu voudrais dir, ou se tu 
touche au comencement un petit de la raison en quoi plus tu te confie. 


27. Ci devise li enseignement por doner as oïans talan de savoir 


Et quant tu vorras que li olers ait talant de savoir ce que tu viaus 
dire, por ce que la matire est oscure, ou por une achaison ou por autres, 
lors doies tu au comencement de ton conte dire la somme de la enten- 
sion briement & apertement, ce est a dire cellui point en quoi est la tres 
grant force de tote la besoigne. & sachés que tos homes que a talant de 
[savoir, certes il ont talent de] oir, mais tos homes qui ont talant de oir 
n’a pas talant de savoir, & ceste deference est entre l’un talant & l’autre. 


28. Ci dit de prologues qui sont por coverteure 


Jusque ci a devisé li contes comant l’en doit comencier son conte 
sans prologue [ou par tel prologue]” que n’ait coverture nulle; desor- 
mais veult il deviser coment hom doit fere son prologue par maestrie & 
par coverture, car a la verité dire quant la matire dou [131c] parler est 
honeste ou vil ou doutose ou oscure, il se puet passer legierement outre 
& comencier son conte a poi de coverture [ou sans nule coverture] sel- 
onc ce que li ensegnement deviserent ça desus. 2. Mais quant la matire 
est contraire & laide & que li corages des heors est commeu contre lui, 
lors li estoet torner a la maestral coverture, & ce puet estre por .1. 
achaison, ou por ce que sa matire ou ce de quoi il veult parler ne siet pas 
a cellui qui le doit oir, ains li desplaist, ou por ce que ton aversaire ou 
un autre, [quel] que il soit, le fait entendant autres choses, si que il le 
croit dou tot ou de la greigneor partie, ou por ce que li oïeres est abe- 
soignés ou travaillés de maint autres qui ont parlé a lui. 


29. Ci dit coment l’en doit comencer son prologues quant sa matire des- 
plaist as olans 


Et se ce est que ta matire desplaisse, il te convient covrir ton pro- 
logue en tel mainiere que se c’est cors d’ome ou autre chose que li 

desplaisse, ou que il n’aime pas, tu t’en tarras & nomeras un home ou 
autre chose qui soit agreables ou amables a lui, si come Cateline fist 
quant il nomoit ses ancestres & ses bones euvres devant le sanat quant il 
se voloit covrir de la conjurasion de Rome. & quant il lor dissoit que ce 
n’estoit pas por mal, mais por aider les foibles & les non puissant, si 
come il avoit acostumé tosjors, si dissoit. 2. Ensi tot bellement doies tu 
faindre ta [131d] volonté, & en luec de l’ome qui desplaist, rementovoir 
un autre home ou un autre chose qui soit amee; en luec de la chose qui 
est laide, nomeras un bon home ou une chose plaissable, & en tel main- 
iere que tu retraies son corage, de ce que li ne siet mie a ce que li doit 
plaire. Quant ce sera fait, tu te doies faindre que tu ne viaus pas ce que 
l’en cuide que tu veille, ou que tu ne defendes mie ce que tu viaus de- 
fendre, selonc ce que Julius Cesar fist quant il vost defendre les conjures. 
3. Lor comence auques a endoucir les cuers des oïors, & tu si doies 
maintenant entrer poi a poi [a touchier] ta entension, & mostrer que tus 
ce que plaist as oïans plaist a toi, & ce que lor desplaist ne te soit pas a 
gré. & quant tu auras apaié cellui a que tu paroles, tu diras qui de celle 
besoigne te n’apertient ne ce ne quoi, ce est a dire que tu ne le fais mie 
ce mau que un autre li fist. 4. Ce dist la primiere amie Paris en ses letres 
que ele envoia [puis k’il avoit] degrepie por amor Eleine: je ne demant, 
fist ele, ton argent ne tes joiaus por loier de mon cors; & ce vaut autant 
come se elle deist: tot ce request Elaine. 5. Aprés ce, doies tu nier que tu 
ne diies de lui ce meimes que tu en dis, selonc ce que Tuiles en dist 
contre Verres: je ne dirai, fist il, que tu ravices le catel ton compaignon 
ne que tu derobases maisons & villes; & ce vaut autant a dire come se il 
deist: tot ce as tu fait. 6. Mais tu doies mult garder que tu ne diies ne 
l’un ne [132a] l’autre, en tel mainiere qui soit descovertement contre la 
volonté des oïans ou contre ciaus que il aiment, ains soit si covertement 
que il meismes ne s’en apersove, & que tu esloigne son cuer de ce que il 
avoit propose, & les conjoingnes a ton desirer. & quant la chose est ace 
venue, tu doies ramentovoir un esenple senblable a un proverbe ou a 
sentences ou autorité des sages homes, & mostrer que ta besoigne soit 
dou tot resenblable a cellui, 7. selonc ce que Caton dit contre les con- 
jures: je di, fet il, que ancienement Malius Torquatus dana son fils a 
mort por ce qu’il avoit conbatu contre le comandement de l’enpiere; au- 
tresi doivent estre dané cil conjurés qui voloient Rome destruire, [car il 
ont pis fais que celui.] 

30. Ci dit coment l’on doit comencier son prologue quant li oïors 
croient son aversaire 


Et quant cellui a cui tu paroles croit ce que ton aversaire ou autre 
home li avoit fait entendant, lors doies tu au comencement de ton conte 
prometre que viaus dire de ce meimes en quoi l’aversaire se fie plus, 
[meismement de ce ke li oïeur avoient creu; u tu commences ton conte 
a une des raisons ton aversaire,] meismement a cellui que il dit en la fin 
de son conte, ou tu dis que tu es en doute [comment] tu doies [commen- 
cier ne a quoi ne comment tu dois] respondre, & a quoi, & faire sen- 
blant autresi come de une merveille; car [quant] li oïers voit que tu es 
fermement apareillés de contredire la ou tes aversaires te cuidoit avoir 
torble, certes il cuidra que il avoit follement creu, & que li droit en soit 
devers toi. 


[132b] 31. Ci dit coment l’en doit comencier son prologue quant li 
oïeres est travaillés ou enbeisoignes 


Mais se li oïeres est travaillés ou enbesoignés de mains autres parleors 
devant, lors dois tu avant prometre que tu ne diras se poi non, & que 
ton contes sera plus brief que tu n’avoies panse, & que tu ne viaus en- 
sivre la matire des autres, qui parolent longement. & aucunefois [dois] tu 
comencier autre novelle chose, ou que le face rire, mais que elle soit 
apertenant a ton conte ou a une fable ou a une asenple ou autre parole 
pansee qui soit de mainiere de ris & de solas. 2. Mais se la chose est par 
corros, lors est il bon comencier une dolorose chose novelle ou autre 
orible parole car, si come li stomac cargiés de viandes est relevés por au- 
cune amere chose ou asoagés par une dous, tout autresi li corages qui est 
travaillés par trop oir est renovellés ou par mervoilles ou par ris. 3. Mais 
ci se taist li mastres a parler de prologues qui sont par coverture [ou sans 
coverture,] car il en a dit partiement tout li enseignement de l’un & de 
l’autre par soi; mais or vuolt il moustrer li comun enseignement de cias- 
cun ensenble. 


32. Ci devise li enseignement de tot prologues ensenble 


En tos prologues, de quel que matire que il soient, doies tu metre, ce 
dit Tuilles, assés de bons [132c] mos & de bone sentences. & par tos doit 
il estre garnis de avenebleté, por ce que sor totes choses te convient a 
dire ce que te mete a la grace des oians. Mais il doit avoir une petite de 

doreure & de juec & de consonances, por ce que de ceste sospeson nast 
sovent come de chouse pansee por grant maestrie, en tel mainiere que li 
oïeres se doute de toi, & ne croit pas a tes paroles. 2. Certes que ben 
consire la matire dou prologue, il trovera que il n’est pas por autre chose 
que por aperillier li corage cellui a cui tu paroles a oir deligentement tes 
dis & croire les, & que il face a la fin ce que tu li fais entendant. Por 
quoi je di que il doit estre garnis des mos creables & de sentences, ce est 
a dire des enseignement a sages homes ou de proverbes ou de bon esem- 
ples, mais que trop n’en ait, car il ne doit estre dorés de losenges ou de 
mos covers si que il senble une chose pansee fellounesement & par ma- 
lice. & si ne doies tu dire trop de paroles de juec & de vanité, mais 
ferme & de bone savor. & garde qu’il n’ait consonances, ce est a dire, 
plusors mot ensenble, l’uns aprés l’autre, qui tos comencent ou fenissent 
en une meismes letres & une meisme silebe, car ce est une laide mainiere 
de contes. 


33. Ci dit des vii. vices de prologue 


Apres les vertus dou prologue, est il bien raisnable chose de traitier 
de ses vices, qui sont .vii. [132d] Tuilles dit: jeneraus, comuns, muable, 
lonc, estranges, divers & sans enseignament. 2. Jenerau prologues est cil 
que l’en puet metre en maintes contes avenablement; comun est cil qui 
ton aversaire puet [ausi] bien metre come toi; muable est cil qui por poi 
de remuance sera bons a ton aversaire; lonc est cellui ou il a trop de pa- 
roles ou de sentences outre ce qui est avenable; estrange est cil qui en 
nulle mainiere dou monde n’apertient pas a ta matire; [divers est cil ki 
fait autre cose que ta matire requiert,] ce est la ou tu doies aquerre la 
bienvoillance, tu ne le fais pas, ains dones talant de oir ou de savoir, ou 
quant tu doies parler par covertures, tu paroles tout descovert; sans en- 
seignament est cellui qui ne fait nient de ce que li mastres enseigne ne 
n’aquiert bienvoillance [ne talent] de oir ne de savoir, ains aquiert tout 
li contraire, que vaut pis. 3. De tous ces vices nos convient il garder 
mult fierement, & ensivre les enseignement en tel mainiere que nulle 
salut ne nulle partie dou prologue soit blasmables, mais tute soit agraable 
& de bone mainiere. 


34. Ci met aisenple por miaus demostrer ce que est devant 


Or aves oi li enseignement qui apertienent as prologues, & coment 
li parleors doit comencer son conte selonc la diversités de matire qui 

avienent toutjors au besoing dou siecle; mais por ce que li mastres viaut 
plus apertement demostrer ce que il a dit, metra il un viels asenple [133a] 
de grant autorites sur que fu dit par plusors sages. 2. & il fu voirs que 
lors que Catelline fist en Rome la grant conjurasion, selonc ce que les es- 
toires dient, Marcus Tuillus [Cicero] cellui meismes qui enseigna de reto- 
rique, estoit adonques conseillies de Rome, qui par son grant sens en- 
quist & trova la conjurassion, & prist plusors des conjurés, meismement 
des plus puissant homes de Rome. 3. & quant il les ot mis en chartre & 
que la conjurassion fu descoverte & seue certainement, Marchus Tuillus 
apella tout le sanat & le consoill de Rome por juger que l’en feroit des 
prisoniers.” Salustes dist que Decius Silanus, un noble sanator qui es- 
toit esleu a estre conselles l’an aprés, dist primier sa sentence, que li pre- 
soniers devoient estre livrés a mort, & il & li autres que len peust 
prendre. & quant il ot sun conte fine & que tuit li autres por poi s’acor- 
dent a sa sentence, Julius Cesar, qui voloit les presoniers defendre, parla 
par coverture maestralment en ceste mainiere. 


35. Ce est de Julius Cesar 


Seignors peres escris, tout cil que veulent droit consoill doner des 
choses dottoses ne doivent esgarder a ire ne haine ne amor ne a pitié, car 
ces 11. choses puent faire laissier a home la voie de droiture & desvoier 
des droit jugement. Sens ne vaut riens la ou l’en viaut dou tot sivre sa 
volonte. 2. Je ne voil por ce nomer a ces princes que droite voie laissent 
a tenir [133b] por ce que ire les avoit sorpris ou pitiés sans raisons. Mes 
je vueil miaus parler de ce que li sages ons anciens de ceste cité ont fait 
aucunefois quant il lassoient la volonte de lor cuer & tenoient ce que 
bons ordre enseignoit & que tornoit au comun profit. 3. La cite de Rode 
se tint contre nos en batailles que nos eumes contre Persés, li roi de 
Macedone. Quant la bataille fu finee, li sanat & li conseles jugerent que 
cil de Rodes ne fussent pas destruit por ce que nus ne deist [que covoitise 
de lor richece les fesist] destruire plus que l’achaison dou tort. 4. Cil de 
Cartaine nos forfirent jadis en guerre que nos eumes contre ciaus de 
Afrique, & briserent triues & pais; neporquant nostre maistre ne garder- 
ent pas ce que il devoient faire [d’iaus; car cil les peussent bien destruire,] 
ains le retint en doucors & debonairetés. Ce meimes devons nos por- 
veoir, seignors peres, que la fellonie & le forfait de ciaus qui sont pris ne 


MS prisons 





à 
US 


318 ____ LI LIVRES DOU TRESOR 


sormonte nostre dignité & nostre dousor; plus 1 devons garder nostre 
bone renomee que nostre corros. 5. Cil qui ont avant nos sentence 
donee ont asés bellement moustree ce que en puet de mal avenir par lor 
conjurassion: cruauté de battailles, prendre pulcelles a force, estracter les 
enfans des bras as peres & as meres, faire force & honte as dames, & des- 
poillier tenples, & ocirre [gens, &] maisons ardoire, enplir la cite de cha- 
roigne & de sanc [& de plor]. & de ce ne convient il ja parler, char 
plus puet movoir [133c] le cuer la cruauté de tels mesfait que li recort de 
l’euvre. Nuls n’est que il ne grief de sun doumage, & tels 1 a que le por- 
tent plus grief que mestier n’en est, mais il laisse a un ce que il ne laisse 
a un autre pas. Se je sui uns bas? homes & je mespreign auchune chose 
por mon corros, poi le sauront, mes tos sevent quant un grant home 
mesprent en justice ou en autre chose. Que uns bas home mespreigne, 
l’en le torne a ire le forfait; a un grant home l’en torne a orgueil. Por ce 
devons nos garder nostre renomee. 6. & si di je bien en droit de moi que 
li forfais as conjurés surmonte tutes peines. Mes quant l’en tormente au- 
cun home, si li torment est auques aspres, tels 1 a que bien savent blas- 
mer le torment, & dou mesfait ne tienent auchune paroles. Je croi bien 
que Decius a dit ce que il a dit por bien dou comun, & que il ne garde 
ne amor ne aine, tant convient de ses mors & de sa atenprance. Ne sa 
sentence n’est pas cruel, car len ne porroit nulle cruauté faire en tel jent. 
Mais toutefois di je que sa sentence n’est pas convenable a nostre comun. 
Por quoi? Silanus est fort home & nobles & esleu a consoles. A les il 
jugés a mort por poor de mal que en peust avenir qui l’en lasroit vivre? 
Poor n’a ci point de luec, car Ciceron nostre consoles est si descres & si 
garnis des armes & des chevaliers que nos ne dovons rien douter. 7. De 
la peine dirai je ensi come il est se len les oceist: mort n’est pas torment, 
ains est fin & repos de ceiti- [133d] vité; mort consume toute poine ter- 
rienes; apres la mort ne hovres ne joies; por ce que ne dist Silanus se 
viaus que l’en le batist tout avant. Se acune loy defent [que l’on] ne fruis- 
tast? home jugés a mort, aucunes loys redient que hom ne occie pas au- 
cun citeins danne a mort, ains l’envoie l’en en esil a tosjors. 8. Seignors 
peres escris, gardés que vos fetes, car l’en fait sovent tel chose por bien 
dont maus vienent puis. Quant li Lasedeomidiens orent pris Atenes, il 
estabilirent .xxx. homes qui estoient maistre dou comun; cil occioient au 

comencement les pesmes desloiaus home tout sans jugement; li pueples 
en estoient liés & dissoient que bien faissoient. Aprés ce crut la costume 
& la licence petit a petit si que il occioient le bons & le mauvais a lor 
volonté, tant que li autres en estoient espoente, & fu la cité en tel ser- 
vage qui bien s’en aperceurent que lor joie revertissoit en plor. 9. Luce 
Silaire fu mult loés de ce que il juga & occist Damecipe* & autre qui 
avoient esté contre le comun de Rome; mais celle chose fu comencement 
de grant mal, car aprés, si come len couvoitoit la maison la ville & les 
vaissel ou la robe de autrui, il se penoit de daner cellui la cui chose 1l 
voloit avoir. & estoient mult home danés a tort por lavoir. Ensint cil 
qui furent liés de la mort Damecipe en furent puis coruciés, car celle cos- 
tume ne fina en celle mainiere d’occire jusque tant que ces chevaliers fur- 
ent tout plains d’avoir. [134a] 10. Neporquant de tel chose n’ai je doute 
en cest tens meismement tant come Marcus Tuillius Ciceron est con- 
seles, mais en si grant cité a maint divers homes & plein d’engin. El tens 
a autre consoles [poroit aucuns metre avant faus por voir; et se li con- 
soles] ocioit lors por le decré dou sanat home encoupé a tort, donc en 
porroit mau venir. 11. Ciaus qui furent devant nos orent sens & arde- 
ment; erguil ne lor toilli pas que il ne preissent bien example de raison 
as estranges; quant il trovoient en lor enemis auchune teche, il savoient 
bien metre a ovre a lor hostel. Miaus amoient sivre li bien que avoir en- 
vie; il frustoient li citeins forfait a la guise de Grese. Quant li maus co- 
mencerent a monter, lor furent loy donés que li dannes alassent en esil. 
Por quoi, donques, prenderons nos consoill novell? Ensi le firent nos an- 
sesors; grant vertu & sapiences ot plus en aus que en nos, car il estoient 
poi [et ce aquisent a poi] de richesse que nos poons a poine tenir & gar- 
der. 12. Que ferons donc? Laiserons ses presoniers aler por acroistre |’ ost 
Cateline? Nenil, ains est ma sentence que lor avoir soit publiés & mis en 
host, lor cors soient mis en diverses prison fors de Rome, en forteresse 
bien garnies, ne nus ne parlast ja por iaus au sanat ne au pueple, & que 
autre faira soit mis en prisons come 1. d’iaus. 


36. Coment Cesar parla selonc cestui [art] 


Sur ce sentences poés vos entendre que li primier parleor, ce est De- 
cius Cilanus, se passa briement a poi des paroles sans prolo- [134b] gue 
& sans coverture nulle, por ce que sa matire estoit de honeste chose, si 

come de livrer a mort les traitors dou comun de Rome. Mais Julius Ce- 
sar, qui rapensoit autres choses, se torne as covertures & a mos dorés, 
por ce que sa matire estoit contraire, car il savoit bien que li cuer des 
oïors estoit comeu contre son entension, & por ce li convient il aquerre 
lor bienvoillance. & d’autre part restroit il sa matire doutose & oscure 
par plusor sentences & coverture que il voloit conseiller, & sour ce li es- 
tevoit il doner as oïans talant de savoir & d’oir ce que il voloit dire. 2. 
Mais por ce que doreure des paroles est auques sespesonesse, ne se voust 
au comencement descovrir de la bienvoillance aquerre, ains toche la 
sonme de sa entension por doner volonté as oïans d’entendre & de 
savoir ses dis, la ou il dist des 1111. choses qui bon consilleors doivent 
garder. 3. & neporquant sans bienvoillance ne fu il pas son prologue la 
ou il les apelle seignors peres escris, & la ou il enauga sa matire & la 
conferma por belle raisons & par essanple de vielles estoires que il ra- 
mentut. Ensint tout bellement, en luec de la chose qui desplaist, noma 
il chose que deuse plaire, por retraire le corages des oiors de ce que laid 
estoit a ce que fust honest & raisonable. 4. & en ceste mainiere se passa 
a dire le fait sor quoi il voloit fonder son conte, ce est sor le consoill 
[134c] qui doit estre pris sor les maufettors conjures, & fist semblant 
qu'il ne vousist defendre lor maus, mais il voloit garder la dignité & 
l’ounor dou sanat. 5. Lor comence la tierce partie de son conte, ce est 
devisement, & devisa les dis des autres & la cruauté dou forfait por par- 
ties, & acoilli celle partie que plus aidoit contre ceus qui avoit parle, & 
les afiche au cuers des oiors tant come il onques puet. 6. & quant il ot 
ensi conte le fait, il començe la quarte partie dou conte, ce est conferme- 
ment, la ou il dit qu’il devoient regarder lor renomee; & se faint de loer 
les sentences des autres, mais mult les blasme, & sor ce conferme sun 
conte par maint raison qui donoient foi a son consoill, & la tolloient a 
la sentence des autres. 7. & puis qu’il ot fermé son conte par ces argu- 
mens, il ala maintenant a la quinte partie, ce est a defermement, por 
afoblier & por destruire les confermement des autres qui avoient dit de- 
vant lui, la ou il dit: Gardes que vos faites. & maintenant rementut plu- 
sors esanples & autorite & sentences des sages homes qui estoient sem- 
blable a sa matire. & puis quant vint devers la fin, il conferma ses dis par 
les meillor argumens & par les plus fort raisons que il onques sot. 8. & 
vint a la sesieme partie, ce est conclusion, & dit sa sentence, & mist fin 
a son conte. & puis que Cesar ot ensi parlé, li uns [disoient .1., et li 
autre] dissoient autre, tant que Marcus Caton se leva & parla en ceste 
mainiere: 

37. Ce est dou jugement Caton 


[134d] Seignor pere escris, quant je regart la conjurassion & le peril, 
& contrepeus en moi meismes la sentence de ciascun qui a parlés, je pens 
tout autre chose que Cesar n’a dit, ne aucuns des autres qui ont parlé 
tant seulement de la peine as conjurés qui ont aparoillé [bataille] a lor 
pais & a lor parens & a lor temple & a lor maison destruire. Mais grant 
meistier est savoir coment hom se porra garder d’aus & de perils & de 
prendre consoil coment il soient livrés a poine & danné. Se len ne se 
provoit que cist perils n’aviegne, por noient iroit len a conseill quant il 
sera avenu. Se la cité est prise a forse les veincus n’ont rien de tence: tout 
sera en la mine. Or parlerai a vos, qui bien entendés raison, & que volés 
avoir maisons & villes, enseignes & tables d’or & d’argent plus que a 
prou dou comun. 2. Se vos ces choses que vos tant amés volés garder & 
retenir, & vos volés maintenir vos delis par ordre & por repos, esveilliés 
vos 1c1 & pensés dou comun garentir. Se li comun perist, coment escan- 
perés vos? Ceste beisogne n’est pas de reu ne de paage ne de querelle des 
compaignons, ancois est de nostre franchise defendre & de nos cors qui 
sont en perils. 3. Seignors, je ai maintesfois [parlé et] meu plainte par de- 
vant vos de l’avarice, de la lusiure, de la covoitise a nos citeins, don je ai 
la mauvoillance de aucun, car je ne perdone pas volontiers a autrui les 
mesfait dont je ne sentoie nulle teche en moi. A nul forfait pardoner, je 
ne queroie a autrui por gra- [135a] ce avoir. Se il ne vos chaloit de ce, & 
vostre richesse vos fasoit maintes choses metre a nonchaloir, totefois 
estoit le comuns en droit estat” & plus fort que ores. 4. Mais ci endroit 
ne parlons nos pas de nostre bienvivre ou de nostre mauvivre, ne de la 
seignourie des roumains acroistre & ensaucier, ains nos convient veoir 
se ce que nos avons nos puet remanoir & estre nostre, ou se il sera a nos 
enemis. & ne doit nus parler de bonairités ne de misericorde; nos avons 
pieç’a perdus les droit nons de pitié & de merci, car doner a autrui bien, 
ce est nostre debonairités, & estre ousés de maufere, ce est nostre vertus; 
por ce vait nostre comun ausi come au declin. 5. Or poes donques estre 
deboneres & metre le pueple en aventure, or poês estre pitos en ciaus 
qui ne vos cuident rien laissier & cuident le comun tresor rober. Dones 
lor® nostre sanc, si que tos li prodom voisent a destruision; & en ce 
que vos esparaignés un poi de maufattors, vos destruiés une grant turbe 

de bone jent. 6. Cesar a parlé bel & faitiement, ofant nos, de la vie & de 
la mort quant il dist: aprés la mort ne euvre ne joie; mais quant il en 
parla ensi, je croi que il cuida a faus ce que l’en trouve de ciaus d’enfer. 
Les mauvais sont desevrés des bons & entrent en noire luec, en orible & 
puant & espaontables. Aprés il juga que lor avoir fust publiés & il fus. 
sent [gardés] en prisons & en deverses fortereses fors de Rome; dotoit il 
que se l’en les gardast a Rome que cil de la conjurassion ou autres jens 
les [135b] gettassent a force fors de prisons? N’a il donc male jent se en 
ceste cité non? Partout puet hom trover de mauvais homes. 7. De neent 
se doute Cesar se il crient que hom ne le puisse garder en Roume ausi 
bien come dehors. & se il sol n’a pas paor qu’il eschapassent de celle pri- 
son ou il dist qu’i fussent mis, & il sol ne crient pas le perils dou comun, 
je sui cil que ai paors de moi & de vos & des autres. Por ce vos deves sa- 
voir que ce que vos jugerés de ces prisoniers, ce doit estre juges de tute 
la conpaignie Cateline. Se vos faites de ces aspre justice, tot cil de lost 
Catelline en seront espoentés. Se vos le faites mollement, vos les verés 
venir cruel & fiers contres nos. 8. Ne creés que nostre ancessor aient 
acreu la seignorie dou chomun tant solement por armes, car se il alast 
ensint, donc les puissomes nos meillorer, car plus avons seignorie & con- 
paignons & greignor abondance de chevaus & d’arme que il n’orent. 
Mais il ot en aus autres choses por quoi il furent de renon & de grant 
pris, & ces choses ne sont gaires en nos. Il estoient en lor hostel sages & 
apercevant, & donoient droiturier comandemant a ciaus dehors. Lor 
cuer estoient franc, & esperit delivre a doner conseill sans subesion de 
peché que il creinssissent” & sans sivre mauvaise volonté. 9. & en luec 
de ce len puet trover en nos loisure, avarice, comune poverté & privee 
richesse. & nos loons le ricesses, nos ensivons le perresses, nos non faons 
nulle deference de bons & de [135c] mauvais. Tous est torné a covoitise, 
& ce est les loier de vertu. & ce n’est pas mervoille que ciascun tient sa 
voie & son consoil par soi meimes; vos servés en vos hostel a vos delis 
& entendés a vos volontés sivre; fors de vos hostel servés a avoir amaser 
ou a grace d’autrui conquerre. De ce avient que l’en guerroie le comun 
& que les conjures le veulent destruire. 10. Mes de ces choses en tel 
mainiere ne dirai ore plus. Noble citains ont ensenble juré qu’il ardront 
la ville, & traient por movoire battaille la jent de Franche, qui n’ament 
la seignorie ne le [non] de Rome. Cateline, le duc de nos henemis, nos 

vient sor les testes” a tot esfors. Demourés vos donques & doutés que 
vos devés faire de nos henemis que vos avés pris dedens ces murs? Or 
soit que ge juge que vos n’i aiés” merci, dites que juenes homes sont 
por follie, & por mauvaise conseil de covoitise l’ont fait, & les laisés aler 
tous armés. Mais certes je croi que cest pitié & cest dousor ne vos torne 
a misere & amartume. 11. La chose est aspre & perilleuse; n’avés cre- 
mor? Oil, voir; mais la perresse & la mauvastié, la mallesse de vos cuers 
fait que li uns atent a l’autre. Vos metés vos fiances en vos diés, dites 
qu’il ont le comun gardé & delivré de maint perils. L’aide de Dieu ne 
vient pas a la volonté de ciaus [ki welent vivre comme femes; mais] 
toutes choses avienent a ciaus qui vuolent [135d] bien faire & doner bon 
consoill. Por noient apelle Dieu qui s’abandone a peresse & a mauvastie. 
Malius Torquatus, uns de nos ansien duc, comanda occire son fis por 
tant solament que il envaï a battaille de France ses enemis contre ses co- 
mandemens; por itel forfait moruit cellui noble jovencel. Vos demorés 
a faire jostice de ciaus cruels paricides qui veulent la cité destruire. 12. 
Laissés les vos por lor bone vie; ne muire pas Lentulus por la dignité de 
son lignage, se il ama onques chastité, se il ama onques bone renomee, 
se il ama onques Diex, se il esperaigna onques home. Ne muire pas Cete- 
gus: ait len pitié de sa joventé, se il n’esmut onques noise ne battaille es- 
pars’. Gabinus et Estatillius & Separius, que sont il que en doie je dire? 
Se il eussent eu en aus” raisons ou mesure, il n’eussent pas teles con- 
seill pris contre le comun. 13. Au dereniers vos di, seignors peres, que 
par Dieu se moi en i eust eschaper, je vos en laissasse bien convenir, & 
sofrisse que fustes bien chastiés por lor outrage, quant vos consoil ne 
volés croire. Mais por ce le di que nos somes renclus en grant perils de 
tutes pars; Cateline a tout son host nos est as iaus la dehors, & nos cuide 
englotir. Li autres sont en mi ceste ville partot; nos ne poons neent apa- 
reiller que nos enemis ne sachent; donc nos devons plus haaster. 14. Por 
ce donrai je tel sentence: voir est que li comuns [136a] est en perils par 
maudit consoill de citeins escomuniés & desloiaus; cist ont regei & sont 
convencu par le dit de messagier & de France & de Tite Voutier, qu’il 
voloient la ville ardoire, occire le meillor, le pais destruire, dames & pu- 
celles honir, autre cruaté faire; por ce les doins sentences & jugement 
que l’en doie faire d’els come de traitres & d’emecide ataint. 

38. Ci dit coment Caton parla selonc cestui art 


Ce est li contes & la sentenses Caton. Mais por miaus entendre son 
dit, & coment il parla selonc les riulle de rectorique, nos convient il a 
garder tout avant la mainiere de son dit & a la nature de sa matire, dont 
li plusors dient qu’elle est doutose & un poi escure, por ce que sa matire 
est d’une part [honeste et d’autre par] deshoneste. 2. Car a dire le profit 
dou comun & defendre le bon estat”? de Rome & a destruire tous 
traitres est honeste chose, & a juger a mort un autre jent de noble ci- 
teins, & a dire contre Cesar, qui avoit si fermemant estabili son juge- 
ment par si bone raisons que a poine les peust hom contredir, & que li 
oïans estoient auques esmue a croire son dit, certes elle sembloit cruel 
chose & mervilleuse a estre. & por ce li estovoit il ahorner son prologue 
en tel mainiere que il acoillist la bienvoillance des hoïans, & que 1l lor 
donast talant de savoir ce que il voloit dire, por retraire les de la sen- 
tence [136b] de Cesar, selonc ce que li mastres devisa ça arrieres, la ou il 
enseigna la diversité dou prologue. 3. & por ce toca Caton en son conte 
briement & apertement le point ou la grant force estoit de tute la be- 
soigne, meismement cellui que li efors avoient creu, quant il dit que il 
pensoit tut autre chose que Cesar n’avoit dit, ne aucuns des autres. Ensi 
lor dona talant de savoir & de oir ce que il dissoit, & fist semblant de 
conseillier seulement de la garde dou comun, non pas de la mort a con- 
jurés. 4. Et maintenant se procacha de querre l’amor & la bienvoillance 
des oïans, por apaiser lor cuers, por torner toute la chose a honeste, & 
por croistre la benvoillance que il i avoit de celle part que la matire es- 
toit honeste, selonc ce que li bons entendieres porra savoir & conoistre, 
se il consire & garde diligentement li enseignement qui [sont] ça derieres. 
Por ce si taist hore li maistres, car il voudra dir autre dotrines bones & 
profitables. 


39. Ci devise la segonde brance dou conte, ce est dou fait dire 


Apres les dotrines dou prologues vient la segonde branche dou conte, 
ce est le fait, de quoi Tuilles dit que li fait est quant li parleors dit les 
choses qui ont esté, ou celle qui n’ont esté, autresi come s’elle fussent, 
c’est a dire [quant il laisse] les prologues & vient au fait, & dit la prope 
chose sor quoi est la matire & l’acheison de tout son conte. 2. Ce est en 
Ji. mainieres, une citeine, que [136c] dit tot proprement le fait & la 

chose de quoi est li contes & la question, & devise la raison por quoi 
celle chose puet estre provee; & ceste mainiere apertient droitement a 
cestui art, por ce que elle enseigne a tensier l’un parleor contre l’autre, 
selonc ce que li contes dit ça en arrieres, entor le comensement. Mais ci 
ne dit plus li contes, car il en dira largement ¢a avant; ains vuelt ensivre 
des dui autres mainieres dou fait, qui ne apertient si proprement” a ces- 
tui art. 


40. Ci devise dou conte qui trespasse fors de sa matire 


La segonde mainiere dou fait dire est quant il desevre un [poi] de sa 
propre matire & trespasse d’autre chose hors de la principau chausa, ou 
por blasmer le cors ou la chose, ou por acroistre le mau ou le bien que 
il dit, ou por mostrer que dui chose soient raisonables entre lor, ou por 
faire deliter les oïans d’aucun gabois qui soit apertenans a sa matire. & 
cest [maniere] dou fait dire usent sovent le parleors por miaus prover ce 
que il vuelent dou cors ou de la chose. 


41. Ci devise dou conte qui est par juec & par envoiseure 


La tierce mainiere™ dou fait dire n’apertient pas [as choses] cite- 
ienes, ains est par juec & par solas; & nonporquant il est bone chose que 
l’en soit acostumé a bien conter, car l’ome en devient miaus parlant a 
grant besoignes, & por ce en dira li mastres tute la nature. 2. Tuiles dit 
que ce que len dit [136d] en ceste deriene mainiere, ou il devise les pro- 
pietés & les mors dou cors, ou il devise la propietés [d’une autre] chose; 
& se il devise les propietés d’un autre chose, il convient a fine force que 
son dit soit fable ou estoire ou argument, & por ce fait il bien a savoir 
que monte {l’une et quoi]” l’autre. 3. & certes fable est un contes que 
l’en dit des choses qui ne sont [pas voires ne voirsamblables, si comme 
li fable de la nef ki vola parmi l’air longuement. Istores est de raconter 
les ancienes choses ki ont] esté veraiement, mais elle furent devant nostre 
tens, loing de nostre memoire. Argument est a dire une chose fainte qui 
ne fu pas, mais elle puet bien estre, & la dit hom por resenblance d’au- 
cune chose, & se li parleors devise les propietes [dou cors, il covient que 
par ses] dis il conoisse les propietés & les mors dou cors & dou corages 

ensenble, ce est a dire se il est viels ou jounes ou s’il est cortois ou vil. 
lans, ou des autres tel propietés. 4. A ceste chose convient avoir grant 
aornament que soit formés de la diversités des choses, de la senblance 
dou corages, & de fiertés & debonairités & d’esperance, de paor, de sos. 
peson, de desirier, de fainture,” de error, de misericorde, [de remue- 
ment de fortune, de periz ke lom ne quidoit,] de soudaine laesse & de 
bone fin, selonc ce que ceste livre devisera ça avant, la ou il enseignera 
a prendre les adornement & la biauté des paroles. Por ce ne dit ore plus 
que dit en a, ains tornera a la primiere mainiere dou fait dire, qui est ap- 
pellés citeiens. 


42. Ci devise dou conte qui est es choses citeiens 


Or dit li contes qui la citaine mainiere dou fait dir, qui devise la 
chausa propement, doit avoir .ii. choses: que elle soit brief, que [137a] 
elle soit clere, que elle soit voiresemblables; de tos dira li maistres, & 
primierement de la breveté. 


43. Ci enseigne conter le fait briefment 


Tuilles dit que lors est li fait contés briement quant li parleors se co- 
mence a droit comencement de sa matire, non pas a une longue comen- 
ciaille qui noiant profite a son conte, si come fist Salustes quant il vost 
raconter les estoire de Troie: il comença de la creation” dou ciel & de 
la terre, mais bien li soffissoit comencier a Paris quant il ravi Elaine. 2. 
Ausi est il brief se la ou il est assés a dire la some dou fait il ne la divise 
par parties; car il soufist bien a dire ensint: cist home tua cist autre; ne 
die pas:* il le prist, il traist le coutiaus de la gaine, il le leva & fist ensi 
une chose & autre. Car plusors fois est il a dire asés ce que fait est, non 
pas coment & en quel mainiere. 3. Autresi est il brief se Pen ne dist plus 
des choses que mestier [ne] soient de savoir, & se il ne trespasse a dire 
autre chose estranges & que de rien ne s’apertienent a sa matire, & se il 
ne redit ce que l’en puet entendre por ce que il avoit dit. & se tu dis: il 
aloient la ou il pooient, [il n’estuet pas dire: il n’aloient la u il ne poo 
ient,] que se je di: Aristotes dit tels choses, il ne convient pas que je die: 

il le dist de sa bouche, car bien le puet ciascun entendre por ce que estoit 
devant. 4. Autresi est il brief se il ne raconte ce que le puet ennuier ou 
ce que ne le puet aider ne nuire, & se il dit ciascune chose une fois sans 
plus, & se il ne recomence sovent a la parole meismes que il a dite ma- 
[137b] intenant. & si come li parleor se doit garder de la multitude des 
mos & des paroles, se doit il garder que il ne die trop des choses, car il 
i a maint des jens qui sont deceus, & la ou il s’estudient de poi dire il 
dient trop longuement, por ce qu’il se prochacent dire plusors choses a 
poi des paroles; mais il ne s’esforcent de dire poi des choses, tant come 
li besoignent & non pas plus. 5. Raison coment: tu cuideras ja briement 
dire se tu dis en tel mainiere: je alai chiés vos & uchai vostre garson; il 
respondi; je ques de vos; il dist que vos n’estoies pas. Ja soit que tu dies 
brief mos, neporquant tu racontes plus de choses que mestier n’est, car 
assés estoit a dire: len me dist que vos n’estoies pas a maison. Por ce se 
doit bien garder ciascuns que sor le brief mos il ne die tant des choses 
que son conte en soit lonc [ne] ennoiés a escouter. 


44, Ci enseigne conter le fait entendablement 


Apres ce doit garder li parleors estudier que il diie clerement ce que 
il dit, & que ces dis soient hovers & entendables. Car Tuilles dit que li 
fait [est] contés clerement quant li parleor & li diteor comence son dit a 
ce que devant a este, & se il ensuit l’ordre de la chose & de sa saisson, 
tout ensi coment elle fu ou coment elle puet estre, en tel mainiere que 
ces dis ne soient troblés & confus, & que il ne soient envolupes sous es- 
tranges paroles, & que il ne trespasse a d’autres choses qui soient desen- 
blables & loing de sa matire, & que il ne comence a trop [137c] longue 
comensaille, & que il ne prolongue la fin de son conte tant come il por- 
roit dire, & que il ne laisse rien de ce que a conter face. 2. & en some il 
doit tout ce garder que li maistres a mostré tout ci devant sor la brevite 
dou fait; car il avient maintesfois que li contes est plus confus par lon- 
guement parler qui par l’ascurtés des paroles. & sor tot ce doit le parleor 
user mos propres, biaus & costumés, selonc ce que li maistres devise ça 
devant au conte de parleure. 


45. Ci enseigne conter li fait voiresenblablement 


Aprés ce doit li parleor conter le fait en tel mainiere que il soit voire- 
senblables, ce est a dire que il diie tels choses que li oïans puissent croire 
que il diie la verité. Tuilles dit que a ce faire li convient a dire les pro- 

pietés dou cors, se il est viels ou jovenes ou perresous ou corrosables ou 
chacieres, ou des autres senblables propietés que tesmoignent a son dit. 
2. Aprés li convient mostrer l’achaison dou fait, ce est a dire l’achaison 
por quoi & coment l’en pooit & devoit faire, & que il ot loissir & pooit 
ce faire, & que il ot avenable tens de ce faire, & que li luec fu bons & 
sofisans a faire ce que li parleor dit avant. 3. Apres ce doit il mostrer que 
li om & la chose de quoi il parole soit de tel nature que il peust & seust 
bien faire ce, & que la renomee & la vois dou pueple en est sor lui, & 
que il a tel foi & tel creance & tel openion qu'il feroit bien une si faite 
chose. 


[137d] 46. Ci devise les vices dou fait dire 


Or avés of coment li parleors doit li fait dire, en tel mainiere que li 
fait soit cler & brief & voiresenblables, [car ces .1. choses sont fiere- 
ment besoignables] a bien dire. & si come li parliers doit ensivre les ver- 
tus qui apertienent a bien dire, [tot autressi se doit il garder] de vices qui 
empeeschent & ounissent son parlement. 2. & sont .uu.: li uns est quant 
il est son doumage a conter le fait; le segont est quant il ne li profite 
riens a dir le; li tiers est quant li fait n’est conté pas en celle mainiere que 
i] doit; li quart est quant il ne dit en celle partie dou conte ce que mistier 
est. 3. Sachies que lor est i] damages dou parleor a dire le fait selonc ce 
que il a este quant celle chose desplaist as oians & que il en soient contre 
lui esmu a ire & a haine, se il ne adousist por le bons argumens que con- 
ferme sa chause. & quant ce avient, tu ne doies pas conter le fait mot a 
mot ensenble si come il fu, ains le te convient deviser por parties, & dire 
une branche ci & une la, & tot maintenant joindre les parties en sun 
luec, en tel mainiere que ton coup ait tantost sa mecine & la bone de- 
fence a adouser la haine des hoïans. 4. Autresi bien sachés que il ne pro- 
fite de riens a conter le fait quant tun aversaire ou uns autres qui a parle 
devant toi a dite toute la causa en tel mainiere que il ne te besoigne pas 
que tu la redies ne autresi ne autrement de lui, ou quant cil a cui tu pa- 
roles sevent la chose en tel mainiere que tu n’as pas mestier de mostrer 
que elle soit d’au- [138a] tre guise. & quant ce chose avient, Tuilles dit & 
comande que tu te doiies taire, & que tu ne dies pas le fai. 5. Le tiers 
vice est quant le fait n’est pas contés en ce mainiere que il doit, ce est 
quant ce que doit profiter a ton aversaire & tu meimes le devis & bien 
& bel, ou quant ce que doit profiter a toi tu le dis torble & perresose- 
ment. Tuilles dit que por eschiver ces vices tu doies mult sagement tor- 
ner tutes choses a profit de ta chausa, & taire la contraire tant come tu 

porras; [et s’il te covient rien dire de ce ki apertient] a l’autres partie, tu 
ven passeras legierement; tutesfois di ta partie deligentement & aperte- 
ment [et fermement]. 6. Li quart vice est quant li feit n’est pas dit en 
celle partie dou conte qui mistier est; & ce est des choses qui apertienent 
a ordre, & por ce s’en taist hore li mastres jusque la ou il traitera de 
l'ordre coment hom doit estabilir son conte & ces parties. 


47. Ci devise la tierce brance dou conte, ce est devisement 


Apres la dotrine dou fait vient la tierce branche dou conte, ce est de- 
visement, [de quoi Tulles dit que devisemens,]” quant li parleor le dit 
selonc son droit, certes trestot li contes en est [plus] riches & [plus] biaus 
& miaus entendables. & ja soit ce que ces .ii. branches, ce est le fait & le 
devisement, soient por dire la chose, neporquant il a deference entr’aus, 
car devisement [dit] tout a certes le point en quoi le parleor s’aferme & 
que il viaut prover, mais li fait ne le dit pas ensint. 2. Les parties dou de- 
visement son dui: une qui devise ce que li aversaire reconoist & ce que 
il nie, en tel mainiere que cascun puet bien entendre li point que li par- 
leor puet prover; l’autre est [138b] quant li parleor devise par partie brie- 
ment tout li point qu’il voudra prover, si que li oïeres le set en son cor- 
age & entent bien que il a dite toute le force de sa sentence. Por ce est il 
droit de veir les ensegnement de l’un & de l’autre, & coment li parleor 
le doit user en son conte. 


48. De ce meimes 


Et li primiers devisement, que raconte ce que li aversaire reconoist & 
ce que il nie: doit li parleor tout avant torner celle reconoissance au 
profit de sa chausa, [si comme fist li adversaires Horreste]: il ne dit pas 
que Orest reconeust que il eust tué Clitemestre, ains dist autres paroles 
que plus afermoient sa chausa contre Horeste. Il est bien reconeu, fist il, 
que la mere fu tuee por le mains son fils; car a dire que fils ocire sa mere 
est plus cruel que dire le non de l’une & de l’autre. 2. Autresi fist Catons 
en sa sentence: il ne dist pas que il eussent reconeu la conjurassion sole- 
ment, car maintes de jent dissoient que il ne l’avoient pas fait contre le 
comun de Rome, mais por bien contre aucun que malgovernoit le co- 
mun. Por ce torna Catons la lor reconoissance au profit de sa chausa, & 

dit contre iaus® fiere mervoilles, que il voloient la ville ardoire & 
occire les meillors, le païs destruire & honir dames & pucelles; à ce vois 
tu que luns & li autres dit ce que estoit reconeu, mes ciascun li torna a 
son meillor. 3. & quant tu auras ce meisme fait en ton conte, tu doies 
dire ce que ton aversaire nie, & establir la questions sos jugement por 
savoir en le droit. Raison coment: Horest reconoisoit le murtre, mes il 
nioit que il ne l’avoit fait a tort, mes a droit; & ce est la question qui 
[138c] remaint sous jugement, por savoir se il le fist a droit ou a tort. 


49. De ce meimes 


& le segont devisement, que nonbre par parties les point que il 
voudra prover, doies tu garder que il soit brief & delivres & cort. Breités 
est que tu ne dies mot ousios se cel non que besoignes a ta chausa, car tu 
ne doies travaillier le cuer des oïans por paroles & par mervoilles & 
aornemens quant tu devises ton fait & ses parties. 2. Delevrance est 
quant tu dis jeneraument tout ce que conprent toutes les choses de quoi 
tu vouis dire, & sur ce te convient fierement garder que tu ne laisses a 
rementovoir nulle jenerau chose que te soit profitable, & que tu ne la 
dies a tant! ce est hors [de ton] devisement, car c’est maudit & visios. 
3. Cors est le devisement la ou tu dis le generau mot de la chausa, tu ne 
redies avec l’espesiau mot qui est conpris sous le jeneraus que tu avoies 
ja dit. 4. & sachiés que jenerau mot est cellui qui comprent maintes 
choses sous son non; car cest mot ‘animal’ comprent homes & bestes & 
osiaus & poisons. & special mot est cellui qui est compris de sos un 
autre, car cest mot ‘Pieres’ ou ‘Johannes’ ou ‘Jaques’ est bien conpris sos 
cest jenerau nom, ce est home. Mais il i a mot [qui] sont jeneraus sor un 
& sont especial sos autre, car cest mot ‘hom’ est especial sos cest mot 
[‘animal, mais il est general sor ce mot] ‘Pieres’ ou ‘Joans.’ 5. Ces en- 
seignement dou jenerau ou de l’especial dit li maistres por ce que li par- 
leor se garde que [en] son jeneral devisement il n’i met l’especial partie; 
car cil qui [138d] devise son fait en ceste mainiere: Je mostrerai, fist il, 
que por la covoitise & por la luxiure & por l'avarice de nos enemis tos 
maus sont avenu a nostre comun; il n’entendi pas bien que en son de- 
visement 1] mesla l’especiau mot avec son jenerau; car sans faille ‘covoit- 
ise’ est le jenerau [non] de tot desirers, & loisiure & avarice sont partie 

de lui. 6. Garde donc que quant tu auras devise le jeneraus tu ne dies ses 
parties avec li com se fussent autres choses estranges. Mais en l’autre 
branche qui vient aprés, ce est confermement, porras tu bien metre l’es- 
peciaus parties dou jeneraul devant dit, por miaus afermer ton dit & ton 
devisement. Raison coment: tu viaus prover que Orest fist mortre; di 
donc apres le devisement: Orest ocist Clitemestre; donc fist il homecide. 
7. Apres garde en ton devisement que tu ne dies plus parties que mestier 
soit a ta Causa, Car se tu devisoies en tel mainiere: je mosteroie que mon 
aversaire avoit bien le pooir de ce faire, [et k’il le voloit fere, et] que il 
[le] fist, certes itel devisement est gravables, car il i a trop de choses; il 
sofist asés a dire: je mosteroie que il le fist. Autresi garde que la ou la 
chose est simple & d’une chose sans plus, il ne convient se poi deviser 
non, car il est assés a dire le point de la question. 8. & neporquant il 
avient sovent que une chose puet estre provee por plusors raisons; & 
quant ce est, li parleor doit deviser ses proves en ceste mainiere: je mos- 
terai que tu feist tel chose par tel & par tel raisons & par chartre & par 
tesmoing. Sor cest branche dit Tuilles que il trova en filoso- [139a] fie 
maintes enseignement, [mais 1l laissa ciaus ki n’estoient si fierement] bi- 
sognable a bien parler come ciaus qui ci sont. 9. Encore nos comande il 
un autre chose que len ne doit pas oblier en son conte, mais quant ıl 
aura finé son devisement & il comence l’autre brance, ce est conferma- 
ment, por prover ce que il a dit, soveigne li que tot autresi il conferme 
devant ce que il devisa devant, & puis l’autre, cascun [en son] luec, en tel 
mainiere que quant il voudra finer son conte il n’ait oblie neent de ce 
confermament; car ce seroit laide chose a recomencier un autre plais 
aprés la fin de son parlement. 


50. Ci dit de la quarte brance dou conte, ce est confermement 


Aprés la doctrine dou devisement vient la quarte brance dou conte, 
ce est confermement, [de qui Tuilles dist que confermement] est apelle 
quant li parleor dit ses [bons] argumens qui acroissent sa autorité & con- 
ferment sa causa. 2. & por ce que a diverses choses convient diverses 
confermament, voudra li maistres tot avant mostrer & aprendre les luec 
desquels li parleor puet retraire ces argumens; & puis, quant il en sera 
luec & tens, il dira coment l’en doit fermer son confermement sor cas- 
cune mainieres des chouses. 3. & sachés que nulle esciences dou monde 
enseignent luec de prover ses dis se dialetique & retorique non; mais tant 
a de deference entre l’un & l’autre, que retorique consire especial choses, 
selonc [le sens dou non et selonc la vois seulement; mais dyaletique con- 

sire les generaus choses, selonc] la senifiance dou non & la vois. & ja soit 
ce que ciaus que sevent loi & devinité ou les autres art font porveance 
par luec, je di que ce est ou par dialetique ou par retorique. 


[139b] 51. Ci devise de les argumens por prover ce que li parleor dit 


Totes choses est confermee par argumens qui sont retrais des pro- 
pietés [dou cors ou des proprietés] de la chose. & sachês que Tuilles 
apelle cors cellui por lecui dit ou par lecui fait naist la question; mais 
chose apelle il cellui dit ou cellui fait de quoi la question naist. De ces 
propietés dira li maistres tout li ensegnement, & primierement dou cors. 


52. Ci devise les propietés dou cors qui donent argumens de prover 


Les propietés dou cors sont cels qui par elles puet le parleor dire & 
prover que cellui cors est atornés a aucune chose faire ou non faire. 
Tuilles dit que ces propietés sont .xi.: li non, la nature, [la norreture,] la 
fortune, l’abit, la volonté, l’estuide, le conseill, l’euvre, le dit & la 
cheoite. 2. Non est une propre & certaine vois qui est mise a chascune 
chose coment elle soit apellee, dont li uns sont nons & li autre sornons, 
& de l’uns & de l’autre puet li parleor fermer ses argumens. Raison co- 
ment: je di que cest home doit estre fiers, car il a non Lionet. Autresi dit 
sovent l’ascritture: je di, fist li angles, que il aura non Jhesus, por ce que 
il sauvera li pueple. 3. Nature est mult gries a descrire son estre, car li 
uns dient que nature est le comencement de tutes choses; le autres dient 
que non est, car se ce fust donc eust Dieu comencement de part nature. 
Mais Platon dit que nature est la volonté Dieu, & por ce apert que Dieu 
& nature sont ensenble. Mais nature est double, une qui fait naistre & 
une de ce [139c] que est ne. & des choses qui sont nees les unes sont de- 
vines & les autres sont mondaines; & des mondaines choses les une aper- 
tienent as homes & les autres apertienent as bestes. 4. Ces que apertien- 
ent as homes par nature sont .vi. leus, de quoi le parleor puet prendre 
ses argumens. Li primier est se 1l est masle ou femelle. Raison comant: 
vos ne devés pas croire que ma dame feist la bataille, car ce n’est pas 
euvre de feme. Li segont luec est son pais. Raison coment: nos devons 
croire que ceste home soit [sages, car il est grizois. Li tiers est sa vile. 
Raison coment: nos devons croire que cis hom soit] bons drapier por ce 
que il est de Provins. Li quart est de sa lignee. Raison comant: bien doit 
Carle estre loiaus, car il fu fils dou roi de France. Li cinqueime est son 
aage. Raison comant: il n’est pas mervoille se cest home est legiers & 

muables, car il est fierement joenes. 5. Li seseime est li biens & li maus 
que len a par nature en son cors ou en son corage; el cors est se il est 
sains ou malades, grant ou petis, biaus ou lais, isnel ou lent; el corage est 
se il a dure enging ou sotil, & se il est bien sovenables ou non, ou dous 
ou aspres, ou soufrans ou corosables ensament. & en sonme tutes choses 
que l’en a par nature ou au cors ou au corage sont contees sos leus de na- 
ture, mais celle que l’en aquiert par ensegnement sont contees sos le luec 
de habit, si con li mastres dira ci apres. 6. Noriture demostre coment, & 
entor quel jent, & par cui home a este noris & apris, ce est a dire que fu 
ses maistres & que ses amis & ses compaignons, [139d] quel art il fait, & 
de quoi il s’entremet, comant il governe ses choses & sa masnee & ses 
amis, & comant il maine sa vie. Ces & autres propietés apertienent a 
noriture, & de tot puet l’en acoillir ses argumens. [Raison comment:] 
Alixandre devoit bien estre sages por ce que Aristotes fu ses maistres; ou: 
cist pristes ne doit pas estre eveques, car maine sa vie en luxure. [7. For- 
tune comprent ce ki avient de bien] ou de mal, ce est a dire se cest home 
est franc ou serf, riche ou povre, prevost ou sens prevostie, se il a celle 
provestie a tort ou a droit, & se il est beneurés, ou de bone renomee ou 
non, & quel fils il a, & quel feme. Mais se tu paroles d’ome mort, con- 
sire ses propietés, ce est a dire, quel home il fu & coment il moruit. Car 
de totes ces choses pues reprendre tes argumens por le luec de fortune, 
si come dit Jovenaus: il n’a, fist il, au monde se grieve chose come riche 
feme. 8. Habis est un complimens que l’en a d’une permanable chose en 
son cuer & en son cors. El cuer est li complimens [de vertus ki sont de- 
visees en l’autre livre, et li compliemens] des art & des sciences que l’en 
set & aprent en son cuer. El cors sont li conplimens que l’en aquiert non 
mie por nature mais por son estuide ou par enseignement, si come est 
hore de bien conbatre, de bien lutier & de bien cevauchier. 9. Volontés 
est un leugier movement qui aucunefois avient au cors & au corage por 
aucune acheison, si come est ore leesse, covoitise, paor, corrois, maladies, 
febleces & autre senblable choses. 10. Estude est une continual enprise 
que li corage fait ou grant volon- [140a] te, si come est a estudier soi en 
filosofie & en clergie. De ce puet li parleors former ses argumens en 
ceste mainiere: cist hom est bons avocat, car il estuide mult fierement en 
loy. 11. Conseill est une sentence longuement pensee sor une chose faire 
[ou non faire]. Mais il a deferance entre conseill & pensement, car pense- 
ment est consirer l’une chose & l’autre, mais conseill est la sentence 
quant il prent une des .ii. parties; & por ce convient a tout consoill que 
la matire & le consilleor & le tens soient avenables a ce que l’en viaut 
prover, car se je dissoie: cest hom a bien bargigné son cheval por ce que 


il se conseilla avec son prevoire, certes le consilleor n’est pas avenable, 
mais se je di: cest home est bien repentans por ce que il a longuement 
conseillé a son provoire et euvré, ce est certes bons argumens & creables. 
12. Euvre en cest contes n’est pas la propre causa sur quoi l’en parole, 
ains est l’usage que len suelt avoir d’une chose faire ou non faire. & de 
ce puet li parleors prendre ses argumens a mostrer de cel home se il fist 
celle chose, ou se il la fait maintenant, ou se il la fera, ensi come uns des 
chevaliers Catelline [dist: je croi bien, fist il, que Catelline] fera la con- 
jurassion encontre nos, car il en est acostumes. 13. Dit est li usage que li 
hom seult avoir d’une chose dire ou de non dire, & ensint dou tot la na- 
ture qui est devisee de l’euvre ci desus. L’argument fait len en ceste 
mainiere: je ne croi pas que cest hom mesdie de moi por ce que il ne 
suelt dire villanie de nullui. 14. Cheoite est des choses qui sont par aven- 
ture, non mie penseement, & ensuit la nature de l’euv- [140b] re & dou 
dit; car l’en puet retraire sun argument de ce que est avenu & de ce que 
avient & de [ce] que est a venir en ceste mainiere: vos deves bien croire 
que cest home tua cest autres, por ce que il tenoit un coutel sanglant en 
ses mains. Ou en cest autre mainiere: il n’est pas mervoille se sist home 
rit, por ce que il a trové un grant moncel d’or. Mais ci se taist li conte 
des propietés dou cors por deviser les propietes de la chose. 


53. Ci devise les propietes de la chose 


En ceste partie dit li mastres que les propietés de la chose sont tels 
que par els puet li parleor dire & prover sa entension. De celle chose 
Tuilles dit que ces propietés sont en .iili, mainieres: une que se tient en 
tout a la chose; [une autre ki est en la chose] faissant, [autres ki sont 
jointes a la chose, et] autre qui sont environ la chose. 2. Les propietés 
qui se tienent en toute la chose sont en ii. mainieres, ce sont la somme 
dou fait, [l’achoison, et l’apareil. La some dou fait] est quant li parleors 
dit le non dou fait” & de la chose qui a esté ou qui est maintenant ou 
qui est a venir en une somme briement, en ceste mainiere: cist hom fist 
mortre, cest autre fait laresin, li autre fera traïson. 3. L’acheison de la 
chose est doble, une pensee & autre non pensee; ocheison qui est pensee 
est quant l’en fait une chose apenseement & par consoill; la non pensee 
est quant l’en cort a faire une chose por aucun soudain movement & 
sans conseill. 4. L’apareill est en iii. mainieres, une qui est devant le fait, 

en ceste mainiere: cist hom [140c] agaita cel autre & le chaça longue- 
ment, l’espee nue en sa main; & l’autre apareil est sor le fait, en ceste 
mainiere: quant il l’ot aconseu, il le geta en tere & le feri, tant qu’il mo- 
ruit; li tiers aparoill est aprés le fait, en ceste mainiere: & quant il Pot 
tué, il l’ensevelli en mi le bois. Ces autres semblables propietés se tienent 
en tutes les choses si fermement que a poine puet estre une chose faite 
sans els, & por ce en puet li parleors establir ses argumens & prover les 
choses bien & fermement. 5. Li propietés qui sont en la chose fasant 
sont .v.: li luec, li tens, la mainiere, la saison & le pooir. Li luec est celle 
part ou la chose fu faite; certes il afiert mult a prover son dit que li par- 
leor esgarde bien tutes les propietés dou luec, ce est se li luec est grant 
ou petit, ou loins ou prés, ou desert ou abités, & de quel nature est li 
luec & tout le pais environ, ce est a dire se il ia mons ou vallees, ou riv- 
iere ou flumes ou sains heues, [ou se li lieus est bons ou mauvés], ou se 
li luec est sacrés ou non, ou se il est comuns ou privés, ou se il est ou fu 
a cellui qui fist la chose ou non. 6. Tens est li espase que l’en ot en la 
chose faissant, ce est a dire par anees ou [par mois ou]? par semaines 
ou par jors ou par euures, ou novellement ou ansienement, ou tart ou 
tost; car len doit mult garder se une grant chose puet estre fait en cellui 
tens. & sachiés que ces .ii. propietés, ce sont luec & tens, sont profitables 
a la chose prover, que neis ciaus qui mistrent en escrit les ansienes es- 
toires & cil que font chartre & letres escrisent™ les [140d] luec & li tens 
por miaus afermer la besoigne. 7. Saison est conprise sos le tens, mais 
tant i a deferense entre l’un & l’autre, qui tens esgarde l’espace & la 
quantité dou tens allé, ou de present, & qui est a venir; mais la saison es- 
garde la mainiere dou tens, ce est a dire s’il est nuit ou jors, ou se il est 
clers ou escur tens, ou se il est jor de feste ou tens de vendenge ou de 
moisons, ou se cil hom dort ou se il fait nosses, ou ensevellist son pere. 
Voies donc que une saison apertient a tous le pais, si come est moisons; 
un autre apertient a tos les ville, si come sont les jor de ses festes & de 
ses juec acostumés, ou par eslire prevost Ou evesques; une autre apertient 
aun sol home, ce sont noces & sopolture. 8. Mainiere est a mostrer co- 
ment il fist celle chose, & a quel corage, ce est a dire que il le feist [a es- 
sient] ou non, ou par son gré [u contre son gré]. 9. Pooir est en .ii. main- 
leres, une qui aide a faire la chose plus legierement, & une autre sans 

quoi elle ne porroit estre faite. De ce puet li parleor establir ces argu- 
mens en ceste mainiere: il n’est pas mervoille se cist chevalier gaagna la 
jouste, por ce qu’il est miaus montés que cil autres; ou ensint: cist 
home si ne fera pas la joste, por ce que il n’avoit point de cheval; & cil 
ne fist le coltel, por ce qu’il n’avoit point de fer. 10. Des propietés qui 
sont jointes a la chose istablist le parleor ses argumens en ceste mainiere, 
quant il le retrait d’une autre chose plus grant ou plus petite, ou sen- 
blable ou d’une contraire, ou de son jeneral ou de son special, [141a] ou 
de la fin ou de la chose. 11. & sachés que chose pareille & plus grant & 
plus petite est consiree por la force & par le nonbre & por la figure de 
lui. Raison comant: force est en dui mainieres, une qui est ou cors [et 
une autre qui est en la chose; ou cors est la force]* quant son non sene- 
fie la propietés de lui, car a estre apellés Salemons senefie sens & savoir, 
& a estre apellés Neron sennefie cruelté & follie. En la chose est la force 
quant le non senefie les propietés de lui, car a dire perricide & mericide 
senifie grant cruelté a Dieu & as homes. Autresi est consiré le nonbre 
quant li parleor dit un ou [.ii. ou iii. gens, u s’il dist u un u] dui ou plu- 
sor choses. Autresi est consiré la figure dou cors quant l’en dit que cil est 
grant ou petis, & la figure de la chose quant elle a plus de propietés. Car 
plus est a dire: cist home si occist un prestre sor l’autier au jor de Pas- 
que, que a dire: il ocist un home privé a un luec privés. 12. Senblable 
chose n’est mie pareill, char pareil chose senifie la grandor & la mesure, 
mais senblable ne senifie autre chose que la qualité; car senblance est la 
propietés qui fait dui diverses choses senblable entre lor. Raison coment: 
cist home est isnel come tigre, & cist prestre dovroit sermoner au pueple 
come Sans Pieres. 13. Contraire chose sont ciaus que tot droit front a 
front [sont] l’une contre l’autre, si come froit contre chaut, & vie contre 
mort, & mau contre bien, & viellier contre dormir, & ergueill contre 
humilité, de quoi le parleor puet former ses argumens en tel mainiere: se 
tu ennuies cellui qui t’a garenti de la mort, que feras tu donc a ciaus qui 
te vuelent occire? 14. Jeneral chose est celle qui est desus, ce est a dire 
cel- [141b] lui qui conprent maintes choses qui sont desous lui; car vertu 
est jenerau, por ce que desos lui sont justice & sens & atenprance & 
maintes autres bontés; animals est jeneral, por ce que desus lui sont 
homes & bestes. 15. Especial chose est cellui qui est desous son jenerau, 
car avarice est especial por ce qu’elle est desous covoitise, & sens est sos 

vertus. 16. La fin de la chose est ce que ja en est avenus & qui en avient 
& qui en est a avenir, & de ses choses retrait li parleor ses argumens 
quant il mostre ce que en est a avenir ou ce que suelt avenir des choses 
senblables, en ceste mainiere: par ergueill vient outrage & par outrage 
vient aine. 17. La quarte mainiere de la propiete de la chose est de ce que 
avient entor la chose, non pas ci dedens come les autres devant dites, en 
quoi len doit tout avant garder coment celle chose est apellee, & de quel 
non, & quel furent le chevetaine & li troveor de la chose, & qui li aida 
a fere. Apres doit il garder quel loy & quel us & quel jugement il a sor 
celle chose, ou quel art ou quel escience ou quel mestier. Autresi doit il 
garder se tel chose soloit avenir sovent, ou par nature ou non, ou se elle 
soloit desplaire a jens ou non. & ces propietés & maint autres qui suel- 
ent avenir aprés le fait, maintenant ou [tost ou tart],” ou se ce est hon- 
est ou profitable. Doit tosjors consirer le parleor en tel mainiere que de 
tutes propietes il sache confermer des dis [141c] & retraire ses argumens 
& prover sa causa; por ce que mau s’entromet de parler qui ne prove ses 
paroles raisnablement si que il soit creus de quanque il ai dit, ou de la 
greignor partie. [Et por ce] viaut li maistres ici mostrer coment li parleor 
doit faire ses argumens. 


54. Ci devise .11. mainieres de tos argumens 


Tos argumens que li parleor fait par les propietes devant dites, 
Tuilles dit que il doit estre necessaire ou voiresenblables; car argumens 
est un dit trovee sor aucune matire que la mostre voiresemblablement 
ou que la prove necessairement. 


55. Ci devise de necessaire argumens 


Li necessaire argument est cellui qui mostre la chose en tel mainiere 
que autrement ne puet pas estre. Raison coment: ceste fame gist d’en- 
fant, donc a elle jeu avec home. & sachiés que li argumens qui prove la 
chose par necessité puet estre dit en tre mainieres, ou por reploie- 
ment, ou por nonbre, ou por simple conclusion. 2. Reploiement” 
est quant li parleor dit .ii. ou .iii. ou plusors parties, desquel se son 
aversaire conferme l’une, quel que elle soit, certes il sera conclus. Raison 

comant: [je di que Thomas] ou il est bons ou il est mauvais. [Se tu dis 
k’il est bons, je di: por quoi le blasmes tu donc? Et se tu dis k’il est mau- 
vais] je diroie: por quoi donques converses avec lui? & ensint avient de 
reploiement,” que a quelque partie que tu preignes, je en retrai mainte- 
nant mon argumens [ki te conclust par necessité. 3. Et sachés que cis ar- 
gumens] est en dui mainieres, une qui est par la force de dui contraires 
choses que l’en dit tos ensenble, l’une apres l’autre, si come est en 
lesem- [141d] ple qui est dit ci devant; l’autre mainiere est por la force 
de dui choses qui sont contraires entr’aus par la force d’une negassion, 
en ceste mainiere: je di qui ceste home ci a deniers ou il n’en a nuls. Itels 
argumens fist Saint Augustin contre li juif quant il lor dit: li Sains de 
Sains ou il est venus ou non est; se il est venus donc est perdus l’enunge- 
ment," & se il n’est venus, n’est l’enungnemens perdus pas; & si len- 
ungemens n’est pas perdus, donc avés vos rois; & se vos avés rois, donc 
ou ce est Jhesu Christ ou uns autres; mais autres rois n’avés vos point; 
donc est il Jhesu Crist. 4. Nonbre est quant li parleor conte en son dit 
maintes choses, & maintenant les hoste tutes, fors une solement, laquels 
il prove por necessité. Raison comant: je dirai ensi: il convient a fine 
force que se cist home tua cel autre, que il le fist ou por aine qui entr’eus 
fust, ou por paur, ou por esperance, ou por amor d’aucun sien ami. & 
se il n’i a nulle de ces acheison, donc ne l’ocist il pas, car sans acheison 
ne puet pas estre fait un tel malifice. Mais je di que entr’aus n’avoit pas 
haine nulle, ne paor, & que il n’avoit esperance que il deust estre son 
hoir ou d’avoir aucun autre profit de sa mort, ne il ne nul de ses amis; 
don di je que il ne l’ocist pas. 5. & ceste mainiere des argumens est prof- 
itable a cellui qui defent sa querelle, si come l’esenple demostre ci desus. 
Autresi est elle profitable a cellui qui achuse. Raison comant: je di que 
mon argent ou il fu ars ou il est en la huche ou tu Pas enblé; mes ars ne 
fu il pas, ne [142a] en la huche n’est il mie; donc remaint cest partie, que 
tu las enble. 6. Sinple conclusion est quant li parleor conclust necessaire- 
ment ce que il viaut prover por la force d’une chose qui est dite devant. 
Raison comant: vos dites que je fis ceste murtre en aost, mais en cellui 
tens estoie je en outremer; donc par necessité que je ne le fis pas. 7. Or 
aves oï les troi mainieres de ces necessaire argumens, esquels li parleor se 
doit mult fierement garder que son argument n’ait mie solement la color 

& la senblance de [necessite, ains soit dou tout de si] necessaires raisons 
que li aversaire ne puissent [rien] dire a encontre. 


56. Ci devise de voiresenblables argumens 


Li voiresenblables argumens est des choses qui sont [acoustumé] a 
avenir sovent, ou des choses [que l’on quide ki soient u des choses] qui 
ont aucune senblance que elle soient voire ou voiresenblable. 2. Des 
choses qui ont usé a avenir prent li parleor son argument en tel main- 
iere: se ceste feme est mere, donc aime elle son fils, & se ceste home est 
avers, donc ne redot il sairement. 3. & des choses que l’en cuide qui 
soient prent li parleor son argument en ceste mainiere: se cist home est 
pechieres, sa arme ira a la perdurable mort, & se ce est filosophes, donc 
ne croit il es Dieu. 4. Des choses qui ont aucun senblance prent li par- 
leors ses argumens en .iil. mainieres, ou par [ses contraires, u par ses par- 
eilles, u par celes ki sont d’une meisme raison. Par] ses contraire fet l’en 
ses argumens en ceste mainiere: se li pechier vont en enfer, donc le reli- 
gios vont en parais. 5. Par le paroiles ensint: si come li luec sans port 
n’est pas seur a nef, tout autresi li corage sans [142b] fois n’est parmena- 
bles” as amis, car luec sans port & cuers sans foy sont senblables en 
muableté, & nef a port & cuer en foi sont senblables a seurte. 6. Par les 
choses qui sont d’une meimes raison prent li parleor ses voiresenblables 
argumens en ceste mainiere: se il n’est laide chose a chevaliers de doner 
ses robes, donc n’est il laide chose a menestriers se il les vestent. Or 
sachiés que cist argument & li autres senblables sont necessaire, en ceste 
mainiere: se cil a plaie,” donc fu il navrés; mais li voiresenblable est 
ensi: se il a mult de poudre sor ses solliers, donc a il ale longue voie. Itel 
argumens sont provable, mais il ne sont necessaires pas, car l’en porroit 
bien avoir poudre assés sor ses soliers sans estre alé ne poi ne grant, mes 
plaie ne porroit nulle avoir sans navreure.” 7. Por quoi je di que ton 
argumens voirresenblables [ou il est signe] ou il est creable ou il est esta- 
bili ou il est senblable. 8. & signe est une demostrance qui done presun- 
sion que la chose fust ou sera, selonc la senifiance de celui signe, mais il 
n’est pas certaine prove; por ce requiert encore greignor demostrement. 
& ces signes sont selonc les .v. sens dou cors, ce est de veoir, d’oir, dou 

flarer, dou gouster & dou tocher. Car se je di: il a enque environ cha- 
roigne por ce que il a grant puantor, certes c’est un signe, mais il n'est 
pas certains, que il ne coviegne encor greignor prove. [9. Creables est ce 
ke sans nul tesmoigne done foi] & creance, en ceste mainiere: il n’est 
nuls hom qui ne desire que ses fils soient fors & beneures. 10. Establis 
est en An. mai- [142c] nieres, ou par loy ou por comun usage ou par sta- 
bilisemant des homes. Por loy est estabilie la peine des lairons & de 
murtres; par comun usage est establis que Pen rent honor au vies & au 
plus grant de lui; par estabilissement [des homes est quant il establissent] 
sens par il meimes sor une chose doutose qu'il en doit estre. Raison co- 
mant: Grasses, quant il fu sanetor de Rome, ne fist nul riens dou monde 
sans le sens son conpaignon; si li tornoit li uns a sens, li autres a follies, 
mais li comun dou pueple establi que il fust consele l’an apres; ensi fu 
fermés que il avoit fait grandisme sens. 11. Senblable est ce que demostre 
aucune senblable raisons entre dui diverses [choses], & ce est par treis 
[manieres, u par] image ou par conparision ou par esemple. Image est ce 
que dit que dui ou plusors diverses choses ont aucune senblance entr’aus 
selonc les propietes dou cors & de la nature, en ceste mainiere: cist 
home est plus ardis d’un lion, & cil autre coart come conils. Conpari- 
sion est qui moustre qui aucune diverse chose aient entre lor senblance 
selonc les propietés dou corages, en ceste mainiere: cist home est engig- 
nos con Aristote, & cil autre est gros come un asnes. & isenple est cellui 
argumens qui mostre aucune resemblable chose par le dis & par le co- 
mandemens que l’en trove es livre de sages, ou por ce qui est avenus 
as” homes ou es choses que furent de celle senblance. Mes de cels argu- 
mens se taist hore li maistres, car il voudra torner a autres choses qui 
apertienent a confirmament. 


[142d] 57. Ci dit de tos argumens en .il. mainieres, ce est de loing ou de 
pres 


Apres ce que li mastres ot enseigné le luec & le propietés & le rai- 
sons desqueus, & coment li parleor puet prendre argumens de prover sa 
matire & son dit, & ıl li fu avis que se il ses argumens devisast por par- 
ties que la raison en seroit plus belle [et plus entendable,] meismement 
por ce que ce est une escience qui poi de parleor sevent, car elle est grief 
a savoir & a mostrer. & por ce dit il en ceste partie de tutes mainiere des 

argumens, de quelque propietés & de quelque raison il soit, certes il 
convient que il soit pris ou de loing ou de prés; car aucunefois est tele la 
matire dou parleor que il ne la porroit prover se il ne se feist de loing, 
& por ce est il drois a deviser les enseignemens de l’un & de l’autres. 


58. Ci dit de cellui argumens qui est empris de loing 


De loing est pris cellui argumens qui par le senblances de certaines 
choses de loins ameine son aversaire a consentir & reconoistre celle 
chose qui li parleor viaut mostrer. 2. Raison comant: je parole a Aude- 
brant [ki pas n’amoit sa feme ne ele lui, en ceste maniere: dites moi, 
Audebrant,] se vostre vosin eust meiudre cheval de vos, lequels amerés 
vos miaus, le vostre ou le siens? Li siens, fist il. & se il eust plus belle 
meison de vos, laquele voudrés vos avoir, ou la sue ou la vostre? La soe, 
fist il. & se il eust meillor feme de vos, laquel voudrés vos avoir, la soe 
ou la vostre? A ce mot ne dist il ne ce ne quoi. 3. Maintenant je m’en 
alai a sa feme & la enqués en tel mainiere: se vostre [143a] voisine eust 
meillor tresor de vos, lequels voudrés vos, le sien ou le vostre? Le sien, 
fist elle. & se elle eust meillor dras & plus riches arnois de vos, lequels 
voudrés vos, ou le sien ou le vestre? Le sien, fist elle. & se elle eust 
meillor mari de vos, lequel voudrés vos, le sien ou le vostre? A ceste pa- 
role ot la feme honte, que elle ne dit mot. 4. & quant je fui a ce venu, 
maintenant je lor dis: por ce que nus de vos ne respont a ce que de vos 
je voloie hoir, je diroie ce que ciascun pense: vos voudriés avoir trés 
bone feme & vos trés bons maris; por ce vos di je que se vos ne fetes 
tant que ciascun soit [li mieudres}* vos ne finerés james de querir ce 
que vos trés bon semble,” donc vos convient il penser que tu soies trés 
bons maris & tu trés bone feme. 5. Garde donc que por la resenblance 
de certaines choses de loins je les ameine a consentir ce que je voloie; car 
se je demandasse tot simplement se cellui vousist meillor feme ou elle 
meillor mari, certes il ne se fussent consentit a ma demande. Itel argu- 
mens usa mult Socrates en ses dis, & tutes fois quant il voloit reprover, 
metoit avant tels raisons que l’en ne pooit pas nier, & lors fassoit il sa 
conclusion de ce que estoit en son proposement. 6. Mais en ceste argu- 
mens doit le parleor garder iii. choses: primierement de celle chose que 

il conprent de loing por senblance”™ que sa chausa soit certaine sans 
doute; car chose dotose doit estre provee por certaine raisons. 7. Apres 
doit il garder qu’elle soit dou tout senblable a ce que il viaut prover, car 
se elle fust es- [143b] trange ou desenblable il ne porroit pas fermer sa 
prove. 8. Aprés doit il garder que li oïeres ne sache pas a quoi li parleor 
bee, ne por quoi il a fait ces demandes, car se il s’en aperceust ou il s’en 
trairoit [u il nieroit, u il responderoit par contraire]. 9. & quant tu auras 
a ce mené ton aversaire, il convient a fine force que il face une de ces .iii. 
choses, ou que il se taisse ou que il nie ou que il conferme ta prove. [Et 
se ce est que il le nie, tu la repreuves par la samblance de ce ke tu avoies 
devant dit, ou d’autres samblables] choses que tu redies maintenant. Mais 
se il li conferme ou il se taist, maintenant dois tu conclure la querelle & 
poser fin a ton dit, car Tuilles dit que cil qui se taist resenble a cellui qui 
conferme. 10. & por ces ensegnemens poés vos entendre que en cestui 
argumens de loing convient avoir .iu. choses: la primiere sont les senbla- 
bles choses que li parleor dit tot avant; la segonde est celle propre chose 
que il viaut prover; la tierce est la conclusion qui mostre ce que ensuit 
de ces argumens & conferme sa prove. 11. Mais por ce que il a maintes 
de jens de si dur sens qui par les ensegnement qui sont doné sor aucune 
science ne la porroient entendre se il ne le veissent por esemple, viaut 
encore li mastres escrire un exemple d’un plait qui dura longuement 
entre le Gresois, ou il avoit jadis une loy qui dissoit que se li viaus co- 
nestable ne renvoiast tos les chevalier ou novel, que il deust perdre la 
teste. Or avient chose qu’Epanianus ne envoia pas ces chevalier au no- 
viaus chonestable lors que il devoit, ains s’en ala au tot son host contre 
les Lacedoniens” & les veinque par force d’armes. & quant il en fu 
acuses, il dissoit que cil qui fist la loy entendi que se li vi- [143c] aus co- 
nestable retenist les chevalier por le profit dou comun que il ne fust 
dannés; mais ses aversaire fassoit ces argumens contre lui en ceste main- 
iere: 12. Seignor j juges, ce qu ’Epanianus dit & que il viaut jondre a la loy 
outre ce que nos 1 trovons escrit, soufres le vos? Nenil. & se ce fust que 
vos le soufrissés por la vitoire qu’il a aquise, ce seroit mult contre la dig- 
nite de vos & contre vostre enorabilité; mais cuidiés vos que li pueple le 
soufre? Nenil certes. & se ce est tort joindre a la loy, cuidés vos qu'il 
soit droit a far le? Certes je conois tant li sens & le savoir qui en vos est, 
qui ja ne vos senbleroit bons. Por quoi je vos di ce que la loy ne puet 

estre amendee ne par vos ne por autres; donques ne pues vos [remuer la 
sentence de ce que vos ne poés] muer un sol mot. Mais ci se taist li 
maistres a parler des argumens de loing, de quoi il a dit asés; si tornera 
son conte as argumens de prés. 


59, Ci dit de cellui argumens qui est pris de prés 


De prés est pris cellui argumens que por aucune des propietés dou 
[cors] ou de la chose mostre que son dit soit voirsenblables, & le con- 
ferme par force & por la raison, sans nuls argumens de loins. De cestui 
argumens dit Aristotes & Teofrates que il i a .v. parties, dont la primiere 
est la propensament, ce est a dire quant tu propenses briement la somme 
de ton argumens. Raison comant: tu di que tutes choses sont miaus gov- 
ernees por consoill que sans consoill; ce est ton propensement, & est la 
primiere partie de [143d] ton argumens. 2. Or te convient aler a la seg- 
onde, ce est a confermer la por maintes raisons, en ceste mainiere: la 
maison qui est estabilie par raison est miaus garnie de tutes choses que 
celle qui est governee follement. Li hoste qui a bon chevitaine & bon 
seignor est plus sagement menee que cellui qui a fol seignor & nice. La 
nef meisme fait bien son cors quant elle a sage governator. 3. Or est ensi 
aconplie la segonde partie des argumens, ce est le confermement dou 
primier propensement; si te convient aler a la terce partie, ce est prendre 
ce que tu viaus prover par le primier propensement, en ceste mainiere: 
mais nulle rien n’est si bien governee por consoill come tos li mondes; 
ce est l’enprise que tu viaus prover. 4. & maintenant te convient passer 
a la quarte partie de l’argument, ce est confermer l’enprise par maintes 
raisons, en ceste mainiere: que nos veons que li cors des signaus & des 
planetes & de tutes estoilles sont establi a son ordre; li movemens de tos 
sont ciascuns ou por necessité ou por profite de tutes terreines choses; ne 
li ordre des jors & des nuis n’est mie par le doumage de nullui: tutes ces 
choses sont seignes que li mondes n’est pas governes sans grandisme con- 
seille. 5. Or est aconplie la quarte partie des argumens, [c’est li conferme- 
mens] & l’enprise; si te convient maintenant aler a la quinte partie de 
Pargument, ce est a la conclusion, qui puet estre dite en dui mainieres, 
ou sans redire noient dou primier propensement ne de l’enprise, en ceste 
mainiere: donc di je [144a] que li monde est governés por conseill; ou en 
redisant le primier proposement & la prise, en ceste mainiere: car se 
tutes choses sont miaus governés por consoill [ke sans conseil,] ne nulle 
rien n’est si bien governees par conseill [come tous li mondes; donc di je 
que tous li mondes est governés par conseil.] & ce sont le .v. parties des 

argumens de prés, ce est del propensement [et ses confermemens, la 
prise]? & son confermement, & la conclusion. 6. Mais il 1 a maint des 
jens qui dient que en cestui argumens n’1 a que tres parties sans plus, car 
il cuident que le proposement ne soit que une meisme chose com le con- 
fermement, & l’anprise & son confermement une chose, [et la conclu- 
sion soit une autre chose].*! Mais il sont trop malement deceus, & or- 
rois raison por quoi. 7. Ce sans quoi une chose puet estre n’est pas de 
celle chose, ains est d’un autre tos par lui, & ensint sont dui chose, non 
pas une. Raison comant: se je puis estre home sans savoir lire, donques 
sui je une chose & la letre un autre. Autresi est d’uns propensement, qui 
puet estre ferm & estable sans nuls confermement, en ceste mainiere: se 
li jors que cist murtre fu fait a Rome je estoie a Paris, donc ne fui je pas 
a ce murtre; ci n’a pas mestier de nuls confermement. 8. Mais mainte- 
nant faras ta enprise, & diras en ceste mainiere: mais a Paris estoie je 
sans faille. & quant tu auras ce dit, tu le doies confermer & prover, & 
faire puis ta conclusion, & dire: donques ne fui pas a ce murtre. Tout au- 
tresi est d’une enprise, qui puet estre ferme & establie & sans nul confer- 
mement, en ceste mainiere: se len viaut estre sa- [144b] ges, il se doit es- 
tudier en filosofie; ce est la primiere proposement qui requiert a estre 
confermé, por ce que maintes de jens cuident que l’estuidie de filosofie 
soit mauvais. & quant tu li auras confermé por bon raisons, tu feras ta 
prise en ceste mainiere: mais tous homes desirent a estre sages; ceste en- 
prise est si certaine qu’il ne la convient confermer, mais tot maintenant 
fai ta conclusion en ceste mainiere: donc se doit ciascun estudier en filo- 
sofie. Par ces raison & par ces esenple puis tu bien conoistre que il i a tel 
proposement & de tel prises qui requierent a estre confermees, & de tels 
qui non. 9. Por ce s’acorde bien Tuilles a la sentence de Aristotes, & dit 
que a cestui argument a .v. parties, & que cil sont en error qui cuident 
que il n’ait que trois solement. & neporquant il puet bien estre aucune- 
fois li argumens de tel nature qu’il n’i a que les .itii. ou les ii. parties 
sans plus. & a la verité dire, li argumens a tos les .v. parties quant il dit 
le proposement [et son confermement, et la prise et son confermement, 
et la conclusion. Mais quant li proposemens]” ou la prise est si estabilie 
que li uns d’eus n’a mestier de nulle confermement, lors n’a li argumens 
que iui. parties, & se li propensement ou la prise sont tels que ne l’un 

ne l’autre requiert confermement, lors n’a li argumens que iii. parties, 
ce est li propensement & la prise & la conclusion. 10. Mais il i a mains 
de jens qui dient que cest argumens puet estre de dui parties ou de une 
solement, car se li propensement & la prise sont si estables que la con- 
clusion naist toute clere, si que il ne la convient [144c] pas dire, lors n’a 
il que dui parties, & se li propensement est si fort que li parleor en pooit 
maintenant confermer sa conclusion sans prise, lors n’a il que dui par- 
ties. Autresi en ceste mainiere: ceste feme gist d’enfant; donc conoist elle 
home charnelment. & se li propensement est si fort & si establis que len 
entent bien la conclusion sans dir la, lors n’a il que une partie, car se tu 
dis: ceste feme est grosse, ciascun conoit bien qu’elle a conneu masle, si 
que il ne l’estuet pas dire. 11. Sur ceste partie dit Tuilles qu’il ne cuide 
pas que droit argumens puisse estre fait selonc cestui art a mains des treis 
parties, car Ja soit ce que diverses esciences aient diverses enseignement, 
neporquant l’escience de rettorique requiert argumens clers & certains 
qui se fassent croire as oïans. Por ce a li mastres devisé briement tutes 
mainieres de prover ce que l’en viaut dire & de confermer ses dis selonc 
ce qui s’en apertient a la quarte partie dou conte, ce est a confermement; 
si tornera a sa matire por dire li cinquime brance dou conte, ce est 
desfermement. 


60. Ci dit de la cinquime brance dou conte, ce est desfermement 


Aprés la doctrine dou confermement vient la cinquime brance” dou 
conte, ce est desfermement, de quoi Tuilles dit que desfermament est 
apellés quant li parleors apetise & destruit les argumens son aversaire 
dou tout ou de la greignor partie. & sachiés que desfermement ist de 
celle meisme fontaine [144d] que le confirmement, car si come une chose 
puet estre confermé par les propietés dou cors & de la chose, tout au- 
tresi puet elle estre desfermee, & por ce doies tu prendre les enseigne- 
ment meimes que li maistres devisa ça arrieres el chapistre dou confer- 
mement. & neporquant il en dira auchune chose por miaus mostrer la 
force & la nature dou confermement, & ciascun le porra entendre plus 
legierement quant li uns contraires est mis aprés l’autres. 2. Tos argu- 
mens sont desfermés en iii. mainieres: primierement se tu nies la prise 
de ton aversaire, ce meimes que il viaut prover; aprés, se tu confermes la 
prise mais tu nies la conclusion; aprés, se tu dies que [son argument soit 

vicieus; aprés, se contre] son argumens tu en redies un autres si ferme ou 
plus. Por ce viaut doner li maistres li ensegnement qui convient a cias- 
cune de ses iili. mainieres. 


61. Ci devise dou desfermement que nie le voirsenblable argumens 


Li primiers desfermement est nier ce que ton aversaire prent a prover 
par argumens necessaire ou por argument voiresenblables. [Et se ce que 
il dit est argumens voirsemblables, tu]* les porras nier en .iiii. main- 
ieres. 2. Dont la primiere est quant il a dite d’une chose que elle est 
voiresenblables, tu dis que non est, por ce que son dit est clerement faus, 
en ceste mainiere: tes aversaires dit que nen est nuls hom qui ne soit plus 
covoitós de deniers que de sens; certes de ce ne dit il mie voire, car il en 
i a plusors qui aiment miaus sens que deniers.” 3. Ou se son dit est tels 
que son contraire soit au- [145a] tresi creable come son dit, en ceste 
mainiere: tes aversaires dit que il mest nus hom que il ne soit plus co- 
voitos de signorie que de deniers, certes autresi fermement puis tu dire 
son contraire, que il n’est nuls qui ne covoite plus deniers que seignorie. 
4. Ou se son dit n’est pas creable, en ceste mainiere: uns hom qui est 
fierement avers dit que por un petit service de son ami il ait laissé un 
suen grandisme profit. 5. Ou se ce que suelt avenir aucunefois tes aver- 
saires dit que il avient tosjors useement, en ceste mainiere: il dit que tos 
povre covoitent plus deniers que seignorie; [certes, il avient bien aucune- 
fois que uns povres covoite plus deniers], mais il en resont des autres qui 
miels aiment la signorie, si come en alcun luec desert ou l’en suelt faire 
murtres por deniers, mais non pas en tos. 6. Ou se ce que avient aucune- 
fois tes aversaire dit que il n’avient en nulle mainiere dou monde, en 
ceste mainiere: il dit que nus ne puet estre pris d’amor de feme por un 
sol esgart, car ce est une chose que bien puet avenir, que por une sole 
veue len aime por amors. 7. La segonde mainiere de nier le dit ton aver- 
saire est quant il dit le seigne d’une chose, & tu le desferme par celle 
meisme voie qu’il la conferme; car a tos signes convient il a mostrer dui 
choses, une que cellui signe [soit voir; l’autre k’il soit propre signe] de la 
chose que il vuelt prover, si come sanc que est signe [de meslee, et char- 
bon sont signe}* de fuec. & puis convient a mostrer que fait fust ce que 

ne convient pas, Ou que ce ne soit pas que convenoit, & que home de 
cui le parleor dient doit savoir la loy & la costume de celle chose, car 
tutes choses” [145b] apertienent au signe & au senblant. 8. & por ce 
que tu viaus desfermer le singne ton aversaire, tu doies esgarder coment 
il le dit, car se il dit que ce soit signe de celle chose, tu dis que non est, 
en ceste mainiere: il dit que le coute sanglant que tu portes est signe que 
tu as esté a la meslee, & tu dis que [non est, ou tu dis que] ce est legier 
signes, car le coutiaus™ sanglent puet estre signe [que tu aies esté sig- 
niés]. 9. Ou tu dis que ce apertient plus a toi que a lui, car se il dit que 
fait soit ce que non apertient pas en ceste mainiere: tu rogist ou visage 
por ce que tu avoies coupe en ceste mesfait, tu dis que ce ne fu mie por 
maus mais” por honesté & por droit. Ou tu dis que cellui signe soit de 
tot faus, car s’il te dit que tu tenoies le coltiaus sanglant, [tu dis que sang- 
lant] n’estoit il pas, mais enruillés.” 10. Ou tu dis que cellui soit perte- 
nans a autre sospesons que ton aversaire ne dit, quar se il dit que ce ne 
soit pas fait que convient, en ceste mainiere: tu t’en alast sans congé 
prendre: ce est senblance de laresin; & tu dis que ce ne fu mie por mal, 
mais por ce que tu ne voloies mie esveiller li seignor de laens. 11. La 
tierse mainiere de nier le dit ton aversaire est quant il fait [en] son dit 
une conparision entre dui choses, & tu dis que celle chose n’est pas sen- 
blable a celle autre, por ce que elles sont de diverses mainieres. Car se il 
dit: tu voudroies avoir meillor cheval que ton voisin, donques voudroies 
tu avoir meillor fame, & tu denies son dit [145c] por ce que feme est 
d’autre mainiere que cheval. Ou por ce qu’elles sont de diverses main- 
ieres, car se il dit que len le doit redouter come lion, & tu nies son dit 
por ce que hom est d’un autre mainiere que lions. 12. Ou por ce que il 
sont de diverses forces, car se il dit que Pirrus doit estre dannés a mort 
por la fame Larestes, que cil ravi autresi come Paris, que ravi Elaine; & 
tu nies son dit por ce que le forfait de Paris fu plus fort que cellui de Pir- 
rus. 13. Ou por ce que il ne sont pas de un grant, car se il dit: ceste 
home ci a un home tué; il doit estre jugés a mort autresi come cil autre 
qui en ocist dui; & tu nies son dit por ce qui ne fist si grant mau come 
cil autres. Autresi di je en some de la diversités dou tens & dou luec, 
dou cors & de la openion, & de tutes diversité qui sont en om & es 
choses, car de ciascune puet li bons parleor reprendre son aversaire & 

defermer son confermement. 14. La quarte mainiere de nier le dit ton 
aversaire est quant il ramentoie aucun jugement des sages homes, car tels 
argumens puet il confermer en iilii. mainieres. 15. Ou par louenge de 
ciaus qui le jugement donent, si come Julius Cesar dist que li ansiens 
sages de Rome por lor grant sens avoient pardone a ciaus de Cartaine. 
16. Ou il puet reconfermer par la resenblance que cellui jugement a a la 
chose de quoi il parole, si come fist une enpereor de Rome quant il dist: 
si come nostre ancestre que pardonerent a ciaus [145d] de Cartaigne, au- 
tresi [devons nos pardoner a ciaus de Greze. 17. Autresi] le puet il con- 
fermer por ce que il dist que le j jugement que il li ramentoit fu confer- 
més par trestut homes, ou par tos ciaus qui l’oïerent, ou qui confermer 
li doivent. Autresi li puet il confermer por ce que cellui jugement fu 
greignor & plus grief de la chose de cui il parole, si come fist Catons, 
quant il dist que Malius Torquatus juga son fils a mort por itant sole- 
ment que il envai les Francois outre son comandement. 18. Ce sont le 
lll. Mainieres por confermer les jugement, & tu soies maintenant apa- 
reillies, & desferme ce que il a dit par le contraire de ses confermemens 
se tu onques puis, ce est a dire que se il loe, tu les blasmes, & se il dit 
que li jugement fu confermés, tu dis que ne fu. Autresi fait de tutes les 
raison que il dit sur le jugement: tu dies la contraire raison. 19. Mais por 
ce que les enseignement dou parleor [doivent estre communs entre l’un 
parleour] & l’autre, dit li mastres que li parleor que rementoit le juge- 
ment doit mult garder que li jugement nen soit desenblables de celle 
chose de chui il parole, por ce que son aversaire le porroit legierement 
reprendre. 20. Aprés s’en doit il garder que il ne rementoive tel juge- 
ment qui ait esté contre les oïans, por ce que il croiront maintenant & 
diront que ce est contre le droit, & que li juges en deust estre dannés. 21. 
Aprés ce doit il garder que quant il puet ramentovoir maintes bon juge- 
ment loés & seurs, il ne die un estrange & mesconeu, car ce est une 
chose de quoi son [146a] aversaire le puet legierment reprendre & des- 
fermer son dit. Or avés oi coment len puet desfermer tos argumens 
voirsenblables; si fais ouimais bon dire des desfermement de necessaires 
argumens. 


62. Ci dit dou desfermement qui nie les necessaires argumens 


Et se ton aversaire fait sor son dit argumens necessaires, tu doies 
maintenant consirer se li argumens est necessaire ou se il porte senblance 
de necessités, car se il est droitement necessaire [tu n’as pas pooir de con- 
tredire, mais s’il porte la samblance et il ne soit pas necessaires,] lors le 

porras tu desfermer par icelles voies meimes qui furent devisees ça arri- 
eres el chapistre des necessaires argumens, ce est par reploiement & par 
nonbre ou par sinple conclusion. 2. Reploiement est quant li parleor de- 
vise ii. ou ill. ou plusors parties, desquels se tu confermes l’un, quele 
que elle soit, certes 1l te conclust se elle est voires. Mais se elle est fause 
tu la puis desfermer en dui mainieres, ou [en deffermant toutes les par- 
ties, ou)” en desfermemant de l’une sans plus. 3. Raison coment: ton 
aversaire vieut conclure que tu ne doies pas chastier ton ami. Son dit de- 
vise en dui partie en ceste mainiere: ou il crient onte ou il ne la crient 
pas; se il la crient, ne le chastier mie, car il est bons; se il ne la crient, ne 
le chastier pas, car il a por noient ton chastiement. Cist argumens n’est 
pas necessaire, mais il le resenble, & tu doies maintenant desfermer an- 
dui parties en ceste mainiere: mais je le doi chastier plus, car se il crient 
honte il ne [146b] disprisera mes dis, [et s’il ne crient, de tant le doi je 
plus chastier,] por ce qu’il n’est mie bien sages. & se tu viaus desfermer 
l’une de ses parties sans plus, tu diras ensi: mais se il crient honte voire- 
ment, le doi plus chastier, car il sera amendés por mes dis & digrepera 
son error. 4. Nonbre est quant li parleor conte en son dit maintes choses 
por l’une prove, selonc ce que li contes devisa el chapistre de necessaires 
argumens. Lor maintenant te convient desfermer son nonbre, car il puet 
avoir .ili. vices. 5. Dont li primier si est se il ne nonbre pas celle partie 
que tu viaus afermer. Raison comant: tes aversaire dit ensint: ou tu as 
achaté ce cheval ou il te fu donés ou il fu noris en ta maison ou il te chai 
de eritage, ou se ce n’est, donc l’as tu enble. Mais je sai bien que tu ne 
l’as achaté, ne ne te fu pas doné, ne ne te chai de heritage, ne ne nasque 
en ta maison; donques l’as tu enblé sans faille. & quant il a ensi conclus, 
tu doies maintenant dire la partie que il laissa en son nonbre, & di que 
tu l’as gaagné a torneament, car si argumens est tos desfermés se ce est la 
verité que il n’avoit pas conte. 6. Le segont vices est quant il nonbre une 
chose que tu li puis contredir, car se [il dist que] ton cheval ne te chei de 
eritage, & tu puis dire que si fist, certes son argumens est tos despesiés. 
7. Li tiers vices est quant uns des choses qu’il nonbre tu le puis bien re- 
conoistre & fermer sans laidure nulle. Raison coment: tes aversaires dit 
ensi: vos demorés enqui por loisure ou por agait ou [146c] por le profit 
ton ami; certes tu le puis afermer que tu 1 soies par le profit ton ami. 8. 
Senple conclusion est quant li parleor conclut ce que il vuelt por la force 
d’une chose qui est dite devant; mais ce est [en .ii. manieres: ou il le 

prueve par necessité ou par semblance de necessite; et se ce est]? de ne- 
cessité, tu ne le puis pas contredir, car se il dit: ceste feme gist d’enfant: 
donc conuit elle home, & se ceste home espire, donc vit il, certes tu ne 
puis rien dire a encontre. Mais se ce est par senblant de necessité, en 
ceste mainiere: [s ele est mere,] donc aime elle son fils, certes tu le porras 
bien reprendre & mostrer que ce ne soit par necessites, ains puet estre 


tos autrement. 


63. Ci dit dou desfermement que nie la conclusion 


Li segont desfermement est quant tu reconois que li propensement 
ou la prise de ton aversaire soit veritables, mais tu nies sa conclusion por 
ce qu’elle [ne] nast de ce que tu avoies reconeu, ains conclut a un autre 
chose qu’elle ne puet ne doit estre. Raison comant: les jens de ta ville 
allerent a host, & il avint chose que quant tu 1 aloies, une maladie te 
prist en mi la voie qui ne te lassa pas aller jusque a lost, si que ton aver- 
saire t’achiuse & concluit en ceste mainiere: se vos fuissés venus a lost, 
vostre connestable vos eust veu; mes ne vos vist: donc ne venist vos pas, 
por que ne vousist. 2. Or garde que en cestui argumens tu aferme bien 
le propensement tun aversaire, ce est que se tu euses este a Post, li con- 
nestable t’eussent veu, & aferme sa prise, ce est que il ne te vi- [146d] 
rent pas, mais sa conclusion ne naist mie de ce, car la ou il dit que tu ne 
vousist aler, il ne dit mie voir, por ce que tu voloies bien aler, mais tu ne 
peust. 3. Cist exanple est si fait & si clers & si overs que ce est legiere 
chose a conoistre son vices, & por ce viaut li mastre moustrer un autre 
exenple plus oscur a entendre, por miaus ensigner ce que apertient a bon 
parleor; car la ou li vice est oscur a entendre il puet bien estre [prouvés 
autresi comme s’il fust veritables; et ce puet estre] en dui mainiere, ou 
por ce que il cuide que [tu affermes a de certes une chose douteuse, ou 
por ce k’il quide qu’il] ne te soviegne pas de ce que as affermé & re- 
coniu. 4. & se ce est qu'il cuide que tu as afermé a certes une chose do- 
tose por quoi ton aversaire te chonclust,” lors maintenant te convient 
il mostrer l’entendement que tu avoies quant tu afferma” celle chose, 
[et dire k’il a reploiet son argument a autre chose]. Raison comant: tes 
aversaire dit ensint: vos avés mestier d’argent, & tu affermes bien son dit 

selonc son entension, ce est a dire que tu en voudroies avoir plus grant 
somme que tu n’as. Mais ton aversaire pense tout autre chose, & dit 
ensint: mais vos avés mestier d’argent, car se ce ne fust, vos ne feries 
merchandisse; donc estes vos povres. Garde donc que il te concluist por 
autre entension; & por ce pués tu [deffermer] sun argumens, que il re- 
ploia & mua ce que tu entendoies. 5. Mais se il cuide que tu as oblié ce 
que tu as reconeu, & coment, il en fera une mauvaise conclusion contre 
toi, en ceste mainiere: se li eritage dou mort apertient a toi, ciascun doit 
croire que tu l’ocheis. 6. & sor ceste mort dit ton aversaire maintes pa- 
roles, & aseigne maintes [147a] raisons a prover sa chose; & quant il a ce 
fait, il prent son argument & dit ensi: mais sans faille li eritage apertient 
a toi; donc l’as tu occis. Garde donc que ceste conclusion ne suit pas de 
ce que li eritage apertient a toi; & por ce convient il deligentement regar- 
der la force de son argumens dont il retrait, & comant. 


64. Ci dit coment l’en doit desfermer li argumens qui estoit visios 


Li tiers desfermement est quant tu dis que li argumens ton aversaire 
est vicios, & ce puet estre en dui mainieres, ou por ce que vices est en 
l’ergument meisme, ou por ce que il n’apertient pas a ce que li parleor 
propense. & sachés que vices est en l’argumens quant il est dou tot faus, 
ou se il est comuns ou universels ou legiers ou lontains ou mal apropies 
ou dotos ou certains ou non afermés ou laides ou enoios ou contraires 
ou movables ou aversaires. 2. Faus est cellui qui est apertenens de men- 
soignes. Raison comant: nus ne porroit estre sages qui mesprise deniers; 
[mais Socrates desprisoit les deniers]:” donc ne fu il pas sajes. 3. Co- 
muns est cellui qui n’apertient pas a toi plus que a ton aversaire, car se 
tu dis ensi: je dirai briement por ce que je ai droit, autresi bien le puet 
dir ton aversaire come toi. 4. Universel est cellui qui puet estre retrait 
sur autre chose qui n’est pas veritable, en ceste mainiere: seignor jujes, je 
ne me fusse pas mis sor vos se je ne cuidasse que li drois fust tosjors de- 
vers moi. 5. Legier est en dui mainieres, une qui est dite a tort, si come 
li villains dit: se je cuidasse [que len emblast mes bués, je eusse] ferme 
[147b] m’astable. L’autre mainiere si est a covrir une laide chose de legier 
covertor, si come fist li chevalier qui degrepi son roi quant il estoit en sa 
bone signorie, & puis que son rois en fu essilliés, son chevalier l’encon- 
tra un jor & li dist: sire, fist il, vos me devés pardoner ce que je vos de- 

grepi, por ce que je m’apareill a aler tos sol a vostre secors. 6. Lontains 
est cellui argumens qui est pris trop loins, selonc ce qui fist la chanba- 
riere Medee: Dieu vousist, fist elle, que l’en n’eust pas taille le mariens 
de quoi furent fait le nés. 7. Mal apropié est en .111. mainieres: une qui 
dit les propietés qui autresi sont comunes a un autre choses, car se tu me 
demandes des propietés de l’home qui est descordable, & je dissoie que 
descordable est cellui qui est mauvais & ennoios entre les homes, certes 
ces propietés ne sont plus dou descordable que de l’orgoillos ne dou fol, 
ne que d’un autres mauvais home. La segonde mainiere des propietes dit 
qu’i ne sont mie voires, mes fauses; car se tu demandes des propietés de 
sapience, [et je disoie que sapience] n’est autre chose que gaaingner ar- 
gent, certes je diroie fause propietés. La tierce mainiere dit aucune propi- 
etés, mais nen pas totes, car se tu me demandes propietés de follie, & je 
dissoie que follie est de covoitier haute renomee, certes, ja soit ce follie 
d’aucune part, ne di je toute la propietés de follie. 8. Doutos est cellui 
argumens que par doutose choses viaut prover une doutose choses, en 
ceste mainiere: seignor prince [147c] de la terre, vos ne devés mie avoir 
guerre l’un contre l’autre, por ce que li dieu qui governent li movement 
dou ciel ne s’entreconbattent mie. 9. Certains est quant li parleors con- 
clut ce meimes que son aversaire conferme, & lasse ce que il deusse 
prover, si come fist li aversaire Horestes; quant il devoit mostrer que 
Horestes avoit tué sa mere, il mostra que il l’avoit ocise, & ce ne bisog- 
noit pas, por ce qu’il ne le denioit mie, ains dissoit que il l’avoit a droit 
ocise. 10. Non afermés est quant li parleor dit maintes paroles de con- 
fermement sur une chose qui son aversaire nie tot planement. Raison co- 
mant: Ulixes fu achuses que il avoit ocise Ajasens, mais il dissoit que 
non avoit; son aversaire dissoit grant mots & grant paroles, & ce estoit 
mult laide chose, que un villains occist a uns si noble chevalier. 11. Lais 
argumens est cellui qui est deshonest por raison dou luec, ce est a dire, 
lait mot devant |’autel; ou par raison de cellui que le dit, ce est se li 
evesques parole de feme ou de luxiure; ou par raison dou tens, ce est se 
au jor de Pasque l’en deist que Dieu ne resuscita pas; ou par raison [des 
olans, c’est se devant les religieus l’om parole de vanités et de delit dou 
siecle, u par raison] de la chose, ce est a dire que qui parole de la Sainte 
Crois, il ne doit pas dir que ce soient forches. 12. Ennuios est cellui qui 
ennuie a la volonté des oïans, car se par devant le presteor je loasse la 
loy que dampne l’usiure, certes mes argumens enuoieroit as oïfans. 13. 
Contraire argumens [147d] est quant li parleor dit contre ce meimes que 
li ofant firent. Raison coment: je vai devant Alixandre & acuserai un 
prodom de ce qu’il avoit une cité vencue a force d’armes, & dirai qu'il 

n’a el monde si cruel chose come de prendre cités & gaster les. Certes 
itel argumens est bien contraires, por ce que li oïans, ce est Alixandre, 
destruist plusors villes & cités. 14. Muables est quant uns parleor dit 
d’une meisme chose dui diversités qui sont l’une contre l’autre, selonc ce 
que un home dist: quiconques a les vertus, il n’a pas meistier d’autre a 
bien vivre; & puis aprés dist il meimes que nus ne puet bien vivre sans 
santé; & uns autres, quant il ot dit que il servoit a son ami par amors, & 
puis apres si dist que il atendoit grant services. 15. Aversaire est cellui 
argumens que plus fait contre le parleor que por sa partie, car se je vo- 
loie conorter le chevalier a la battaille & je dissoie que nos ennemis es- 
toient grans & fors & beneurés, certes ce seroit plus contre moi que par 
moi. 16. Or convient a dire de l’autre mainiere de l’argument qui est vi- 
sios, ce est quant il n’apertient pas a ce que li parleor propense. & ce 
puet estre en maintes mainieres, ce est se li parleor promet qu’il dira de 
plusor choses & puis ne dit que de l’une, ou se il doit moustrer tos & il 
ne mostre que une partie; ce est a dire, se li parleor viaut moustrer que 
tutes femes sont averes & il ne le moustre que d’une ou de dui, ou se il 
ne se defent dont il est blasmés,” [148a] selonc ce que dist Paquves 
quant il vost defendre musique, qui estoit blasmés de plusors; il ne le de- 
fendi pas, mais il loa mult sapience. Autresi fist cil qui estoit blasmes de 
vaine gloire, car il ne se [deffendi] pas, ains dist qu’il est mult fier & ar- 
dis as armes; ou se la chose est blasmés par le vice de l’ome, si come sont 
cil qui dient mau dou seignor de le Yglise por mauvastié des prelas; ou 
se je voloie loer un home, je diroie qu’il estoit mult riches & beneurés, 
mais je ne di pas que il ait aucune vertu; ou se je fas conparison entre 
dui homes ou entre dui choses, en tel mainiere qu’il ne cuide pas que je 
puisse l’une loer sans blasmer l’autre. 17. Ou se il loe l’une solement & 
il ne fait de l’autre nulle mension, come se nos fusiemes a conseill por 
estabilir laquels vaut miels, ou la pais ou la guerre, je ne fineroie de loer 
la pais, mais de la guerre ne diroie je ne ce ne quoi; ou se je demandoie 
d’une certaine chose, & tu me respont d’une jenerau, car se je te demant 
de lors se il cort, [et tu dis que .1. hom et .i. animal cort]. 18. Ou se la 
raison que li parleor rent est fause, car se il dit que deniers sont bons por 
ce que il donent plus beneureuse vie que riens dou monde, certes la rai- 
son en est fause, por ce que deniers donent a l’ome grandisme travaill & 
maleure, selonc Dieu & selonc le siecle. 19. Ou se li parleor rent foible 
raison de son dit, selonc ce que Platon fist: il n’est mie bien, fist il, que 





* MS adds: de vaine gloire 





354 LIE LIVRES DOU TRESOR 





l’en chastie son ami de ses mesfait devant tens, por ce [148b] que je” 
vuois hui chastier mon ami des maus qu’il a fait. 20. Ou se li parleor 
rent tel raison de son dit que ce est ce meimes que son dit, car se il dit 
que avarice est trop male chose por ce que covoitise d’arjent a fait 
mainte mals a maintes de jens, certes avarice & covoitise sont tut une 
chose. 21. Ou se li parleor rent une petite raison la ou il la porroit 
rendre grant; car se il dit bone chose est amistié por ce que Pen en a 
mains delis, certes il pooit dire meillor raison, & dir qu’il a maint profit 


& honeste & vertus. 


65. Ci dit dou desfermement qui dit autresi ferme raisons ou plus come 


son aversaire 


Li quars desfermemens est quant ton aversaire a dit son argumens, tu 
redis a l’encontre uns autres autresi fors ou plus; & tel argumens aperti- 
ent plus a contans que sont sor conseill prendre que autre chose. 2. & 
sachés que ce desfermement puet estre fait en dui mainieres: la primiere 
est quant mes aversaire dit une chose que je consent & ensint est ferme, 
mais tot maintenant je redi a l’encontre une autre plus estable raison qui 
est fermee par necessaires argumens. Car la ou Cesar disoit: nos devons, 
fist il, pardoner as conjuré por ce que il sont nos citeins: [voirs est, dist 
Catons, que il sont nos citeiens],”* mais se il ne sont danés, il convient 
a fine force que Rome en soit tote destruite par els. 3. La segonde main- 
iere est quant mes aversaire dit d’une chose que elle est profitable, & je 
di que voires est, mais je demos- [148c] tre tout maintenant que ce que 
je di est honest chose, car sains faille honesté est plus ferme chose que 
profit, ou atant. Mais ci se taist li maistre a parler de la cinquime branche 
dou conte, ce est dou desfermement, de quoi il a dit ce que il en savoit 
dire; desormais dira il de la sesime branche, ce est de la conclusion. 


66. Ci dit de la sesime branche dou conte, ce est de la conclusion, qui est 
la dereniere 


Apres la doctrine dou desfermement & de tout les .v. primiere 
branche [dou conte, vient la derraine branche], ce est la conclusion, la ou 
li parleor concluit ses raisons & por ce fine a sun conte. & neporquant 





7 all other MSS add: ne 
% Chabaille 


LI LIVRES DOU TRESOR 355 


nos trovons que Ermagoras dit en ses livres que devant la conclusion 
doit estre mis le trespas; ensi fassoit .vii. branches au conte. Mes li trés 
sages Tuilles Ciceron, qui de bone parleure passa tous homes, blasme 
trop la sentence Ermagoras. 2. Vos avés bien oï ça arrieres que trespas 
est quant li parleor ist un pichot de sa propre matire & trespasse a un 
autre, por acheson de loer soi & sa partie, ou de blasmer son aversaire & 
sa partie, ou por acheison de confermer non mie por argumens mais por 
acroistre sa chausa, selonc ce que li mastres devise ça arrieres el chapitre 
coment l’en puet croistre sa chause ou sa matire en mains autre luec. & 
de cestui trespas dit Tuilles que il n’est ne ne doit estre tot par lui 
branche” dou conte. 3. & por ce s’en taist [ore li mestres, et dist que 
conclusion est l'issue et] la fin dou conte, mais est soumise as argumens 
des branches dou [148d] conte. & sachiés que la conclusion a trois par- 
ties, ce sont reconte, desdaing & pitié, & vos orés de chascuns por soi 
diligentement, [et premierement] dou raconte. 


67. Ci dit dou raconte 


Raconte est cellui fin dou conte en quoi li parleor briement & en 
somme raconte tos ses argumens & les raison qu’il avoit conté parmi son 
dit, les unes ça & les autres la, & les ramentovoit en briés mot por re- 
torner les a la memoire des oïans plus fermement. Mais por ce que se li 
parleor fassoit tosjors son raconte d’une mainiere solement, les oïans en 
seroient en sospeson & cuideront que ce fust chose pensee, il te convient 
sovent varier, & raconter ore en une mainiere, ore en un autre, selonc 
ce que tu porras veir ce desus. 2. & tu puis bien auchunefois ramento- 
voir la somme de ciascun de ses argumens par soi, car ce est assai legiere 
chose a dire & entendre. Aucunefois puis tu bien raconter totes les par- 
ties que tu doies en ton devisement & que tu promeist de prover, & ra- 
mentovoir totes les raisons coment tu les as provés & confermees. 3. Au- 
chunefois puis tu demander as olans en ceste mainiere: seignors, que 
querés vos ne que volés? Autre chose que je ai ci dit? & si ai prove ce & 
cel autres. En tel mainiere [puis tu] ramentovoir tes dis & tes argumens, 
car li olans se soveront miaus & cuideront que il n’1 ait plus a prover. 4. 
Aucunefois puis tu raconter tes raisons & prove sans noiant dire de rai- 
son ton aversaire; & au- [149a] chunefois dire de ses argumens avec les 
tiens, en tel mainiere que quant tu dis uns des argumens ton aversaire, tu 

dis maintenant coment tu l’as desfermé & desfaite; car ce est une main- 
iere de raconter por quoi les oïans sovienent de tos ce que tu as fermé & 
desfermé. 5. Auchune fois puis tu amonester les oians de ta boche que il 
lor soviegne de ce que tu as dit, & en quel luec, & coment. Aucunefois 
puis tu nomer a un autre home autresi come se il parlast, & metre sor 
lui ta raconte, en ceste mainiere: je vos ai ci apris & mostré ce & cel 
autre, mais se il fust enque Tuilles, que li demanderoies vos plus? 6. Au- 
cunefois puis tu nomer une autre chose qui ne soit pas home, si chome 
est loy ou un livre ou une cité ou tel autres choses senblables, & metre 
sor lui ton raconte en ceste mainiere: se la loy seust parler, ne se plain- 
droit ® elle devant vos, ne diroit que querés vos, ou que demandes 
plus, puis que len a prové ce & cel autre, & mostré si clerement come 
vos avés oï conter. 7. & sachés que en ces dui mainiere, ce est [d’un 
autre cors d’ome, et] d’une autre chose puis tu encore ensivre tutes les 
verités qui sont posees ci desour. Mais le jeneral enseignement de tutes 
mainieres de raconter est que de ciascun de tes argumens tu sache trier 
& prendre ce que plus vaut, & reconter le ou plus brief que tu porras, 
en tel mainiere que il senble que la memoire soit renovellee, non pas le 
parlement. 


68. Ci dit de desdeing 


Desdeing est celle fin dou conte en quoi li parleor met un cors d’o- 
[149b] me ou de autre chose en grant aine & en grief malevoillance. & 
sachés que cestui desdeing naist de ceste luec meimes de quoi naissent 
confermement & desfermement & des propietés dou cors & de la chose, 
selonc ce que li livres tesmoing ¢a en arrieres en ces chapistres; car se 
sont li luec por quoi len puet acroistre les crimes & les forfait & tos 
desdeing. & neporquant li mastres devisera enque les enseignement que 
apertienent tout droit au desdeing. 2. Le primier luec del desdeing est 
pris par autorité; ce est a dire, quant je di que celle chose ait este de 
grant estuide a Dieu ou as homes de grant autorité. & ce puet estre 
mestré par raison de sors"! ou por devin demostrement ou de profetes 
ou de mervilles ou de tel chose senblables. Autresi puet il estre mostre 
por la raison de lor ainsnés'” ou de nos seignors ou de cité ou de jens 

ou des trés sages homes ou del sanat ou del pouple ou de ciaus qui ferent 
la loy. 3. Raison comant: il fu voir que Judas degrepi les desciples par 
traïson. Li autres apostres jetterent sort por veir qui deust estre mis en 
sun luec; le sors en vint sor Matheu, qui fu apostre en luec de Judas. 
Mais se il se fust ascondis & ne le vousist pas estre, len peust metre sor 
lui desdaing, en ceste mainiere: nuls ne te doit amer quant tu refuses ce 
que Dieu nos a mostré par sort. De cestui asenple se passe li maistres, car 
il sofist bien a entendre a tos les au- [149c] tres luec devant dit. 4. Le seg- 
ont luec dou desdeing est pris quant li parleor croist li forfait par cor- 
ros,® & mostre a cui il apertient, car se il est contre tos homes ou 
contre les plusor, ce est grant crualté, & se il est contre les grandres & 
qui sont plus dignes de nos, ce est grant desdeing, & se ce est contre [nos 
pers, c’est grans mauvaistiés; et se c’est contre] les febles est grant fiertés. 
5. Li tiers luec dou desdeing est pris quant li parleor dit autresi come [en 
demandant le mal ki en puet avenir] se li autres fessoient ce que son 
aversaire a fait, & que len li pardoint ces mesfait; mains desdeing oser- 
ont faire tels, & piors euvres, dont il puet avenir grant perils. 6. Li quart 
luec est quant li parleor dit as juges que maintes jens regardent a ce que 
il estabilirent sor cellui mesfait por savoir que lor laist a faire s’il par- 
doinent a lui. 7. Li cenqueime luec est quant li parleor dit que tos autres 
jugement, se il fussent contre droit, porroient estre amendés, mais cist 
crimes est de tel nature que ce que en sera jugés une fois est si estabili 
qu’il ne porra pas estre remués por autres sentences ne por autre juge- 
ment de nullui. 8. Li seisimes luec est quant li parleor dit que son aver- 
saire a ce fait apenseement & par conseill, & que nus ne doit pardoner 
le tortfait que l’en fait de son gré, ja soit ce que l’en puet aucunefois par- 
doner ciaus qui avienent contre son gré, & non sachans. 9. Le settime 
luec est quant li parleor dit que son aversaire par sa puissance & par ses 
richesses a fait une si cruel chose & disperee come ce est a oïr. 10. Li o- 
[149d] tisme luec est quant li parleor dit que une si pesme chose ne fu 
onques oïe, ne poi ne grant, & que nus tirans & que nulle beste ne sara- 
sins ne juif ne losa onques fere; & nome ciaus contre cui il a ce fait, ce 
est contre son pere ou contre ses fis ou encontre sa feme ou encontre ses 
[parens, u ses subtés u ses] ainsnés ou encontre son host, son voisins, son 
ami, son conpaignon, son maistre, ou contre les mors, ou contre les chei- 
tif” & les foibles, ou contre ciaus qui ne se puent aider, si come sont 

enfant, veillars & femes & malades; car de totes tel choses naist uns 
cruels desdeing par cui li oïans sont fierement commeu contre ciaus qui 
font tel choses & senblables euvres. 11. Li novisme luec est quant li par- 
leors ramentoit une grant mauvastié provee, & dist que ce que son aver- 
saire dist et fist est d’assés plus grief [et de greignor]'” perils que celle 
autre. 12. Le desisme luec est quant li parleor ramentoit toute la be- 
soigne par ordre, si come il fu en la chose faissant & que fu aprés jusque 
en la fin, & croist le desdeing & la cruaute de ciascune chose par soi tant 
come il puet, & la demostre as oians autresi come se il l’eussent veue en 
sa presance. 13. Li onsisme luec est quant li parleor dit de cellui qui a ce 
fait: ne le devoit pas faire, ains devoit metre & cuer & cors por defendre 
que ce ne fust pas fait. 14. Li doisisme argumens est quant li parleor dit 
autresi come par corrous que l’en a ce fait a lui tos primiers qui onques 
ne fu fait a nullui. 15. Li tresisme luec est [150a] quant li parleor dit que 
outre ce mau qui son aversaire li fait, il dit maint de cruel mos en re- 
proches & menaces. 16. Li quartoseimes luec est quant li parleor prie les 
oians que il tornent sur els le tortfait que l’en li a fait, ce est a dire que 
se li mal est des enfans que il le tornent sur [ses filz, et s’il est de femes, 
k’il le tornent sor] lor femes. 17. Li quinsieme luec est quant li parleor 
dit que ce que li est avenu siaut senbler grief & cruel a son aversaire. & 
en somme ce que li parleor dit par desdeing il le doit dire au plus grief 
que il puet, si que il mueve [les corages] de l’oïans contre son aversaire; 
car ce est une chose qui mult profite a sa chausa, quant les oïans sont 
commou por corrous contre son aversaire. 


69. Ci dit de pitie 


Pitie est uns dit que a la fin aquiert la misericorde des oians & por ce 
li parleor qui viaut afiner & cloire'® son dit por pitiés doit faire dui 
choses: une qu’il adousisse le chorage des oïans en tel mainiere qu’il ni 
aient nul torblement contre lui, & ce il Pont, qu’il tornent a debonairité; 
l’autre si est qu’il face tant que li oians aient misericordie de lui, ce est 
a dire que 1l lor poise de son domage, por ce que quant [li] oiant sont a 
ce venu, qu'il sont debonaire & qu’il n’ont nuls torblement & que il lor 
poise de ton mal, certes il sont legierement esmeu a pitié. & a ce faire 
doit li parleor torner a comuns luec, ce est a la force de fortune & a la 

foiblece des homes, car la ou tu dis bien tes choses, il ne sera ja de si dur 
cuer qu’il ne tort [a misericorde], meismement quant il consire que l’aut- 
rui mal puet venir [150b] sur lui & ses choses. 3. & sachés que li luec qui 
apertienent a querre misericorde & pitié sont .xvi., dont la primiere est 
quant li parleor conte le bien qu’il soloit avoir jadis, & mostre le mau 
que il soufre maintenant. 4. Li segont luec est quant li parleor mostre le 
mau qu’il a eu jadis & ciaus qu’il a maintenant & cil qu’il aura en avant. 
5. Li tiers luec est quant li parleor se plaint & nome tos ses maus, si 
come li pere se plainguist de la mort de son fils, & nomast le delit qu’il 
avoit [de sa joventé, et l’esperance k’il avoit] de lui, & le trés grant amor 
que li portoit, & le solas & la noreture & les autres choses senblables. 6. 
Le quart luec est quant li parleor s’en plaint qu’il a sofert ou que il li 
convient soufrir laides choses ou vil ou de servages, liquels il ne devroit 
soufrir par raison [de son] aage ou de son lignage ou de sa fortune ou de 
sa seignourie, ou por le bien qu’il ait fait. 7. Li cinquemes luec est quant 
li parleor devise par devant les oians tos les maus qui sont avenu autresi 
come se 1l le voissent, car ce est une mainiere por quoi les oïans sont 
commeu ausi bien por la force dou fait come por la force dou dit. 8. Le 
sesisme luec est quant li parleor mostre que hors de s’asperance il est 
venus en la malaurtes, & la ou il atendoit que de cellui home ou de celle 
chose li deust avenir grandisme profit, il n’en a nient, ains en est cheü en 
grant male aventure. 9. Li setisme luec est quant li parleor torne ses 
maus vers les oians, & lor prie que quant il esgardent lui qu’il se sovieg- 
nent de ses fils & de ses parens & de ses amis. 10. Li utiesme [150c] luec 
est quant li parleor mostre que fait soit aucuns desavenant, ou que ce 
que fu avenant ne fu pas fait, selonc ce que dist Cornelle, la fame Pom- 
peu: lasse, fist elle, que je ne fui a son definement; je ne le vi; je n’oï son 
derien mot ne ne resui son espirit; en ceste mainiere se plaignoit sa feme 
& mostroit que ce que estoit avenant ne fu pas fait; & maintenant 
mostra come fu fait le desavenant, la ou elle dit: il morut, fist elle, es 
mains de ses enemis; il jut villainement a la terre de ses gerriers; il n’ot 
onques point de sopolture ne de honorabilité a sa mort, & sa charoigne 
fu longuement trainee por les bestes sauvages. 11. Li novisme luec est 
quant li parleor torne son dit sur aucune beste ou sur une autre chose 
sans sens & sans parleure, car ce est une mainiere de parleure que mult 
entre es cuer des oïans, selonc ce que fist la feme Ponpeu: garde, fist elle, 
coment son hostel plore,” sa robe & son arnois se plaignent, son 

cheval & ses armes racontent tos ces fait. 12. Le desime luec est quant li 

parleor se plaint de sa poverte & de sa maladie & de sa foiblece & de 

soletude, selonc ce que fist la feme Pompeu: ai, lasse, come je sui hore- 

mai povre & nue, sans nul pooir; je serai tote sole, sans seignor & sans 

nulle consoill. 13. Li unsieme luec est quant il parole de ses enfans ou de 

son pere & de son cors enterré, selonc ce que dist Eneas quant il fu cha- 

cié de Troie: je ne sai, fist il, coment il sera de ma vie ou de ma mort 

entre tant de perils; mais je lais mon fils en vos mains: je vos pri de 

lui & de mon pere [150d] que mon cors soit enterrés ennorablement se 

je muer. 14. Li dosesme luec est quant Pen se desevre de ciaus qui len 

ame tendrement, & mostre quel dolor & quel doumage il avient a lui ou 

a claus de sa desevrance. 15. Li treisesme luec est quant li parleor si 

plaint de teu jens que li font maus & annui, que li devroient faire bien 

& honor. 16. Li quatrosieme luec est quant li parleor s’aonble & [prie 
les oïans, autresi comme en] plorant, qu’il aient pitié de lui & de ses 
maus. 17. Li quinsieme luec est quant li parleor ne se diaut de son mal, 
mais il se plaint'” de la mechance de son ami ou de son parent, selonc 
ce que Caton dist contre les conjurés de Rome: il ne me chaut de moi, 
fist il, mais il me poise de la destruission de nostre comun & de nos fils 
& de nos jens. 18. Li seseime luec est quant li parleor dit que li poise 
mult fierement dou mau des autres, & neporquant il mostre que il ait 
grant cuer & franc de sofrir tos perils; car il avient sovent as princes de 
la terre & as autres qui ont autorités de seignorie ou de vertus que il, si 
dient hautes paroles & mostrent franc corage, li oïant en sont meu a mis- 
ericorde plus tost & miaus que par proieres & par humilités. & sachés 
que ce est une mainiere de parler a quoi se tornent tos conestable & li 
seignor des host quant il volent les siens conorter a la bataille. 19. Ores 
aves oï tos les luec por aquerre la misericorde as oïans. Mais li parleors 
doit mult garder que la ou il aperçuit que li corages sont commues de pi- 
ties qu’il ne demore plus en sa plante, mais tot maintenant fine son dit 
devant ce que li oïans issent de la pitié; car Apolle dit: nulle riens ne 
seche si [151a] tost come lermes. 

70. Ci dit de la diversités qui est entre parleor & dicteors 


Ci sont li tres parties de la droite conclusion qui apertienent a bien 
parler, selonc les enseignement de Tuilles. Mais li ditteor se descordent 
un petit, car en la conclusion qui est en parlant conprent li parleor & sa 
demande & la sonme de ses raisons & afine son conte, mais es letres que 
len envoie as autres quant li ditteors a escrit les branches primiere, ce 
est la saluance & le prologue, le fait, la demande; & quant il a demande 
ou prié ce que il viaut, il escrit maintenant le bien qui en puet avenir si 
len fait sa requeste, ou le mau se len ne le fait; & pose fin a sa letre, & 
ce est sa conclusion. Mais ci se taist li maistres a parler de conclusion, 
por mostrer des autres dotrines. 


110 


71. Ci dit coment puet estre a moins de .vi. branches'” li contes 


Jusque ci a devisé li mastres les branches dou conte, & mostré deli- 
gentement [toz les ensegnemens] qui a ce convienent, selonc l’autorités 
de Tuilles & des autres maistres de retorique. & ja soit ce que il die que 
uns conte de boche a .vi. branches, & que une letre en a .v., selonc ce 
que vos avés oï ça arrieres, neporquant la matire porroit bien estre de tel 
mainiere qu’elle ne requeroit pas tutes le branches & les parties devant 
dit, ains seroit assés d’une branche sans plus, ou de .ii. ou de iii. ou de 
in. ou de .v., selonc la mainiere dou fait. & por miaus conoistre coment 
ce est, te convient il savoir que les unes brances sont si sustanciel que 
l’en ne puet rien dire se par elles non, si co- [151b] me est le fait et la de- 
mande; car sans une de ces dui ne puet estre nulle conte de boche ou 
d’escritture. 2. Mais les autres branches, ce est la saluance & le prologues 
& le devisement & confermement [& li deffermemens] & conclusion ne 
sont mie dou tout de la sustance dou conte. Car letres & messages puet 
bien aucunefois estre sans saluance, ou por ce que se un autres ouvrist les 
letres que il ne seust les nons, ou por ce que li messages est de tel main- 
iere que li messagiers nomera les uns & les autres plusors fois en son 
conte, lors n’a il en celle letre ne en cellui message que .iiii. branches de 
remainant. 3. Mais quant la matire est si honeste que elle por sa dignité 
plaist as oïans sans nulle doreure de prologues, lors se puet Pen bien re- 
traire dou prologue & dire sa besoigne, selonc ce que vos avés ol ça ar- 
rieres el chapistre des prologues. & autresi puet l’en bien laisser le de- 
visement [et le confermement et le deffermement] & la conclusion, & 

dire sinplement le fait ou sa demande. A ce poés vos entendre que au- 
cunefois est asses a dire [le fait seulement, en ceste maniere: sachiés que 
nous somes en Franche; et aucunefois soufist a dire la demande sans 
plus, en ceste mainiere: je te pri ke tu soies prodom en ceste guerre; au- 
cunefois est asses a dire] & l’un & l’autre en ceste mainiere:''' vos veés 
bien que nos somes a la battaille venus (ce est le fait), dont je vos pri que 
vos soiés pros & ardis contre nos enemis (ce est la demande). 4. & si 
come uns contes puet estre [de .ii. branches u de l’une sans plus, tot au- 
tresi puet il estre] que l’une des dui ou andui soient aconpagnes a une ou 
a dui ” ou a plus des autres branches devant dites, selonc ce que li 
sages parleor voit que il li conviegne a sa matire. 


[151c] 72. Ci dit de branches!” que ont estabilis leu determines 


Et si come il a au conte une brance sans quoi ne puet estre [et .1. 
autre sans coi il puet bien estre], tot autresi ont les unes si propre luec & 
si certains siege, que allors ne porroit pas estre, & les autres sont si mu- 
ables que li parleor les puet remuer de luec en luec si come il viaut. Car 
la saluance ne puet estre mise se au comencement non, & la conclusion 
a la fin; mais totes les autres parties puet li parleor metre hors de son 
luec selonc sa provience. Mais de ce se taist hore li maistres, & torne as 
autres choses. 


73. Ci comence de governemens des cités 


Es primiers livres devant sont devisees les natures & les comence- 
ment des choses dou siecle, & li enseingnemens de vices & de vertus, & 
la doctrine de bone parleure. Mais en ceste dereainne partie viaut [mestre 
Brunet Latin acomplir] a son ami ce que il li avoit promis entor le co- 
mencement dou primier livre, la ou il dist que son livre defineroit en po- 
litique, ce est a dire li governement de cités, qui est la plus aute escience 
& li plus noble ofice qui soit en tere, selonc ce que Aristotes prouve en 
son livre. 2. & ja soit ce que politique conpregne'* jeneraument tout 
les ars qui bisognent a la comunité des homes, neporquant li maistres ne 
s'entremet se de ce non qui apertient au cors dou seignor & son droit 


11 MS adds: de gerre auchunes fois est asses a dir & lun & lautre en ceste mainiere 


"2 MS adds: soient aconpaignes 
1D MS blanches 
{MS conplegne 


LI LIVRES DOU TRESOR E 363 





ofice; car des lors que jens comencerent primierement a croistre & a 
multiplier' [et ke li pechié dou premier] home s’aracina sor terre sur 
son lignage, & que li siecle enpira du- [151d] rement, si que li uns covo- 
toit les choses son voisin, li autres por lor orgueil sosmetoient les plus 
foibles''® au juoc dou servage, il convient a fine force que cil qui vo- 
loient vivre de son droit & eschiver la force des maufetors se tornassent 
ensenble en un luec & en un ordre. Des lor comencerent a fonder mai- 
son, & villes fermer & forteresse, & clore le de murs & de fosses. 3. & 
de lors comencerent a establir ses costumes & sa loi & les droit, qui es- 
toient comuns por trestut li borgiois de la ville. Por ce dit Tuilles que 
cités est uns asenblement de jens a abiter en un luec & vivre a une loy. 
Si come la jens & l’abitasion sont diverses [et li us et li droit sont divers] 
parmi le monde, tot autresi ont il deverses mainiere de signories; car des 
lors que Nenbrot li jaians sorprist primierement le roiaume & le pais, & 
que covoitise semina les gueres & les mortel haines entre les jens dou 
siecle, il convint as homes que il eussent seignors de plusors mainieres, 
selonc ce que li uns furent esleu a droit & les autres por lor pooir. Ensi 
avint que li uns fu sires & roi dou pais, [li autre furent chastelain et gar- 
deour de chastiaus], li autres fu douc & condusieres de l’ost, li autres fu 
coens & conpaignons li rois, li autres avoient des autres offices, dont 
ciascun avoit sa terre & ses homes a governer. 4. Mais tos seignors & tos 
oficiaus ou il sont perpetuel a tosjors [par lui et par ses oirs, si comme 
sont rois et quens et chastelains et li autre samblable, ou il sont a tous 
les jours] de sa vie, [si comme] est messires l’apostoilles, ou l’enpereor de 
Rome, & li autres qui sont esleu a lor vie, ou il sont por annees, si come 
sont maires & le prevost & la poesté & li eschevin de cités & de villes, 
ou il sont sur aucune especial choses, [152a] si come sont li legas & li 
deslegas & li jugiés & li officiaus a cui li plus grant seignor baillent a 
faire aucune choses, ou sur cui hom se met de ses questions. Mais de tot 
ce se taist li mastres en ces livres, que il ne dit noiant de la signorie des 
autres se de ciaus non qui governent les villes por annees. 5. & cil sont 
en dui mainieres, une qui sont en France & as autres pais, qui sont som- 
mis a la seignorie des rois & des autres princes perpetuel qui vendent les 
provestés & les baillent a ciaus qui plus les chacent (poi gardent ne sa 
bonté ne le profit de ses borgiois). [6. L’autre est en Ytaile, que li citain 
et li borgois] & les chomunités de villes exlissent lor poesté & lor 

seignor tel come il cuident qu’il soit meillor & plus profitable au comun 
pro de la ville & de tos ses subjés. & sur ceste mainiere parole li 
maistres, char l’autre n’apertient pas ne a lui ne a son ami; & nepor- 
quant tos seignors, quel seignorie que il aient, en porront aprendre 
mains bons enseignamens. 


74. Ci dit des seignories & des peilliers 


Toutes seignories & toutes degnités nos sont baillies par le Soverains 
Peres, qui entre les sains establissement des choses dou siecle vost que li 
governement des villes fust fondés sor trois peliers, ce est de justice, de 
reverence & d’amor. 2. Justice doit estre au seignor si establement fer- 
mee dedens son cuer qu’il doint a ciascun son droit, ne que il ne soit 
ploiés ne a destre ne a senestre; que Salemons dit que juste roi & juste 
seignor n’aura ja messance. 3. Reverence doit estre en ses borjois [152b] 
& en ses subjés, car ce est la sole chose au monde qui porsiut le merite 
de fois qui sormonte tos sacrifices; por ce dit li apostres: ennorés, fet il, 
vostre seignors. 4. Amor doit estre en l’une & en l’autre, car li sire doit 
amer ses subjés de grant cuer & de clere fois, & veiller de jor & de nuit 
au comun profit de la ville & de tos homes. Tout autresi doivent il amer 
lor seignors a droit cuer & a veraie entension de doner consoill & aide 
a maintenir son ofice; car a ce que il n’est que un sol entr’aus, il ne por- 
roit rien faire se por els non. 


75. Ci dit quel hom doit estre esleus a seignor & a governeor de la ville 


Et por ce que li sire est autresi chome li chief des citeins, & que tos 
homes desirent a avoir saine teste, por ce que quant li chief est desaites, 
tos les menbres sont malades; & por ce doivent il sor totes choses estu- 
dier que il aient tel governeor qui les conduie a bone fin selonc droit & 
selonc justice. Il ne le doivent pas eslire por sors ne por chance'” de 
fortune, mais por grant proveance de sage conseill, en quoi il doivent 
consirer .xil. choses. 2. La primiere est que Aristotes dit que por longue 
prove de maintes choses devient li homes sages, & longue prove ne puet 
estre en alcun se par longue vie non. Donques pert il que joenes home 
ne puet estre sages, ja soit ce que il puet avoir buen engin de savoir; & 
por ce dit Salemons que mal i est a la terre qui a joenes rois. Neporquant 

len puet bien estre de grant aages & de petit [152c] sens, car autretant 
vaut a estre joenes de sens come de aages. Por ce doient li borgiois eslire 
tel seignor que il ne soit joenes en l’un ne en l’autre; miaus vaut qu’il 
soit viels en ciascun. Ne por noient ne devea la loy que nus ne deust 
avoir degnites dedens les .xxv. ans, ja soit ce que le degratal de Saint 
Yglise le donent aprés les .xx. ans de aages. 3. La segont est que il ne re- 
gardent a la puissance de lui ne de son lignage, mais a la noblece de [son 
cuer et a la honorableté de] ses mors & de sa vie & de ses vertueuses 
euvres qu’il soloit faire en son hostel & en ses autres signories; car la 
maison doit estre honoree por bon seignor & non le seignor por sa bone 
maison; mais se il est noble & de cuer & de lignee, certes il en vaut trop 
miaus en tutes choses. 4. La tierse est que il aime justice; car Tuilles dit 
que sens sans justice n’est pas sens, mais malice, ne nulle chose ne puet 
valoir sans justice. 5. La quarte est que il ait bon engin & sotil entende- 
ment a conoistre tote la verité des choses & a entendre & a savoir le- 
gierement ce que convient, & a parsoivre la raison des choses; char ce est 
laide choses estre deceus por poverté de conoistre. 6. La quinte est que 
il soit fors & establi & de grant coragie, non pas de vice & de vaine 
gloire, & que il ne croie pas losengier legierement. Tuilles dit: il fu jadis 
une cités dont nuls ne pooit estre sire [se li] miaudres non, & tant come 
celle chostume dura il n’avint au comun de la ville nulle mechance [ne 
nule povreté], por ce que cil puet tant come il viaut qui ne cuide de soi 
plus que il en soit. & nus n’est tenus a prodome par [152d] sa dignité 
mais por ses heuvres, car li sages homes aime miaus a estre sire que a 
senbler'® le. 7. La seseime si est qu’il ne soit covoitos d’argent ne de 
ses autres volontés, car ce sont dui choses qui tost le giteront de sa 
chaiere, & il est mult deshonorable chose que cellui qui ne se laisse 
[ploier par paour soit depechies par deniers, et ki ne se laisse] veincre a 
grant travaill, qu’il soit vencus par ses volontés. Mais mult doit hom gar- 
der qu’il ne soit trop desirans de degnités avoir, car maintes fois vaut il 
miaus a lasser que a prendre les. 8. Li setismes est que il soit tres bons 
parleor, car il afiert a seignors que il parole miaus que li autres, por ce 
que tos li mondes tient a plus sages cellui qui plus sagement dit, meisme- 
ment se il est joenes home. Mais sor tutes choses convient il garder que 
il ne parole trop, por ce que en trop dire ne faut peché; & si chome une 
sole chorde deschorde tote la citole, tout autresi par un mauvais mot de- 
chet son honor & son dit. 9. Li hutimes est que il ne soit desmesurés en 

despendre ne gasteor de ses choses, car tos homes que ce fait li convient 
cheoir a ravine & a laresin. & neporquant il ne doit pas eschiver ce vice 
en tel mainiere qu’il en soit eschars & avares, car ce est la chose qui plus 
vilment honist cors de seignor. 10. Li novismes est que il ne soit trop 
[courrouçables et k’il ne dure trop] en sa ire & en sa mal talant, car ire 
qui habite trop en seignorie est senblable a foudre, qui ne laisse la verite 
conoistre ne droit jugement doner. 11. La desisme est qu’il soit riches & 
manans, car se il est garnis des autres vertus, ce est senblance qu’il ne 
soit corrompus par deniers, & neporquant je loe plus bon povre [153a] 
que mauvais riche. 12. L’onseimes est que il n’ait lors autre seignorie, 
que il n’est pas creable que nuls soit hom sofiçant a dui choses de si 
grant pensantor come governement de jens. 13. La doseimes est la 
sonmes de tutes choses, ce est qu’il ait droit fois a Dieu & tos homes, car 
sans foy & sans loiauté n’est ja droiture gardee. 14. Ciaus & li autres ver- 
tus doivent li bons citeins garder avant que il eslissent seignor, en tel 
mainiere qu’il ait en lui tant bone teches come il en [puet] plus [avoir;] 
mais les plusors ne regardent pas a ses meurs ne a ses vertus, ançois se 
tienent a la forse de lui ou a son lingnage ou sa volonté ou a l’amor de 
la ville dont il est nés. 15. Mais il en sont deceus, car de ce que guere & 
aine est si moltipliee'” entre les Italiens au tens d’ore, & parmi le 
monde en maintes terres qu’il a devison en trestutes les villes, & enimis- 
tié entre li dui partie des borjois, certes qui onques aquiert l’amor dels 
uns il convient avoir la mauvoillance des autres. D’autre part se li pre- 
vost n’est bien sages il chet en despit & en mautalant de ciaus meismes 
que l’esleuerent, en tel mainiere que de ce que ciascun esperoit son bien 
il trove son doumages. 


76. Ci dit en quel mainiere li sire doit estre esleus. 


Et quant li sage jens de la ville asquels apertient la elesion sont en 
concorde d’aucun prodome, il doivent maintenant regarder lus & la loy 
& les chostume de la ville, & selonc ce doivent eslire la poesté en non de 
cellui qui done tos [153b] honor & tos biens. & maintenant doit l’en es- 
crire les letre bien & sagement, & senefier au prodome coment il l'ont 
esleu & establi, coment il est sire & prevost l’an aprés de lor terre, & 
mander briement la sonme de tot son ofice, & esclarsir totes choses au 
comencement, si que nuls error n’i puisse pas sordre. & por ce doivent 

il nomeement mander li jors qu’il doit estre corporelment dedens lor 
ville & faire son sairement as costitusions des choses, & que il doit 
amener avec soi juges & notaires & autres officiaus por faire ces choses 
& ces autres, et quant jor convendra demorer aprés la fin por rendre a 
conte la raison de ce que hom voudra demander contre lui, & quel loier 
il doit avoir, & coment, & quant chevals il doit amener; & que tos perill 
de lui & de ces choses soient sor lui. Ces convenans & autres qui apertie- 
nent a la besoigne doit l’en mander es letres, selonc li us & selon la loy 
de la ville. 2. Mais une chose ne doit pas estre obliee, ains la doit l’en 
clerement escrire, que il resoit la seignorie ou que il la refuise dedens dui 
jors ou dedens trois, ou plus ou mains, selonc la costume de la ville; se 
il ne fist ce, que la ellesion non li vaile riens dou monde. 3. & il avient 
souvent que li conseilleor establissent demander a monseignor lapos- 
toille ou l’enpereor qu’il lor mande un bon governeor celle annee. & 
quant ce est, toutes fois doit l’en mander totes convenans si clerement 
qu’il n’i ait matire de nul error. & quant ces letres sont faites & seellees, 
il les doivent mander au prodome par bons messages qui [153c] bien en- 
tende a la besoigne, & qui aporte arriere les letres de sa response. 4. Il ne 
li doivent pas au comencement mander trop grant homes & de grant af- 
faire, car il torneroit a grant honte a eus & a la ville se il ne receust la 
prevosté. & neporquant se il [la] resoit il le poront bien envoier ennora- 
bles messages au tens que il doit venir por faire le conpaingnie, ja soit ce 
que ce est une chose sospesonose, car en celle voie devienent il acointes 
au seignor & a sa maisnee plus que mestier ne fust aucunefois. & il 
n’afiert pas au governeor qu’il soit privés de ses borjois [pour .u. rai- 
sons], l’une por ce que sa dignité abaisse, l’autre por la sospeson que 
le jens ont de lui & de ses acointes. 


77. Ci devise [la forme] de la letre 


Et por faire l’enseignement plus clers & plus apert, voudra li maistres 
en ceste partie escrire une petite forme de la letre a cellui qui est esleu a 
governeor & a seignor, en ceste mainiere: A l’ome de grant vaillance & 
de grant renomee, Monseignor Karle Cuens d’Angeu’' & de Proence, 

li governeor de Rome’? & tos lur conseill, salus & acresance de tos 
hennors. Ja soit ce que totes humaines gens comunaument desirent la 
franchise que nature dona primierement, & volentiers eschivent les juoc 
dou servages, totesfois por ce que la suite de male covoitise & le losir des 
males euvres qui n’estoient pas chastiees tornoit a perils des homes & a 
destrusion de l’umaine conpaignie, esgarda la justice de ciaus & dreça sur 
[153d] le pueple governeor en deverses mainieres de seignories, por en- 
saucer la renomee des bons & por confondre la malice de mauvais. Ensin 
convient il autresi come par necesités que nature fust soumise a jostice 
& que franchise obeist a jugement, & de ce avient por les desiriers qui 
sont ores plus corronpus, & por les perversités que croissent a nostre 
tens, que nulle chose [ne] puet estre plus profitable a ciascun pueple & 
a totes comunes que avoir droit seignors et sage governeor. 2. & come 
nos pensisiemes ensenble d’un home qui nos condue l’an aprés, qui vient 
& qui garde le comun, & mantiegne les estranges & les prives, & sauve 
les choses & les cors de tos, en tel mainiere que drois n’apetice pas en 
nostre ville, il nos avint ausi come par devin demoustrement que entres 
tos les autres que l’en tient ore a sages & a vaillans a si aute chose come 
a sengnorie de gens, vos fustes tries & receu por lo meillor. & por ce, 
sire, por le comun asentement de la ville avons establi que vos soies 
sanator & governeor de Rome, de ceste procheine feste de la Tossains 
jusques a un an. 3. & nos ne dotons, & tos li mondes le crie, que vos 
saves & volés metre jugement en pais, justice a la mesure, & ferir l’espee 
dou droit a la vengiance de maufattors. & por ce, sire, que tos se tienent 
apaies, grans & petis, si vos prions & requerons de tote foi & de tos nos 
desiriers que vos prennés & recevés la seignorie que nos vos ofrons plus 
volontiers que nul plus, a salaire de .x. m. libres de provision, & as con- 
venances [154a] que vos verés a la chartre des tabellions que est enclose 
dedens ces letres, & as chapistles des costitusions de Roume. 4. & sachés 
que vos devés amener avec vos .x. juges & .xil. notaires bons & loables, 
& venir & demorer & raler o tote vestre masnee sus vos despenses & sur 





ucal’ letter which seem to go beyond the pale of the abstract in referring perhaps specific- 

vostre perils de cors & de choses, et estre venus dedens Roume le jors 
Nostre Dame de settenbre. & lors, maintenant que vos entrerrés, sans 
aler a Postel, vos ferés le sairement de vestre ofice sur les livres des costi- 
tusions clos & seelles, ançois qu’il soient overs, & les ferés ausi faire a 
vos Oficial, chiascun selonc son office, dedens le capitoille de Roume. 
Mais une chose sachês, que dedens li tiers jors que Pen vos bailliera les 
letres, vos deves prendre ou refuser la seignorie, & se vos ce ne feissiés, 
ce soit tot por noient, & ce eslesion soit frivoles. 


78. Ci dit des choses que li sire doit fere quant il a receu les letres 


En ceste mainiere ou en autre que li sage diteor voudra seront les 
letres envoiees au seignor, o tote la chartre des covenances, & li messag- 
iers que les porte li bailliera corteisement & priveement, sans cri & sans 
noise. & li sire les doit prendre a mainiere de sage & aler tot coiement 
en aucun luec prive & brisier le seel & veir les letres & savoir ce que est 
dedens & penser en son cuer deligentement ce que faire li convient, & 
enquerir le conseil de ses bons amis, & veir se il est sofisians’” a tel 
chose. 2. Tuilles dit: ne desire pas que tu soies juges sur les gens se tu 
n’es itel que ta vertu puisse abaisier les e- [154b] niquites. & neporquant 
il ne se doit pas desesperer meismement par covoitise, ains doit totes 
choses contrepeser a la balance de son cuer & au conseil de ses amis, a 
Ponor & a la honte & le bien & le mal, que miaus vaut metre conseill 
devant que repentir a la fin. 3. & se ce est chose que il refuse, certes il 
doit ennorer le messagier selonc la mainiere de lui, & renvoier la res- 
ponse par biaus dis & par corteise paroles. 4. & tot avant fera le deteor 
la saluance de biaus mos, & puis la letre en ceste mainiere: por ce que la 
degnité de poestés & l’ofice des prevostés sormonte totes hennor dou 
siecle, ne puet la cité ne li pueple faire greignor reverense a home ne 
metre le plus en aut que eslire le entre les autres & sosmetre soi de bon 
corage a sa seignorie; ce est le signe de la trés grant amor & de la seure 
fiance, ce est la gloire qui enhauce le non de lui & de ses nasions a tos- 
jors. Itel grace et hennor connosson nos que vos nos aves faite, & de 
tant plus haute & plus large come la seignorie de vos & de vostre ville 
est la plus hennorable dou monde. & ja soit ce que nos ne seons pas sofi- 
sians a rendre les avenable graces, totes fois vos en mercion nos de tot 
nostre cuer & de tos nos desiriers, si come cellui qui est tosjors mais 

obligés a vos & a vostre comune. Mais por ce que nos somes maintenant 
enpesche de maintes choses qui requierent nostre presance, nos vos 
prions & requerons en non de grace que vos nos pardonés, [154c] biaus 
seignors, ce que nos ne recevons pas vostre governament; car la be- 
songne que nos detient est si grant que demorer nos convient. 


79. Ci dit des choses que li sire doit fere quant il resoit la segnorie 


Mais se son conseill li loe que il resoive la seignorie que Pen li 
mande, consire mult come il prent si aute chose, & que il sosmet ces es- 
paules a si grant charge. & por ce se doit il porveoir de grant apareille- 
ment; ce est le prope gererdon de seignorie, a conoistre que il doit aveoir 
la cure de la cité & maintenir ces hennors & ces dignites, & garder la loi 
& faire droit, & que totes ce choses sont baillees a sa foi. 2. & tot main- 
tenant doit ennorer le messages si come il afiert & a l’un & a l’autre, & 
esclarir avec lor™* totes convenances, se il en a le poir; en tel mainiere 
qu'il en ait bones chartes por hoster totes mainieres de dubtes. 3. & 
quant ce ert fait, il li baillera une letres, la saluance devant, & puis en 
ceste mainiere: voirs est que nature fist tos home igals; mais il est avenu 
non mie par vice de nature mais por la malice des homes, qui por ren- 
fraindre les iniquités li home ait la seignorie des homes, non pas de lor 
nature mais de lor vice. & sans faille cil solement est dignes de si trés 
hennorable chose qui set desavancir les autres par ses merites & par ses 
vertus, a cellui solement doit estre baillés li governement que par sa 
bonté vaut au luec & a lenor, & qui n’a pas l’espaules povre de force a 
si chargable faisaus. Car ja soit seignourie de grant hennor, neporquant 
elle a en soi grevete de perils & de charge. 4. Mais por ce [154d] que la 
sole soficiableté Jhesu Crist fait home sofisant a ses ofices, nos par la sole 
fiance de lui, non mie par bonté qui soit en nos, el non del Soverain 
Pere par le comun conseill de tos nos amis, prenons & resevons le hen- 
nor & l’ofice de vostre governement selonc le devisement des vos letres; 
meismement sor itel fiance que nos cuidons veraiement, que le sens & le 
savoir des chevaliers & dou pueple & la foi & la loiauté de tos les ceteins 
nos aidera a porter partie de nos charge & alegier le par bone obeissance. 
5. & quant il a renvoie les letres arrieres & les messagiers, lors mainte- 
nant comence ses apareillemens, lors se prochace d’avoir cevaus & arnois 
bons & honorables; mais sor totes choses soit son estuides en avoir son 

juge & ses asessors descres & sages & esprovés, & qui criement Dieu, & 
qui soit biaus parleor, non pas virgoingnos, chastes de son cors contre 
femes, ne ergueillos, ne corroçables, ne paoros, ne de dui lengages, & qui 
ne desire pris de grant fierté ne de grant pitiés, mais soit fort & droit, 
justes & de bone foi & relegios a Dieu & a Sainte Yglise. 6. Car en la 
loy est li juges apelles sacrés au comencement dou Degest, la ou elle dist: 
len vos apelle dignement prevoires. & ou Code” des jugemens & de 
sairemens & en maintes autres luec dit la loi que li juges est consacrés de 
la presence de Dieu, & que il est en terre autresi come un Dieu. 7. Mais 
se il ne le trouve si acomplis de totes choses, por ce que tos blans ossiaus 
ne sont pas signes, soit au mains loiaus & parmanables, qui ne puisse 
estre conrompus, & soit de bone foi mais [155a] non simples ou sot 
ne’ envolupes de mau vices. Garde donc li sire que il ne laisse bon 
juges por argent la ou il les trovera; car il est escrit: mal est a cellui qui 
vait soul, car se il chet il ne a qui le relieve. Por quoi je di que se li sire 
vait en la seignorie por hennor conquerre miaus que por covoitise de de- 
niers, certes il doit garder par cui li drois soit governes; car si come la 
nés est governee par les timons, tot autresi est la cités menee par le sa- 
voir des juges. 8. Autresi doit il avoir ses notaires tres bons & sages de 
loi, & qui sachent bien parler & bien lire & bien escrire chartres [et 
letres], & qui soient bon deteors, & chaste de son cors; car maintesfois 
la bonté dou tabellions amende & complist la defaute dou juge, & porte 
grant charge de tot l'office. Autresi doit il mener en sa conpaignie che- 
valiers sages & bien apris qui aiment l’ennor lor maistres, & senechal & 
vallés & sergens & tote la masnee sage & mesuree & sans ergueill & sans 
follie, & qui volontier obeissent a lui & a ciaus de l’ostel. 9. Aprés ce 
suelt home faire novelles robes por lui & por ses conpaignons, & vestir 
la masnee d’une taille, & renoveller ses armeures, ses bannieres & ses 
autres choses qui conviegnent a la besoigne. & puis, quant li tens est 
aprochee, il doit envoier son seneschal a la ville por garnir lostel des 
choses besognables; car li sages dit que miaus vaut aparsavoir devant que 
querre conseill aprés la fin. 

80. Ci dit ce que li sire doit fere quant il est au chemin 


Or siaut il avenir aucunefois que li tens que li sires doit aler [155b] sa 
voie, li comuns de la ville li envoient des ennorables ceteins de la cités 
jusque a son hostel, por faire li compaignie au chemin ou par prier le 
comun de sa ville que il le laissent aler a son office ou par autres 
acheisons. Mais coment que il soit, il les doit ennorer & festoier mer- 
veillosement, & envoier lor grans presens & aler les veoir a lor hostel. 
Mais bien se gart que il ne parole a nul d’iaus priveement, car de tel 
parlement naist sovent male sospeson; & por ce est ores demores ceste 
usage, que poi de cités envoient tés embaseors a l’encontre. 2. & quant 
li sires a apareillé son oirre, si se mette a la voie en non dou veraie cors 
Dieu, & s’en aille tot droit a son office en querant tosjors & espiant des 
us & de condisions de la ville & de la nature des jens, si que il sache tos 
ansois que il entre. & quant il aproce de la ville a une jornee, il doit en- 
voier au devant son senechal a tos lescués qui atirent le mangier a l’ostel; 
autresi doit il envoier a la ville letres de sa venue, & le matin que il doit 
entrer en la ville, doit il sans faille hoir la messe & le servise Nostre Seig- 
nor. 3. & d’autre part ses devanciers, ce est a dire cist qui tient lors la 
seignorie de la ville, maintenant que il resoit les letres de la venue au 
novel seignor, face crier parmi la ville que tos li chevaliers & borgois de 
la ville voisent a l’encontre, & il meismes 1 doit aler avec mon seignor li 
evesques, se il 1 est ou se il 1 viaut aler. 4. & certes li noviaus sires & li 
autre, la ou il s’entretrovent, doit chevalcher entr’iaus dui, por hoster 
tote sospesons, & saluer les gens de- [155c] boneirement. En ceste main- 
iere s’en doit il aler tot droit a la maistre yglise, & entrer devant l’autier 
a genoillons, & prier Dieu onblement de tot son cuer & de tot sa foi, & 
metre de ses deniers sur l’autier ennorablement, & puis monter arrieres 


por aler la ou il doit. 


81. Ci dit coment li sire doit parler le jors de sa venue 


A cist point a plusor deversites, car il i a villes qui ont a costume que 
li sire si s’en vait a son ostel, & l’en le baile le livres des establissement 
de la ville ançois que il face son sairement; & en ce a il grant avantage, 
car il se puet miaus proveir contre le chapistres qui sont contre lui. 2. 
Autres 1 a qui ont en usage que maintenant que li sires est dedens la ville 
& qu’il a esté devant l’autier, l’on le meine au conseil de la ville ou de- 
vant a la comune des gens, la ou il sont asenblé; et enqui le fait l’en jurer 
& lui & le siens ançois que li livre dou chapistre soit overs ne que il soit 

livrés ou a lui ou a son juge. 3. Mes li sires qui est sages, ainsois que il i 
mette la main sur le sains, il requiert la comune que il le donent arbitre 
sur le malefice, non mie por son prou, mais por le bien de la ville & por 
le maus des maufactors. Se len li baille, ce est bons, ou se ce non, il prie 
que se il eust aucun maliciós chapistre contre lui ou contre lennor dou 
comun ou de Sainte Yglise il puisse estre amendés par les conseilleors de 
la ville. & se il ce li font, ce est bons se il le fait escrire en chartre de te- 
bellion, & se ce non, il feira le sairement selonc ce que l’en le devise de 
par le comun. [155d] 4. La forme dou sairement est itelle: vos, mesire, 
jurés sor sains de governer les choses & les besoignes de ceste ville qui 
apertienent a vostre ofice, & guier & conduire & maintenir & sauver la 
cité & tote la contree & son destroit, tos homes & femes, grans & petis, 
chevaliers & borgois, & le leur drois maintenir & defendre & garder, & 
faire ce que le comune loy & les costitusions comandent, & faire que il 
soient fais & gardés par totes gens, meismement as orfenins & a veves 
femes & as autres gens petites, & a trestos homes qui seront au plait de- 
vant vos & devant les vos juges. 5. & de garder & maintenir & defendre 
Yglise & temples & hospitals & totes maisons de religions, les chemins 
& les pellerins & les merchans, & de faire quant qu’il a escrit en ces 
livres des establissement de ceste ville, a quoi vos jurés a bone e leal foi 
& consience. Remós soiés a amor & a haine & pris & loier & tote ma- 
lice, selonc vostre veraie entension, des le prochein jors de la Tossains 
jusque a un an, & tos le jor de ceste Tossains. 6. En ceste mainiere fera 
li sire son sairement, sauve ce que se il i a nulle chose qui doivent estre 
hostees dou sairement, que il loste devant que il fiere la mains sur le 
sains; & quant il a juré, lors maintenant doivent jurer ses juges & li che- 
valiers & li notaires, chiascun en droit de lui, de faire bien & loiaument 
son office, & doner a lor seignor bon conseil, & de tenir creance de ce 
que doit estre privés. 


82. Ci dit que li sire doit faire quant il est a la ville venu 


A ceste point a plusor deversités, car il i a ville qui ont a costu- [156a] 
me que tot maintenant que li sires a fait son sairement il parole devant 
les gens de la ville; & autres en y a ou il ne parole mie, ains s’en vet 
bellement a son hostel, meismement se la ville est en bone pais. 2. En- 
core i a il autres deversités, car ou la ville a guerre dehors contre ses 
voisins, ou il a guerre dedens entre les borgiois, ou elle est en pais de- 
dens & dehors. Por quoi je di que li sires se doit tenir as usages dou pais, 
car se li us de la ville requiert que il die, il porra dire la parole bien & 

corteisement & sens riens comander. Quar tant come ses devanciers est 
en seignorie il ne li loist pas a metre le faus en autrui maisson, mes il 
puet bien en prier & en amonester les gens sans comander ou dever 
nulle riens. 3. & se la terre est en pais, il puet parler en ceste mainiere: 
au comencement de mes dis crie je le nons Jhesu Christ, & le tot puis- 
sant roi qui done [tos] biens & totes poestés, & la gloiriose Virge Marie, 
& monseignor Saint Jehan, qui est padron & guiere de ceste ville,” 
qu’il par sa sainte pitié me donent grace & poir que je hui en ceste jor, 
tant come je serai en vostre service, die & face tot ce que soit en enor & 
gloire de sa maestee & reverance & honorableté monseignor l’apostoile 
& l’enpereor de Sainte Yglise & de l’enpire de Roume, & qui soit henor 
& pris monseignor A., qui a esté vestre seignor & est encores, & qui soit 
acresance & amendement & beneurés estat de vos & de ceste ville & de 
tos vos amis. 4. Se je veil fermer la matire de mon parle- [156b] ment sor 
la loenge de si trés noble cité come est ceste ville, & nomer le sens & le 
pooir & l’ennor & les autres ouvres de vos & de vostres ancestes, certes 
je ne porroie a chief venir, tant y a a conter & de l’haute chevalerie & 
dou franc pueple de ceste ville, & por ce men taierai je a tant. De mon- 
seignor A. meismes & de ses bones euvres que il a fait en cest annee en 
vostre seignorie & ou governement dou comun & de totes gens n’en di- 
rai je noiant, car elle resplendissent parmi le monde come la clarté dou 
soleil. 5. Il est voir que vos m’avés esleu & fait poesté & seignor de vos, 
& ja soit ce que je ne soie pas dignes ne por mes merites ne por ma 
bonté, neporquant a la fiance Jhesu Crist & des prodomes de ceste ville 
je resui lennor que vos me feistes, sur itel cuer & itel entension que je 
mete por vos & cuers & cors, & sans eschiver travaill dou cors & dau- 
mage d’avoir. 6. & puis que vos m’avés fait le plus grant ennor que gens 
puissent faire en ceste siecle vivant, ce est a faire de moi seignor & con- 
duisseor de vos par vos bons gre, je espoir & croi veraiement que vos 
serés estables & obeissant a mes henors & a mes comandemens, meisme- 
ment por le profit & por le governament de vos & de vostre ville. & 
tant sachés que tos ciaus qui ensi le feront je les ameroie & lors ferai 
grant hennor, [mes les autres ki mefferont contre m’onour] ou qui fe- 
roient tort ou desraisons a nullui, quique il soit, grans ou petis, je le dan- 
nerais & tormenterais de cors & d’avoir en tel mainiere que la pe- [156c] 
ine d’un sera paor des plusors. 7. & ja ne sui je venus por covoitise de 

gaigner argent, mais por conquerre los & pris & ennor a moi & a tos les 
miens. Por ce m’en irai je parmi le droit & parmi le cors de justice, en 
tel mainiere que je ne abaise ne a destre ne a senestre, car tant connui je 
bien, & chiascun le doit savoir, que la cite qui est governee selonc droit 
& selonc verité si que ciascun ait ce que il doit avoir, & que li maufators 
soient li uns chasciés hors & les autres [livrés] a peine, certes elle croist 
& molteplie’*® de gens & d’avoir, & dure tosjors en bone pais, a 
l’ennor de lui & de ses amis. Por quoi je me torne a cellui que je ai co- 
mencié, ce est Dieu li Tos Puissant, que il doint a vos & a moi & a tos 
le citeiens & les justiciables de ceste ville, qui ci sont & aillors, grace & 
pooir de faire & de dire ce qui soit ennor & eshausement de vos & dou 
comun de la ville & de tos ciaus qui vos aiment de bon cuer. 8. En ceste 
mainiere puet la novelle poesté dire la parole de sa venue; mais li sages 
parleor doit mult garder les us & l’estat & la condision de la ville, si que 
il puisse muer ces paroles & trover autres selonc le luec & selonc le tens. 
9. Mes se la cité a guerre dedens par la descorde qui est entr’iaus, lors 
convient il que li sires parole en ceste mainiere; si puet bien ensivre ce 
qui est devant, & la ou il voit que miaus soit en son dit, puet il ramento- 
voir coment Nostres Sires comanda que pais & bone volonte fust entre 
les gens, & co- [156d] ment il seroit liés qu’il les eust trove en bone pais 
& amor. Car il afiert mult a seignor que ses subjés soient en acorde, & 
se il ne sont, que il les 1 torne, & [die] coment concorde ensauce les 
villes & fait enrechir les borgiois, & guerre les destruit, & ramentovoir 
Rome & des autres bones villes que por la guerre dedens sont descheues 
& mal alees, & coment guerre citeeine ameine maint maus, si come est 
rober tenple & chemins, & ardoir maisons, murtre, avoutire & laresin 
& traison & perdision de Dieu & dou siecle. 10. Tels & autres paroles 
dira li sire a sa venue, priant & amonestant les gens de bien faire & 
d’avoir pais & lassier haine; & die coment il aura le conseille des pro- 
domes, & establira la besogne bien & hennorablement. 11. Quant la cite 
a guerre defors contre aucune autre cité, certes li sires a sa venue puet 
bien ensivre la matire qui est devisee & dite devant. 12. & la ou il voit 
que miaus estoit, si puet joindre tels et autres paroles: & il est voir, & 
tot li mondes le set, que por le mau & por le tortfait qui ne pooient ni 
devoient estre plus soufert, guerre est venue entre vos & vos ennemis a 
grant tort & a grant desloiauté d’iaus & de lor partie. 13. & ja soit ce 
une besogne qui requiert maintes choses, neporquant je ne parlerai hore 

plus se poi non, car il convient que il soit plus dou fait que dou dit. Mais 
se il a en ceste siecle vivant chose ou len puisse ovrer sa force & son 
poir & aquerre haute renomee de sa vertu, je di que en ce la guerre sur- 
monte totes beiso- [157a] ignes [car ele fait home preu as armes] & franc 
de corage, vigorous & pleins de vertus, fors au travaill & veilliables à 
agais, soutil & engingnos en totes choses. 14. Estuide donc ciascuns en 
soi meismes en ces choses devant dites. Soiés trestot garnis de belles 
armes & de bons cevaus, car tel choses donent as homes talant de con- 
batre & seurté de victoire, & si font as hennemis paor de perdre & tal- 
ant de foir. Soiés d’un cuer & d’une volonté; soiés fiers & parmanable a 
l’asemblee, & alés estrois a la battaille, & ne vos en decevrés sans congé. 
Soiviegne vos de vos ancestres & de lors vittorioses battaille. & je me fie 
tant en la vaillance & en la bonté de vos & de vostre gent, & au drois 
que vos avés contre vos ennemis, que vos aurés la victoire & l’ennor que 
vos desires. 15. Tels & autres paroles que li sage parleor saura trover a la 
matire doit il dire entre ses citeiens, en tel mainiere come il voit que lors 
soit plus agraables, & poser fin a son dit. 16. Quant il est assis, son de- 
vancier, se il i est, se doit maintenant lever & faire son prologue bien & 
sagement, & respondre a ce que li autres a dit, & loer lui & son sens & 
ses euvres & sa lignee, & faire li graces dou bien & de Pennor qu’il li a 
fait en son dit. & a la fin de son parlement doit comander a tos que il 
obeissent ou novel seignor & que il metent en evre son enseignement; & 
quant il a ce dit, si done congié a ses gens, & ciaschun s’en aille a sa mai- 
son. 17. Or suel il avenir aucunefois que avec le noviaus seignor vienent 
gentils gens de sa ville, de part le comun de la cité, qui parolent en cel 
mesme conseill & portent salus & devisent lamor [157b] qui est entre 
l’un comun & l’autre; & loent la cite & li citeiens & sa veille poesté & 
sa bone signorie; autresi loent il le novel seignor & sa lignee & lors 
bones euvres, & mostrent coment tot le comun de lor ville le tienent a 
grant hennor & amor ce que il lont esleu lor governeor. & dient que le 
seignor & le comun de lor cité lont comandé sor le perils de son cors & 
de quant que il a au monde que il face & die ce qui torne a ennor & au 
profit de la ville que il doit governer. & por ce prient les gens de la cité 
que il li obeissent & li donent aide & conseill, en tel mainiere que il 
puisse hennorablement finer son office. 18. & quant il ont ce dit, li viels 
governeor doit faire avenable response en cest parlement meismes que il 
respont au noviaus seignor ensi come li contes dit ci devant, ou en autre 
mainiere se la condision le porte. 

83. Ci devise que li sire doit faire quant il a fait son sairement de son 
office 


Aprés le sairement & li parlemens des uns & des autres s’en doit li 
sires aler a l’ostel & ouvrir les livres des establissement & des chapistles 
de la ville, en quoi ses juges & ses notaires doivent lire & estudier & de 
nuit & de jors, & devant & derieres, [et noter ce ki covient a faire, ce 
devant devant, et ce deriere a la fin.] Car ce est la trés grant bonté de 
juges & de notaires, que il lisse & relisse sovent, en tel mainiere que il 
retiegne tot en son cuer, & que il sache le luec & les poins qui tochent 
a sa beisogne. Neis au seignor meismes afiert que il sache bien meisme- 
ment les poins qui plus le lient, & que il s’en soviengne totjors. 2. & 
quant il l'ont deligentement regardés, lors maintenant doivent il noter la 
forme dou saire- [157c] ment & des enseignemens qui doivent estre jurés 
por tos ses justitiables, & mander tos ciaus qui sont devant en chascune 
parole que il jurent devant, & puis facent jurer tos ciaus armes portant, 
& metent en escrit le nons & le baillent a notaires. 3. Apres ce doit il 
eslire son conseil selonc la loy de la ville, mais il doit prochacier que li 
conseilleor soient & bons & sages & de bons aages, car de bone gens 
vient bons conseil; & puis les autres officiaus & sergens de lor cors bons 
& loiaus, qui li aident a porter le fais de son office. 4. Endementiers que 
li sires est a l’ostel & que il fait ces & autres appareillemens, ansois que 
il monte sur la masons dou comun ne que il soit en sa propre seignorie, 
il se doit souvent & menu conseiller as prodomes de la ville des choses 
qui convienent a hennor de lui & de la ville. 5. & se la ville a nulle des- 
corde dedens ou dehors il se doit mult travaillier por avoir la pais, se ce 
ne fust de cele mainiere que ces ceteens ne vuelent pas que il s’en mesle; 
car li sire se doit mult garder que il ne dechee en la haine ou en la sospe- 
sons de sa gent. 


84. Ci dit coment li sire doit faire quant il entre en sa seignorie 
primierement 


Et quant li jor est venus que il doit comencier son office, il doit le 
matin tot avant aler au mostier & oir le servise, & orer a Dieu & a ses 
seins; & puis maintenant s’en aille a la maison dou comun. & tiegne la 
chaiere de sa gloire; & por ce qu’il est venus a usage que len laisse au 
governeor la porveance d’establir les peines, meismement [157d] sor le 
petites’ colpes, doit li sires par le conseil des sages establir ses 

bans'® & ses ordenemens tels qui soient acordables a bons us de la 
ville; mes il ne contredient au chapistle que il jura le primier jors. 2. & 
le primier jor de feste qui vient, il fera asenbler le gens de la ville illuec 
qui est acostumés, & devant els doit il parler si haut que ciascuns puisse 
entendre sa parole; et tiegne en son dit celle meisme vois”! que il tint 
au primier jor, sauve ce que il doit ore parler plus roidement, & co- 
mander & deveer coume sires, & menacier & prier & amonester si come 
il verra que bien soit. 3. & quant il a finé son conte, ses notaires lisent 
a haute vois entendablement les ordenemens; & si ne soufre pas li sires 
que nus hom de la ville se lieve par dire nient au parlement, car se uns 
en deist, uns autres rediroit, & ensi seroit uns grieve enpechement, 
meismement se il a en la ville dui parties. 


85. Coment li sire doit amonester ses officiaus 


Aprés ce doit li sires asembler ses juges & ses notaires & ses conpaig- 
nons & les autres officiaus de son hostel, & prier les & amonester les de 
bien faire, au plus doucement que il [onques] puet; & aprés la proiere 
lors comande que il gardent & maintiegnent lennor de lui & dou co- 
mun, & que il veillent & estudient ciascun a son office, & que il rendent 
a chiaschun son droit, & que il delivrent totes querelles au plus tost que 
il onques poront, sauve soit l’ordre de raison, & que il se gardent de tos 
vices & dou blasmes de la gent, & que il ne se corroissent as homes, ne 
ne voisent'” en tavernes ne chés aucun home por mangier ne [158a] 
por boivre. & que il ne soient prives de nullui, & que il gardent que il 
ne soient corrunpus por deniers ne por femes ne por autre chose qui 
soient, & se autrement le font, je di que il le doit punir plus agrement 
que les autres, car plus grief poine chet sur les nos que sur ciaus qui 
doivent garder nos comandemens. 


86. Ci dit coment li sires novel doit hennorer son ancessor 


Entre les autres choses qui convienent au seignor est que il doucist 
les corages de ses devanciers, & que il le face hennor & amor de quant 
que il puet. & quant il vient ” a rendre son conte, ne soufre pas que 

en li face ne honte ne tort, car il afiert au seignor de restrandre les ini- 
quités des mauvais sous le bones de justices. & bien sache il que il 
vandra a ce point; & si com il maisonera’ a son pere, tot autresi li 
maisonera’” son fils, car il est escrit que nos devons tel estre a nos 
peres com nos volons que nos fils soient envers nos. 


87. Ci dit coment li sires doit assenbler le conseill de la ville 


Quant li sire est venus a son office & a sa seignorie tenir, il doit mult 
penser & de jor & de nuit a choses qui apertienent a son governement. 
& ja soit il chief & garde dou comun, neporquant es grans beisognes & 
doutoses doit il assenbler le conseilleors de la ville, & propenser & dire 
devant els la besoigne, & demander que li conseillent ce que bon soit par 
le bien de la ville, & hoir ce que il diront. 2. & se la besoigne fust grans, 
il s’en doit conseiller une fois ou dui ou treis ou plus, & plusors se mes- 
tiers est, Ou petit conseil ou grant, & join- [158b] dre au conseill des 
autres prodomes, de juges & de priors des ars & des autres bones gens, 
car il est escrit que de grant conseil vient grant salus. & a la verité dire, 
li sires puet seurement aler selonc l’establissement dou conseill; car Sale- 
mons dit: faites totes choses por conseill, & puis le fait ne repentiras. 3. 
Mais garde bien li sires que la proposicion que il fait devant les conseill- 
eors soit brief, & soit escrite a poi de chapistle, car la multitude des 
choses engendre enpechement & oscurcist le corages & afoible les meill- 
ors sens, Car sens qui pense a maintes choses est maindre a ciascune. 4. 
& quant li notaires a leu le proposition devant les consillors, li sire se 
lieve & redie la besoigne coment elle est & coment elle fu esmeue. Mais 
garde bien que ses dis & ses poins soient nu & simple, de tel mainiere 
que nuls hom li puisse dire que il viaut plus l’une partie que l’autre. Je 
ne di pas que li sires ne puisse aucunefois dire fable, se ce ne fust chose 
qui engendre sospeson, car il i a maintes gens que par envie & par haine 
de cuer dient plus contre le seignor que por le bien dou coumun. 5. & 
quant li sire a dite sa proposition il doit maintenant comander que nus 
ne die autre chose se de ce non qu’il lor a mis devant, & que nus ne se 
mesle de loer ne lui ne les siens, & que il escoutent ciaus qui parolent. 
Lors doit il comander a son notaires que il mete deligentment en escrit 
les dit des parleors, non mie tot ce que il dient, mais ce sans plus qui 

touche au point dou conseil. & si ne soufre pas que trop de gent se liev- 
ent a con- [158c] seillier. 6. & quant il ont dit & d’une part & d’autre, le 
sire si lieve a deviser le dis por parties, les uns contre les autres. Cil a cui 
s’acordent la greignor partie de gens qui sont assemblees au conseill doit 
estre fermes & estables, & tot ensint le doit escrire le tabellions; & se 
mestiers est por miaus esclarsir la besoigne, il puet bien escrire trestos les 
conseilleors coment il s’acordent a l’un conseill & a l’autre. & quant ce 
est tot fait bien & deligentement, li sire lor done congé, & se mestier est, 
si comande creance; & qui ne la tient, il doit estre dannés come traites 
& parjures. 7. Entre les autres choses doit li sire mult ennorer les gens 
dou conseill, car il sont ses menbres, & ce que il establissent doit estre 
sans remuance, se ce ne fust por certains meillorement dou comun. Mais 
l’en ne doit pas assembler conseil por totes choses, mas por iteles sole- 
ment qui en ont bien mestier. 


88. Ci dit coment li sire doit hennorer les messages & li embasseor 
estranges 


Et quan li enbaisseors des estranges terres vienent a lui por aucune 
besoigne qui tochent a l’une terre & a l’autre, certes li sires le doit vo- 
lentiers veir & ennorer & resoivre debonairement. & ansois qu’il lor as- 
senble conseill il se doit mult travaillier de savoir l’achaison por quoi il 
vienent se il onques puet, [car ele puet] estre de tel mainiere que il 
n’asenblera ja point de conseill, & tel porroit estre que il assembleroit le 
petit conseil sans plus, ou par aventure le grant, ou tot le comun de la 
ville. 2. Mais se il sont legas monseignor l’apostoilles ou de len- [158d] 
pereor de Roume ou de ces grant seignors, il ne doit pas veer conseil, 
ains lor doit aler a l’encontre & convoier les & honnorer de tot son 
pooir. & quant il ont parle au conseill, li sires [doit respondre] bien & 
corteisement, & dire que il sont seignor de l’aler ou deu demorer, & que 
li sages homes de la ville penseront ce que sera convenables. & quant li 
ambaissaors sont isus dou conseill, le syres doit oyr le volontés des con- 
seilleors, & ensi come il establissent doit faire le fait & la response. 


89. Ci dit quant li sires doit envoier ses enbasseors 


Quant il avient aucune chose por quoi l’en doit envoier messagiers 
ou enbaisseors fors de la ville, certes se la besoigne ne fust de grant pe- 
santor il les doit eslire par briés entre les conseilleors de la ville, ou 
autrement, selonc les us de la ville. Mais se il doivent estre envoies a 

l’apostoilles ou a l’enpereor de Rome, ou en autre part qui requiert grant 
sollennités, je los que li sires meismes les eslisse trestous les meillors de 
la ville, se ce est la volonté dou conseill. 


90. Ci dit coment li sire doit hoir les chauses & les avocat 


Per oir les desiriers de gens & por appaissier la clamor de citeeins, 
afiert il a bone poesté que il soit sovent a oir les estreordinaires querelle, 
& il les delivre & amenuisse les pleis de totes les gens; car ce est de grant 
bonté que li sire costraigne ses subjés dedens le bones des drois, que il ne 
viegnent a la descorde, por ce que fuec qui n’est estaint prent aucunefois 
grant force. 2. Mais se il avient aucun fort point dont il se doute, je lou 
que il i ameine un de ses juges & use son conseill, [159a] ou que il mette 
jor jusques a tant que il soit conseillés. Mes mult est belle chose & ho- 
neste au seignor come il siet a cort, que il entende volontiers & coie- 
ment les uns & les autres, meismement les avocas & les parties des 
causes, car il descovrent la force [des ples] & manifestent la matire des 
questions. Por quoi la loi dit que lor office est fierement bons & beisog- 
nable a la vie des homes, & tant ou plus come se il se conbattissent a 
l’espee ou au coltel por ses parens & por son pays. Car nos ne cuidons 
pas, fait l’enpereor, que solement cil soient chevalier qui eussent li escu 
& l’auberc, mais en chevalerie sont li avocat & li patron des chauses. 
Por ce doit li sires bien porveoir por son office que se aucuns povres ou 
autres est en plet devant lui, qui ne puisse avoir avocat, ou par sa foib- 
lece ou por la force son aversaire, il doit costraindre aucun bon avocat 
qu’il soit en s'aide, & qu'il le conseil & die son droit & sa parole. 3. & 
quant li syre a oy les parties, lors doit il mult apenser come il responde; 
ne il ne doit riens dire come fols, mais sagement & apenseement, & tot 
ce que il comande & que il establist soit par conseill & soit estables, si 
que il semble droit & sages en euvre & en parole; autrement son dit ser- 
oit en luec de mocherie, & chascuns l’en tendra por noiant. 4. Por quoi 
je di que se il trespasse aucunefois outre ce qui bon soit ou en ses dis ou 
en ses comandemens, il n’est pas honte de amender le, ains est grant ver- 
tu que chiascun chastie son error & retor au meillor; & ce doit li sires 
faire selonc ce que la loi comande. 


91. Ci dit coment li sire doit faire sur le malifice 


[159b] Sur totes choses doit la poesté faire que la ville qui est a son 
governement soit en bon estat, sans noise & sans forfait, & ce ne puet 








382 oo _ LI LIVRES DOU TRESOR 


pas estre fait se il ne fait tant que li païs soit vuidiés & netes de larons & 
de murtres & de tot mausfaitores; car la loy comande bien que li sires es- 
purge le pais de male gent, & por ce a il la seignorie sur les estranges & 
sur les privés qui font les crime en sa justice. & neporquant il ne doit 
pas livrer a peine ciaus qui sont sans coupe; car plus sainte chose est de 
asoldre uns nuisant que de danner uns non nuisant, & laide chose est 
que tu perdes le nons de enocens por haine d’un nuissant. 2. Sor le male- 
fice doit li sire & ses officiaus sivre les us dou pais & l’ordre de raison, 
en ceste mainiere: primierement doit cel qui acuse jurer sor sains de dire 
voir en accusant & en defendent, & que il n’amerra pas faus tesmoing a 
son esient; lor baillera son acuse ou denonsiation en escrit, ou se ce non, 
le notaire la doit escrire tot mot a mot, si come il est devise, & enquerre 
de lui meismes deligentement ce que il ot. 3. Li sires ou li juges meismes 
quideront que soit des apertenances dou fait ou de la chose; & puis apres 
si mande sonmondre celui qui est acusé dou malifice, & se il vient, si li 
facent jurer & aseurer la cort de pleges, & metent en escrit sa confession 
ou sa negacion, si come il a dit, ou se il ne done pleges, ou le malifice est 
trop grevable, len le doit arester en bone garde. Lors doit li sires ou li 
giuges metre jor de prover & oir les tesmoing qui vuelent venir, & cos- 
tra- [159c] indre ciaus qui ne vienent, & esaminer totes choses bien & 
sagement, & metre les dis en escrit. 4. & quant li tesmoing sont bien re- 
ceus, li juges & li notaires doivent semondre les parties devant els, se il 
i sont; & doivent il ovrir & publier les dis des testimoins, & baillier les 
a chascuns, si que il puissent conseiller & mostrer ses raisons. 5. Ore 
avient aucunefois es grans crimes que il ne puet estre seus ne provés cer- 
tainement, mais l’en trove bien contre celui qui est [acusés] aucuns en- 
seignemens & for argumens de sospeçon. A ce point le puet l’en bien 
metre en la gehine por faire le regehir sa colpe; autrement nenil. & si di 
je que a la gehine li juges nen doit pas demander se Johan fist le murtre, 
mais generaument le doit demander qui le fist. 


92. Ci dit coment li sire doit danner & asoudre les acusés 


En ceste mainiere doit l’en resoivre les acusés & les prouves de mali- 
fice. & quant andui les parties ont moustré ce que il vuelent, lors main- 
tenant sans nul delaiement doit li sire estre en une des chambres avec les 
juges & les notaires de son ostel, & veir & oir & encercher deligente- 
ment tot ce plait de mont & de val, tant que il conoisent la verité, selonc 
ce que li est mostré devant els. & se il sont certain dou malifice, par la 
confecion dou maufetor meisme de son gré sans torment ou par tes- 

moins ou par bataille de champion ou par [sa] contumacie, il le doivent 
daner ou dou cors ou d’avoir, selonc la mainiere dou mesfait & selonc 
la loi & l’usage dou pais. 2. Mais mult doit li sire dou pais garder que ce 
ne soit ne plus aigrement ne plus [159d] mollement que la nature de la 
chose requiert, por renomee de fierté ne de pitié. Ja soit ce que en griés 
malefice convient grieve peine, neporquant li sire doit avoir aucun aten- 
prement de benignité; mais cil qui sont a nostre tens ne le font pas ensi, 
ains le dannent a torment au plus fierement que il puent, mais ciaus qui 
ne sont pas colpables l’en les doit asoudre. Li notaires mete en escrit les 
dannés d’une part & les asous d’autre. 3. Aprés ce doit li sires asembler 
le conseill a la costume dou pais & comander que nus ne face noise ni 
cri. & se il viaut, il puet bien un poi parler & amonester les gens que il 
se gardent des mesfeis, & que nus ne regart a si petites peines que il mete 
maintenant sur aucun des maufetors, car une autre fois les fera il plus 
fieres, & tosjors les creissera jusques a la fin de son office. 4. Lors doit il 
mander ciaus qui doient estre dannés de cors qu’i soient enqui present 
por oir sa sentence et les danner aprés, por ce que sentence ne puet de 
cors estre donee contre nullui se il n’est present. Lors lieve li notaires & 
lise tot bellement ces sentences, [les absols devant] & les dannés apres. 
Quant il a tot leu, li sires le conferme: il comande que tos ciaus dou cors 
soient maintenant dannés, & li autres paient au jors només, & baille li 
essemples au chamberlains dou comun & doune conjé a gens. 


93. Ci dit coment li sires doit garder la chouse dou comun 


Et quant li jors trespasse que li danné doivent paier lor peines, se il 
ne paient li sires les doit mult costrandre de paier, car poi vaut [160a] a 
danner les se il ne les fait paier. & d’autre part il doit estudier que li 
chamberlains dou comun soient bien garnis d’argent, por faire les grans 
despenses & les petites qui vienent sur le comun. 2. Mais il doit sovent 
& menu veir le conte des chamberlains, & l’entree & l’issuee, & garder 
que li avoir dou comun ne soit pas despendu desmesureement; car se il 
doit garder soi meisme de trop largement despendre, certes il doit asés 
miaus esparaigner la chose dou comun, por ce que laide chose est a estre 
aver dou sien & large de l’autrui. 3. & ja fust il grant despendieres de 
son avoir, si doit il avoir garde dou comun, & sauver & maintenir les 
drois dou coumun, les deutes, les justices, les seignories, les chastiaus, les 
villes, les maissons, les cors, les officiaus, les places, les voies, les che- 
mins, & totes choses qui apertienent au comun de la ville, en tel main- 
iere que li hennor & li profit dou comun n’apetissent pas, mais croissent 

& amendent a son tens. Autresi doit li sires garder la ville dedens & 
dehors, meismement de nuit, por les laresins & por les autres mau 
crimes. 


94. Ci dit coment li sire doit garder la chose de son hostel 


Dedens son hostel doit li sire establir sa maisnee bien & sagement, 
chiascun en sun luec & en son office, & chastier li uns de paroles, li 
autres de la verge, & amonester son senechal que il soit amesurés a des- 
pendre, non pas en tel mainiere que il soit blasmes d’avarice, mais qu’il 
mantiegne lennor de lui, & qu’il soufice as gens de son hostel, & que 
riens nen i fail- [160b] le a sa masnee, por ce que la faute des choses bei- 
sognable les porroit amener a mauvaise pensee & a villaine. 


95. Ci dit coment li sires doit conseiller avec ses sages 


Por ce doit il ennorer & amer tos ciaus de la masnee, & rire & es- 
batre aucunefois avec aus. Mais sur tos doit amer & ennorer as juges & 
as notaires de son hostel, car il ont en lor mains le gregnor partie de son 
hennor & de sa bonté. & por ce doit le sage poesté sovent & menu, 
meismement as jors de festes & les soirs & en iver tens, assenbler les en 
sa chambre ou aillors, & parler a eus des choses qui apertienent a lor 
office, & encherchier que il font & quels querelles il a devant els, & en- 
querer les natures des plais, & prendre conseill des choses que il doivent 
faire; car ce est une chose de grant sens sovenir soi des choses alees, & 
establir les presens & porveoir des futures. 2. Autresi les doit il prier & 
amonester qu'il soient la droite balance qui contrepoise le droit & le 
tors, selonc Dieu & selonc raison & justice, & que il gardent que droit 
ne soit vendu ne changié por denier ne por amors ne por haine ne por 
autre chose vivant. Mais soviegne lors que Nostre Sire comande: aimés 
Justice, vos qui jugés la terre. Mais de ce se taist ore li maistres, & torne 
a autre chose. 


96. Ci dit de la descorde qui est entre ciaus que vuelent estre cremus & 
ceus qui vuelent estre amés 


En ceste partie dit li maistres que entre les governeors de villes suelt 
avoir une tele deferense, que li uns aiment miaus a estre cre- [160c] mus 
que aimés, & li autres desirent plus a estre ames que cremus. & cil qui 
aiment miaus a estre cremus que amés desirent a avoir renomee de grant 

fiertés, & por ce que il vuelent senbler fiers & cruels metent fiere poines 
& aspres tormens, & de ce cuident il que len les redote plus & que la 
ville en soit miaus apasie. 2. & ce provent il par les dis Seneques, qui dit 
que escharsité de peine corronp le cités, & que l’abondance des pecheors 
ameinent les usages de pecher, & que cil pert les ardiment de sa malice 
qui est fierement tormentes, & que li prince soufrant conferme le vices, 
& la dousor dou seignor hoste la vergogne dou maufattor, & plus est re- 
douté la peine qui est establie de part son seignor que de part son ami, 
& de tant come li torment sont plus apert profitent il plus par isemple, 
& tos li mondes crient les fiers & les ardis, & la peine de un est paor de 
plusors. 3. Contre ce dit li autres que miaus vaut estre amés que cremus 
por ce que amors ne puet estre sans [cremour, mais cremours si puet 
bien estre sans] amor. Tuilles dit que au monde ne a plus seure chose 
que estre ames, ne nulle plus espoentable que d’estre cremus, car chias- 
cuns hee cellui que crient. & que des jens est ais, a perir li convient aler, 
que nulle richece puet contraster as haines des plusors. Longue paor est 
male garde; crualté est ennemie de nature. 4. Convient que ciascun 
crieme ciaus de cui il viaut estre cremus, & force qui est par paor n’aura 
ja longue duree, & tote peine doit estre mise sans tort, non mie par le 
seignor, mais por le bien dou comun; ne peine ne doit estre gregnor que 
la colpe, ne nus ne doit estre dannes por le cri- [160d] mes d’un autre. 
Tot governement doient estre sans follie & sans perrece. Tuille dit: garde 
que tu ne faces rien de quoi tu ne puisse mostrer raison por quoi. & Se- 
neques dit que maufait, que plaist plus a sa renomee que a sa cosience, & 
cruaté n’est pas autre chose que fierté de corage es grant paine. Par quoi 
je di que cil est cruel qui n’a misure en danner quant il en a l’achaison. 
5. Platons dit que nuls sages danne por ce que li pechés fu fait, mais por 
ce qu’il ne soit fait des lors en avant. Quelle deference a il entre roi & 
tirant? Il sont pareill de fortune & de pooir, mais le tirant fait euvres de 
cruauté par son gré; ce ne fait pas li rois sans necessites: li uns est ames 
& li autres cremus. Cil est tenus a mauvais pere qui totjors bat & fiert 
son enfant asprement. 6. Le plus seur garnement qui soit au monde est 
l’amor de citeens. Que donc est [la] plus belle chose en ceste siecle, que 
se chiascun desire que tu vives? 7. Par ces paroles puet len bien entendre 
ceste querelle, car clemence qui est contre cruauté est uns atenpremens 
de corage sur le peine que il puet establir. Tuilles dit que la plus belle 
chose qui est en seignorie si est clemence & pitié; celle est jointe avec 
drois sans quoi la cités ne puet pas estre governee. Seneques dit: quant je 
sui a curer la cité je truis tant de vices entre tant de gent que por garir 
les maus de ciascun que il convient que li uns soit sanés par ire & li 

autres par [essil et par pelerinage, et li autres par dolour, et li autres par] 
poverté, & li autres par fer. & tot me conviegne 1l aler por els danner, 
je n’i irai pas a foror ne a cruauté, mais je irai a une voie de loy par 
l’euvre des sages, [161a] vois sans ergueill, jujemens sans ire. & font les 
mauvais tel senblant & tel corage come font les serpens & les autres 
bestes qui portent venin. 8. I] ne convient pas que li sire soit dou tot 
cruels ne dou tot plains de clemence, car autresi bien est cruauté pardon- 
er a tos come non pardoner a nullui, [mais ce est oevre de haute clem- 
ence a confondre les maus en pardonant]. Por quoi je di que nus ne doit 
pardoner le mausfaitor, car li juges est dannes quant li maufattors est 
asols. Autresi ne doit il estre trop cruel, por ce que nulle poine ne doit 
estre gregnor que les mesfait, ne cheir sur le non nuisant, car se la peine 
est dou cors, donques est il homecides, & se elle est de deniers, a rendre 
li convient. 


97. Ci dit des choses que li sire doit consirer & faire en sa seignorie 


Souviegne toi donc tu qui governes la cité dou sairement que tu feis 
sur sains quant tu pris l’office de ta seignorie. Soviegne toi de la loy & 
de ses comandemens, e non oblier pas Dieu & ses sains; mais vais sovent 
au mostier & prie Dieu de toi & de tes subjés. Car David li profete dit 
que se Dieu ne garde la cité, por noient se travaillent ciaus qui la gar- 
dent. 2. Enores les pastores de Sainte Yglise: car Dieu dit de sa bouche: 
qui vos resoit, moi resoit; soies relegios & moustres la droite foi, por ce 
que il n’a plus belle chose ou prince de la terre que avoir droite foi & 
veraie creance. & il est voirement escrit: quant li juste roi siet en sa 
cheere nuls maus ne puet cheir contre lui. 3. & por ce garde les yglises 
& les maisons Dieu; garde les veves femes & les orfenins, car il est escrit: 
soies defendieres des orfenins & des veves, ce est que tu [161b] defendes 
lor droit contre les mauvasties des puissans, [non pas] en tel mainiere 
que li puissant perdent lor droit por les lermes des foibles; car tu as en 
ta garde les grans & les petis & les moiens. 4. Donques te convient il des 
le comencement que tu preignes 1’office a net cuer & a pure entencion, 
& que tes mains [soient netes, a Dieu et a la loi, de tous gaains] outre le 
loier dou comun, [et ke tu deffendes les choses dou commun] & dones 
a chiascun ce que siens est, & que tu porvois [a ton pooir] que il m'ait 
haine ne descorde entre tes subjés, & se elle i est, que tu ne soies ploies 
as uns plus que as autres ne por argent ne por or ne por fames ne por 
chose qui soit; & que tu entendes deligentement les plaits & le plaintes, 
& que tu delivres les petites querelles tost e legierement, sans escrit, & 

que tu faces tos ce qui est escrit es livres des costitucions de la ville, & 
que tu maintiegnes les euvres & les edefices dou comun, & faces refaitier 
les pons & les voies & les portes & les murs & les foces & les autres 
choses. 5. Ne soufre pas que li mausfetors eschampent sans peines, ne 
nuls dou pais les retiegne. Les murtriers, [les traitres]'* & ciaus qui es- 
forsent les pucelles & qui font ces autres crimes doies tu danner fiere- 
ment selonc la loy & l’us dou païs. Tien tes officiaus en tel mainiere que 
il ne facent ne tort ne ennui; aies entor toi tel conselleor qui soit bons & 
sages & loiaus a toi & a raison. Soies tels que tu senbles terribles as mau- 
vais & agraables a bons. En some, regarde la segonde partie dou livre, la 
ou il parle ça arrieres de vices & des vertus, & garde que tu soies garnis 
de vertus & nés de vices. 


98. Ci devise les choses dont li sire se doit garder por acheson de soi 


Or dit li maistres que il ne viaut pas en ceste dereniere partie nomer 
les vertus de quoi li sires doit estre garnis, [161c] por ce que il en a dit 
ases longuement en la segonde partie dou grant livre, & por ce se taist a 
tant. & neporquant il dira aucun des vices dont li sires se doit fierement 
garder, & il & ses sages; car sans faille il se doit mult garder des choses 
dont il comande que l’en se doit garder, selonc ce que li Apostle dit: je 
chasti, fist il, tot avant mon cuer, & le met en servage si que je ne soie 
dannés en chastiant les autres. Et Catons dit que laide chose est au mais- 
tres quant la coupe entorne sur lui. Mais bien dire est loables se il le fait, 
car bien dire & maufaire n’est pas autre chose que danner soi par sa pa- 
role. 2. Aprés se doit il garder de yvresse, de orgueill, de ire, de dolur & 
de avarice, de envie & de luxiure, car chascun de ces pechés est mortel 
& a Dieu & as homes, & fait les princes cheir legierement de son siege. 
Mais mult se doit [garder] de trop parler, car se il parole poi & bien, Pen 
le tient a plus sages, & mult parler n’est ja sans pechés. Autresi se doit il 
garder de trop rire, car est escrit que ris est en la bouche de fols. & ne- 
porquant il puet bien rire & juer & esbatre aucunefois, mais non pas a 
mainiere d’enfant ne de feme, ne qui semble faus ris ne ergueillos. & se 
il est bons des autres choses il sera plus cremus, & se il ne moustre liés 
le visage, meismement quant il est asis a oir plait. 3. Autresi ne doit il 
loer soi meismes, por ce que il soit loés des bons, & ne li chaut se il est 
desloés des mauvais. & garde soi de jugoleors qui le loent devant lui. 

Croie de soi plus a soi que [161d] as autres, & soit autresi tristes quant 
il est loés por le mauvais come se il fust loes de male euvres. Autresi se 
doit il garder des espions, que il ne die ne ne face chose se elle est seuue 
que il en soit blasmés. 4. Autresi garde que justice ne soit pas vendue por 
deniers, car la loi dit qu’il doit estre danné come lierres. Autresi garde 
que il ne soit privés de ses subjés, por ce que il en chet en despit & en 
soupesson. 5. Autresi garde il qu’il ne resoive nul presens de nullui qui 
soit sous son governement, por ce que tot homes qui resoivent don ou 
service ont lor franchise vendue et sont obligiés come por dete. Autresi 
garde que il ne se conseil priveement a nul de la ville, ne ne chevauche 
avec lui, ne ne voisse a sa maison por mangier ne por boivre ne por 
autre chose, por ce que de ce naist sospeson de lui & envie de ses citeens. 


99. Ci devise des choses dont li sire se doit garder par l’acheson dou 


comun 


Autresi se doit li sires mult garder que il par le comun que il a en sa 
garde ne face conjurasion ne compagne avec les autres cites & villes dou 
pais, & se a faire le convient, si le face par le conseill de la ville & par le 
comun assentiment des gens. Car en tel chose doit l’en penser & repen- 
ser longuement que il ne face ce liens que puis li conviegne briser sa foi, 
ou se il ne la brise, que perils n’aviegne sur lui. 2. Autresi garde que il ne 
mete a son tens ne taille ne riens ne face nulle chartre de vente ne de 
dete ne de nul liement dou comun, se ce ne fust par manifeste profit de 
la ville & por comun establissiment dou conseill. 


[162a] 100. Ci dit des choses que li sires doit fere au tens de guerre 


En ceste partie dit li maistres que en seignorie a dui sason, une de 
pais et autre de guerre. & por ce qu'il dit asés de l’une & de l’autre el 
livre de vices [et des vertus, au chapistre de manificence], ne dira il ore 
autre chose, se ce non qui convient au seignor por son office. & certes 
se li sires, quant il vait a governer la ville, la trouve en pais, il en doit 
estre trop liés & joians, & garder que il ne comense guerre a son tens se 
il onques puet, car en guerre a trop de perils. 2. Mais se en ce a comen- 
cer li convient, ce soit fait par le comun assentement des citeens & por 
establissiment dou conseill & de la sage gent de la ville; mais se la guerre 
estoit comencee au tens de ses ancestres, je los que il prochace la pais ou 
au meins les trives, & se ce non, il doit requerre sovent & menu le con- 
seill des sages homes, & espier le pooir de ses parties & de ses ennemis, 

& estudier que la ville soit bien gardee & dedens & dehors, & les chas- 
tiaus & les villes qui sont baillees en sa garde. 3. & si doit avoir entor lui 
une gens de sages & de vaillans homes de la ville, qui se sachent mesler 
de guerre, & qui soient totjors a son conseill, & qui soient aprés lui che- 
vetaines & guierres [de la guerre], & requerre tosjors les amis & les com- 
paignons & li subjés de la ville, les uns por letre, les autres por bouche, 
& les autres par messagiers, que il soient appareillés as armes & a la 
guerre. 4. Apres ce doit il assenbler a la mastre place de la ville ou as 
autre luec acostumés a gens de la ville, & dire devant els parole de 
guerre, & ramento- [162b] voir les tors des enemis & le drois des citeens, 
& nomer les proesses & les valors de lor ancestres & les lor vertuose bat- 
tailles, senmondre les gens a la guerre, conorter les a battaille, & coman- 
der que ciascun face grant appareill d’armes & de chevaus & de tentes & 
de paveillons & de totes choses qui besoignent a guerre. 5. Tels & autres 
paroles doit li sires dire por aguiser les corages des gens au plus que il 
onques puet, mais bien garde que il ne die nul foible mot, ains soit sa 
chere de coros & de ire, li senblans terrible, la vois menasables; & son 
cheval enisse & fiere le piet contre le terre & face tant que maintes fois, 
ancois que il fine son dit, la noise lieve & le cris entre les citeens, come 
se il fussent a l’asenblee. & neporquant il doit mult consirer la mainiere 
de la guerre, por ce que autre senblant convient entre les graindres & 
autre contre les pers et autre contre le menors. 6. Aprés son parlement 
face lire par la boche de son notaires, qui ait clere vois & entendable, les 
ordinemens & les chapistle de la guerre; & prochace se il onques puet 
que il ait arbitre sur le malifice de lost. Et quant tot ce est fait, il doit de 
sa main baillier les gonfanons & les banieres selonc la costume de la 
ville. De lors en avant ne fine li sires de apareiller soi & tos ses subjés a 
la guerre, en tel mainiere que riens ne faille au point de l’host & de la 
battaille. 7. Mais coment il doit guier l’ost & metre les chans de paveil- 
lons & garder lost tot environs, de jors & de nuit, & coment il doit es- 
tablir les echielles, & coment [162c] il doit estre en tos luec, or de ¢a, or 
de la, & coment il doit garder son cors, que il ne conbate se ce n’est par 
necessités, ou coment il doit gaiter sa ville se elle a este asegee, ne de 
maintes autres choses qui convienent a governeor, li maistres ne dit ores 
plus, ains les laisse a la porveance dou seignor & de son conseill. 


101. Ce est le dereens ensegnement des prevostés 


Par les ensegnemens de ces livres puet bien chiascun qui droitement 
le regarde governer la cité a tens de pais & de guerre, a l’aide de Dieu & 

de bon conseill. & ja soit ce que il ait asés des enseignemens, neporquant 
il a es seignories tant de diversités & des choses que nus hom vivant ne 
le poroit escrire ne dire de bouche. Mais en sonme il doit sivre la loi co- 
mune & la loi et us de la ville a foi, & conduire son office selonc la cos- 
tume dou pais. Por ce que li villain dit: quant tu es a Roume, vive come 
a Roume, car de tels terres, tel pors. 2. Sur le malifice doit il ensivre la 
mainiere des mires, qui a petite maladies metent petites mescines, & a 
gregnors metent il plus fors; a trés grans metent il le fuec & le fer; tot 
autresi doit il danner les maufatores selonc la mainiere de son mesfait, 
sans pardoner a ciaus qui ont coupe, & sans grever a ciaus qui ne lont, 


102. Ci dit coment le novelle governeor doit estre esleus 


Et quant li tens vient que l’en doit penser dou novel seignors por 
l’annee qui vient aprés, li sires doit assenbler le conseill de la ville & por 
els trover selonc la loy de la ville les prodomes que doivent amender les 
costitusions [162d] de la ville. & quant il les a trovees & il ont fait lor 
sairement, il doivent estre en un luec priveement tant qu’il aconplissent 
ce qui apertient a son office. & maintenant que li livres est establis & 
aconplis, il doit estre clos & seeles & mis en garde, jusques a la venue 
dou novel seignor. 2. & quant ces choses sont deligentement aconplies 
& mis en ordre, len doit eslire le noviau seignor selonc l’ordre que li 
maistres devisa al comencement de ces livres. Mais se le ceteens te vuel- 
ent avoir a seignor por l’annee qui vient, je lou que tu ne la pregnes, car 
a poine puet estre bien finee la segonde seignorie. 


103. Ci dit coment li sires doit porveoir entor l’issue de sa seignorie 


Apres ce doies tu assembler les juges & les notaires & tos autres offi- 
ciaus, & prier les & amonester que totes querelles & tos pleis qui sont 
devant els il les delivrent selonc drois jugement, & que il ne laissent 
nient a autrui amendement. Tu meismes te conseille avec els & te pense 
en ton cuer se tu as nullui greves plus ou mains que droit comande, & 
se tu as laisse a faire nient de ce qui est el livre de la ville, & maintenant 
provois en tel mainiere que tu amendes & aconplisses & tornes a point 
ce que tu pues, ou por toi ou por establissiment dou comun conseill; car 
li sages governeor se porvoit au devant ou por ciaus qui amendent les 
costitucions ou par le conseilleors meismes, & se fait asoudre de totes 
choses qui sont parvenues au chamberlains dou comun & des autres cha- 
pistle qui sont demorés. 2. Autresi doies tu dedens ton tens, se il est 

mestier, trover enbaisseors por la volonté dou comun, qui te facent 
conpaignie jusques a ton ostel, [163a] & qui portent graces & salus & 
bons tesmoins de toi & des euvres au comun de ta ville. Autresi te por- 
vois por le conseill de la ville, de maison en quoi tu demore aprés la fin 
por rendre conte. 3. Mais ne oblie pas une chose, que .x. ou .vili. jors de- 
vant la fin de ton terme tu face crier sovent & menu que ciascuns qui 
doit avoir ne poi ne grant de toi ne de tiens, que il viegne prendre son 
paiement; & fait tant que tos soient bien paiés. Autresi garde que tu re- 
tiegnes le issenples de tos les chapisteles & establissiment dou conseill 
qui tochent a toi ou a ton sairement, en tel mainiere que tu t’en puis 
aider se l’en meist sur toi nulle chalongne. 


104. Ci dit des choses que li sire doit fere le derenier jor de son office 


Et quant vient le derenier jor de ton office, tu doies assenbler les gens 
de la ville, & dire devant els de grant paroles & agreables por aquerre 
lamor & la bienvoillance des citeens, & ramentovoir tes bones euvres, 
les ennors & le profit dou comun qui sont avenus a ton tens, & mercier 
les de amor & de lennor que il ont fait a toi & a tiens, & offrir toi & 
ton pooir en lor service en tote ta vie. 2. & por miaus atraire les corages 
des gens, tu pueis dire que se aucuns a mespris jusque alor contre son 
sairement, ou par perese ou per non savoir ou par autre chose, que tu li 
pardoins, se ce n’est murtre ou lierres ou autre maufattores ou dannés de 
la ville. 3. Mais totes fois retient a toi tote ta seignorie jusques a la mie 
nuit ou tu la comendes au novel prevost. 4. Apres le parlemens, le jors 
mesmes ou l’autres aprés, selonc la mainiere dou pais, doies tu rendre 
[163b] au noviaus seignor ou chamberlain tos les livres & totes choses 
que tu avoies de part le comun, & puis t’en irais a l’ostel, en quoi tu 
doies herbegier tant come tu demores a rendre ton conte. 


105. Ci dit coment li sires doit demorer a rendre son conte 


Quant tu es a ce venus il te convient estre sindiés & rendre conte de 
ton office a toi & as tiens. Se il i a nuls qui se plaigne de toi, tu te doies 
faire bailler le libel de sa demande, & avoir conseil de tes sages, & res- 
pondre si come il te conseillent. En ceste mainiere doies tu demorer a la 
ville jusque au jor que fu establis quant tu a pris la prevostie. Lors se a 
Dieu plast tu seras asolt ennorablement, prendras congié dou conseill & 
dou comun de la ville, & t’en iras chés toi a gloire & a ennors. 








392 es ES DOG The 
ai 


Ci finist li livre dou Tresor qui fist mastre Brunet Latin de Flore 
Dieu en soit loenges & glorie. Amen. nse. A 
Cellui qui cist livre escrist!” 

puisse aler avec Jhesu Crist, 

et tot ciaus qui le leiront 

e que ceste livre garderont 

puissent en paraïs aler 

sens alcun engonbrie trover. 

Dites Amen, que Dieu l’otroit; 

ensi con je ai dit si soit. 


AMEN. 


Explicit expliceat; 
bibere scriptor eat. 

at these lines in the manuscript are arranged in continuous running text, n 


in verse. 

